
ACTA DE LA SESSIÓ ORDINÀRIA DEL PLE DE L’AJUNTAMENT 

DEL DIA 4 DE MAIG DE 2015

Acta núm. 6
A Vilanova i la Geltrú, quan són les 18:00 hores del dia 4 de maig de 2015, sota la presidència de la senyora alcaldessa, NEUS LLOVERAS I MASSANA (CiU), es reuneixen al saló de sessions de la Casa de la Vila les persones següents:

GERARD MARTÍ FIGUERAS I ALBÀ 

(CiU)

ARIADNA LLORENS I GARCÍA


(CiU)

GLÒRIA GARCÍA I PRIETO 


(CiU)
MIQUEL ÀNGEL GARGALLO SERRANO 
(CiU)

FRANCESC XAVIER SÁNCHEZ VERA

(CiU)

MARIA JOSEP RIBA HUGUET 


(CiU)
JOAN GIRIBET DE SEBASTIÁN 

(CiU)
BLANCA ALBÀ I PUJOL 



(CiU)
JOAN IGNASI ELENA GARCÍA 


(PSC)

JUAN LUIS RUIZ LÓPEZ
 


(PSC)
JOAN MARTORELL MASÓ 


(PSC)

XAVIER CARBONELL I CIRAUQUI 

(PSC)

GERARD LLOBET SÁNCHEZ


(PSC)

MIGUEL ÁNGEL IGLESIAS MONTOUTO
(PSC)

GISELA VARGAS REYES



(PSC)

SANTIAGO RODRÍGUEZ SERRA 

(PP)

CARMEN MARÍA RODRÍGUEZ MARTÍNEZ
(PP)
CARLOS REMACHA LÓPEZ


(PP)
MARC FONT I RIMBAU 



(CUP)

MARTA RIUS GALLART



(CUP)
RAIMON RÀFOLS FLORENCIANO

(CUP)
IOLANDA SÁNCHEZ ALCARAZ 


(ICV)

MANEL CLAVER ROSO 



(ICV)

SECRETARI GENERAL
ISIDRE MARTÍ I SARDÀ
INTERVENTOR GENERAL

CÈSAR RODRÍGUEZ SOLÀ

per efectuar una sessió ordinària del Ple de l’Ajuntament en primera convocatòria.
No assisteix el Sr. ORIOL ESCALAS NOLLA (PSC).
A continuació es tracten els punts de l’ordre del dia, els quals són els següents:
ORDRE DEL DIA

   1.
Aprovació, si escau, de l’esborrany de l’acta de la sessió ordinària del Ple de l’Ajuntament de 13 d’abril de 2015.


DICTÀMENS:


SERVEIS A LES PERSONES


Alcaldia

  2. 
Aprovació, si escau, de l’adhesió a la Red de Entidades Locales por la Transparencia y la Participación Ciudadana de la FEMP.

  3. 
Aprovació, si escau, de la Guia pràctica per a la inclusió de criteris socials, ambientals i ètics en la contractació pública a l’Ajuntament de Vilanova i la Geltrú.

  4. 
Aprovació, si escau, de la determinació dels béns que integren el patrimoni municipal del sòl i habitatge de la Corporació.

  5. 
Aprovació, si escau, de la rectificació del Llibre Inventari de Béns Immobles de la Corporació, en el sentit de qualificar com a béns de domini públic les finques números 311 i 331.1, corresponents a dos terrenys ubicats a l’av. de Rocacrespa, 49-53 i 64-66.

  6. 
Aprovació definitiva, si escau, del Reglament d’ús dels equipaments cívics de Vilanova i la Geltrú.

  7. 
Aprovació, si escau, de la subvenció extraordinària per al Projecte “Nord-Camerun” del Grup de Solidaritat Fem Pous.

  8.
Aprovació, si escau, del suport a la campanya d’emergència pels efectes del terratrèmol al Nepal.

Hisenda

  9.
Aprovació, si escau, de l’expedient de contractació i obertura del procediment d’adjudicació per a la contractació del subministrament d'equips d'impressió digital multifuncionals, mitjançant rènting, i el seu servei de manteniment per al servei de reprografia de l'Ajuntament de Vilanova i la Geltrú.


Recursos Humans i Organització Interna

 10. 
Ratificació, si escau, del Decret 000424/2014-RH, de 26.11.2014, de convocatòria per cobrir temporalment el lloc de treball de tècnic/a auxiliar de biblioteca C1.

 11. 
Ratificació, si escau, del Decret 000425/2014-RH, de 26.11.2014, de convocatòria per cobrir interinament una plaça d’arquitecte/a superior.

 12. 
Ratificació, si escau, del Decret 000143/2015-RH, de 30.03.2015, relatiu al nomenament de la treballadora amb NIF 52.219.283-Z, com a Auxiliar Tècnic de Biblioteca C2-16.

 13. 
Ratificació, si escau, de l’apartat 8è. de l’acord de JGL de 16.09.2014,  d’encàrrec d’una valoració global de llocs de treball de l’Ajuntament.


Serveis Socials

 14. 
Aprovació, si escau, de la modificació de l’acord plenari de 08.05.2006, sobre substitució del pagament de les sancions previstes als infractors de les Ordenances municipals que afecten la convivència cívica i el rescabalament dels danys i perjudicis creats al patrimoni municipal per mesures educatives i/o en benefici de la comunitat.


SOCIETAT DEL CONEIXEMENT I SERVEIS PERSONALS SECTORIALS


Tecnologies i Societat de la Informació

 15.
Aprovació, si escau, de l’expedient de contractació i obertura del procediment d’adjudicació per a la contractació del subministrament, mitjançant lloguer, d'un sistema d'emmagatzematge san/nas, xarxa, servidors i backup, inclòs el seu manteniment, per a l'Ajuntament de Vilanova i la Geltrú.


PROMOCIÓ DE LA CIUTAT


Promoció Econòmica i Turisme

 16. 
Aprovació definitiva, si escau, del Reglament dels Mercats Municipals de Vilanova i la Geltrú.


Comunicació i Premsa

 17. 
Aprovació, si escau, del conveni que regula l’encàrrec de gestió a l’EPEL Neàpolis per a la gestió i execució de la plataforma de comunicació i màrqueting per a destinacions “app Vilanova +”.
 18. 
Aprovació, si escau, de la dotació econòmica per a l’encàrrec de gestió a ICVSAM per desenvolupar atribucions en matèria de comunicació i premsa.

 19. 
Aprovació, si escau, de l’adjudicació de l’encàrrec de gestió del lot 2 del  subministrament d’espais publicitaris per a la realització d’accions de comunicació audiovisual locals i de proximitat de l’Ajuntament de Vilanova i la Geltrú a ICVSAM.


Esports

 20. 
Ratificació, si escau, de l’acord de JGL de 14.04.2015, d’aprovació del conveni entre l’Ajuntament de Vilanova i la Geltrú i el Consell Esportiu del Garraf.


SERVEIS A LA CIUTAT

 21. 
Aprovació provisional de la Modificació puntual del Pla General d’Ordenació Urbanística a l’àmbit UA7 Racó de Santa Llúcia, polígon 2.2 La Cucanya.

 22. 
Aprovació inicial del Reglament de creació i funcionament de la Comissió del Nomenclàtor i del procediment per a l’assignació de denominacions de carrers, equipaments i espais públics del municipi de Vilanova i la Geltrú.

 23. 
Aprovació inicial, si escau, del Pla de Mobilitat Urbana i Sostenible de Vilanova i la Geltrú.

 24. 
Aprovació, si escau, del text refós de l’Ordenança reguladora del soroll i vibracions.

 25. 
Aprovació, si escau, del text refós de l’Ordenança municipal sobre tinença d’animals.

 26. 
Aprovació, si escau, del text refós de l’Ordenança municipal sobre parcs i jardins públics.

 27. 
Aprovació, si escau, del text refós de l’Ordenança municipal d’ús de platges.

 28. 
Aprovació, si escau, del text refós de l’Ordenança municipal de la neteja de la via pública.

 29. 
Aprovació inicial, si escau, de la modificació de determinats articles de l’Ordenança del cementiri municipal.


PROPOSICIONS DE L’ALCALDIA:

 30.
Verificació, si escau, del Text refós del Pla especial i catàleg de masies i cases rurals del sòl no urbanitzable de Vilanova i la Geltrú.

 31.
Aprovació inicial, si escau, de l’Ordenança municipal reguladora dels suports publicitaris.

 32.
Aprovació, si escau, de l’addenda al conveni de col·laboració entre l’Ajuntament de Vilanova i la Geltrú i l’Associació d’Empresaris del Garraf, Alt Penedès i Baix Penedès (ADEPG).


CONTROL DELS ÒRGANS DE LA CORPORACIÓ:

Serveis Socials

 33. 
Donar compte dels Indicadors socials 1r. trimestre 2015.


Promoció Econòmica i Turisme

 34. 
Donar compte del Pla de Desenvolupament econòmic i social del Garraf 2014-2020.


Esports

 35. 
Donar compte del Decret de l’alcaldessa de 15.04.2015, de pròrroga per sis mesos més de la interventora única de les concessions dels equipaments del Complex Esportiu del Parc del Garraf i de l’Esportiu La Piscina.


Medi Ambient

 36.
Donar compte de l’acord de JGL de 03.03.2015, d’aprovació del Conveni entre l’Ajuntament de Vilanova i la Geltrú i la Mancomunitat Penedès-Garraf per a la gestió de les colònies de gats al carrer.


URGÈNCIES:

· Moció de l’AMPA de l’Escola Volerany, presentada per ICV i PSC, de rebuig a les proves de tercer de primària previstes a la LOMCE.


Recursos Humans i Organització Interna

· Donar compte de l’acord de la Mesa General de Negociació per l’estabilitat laboral del personal de l’Ajuntament de Vilanova i la Geltrú.


MOCIONS


Grup Municipal de la CUP

37.
Moció per declarar la nul·litat de l’adjudicació de la revisió i actualització d’elements cadastrals.


PREGUNTES
38.
Pregunta de la CUP sobre el compliment de l’Ordenança d’ocupació de l’espai públic per terrasses.


PRECS

   1.
Aprovació, si escau, de l’esborrany de l’acta de la sessió ordinària del Ple de l’Ajuntament de 13 d’abril de 2015.

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=1
S’aprova l’esborrany de l’acta de Ple esmentat per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

dictàmens:
SERVEIS A LES PERSONES

   2. 
alcaldia. Aprovació, si escau, de l’adhesió a la Red de Entidades Locales por la Transparencia y la Participación Ciudadana de la FEMP.

Relació de fets

Atesa la voluntat d’aquest ajuntament d’adoptar les mesures que siguin necessàries per tal d’afavorir la transparència, incrementar la confiança de la ciutadania amb l’administració local i assumir els compromisos derivats de l’aplicació de les noves normatives en matèria de transparència.

Atesa la voluntat recollida en el Pla de mandat 2011-2015, de promoure la participació i la implicació de l’ajuntament en les xarxes de Responsabilitat Social que existeixin o es vagin creant.

Atès l’interès d’aquest ajuntament en desplegar polítiques entorn del que s’anomena Govern Obert i en establir espais d’intercanvi i relació entorn a temes de transparència, participació, accés a la informació i bon govern amb d’altres administracions locals.

Atesa la coincidència entre la FEMP i aquest ajuntament amb les finalitats i els objectius recollits en la Memoria justificativa para la propuesta de creación de la red de ciudades por la transparencia y la participación ciudadana (document que s’adjunta a l’expedient).
Atès que l’Ajuntament de Vilanova i la Geltrú és membre de la FEMP i segons el capítol IV, article 44, punt 2 dels estatuts de l’esmentada federació pot participar de les comissions, xarxes o seccions que es puguin constituir.

Fonaments de dret

Ley 19/2013, de 9 de desembre, de Transparencia, Acceso a la Información y Buen Gobierno.
Llei 19/2014, de 29 de desembre, de transparència, accés a la informació pública i bon govern de Catalunya.
Per tot això aquest Ple de l’Ajuntament

ACORDA

“PRIMER. L’adhesió a la Red de Entidades Locales por la Transparencia y la Participación Ciudadana de la Federación Española de Municipios y Provincias i a les normes de funcionament i organització de la xarxa.

SEGON. Autoritzar l’alcaldessa a la signatura de la documentació necessària per a la formalització d’aquest acord. 

TERCER. Notificar aquest acord a la Subdirecció de Modernització Administrativa de la FEMP.”
NORMAS DE FUNCIONAMIENTO Y ORGANIZACIÓN DE LA RED DE CIUDADES POR LA TRANSPARENCIA Y PARTICIPACIÓN CIUDADANA

TÍTULO PRELIMINAR - DISPOSICIONES GENERALES

Artículo 1

La Red de Ciudades por la Transparencia y Participación Ciudadana,  se constituye de conformidad con lo previsto en el Artículo 44 de los Estatutos de la Federación Española de Municipios y Provincias (FEMP), y al amparo de lo dispuesto en la Ley 7/85 Reguladora de las Bases del Régimen Local y demás normativa de pertinente aplicación.

Artículo 2

Su actividad se regirá por lo dispuesto en los Estatutos de la FEMP, su Reglamento de Régimen Interior, así como por las presentes normas.

Artículo 3

La Red de Ciudades por la Transparencia y Participación Ciudadana tiene su domicilio social en la sede de la FEMP, Calle Nuncio nº 8 de Madrid, con independencia de que acuerde establecer sus oficinas administrativas, o celebrar sus reuniones, en cualquiera de los municipios asociados. 

Artículo 4

El ámbito de actuación de la Red de Ciudades por la Transparencia y Participación Ciudadana   es el territorio nacional y su duración se establece por tiempo indefinido. 

TÍTULO I. OBJETIVOS 

Artículo 5 

La Red de Ciudades por la Transparencia y Participación Ciudadana tiene como objetivos:

1.- Promover las políticas de transparencia, participación y colaboración ciudadana efectivas en el conjunto de entidades locales españolas con el fin de dar visibilidad a la actividad pública y conseguir un marco de convivencia estable para favorecer el desarrollo económico y social de los territorios.

2.- Facilitar el ejercicio de los derechos de acceso a la información y de participación ciudadana en el ámbito local, buscando implicación y compromiso con la acción pública de toda la sociedad.

3.- Reforzar la confianza de los ciudadanos en los gobiernos locales, asumiendo compromisos de buen gobierno y realización de prácticas ejemplares en los ámbitos de rendición de cuentas, participación en la toma de decisiones y diseño y evaluación de servicios públicos.

Artículo 6

Para el cumplimiento de estos objetivos, la Red de Ciudades por la Transparencia y Participación Ciudadana:

a) 
Establecerá la estructura orgánica pertinente.

b) 
Facilitará el intercambio de información sobre temas que afecten a los asociados tanto a nivel nacional como europeo.

c) 
Constituirá servicios de asesoramiento y de asistencia para sus miembros.

d) 
Organizará y participará en reuniones, seminarios y congresos.

e) 
Se dirigirá a los poderes públicos e intervendrá, en su caso, en relación con la formulación de la normativa legal que afecte a los Municipios Asociados.

f) 
Promoverá publicaciones y documentos informativos en materia de su competencia.

TÍTULO II. DE LOS ASOCIADOS

Artículo 7

La Red de Ciudades por la Transparencia y Participación Ciudadana está compuesta por Socios Titulares, Socios de Honor observadores y colaboradores. 

Artículo 8

Son Socios Titulares todas las Entidades Locales, integradas en la FEMP, que manifiesten, mediante el correspondiente acuerdo adoptado por el Pleno de la Corporación, su voluntad expresa de adherirse a la Red de Ciudades por la Transparencia y Participación Ciudadana  y de cumplir sus fines estatutarios.

La representación de cada Entidad la ostentará su Presidente o el miembro de la Corporación en quien éste delegue, sin perjuicio de lo que establece el artículo 28 de los presentes Estatutos.

Esta delegación deberá ser expresa y referida para cada acto concreto.

Artículo 9

Podrán ser Socios de Honor las personas físicas o jurídicas que sean propuestos como tales por el Consejo de Gobierno de la Red  de Ciudades por la Transparencia y Participación Ciudadana   y sean nombrados por la Junta de Gobierno de la FEMP por su especial contribución a los fines de la Asociación. 

Artículo 10

Podrán ser Observadores, aquellas Instituciones o Entidades Públicas de ámbito estatal o autonómico cuyo objeto sea la promoción de la transparencia y participación ciudadana sean propuestos como tales por el Consejo de Gobierno de la Red de Ciudades por la Transparencia y Participación Ciudadana  y sean nombrados por la Junta de Gobierno de la FEMP. 

Artículo 11

Podrán ser colaboradores de la Red aquellas empresas, entidades privadas, instituciones cuyo objeto sea la promoción de la transparencia y participación ciudadana y sean aceptadas como colaboradores por la Asamblea General. La participación como colaboradores en las actividades de la Red de Ciudades por la Transparencia y Participación Ciudadana establecerá mediante un Convenio de Colaboración y deberá ser aprobada por la Junta de Gobierno de la FEMP.

Artículo 12

Los Socios de Honor, los Observadores y los colaboradores, legalmente convocados por los órganos pertinentes de la Red de Ciudades por la Transparencia y Participación Ciudadana, podrán participar en las reuniones de la misma con voz pero sin voto.

Artículo 13

El alta y la baja de los Socios Titulares serán aprobadas por la Junta de Gobierno de la FEMP previa recepción del acuerdo plenario de la Corporación Local interesada. 

El acuerdo de la Junta de Gobierno de la FEMP se hará constar en el acta correspondiente y en el libro de registro que llevará la Secretaría General, y surtirá efecto desde el mismo día en que sea adoptado.

Artículo 14 

Los Socios Titulares tendrán las siguientes obligaciones:

a) 
Cumplir los presentes Estatutos y los acuerdos válidamente adoptados.

b) 
Pagar las cuotas, derramas y demás aportaciones que se establezcan en cada caso.

c) 
Compartir los fines estatutarios de la Asociación, colaborar en su consecución y velar por su cumplimiento.

Artículo 15

Los Socios Titulares tendrán los siguientes derechos:

a) 
Asistir con voz y voto a las Asambleas tanto ordinarias como Extraordinarias y a cualquier otro tipo de encuentro para el que sean convocados.

b) 
Ocupar cargos en los órganos rectores de la Red de Ciudades por la Transparencia y Participación Ciudadana.

c) 
Participar en los trabajos de la Red de Ciudades por la Transparencia y Participación Ciudadana.
d) 
Utilizar las instalaciones y los servicios que presta Red de Ciudades por la Transparencia y Participación Ciudadana.

e) 
Proponer la convocatoria de las sesiones de los órganos de gobierno y/o proponer los asuntos del orden del día a tratar en las mismas.
f) 
Ser informado acerca de la composición de los órganos rectores de la Red de Ciudades por la Transparencia y Participación Ciudadana y de los demás enumerados en los presentes Estatutos.
g) 
Estar al corriente del desarrollo de las actividades de la Red de Ciudades por la Transparencia y Participación Ciudadana, así como del estado de sus cuentas.
h) 
Ser oído con carácter previo a la adopción de medidas disciplinarias contra él y ser antes informado de los hechos que den lugar a tales medidas, debiendo ser motivado el acuerdo que, en su caso, imponga la sanción.
i) 
Impugnar cualesquiera acuerdos de la Red de Ciudades por la Transparencia y Participación Ciudadana que estime contrarios a la Ley o a los presentes Estatutos.
Artículo 16

1.- Para que un Socio Titular pueda ejercitar plenamente sus derechos en una Asamblea deberá tener la condición de tal con anterioridad a la fecha de convocatoria de la misma. En caso de no cumplirse este requisito, podrá participar en ella con voz, pero sin voto.

2.- Perderá su derecho a voz y voto en la Red de Ciudades por la Transparencia y Participación Ciudadana  todo socio titular que adeude un año de cotización. La pérdida de ese derecho deberá ser acordada por la Junta de Gobierno de la FEMP, previo expediente instruido por el Consejo de Gobierno de la Red de Ciudades por la Transparencia y Participación Ciudadana, con las exigencias recogidas en la letra h) del artículo 15 de los presentes Estatutos.

Artículo 17

1.- La condición de socio se perderá:
a) 
Por decisión voluntaria del asociado, adoptada de acuerdo con lo previsto en el artículo 13 de los presentes Estatutos. El acuerdo plenario deberá ser comunicado por el Alcalde/ Presidente, mediante escrito dirigido al Presidente de la Red de Ciudades por la Transparencia y Participación Ciudadana con al menos tres meses de antelación al final del ejercicio.

b) 
Cuando se produzca impago de cuotas por un periodo superior al año.

c) 
Por acuerdo de la Junta de Gobierno de la FEMP, debido a incumplimientos graves en su condición de socio.

d) 
Por dejar de ser miembro de la Federación Española de Municipios y Provincias.

2.- En los casos a los que se refieren los apartados b) y c) anteriores, será obligada la previa instrucción de expediente, con las exigencias recogidas en la letra h) del artículo 15 de los presentes Estatutos, que deberá ser instruido por el Consejo de Gobierno de la Red de Ciudades por la Transparencia y Participación Ciudadana y resuelto por la Junta de Gobierno de la FEMP. 

Artículo 18

La baja como socio en la Red de Ciudades por la Transparencia y Participación Ciudadana cualquiera que sea su causa, implicará:

a) 
La pérdida de sus derechos y obligaciones.

b) 
La imposibilidad de reclamar devolución patrimonial alguna.

c) 
La obligación de abonar las cantidades que por cualquier motivo adeudara hasta ese momento a la Red de Ciudades por la Transparencia y Participación Ciudadana.

TÍTULO III. ÓRGANOS DE GOBIERNO

Artículo 19

1.- Los órganos rectores de la Red de Ciudades por la Transparencia y Participación Ciudadana  son:

a) La Asamblea General.

b) El Consejo de Gobierno

c) El Presidente.

2.- Los cargos de Presidente, Vicepresidentes y de vocales del Consejo de Gobierno serán gratuitos.

3.- El mandato del Consejo de Gobierno y del Presidente coincidirá con el de las Corporaciones Locales.

Capítulo I. La Asamblea General

Artículo 20

La Asamblea General es el máximo órgano de Gobierno de la Red de Ciudades por la Transparencia y Participación Ciudadana, y está integrada por los representantes de los Socios Titulares, Socios de Honor, Observadores y Colaboradores.

Artículo 21

Son competencias de la Asamblea General:

a) 
Elegir a los catorce (14) vocales del Consejo de Gobierno.

b) 
Diseñar la política adecuada para la defensa de los intereses y cumplimiento de los objetivos propios de la Red de Ciudades por la Transparencia y Participación Ciudadana.

c) 
Aprobar cuantas decisiones se estimen convenientes para el desarrollo de los fines de la Red de Ciudades por la Transparencia y Participación Ciudadana.

d) 
Aprobar el Programa de Actuación, la Memoria y los presupuestos anuales de la Red de Ciudades por la Transparencia y Participación Ciudadana.

e) 
Proponer a la Junta de Gobierno de la FEMP la aprobación o modificación de los presentes Estatutos.

f) 
Proponer a la Junta de Gobierno de la FEMP la disolución de la Red de Ciudades por la Transparencia y Participación Ciudadana.

g) 
Aprobar el acta de cada Asamblea anterior.

Artículo 22

La Asamblea General tendrá carácter ordinario y extraordinario:

a) 
Con carácter ordinario se reunirá una vez al año, en el transcurso del último trimestre, y en todo caso en el plazo de cuatro meses a partir de la elección por la Junta de Gobierno de la FEMP de su Presidente y Vicepresidentes, tras la celebración de las elecciones locales.

b) 
Con carácter extraordinario siempre que lo estime el Consejo de Gobierno, por propia iniciativa o a petición de un número de socios que represente, al menos, la mitad de los votos de la Asamblea, y sea ratificado por la Junta de Gobierno de la FEMP.

Artículo 23

La convocatoria de la Asamblea tanto ordinaria como extraordinaria deberá llevarse a cabo por el Presidente, con un mes de antelación, al menos, a la fecha de su celebración, salvo lo dispuesto en el párrafo siguiente.

En el caso de tratarse de una Asamblea Extraordinaria, el Presidente no podrá demorar su convocatoria en un plazo no superior a los dos meses desde que se efectué la solicitud de la misma, una vez que sea ratificada dicha solicitud por la Junta de Gobierno de la FEMP. 

Artículo 24

El orden del día de la Asamblea será fijado por el Consejo de Gobierno y deberá de remitirse junto con la convocatoria, salvo en el supuesto de la convocatoria de la Asamblea Ordinaria tras la celebración de las elecciones municipales, que será fijado por el Presidente.

En el caso de Asamblea ordinaria, además del orden del día, podrán tratarse en el punto de ruegos y preguntas todos aquellos asuntos que siendo inherentes a los fines de la Asociación los socios estimen convenientes.

En caso de Asamblea General extraordinaria solo podrán debatirse los asuntos incluidos en el orden del día.

En todo caso la propuesta de modificación de Estatutos y la propuesta de disolución de la Asociación deberá incluirse como un punto específico en el orden del día de la correspondiente convocatoria.

Artículo 25

1.- Como regla general, para la adopción de cualquier resolución o acuerdo, será necesaria la mayoría simple de los votos acreditados en la Asamblea.

2.- Se requerirá una mayoría absoluta del número total de votos acreditados en la Asamblea para:

a) 
Proponer la Aprobación y Modificación de Estatutos.

b) 
Proponer la disolución de la Red de Ciudades por la Transparencia y Participación Ciudadana.

3.- La ausencia de algún socio titular, una vez iniciada la deliberación del asunto, se computará como abstención.

4.- En todo caso, todos los acuerdos de la Asamblea General estarán sometidos a la ratificación de la Junta de Gobierno de la FEMP, en cumplimiento de lo establecido en el Artículo 44 de los Estatutos de la FEMP.

Artículo 26

1.- Los votos de cada socio titular en la Asamblea son los expresados en la siguiente escala:

· Corporación de hasta 2.500 habitantes 2 votos.

· Corporación de 2.501 a 5.000 habitantes 3 votos.

· Corporación de 5.001 a 10.000 habitantes 5 votos.

· Corporación de 10.001 a 20.000 habitantes 10 votos.

· Corporación de 20.001 a 50.000 habitantes 15 votos.

· Corporación de 50.001 a 100.000 habitantes 30 votos.

· Corporación de 100.001 a 500.000 habitantes 50 votos.

· Corporación de 500.001 a 1.000.000 habitantes 75 votos.

· Corporación de más de 1.000.000 habitantes 100 votos.

2.- La determinación de los votos se realizará respecto a los habitantes de derecho, de acuerdo con la última rectificación padronal.

Artículo 27

La Asamblea se constituirá válidamente, en primera convocatoria, con la asistencia de socios titulares que representen la mitad más uno de los votos de la Asamblea.

En segunda convocatoria, una hora más tarde, cualquiera que sea el número de votos representado.

Artículo 28

Podrá participar en la Asamblea los Socios Titulares que estén al corriente del pago de sus cuotas anuales.

También formarán parte de la misma los Socios de Honor, Observadores y Colaboradores con voz pero sin derecho a voto.

La representación en la Asamblea de cada socio que será ejercitable por el Alcalde o Presidente de la Corporación.

Será admitida la delegación de voto de una Corporación en otro miembro de la Red de Ciudades por la Transparencia y Participación Ciudadana, de su misma Comunidad Autónoma, mediante acuerdo del Presidente de la Corporación. Este acuerdo debe estar en poder de la Presidencia antes de iniciarse la sesión.

Artículo 29

Los debates, acuerdos y resoluciones de la Asamblea quedarán reflejados en las correspondientes actas que llevará la Secretaría Técnica.

Artículo 30

De conformidad con lo dispuesto en el artículo 44 de los Estatutos de la FEMP, la Secretaría de la Asamblea General de la Red de Ciudades por la Transparencia y Participación Ciudadana corresponde al Secretario General de la FEMP, el cual podrá delegar estas funciones.

Capítulo II. El Consejo de Gobierno

Artículo 31

1.- El Consejo de Gobierno es el órgano de representación, gobierno y administración de la Red de Ciudades por la Transparencia y Participación Ciudadana y el encargado de desarrollar las resoluciones aprobadas por la Asamblea de la Red.

2.- Para ser miembro de la misma se requiere ser miembro de cualquiera de las Corporaciones Locales que sean Socios Titulares de la Red de Ciudades por la Transparencia y Participación Ciudadana.

3.- El mandato de los miembros del Consejo de Gobierno será de cuatro años y se renovará al tiempo que se renuevan las Corporaciones Locales por cumplimiento de su mandato legal.

Una vez finalizado su mandato, quedará disuelto, pasando todas sus competencias a la Junta de Gobierno de la FEMP, o en quien ella delegue, la cual en ningún caso podrá adoptar acuerdos para los que legalmente se requiera una mayoría cualificada.

Artículo 32

El Consejo de Gobierno estará integrado por:

a) 
El Presidente de la Red de Ciudades por la Transparencia y Participación Ciudadana.

b) 
Los dos Vicepresidentes.

c) 
Catorce (14) vocales elegidos por la Asamblea General de entre los representantes de los socios titulares de la Red de Ciudades por la Transparencia y Participación Ciudadana. El resultado de la elección deberá reflejar la pluralidad y proporcionalidad política y territorial de dichos miembros.

El Consejo de Gobierno podrá invitar a asistir a las reuniones a cualquier otro miembro de la Red, Instituciones públicas o privadas o empresas, asociaciones profesionales, cuando lo estime oportuno.

Artículo 33

Son funciones del Consejo de Gobierno:

a) 
El desarrollo y seguimiento de los acuerdos adoptados por la Asamblea General.

b) 
Velar por el cumplimiento de los fines estatutarios.

c) 
Proponer a la Asamblea General las modificaciones en los Estatutos o normas que estimen convenientes.

d) 
Aprobación del orden del día de la Asamblea General Ordinaria.

e) 
Decidir sobre aquellos asuntos que por su urgencia no puedan ser presentados a la Asamblea General, dando cuenta a la misma en la siguiente sesión que celebre.

f) 
Elaborar propuestas de actuación y el programa de trabajo de la Asociación.

g) 
Elaborar la memoria y presupuestos anuales de la Asociación.

h) 
Dirigir la realización de publicaciones y estudios.

i) 
Delegar en el Presidente la firma de convenios con los poderes públicos y con otras organizaciones que tengan finalidades similares a la Red de Ciudades por la Transparencia y Participación Ciudadana.

j) 
Constituir Grupos de Trabajo para el estudio de temas específicos de interés común de los asociados.

k) 
Proponer a la Junta de Gobierno de la FEMP la aprobación de las cuotas anuales.

l) 
Cubrir las vacantes de vocales que se produzcan en el propio Consejo, durante el período entre Asambleas.

Los acuerdos deberán constar en el libro de Actas que, a tal efecto, lleve la Secretaría Técnica, debiendo ser visados por el Presidente.

Los acuerdos del Consejo de Gobierno deberán ser ratificados por la Junta de Gobierno de la FEMP.

Artículo 34

Los miembros del Consejo de Gobierno deberán ostentar la condición de Cargo Electo de una Corporación Local. En caso contrario, causarán baja inmediatamente, siendo sustituidos por el Consejo de Gobierno de entre los socios titulares de la Red de Ciudades por la Transparencia y Participación Ciudadana pertenecientes al mismo grupo político por el que fue elegido.

Cesarán automáticamente los miembros del Consejo de Gobierno que por cualquier motivo dejaren de pertenecer al grupo político por el que fueron elegidos, siendo sustituidos por el Consejo de Gobierno de entre los pertenecientes al mismo grupo.

Artículo 35

El Consejo de Gobierno podrá delegar en uno o varios de sus miembros o en el titular de la Secretaría Técnica, las facultades que estime convenientes para una mayor operatividad.

Artículo 36

a) 
El Consejo de Gobierno se reunirá en sesión ordinaria con la periodicidad que ella misma prestablezca, y sesión extraordinaria cuando sea convocada con tal carácter por el Presidente, lo solicite un número de sus miembros no inferior a sus dos quintas partes o un número de socios que represente, al menos, la mitad de los votos de la Red de Ciudades por la Transparencia y Participación Ciudadana.

b) 
Corresponde al Presidente convocar las sesiones del Consejo de Gobierno y fijar el orden del día que acompañará a la convocatoria y que, tratándose de sesión extraordinaria, incluirá los asuntos propuestos por quienes la solicitaron. Las sesiones extraordinarias se celebrarán dentro de los quince días siguientes a su solicitud.

c) 
La convocatoria se realizará por escrito, con una antelación mínima de 10 días naturales, y será firmada por el Presidente y en ella deberá figurar el orden del día así como día, hora y lugar en que ésta tendrá lugar, tanto en primera como en segunda convocatoria, con un tiempo mínimo entre ambos llamamientos de quince minutos.

d) 
Con la convocatoria se acompañará la documentación a tratar en la reunión así como el acta de la reunión anterior que será leída por el Secretario/a Técnico en la sala para su aprobación.

e) 
El Consejo de Gobierno se constituirá válidamente en primera convocatoria con la asistencia de la mitad más uno de los miembros que lo componen y, en segunda convocatoria, una hora más tarde, cualquiera que sea el número de miembros presentes en ese momento. En todo caso, se requerirá la asistencia del Presidente y del Secretario Técnico, o de quienes les sustituyan de acuerdo con lo dispuesto en los presentes Estatutos.

f) 
Los acuerdos del Consejo de Gobierno se adoptarán por mayoría simple de los votos emitidos por los miembros asistentes a la sesión. En el caso de votaciones con resultado de empate, decidirá el voto de calidad del Presidente.

g) 
Cada uno de los miembros del Consejo de Gobierno ostentará un sólo voto. El voto puede emitirse en sentido afirmativo o negativo, pudiendo los miembros del Consejo de Gobierno abstenerse de votar. Se computará como abstención la de aquellos miembros del Consejo de Gobierno que se ausentaren de la reunión en el momento de la votación.

h) 
Las actuaciones seguidas en las sesiones, tanto ordinarias como extraordinarias, quedarán reflejadas en las correspondientes actas.

i) 
De conformidad con lo dispuesto en el artículo 44 de los Estatutos de la FEMP, la Secretaría del Consejo de Gobierno, corresponde al Secretario General de la FEMP el cuál podrá delegar estas funciones en el Secretario Técnico de la Asociación.

Capítulo III. El Presidente

Artículo 37

El Presidente es el representante ordinario de la Red de Ciudades por la Transparencia y Participación Ciudadana y será designado por la Junta de Gobierno de la FEMP de entre los representantes de los miembros de la Asociación, que ostenten la condición de Alcalde o Presidente de Diputación.

La duración de su mandato será el mismo del de las Corporaciones Locales.

Una vez finalizado su mandato, pasarán todas sus competencias a la Junta de Gobierno de la FEMP, o en quien ella delegue.

En caso de ausencia o enfermedad, será sustituido por los Vicepresidentes por su orden.

Cesará automáticamente el Presidente que por cualquier motivo dejare de pertenecer al grupo político por el que fue elegido Alcalde o Presidente de Diputación.

En caso de vacante o pérdida de la condición de electo local se procederá a la elección de nuevo Presidente, asumiendo interinamente la Presidencia los Vicepresidentes por su orden.

Artículo 38

Los dos Vicepresidentes, serán designados por la Junta de Gobierno de la FEMP, y le sustituirán por orden en caso de vacante, ausencia, enfermedad o delegación expresa ejerciendo sus funciones por el tiempo que dure cualquiera de estas situaciones.

Cesará automáticamente el Vicepresidente que por cualquier motivo dejare de pertenecer al grupo político por el que fue elegido Alcalde o Presidente de Diputación.

Artículo 39

En caso de renuncia o pérdida de la condición de electo local antes de finalización del mandato, la Junta de Gobierno de la FEMP procederá a nombrar un nuevo Presidente.

Artículo 40

Son funciones del Presidente:

a) 
Representar a la Red de Ciudades por la Transparencia y Participación Ciudadana ante otras instituciones u organismos públicos y privados.

b) 
Dirigir el funcionamiento ordinario de la Red de Ciudades por la Transparencia y Participación Ciudadana.

c) 
Presidir, coordinar y convocar la Comisión Permanente.

d) 
Proponer el orden del día del Consejo de Gobierno y de la Asamblea General, debiendo ser ésta última ratificada por el Consejo de Gobierno.

e) 
Convocar a la Asamblea General y ejecutar sus acuerdos dando cuenta de ello regularmente al Consejo de Gobierno.

f) 
Presentar el presupuesto y el estado de cuentas y la Memoria Anual a la Asamblea General.

g) 
Vigilar el cumplimiento de los acuerdos de la Asamblea General y de la Comisión Permanente.

h) 
Delegar en los Vicepresidentes, Vocales o Secretario Técnico, cuantas funciones considere idóneas en aras de un mejor funcionamiento de la Red de Ciudades por la Transparencia y Participación Ciudadana.

i) 
Proponer Grupos de Trabajo para temas concretos.

j) 
Cualquier otra que le sea atribuida por el Consejo de Gobierno o por la Asamblea General.

k) 
Autorizar los gastos, ordenar los pagos y la intervención de la contabilidad en colaboración con el Secretario Técnico, sin perjuicio de lo dispuesto en el artículo 50 respecto de la competencia de la Secretaría General de la FEMP en la intervención de las cuentas de la Asociación.

Capítulo IV. Del Secretario/a Técnico de la Red de Ciudades por la Transparencia y Participación Ciudadana.

Artículo 41

a) 
El Secretario/a Técnico de la Red de Ciudades por la Transparencia y Participación Ciudadana es el elemento administrativo adscrito a la Red de Ciudades por la Transparencia y Participación Ciudadana, y su titular será nombrado y cesado por la Secretaría General de la FEMP, de entre el personal de la Federación, en cumplimiento de lo previsto en el artículo 44 de sus Estatutos.

b) 
Asistirá con voz pero sin voto, a las reuniones de la Asamblea General y del Consejo de Gobierno.

Artículo 42

Corresponde a la Secretaria Técnica de la Red de Ciudades por la Transparencia y Participación Ciudadana:

a) 
La ejecución material de los acuerdos adoptados por la Asamblea General y por el Consejo de Gobierno de la Red.

b) 
La elaboración de la memoria y presupuesto anual, en función del Plan de objetivos y la captación de los recursos económicos externos y su gestión posterior en la consecución de los fines de la Red.

c) 
La gestión administrativa y presupuestaria, el archivo y custodia de la documentación relativa a la Red. La gestión de los fondos de la Red/Sección, tanto en el ámbito económico como administrativo, se realizará según lo previsto en el Reglamento de Régimen Interior de la FEMP.

d) 
La organización y preparación de las reuniones de la Asamblea General y del Consejo de Gobierno, así como las de carácter técnico o consultivo, levantando acta de las sesiones que celebren dichos órganos y dando posterior traslado de las mismas a la Junta de Gobierno de la FEMP.

e) 
La elaboración de la memoria de actividades de la Red para su aprobación por la Asamblea General y el Consejo de Gobierno.

f) 
Informar y asistir al Presidente en sus funciones.

g) 
La realización de cualesquiera otras funciones que le sean encomendadas por los órganos rectores de la Sección.

h) 
El titular de la Secretaría Técnica asiste a las reuniones del Consejo de Gobierno y de la Asamblea General de la Red con voz pero sin voto.

i) 
Levantar acta de las sesiones tanto del Consejo de Gobierno como de la Asamblea General, que firmará junto con le Presidente.

j) 
Velar por el funcionamiento de los servicios de la Red.

Artículo 43

El Secretario Técnico de la Red informará de manera periódica al Presidente, al Secretario General de la FEMP, y al Director General de la FEMP responsable de las Asociaciones, Redes y Secciones existentes en su seno, de las actuaciones que realice en el uso de sus competencias.

Capítulo V. De los Grupos de Trabajo

Artículo 44

Para la elaboración de estudios y formulación de propuestas podrán constituirse grupos de trabajo. Dichos grupos se crearán por el Consejo de Gobierno de la Red y se coordinarán por la Secretaría Técnica de la misma.

TÍTULO IV.- RÉGIMEN JURÍDICO 

Artículo 45

Las competencias y funciones atribuidas en los artículos anteriores a los órganos rectores de la Red y a la Secretaría Técnica, se entienden sin perjuicio de lo establecido en el artículo 44 de los Estatutos de la FEMP.

TÍTULO V. RÉGIMEN ECONÓMICO

Artículo 46

Los recursos económicos de la Red están constituidos por:

a) 
Las cuotas de sus socios titulares.

b) 
Las subvenciones y donaciones que la misma obtenga.

c) 
Cualquier otra aportación especifica que venga a servir los objetivos de la Red de Ciudades por la Transparencia y Participación Ciudadana.

Artículo 47

a) 
Las cuotas anuales serán aprobadas por la Junta de Gobierno de la FEMP, tras la propuesta al efecto realizada por el Consejo de Gobierno de la Red que determinará sus cuantías en función de una cantidad fija por habitante y año del territorio correspondiente a cada socio titular.

b) 
Cada miembro vendrá obligado a remitir anualmente un certificado de la población del Municipio en aras a proceder con la liquidación.

c) 
Las cuotas anuales deberán ser ingresadas en el primer cuatrimestre del año.

d) 
A efectos contables, la fecha de cierre de cada ejercicio anual será la del 31 de diciembre.

e) 
La Red reflejará en su contabilidad el estado de su patrimonio, sus resultados y su situación financiera, así como el origen, cuantía, destino y aplicación de los ingresos públicos que perciba.

f) 
El estado de la contabilidad, así como la memoria de actividades de cada ejercicio, la relación actualizada de los asociados, el inventario de bienes y los libros de actas de las reuniones de los órganos de gobierno de la Red estarán en todo momento a disposición de sus asociados, a través del titular de la Secretaría General FEMP y en los términos previstos en la Ley Orgánica 15/1999, de 13 de diciembre, de Protección de Datos de Carácter Personal.

Artículo 48

1.- Los miembros o titulares de los órganos de gobierno y las demás personas que obren en nombre y representación de la Red, responderán ante ésta, ante los asociados y ante terceros por los daños causados y las deudas contraídas por actos dolosos, culposos o negligentes.

2.- Las personas a que se refiere el párrafo anterior responderán civil y administrativamente por los actos y omisiones realizados en el ejercicio de sus funciones, y por los acuerdos que hubiesen votado, frente a terceros, a la Red y a los asociados.

3.- Cuando la responsabilidad no pueda ser imputada a ningún miembro o titular de los órganos de gobierno y representación, responderán todos solidariamente por los actos y omisiones a que se refieren los apartados anteriores, a menos que puedan acreditar que no participaron en su aprobación y ejecución o que expresamente se opusieron a ellas.

Artículo 49

De igual forma que la Ley lo establece para los asociados a la Red,  la contratación, dentro del marco de la Red, se deberá a los principios de libertad de acceso a las licitaciones, publicidad y transparencia de los procedimientos, y de garantía del objetivo de estabilidad presupuestaria y control del gasto.

Artículo 50

Corresponde a la Secretaría General de la FEMP la intervención de las cuentas de la Red.

TÍTULO VI. DISOLUCIÓN DE LA RED

Artículo 51

En caso de disolución propuesta por la Asamblea General, y ratificada por la Junta de Gobierno de la FEMP, los recursos de la Red, no comprometidos, serán asignados por la FEMP al cumplimiento de los fines y objetivos descritos en el Título I.

DISPOSICIÓN ADICIONAL PRIMERA

Las competencias y funciones atribuidas en los Artículos anteriores a los órganos rectores de la Red y a la Secretaría Técnica, se entienden sin perjuicio de lo establecido en el Artículo 44 de los Estatutos de la FEMP.

DISPOSICIÓN ADICIONAL SEGUNDA

En lo no previsto en las presentes normas, la Red se regulará en cuanto a su funcionamiento conforme a lo dispuesto en los Estatutos de la FEMP y su Reglamento de Régimen Interior.

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=2
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

   3. 
alcaldia. Aprovació, si escau, de la Guia pràctica per a la inclusió de criteris socials, ambientals i ètics en la contractació pública a l’Ajuntament de Vilanova i la Geltrú.
Relació de fets
I. Atès que en data 31 de maig de 2012 es va constituir la Comissió Tècnica de Compres i Contractació de l’Ajuntament de Vilanova i la Geltrú, que tenia l’objectiu de vetllar per la incorporació i desplegament de clàusules socials i mediambientals als procediments de contractació municipals.
II. Atès que en data 23 d’abril de 2015, la citada Comissió ha proposat l’aprovació per part de l’Ajuntament d’una Guia Pràctica per a la inclusió de criteris socials, ambientals i ètics en la contractació, recollint a mode de repositori un conjunt de clàusules i recomanacions a seguir en el procediment de contractació de l’Ajuntament de Vilanova i la Geltrú.
III. Atès que l’aprovació de la citada guia segueix la tendència iniciada per altres administracions, en el sentit de recollir experiències i propostes amb incidència en els àmbits socials, ètics i mediambientals de la contractació, essent un repositori al que recórrer per part dels agents implicats a la contractació de l’Ajuntament en cas de detectar la possibilitat d’introduir clausulat social, ètic o mediambiental a les contractacions.

IV. Atès que, tanmateix, el Ple de data 3 de novembre de 2014 va aprovar definitivament els Plecs de Clàusules Administratives Generals, pendent de validació per part de la Comissió Jurídica Assessora, així com els models de Plecs de Clàusules Administratives Particulars, els quals incorporen criteris socials i mediambientals.
V. Atès l’Informe Jurídic, de data 23 d’abril de 2015, que s’adjunta.

Fonaments de dret

I. D’acord amb el RDL 3/2011, de 14 de novembre, que aprova el Text refós de la Llei de contractes del sector públic.

II. Decret d’Alcaldia, de data 31 de maig de 2012, pel qual es constitueix la Comissió Tècnica de Compres i Contractació, amb l’objectiu de vetllar per la incorporació i desplegament de clàusules socials i mediambientals als diferents processos de contractació municipals.

III. Llei 7/1985, de 2 d’abril, reguladora de les bases de règim local.

Per tot això, aquest Ple de l’Ajuntament

ACORDA
“PRIMER. Aprovar la Guia Pràctica per a la inclusió de Criteris Socials Ambientals i Ètics en la contractació pública de l’Ajuntament de Vilanova i la Geltrú, segons el text que s’adjunta.

SEGON. Notificar el present acord al Servei de Contractació i a la Unitat de Responsabilitat Social Corporativa de l’Ajuntament de Vilanova i la Geltrú perquè en el termini màxim de dos mesos elaborin una proposta de formació del personal de l’ajuntament per al coneixement i aplicació de l’esmentada guia. Igualment, que determinin el mecanisme més oportú per justificar la impossibilitat d’incloure en cada plec de condicions, les clàusules que es recullen en aquesta guia.
TERCER. Notificar el present acord als caps d’àrea i caps de servei perquè vetllin i impulsin l’aplicació dels continguts d’aquesta guia.”

GUIA PRÀCTICA PER A LA INCLUSIÓ DE CRITERIS SOCIALS, 
AMBIENTALS I ÈTICS EN LA CONTRACTACIÓ PÚBLICA 
DE  L’AJUNTAMENT DE VILANOVA I LA GELTRÚ

Introducció   
. 3

1.C. Requisit de solvència tècnica

2.B. Criteris que depenen d’un judici de valor

2.B.2. Pla de formació

3. Fase d’execució
Nota final
Enllaços d’interès
Annex (extracte Plec de clàusules administratives generals)
____________________________________________________________________

Introducció

D’un temps ençà, l’Ajuntament de Vilanova i la Geltrú ha vingut generant un seguit d’actuacions amb la voluntat de desplegar una política de contractació pública que vagi en la línia no només d’executar obres, prestar serveis o adquirir béns, sinó que permeti desenvolupar i assolir objectius socials i mediambientals a través de les seves contractacions.

En aquest sentit, cal dir que la contractació pública no és cap fi en si mateixa, ni és tampoc únicament un mitjà per a l’obtenció d’obres, prestació de serveis o adquisició de bens a través de l’oferta econòmicament més avantatjosa. La contractació pública és bàsicament, una eina jurídica al servei dels poders públics per a l’acompliment dels seus objectius fonamentals: l’interès general, la cohesió social, la igualtat i la justícia.

És en aquesta línia que l’Ajuntament de Vilanova i la Geltrú va crear la Comissió de Compres i Contractació Pública Responsable (en endavant CCCPR) (per decret d’alcaldia de 31 de maig de 2012), el Codi d’Ètica i Bon Govern (al Ple de 8 d’abril de 2013), el Plec de Clàusules Administratives Generals de Contractació (al Ple de 3 de novembre de 2014). I ara, ho vol complementar amb aquesta guia.

Una guia que, com el seu títol indica, no vol ser un document conceptual, extens i profund sobre la inclusió de criteris socials,  ambientals i ètics en els contractes, sinó una guia eminentment pràctica, en constant procés de revisió i actualització, oberta a noves propostes i idees i entesa com a repositori de bones pràctiques. Un document, en definitiva, per tal que els diferents departaments de l’ajuntament disposin de les eines necessàries per a poder aplicar aquesta voluntat en tots aquelles processos de contractació que es realitzin. En aquest sentit doncs, a l’hora de preparar una nova contractació es podran introduir altres criteris no inclosos en aquesta guia, promovent però la seva possible inclusió en properes revisions a partir de la validació dels departaments de Contractació i de Responsabilitat Social Corporativa.

Per a qualsevol procés de contractació, l’Ajuntament de Vilanova i la Geltrú es basarà en el Plec de Clàusules Administratives Generals de contractació aprovades pel Ple de l’Ajuntament en la seva sessió ordinària del 3 de novembre de 2014 (a l’annex s’enumeren i es detallen aquells apartats que més afecten en aquests àmbits). Un primer document que ja apunta aquesta voluntat de treballar sobre la perspectiva social i mediambiental en la contractació. A més del Plec de Clàusules Generals, cal elaborar els plecs de clàusules administratives particulars i els plecs de clàusules tècniques que podran incloure noves clàusules per desplegar el Plec de Clàusules Administratives Generals (en endavant PCAG).

Finalment i per tal de facilitar la selecció d’aquells criteris que millor s’ajustin a cadascun dels contractes, a l’encapçalament de cada criteri s’afegirà l’àmbit al que preferentment està vinculat: SOCIAL, AMBIENTAL, ÈTIC, GÈNERE, o si encaixa en més d’un, DIVERSOS.

Les clàusules a les diferents fases del procés 

L’actual marc normatiu en els seus diferents nivells (autonòmic, estatal i europeu) no només possibilita sinó que recomana a les diferents administracions l’aplicació de clàusules socials i mediambientals en els seus processos de contractació.

Aquestes clàusules es poden incorporar en les diferents fases de que es composa el procés: 

1.- Fase d’admissió

2.- Fase de valoració

3.- Fase d’execució 

No es tracta d’incloure-ho tot en cada plec sinó d’adequar-ne l’elecció i el redactat a cada cas en concret. En qualsevol cas, podreu demanar suport als membres de la CCCPR, al departament de contractació o bé a la Unitat de RSC per tal que us assessorin en aquells aspectes que us generin dubtes.

1. FASE D’ADMISSIÓ: CONTRACTES RESERVATS, OBJECTE DEL CONTRACTE, REQUISIT DE SOLVÈNCIA TÈCNICA

1.A CONTRACTES RESERVATS. SOCIAL
Es pot fer un plec reservat en exclusiva per a Centres Especials de Treball (CET)  i/o per a empreses d’inserció o entitats destinades a la inserció sociolaboral de persones amb especial dificultat d’accés al mercat de treball. En ambdós casos caldrà justificar-ho degudament ja que qualsevol entitat o empresa que no compleixi amb aquest requisit NO PODRÀ LICITAR (acollint-se a la disposició addicional cinquena del Real Decreto Legislativo 3/2011 i la Directiva Europea 2004/18/CE).
1.B OBJECTE DEL CONTRACTE. DIVERSOS
Es pot incorporar, complementant l’objecte del contracte (sempre que hi tingui una relació coherent amb el projecte) una definició de l’objecte del contracte en el sentit de l’exemple següent: “Constitueix l’objecte del contracte xxxxxxxxxx mitjançant la contractació d’una empresa/entitat que contempli la prestació del servei / l’execució de l’obra d’acord amb un programa de treball i un projecte d’inserció sociolaboral de persones amb discapacitat i/o persones amb risc d’exclusió”.
Aquest afegitó pren el seu màxim sentit en tots aquells contractes de caràcter marcadament social, però també es poden incorporar a altres tipologies (compra de vehicles amb baixes emissions de CO2, elaboració d’un pla urbanístic amb perspectiva de gènere, la gestió d’un menjador a partir de productes frescos, ecològics i de proximitat, subministrament de material d’oficina amb criteris mediambientals...).

Així doncs, sempre que sigui possible i la tipologia del contracte ho permeti, s’intentarà incloure de forma expressa a l’objecte del contracte el seu valor social, ambiental o ètic.

1.C REQUISIT DE SOLVÈNCIA TÈCNICA. DIVERSOS
Es pot incloure un requisit de capacitat necessari per poder participar en la licitació, l’acreditació de solvència tècnica i experiència específica en qualsevol matèria vinculada a l’objecte del contracte sempre que aquest fet pugui resultar determinant per a la correcta execució del contracte i quan no sigui exigible la classificació de l’empresa contractista. Això, suposa un requisit sine qua non per participar en la licitació i per tant només podran ser admeses aquelles empreses que així ho acreditin.

Alguns exemples poden ser:

AMBIENTAL - Compliment de determinats certificats i criteris de gestió ambiental (certificat EMAS o equivalent, o sistemes de gestió mediambiental basades en les normes europees o internacionals en la matèria) (1) (2)

DIVERSOS - Experiència i/o titulació determinada o concreta, acreditada documentalment, per a la prestació dels serveis objecte del contracte .. xx punts (quan aquests siguin gestió de serveis o centres de caràcter social o assistencial, d’inserció sociolaboral, en matèria vinculada a la igualtat d’oportunitats, polítiques de gènere...) (2) (3)

- 
Acreditar una experiència en la prestació de serveis superior a 2 anys i inferior a 5 anys – x punts

- 
Acreditar una experiència en la prestació de serveis superior a  5 anys –  x punts 

-
Disposar, com a mínim, de les titulacions següents: xxxxxxxxx

DIVERSOS - Acreditar que entre els seus objectius estatutaris tinguin incorporat un objectiu que estigui clarament vinculat a l’objecte del contracte. Per exemple, podria ser el fet que entre els seus objectius estatutaris figuri l’afavoriment de la inserció laboral de persones en situació d’exclusió social o en greu risc d’arribar-hi, quan aquest mateix fet es reculli explícitament en l’objecte del contracte.

SOCIAL - Classificació i registre oficial com a empresa d’inserció.

2.- FASE DE VALORACIÓ: ESTABLINT ELS CRITERIS DE VALORACIÓ 

Segons acord de la Junta de Govern Local de l’Ajuntament de Vilanova i la Geltrú de 18 de febrer de 2014, cal “donar una ponderació als criteris d’adjudicació relatius al preu (directa o indirectament) no inferior al 60% del total dels criteris”.
Tenint en compte doncs aquest handicap, es proposa establir uns criteris de selecció que compaginin aquest requeriment amb la voluntat de potenciar els aspectes socials, mediambientals, ètics de les proposicions presentades. 

Caldrà establir quins criteris poden ser els més adequats per a cada cas, així com quina ha de ser la puntuació i ponderació que caldrà atorgar a cada criteri que s’esculli.

2.A. Criteris quantificables vinculats a l’objecte del contracte, avaluables de forma automàtica amb els càlculs o fórmules aplicables per obtenir la puntuació i que serviran de base per l’adjudicació del contracte (fins a 60 punts) :

DIVERSOS -  Import econòmic de la proposta .............................................. xx punts 

L’oferta més baixa obtindrà la màxima puntuació i la resta de propostes rebran una puntuació proporcional segons la següent fórmula:

OME * xx punts / IO

OME  = Oferta més econòmica

IO = Import ofertat 

El motiu d’incorporar una fórmula entre els criteris socials és bàsicament perquè també en funció de la fórmula que s’apliqui es pot generar desigualtats o desequilibris difícils de compensar amb la resta d’aspectes no econòmics. Es tracta doncs d’aplicar una fórmula que valori al màxim l’oferta més econòmica però que permeti també que la resta de criteris (els aspectes tècnics, socials, ambientals, ètics i per descomptat de qualitat del projecte) tinguin el pes que es mereixen.

SOCIAL - Una oferta es considerarà que conté valors anormals o desproporcionats quan incompleixi les disposicions relatives a la protecció de l’ocupació i les condicions de treball vigents en el lloc en que s’hagi de realitzar la prestació. Especialment, serà considerada oferta amb valors anormals o desproporcionats quan al preu del servei sigui inferior als costos salarials mínims per categoria professional, segons el conveni laboral aplicable (3). En aquest sentit però, per tal que l’oferta pugui ser descartada, caldrà demanar prèviament a l’empresa licitadora que justifiqui la seva proposta.

ÈTIC - També es podrà considerar anormal o desproporcionada i serà descartada, aquella oferta que representi una baixa superior en un x% (en funció de la tipologia del contracte) al pressupost de licitació.

SOCIAL - Compromís formal de l’empresa licitadora de subcontractar empreses d’inserció laboral o centres especials de treball, entitats socials o solidàries sense ànim de lucre per a un x% de l’import de la contracta.

SOCIAL - Que el percentatge de persones amb discapacitat que estigui directament vinculades al contracte sigui superior al 2%. Establir una taula amb diferents puntuacions segons el percentatge, el grau de discapacitat ...

2.B. Criteris vinculats a l’objecte del contracte que depenen d’un judici de valor i que serviran de base per a la seva adjudicació (fins a 40 punts)

2.B.1- Qualitat de la proposta que garanteixi un òptim funcionament del contracte ....................................................................................... xx punts. DIVERSOS
En aquest punt es podrà valorar la proposta que contingui, entre d’altres, aspectes com els següents: 

- 
Una anàlisi del contracte, una planificació detallada del seu funcionament, la seva proposta organitzativa, els protocols de funcionament, així com els mecanismes de revisió, seguiment i avaluació; que contempli la participació dels treballadors i treballadores en la presa de decisions... 

- 
La diversitat d’activitats, la seva idoneïtat, la qualitat pedagògica, la metodologia així com l’adaptació als diferents grups i la seva transversalitat.

- 
La idoneïtat i coherència de l’equip de treball proposat per a la execució del contracte.
- 
L’adequació a la realitat de l’entorn (coneixement dels serveis i/o equipaments vinculats o amb relació amb el projecte...).
- 
Mecanismes per a la solució d’incidències o capacitat de reacció davant de situacions d’emergència o imprevistes.
- 
Establiment i aplicació d’un sistema de verificació de la qualitat del contracte, d’atenció de queixes o reclamacions...

A l’hora de valorar es tindrà en compte el grau de concreció dels diferents apartats, la coherència i adequació dins el global del projecte així com el fet d’acreditar-ho i justificar-ho documentalment.

2.B.2- Pla de formació ..................................................................... xx punts. SOCIAL

Es valorarà la proposta que incorpori un pla de formació del personal vinculat al contracte que tingui en compte la especificitat del contracte, un sistema de detecció de les necessitats o dèficits de formació, el nombre d’hores per treballador, la idoneïtat, la qualitat i la coherència dels continguts, l’empresa o organisme que els ofereix...

2.B.3- Innovació i millora en el funcionament ............................................ xx punts

En aquest punt es podrà valorar la proposta que contingui, entre d’altres, aspectes com els següents: 

DIVERSOS - Propostes que ampliïn i/o millorin de forma rellevant el contracte en aquells aspectes vinculats a l’objecte del contracte (organitzatiu, metodològic, de caràcter pedagògic, de coordinació, quant a  manteniment ...)  – fins a x punts

DIVERSOS - Propostes que incorporin components innovadors i que representin millores a les solucions plantejades en els plecs de prescripcions tècniques, sempre que compleixin els requeriments funcionals i tècnics establerts amb caràcter de mínims – fins a x punts 

DIVERSOS - Proposta de millora dels canals de comunicació tant interns com externs.
DIVERSOS - Incorporació de sistemes de control de la qualitat (es valoraran la realització d’enquestes de satisfacció a la ciutadania usuària o d’altres sistemes que permetin avaluar-ne el grau de satisfacció) – x punts

DIVERSOS - Propostes de neteja verda i compra ètica.

SOCIAL - Propostes d’actuació en relació a l’entorn (adaptació del contingut del contracte al territori i la identitat local. Col·laboració i relació amb entitats i serveis de l’entorn que puguin tenir relació amb l’objecte del contracte) – fins a x punts

SOCIAL - Utilització de productes de comerç just. Aquest fet caldrà acreditar-ho mitjançant algun dels sistemes reconeguts a nivell internacional: Acreditació WFTO (de l’Organització Mundial del Comerç Just),el segell Fairtrade (atorgat per la Fair Labelling Organisation) o qualsevol altre certificat equivalent. 

SOCIAL - Uniformitat : es valorarà les peces de roba que conformaran l’uniformitat de les persones treballadores: diferents uniformes segons temporada, composició de la roba i el seu origen (certificacions FairWear Foundation o equivalents ... ) – x punts

GÈNERE - Incorporació de la perspectiva de gènere en els objectius, metodologia, indicadors, estudis, informes i demés documentació, en els òrgans de gestió vinculats a l’objecte del contracte. – fins a x punts

GÈNERE - Incorporació de mesures de conciliació entre la vida personal, laboral i familiar i de foment de la corresponsabilitat entre dones si homes que l’empresa licitadora es comprometi a aplicar per a plantilla que executi el contracte i que millorin els mínims establerts en la Ley 3/2007, de 22 de marzo, para la Igualdad efectiva de hombres y mujeres. Caldrà que l’empresa licitadora presenti una proposta tècnica amb indicació de les mesures concretes, el seu calendari, la seva difusió així com les formes de seguiment i d’avaluació – fins a x punts

GÈNERE – (per aquells sectors amb un índex menor d’ocupació femenina) Compromís d’incorporació d’un major nombre de dones, sempre i quan sigui superior en un x% al percentatge mig recollit per gènere i branca d’activitat en l’EPA (Enquesta de Població Activa) més recentment publicada – fins a x punts

AMBIENTAL - Pla d’actuació encaminat a la millora en la gestió de residus.
AMBIENTAL - Actuacions medi ambientals a favor d’una gestió sostenible dels serveis a partir dels criteris de la norma ISO 14001 o similars.
AMBIENTAL - La minimització del consum de recursos naturals (matèries primeres, combustibles, aigua...) així com la minimització en la generació de residus, la reutilització i el reciclatge. Per a la obtenció de puntuació en aquest aspecte, caldrà presentar objectius i actuacions concretes, que puguin ser quantificables i interpretables de manera homogènia per a la seva valoració. 

Es valoraran les propostes d’innovació o millora en el funcionament que formin part de l’objecte del contracte. Caldrà que es detallin de la forma següent: 

 1. 
Definició clara.
 2.
Valoració econòmica detallada (cas que n’hi hagi).
 3. 
S’avaluarà en cada cas si està referida a l’objecte del contracte i si, a raonament dels serveis tècnics es pot acceptar com a innovació o millora apreciable en relació al mateix.
No es valoraran les innovacions o les millores que només determinin un import econòmic. En aquests casos, les propostes no rebran puntuació per aquest concepte.

Els serveis tècnics que realitzin l’estudi i valoració de les ofertes, podran requerir les comprovacions i aclariments que creguin necessaris per a la realització de la valoració.

2.B.4- Polítiques de Responsabilitat Social d’Empresa, que caldrà acreditar documentalment ........................................................................................... xx punts 

En aquest punt es podrà valorar la proposta que contingui, entre d’altres, aspectes com els següents: 

GÈNERE – Valorar l’aportació documental de l’existència, desplegament i aplicació d’un Pla d’Igualtat – xx punts 

- No disposar d’un Pla d’Igualtat, però comprometre’s a través d’una declaració responsable a redactar-lo i aplicar-lo en el termini de X mesos des de la posada en marxa del contracte. En aquest darrer cas, caldrà presentar el document així com el sistema de difusió i aplicació dins l’empresa com a molt tard el xx/xx/20xx – xx punts aquest punt només serà aplicable a aquelles empreses amb 125 treballadors/res o menys; a la resta, ja està inclosa al PCAG (clàusula 32.2)

ÈTICA – Valorar l’aportació documental de l’existència, desplegament i aplicació d’un codi d’Ètica, Bon Govern o Bones Pràctiques – xx punts

- No disposar d’un Codi d’Ètica, Bon Govern o Bones Pràctiques, però comprometre’s a través d’una declaració responsable, a redactar-lo i aplicar-lo en el termini màxim de xx mesos des de la posada en marxa del contracte. En aquest darrer cas, caldrà presentar el document així com el sistema de difusió i aplicació dins l’empresa com a molt tard el xx/xx/20xx – xx punts

ÈTICA – Valorar que l’empresa licitadora disposi de depòsits, finançament o treballi amb operadors de banca ètica.

SOCIAL - Compromís de l’empresa d’aplicar millores salarials respecte al que marquen els convenis col·lectius d’aplicació en cada cas per al personal dedicat a l’execució del contracte. Es valorarà el volum o percentatge compromès, els terminis i la concreció de les millores proposades. Fins a xx punts (es pot establir x punts per cada 5% de millora) Caldrà presentar una memòria tècnica amb les millores concretes i detallades, especificant els sistemes per a la seva comprovació efectiva. També es pot valorar el grau de participació o els sistemes de presa de decisions dels i les treballadors i treballadores que han d’executar el contracte.
SOCIAL - Compromís de destinar un percentatge de l’import d’adjudicació del contracte a finançar projectes d’interès social relacionats amb l’objecte del contracte o bé que es comprometin a subscriure acords de col·laboració amb el teixit associatiu local en accions d’interès social i comunitari relacionades amb l’objecte del contracte. Fins a xx punts 

SOCIAL - Compromís formal de l’empresa licitadora de subcontractar empreses d’inserció laboral o centres especials de treball, entitats socials o solidàries sense ànim de lucre per a un x% de l’import de la contracta (aquest criteri està incorporat també com a criteri avaluable de forma automàtica i per tant només el podrem posar en un dels dos llocs).
SOCIAL - Que el percentatge de persones amb discapacitat que estigui directament vinculades al contracte sigui superior al 2%. Establir puntuacions segons el percentatge, el grau de discapacitat ... (aquest criteri està incorporat també com a criteri avaluable de forma automàtica i per tant només el podrem posar en un dels dos llocs).

AMBIENTAL - Compromís d’executar el contracte sota estàndards certificats de Responsabilitat Social de les empreses (SGE21, SA8000, AA1000, GRI, ISO26000, OHSAS18001... o equivalents) o bé que acreditin per qualsevol mitjà de prova que compleixen  els requisits exigits per aquestes certificacions, o bé que presentin una proposta concreta per la qual es comprometen a aplicar mesures de RSE en el marc d’execució del contracte.

2.B.5.- Millores contingudes en el plec de condicions (especialment en els plecs relatius a OBRES) ............................................................................................. xx punts

En aquest punt es podrà valorar la proposta que contingui, entre d’altres, aspectes com els següents: 

Es puntuaran com a millora respecte al plec de condicions, els aspectes següents:

AMBIENTAL -Millores rellevants en les afectacions de l’obra quant a eficiència energètica, noves tecnologies i criteris de sostenibilitat: xx punts 

Es valoraran les propostes destinades a una millora en les afectacions de l’obra quant a eficiència de la maquinària, reducció o estalvi del consum energètic, reducció petjada carboni, gestió intel·ligent de les instal·lacions, propostes en l’aplicació de noves tecnologies, en energies renovables, materials i altres, així com la millora de la sostenibilitat ambiental.

AMBIENTAL - Millores rellevants en l’entorn quant a eficiència energètica, noves tecnologies i criteris de sostenibilitat: xx punts. 

Es valoraran les propostes destinades a una millora en l’entorn, pel que fa eficiència i reducció del consum energètic, propostes en l’aplicació de noves tecnologies, en energies renovables, materials i altres, reducció petjada de Carboni, així com la millora de la sostenibilitat ambiental.
AMBIENTAL Amb l’objectiu de contribuir a la reducció de la petjada de carboni, es valorarà  com a criteri mediambiental les emissions dels mitjans de transport utilitzats per al desenvolupament del contracte a partir de criteris de càlcul o bé per la presentació d’un estudi de les emissions.

Si l’empresa no aporta documentació acreditativa de les emissions o consums particulars dels seus mitjans de transport, s’aplicaran els següents criteris de càlcul:

- 
Factor d’emissió de 2,61 kg Co /litre de dièsel consumit durant el transport.

- 
Consum mitjà de 0,40 litres per quilòmetre.(4)

- 
S’admetrà com a mètode de càlcul del consum de carburant el programa ACOTRAM del Ministeri d’Indústria i els consums indicats en les fitxes tècniques dels vehicles.

L’empresa haurà de justificar les distàncies recorregudes i l’origen i destí dels diferents desplaçaments.
DIVERSOS - Millores rellevants quant a la informació i a la comunicació de l’Obra a la ciutadania: xx punts. 

Es valoraran les millores rellevants addicionals que l’empresa licitadora ofereixi en relació a la comunicació i la informació a la ciutadania.

DIVERSOS - Millores rellevants de caràcter tècnic i de qualitat en el material i elements constructius a partir de criteris de sostenibilitat  xx punts. 

Millores tècniques i de qualitat dels materials o elements constructius que puguin proposar-se a partir dels relacionats en el projecte, amb fitxes tècniques, i que responguin a criteris de major sostenibilitat.

SOCIAL - Propostes que millorin o superin els estàndards legalment exigibles en matèria d’accessibilitat, millora de les condicions de mobilitat de les persones amb discapacitat...

2.C. CRITERI DE QUALITAT

L’adjudicació es farà a l’oferta amb major puntuació total entre totes aquelles ofertes admeses al procediment de contractació. En aquest sentit però, caldrà tenir present que si la puntuació en els criteris vinculats al projecte tècnic i/o a la qualitat del servei o aquells definits com a imprescindibles (caldria detallar quins són en cada cas aquests criteris), no arriba al 50% del seu valor total (es podria, fins i tot, marcar un % més elevat si així es considera) s’atorgarà una puntuació de 0 al global dels esmentats criteris.

2.D. CRITERI FINAL D’ADJUDICACIÓ ADDICIONAL 

En cas d’igualació es podrà modificar l’ordre del criteris que planteja el Plec Administratiu General (PCAG) ja que aquest contempla uns criteris, però de forma subsidiària cas que el plec particular no en contempli cap. 

A més, altres criteris que es poden tenir en compte, afegir i/o canviar d’ordre, sempre que estiguin degudament acreditats i es puguin avaluar poden ser: 

GÈNERE - Afavorir les mesures de conciliació de la vida personal i/o familiar de les persones treballadores adscrites a l’execució d’aquest contracte (l’empresa haurà de presentar una proposta amb mesures concretes: atenció a menors, reducció de jornada, excedències, llicències i permisos, reassignació de serveis i horaris...). 

SOCIAL - Que tots els productes que s’utilitzin provinguin d’empreses que compleixin amb les normes internacionals aprovades per l’Organització Internacional del Treball (OIT). (3)

Finalment, i si fins i tot i així, després de valorar els criteris d’adjudicació addicional establerts per nosaltres es mantingués l’empat, caldria aplicar els criteris d’adjudicació addicional que incorpora el PCAG.

2.E. CONDICIONS GENERALS

2.E.1.- Els criteris que continguin errors bàsics de comprensió, siguin excessivament teòrics, sense l’aplicació pràctica, o no estiguin degudament justificats o acreditats, se’ls assignarà 0 punts.

2.E.2.- Les característiques i les prescripcions d’àmbit social d’aquest contracte es consideren obligacions contractuals de caràcter essencial (es recomana que en tots aquells criteris que es vulguin definir com a essencials, s’especifiqui aquest fet en el propi criteri)  per la qual cosa l’òrgan de contractació, en cas d’incompliment, pot optar per: 

1.- 
Resoldre el contracte per incompliment culpable d’acord amb l’article 206.g) de la llei 30/2007, de contractes del sector públic, cosa que comporta inhabilitació per licitar durant el termini de dos anys en qualsevol procediment públic de licitació conforme a l’article 49.2.e) de l’esmentada llei.
2.- 
Considerar l’incompliment com una infracció greu d’acord amb l’article 49.2.e) de la LCSP i continuar l’execució del contracte amb la imposició d’una penalitat equivalent al 10% del pressupost d’adjudicació, d’acord amb l’article 196.1 de l’esmentada llei. (6)

Així doncs, la vulneració dels compromisos adquirits per l’empresa es considerarà com a supòsit d’incompliment de les obligacions del/la contractista consignades en aquest  plec, i en conseqüència, li seran d’aplicació les sancions detallades en el mateix.

2.F. NORMATIVA LINGÜÍSTICA
A més de tota la normativa d’obligat compliment que s’incorpora als PCAG, caldria tenir present d’incloure el text següent:

D’acord amb el Reglament per a l’ús de la Llengua Catalana a l’Ajuntament, aprovat en la sessió ordinària del Ple municipal de 19 de gener de 2009, l’empresa contractista ha d’emprar el català en les seves relacions amb l’Ajuntament derivades de l’execució de l’objecte d’aquest contracte. Així mateix, l’empresa contractista haurà d’utilitzar el català en els rètols, les publicacions, els avisos i en la documentació i l’atenció adreçades al públic. 

Així mateix, l’empresa contractista assumeix el compromís de destinar a l’execució del contracte els mitjans i el personal que resultin adients per assegurar que es podran realitzar les prestacions objecte del servei en català. A aquest afecte, l’empresa contractista haurà d’adoptar les mesures de formació necessàries per garantir que el personal que pugui relacionar-se amb el públic, tingui coneixement suficient de la llengua catalana per comunicar-se de manera fluida i adequada.

2.G. RECOMANACIONS (5)

Intentar evitar els criteris de valoració que facin referència a millores voluntàries directament relacionades amb l’oferta econòmica ja que representen un cost per a l’empresa i porten a desvirtuar el pressupost de licitació.

Tal com recull el codi de Principis i conductes recomanables en la contractació pública de la Generalitat de Catalunya, intentarem evitar, sempre que sigui possible, la tramitació d’urgència. El retard, la inacció o la manca de planificació, no poden ser causes per a la utilització d’aquest procediment.

Vetllar pel compliment i efectivitat de les tasques del responsable de seguiment de l’execució del contracte.

3.- FASE D’EXECUCIÓ 

Podran establir-se com a condicions especials d’execució qualsevol dels criteris que hem recollit en la fase de valoració, però sempre tenint en compte que tinguin una relació de coherència amb l’objecte del contracte i que no impliquin una discriminació o una vulneració del principi d’igualtat d’oportunitats.

Si com ja s’ha comentat anteriorment, a aquestes condicions especials els hi atribuïm el caràcter d’obligació contractual essencial, el seu incompliment podrà suposar la resolució del contracte.

En aquest sentit però, si són condicions especials d’execució es recomana que no figurin com a  criteris de valoració.

A mode d’exemple, aquestes podrien ser condicions especials d’execució: 

DIVERSOS - Consideracions de tipus mediambiental o de promoció de la inserció laboral de persones amb especials dificultats. 

SOCIAL - Destinar un mínim de x% de treballadors/es de la plantilla que executi el contracte, a persones amb especials dificultats d’inserció al mercat laboral.
SOCIAL - Subcontractar almenys x% del pressupost d’adjudicació amb centres especials de treball, empreses d’inserció o entitats sense ànim de lucre, l’objecte de les quals sigui la inserció laboral i/o social de persones amb especials dificultats. (2)

GÈNERE – Que almenys un mínim de xx% de les persones contractades per a l’execució d’aquest contracte siguin dones.
SOCIAL - Sense interferir en la llibertat de pactes entre empresaris i treballadors/es, si durant l’execució del contracte, el personal adscrit a la seva execució experimenta una rebaixa en les seves condicions salarials i/o socials respecte a les que es van valorar en la valoració de les diferents propostes, l’ajuntament podrà analitzar la repercussió d’aquesta baixa en els costos salarials i en la relació econòmica del contracte per tal de saber si es vulnera algun dels compromisos pactats o d’establir l’equilibri econòmic que correspongui.(7)

Novament es vol  ressaltar que és de vital importància que durant la fase d’execució dels contractes, es realitzi per part de la persona responsable de seguiment del contracte, una supervisió i un control rigorós a fi de garantir la veracitat i el compliment de tots aquells compromisos, obligacions i d’altres aspectes que s’han aportat per l’empresa adjudicatària i que li han permès adjudicar-se el contracte. 

Si es valoren o incorporen condicions al contracte que resulten inavaluables en el seu compliment es produeix, realment, un frau en l’assoliment dels objectius i finalitats que afecta a tots els participants en el procés: empreses licitadors, Ajuntament i persones afectades, per acció u omissió.

NOTA FINAL

Tots els criteris socials, ambientals, ètics o de gènere proposats en aquest document podran incorporar-se tanmateix en qualsevol sol·licitud de contracte menor que es realitzi. 

Enllaços d’interès

► Ajuntament Barcelona. Web ajuntament sostenible
► Cláusulas sociales. Santiago Lesmes 

► Foro de la Contratación Socialmente Responsable
► Ihobe (Eusko Jaurlaritza - Govern Basc)
► Junta Consultiva de Contractació Administrativa (Generalitat de Catalunya)
► La Confederació. Patronal del Tercer Sector Social de Catalunya
► Observatorio Contratación Pública
► Red de Economía Alternativa y Solidaria (REAS Euskadi)
► Setem. Landmark Project 

► Taula d’entitats del Tercer Sector Social de Catalunya 

(1) Document Créixer. Aplicació de clàusules socials i mediambientals en la contractació pública. Juny 2013

(2) Decret alcaldia sobre contractació pública responsable amb criteris socials i ambientals (Ajuntament de  Barcelona, desembre 2013)
(3) Guia per a la inclusió de clàusules contractuals de caràcter social (Junta Consultiva de Contractació Administrativa) nov 2012
(4) Guia tècnica per al càlcul d’emissions de gasos amb efecte hivernacle de GEH (2012) i wood E3.
Extret del Plec clàusules administratives, econòmiques i tècniques ELFOCAT I BOSCAT
(5) Acord per l’impuls de la millora de la contractació pública de serveis d’atenció a les persones (La Confederació i 10 organitzacions més del Tercer Sector de Catalunya) Juliol 2014

(6) Guia clàusules socials Consell de Mallorca. Santiago Lesmes. Juny 2010
(7) Cláusulas sociales y criterios de compra pública ética en la contratación. Ayuntamiento de Valladolid

ANNEX

(Extracte del Plec de Clàusules Administratives Generals aprovades pel Ple de l’Ajuntament de Vilanova i la Geltrú, el 3 de novembre de 2014) pendent de validació per la Comissió Jurídica Assessora.
Tot seguit detallem un extracte d’algunes de les clàusules administratives generals aprovades per aquest Ajuntament i que tenen especial vinculació amb el clausulat social, mediambiental o ètic:

Clàusula 10.-
Contractes menors.

1. De conformitat amb la normativa general de contractació, els contractes menors, podent tenir aquesta consideració els contractes d’obres, de serveis, de subministraments i altres contractes, es definiran per la quantia legalment establerta.

2. La tramitació de l'expedient del contracte menor sols exigirà l'aprovació de la despesa i la incorporació de la factura, o bé el comprovant o rebut corresponent en els casos de subministraments i serveis quina prestació s’acrediti en els usos del tràfic comercial per aquest medi,  que han de reunir els requisits establerts a la legislació vigent, tot això sens perjudici del què estableixin les Bases d’execució del pressupost de la Corporació. 

3. Els contractes menors no podran tenir una durada superior a un any, ni ésser objecte de pròrroga ni de revisió de preus.

4. En els contractes menors no s’exigirà la constitució de la garantia, llevat que es disposi altrament.

5. En els contractes menors no s’hi incorporaran plecs de clàusules administratives, però en els casos en què resulti necessari es consignaran les prescripcions oportunes per a la correcta execució del contracte, sens perjudici de les especialitats que s’estableixen per al contracte menor d’obres a la clàusula 24. 

6. En els contractes menors, la documentació a presentar per l’empresa adjudicatària comprendrà l’establerta a la normativa general de contractació i, per a aquells contractes menors d’imports superiors a 3.000 €, caldrà presentar també: 

1.-
Declaració responsable del contractista d’estar al corrent de pagament de nòmines amb les treballadores i treballadors de l’empresa, en el moment de formalització de la comanda, i amb validesa anual.

2.-
Declaració responsable del contractista d’estar al corrent de l’acompliment de les obligacions tributàries i de Seguretat Social.

3.- 
Declaració responsable del contractista de no haver estat sancionat per una resolució administrativa o judicial ferma, sense perjudici de la prescripció de la sanció.

7.- Anualment, es realitzarà per part de l’Ajuntament una relació global acumulada dels imports adjudicats als diferents proveïdors per import inferior a 3.000.-€ i, en el cas de que en algun d’ells es superi l’import esmentat i no es disposi de les corresponents declaracions responsables, caldrà que el contractista les presenti amb caràcter anterior a la següent comanda que se li realitzi.

Clàusula 12.-
Criteris de preferència en cas d’igualació de proposicions més avantatjoses.

1.  En cas d’igualació de proposicions més avantatjoses des del punt de vista dels criteris que serveixin de base per a l’adjudicació, s’adjudicarà el contracte a la proposició que resulti d’aplicar els criteris de preferència que s’indiquen a la normativa general de contractació i els altres que es detallen segons l’ordre de prelació, subsidiari del què puguin preveure les Clàusules Particulars, següent:

1r) A favor d’aquelles empreses que durant l’adjudicació del contracte acreditin que, al menys, el 40% de la plantilla adscrita al servei ho està amb contractació indefinida.

2n) A favor de les proposicions presentades per empreses públiques o privades que en el moment d’acreditar la seva solvència tècnica tinguin en la seva plantilla un número de treballadors amb discapacitats superior al 2% i en funció del percentatge.

3r) A favor de les proposicions d’empreses dedicades específicament a la promoció i inserció laboral de persones en situació d’exclusió social, segons els criteris i requisits establerts a la normativa general de contractació.

4t) A favor d’empreses sense ànim de lucre o considerades empreses  d’economia social (de conformitat amb allò establert a la Llei 5/2011 d’Economia Social), en els supòsits i d’acord amb els criteris i requisits establerts a la normativa general de contractació sempre que la seva finalitat o activitat tingui relació directa amb l’objecte del contracte. 

5è)  A favor de les proposicions d’empreses o les entitats reconegudes com a Organitzacions de Comerç Just, quan en els productes objecte del contracte existeixi una alternativa en aquest sentit. Les empreses licitadores que presentin productes que tingui la qualificació de comerç, han d’acreditar en la documentació de la proposició de licitació la procedència i el sistema d’elaboració, mitjançant certificacions de caràcter fefaent que permetin a la mesa de contractació comprovar-ne l’autenticitat.

6è) A favor de les proposicions presentades per les empreses que, en el moment d’acreditar la seva solvència tècnica o professional, compleixin les directrius i mesures que es determinin tendents a promoure la igualtat efectiva entre dones i homes en el mercat de treball, d’acord amb la Llei Orgànica 3/2007, de 22 de març, per a la igualtat efectiva de dones i homes.

7è) A favor de les proposicions presentades per les empreses que, en el moment d’acreditar la seva solvència tècnica o professional, compleixin els requisits que es determinin a la Llei 10/2010, de 7 de maig, d’acollida de persones immigrades.

8è) Tindrà preferència en l’adjudicació del contracte la proposició que presenti una empresa dedicada específicament a la promoció i inserció laboral de persones en situació d’exclusió social, regulades en la Llei 27/2002, de 20 de desembre, sobre mesures legislatives per regular les empreses d’inserció sociolaboral. Es valorarà el compromís formal de l’empresa licitadora de contractar, com a mínim per al 30% dels seus llocs de treball, persones en situació d’exclusió social o en greu risc d’arribar-hi, que estiguin desocupades i tinguin dificultats importants per a integrar-se en el mercat de treball ordinari, que estiguin incloses en algun dels col·lectius següents:

a) Persones amb disminució física, psíquica o sensorial o amb malalties mentals que tinguin possibilitats d’inserció en el món laboral.

b) Persones destinatàries de la renda mínima d’inserció.

c) Persones que no puguin accedir a la renda mínima d’inserció, perquè no compleixen els requisits establerts per l’article 6.1 de la Llei 10/1997, del 3 de juliol, de la renda mínima d’inserció.

d) Joves majors de setze anys i menors de trenta provinents d’institucions de protecció de menors.

e) Persones amb problemes de drogoaddicció o alcoholisme que es trobin en procés de rehabilitació i reinserció social.

f) 
Interns de centres penitenciaris la situació dels quals els permeti accedir a una ocupació, persones en llibertat condicional i persones exrecluses.

g) Persones que no puguin accedir a la renda mínima d’inserció, però que es trobin, segons el parer dels serveis socials competents, en situació de risc d’exclusió.

h) Persones aturades de llarga durada més grans de quaranta-cinc anys.

9è) A favor de la proposició que comprengui l’oferta econòmica més baixa.

2.  En cas de seguir persistint l’empat després d’aplicar tots els criteris precedents, es decidirà l’adjudicació, entre elles, per sorteig.

Clàusula 13.-
Documentació a presentar a les licitacions.

1.  La documentació a presentar pels licitadors serà la que es determini a les Clàusules Particulars corresponents, que, com a mínim, comprendrà l’establerta a la normativa general de contractació, a més de: 

1.- 
Certificat d’estar al corrent de pagament de nòmines amb els treballadors i treballadores de l’empresa.

2.- 
Certificat d’estar al corrent de l’acompliment de les obligacions tributàries i de Seguretat Social.

3.- 
Certificat de l’empresa de no haver estat sancionada per una resolució administrativa o judicial ferma, sense perjudici de la prescripció de la sanció.

4.- 
Certificat acreditant l’acompliment del Reial Decret Legislatiu 1/2013, de 10 de  novembre, pel qual s’aprova el Text Refós d ela Llei General de Drets de les persones amb discapacitat i de la seva inclusió social.

5.- 
Certificat acreditant l’acompliment de les directrius i mesures que es determinin tendents  a promoure la igualtat efectiva entre dones i homes en el mercat de treball, d’acord amb la Llei Orgànica 3/2007, de 22 de març, per a la igualtat efectiva de dones i homes.

Els anteriors requeriments de Certificats seran substituïts per una declaració responsable de l’empresari per a aquelles empreses amb menys de 50 treballadors/es, en el moment de formalitzar la comanda o contracte.

Clàusula 32.-
Condicions especials d’execució del contracte.

1. En els termes legalment establerts, l’òrgan de contractació podrà establir condicions especials d’execució del contracte, sempre que siguin compatibles amb el dret comunitari i s’indiquin en l’anunci de licitació i en les Clàusules Particulars, que podran referir-se, en especial, a consideracions de tipus mediambiental o social. 

2.  L’empresa adjudicatària estarà obligada a aplicar, en la realització de la prestació o execució del contracte, mesures destinades a promoure la igualtat d’oportunitats entre dones i homes en el mercat de treball, de conformitat amb el que preveu la Llei Orgànica 3/2007, de 22 de març, per a la igualtat efectiva de dones i homes. Entre aquestes mesures s’ha d’incloure, necessàriament per a empreses de més de 125 treballadors, l’elaboració i l’aplicació d’un Pla d’Igualtat, en el cas que l’empresa adjudicatària no el tingui per tenir menys de 250 treballadors i, per tant, no hi estigui obligada de conformitat amb l’article 45 de la Llei Orgànica 3/2007. El pla d’igualtat pot preveure, entre altres mesures, accions de foment de la igualtat d’oportunitats en matèries com l’accés a l’ocupació, la promoció i la formació, la classificació professional, les retribucions, l’ordenació dels temps de treball per a afavorir la conciliació laboral, personal i familiar i la prevenció de l’assetjament sexual i de l’assetjament per raó de sexe. Aquest pla s’ha d’elaborar en el termini màxim de 6 mesos a comptar des de l’adjudicació del contracte, amb el contingut establert a la Llei Orgànica esmentada.

3.  L’empresa contractista està obligada a acomplir les disposicions vigents en matèria laboral, de seguretat social i de seguretat i salut en el treball i, en particular:

1) 
Quan les prestacions a desenvolupar estiguin subjectes a ordenança laboral o conveni col·lectiu, està obligada a acomplir amb les disposicions de l’ordenança laboral o conveni col·lectiu corresponent.

2) 
L’empresa adoptarà les mesures de seguretat i higiene en el treball que siguin de pertinent obligació o necessàries en ordre a la més perfecta prevenció dels riscos que puguin afectar a la vida, integritat i salut dels treballadors i treballadores. Ha d’acomplir, tanmateix, les obligacions en matèria de prevenció de riscos laborals establertes per la normativa vigent i també ha d’acreditar l’acompliment de les obligacions següents: 

- 
L’avaluació de riscos i planificació de l’activitat preventiva corresponent a l’activitat contractada.

- 
La formació i informació en matèria preventiva a les persones treballadores que emprarà en l’execució del contracte.

- 
El justificant del lliurament d’equips de protecció individual que, si s’escau, siguin necessaris.

3) 
Si l’empresa subcontracta part de la prestació, ha d’exigir a les empreses subcontractistes els justificants de les obligacions anteriors i lliurar-los a l’Administració contractant.

4) 
L’empresa contractista ha d’incorporar la perspectiva de gènere i evitar els elements de discriminació sexista de l’ús del llenguatge i de la imatge en l’elaboració i presentació de l’objecte del contracte.

5) 
L’empresa contractista està obligada a garantir la correcta gestió ambiental del contracte, supervisar-ne l’execució amb el màxim respecte pel medi ambient i establir mesures de prevenció de riscos.

4.  Les Clàusules Particulars podran establir penalitats per al cas d’incompliment de les condicions especials d’execució en els termes de la clàusula següent.  

5.  Serà causa de resolució del contracte l’incompliment de les condicions especials d’execució quan les Clàusules Particulars els hagin atribuït el caràcter d’obligacions essencials. En cas contrari, l’incompliment es podrà considerar infracció greu constitutiva de prohibició de contractar amb el sector públic sempre que així s’hagi definit a les Clàusules Particulars i concorri dol, culpa o negligència de l’empresari, en els termes previstos a la normativa general de contractació i la que la desplegui.

Clàusula 45.- Obligacions  laborals, socials, fiscals, de protecció de dades personals, i mediambientals del contractista. 

1.  El contractista restarà obligat al compliment de les disposicions vigents en matèria laboral, de seguretat social, de seguretat i salut en el treball, d’integració social de les persones amb discapacitat, d’igualtat efectiva de dones i homes, fiscal, de protecció de dades personals, i en matèria mediambiental.  

2. El contractista adoptarà, a més, totes les mesures necessàries per evitar la contaminació química o física de la natura o els espais urbans i suburbans que es pogués derivar de les matèries, substàncies, productes o maquinària utilitzats en l’execució del contracte.

El contractista resta obligat a la recollida, reciclatge o reutilització, al seu càrrec, dels materials d’envasatge, embalatge i muntatge usats i de tot altre tipus de residus produïts com a conseqüència de l’execució del contracte, llevat del cas que hagin estat reclamats per la Corporació.     

3.  L'incompliment d'aquestes obligacions per part del contractista o la infracció de les disposicions sobre seguretat per part del personal tècnic designat per ell, restarà subjecte al règim de responsabilitats empresarials establert a la normativa general sobre infraccions i sancions en l’ordre social i la resta que resulti d’aplicació.  

4.  Sens perjudici d'això, la Corporació podrà requerir al contractista per tal que acrediti documentalment el compliment de les referides obligacions en qualsevol moment durant l’execució del contracte.

5.  La naturalesa de la contractació exclou qualsevulla vinculació laboral o funcionarial entre el personal del contractista, o de llurs subcontractistes, i la Corporació.

Clàusula 50.- Responsabilitats i indemnitzacions per compte del contractista.   

...
7.  Els contractistes estaran obligats, tanmateix, a efectuar una auditoria anual durant tota la durada del contracte, que serà contractada directament per l’Ajuntament i amb càrrec al propi contractista, per a aquells contractes de valor estimat superior o igual a 1.000.000 € (UN MILIÓ D’EUROS).
____________________________________________________________________

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=3
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

  4. 
alcaldia. Aprovació, si escau, de la determinació dels béns que integren el patrimoni municipal del sòl i habitatge de la Corporació.

Relació de fets

L’article 163 del Text refós de la Llei d’urbanisme, DL 1/2010, de 3 d’agost, estableix que els ajuntaments que disposin de planejament urbanístic general que delimiti àmbits d’actuació susceptibles de generar cessions de sòl de titularitat pública amb aprofitament, estan obligats a constituir el seu Patrimoni Municipal de Sòl i habitatge amb l’objecte de destinar-lo al compliment de les finalitats previstes en l’art. 160.5 de l’esmentat text legal.

Fonaments de dret

I.- L’art. 164 del Tex refós de la Llei d’urbanisme, estableix:

“1. Els béns que integren el patrimoni municipal de sòl i habitatge constitueixen un patrimoni separat de la resta de béns municipals.

2. Els ingressos obtinguts mitjançant l’alienació i la gestió dels béns del patrimoni municipal de sòl i d’habitatge formen part d’aquest patrimoni i deuran consignar-se en un dipòsit específic. Aquests ingressos han de destinar-se a conservar, administrar i ampliar dit patrimoni per a aconseguir qualsevol de les finalitats que determina l’art. 160.5.

3. L’adscripció o l’aportació dels béns del patrimoni municipal del sòl i d’habitatge a entitats urbanístiques no comporta cap alteració del règim establert per aquesta Llei.”

II.- Segons l’article 14 del Decret 336/1998, de 17 d’octubre, pel qual s’aprova el Reglament de patrimoni de les entitats locals de Catalunya, el Patrimoni municipal de sòl i habitatge s’integra en el Patrimoni  general del municipi com un patrimoni separat, que dóna lloc, en conseqüència, a un inventari específic, que s’ha d’aprovar amb l’Inventari General consolidat de l’ajuntament a què fa referència l’article 100 d’aquest Reglament i s’ha de rectificar i comprovar en els mateixos termes i d’acord amb el mateix procediment que aquest.

Per tot això, en compliment de la legislació anteriorment exposada i d’acord amb el que disposa l’article 105 del Reglament de patrimoni de les entitats locals de Catalunya, aquest Ple de l’Ajuntament

ACORDA
“PRIMER. Determinar els béns que conformen el Patrimoni Municipal de sòl i habitatge d’aquest Ajuntament, diferenciant, com a patrimoni separat de la resta de béns municipals, els béns que l’integren que es corresponen als números de fitxa d’Inventari dels béns immobles de la Corporació 208.40, 217.1, 219.A, 219-G, 219-H,  219-I, 219-T, 268.4, 268.5, 269, 273.3, 273.4, 287.1, 289.1, 289.2, 289.3, 292.1, 298.1  i 298.2, els quals figuren en l’Inventari que s’adjunta al present acord com a annex I, que s’aprova de forma simultània com a inventari annex a l’Inventari General de Béns Municipals.

SEGON. Constituir, en el seu cas, un dipòsit específic per a ingressar els fons obtinguts mitjançant l’alienació i gestió dels béns del Patrimoni Municipal del Sòl i Habitatge.”
ANNEX I

INVENTARI DELS BÉNS QUE INTEGREN EL PATRIMONI PÚBLIC DE SÒL I HABITATGE

1. Núm. 208.40 

PARCEL·LA 

CARRER QUIXOT, 40 / AV. ROCACRESPA, 19

LA COLLADA

VILANOVA I LA GELTRÚ  

2. Núm. 217.1

PARCEL·LA 

CARRER PARDALS, 19

L’ARAGAI

VILANOVA I LA GELTRÚ                                                          

3. Núm. 219.A 

PARCEL·LA 

CARRER RIU EBRE, 21.C

LA COLLADA

VILANOVA I LA GELTRÚ                                                          

4. Núm. 219-G

PARCEL·LA

CARRER ANETO, 35,  LA COLLADA

VILANOVA I LA GELTRÚ   

5. Núm. 219-H

PARCEL·LA

CARRER ANETO, 37, LA COLLADA

VILANOVA I LA GELTRÚ  

6. Núm. 219-I

 PARCEL·LA

CARRER ANETO, 39, LA COLLADA

VILANOVA I LA GELTRÚ

7. Núm. 219-T

PARCEL·LA

CARRER ANETO, 18, LA COLLADA

VILANOVA I LA GELTRÚ

8. Núm. 268.4

PARCEL·LA 

PASSEIG DE LA FITA / CARRER PANXO FERRER

PP SOLICRUP

VILANOVA I LA GELTRÚ                                                         

9. Núm. 268.5

PARCEL·LA 

PASSEIG DE LA FITA / CARRER PANXO FERRER

PP SOLICRUP

VILANOVA I LA GELTRÚ                                                           

10. Núm. 269

LOCAL EN PLANTA BAIXA

CARRER MASIA D’EN FREDERIC, 32

SECTOR LLIMONET

VILANOVA I LA GELTRÚ   

11. Núm. 273.3

PARCEL·LA 

RAMBLA DE PER VENTURA / PLAÇA BORDEGASSOS / CARRER DEL BAGES

PP LLIMONET, POLÍGON II

VILANOVA I LA GELTRÚ   

12. Núm. 273.4

PARCEL·LA 

CARRER DEL BAGES / AV. VILAFRANCA / CARRER DEL BALL DE BASTONS

PP LLIMONET, POLÍGON II

VILANOVA I LA GELTRÚ                                                          

13. Núm. 287.1

PARCEL·LA 

CARRER DE LES GRALLES / CARRER BALL DE GITANES / RAMBLA PER VENTURA

PP LLIMONET, POLÍGON III

VILANOVA I LA GELTRÚ  

14. Núm. 289.1

PARCEL·LA INDUSTRIAL

CARRER DE LA CERÀMICA, 3 / AVINGUDA COLL D’EN FERRAN, 11

SECTOR MASIA D’EN BARRERES, II

VILANOVA I LA GELTRÚ         

15. Núm. 289.2

PARCEL·LA INDUSTRIAL

CARRER DE LA CERÀMICA, 2 

SECTOR MASIA D’EN BARRERES, II

VILANOVA I LA GELTRÚ

16. Núm. 289.3

PARCEL·LA INDUSTRIAL

CARRER DEL CIMENT, 5 / CARRER DE L’ACER, 1 

SECTOR MASIA D’EN BARRERES, II

VILANOVA I LA GELTRÚ     

17. Núm. 292.1

PARCEL·LA INDUSTRIAL

AVINGUDA COLL D’EN FERRAN, 

SECTOR MASIA DEL NOTARI

VILANOVA I LA GELTRÚ 

18. Núm. 298.1

PARCEL·LA 

CARRER D’ANTONI M. ALCOVER, 9

PP SOLICRUP / SECTOR 3.5

VILANOVA I LA GELTRÚ                                                          

19. Núm. 298.2

PARCEL·LA 

CARRER D’ANTONI M. ALCOVER / CARRER DE JOAN BROSSA

PP SOLICRUP. SECTOR 3.5

VILANOVA I LA GELTRÚ                   

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=4
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).
    5. 
alcaldia. Aprovació, si escau, de la rectificació del Llibre Inventari de Béns Immobles de la Corporació, en el sentit de qualificar com a béns de domini públic les finques números 311 i 331.1, corresponents a dos terrenys ubicats a l’av. de Rocacrespa, 49-53 i 64-66.

Relació de fets

I.- Atès que al Llibre Inventari de Béns Immobles de la Corporació hi consten inscrits amb els números 311 i  311.1 dos terrenys ubicats a l’avinguda de Rocacrespa, 49-53 i 64-66 respectivament, procedents del Projecte de Reparcel·lació, polígon 5 del PP La Collada-Sis Camins, amb naturalesa del domini, com a Béns Patrimonials.

II.- Atès que els informes urbanístics emesos per l’arquitecte del Servei d’Urbanisme de la Corporació amb data 18 de març de 2015, sobre les parcel·les d’equipaments comercials relatives als terrenys números 311 i 311.1, disposen que el Pla General d’Ordenació Urbana atorga a aquests sòls la qualificació de Sistema d’Equipaments Comercials,  clau J.

III.- Atès que segons es desprèn dels referits informes, es considera la naturalesa jurídica dels béns de domini públic.

Fonaments de dret

 -  
Vist l’article 86 del RD legislatiu 781/1986, de 18 d’abril, pel que s’aprova el Text Refós de les disposicions legals vigents en matèria de Règim Local.

-   
Vistos els articles 102.1 i 2 i 103 del Reglament Patrimoni de les Entitats Locals de Catalunya en matèria de rectificació del Llibre Inventari.

- 
Vista la competència resolutòria atribuïda al Ple de la Corporació a l’article 105.1 del referit Reglament.

Per tot això, aquest Ple de l’Ajuntament

ACORDA
“PRIMER. Rectificar el Llibre Inventari de Béns Immobles de la Corporació, en el sentit de qualificar com a béns de domini públic les finques números 311 i 311.1, corresponents als terrenys ubicats a l’avinguda de Rocacrespa, 49-53 i 64-66, respectivament.

SEGON. Acordar la remissió de la còpia de la rectificació parcial del Llibre Inventari aprovada al Servei d’Intervenció, als caps dels Serveis de Patrimoni i d’Urbanisme de la Corporació i al Registre de la Propietat.”
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=5
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

   6. 
alcaldia. Aprovació definitiva, si escau, del Reglament d’ús dels equipaments cívics de Vilanova i la Geltrú.

1. La Regidoria de Participació ha treballat en l’elaboració d’un reglament d’ús dels equipaments cívics municipals que engloba els següents equipaments: Casal Municipal de Gent Gran Can Pahissa, Casal Municipal de Gent Gran, Centre Cívic La Geltrú, Centre Cívic La Sardana, Centre Cívic Sant Joan, Centre Cívic i Esportiu La Collada – Els Sis Camins, Centre Cívic Tacó, Centre Cívic Molí de Vent, Centre Cívic Mar i Espai d’entitats Sant Pau.

2. El 28 de gener de 2014 es va presentar l’esborrany d’aquest reglament a les associacions de veïns ubicades en aquests equipaments i es van introduir les aportacions que van fer a la proposta.

3. L’1 de desembre de 2014 es va aprovar en el Ple Municipal una moció en la que se sol·licitava un reglament d’ús dels centre cívics.
4. El dia 10 de desembre de 2014 es va presentar la proposta del Reglament a la comissió creada per aquest motiu i integrada per un representant de cada grup municipal (CIU, PSC, CUP, PP) i dues tècniques del departament de Participació i es va acordar portar a Ple el document per a la seva aprovació.

5. El Reglament va ser aprovat inicialment pel Ple municipal en data 19 de gener de 2015. L'edicte de l'aprovació inicial va ser publicat en data 13 de febrer de 2015 al tauler d'edictes de la corporació i en data 19 de febrer de 2015 al DOGC.

6. El termini d'informació pública va acabar el 27 de març. En aquest període es va presentar una al·legació per part del Sr. Rafael González Expósito (registre d'entrada en data 24 de març de 2015, amb número 2015008514), que resten incorporades a l'expedient.

Per tot això, aquest Ple de l’Ajuntament
ACORDA
“PRIMER. Desestimar  l'al·legació  d'acord amb l'informe que s'adjunta i forma part d'aquest acord.

SEGON. Per tal de donar coherència entre aquest Reglament i l’Ordenança de mesures per fomentar el civisme i la convivència a Vilanova i la Geltrú aprovada pel Ple Municipal de 29 de gener de 2015, se substitueix el text del punt de l’article 11.2 “Per raons de seguretat es recomana l’accés i ús dels equipaments amb el rostre descobert perfectament visible” pel text extret de l’article 89 de l’ordenança: “Les persones usuàries d’aquests serveis, edificis i espais hauran d’accedir-hi i fer-ne ús amb el rostre descobert perfectament visible, sense trobar-se els efectes del consum d’alcohol, drogues, estupefaents o substàncies psicotròpiques, o amb objectes que puguin posar en risc la seguretat i integritat de la resta de persones usuàries.”

TERCER. Aprovar definitivament el Reglament d’ús dels equipaments cívics de Vilanova i la Geltrú. El text definitiu del Reglament que s'adjunta incorpora els canvis realitzats derivats de les omissions i/o errades detectades. 

QUART. Publicar el present acord i el text íntegre del Reglament al tauler d'edictes de la corporació i al BOPB, i publicar al DOGC la referència del BOP on s'hagi fet la publicació municipal abans esmentada.”
INFORME

APROVACIÓ DEFINITIVA DEL REGLAMENT D’ÚS DELS EQUIPAMENTS CÍVICS DE VILANOVA I LA GELTRÚ

La Xarxa d’Equipaments Cívics són espais pensats per donar suport al desenvolupament de la vida associativa, fomentar la participació ciutadana i establir xarxes de relació entre la ciutadania i l’administració.

Els equipaments que conformen la xarxa són: Casal Municipal de Gent Gran Can Pahissa, Casal Municipal de Gent Gran, Centre Cívic La Geltrú, Centre Cívic La Sardana, Centre Cívic Sant Joan, Centre Cívic i Esportiu La Collada-Els Sis Camins, Centre Cívic Tacó, Centre Cívic Molí de Vent, Centre Cívic Mar i Espai d’Entitats Sant Pau.

L’objecte del Reglament és determinar les condicions generals d’utilització per als usuaris i usuàries dels equipaments cívics de la ciutat, de conformitat amb les disposicions legals aplicables.

Per a l’elaboració d’aquest Reglament s’han tingut en compte altres normatives ja existents en altres municipis i també s’ha fet una valoració de la situació actual dels equipaments per tal de gestionar millor l’augment permanent de sol·licituds d’espai per dur a terme activitats i també com a seu de una gran nombre d’entitats sense ànim de lucre. 

El Reglament pretén esdevenir una eina que faciliti la convivència entre entitats i usuaris/àries i l’ús dels espais en igualtat d’oportunitats i amb els mateixos drets i deures.

Per tal de rebre aportacions i opinions a la proposta de Reglament, en data 28 de gener de 2014 es va presentar l’esborrany a les associacions de veïns ubicades en aquests equipaments i es van introduir les aportacions que van fer a la proposta. Alhora, es van fer les conseqüents consultes als serveis jurídics per tal d’acollir-nos a la legislació vigent.

En data 1 de desembre de 2014 es va aprovar en el Ple Municipal una moció en la que se sol·licitava un Reglament d’ús dels centres cívics.

En data 10 de desembre de 2014 es va presentar la proposta de Reglament a la comissió creada per aquest motiu i integrada per un representant de cada grup municipal (CIU, PSC, CUP, PP) i dues tècniques del Departament de Participació, on es va acordar portar a Ple el document per a la seva aprovació.

El Reglament va ser aprovat inicialment pel Ple municipal en data 19 de gener de 2015 i publicat al DOGC núm. 6814 de 19/02/2015 i al tauler d’anuncis del consistori, a efectes de poder presentar suggeriments i al·legacions en el termini màxim de 30 dies.

Un cop finalitzat el termini d’informació pública, s’informa que s’ha presentat una al·legació per part del senyor Rafael González Expósito, amb registre d’entrada en data 24 de març de 2015 amb número 2015008514.

Al·legació presentada per part del Sr. Rafael González Expósito:

· Article del reglament:


Article 8. Sol·licitud d’ús d’un equipament cívic.

8.5. L’autorització d’ús de les dependències d’un equipament de la Xarxa d’equipaments cívics a les associacions o entitats té la consideració de cessió d’ús en precari, i és responsabilitat seva vetllar pel bon funcionament i la conservació de les dependències.

- 
Contingut de l’al·legació:

Afegir a l’article 8.5. “L’autorització no legitima a aquestes associacions o entitats, prohibir l’entrada als veïns a les instal·lacions dels centres cívics de la ciutat.”
· Justificació de l’estimació o desestimació:

La cessió d’un equipament cívic a una entitat fora de l’horari d’obertura amb atenció al públic implica que l’entitat es fa responsable de l’espai i de les persones que hi accedeixen. Per tant, depenent de l’ús pel qual es cedeix la 
sala, és possible que l’entitat restringeixi l’accés i el limiti als participants de l’activitat. 


Per aquest motiu es desestima l’al·legació.

Per tal de donar coherència al Reglament d’ús dels equipaments cívics a l’Ordenança de mesures per fomentar el civisme i la convivència a Vilanova i la Geltrú, aprovada al Ple Municipal del 19 de gener de 2015, es substitueix el text del punt de l’article 11.2 “Per raons de seguretat es recomana l’accés i ús dels equipaments amb el rostre descobert perfectament visible” pel text extret de l’article 89 de l’Ordenança: “Les persones usuàries d’aquests serveis, edificis i espais hauran d’accedir-hi i fer-ne ús amb el rostre descobert perfectament visible, sense trobar-se els efectes del consum d’alcohol, drogues, estupefaents o substàncies psicotròpiques, o amb objectes que puguin posar en risc la seguretat i integritat de la resta de persones usuàries.”

Per tot això, s'informa favorablement l'aprovació definitiva del Reglament d’ús dels equipaments cívics de Vilanova i la Geltrú.

Griselda Castelló Dalmau

Cap de Servei de Participació Ciutadana

Vilanova  i la Geltrú,  13 d’abril de 2015

ÍNDEX

Article 1. Naturalesa dels equipaments cívics
Article 2. Classificació dels equipaments cívics



2.1. Xarxa de Centres Cívics Municipals



2.2. Espai d’Entitats Sant Pau



2.3. Casals Municipals de Gent Gran 

Articles 3. Definició dels equipaments cívics

Article 4. Finalitats dels equipaments cívics

Article 5. Horari dels equipaments cívics

Article 6. Tipus d’actes als equipaments cívics

Article 7. Tipus de cessió

Article 8. Sol·licitud d’ús d’un equipament cívic

Article 9. Autorització d’ús d’un equipament cívic

Article 10. Ordre de preferència de les sol·licituds en els equipaments cívics

Article 11. Funcionament i reglament d’ús dels equipaments cívics

Article 12. Campanya electoral i referèndum

Article 13. Activitats polítiques, sindicals i religioses

Article 14. Comissió d’activitats a la Xarxa de Centres Cívics

_________________________________________________________________

Article 1. Naturalesa dels equipaments cívics

Els equipaments cívics són aquells espais de titularitat municipal que estan al servei de tota la ciutadania, a títol individual o col·lectiu. 

Article 2. Classificació dels equipaments

En funció dels objectius i prestacions que ofereixen, els equipaments cívics es classifiquen en:

a) Xarxa de Centres Cívics Municipals

b) Espai d’Entitats Sant Pau

c) Casals Municipals de Gent Gran

2.1.  Xarxa de Centres Cívics Municipals

	Centre Cívic i Esportiu               

La Collada-Els Sis Camins

(C. de la Turbina, 19)
	 Centre Cívic La Geltrú

(Plaça de l’Associació dels 

Alumnes Obrers,s/n)
	Centre Cívic La Sardana

(C. Josep Anselm Clavé, 74)

	Centre Cívic Mar

(Passeig Marítim, 73)
	Centre Cívic Molí de Vent

(C. de l’Aigua, 203-205)
	Centre Cívic Sant Joan

(Jardins Francesc Macià, s/n)

	Centre Cívic Tacó

(Av. de Vilafranca del Penedès, 26)
	
	


2.2.  Espai d’Entitats Sant Pau


SANT PAU


(C. Sant Pau, 13)

2.3. Casals Municipals de Gent Gran

	Casal Municipal de  Gent Gran Can Pahissa

(Rambla de la Pau, 48)

	Casal municipal de Gent Gran de Vilanova i la Geltrú

(C. Llanza, 4)


Article 3. Definició dels equipaments cívics

a) Xarxa de Centres Cívics Municipals

Els centres cívics són equipaments socioculturals i de descentralització de serveis municipals destinats a ciutadania i entitats on es realitzen activitats tant d’iniciativa municipal com col·lectiva per al desenvolupament social, cultural, esportiu i de lleure. Són també seu d’entitats sense ànim de lucre i promouen la vida associativa i la participació ciutadana en general establint xarxes de relació entre ciutadania i administració. 
b) Espai d’Entitats Sant Pau

L’Espai d’Entitats és un equipaments obert al moviment associatiu de la ciutat de Vilanova i la Geltrú creat amb l’objectiu de posar a l’abast de les entitats, associacions i col·lectius de la vila, eines i espais per al desenvolupament de les seves activitats amb qualitat i com a base d’una major cooperació associativa i de reforçament de la presència de les entitats en la vida de la ciutat. 
c) Casals municipals de Gent gran

Els Casals Municipals de Gent Gran són equipaments socioculturals i de descentralització de serveis municipals destinats prioritàriament a la gent gran de la ciutat on es realitzen activitats tant d’iniciativa municipal com col·lectiva per al desenvolupament social, cultural, esportiu i de lleure i promouen la vida associativa i la participació ciutadana en general.

En el cas de Can Pahissa, l’equipament acull el menjador social. 
Article 4. Finalitats dels equipaments cívics 
· Dotar a Vilanova i la Geltrú d’espais de trobada, relació i participació ciutadana.

· Fomentar la participació de la ciutadania, tant la individual com la col·lectiva.

· Desenvolupar activitats adreçades a cobrir necessitats ciutadanes en els àmbits de l’aprenentatge, esbarjo i creació.

· Oferir els equipaments com a seu social d’entitats de la ciutat per a promoure’s i consolidar-se, podent dotar-los d’espais adequats, prioritàriament no d’ús exclusiu, sinó compartits.

· Donar suport infraestructural per a què les diferents entitats duguin a terme les seves activitats.

· Potenciar els equipaments cívics com a espais de descentralització de serveis municipals.

· Esdevenir espais de sensibilització de la ciutadania respecte als conceptes de cooperació, pau, solidaritat, civisme i el treball conjunt per al bé comú.

Article 5. Horari dels equipaments cívics 
Els equipaments cívics es poden utilitzar de dilluns a diumenge en horari de matí i tarda amb autorització prèvia. La direcció de cada equipament té un horari específic d’atenció al públic de dilluns a divendres que es pot consultar en el mateix equipament.

Les entitats que hagin de fer ús de l’equipament fora de l’horari de direcció caldrà que ho sol·licitin a la direcció per tal de pactar les condicions necessàries depenent del tipus d’activitat a realitzar.

Article 6. Tipus d’actes als equipaments cívics 
A. 
Actes generats per alguna àrea municipal.

B. 
Actes generats per entitats sense ànim de lucre registrades al Registre Municipal d’Entitats de l’Ajuntament, així com d’altres administracions públiques del país.

C. Centres educatius (infantil, primària, secundària, batxillerat i universitari) de Vilanova i la Geltrú.

D. 
Actes generats per escoles privades de Vilanova i la Geltrú relacionades amb el món de la Cultura (arts escèniques, música, dansa, circ, cinema, etc.)

E. 
Actes generats per entitats particulars i/o entitats privades no pertanyents a les categories anteriors. 

Article 7. Tipus de cessió 

Per tal de regular correctament la utilització dels equipaments cívics s’estableixen dos tipus d’activitats: les permanents i les puntuals.

a. Es consideren activitats permanents les que, de manera continuada, portin a terme grups, entitats o associacions com ara cursos, reunions periòdiques, assaigs i altres activitats similars. S’entén com a permanent tres o més cessions al mes o aquelles que s’organitzen durant un trimestre.

b. Es consideren activitats esporàdiques els actes o activitats de grups, entitats i associacions que tinguin un caràcter puntual.

Article 8. Sol·licitud d’ús d’un equipament cívic 
1. La sol·licitud s’ha de fer via instància (sol·licitud d’un espai a la Xarxa d’Equipaments Cívics Municipals) registrada a l’OAC o bé via Carpeta Ciutadana i s’ha de detallar, entre d’altres, l’activitat a realitzar, la seva durada, les necessitats horàries, incloent-hi les de preparació i desmuntatge, si s’escau; la infraestructura prevista: mesures de seguretat; el preu d’entrada, assegurança de responsabilitat civil de l’entitat, documentació acreditativa dels criteris puntuables a l’article 10 si s’escau; i qualsevol altre aspecte que calgui determinar per tal de poder avaluar millor la sol·licitud. En cas d’informació incomplerta, l’Ajuntament podrà demanar la informació complementària necessària.

2. En el cas de sol·licitud per part d’una entitat sense ànim de lucre cal que estigui inscrita en el Registre Municipal d’Entitats de Vilanova i la Geltrú. També poden sol·licitar l’ús d’un espai aquelles entitats sense ànim de lucre que no figuren en el registre però que estan en procés de constitució, i que la regidoria responsable consideri necessari fer-los un acompanyament i donar-los suport.

3. S’han de sol·licitar les autoritzacions d’activitats amb una antelació mínima de 15 dies. En situacions especials i de caràcter urgent, es pot fer la sol·licitud amb menys dies d’antelació i es pot autoritzar d’acord amb la disponibilitat d’espai i la possibilitat d’adequar-lo a temps. En el cas de sol·licituds per a actes de gran format caldrà sol·licitar-ho per instància amb tres mesos d’antel·lació a l’acte.
4. En tots els casos, les activitats autoritzades hauran de ser d’interès social, cultural, lúdiques, esportives o formatives i oferir un servei a la ciutat.

5. En aquells casos en què la cessió es faci a grups de joves menors d’edat caldrà que el/la sol·licitant de la cessió sigui major d’edat i que aquest estigui present al llarg de l’activitat.

6. L’autorització d’ús de les dependències d’un equipament de la Xarxa d’equipaments cívics a les associacions o entitats té la consideració de cessió d’ús en precari, i és responsabilitat seva vetllar pel bon funcionament i la conservació de les dependències. 
Article 9. Autorització d’ús d’un equipament cívic

1. 
L’Ajuntament mantindrà en tot cas la titularitat de l’espai podent disposar del mateix en cas de necessitat, vetllant per oferir una solució alternativa a l’entitat afectada en la mesura del possible i en qualsevol cas vetllant per la mínima afectació possible en el funcionament normal de l’espai. 

2. 
La Regidoria de Participació Ciutadana pot sol·licitar en els casos que consideri  convenient un informe favorable de la Regidoria referent de l’entitat sol·licitant de l’espai per tal d’evitar usos incorrectes de l’equipament.

3. 
Les entitats amb autorització d’ús poden consultar el reglament de funcionament dels equipaments cívics, el qual tenen la obligació de respectar. Per a l’ús de la sala de la cuina en els equipaments que en disposen, caldrà respectar el reglament específic d’aquesta sala reflectida en el document de cessió. 

4. 
Quan una activitat autoritzada s’anul·li, aquesta anul·lació s’ha de comunicar a la persona responsable de l’equipament amb una antelació mínima de 24 hores.

5. 
Les autoritzacions d’ús d’espais als equipaments cívics poden ser revisades o quedar sense efecte en els casos següents: 

· 
Extinció de l’associació o entitat

· 
Utilització inadequada o amb fins il·lícits dels espais del centre cívic per part de qui en té la cessió.

· 
Canvi substancial de les circumstàncies o dels motius que propiciaren la cessió.

· 
Incompliment de les normes d’aquest reglament, o utilització incorrecta i continuada de les instal·lacions i dels mitjans materials de l’equipament.

· 
Necessitat de fer obres de reforma i millora que obliguin a desocupar les dependències o a reorganitzar els espais que hi ha.

· 
Per altres raons d’interès públic preponderant.

· 
Per qualsevol altra causa prevista en la resolució de concessió d’autorització per a l’ús d’espais als equipaments cívics. 

6. 
En les autoritzacions d’ús en els Casals Municipals de Gent Gran (Can Pahissa i Casal Municipal de Gent Gran) seran prioritàries les activitats adreçades a gent gran. En cas d’espais lliures en podran fer ús puntual per a altres tipus d’activitat. El Casal Municipal de Gent Gran de Vilanova i la Geltrú no podrà ser seu de cap entitat. 

Article 10. Ordre de preferència en les autoritzacions d’ús en els equipaments cívics
S’estableix l’ordre de preferència següent:

1. Entitats inscrites en el Registre Municipal d’Entitats de Vilanova i la Geltrú o que per la seva naturalesa social es considerin prioritàries des de l’Ajuntament.

2. En cas de concurrència en la sol·licitud de l’espai d’associacions de la mateixa classe, en primera instància i si l’activitat ho permet, es plantejarà la opció de realitzar l’activitat conjuntament. En cas de no ser possible fer-ho junts, s’establirà una puntuació segons els criteris següents:

· Entitat ubicada al centre: 2 punts

· Entitat no ubicada que no disposi de l’espai adequat per realitzar l’activitat al seu centre d’ubicació: 1 punt

· Més de tres anys d’ubicació al centre: 1 punt

· Proposta conjunta de més d’una entitat:

Proposta de dues entitats: 1 punt

Proposta de tres entitats: 2 punts

Proposta de quatre o més entitats: 3 punts

3. 
En cas d’empat de puntuació, es realitzarà un sorteig davant les entitats implicades.
4. 
Entitats d’àmbit local, sense ànim de lucre, no inscrites al Registre Municipal d’Entitats.
Article 11. Funcionament i reglament d’ús dels equipaments cívics 
11.1. Obligacions de l’Ajuntament

· L’Ajuntament es compromet a mantenir les instal·lacions, els materials i les infraestructures necessàries en bones condicions d’ús. També es farà càrrec del manteniment dels recursos com el consum telefònic i d’Internet quan aquest s’hagin autoritzat. La detecció d’excessos no justificats en els esmentats consums pot ser causa de sanció, d’anul·lació de l’autorització i de resolució de la cessió d’espai.

· L’Ajuntament sempre pot negar l’autorització d’ús de sales quan les activitats que s’hi vulguin dur a terme puguin causar molèsties evidents als usuaris del centre o al veïnat, fins i tot en aquells casos en què l’autorització  ja s’hagi concedit, però que posteriorment es demostri que l’activitat comporta riscos o molèsties no notificades prèviament.

11.2. Obligacions de l’usuari o usuària de l’equipament cívic

· Els sol·licitants han de nomenar una persona responsable de l’acte, que han de conèixer els responsables municipals.

· Les entitats i persones usuàries assumeixen totes les responsabilitats derivades de la contractació de personal o serveis de tota mena per dur a terme les actuacions o activitats desenvolupades o impulsades mentre en facin ús, sense que l’Ajuntament en pugui assumir cap responsabilitat o obligació directa o indirecta.

· Els equipaments cívics disposen de plans d’evacuació i emergència, i cada espai té clarament definit el seu aforament, que s’ha de respectar de forma estricta, i el control del qual és responsabilitat del sol·licitant.

· Les persones usuàries d’aquests serveis, edificis i espais hauran d’accedir-hi i fer-ne ús amb el rostre descobert perfectament visible, sense trobar-se els efectes del consum d’alcohol, drogues, estupefaents o substàncies psicotròpiques, o amb objectes que puguin posar en risc la seguretat i integritat de la resta de persones usuàries.

· Per fer ús de les instal·lacions d’un equipament cívic cal respectar unes normes de convivència mínimes vers la resta d’usuaris i usuàries i especialment no incórrer en cap falta de respecte i discriminació per raó de sexe, creença, ètnia o ideologia.

· No s’hi podran dur a terme, en cap cas, activitats o actes il·lícits o il·legals, molestos, nocius, perillosos o insalubres. Tampoc s’hi podran emmagatzemar objectes molestos, nocius, perillosos o insalubres o matèries susceptibles de produir qualsevol tipus de combustió o explosió.

· No està permès a les sales fumar; menjar, excepte en activitats que se n’autoritzi; col·locar cartells o fulletons sense l’autorització del centre i l’accés d’animals excepte en situacions concretes.

· No es permet cuinar en aquests equipaments llevat que hi hagi una autorització expressa (tallers de cuina, demostracions autoritzades...).
· No es pot vendre cap producte ni dur a terme activitats de caràcter lucratiu a l’equipament sense autorització municipal. La venda de productes o entrades només estarà autoritzada amb caràcter d’autofinançament i sense ànim de lucre.

· Les entitats que tinguin cedit l’ús d’un despatx compartit als equipaments cívics han de disposar d’un codi d’alarma d’accés a l’edifici i d’una còpia de les claus de l’entrada de l’equipament i del propi despatx. En el cas de compartir despatx amb alguna altra entitat, l’accés a l’equipament ve regulat per l’horari d’ús de despatx que s’hagi determinat prèviament.

· La cessió d’una sala comporta la cessió d’un determinat espai per un temps definit i amb la infraestructura que li és pròpia. El muntatge i desmuntatge d’aquest espai serà responsabilitat de qui ho sol·liciti i l’haurà de deixar en les mateixes condicions en què l’ha trobat. En cas de que es produeixi algun desperfecte se n’haurà d’assumir la despesa ocasionada. Tanmateix es fa responsable dels danys i les lesions que es puguin causar a tercers en motiu de l’activitat. Les entitats que realitzin activitats en els equipaments cívics hauran de tenir assegurança de responsabilitat civil.

· En cas que calgui deixar alguna clau, ha de ser tornada puntualment el dia convingut i deixar-ne constància per escrit.

· Cap entitat o particular no pot fer en tot l’immoble cap tipus d’obra o d’actuació que impliqui modificacions de la seva configuració, estructura o instal·lacions, llevat que compti amb l’autorització expressa de l’Ajuntament.

· En la utilització d’espais d’un equipament cívic no es pot enganxar, sense autorització prèvia cap element a les parets o als sostres, i en els espais compartits no es poden penjar cartells ni cap tipus d’informació que consideri ofensiva per als usuaris/usuàries de les altres entitats amb qui comparteixen l’espai.

· L’entitat organitzadora d’una activitat en un equipament cívic caldrà que porti la informació amb el temps suficient per a poder fer la difusió conjunta amb la resta d’activitats organitzades en el centre. 

· Si el/la sol·licitant fa una difusió específica, cal que la pacti amb la direcció del centre i caldrà que hi faci constar el logotip de l’Ajuntament de Vilanova i la Geltrú. La difusió haurà de ser en català seguint el Reglament per a l’ús de la llengua catalana a l’Ajuntament de Vilanova i la Geltrú aprovat per Ple el 19 de gener de 2009 que en l’article 25.1 estableix ”L’Ajuntament ha de fomentar la normalització de l’ús del català en la publicitat que faci a la via pública i en les activitats laborals, mercantils, publicitàries, culturals, associatives, esportives i lúdiques i de qualsevol altra mena d’àmbit municipal.” 

· És de compliment obligatori, llevat que hi hagi exempció, pagar la contraprestació que en dret procedeixi que afecti aquestes instal·lacions, en els termes que estableixi l’ordenança fiscal corresponent.

· Pel que fa al servei de bar, en aquells equipaments que hi hagi aquest servei, s’haurà de respectar el que s’especifiqui en les corresponents pliques i contracte d’adjudicació, i també en la resta de normativa aplicable. Aquest espai i el mobiliari no podrà ser utilitzat per cap entitat sense autorització específica dels adjudicataris. 

· Per a les sol·licituds d’activitats en els equipaments de la Xarxa de Centres Cívics i els Casals Municipals de Gent Gran: 

· L’horari de l’activitat s’haurà d’acordar amb la direcció del centre. Si l’activitat està prevista fora de l’horari habitual pagaran despesa de consergeria les entitats que no tinguin seu fixa al centre.

· En el cas que l’activitat sigui un ball o un dinar/sopar, les entitats amb seu fixa al centre cívic pagaran la neteja extraordinària necessària i aquelles entitats sense seu pagaran la neteja i el servei de consergeria. La neteja extraordinària s’acordarà des de la direcció del centre amb la mateixa empresa de neteja que treballa habitualment al centre.

· En cas que l’entitat sol·licitant prevegi superar l’aforament de 150 persones, caldrà que ho comuniqui a la Regidoria de Participació per tal d’activar el Pla d’Emergència.

Article 12. Campanya electoral i referèndum
La realització d’actes polítics en campanyes electorals s’haurà d’adequar a les regulacions que disposi sobre això l’Ajuntament i la Junta Electoral, sent aquests prioritaris per davant de qualsevol altra demanda.

Article 13. Activitats polítiques, sindicals i religioses 
Per tal d’evitar la identificació dels equipaments cívics amb qualsevol opció política, sindical o creença religiosa, les entitats que sol·licitin l’ús d’un equipament cívic no poden convertir l’equipament com a seu permanent del partit, sindicat o confessió religiosa.

Article 14. Comissió de funcionament a la Xarxa de Centres Cívics 
L’organització d’activitats de la Xarxa Centres Cívics és mixta entre entitats i administració. La direcció del centre cívic, a instància pròpia o a sol·licitud d’alguna entitat, convocarà periòdicament la Comissió d’Activitats.  Aquesta comissió de treball estarà formada per tots els implicats en les activitats del centre cívic, tant si són representants de l’Administració com entitats i treballarà per posar en comú temes que afectin el funcionament de l’equipament i per organitzar activitats conjuntes per tal de dinamitzar-lo. Es convocarà mínim dos cops l’any.

	EQUIPAMENT CÍVIC MUNICIPAL:


	FITXA NÚM.
	DIA:

	CESSIÓ D’ESPAI

	RESPONSABLE DE L’ACTIVITAT

NOM I COGNOMS   _________________________________________________________________________
DNI _______________________   TELÈFON/S __________________________________
ADREÇA _________________________________________________________________________
CORREU ELECTRÒNIC __________________________________________


	ENTITAT/ EMPRESA QUE REPRESENTA ______________________________________________________________

ADREÇA____________________________________________   NIF _________________
TIPUS D’ACTIVITAT QUE ES DESITJA REALITZAR ______________________________________________________
SALA/ES QUE ES SOL·LICITA ________________________________________________________________________
NÚM. DE PARTICIPANTS: ________________________ pax.

· Cessió puntual:     dia ______ de ______________ del ______
· Cessió trimestral: del __________________ al _______________ del ______
· Cessió anual:        del __________________ al _______________ del ______
HORARI D’UTILITZACIÓ DE LA/LES SALA/ES: _________________________________________________

	CESSIÓ DE MATERIAL

	MATERIAL DEL CENTRE QUE S’UTILITZARÀ

· Taules i cadires
· Megafonia 
· Micròfon inal·làbric

· Micròfon de taula  
· Projector 
· Pantalla
· Pissarra
	MATERIAL QUE PORTARÀ L’ASSOCIACIÓ

· Pantalla

· Equip de música

· Projector

· Ordinador portàtil

· Altres:

	CESSIÓ DE CLAUS

	Claus cedides i alarma: ________________________________________________________________________
En fa ús els dies ________________________________   En horari ________________
Es compromet a retornar-les en data _________________________________________




El sol·licitant accepta i coneix el reglament d’ús dels Equipaments Cívics Municipals aprovada per Ple 
el dia 4 de maig de 2015

[image: image8.png]           S’adjunta una còpia de l’assegurança de responsabilitat civil obligatòria de l’entitat sol·licitant
Signatura del director de l’equipament 


Signatura del responsable de l’activitat

	EQUIPAMENT CÍVIC MUNICIPAL:


	FITXA NÚM.
	DIA:

	CESSIÓ D’ESPAI SALA CUINA

	RESPONSABLE DE L’ACTIVITAT

NOM I COGNOMS   _________________________________________________________________________
DNI _____________________  TELÈFON/S _____________________________________
ADREÇA _________________________________________________________________________
CORREU ELECTRÒNIC __________________________________________


	ENTITAT / EMPRESA QUE REPRESENTA _________________________________________________________________________

ADREÇA______________________________________   NIF ______________________
TIPUS D’ACTIVITAT QUE ES DESITJA REALITZAR ________________________________________________________
NÚM. DE PARTICIPANTS: ________________________ pax.

· Cessió puntual:     dia ______ de ______________ del ______
· Cessió trimestral: del __________________ al _______________ del ______
· Cessió anual:        del __________________ al _______________ del ______
HORARI D’UTILITZACIÓ DE LA SALA: _______________________________________________________________________
ÚS DE MATERIAL DE LA CUINA DEL CENTRE: si _________              no __________



	CESSIÓ DE CLAUS

	Claus cedides i alarma: _________________________________________________________________________
En fa ús els dies ___________________________   En horari _____________________
Es compromet a retornar-les en data ____________________________________________________________________



El sol·licitant accepta i coneix el reglament d’ús dels Equipaments Cívics Municipals aprovada per Ple 
el dia 4 de maig de 2015

           S’adjunta una còpia de l’assegurança de responsabilitat civil obligatòria de l’entitat sol·licitant. 

    Signatura del director de l’equipament 


Signatura del responsable de l’activitat

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=6
Es vota la proposta, la qual s’aprova amb el resultat següent:



Vots a favor: CiU (9), PSC (7) i ICV (2) = 18 vots


Abstencions: PP (3) i CUP (3) = 6 vots

    7. 
alcaldia. Aprovació, si escau, de la subvenció extraordinària per al Projecte “Nord-Camerun” del Grup de Solidaritat Fem Pous.

Relació de fets

Atès que el 18 de febrer de 2015 el Grup de Solidaritat Fem Pous va presentar una sol·licitud amb número de registre 2015004820  perquè l’Ajuntament de Vilanova i la Geltrú col·labori en el projecte engegat a la zona de l’extrem nord del Camerun.

Atès que l’Ajuntament de Vilanova i la Geltrú destina el 5% de la partida de Cooperació a projectes d’Emergència Internacional, generalment a través del Fons Català de Cooperació per al Desenvolupament però també a través d’entitats vilanovines que tenen la possibilitat de fer arribar l’ajut a través d’organitzacions que operen a la zona on desenvolupen els seus projectes.

Vist l’informe emès per la Cap del Servei de Participació Ciutadana, Sra. Griselda Castelló Dalmau, de data 9 de març de 2015, en el qual exposa la necessitat de sumar-nos a aquesta campanya i concedir una subvenció extraordinària per ajudar a cobrir les principals necessitats a la zona.

Per tot això, aquest Ple de l’Ajuntament 

ACORDA
“PRIMER. Aprovar la subvenció extraordinària per al projecte al nord del Camerun  presentat pel Grup de Solidaritat Fem Pous, amb NIF R-5800283-C

SEGON. Destinar-hi la quantitat de 1.000€ (mil euros). Aquest import anirà a càrrec de la partida 06.9242.48003 Cooperació i Solidaritat.

TERCER.  Aquesta subvenció restarà subjecte al règim jurídic que estableixen la Llei 38/2003, general de subvencions, el Reial Decret 887/2006, de 21 de juliol, que aprova el Reglament de la Llei general de subvencions, el Decret 179/1995, que aprova el Reglament d’obres, activitats i serveis del ens locals de Catalunya i l’Ordenança municipal reguladora de les subvencions, publicada al Butlletí Oficial de la Província de Barcelona, núm. 68, de 20 de març de 2007.
QUART. Facultar l’alcaldessa perquè signi tots els documents que se’n puguin derivar.”

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=7
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

   8.
alcaldia. Aprovació, si escau, del suport a la campanya d’emergència pels efectes del terratrèmol al Nepal.
Atès que el dia 25 d’abril de 2015 un terratrèmol de magnitud 7,8 graus de l’escala de Richter va sacsejar el Nepal i va ocasionar més de 3.000 pèrdues humanes i materials. Segons l’OCHA-Oficina de Coordinació d’Afers Humanitaris de Nacions Unides a l’Àsia i el Pacífic, s’estima que la xifra de persones afectades a l’àrea impactada pel terratrèmol és de més de 6,6 milions. 

Atès que el Fons Català de Cooperació al Desenvolupament fa una crida als ajuntaments catalans a sumar-se a la resposta als efectes d’aquest terratrèmol al Nepal. 

Vist l’informe emès per la Cap de Servei de Participació i Cooperació.
Per tot això, aquest Ple de l’Ajuntament 

ACORDA
“PRIMER. Donar suport a la campanya d’emergència iniciada pel Fons Català de Cooperació al Desenvolupament en resposta als efectes del terratrèmol al Nepal. 

SEGON. Destinar-hi la quantitat de 1.000 euros. Aquest pagament anirà a càrrec de la partida 06.9242.48003 de Cooperació, de 2015.
TERCER. Facultar l’alcaldessa perquè signi tots els documents que se’n puguin derivar.”
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=8
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

    9.
hisenda. Aprovació, si escau, de l’expedient de contractació i obertura del procediment d’adjudicació per a la contractació del subministrament d'equips d'impressió digital multifuncionals, mitjançant rènting, i el seu servei de manteniment per al servei de reprografia de l'Ajuntament de Vilanova i la Geltrú.

Relació de fets

Vista la necessitat de procedir a la contractació del subministrament d’equips d’impressió digital multifuncionals, mitjançant rènting, i servei de manteniment dels mateixos, per a al servei de reprografia de l’Ajuntament de Vilanova i la Geltrú, i redactat el plec de clàusules administratives particulars i tècniques per a la seva regulació, s’ha de procedir, de conformitat amb l’article 110 del TRLCSP, a l’aprovació de l’expedient i disposar l’obertura del procediment d’adjudicació.

Fonaments de dret

Per tot això, i d’acord amb les competències previstes al Text refós de la Llei municipal i de règim local de Catalunya, aquest Ple de l’Ajuntament

ACORDA
“PRIMER. Aprovar l’expedient de contractació, de conformitat amb el Text refós de la Llei de contractes del sector públic, aprovat pel Reial decret legislatiu 3/2011 de 14 de novembre, i obertura del procediment d’adjudicació mitjançant procediment obert, i el plec de clàusules administratives particulars i tècniques per a la contractació del subministrament d’equips d’impressió digital multifuncionals, mitjançant rènting, i servei de manteniment dels mateixos, per al servei de reprografia de l’Ajuntament de Vilanova i la Geltrú.

SEGON. Convocar licitació pel procediment obert, d’acord amb els articles 157 a 161 del TRLCSP, per un període de 5 anys, amb un pressupost anual de 14.443,20 € de base imposable i 3.033,07 € d’IVA, que fan un total de 17.476,27 € (DISSET MIL QUATRE-CENTS SETANTA-SIS EUROS AMB VINT-I-SET CÈNTIMS).

TERCER. L’obligació econòmica derivada de la realització d’aquest servei es contraurà amb càrrec a l’aplicació pressupostària 02.9200.2279902 i a la 02.9200.2200001 del pressupost del 2015 i a les aplicacions de la resta d’exercicis econòmics que s’habilitin a tal efecte fins a la finalització del contracte, a raó de mesos vençuts.

Atès que la previsió d’inici del rènting i de la instal·lació efectiva de les noves màquines serà a principis del mes de setembre de 2015, la repercussió pressupostària proporcional per al vigent pressupost serà de: 5.825,42 €, IVA inclòs. I la distribució de la despesa per aplicacions serà la següent:

02.9200.2279902

3.476,27 €

02.9200.2200001

2.349,15 €

Cancel·lació rènting actual:
Els Plecs de Condicions preveuen que, dintre de les ofertes econòmiques que ofereixin les empreses licitadores, s’han d’incloure les despeses derivades de la cancel·lació anticipada del rènting existent en l’actualitat en relació a dos equips multifuncionals, segons el següent detall:

- Realitzat en data 11 de juny de 2012

- Import pendent a data 01-06-2015: 7.159,92 € + IVA

En el cas de que aquesta cancel·lació anticipada es fes més tard, aquest import s’haurà de tornar a calcular en funció del nou número de mesos que quedin per finalitzar els esmentats contractes.

QUART. Publicar l’anunci de licitació de la manera prevista a l’article 142 i concordants del TRLCSP.”

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=9
Es vota la proposta, la qual s’aprova amb el resultat següent:




Vots a favor: CiU (9), PSC (7), PP (3) i ICV (2) = 21 vots




Abstencions: CUP = 3 vots

 10. 
Recursos Humans i Organització Interna. Ratificació, si escau, del Decret 000424/2014-RH, de 26.11.2014, de convocatòria per cobrir temporalment el lloc de treball de tècnic/a auxiliar de biblioteca C1.
Aquest Ple de l’Ajuntament ACORDA:
“ÚNIC. RATIFICAR el Decret del regidor d’Hisenda, Recursos Humans i Organització Interna, amb núm. exp. 424/2014-RH, de data 26 de novembre de 2014, el qual literalment diu: 
Identificació de l’expedient

Núm. Exp. 000424/2014-RH

Relació de fets

La Regidoria de Cultura ha informat de la necessitat de personal, atès que en breu una treballadora gaudirà del permís per part i que una altra treballadora s’ha jubilat aquest mes de novembre. Aquests fets fan perillar la correcta atenció al públic a les biblioteques municipals.

Fonaments de dret

1. Article 21.1.h del capítol II de la Llei 7/1985, reguladora de les bases de règim local, referent a les atribucions del president de la Corporació.

2. Decret de l’alcaldessa de data 15 de juny de 2011, de delegació de competències en el Sr. Miquel Àngel Gargallo Serrano, regidor d’Hisenda, Recursos Humans i Organització Interna. 

3. Article 11 de la Llei 7/2007, de 12 d’abril, de l’Estatut de l’empleat públic.

4. Per poder donar resposta a les necessitats de la Regidoria de Cultura procedeix realitzar una contractació laboral temporal per substitució d’un permís de maternitat i fins que retorni la titular de la plaça, per poder donar compliment a la correcta atenció al públic a les biblioteques municipals.  Aquesta situació justifica aquesta contractació que es pot entendre compresa en el que estableix l’article 21.2 de la Llei 22/2013, de 23 de desembre, de Pressupostos Generals de l’Estat per a l’any 2014, que preveu la contractació de personal temporal en casos excepcionals i per cobrir necessitats urgents i inajornables que afectin el funcionament dels serveis públics essencials. Atès que les Biblioteques Públiques Municipals són un servei públic essencial de caràcter propi de l’Ajuntament de Vilanova i la Geltrú i la situació és de caràcter excepcional per haver de donar resposta a la demanda d’atenció al públic dels ciutadans vilanovins.

5. Realitzar una convocatòria pública per realitzar la selecció per cobrir temporalment el lloc de treball de Tècnic Auxiliar de Biblioteca C1.

6. La persona que resulti seleccionada serà adscrita al lloc de treball de Tècnic Auxiliar de Biblioteca C1-17 amb 178 punts i  amb les condicions següents:

a. 
Contracte laboral temporal de substitució com a Tècnic/a Auxiliar de Biblioteca C1-17, per cobrir un permís de maternitat i fins que retorni la titular de la plaça.

b. 
Jornada laboral de 24 hores setmanals a distribuir segons necessitats del servei, en torns de matí i tarda, de dilluns a dissabte.

c. 
Sou brut mensual aproximat de 1.150 €, segons conveni col·lectiu vigent.

7.  Viabilitat Econòmica: El cost brut d’aquesta contractació queda cobert amb l’estalvi de la Bibliotecària que es va jubilar el 7 de novembre de 2014. L’estalvi econòmic de la jubilació és per a l’exercici 2014 de 4.405,07 € de la partida 31.330.12000 i 1.431,65 € de la partida 31.330.16000; el cost del Tècnic Auxiliar de Biblioteca temporal pel pressupost 2014 és de 1.258,47 € de la partida 31.330.12000 i 409,01 € de la partida 31.330.16000, per tant el cost d’aquesta contractació temporal no suposa cap increment del Capítol I del pressupost de l’Ajuntament de Vilanova i la Geltrú.

Per tot això,  RESOLC :

PRIMER.  Declarar les Biblioteques Públiques Municipals de l’Ajuntament de Vilanova i la Geltrú que són un servei públic essencial de caràcter propi de l’Ajuntament i que la necessitat de substituir el permís per part d’una treballadora municipal, és excepcional.

SEGON. Realitzar una convocatòria pública per seleccionar la persona que haurà de cobrir temporalment el lloc de treball de Tècnic Auxiliar de Biblioteca C1.

TERCER. Per atendre la situació excepcional correspondrà contractar temporalment la persona que resulti seleccionada, mitjançant la convocatòria pública, i adscriure-la al lloc de treball de Tècnic/a Auxiliar de Biblioteca C1-17, amb 178 punts, amb les condicions establertes en el 6è Fonament de Dret. 

QUART. Viabilitat Econòmica: El cost brut d’aquesta contractació queda cobert amb l’estalvi de la Bibliotecària que es va jubilar el 7 de novembre de 2014. L’estalvi econòmic de la jubilació és per a l’exercici 2014 de 4.405,07 € de la partida 31.330.12000 i 1.431,65 € de la partida 31.330.16000; el cost del Tècnic Auxiliar de Biblioteca temporal per al pressupost 2014 és de 1.258,47 € de la partida 31.330.12000 i 409,01 € de la partida 31.330.16000.  Per tant el cost d’aquesta contractació temporal no suposa cap increment del Capítol I del pressupost de  l’Ajuntament de Vilanova i la Geltrú. 

CINQUÈ.  El present Decret s’haurà de ratificar pel Ple de la Corporació.”

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=10
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

 11. 
Recursos Humans i Organització Interna. Ratificació, si escau, del Decret 000425/2014-RH, de 26.11.2014, de convocatòria per cobrir interinament una plaça d’arquitecte/a superior.

Aquest Ple de l’Ajuntament  ACORDA:
“ÚNIC. RATIFICAR el Decret del regidor d’Hisenda, Recursos Humans i Organització Interna, amb núm. exp. 425/2014-RH, de data 26 de novembre de 2014, el qual literalment diu: 
Identificació de l’expedient

Núm. Exp. 000425/2014-RH

Relació de fets

1. 
Un tècnic municipal del Servei d’Urbanisme ha accedit a una llicència no retribuïda per un període de 4 mesos. 

2. 
El Servei d’Urbanisme informa de la necessitat de cobrir temporalment aquesta vacant amb un lloc de treball d’Arquitecte/a, per poder atendre els compromisos tècnics ineludibles del servei.

Fonaments de dret

1. Article 21.1.h del capítol II de la Llei 7/1985, reguladora de les bases de règim local, referent a les atribucions del president de la Corporació.

2 Decret de l’alcaldessa de data 15 de juny de 2011, de delegació de competències en el Sr. Miquel Àngel Gargallo Serrano, regidor d’Hisenda, Recursos Humans i Organització Interna. 

3. 
Article 10 de la Llei 7/2007, de 12 d’abril, de l’Estatut de l’empleat públic.

4. 
Per poder donar resposta a les necessitats de la Regidora d’Urbanisme per poder atendre els compromisos tècnics ineludibles del servei, és procedent realitzar les accions següents:

a. 
Aquesta situació de necessitat de personal es pot entendre compresa en la que s’estableix a l’article 21.2 de la Llei 22/2013, de 23 de desembre, de Pressupostos Generals de l’Estat per a l’any 2014, que preveu la contractació de personal temporal en casos excepcionals i per cobrir necessitats urgents i inajornables que afectin el funcionament dels serveis públics essencials. Atès que Urbanisme és un servei públic essencial de caràcter propi de l’Ajuntament de Vilanova i la Geltrú i la situació és de caràcter excepcional.

b. 
Realitzar convocatòria pública per cobrir interinament una plaça d’Arquitecte/a Superior.

c. 
Crear el lloc de treball d’Arquitecte A1-24 amb 340 punts i les característiques següents:

Objectiu fonamental del lloc de treball és: 

· Redacció, supervisió, anàlisi, consultes, informes, etc., de les diferents figures de planejament i gestió urbanística. 


  Les funcions genèriques a desenvolupar són les següents:

· Planejament urbanístic i gestió:

· Pla General d’Ordenació Urbana

· Modificacions Puntuals del PGOU

· Plans Parcials

· Plans Especials

· Estudis de detall

· Plans de millora urbana i Plans especials de reforma interior
· Convenis Urbanístics

· Desenvolupament i tràmit dels instruments de gestió:

· Projectes d’urbanització

· Projectes de reparcel·lació

· Altres que, amb caràcter similar, li siguin atribuïdes.

La resta de funcions, requisits i competències del lloc de treball es detallaran en el desenvolupament de la Fitxa corresponent.

· L’estructura Salarial serà la següent:

	Salari Base A1
	14.677,32

	Complement Destí 24
	  8.160,88

	Complement específic
	14.345,81

	Total 
	37.184,01


· Factors de valoració: A115, A121, A21, A32, B12, B23, C13, C21, C31.

· Adscriure la persona que sigui nomenada funcionari/ària interí/na com a Arquitecte/a al lloc de treball d’Arquitecte A1-24, amb 340 punts, per substitució transitòria, amb una jornada de treball de 37 hores i mitja a la setmana, distribuïdes segons les necessitats del servei.

5. 
Viabilitat Econòmica: El cost brut d’aquesta nomenament interí queda cobert amb l’estalvi del Tècnic Municipal del Servei d’Urbanisme que està en situació de llicència no retribuïda fins a 31/03/2015. L’estalvi econòmic per la situació de llicència no retribuïda del Tècnic municipal és per a l’exercici 2014 són 3.237 € de la partida 40.150.12000 i 971,16 € de la partida 40.150.16000; el cost de l’Arquitecte/a Interí per al pressupost 2014 és de 2.845,71 € de la partida 40.150.12000 i 924,85 € de la partida 40.150.16000; per tant, el cost d’aquest nomenament com a funcionari interí no suposa cap increment del Capítol I del pressupost de  l’Ajuntament de Vilanova i la Geltrú. 

 
Per tot això,  RESOLC :

PRIMER.  Declarar que el Servei d’Urbanisme de l’Ajuntament de Vilanova i la Geltrú és un servei públic essencial de caràcter propi de l’Ajuntament i que la necessitat de substituir al treballador municipal que està en situació de llicencia no retribuïda fins al març de 2015, és excepcional.

SEGON. Realitzar convocatòria pública per cobrir interinament una plaça d’Arquitecte/a Superior.

TERCER. Crear el lloc de treball d’Arquitecte/a A1-24, amb 340 punts, amb les característiques esmentades en el fonament de dret 5è.

QUART. Per atendre la situació excepcional correspondrà nomenar interinament la persona que resulti seleccionada mitjançant la convocatòria pública, i adscriure-la al lloc de treball d’Arquitecte A1-24, amb 340 punts, amb les condicions establertes en el 5è Fonament de Dret.

CINQUÈ. Viabilitat Econòmica: El cost brut d’aquest nomenament interí queda cobert amb l’estalvi del Tècnic Municipal del Servei d’Urbanisme que està en situació de llicència no retribuïda fins a 31/03/2015.  L’estalvi econòmic per la situació de llicència no retribuïda del Tècnic municipal és per a l’exercici 2014 de 3.237 € de la partida 40.150.12000 i 971,16 € de la partida 40.150.16000; el cost de l’Arquitecte/a Interí per al pressupost 2014 és de 2.845,71 € de la partida 40.150.12000 i 924,85 € de la partida 40.150.16000; per tant, el cost d’aquest nomenament com a funcionari interí no suposa cap increment del Capítol I del pressupost de  l’Ajuntament de Vilanova i la Geltrú. 

SISÈ. Acordar la tramitació preceptiva per a l’aprovació de la modificació del Catàleg de llocs de treball.

SETÈ. Elevar la present resolució al Ple de la Corporació, als efectes de la seva ratificació.”

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=11
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

 12. 
Recursos Humans i Organització Interna. Ratificació, si escau, del Decret 000143/2015-RH, de 30.03.2015, relatiu al nomenament de la treballadora amb NIF 52.219.283-Z, com a Auxiliar Tècnic de Biblioteca C2-16.

Relació de fets

En data 30 de març de 2015, el regidor delegat d’Hisenda, Recursos Humans i Organització Interna va dictar el Decret que es transcriu literalment a continuació:

“Relació de fets

1. El treballador amb NIF 52.218.953-Y té un nomenament interí com a Auxiliar Tècnic de Biblioteca C2-16 i ha sol·licitat una excedència voluntària amb reserva del lloc de treball per un termini de tres anys, a comptar des del dia 1 d’abril de 2015, la qual s’ha concedit segons consta en l’expedient de Recursos Humans 135/2015-RH. El treballador amb NIF 52.218.953-Y té pendents de gaudir els dies de vacances que ha generat i els començarà a gaudir el dia 17 de març de 2015.

2. En data 2 de març de 2015, la directora de la Biblioteca Armand Cardona i Torrandell va emetre un informe en el qual es fa constar que l’atorgament de l’excedència al treballador amb NIF 52.218.953-Y només pot ser possible si es substitueix el treballador, atès que les tasques i atenció al públic que fa aquest treballador a la biblioteca són indispensables per poder obrir l’equipament i donar els serveis adequats.

3. En data 10 de març de 2015, la directora de la Biblioteca Armand Cardona i Torrandell emet un informe per manifestar que les Biblioteques Públiques Municipals són un servei públic essencial de caràcter propi de l’Ajuntament de Vilanova i la Geltrú i que la situació és de caràcter excepcional per haver de donar resposta a la demanda d’atenció al públic dels ciutadans vilanovins.

4. El mes de novembre de 2014 es va convocar un procés de selecció per proveir un lloc de treball de Tècnic Auxiliar de Biblioteca per l’Ajuntament de Vilanova i la Geltrú, on van regir els principis d’igualtat, mèrit i capacitat. Després de realitzar les corresponents proves, la Sra. amb NIF 52.219.283-Z va ser l’aspirant que va obtenir la segona major puntuació.

Fonaments de dret

1.  Article 21.1.h del capítol II de la Llei 7/1985, reguladora de les bases de règim local, referent a les atribucions del president de la Corporació.

2.  Decret de l’alcaldessa de data 15 de juny de 2011, de delegació de competències en el Sr. Miquel Àngel Gargallo Serrano, regidor d’Hisenda, Recursos Humans i Organització Interna.

3.  Article 10 de la Llei 7/2007, de 12 d’abril, de l’Estatut bàsic de l’empleat públic.

4. La directora de la Biblioteca Armand Cardona i Torrandell ha manifestat la necessitat de cobrir l’excedència voluntària concedida al treballador amb NIF 52.218.953-Y, així com el període de vacances que gaudeix amb anterioritat a la seva concessió, en concret des del dia 17 de març de 2015, atès que les Biblioteques Públiques Municipals són un servei públic essencial de caràcter propi de l’Ajuntament de Vilanova i la Geltrú i que la situació és de caràcter excepcional per haver de donar resposta a la demanda d’atenció al públic dels ciutadans vilanovins.
Per tant, la situació que justifica aquesta contractació es pot entendre compresa en la que s’estableix a l’article 21.2 de la Llei 36/2014, de 26 de desembre, de Pressupostos generals de l’Estat per a l’any 2015, que diu que durant l’any 2015 no es procedirà a la contractació de personal temporal ni al nomenament de personal estatutari temporal o de funcionaris interins, excepte casos excepcionals i per a cobrir necessitats urgents i inajornables que es restringiran als sectors, funcions i categories professionals que es considerin prioritàries o que afectin al funcionament dels serveis públics essencials.
5.  D’acord amb l’informe de la directora de la Biblioteca Armand Cardona i Torrandell i segons la puntuació obtinguda en el procés de selecció realitzat el mes de novembre de 2014, correspon nomenar funcionària interina la Sra. amb NIF 52.219.283-Z, com a Auxiliar Tècnic de Biblioteca C2-16, des del dia 19 de març de 2015 fins el 31 de març de 2018 o fins que el treballador amb NIF 52.218.953-Y es reincorpori al seu lloc de treball.

6.  Viabilitat econòmica: El cost d’aquest nomenament interí no té cap cost econòmic, atès que pel que fa a la substitució del període de vacances, del 19 de març fins el 31 de març, s’ha produït un estalvi econòmic de 5.008,50 €, ja que el treballador amb NIF 52.218.953-Y està en situació d’incapacitat temporal des del mes de novembre de 2014 i pel que fa a la substitució de l’excedència voluntària amb reserva del lloc de treball, de l’1 d’abril de 2015 al 31 de març de 2018, és un lloc de treball que està pressupostat en el Pressupost municipal vigent per a l’any 2015.    

Per tot això, RESOLC :

PRIMER.- Declarar les Biblioteques Municipals com un servei que es considera prioritari i que afecta al funcionament dels serveis públics essencials de l’Ajuntament de Vilanova i la Geltrú.

SEGON.- Per atendre la situació excepcional correspon nomenar funcionària interina la Sra. amb NIF 52.219.283-Z, des del 19 de març de 2015 fins al 31 de març de 2018, o fins que el treballador amb NIF 52.218.953-Y es reincorpori al seu lloc de treball. El nomenament serà com a Auxiliar Tècnic de Biblioteca C2-16, al 100% de la jornada, amb un sou brut mensual de 1.567,81 € euros, més les pagues extraordinàries que corresponguin, d’acord amb els fonaments de dret 4 i 5.

TERCER.- El cost brut d’aquest nomenament per a l’any 2015 és de 17.368,20 € de Sou brut i el cost de la Seguretat Social és de 5.120,46 €, no suposant cap increment de capítol I del Pressupost municipal vigent, segons el fonament de dret número 6.

QUART.- El cost brut anirà a càrrec de la partida 31.3300.12000 i el cost de la seguretat social a càrrec de la partida 31.3300.16000.
CINQUÈ.- El present decret s’haurà de ratificar pel Ple de la Corporació.

Ho mana i signa el regidor delegat, davant meu, el secretari.”

Per tot això, aquest Ple de l’Ajuntament 

ACORDA
“PRIMER. Declarar les Biblioteques Municipals com un servei que es considera prioritari i que afecta al funcionament dels serveis públics essencials de l’Ajuntament de Vilanova i la Geltrú.
SEGON. Ratificar el Decret del regidor d’Hisenda, Recursos Humans i Organització Interna de data 30 de març de 2015, relatiu al nomenament de la treballadora amb NIF 52.219.283-Z, com a Auxiliar Tècnic de Biblioteca C2-16.”

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=12
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

 13. 
Recursos Humans i Organització Interna. Ratificació, si escau, de l’apartat 8è. de l’acord de JGL de 16.09.2014, d’encàrrec d’una valoració global de llocs de treball de l’Ajuntament.
Aquest Ple de l’Ajuntament  ACORDA:
“ÚNIC. RATIFICAR l’apartat vuitè de l’acord de la Junta de Govern Local, adoptat en la sessió ordinària del dia 16 de setembre de 2014, pel qual es resol el següent: 

“Vuitè: A partir de l’anàlisi dels diferents llocs de treball que s’han portat a terme fins la data, ha quedat constatat que hi ha diversos desajustos entre el catàleg de llocs de treball i la realitat, així com ha quedat demostrat que el mètode utilitzat, que és del 2001, té diverses mancances a nivell tècnic perquè no comprèn tots els aspectes necessaris per valorar els diferents llocs de treball. Per aquest motiu s’acorda presentar una sol·licitud a la Diputació de Barcelona per encarregar una valoració de llocs de treball global de tot l’Ajuntament per iniciar-la al 2015.”

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=13
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

 14. 
Serveis Socials. Aprovació, si escau, de la modificació de l’acord plenari de 08.05.2006, sobre substitució del pagament de les sancions previstes als infractors de les Ordenances municipals que afecten la convivència cívica i el rescabalament dels danys i perjudicis creats al patrimoni municipal per mesures educatives i/o en benefici de la comunitat.
Antecedents
I.- Atès que el Ple de l’Ajuntament, en sessió plenària de 8 de maig del 2006, va aprovar la substitució del pagament de les sancions previstes als infractors de les Ordenances municipals que afecten la convivència cívica i el rescabalament dels danys i perjudicis creats al patrimoni municipal per mesures educatives i/o en benefici de la comunitat.

II.- Atès que els fonaments i la justificació de la proposta de l’esmentat acord plenari continua sent actual i vàlida.

La vitalitat de la nostra ciutat es caracteritza per l’aparició de noves realitats, noves conductes, però també nous problemes i conflictes entre la ciutadania, entre veïns i famílies, entre sectors amb interessos contradictoris, entre cultures diferents, entre generacions; situacions que a voltes generen conductes dissocials, manca de civisme, etc., i que poden generar tensions i dificultats en la convivència, la cohesió social i l’apropiació social i col·lectiva de la ciutat.

La governabilitat de les ciutats en un sistema social cada vegada més complex passa avui de forma creixent per la complementarietat entre la democràcia representativa legitimada pel vot i la democràcia participativa, que cerca el compromís i la col·laboració activa del moviment ciutadà i les seves associacions i entitats representatives en els diferents àmbits de la vida comunitària. 

La política municipal vol posar una èmfasi especial en tot allò que tingui a veure amb la participació ciutadana i la dinamització comunitària, elements claus per estructurar noves polítiques de solució de conflictes en les quals el protagonisme de la col·lectivitat sigui un tret essencial.  

Així mateix, Vilanova i la Geltrú compta amb un important teixit associatiu que vincula les seves iniciatives a valors com la solidaritat, la tolerància i el respecte mutu. Aquests valors faciliten el desenvolupament d’una cultura de la mediació i l’acord i el consens per solucionar els problemes. Per altra banda, tant des de l’Ajuntament com des del moviment associatiu som conscients que la sanció o judicialització de les que, en general, es consideren petites faltes o infraccions de caràcter administratiu no solucionen el problema, ans al contrari, generen efectes no desitjats, com ara la insatisfacció de les parts en conflicte, una demora excessiva en la solució, la desconfiança en el sistema, etc.

Per això creiem que és oportú establir un sistema de resposta als conflictes molt més proper als ciutadans, que sigui equitatiu, veritablement just, ràpid i oportú, potenciant a més el desenvolupament d’una cultura de tolerància del conflicte i d’acceptació de mesures alternatives a la mera punició, com la mediació, l’arbitratge, la conciliació, la reparació, etc. Un sistema globalitzador de la resposta pública a la resolució dels conflictes, que englobi tant respostes a les demandes de l’administració de justícia com a les sancions en l’àmbit del compliment de les ordenances i reglaments municipals.

Una política proactiva que fomenti la convivència a l’espai públic, on la responsabilitat tant de l’administració com dels ciutadans i ciutadanes que en fan ús sigui l’element central d’una política de compromís col·lectiu envers un dels valors centrals de les ciutats democràtiques: l’espai públic com a espai de socialització, relacional i formador.

Així, l’Ajuntament de Vilanova i la Geltrú vol treballar per enfortir la convivència social basada en el respecte mutu entre les persones que hi viuen i a la vegada vetllar perquè aquelles conductes que dificulten la convivència ciutadana obtinguin una resposta assentada en la responsabilització dels infractors i en la presa de consciència del dany causat a la comunitat.

 

Amb aquesta actitud és important incidir en els valors que ajudin a progressar cap a un objectiu de bona convivència, respectant els drets i les llibertats, però sense oblidar les obligacions i respecte mutu que, com a ciutadans i ciutadanes, tenim a la comunitat.

Com a òrgan regulador d’aquest comportament comunitari, l’Ajuntament es basa en les seves ordenances municipals que, partint dels drets i deures de la ciutadania, tipifiquen les accions que puguin esdevenir un perjudici per a la convivència. 

Els aspectes normatius d’aquest mecanisme permeten corregir les actituds que deterioren aquesta convivència amb les mesures sancionadores pecuniàries corresponents.

És en mans de l’Ajuntament regular de forma positiva aquests drets i deures fent ús d’aquest mecanisme sancionador per aprofundir en aspectes més pedagògics i de valor social del fet de pertànyer i sentir-se membre de la comunitat.

És en aquest espai on podem treballar sobre determinades actituds que malmeten la convivència, oferint la possibilitat de mesures educatives i/o en benefici de la comunitat com a substitució a les sancions administratives, contribuint en aquest procés responsabilitzador i alhora educatiu.  

L’Ajuntament, com a òrgan administratiu d’àmbit i caràcter local, amb competències per REGULAR, ORDENAR, complir i fer complir les disposicions que els afectin respecte dels seus conciutadans, residents o transeünts, facin el compliment de les elementals normes reguladores generals i específiques que observin la convivència ciutadana, les quals té atribuïdes per la Llei de bases de règim local d’àmbit estatal i pel Text refós de la Llei municipal i de règim local, aprovat pel Decret legislatiu 2/2003, de 28 d’abril, d’àmbit autonòmic i local, i la Llei de règim jurídic de les administracions públiques i del procediment administratiu comú, respecte al procediment administratiu vigent.

OBJECTIU

És l’establiment del sistema alternatiu de commutació, d’execució i finalització dels procediments sancionadors per les infraccions comeses en contra de les Ordenances municipals vigents, i que tinguin impacte en la convivència i el civisme, per mesures educatives i/o en benefici de la comunitat.

Aquest sistema de commutació donarà la possibilitat de substituir la sanció per un tipus d’activitat, basada en una cooperació no retribuïda en determinats serveis d’utilitat pública amb interès social i regida per uns criteris concrets que es detallen a continuació. 

III.- Atès que les ordenances municipals de Convivència i Civisme, Tinença d’Animals, reguladora del Soroll i les Vibracions, d’ús de les Platges i la de Circulació han incorporat en el seu articulat les mesures alternatives a les sancions per infracció de les mateixes. 

IV.- Atès que després de 9 anys cal actualitzar l’esmentat acord que serveix de referència per a l’aplicació de les mesures alternatives previstes a les diferents ordenances municipals, i en el que s’han d’incloure les modificacions següents:

· 
Actualitzar el preu hora des del qual partíem per commutar les hores. En l’anterior acord la commutació d’hores es deduïa de l’aplicació del Salari Mínim Interprofessional per als treballadors no qualificats temporals per a l’any 2006, a partir del present acord s’aplicarà la quantia establerta per a l’any 2015. 

· 
Amb l’entrada en vigor de l’Ordenança de convivència i civisme, s’han incorporat noves infraccions i s’han modificat les tipificacions d’alguns articles, amb la conseqüent necessitat d’actualitzar l’equivalència en hores en funció de les sancions. 

· 
S’eliminen els annexos aprovats en l’anterior acord, que feien referència a alguns articles de vàries ordenances municipals: la 1ª de la Neteja Viària, la 2ª la de Parcs i Jardins, la 3ª la de Control i  Contaminació del Medi Urbà i la 4ª la de Protecció de la Seguretat Ciutadana.
· 
En el cas dels adults, es limita la possibilitat de substituir la sanció econòmica per mesures alternatives a les persones que resideixin a la comarca del Garraf. 

· 
La possibilitat de substituir els danys causats al Patrimoni municipal per hores en benefici a la comunitat, independentment del cost dels mateixos i de si l’infractor és adult o menor. 
Fonaments de dret

1.  Tot això d’acord amb les Disposicions Generals respecte a les competències i potestats de què disposa l’administració local, segons l’article 49 de la Llei 7/1985, de 2 d’abril, de bases de règim local, així com els articles 8 i 66.3 de la Llei municipal i de règim local, aprovada pel Decret legislatiu 2/2003, de 28 d’abril, i en concordança amb el que disposen els articles 110 al 117 del Reglament d’obres, activitats i serveis dels ens locals, aprovat per Decret 179/95, de 13 de juny.  

D’acord també amb allò que disposa l’article 88.1 de la Llei 30/92, de 26 de novembre, de règim jurídic de les administracions públiques i del procediment administratiu comú, modificada parcialment per la Llei 4/1999, de 13 de gener, sobre la possibilitat de poder finalitzar de forma CONVENCIONAL els procediments sancionadors, celebrant acords, convenis o contractes entre l’Ajuntament i els particulars, sempre que aquests no versin sobre matèries no susceptibles de transacció, i no siguin contraris a l’Ordenament Jurídic. 

2.  Les ordenances municipals abans esmentades que incorporen en el seu text la possibilitat de substituir les sancions econòmiques per mesures alternatives. 

Per tot l’anteriorment exposat, aquest Ple de l’Ajuntament

ACORDA

“PRIMER. Aprovar la substitució del pagament de les sancions previstes als infractors de les Ordenances Municipals vigents que afectin a la convivència ciutadana i el rescabalament dels danys i perjudicis creats al patrimoni municipal per mesures educatives i/o en benefici de la Comunitat.

SEGON. Establir els CRITERIS que s’observaran per al compliment de les mesures educatives i prestacions.

Aquestes accions van dirigides a les persones que en el moment de la infracció resideixin a la comarca del Garraf. Aquest requisit no és exigible en les persones de menor edat.

A.- CRITERIS GENERALS DE GESTIÓ

1. 
Les prestacions i les sessions formatives es realitzaran en serveis de l’Ajuntament i en entitats, organitzacions, altres administracions... amb les que es contactarà i es realitzarà un conveni de col·laboració.  Al mateix temps s’establiran línies de coordinació per a fer un control i seguiment de la mesura.

2. 
Es treballarà cada cas de manera individual a partir de les característiques i condicions personals, familiars i socials, procurant que l’activitat s’ajusti al ritme de la persona.

3.
Segons el tipus d’infracció, i sobretot en cas de menors, es valorarà la idoneïtat de proposar un acte de mediació entre les parts, siguin de caràcter privat o bé essent l’Ajuntament una d’elles, en representació i defensa del seu patrimoni o de la pròpia comunitat.

4.
Segons la graduació i tipificació de la infracció, la reincidència o la particularitat del cas, l’Ajuntament pot fer una valoració negativa i no permetre l’acolliment a la mesura de substitució. 

5. 
L’Ajuntament vetllarà per la proporcionalitat entre la capacitat socioeducativa de la mesura i la valoració dels danys ocasionats. 

6. 
Per a dotar de cobertura en àmbits en els quals es pugui donar lloc a situacions de responsabilitat, l’Ajuntament comptarà amb una assegurança de responsabilitat civil.

7.
Si malgrat l’acceptació, la persona no realitza o no finalitza la mesura alternativa, es continuarà la tramitació de l’expedient i el pagament de la sanció imposada. 
8. 
Principis d’aplicació del servei de commutació:

- 
Donar una resposta des de la proximitat de manera organitzada,
- 
Oferir una mesura alternativa a la sanció amb un caràcter educatiu i reparador,

- 
Donar un caire regulador i participatiu en el procés responsabilitzador, tant a nivell individual com comunitari.

 
B.- CRITERIS ESPECÍFICS PER ALS MENORS

 

1. 
Els menors de 16 anys d’edat tindran una consideració especial, atès que l’objectiu és prioritzar el caràcter educatiu de la mesura, oferint la possibilitat d’espais de reflexió del mal ocasionat i de les conseqüències de les seves accions, contribuint a l’educació cap a un canvi d’actitud, tant a nivell personal com comunitari.

2. 
L’Ajuntament actuarà proactivament en tots els casos que la persona infractora sigui menor d’edat, proposant a ella i als seus pares o tutors la possibilitat de realitzar mesures educatives i/o en benefici de la comunitat com a substitució a les sancions econòmiques.

3.
Les accions seran bàsicament educatives: per una banda, activitats formatives que aportin als joves elements de reflexió i aprenentatge sobre la convivència, i per l’altra, accions vivencials que els posin en contacte amb les repercussions que tenen les seves accions sobre el conjunt de la comunitat.

4. 
En el cas de menors entre 16 i 18 anys, i segons criteris tècnics, també podran desenvolupar mesures de serveis en benefici de la comunitat.

5. 
La durada màxima diària de realització de les activitats no excedirà de 7 hores. La mesura tampoc no s’allargarà més de tres mesos en el cas dels menors i es tindrà sempre en compte que les mesures acordades no interfereixin amb les activitats formatives.

6. 
L’acolliment a la mesura alternativa comporta l’assumpció de la responsabilitat, per tant l’import que es tindrà en compte als efectes d’aplicar la mesura alternativa serà el mínim que assenyali l’ordenança que resulti d’aplicació per la infracció comesa, i si no es fixa aquest mínim l’import de la sanció serà del 25% del seu import màxim, tot això d’acord amb l’article 104 de l’Ordenança de mesures per fomentar el civisme i la convivència. 

C.- CRITERIS ESPECÍFICS PER ALS ADULTS

1. 
Les persones infractores majors de 18 anys d’edat, prèvia sol·licitud de la persona interessada i amb la valoració dels tècnics corresponents, tenen la possibilitat de substituir les sancions imposades per serveis i/o prestacions en benefici de la comunitat.

2. 
La durada màxima diària de realització de les activitats no excedirà de 7 hores.

3.
L’acolliment a la mesura alternativa comporta l’assumpció de la responsabilitat, per tant l’import que es tindrà en compte als efectes d’aplicar la mesura alternativa serà el mínim que assenyali l’ordenança que resulti d’aplicació per la infracció comesa, i si no es fixa aquest mínim l’import de la sanció serà del 25% del seu import màxim, tot això d’acord amb l’article 104 de l’Ordenança de mesures per fomentar el civisme i la convivència. 

D.- CRITERIS DE CONVERSIÓ DE LES SANCIONS ECONÒMIQUES PER MESURES ALTERNATIVES 

1. La mesura alternativa s’ha d’establir en funció de la quantia de la sanció corresponent a la infracció comesa, d’acord amb els punts anteriors B-6 i C-3, mitjançant la conversió en les hores que s’han de dedicar a la seva realització, prenent com a referència el doble del preu/hora del Salari Mínim Interprofessional pels treballadors no qualificats temporals per a l’any en curs, fixat per la normativa corresponent, el qual per a l’any 2015 és de 2.70 €/hora.
2. En el cas que la persona sigui menor d’edat, la referència per a conversió serà de quatre vegades el preu/hora del Salari Mínim Interprofessional per als treballadors no qualificats temporals esmentats a l’apartat anterior.

3. La repercussió dels danys causats al Patrimoni municipal, prèvia quantificació d’aquests, es poden substituir parcialment o totalment per les mesures alternatives augmentant el nombre d’hores a commutar segons els criteris establerts en els punts anteriors. 
4. Les mesures alternatives adoptades en substitució de les sancions econòmiques han de respectar el principi de proporcionalitat en relació amb la infracció concreta que s’hagi comès, per tal de garantir que s’adapten a la finalitat educativa, reparadora i integradora.

5. En casos excepcionals i quan no es pugui ajustar a les circumstàncies socials i personals de la persona infractora, es podrà rebaixar el nombre d’hores, previ informe raonat del servei, sense que en cap cas es pugui produir cap mena de discriminació. 

TERCER.  El present acord es publicarà al DOGC i al BOP, i en un dels diaris locals als efectes que siguin escaients.”
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=14
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

SOCIETAT DEL CONEIXEMENT I SERVEIS PERSONALS SECTORIALS

 15.
TECNOLOGIES I SOCIETAT DE LA INFORMACIÓ. Aprovació, si escau, de l’expedient de contractació i obertura del procediment d’adjudicació per a la contractació del subministrament, mitjançant lloguer, d'un sistema d'emmagatzematge san/nas, xarxa, servidors i backup, inclòs el seu manteniment, per a l'Ajuntament de Vilanova i la Geltrú.

Relació de fets

Vista la necessitat de procedir a la contractació del subministrament, mitjançant lloguer, d’un sistema d’emmagatzematge san/nas, xarxa, servidors i backup, inclòs el seu manteniment, per a l’Ajuntament de Vilanova i la Geltrú i redactat el plec de clàusules administratives particulars i tècniques per a la seva regulació, s’ha de procedir, de conformitat amb l’article 110 del TRLCSP, a l’aprovació de l’expedient i disposar l’obertura del procediment d’adjudicació.

Fonaments de dret

Per tot això, i d’acord amb les competències previstes al Text refós de la Llei municipal i de règim local de Catalunya, aquest Ple de l’Ajuntament
ACORDA
“PRIMER. Aprovar l’expedient de contractació, de conformitat amb el Text refós de la Llei de contractes del sector públic, aprovat pel Reial decret legislatiu 3/2011, de 14 de novembre, i obertura del procediment d’adjudicació mitjançant procediment obert, i el plec de clàusules administratives particulars i tècniques per a la contractació del subministrament, mitjançant lloguer, d’un sistema d’emmagatzematge, xarxa, servidors i backup, inclòs el seu manteniment, per a l’Ajuntament de Vilanova i la Geltrú.

SEGON. Convocar licitació pel procediment obert, d’acord amb els articles 157 a 161 del TRLCSP, per un període de 5 anys, amb un pressupost anual de 20.059,88 € de base imposable i 4.215,57 € corresponents a un 21% d’IVA, que fan un total de 24.272,45 € (VINT-I-QUATRE MIL DOS-CENTS SETANTA-DOS EUROS AMB QUARANTA-CINC CÈNTIMS).

TERCER. L’obligació econòmica derivada de la realització d’aquest servei es contraurà amb càrrec a l’aplicació pressupostària 21.9204.20600 del pressupost del 2015 i a les aplicacions de la resta d’exercicis econòmics que s’habilitin a tal efecte fins a la finalització del contracte i de les pròrrogues, a raó de mesos vençuts.

QUART. Publicar l’anunci de licitació de la manera prevista a l’article 142 i concordants del TRLCSP.”

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=15
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

PROMOCIÓ DE LA CIUTAT

 16. 
promoció econòmica i turisme. Aprovació definitiva, si escau, del Reglament dels Mercats Municipals de Vilanova i la Geltrú.
Relació de fets

I. Atès que el Ple de l’Ajuntament de 2-3-2015, va aprovar inicialment la revisió del Reglament dels Mercats Municipals.

II. Atès que en el tràmit d’informació pública l’Associació de Concessionaris del Mercat del centre va presentar una al·legació amb data 24 de març de 2015, sol·licitant que el termini de 50 anys de durada de les concessions de les parades es computés a partir de l’aprovació del Reglament, atès que “Que en el moment de fer les obres del moll de càrrega del mercat, se’ls hi va comunicar que a canvi d’assumir el cost, les llicències esdevindrien indefinides, mentre mantingués l’activitat per a la qual havien estat atorgades.”
III. Atès que la regulació de la durada de les concessions existents en l’actualitat es determina a la Disposició Addicional: 

1ª.- Als efectes de la determinació del termini de les concessions, el còmput de la durada de 50 anys, s’iniciarà a partir de la data d’adjudicació de les mateixes, amb posterioritat de la remodelació integral de cadascun dels mercats. Per a la resta, és a dir per a les existents, des del moment de la remodelació dels mercats:

· Des del 14-9-1999 per a les concessions del Mercat del Centre.

· Des del 20-3-1995 per a les concessions del Mercat de Mar.”
IV.- Atès l’informe jurídic emès en relació a aquesta al·legació.

Fonaments de dret

I. Correspon als municipis, entre d’altres, les potestats reglamentàries i d’autoorganització (arts. 4.1 a) LBRL). Dins l’àmbit de la seva competència, i en l’exercici de l’activitat d’intervenció dels ens locals, aquests podran aprovar ordenances i reglaments (arts. 84.1 a) LBRL).  
II. Aquestes ordenances tenen la naturalesa d’ordenança municipal, als efectes de llur aprovació i modificació, que es regeixen per la legislació aplicable en matèria de règim local.

III. Els articles 60 a 66 del Reglament d’obres, activitats i serveis dels ens locals (aprovat per Decret 179/1995, de 13 de juny), i els articles 178 i 179 del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril, regulen el procediment establert per a l’aprovació d’ordenances.

IV. L’òrgan municipal competent per a l’adopció de l’acord d’aprovació inicial de la present ordenança és el Ple de l’Ajuntament, de conformitat amb l’article 22.2 d) de la Llei de bases de règim local. En el present cas, s’aprova per majoria simple (art. 65.2 ROAS).

Per tot això, aquest Ple de l’Ajuntament
ACORDA
“PRIMER. Estimar l’al·legació formulada per l’Associació de Concessionaris del Mercat del Centre en el tràmit d’exposició al públic de l’acord d’aprovació inicial de la revisió del Reglament dels mercats municipals de Vilanova i la Geltrú.

SEGON. Aprovar definitivament la revisió del Reglament dels mercats municipals de Vilanova i la Geltrú, segons el text que s’adjunta, modificant la disposició addicional primera fruit de l’acceptació de l’al·legació anterior, la qual quedarà redactada de la següent manera:

1ª.- Als efectes de la determinació del termini de les concessions existents, el còmput de la durada de 50 anys, s’iniciarà a partir de l’aprovació definitiva de la revisió del Reglament de Mercats de Vilanova i la Geltrú,  és a dir, el dia 4 de maig de 2015.
TERCER. Publicar íntegrament el Reglament d’acord amb l’article 70.2 de la Llei 7/1985, de 2 d’abril, reguladora de les bases de règim local.
QUART. Remetre un exemplar al Departament de Governació de la Generalitat de Catalunya i a la Delegació de l’Estat a Catalunya.

CINQUÈ. Una vegada complimentat el tràmit establert a l’apartat Tercer, publicar el Text íntegre del reglament a la web municipal, així com aquest acord, i els reglaments anteriors senyalant les dates de la seva vigència, als efectes d’informació i transparència pública.

SISÈ. Facultar l’alcaldessa perquè signi tots els documents que siguin necessaris per executar aquets acord.”
REGLAMENT DELS MERCATS MUNICIPALS 
DE VILANOVA I LA GELTRÚ

ANNEX 1. RELACIÓ D’ARTICLES DE VENDA

REGLAMENT REGULADOR DELS MERCATS MUNICIPALS

DE VILANOVA I LA GELTRÚ
CAPÍTOL I. DISPOSICIONS GENERALS 

Article 1.- El present Reglament té per objecte la regulació del funcionament del Mercat Municipal del Centre i del Mercat Municipal de Mar, com a serveis públics municipals, així com l’establiment del seu règim jurídic-administratiu i de gestió que, per tractar-se de l’ús privatiu d’un bé de domini públic, estarà subjecte al règim d’autorització prèvia concessió, d’acord amb l’article 10 i següents d’aquest reglament.

Article 2.- Els edificis on s’ubiquen els mercats municipals, tenen el caràcter de béns de domini públic afectes a un servei públic, essent de propietat municipal i, per tant, inalienables, imprescriptibles i inembargables, no podent ser tampoc objecte d’arrendament, ni cessió d’ús sense autorització, devent els usuaris i titulars dels llocs de venda, respectar les instal·lacions i vetllar per la seva conservació.

Article 3.- Aquest servei genuí es prestarà en règim de lliure concurrència, d’acord amb l’article 38 de la Constitució, que estableix el principi de llibertat econòmica, i podrà adoptar per a la seva gestió el sistema que es consideri més convenient en funció de l’interès públic i les necessitats municipals.

El servei de mercats es podrà prestar per qualsevol de les formes descrites a l’article 85 de la Llei Reguladora de les Bases del Règim Local.

Article 4.- Sense perjudici de completar la definició amb altres matisos coetanis, s’estableix que el servei públic de mercats a prestar per l'Ajuntament consisteix en l’aportació de béns de domini públic en els que s’hi puguin instal·lar comerciants en determinades condicions, a establir per la Corporació, per a la venda dels articles autoritzats. Dotant-los de les instal·lacions, subministraments i serveis necessaris per al seu correcte funcionament i per facilitar la correcta transacció i venda de productes.

Els mercats municipals existents a la nostra vila es destinaran, principalment, a la venda d’articles alimentaris i a la de determinats productes que l'Ajuntament consideri necessaris i autoritzi.

El comerç en els mercats municipals serà exercit pels titulars de les parades, després d’haver obtingut la concessió que els dóna dret a exercir el comerç de venda dels seus articles o mercaderies, mitjançant l’ús específic d’aquests béns de domini públic, amb els corresponents serveis i subministraments. Les concessions es regiran per les condicions específiques que s’assenyalin al concedir-se, per les normes d’aquest Reglament i per les disposicions municipals o de caràcter general que siguin aplicables.

Article 5.- Totes les mesures de caràcter sanitari que requereixin la inspecció sanitària, les mesures sancionadores en matèria d’avituallaments i mercats, les corresponents a la caducitat de les concessions dels comerciants, les referides a la qualitat dels aliments i les relacionades a la gestió del servei de mercats, corresponen a l'Ajuntament de Vilanova i la Geltrú, sens perjudici de les competències que posseeixin les altres administracions en aquestes matèries i sigui quina sigui la forma de gestió dels mercats.

L’Ajuntament o l’ens gestor, si així ho sol·licités la part interessada, podrà realitzar concerts sobre l’administració, conservació i manteniment de qualssevol dels mercats, sempre que la sol·licitud sigui efectuada, com a mínim, per dos terços dels titulars dels llocs de venda, i es constitueixin associacions encarregades del compliment de les tasques.

Article 6.- En tot cas, l’autoritat municipal en els mercats estarà representada pel titular de l'Alcaldia, com a Cap de l'Administració Municipal, per delegació, pel Regidor de l’Àrea, així com pel personal adscrit a l’esmentat servei.

Article 7.- Per al bon funcionament de l’organització dels mercats municipals es podran constituir associacions de concessionaris. Quan aquestes associacions siguin les encarregades del servei d’administració, conservació, manteniment o altres, serà obligatòria la pertinença o associació a les mateixes per part dels titulars dels llocs de venda per a exercir el comerç en el mercat, d’acord amb el que disposa l’article 3.

Article 8.- Les despeses i costos que s’originin pel servei de manteniment i conservació de les instal·lacions generals del mercat, així com les derivades de la prestació dels serveis comuns de cada mercat, seran repercutides entre els titulars dels llocs de venda, incloent-les en la taxa per la prestació del servei de mercats, que es regularà a l'Ordenança Fiscal.

Aquest fet obliga que, durant el darrer trimestre de cada any natural, els responsables de la gestió del mercat presentin el pla d’acció i el pressupost corresponent a l’exercici següent, el qual serà revisat i aprovat per totes les parts implicades, en funció de quina sigui la forma de gestió dels mercats municipals en cada moment.

Així mateix, l’Ajuntament, o si escau l’ens gestor, definirà, conjuntament amb cada associació de venedors, la forma de repercussió de les despeses derivades de la prestació de serveis als consumidors i del desenvolupament d’altres activitats del mercat, no incloses dins els serveis comuns dels mercats municipals. Concretament, les despeses associades als serveis opcionals prestats pels mercats municipals de Vilanova i la Geltrú podran ésser cobertes de dues formes diferents: incloent-les dins el pressupost provisional de cada any, i per tant subjecte a aprovació dins el darrer trimestre de l’any anterior segons els mecanismes abans esmentats, o finançant-les a partir de la quota de l’associació de venedors, la qual haurà d’aprovar també els seus pressupostos anuals per avançat.

Article 9.- L’Ordenança Fiscal regularà les obligacions tributàries que es deriven de la prestació del servei del mercat així com l’aprofitament dels llocs o locals dels Mercats Municipals, comprenent: 

1. L’aprofitament i utilització de les parades o locals dels Mercats Municipals.

2. La recepció dels serveis establerts.

3. Les adjudicacions o autoritzacions següents:

· Per a l’ús dels diversos espais en els Mercats.

· Les de renovació de l’ús dels diversos espais en els Mercats.

· Les de transmissió de la titularitat del dret d’ús i utilització dels serveis en els mercats. 

En aquest sentit, l’Ordenança establirà la taxa que s’exigirà per la prestació del servei de mercat, així com el cànon per ocupació dels espais, el permís de venda i els drets per traspàs o transmissió de la concessió. 

CAPÍTOL II. LES CONCESSIONS

Article 10.- Les concessions estaran subjectes a la legislació vigent i al present Reglament.
Article 11.- L’ús privatiu inherent a l’afectació dels béns, quan comporti la transformació o la modificació del domini públic, restaran subjectes a concessió administrativa, la petició de la qual s’ha de resoldre en el termini de sis mesos. La manca de resolució produeix efectes desestimatoris.

Article 12.- Les concessions s’han d’adjudicar mitjançant concurs d’acord amb la normativa reguladora de la contractació dels ens locals.

Article 13.- La concessió comporta que el concessionari assumeix la gestió i l’explotació del lloc de venda, sota el seu propi risc, i que aporta els mitjans personals, materials i tècnics necessaris. La concessió també pot comprendre la realització de les obres necessàries per establir el servei.

Article 14.- En la concessió, és principi bàsic que el lloc de venda té la consideració de domini públic de la corporació local i, per tant, les característiques del servei públic de mercat al qual es vincula són lliurement modificables per l’Ajuntament per motius d’interès públic. 

Article 15.- Les concessions administratives estaran subjectes als principis següents:

a) Que s’atorguin salvant els drets de propietat i sens perjudici d’altri.

b) Que la finalitat per a la qual s’atorguin sigui concreta. 

c) Que el termini no excedeixi els 50 anys, si hi ha obres, o els 25 anys, si no hi ha obres; si és inferior es poden concedir pròrrogues fins al màxim establert.

d) Es considera sempre implícita la facultat de l'ens local de resoldre les concessions abans del seu venciment, si ho justifiquen les circumstàncies sobrevingudes d’interès públic. En aquests supòsits, el concessionari ha de ser rescabalat dels danys que se li hagin produït. Al Plec de Condicions hauran d’especificar-se les condicions de rescabalament en cas de resolució de  la concessió.

e) L'ens local pot inspeccionar en tot moment els béns objecte de concessió i també les instal·lacions i/o les construccions. 

f) El concessionari ha d’establir les garanties suficients per tal d’assegurar el bon ús dels béns i/o les instal·lacions.

g) Qualsevol altre previst a la legislació vigent.

Article 16.- El procediment de la licitació s’ajustarà a les normes generals de la contractació administrativa i correspon al Ple de l’ens local, establir els criteris d’acord amb els quals s’ha d’adjudicar el concurs o declarar-ho desert. Entre aquests criteris hi han de constar els que comporten millors avantatges per als usuaris i avantatges per a l’administració en forma de cànon o l’anticipació del termini de reversió i, especialment, els que s’especifiquin al corresponent plec de condicions.

La convocatòria serà objecte de publicitat en el Butlletí Oficial de la Província, a la seu electrònica de l'Ajuntament i en un diari de difusió local i/o provincial, així com d’exposició en el tauler d’anuncis de la Corporació.
Per tal de desenvolupar programes de foment de l’ocupació o per afavorir politiques de promoció i desenvolupament dels mercats, l’Ajuntament, prèvia justificació raonada, podrà licitar determinats llocs de venda que permetin a l’adjudicatari  renunciar a l’adjudicació en el termini comprès entre el 6 mesos i dos anys posteriors.

En aquest cas, el plec de condicions que haurà d’aprovar el Ple municipal, establirà els requisits específics que els eventuals licitadors hauran de complir, la tipologia de llocs de venda i la resta de condicions econòmiques i jurídiques.

Article 17.- La concessió es pot formalitzar mitjançant escriptura pública, o en document administratiu. En aquest últim cas, el secretari de la corporació en dóna fe.

· Atorgament 

Article 18.- Podran ésser titulars de concessions de domini públic, les persones naturals o jurídiques de nacionalitat espanyola, d’un altre país de la Unió Europea o d’un tercer país amb permís de residència i treball, sempre que tinguin plena capacitat jurídica i d’obrar.

Les persones jurídiques només podran ser adjudicatàries de llocs de venda si el comerç o l’activitat de serveis està compresa dins de les finalitats, objecte o àmbit d’activitat que, a tenor dels seus propis estatuts o regles fundacionals, els siguin propis.


Les persones titulars, a més a més, hauran de reunir els requisits exigits en el present Reglament i altres que, segons la normativa de l’activitat comercial o de serveis, els hi fossin aplicables.

Article 19.-  No podran ser-ho:

a) Les persones naturals o jurídiques compreses en qualsevol dels casos d’incapacitat i prohibició assenyalats a la legislació vigent.

b) Els reincidents en faltes de defraudació en la venda d’articles, quan la darrera sanció els hi hagués estat imposada dins el període d’un any, anterior a l’anunci de licitació.

c) Les que no reuneixin les condicions exigibles en el present Reglament.

d) Aquells que no acompleixin amb els requisits de capacitat i solvència regulats en els articles 43 al 68 de la LCSP.

· Obligacions dels concessionaris

Article 20.- Si als 30 dies naturals de l’adjudicació no s’ocupés el lloc de venda i s’exercís l’activitat per a la qual ha estat adjudicat, el concessionari perdrà tots els seus drets, inclosos els imports avançats i fiances constituïdes.

Article 21.- Formalitzada la concessió, l’exercici de l’activitat de venda requerirà que es compleixin els següents requisits:

a) Estar donat d’alta en l’epígraf corresponent, i al corrent en el pagament de l'Impost d’Activitats Econòmiques o, en cas d’estar exempts, estar donat d’alta en el cens d’obligats tributaris.

b)  Estar donat d’alta en el règim de la Seguretat Social que correspongui, i al corrent en el pagament de les cotitzacions de la mateixa. 

c) Els titulars de les parades i les persones que les atenguin compliran la normativa sanitària vigent que sigui d’aplicació a l’activitat i d’acord amb la declaració responsable presentada a l’inici de l’activitat.

d) Mantenir vigent una pòlissa d’assegurança de responsabilitat civil, que cobreixi els danys que puguin ocasionar-se en el propi lloc, en els altres llocs o en qualsevol dels elements comuns del mercat, així com als usuaris, per accions o omissions del propi concessionari o de les persones que treballin pel seu compte.

e) Els prestadors procedents de tercers països hauran d’acreditar el compliment de les obligacions establertes en la legislació vigent en matèria d’autoritzacions o permís de residència i treball per compte propi segons la normativa vigent, en cas de no gaudir de la nacionalitat espanyola.

f) Tenir concedides les autoritzacions i requisits exigits per la normativa vigent per a l’exercici de l’activitat.

Article 22.- L’atorgament de la concessió dóna dret a l’ocupació i a la seva utilització per part del seu titular mentre sigui mantinguda la venda de l’article que tingui assignat, sempre que compleixi els deures que assenyala l’Ordenança Fiscal i el Reglament de Mercats, així com els acords que emanin del propi Ajuntament.

Article 23.- Els titulars de la concessió estan obligats a satisfer el cànon per l’ocupació de parades dels mercats, dintre dels deu primers dies de cada mes, independentment de la taxa per prestació de serveis, que s’haurà de satisfer en el mateix termini. Aquest cànon es fixarà anualment a l'Ordenança Fiscal de Mercats.

També serà obligació dels titulars de les concessions pagar el permís de venda que es satisfarà a l’inici de l’activitat, d’acord amb el que disposi l’Ordenança Fiscal, i estarà relacionat amb els articles venuts i qualsevol subministrament de què gaudeixi que no estigui comprès a la taxa per prestació de serveis.

Els titulars podran utilitzar les cambres frigorífiques, els magatzems i les altres dependències que figurin en el mercat, amb l’obligació de satisfer els drets d’ocupació i dels serveis que corresponguin, que es fixaran a l'Ordenança Fiscal; respectant les normes de funcionament dictades per l'Ajuntament respecte a la utilització d’aquests elements.

Article 24.- El titular de la parada haurà de realitzar, a càrrec seu i amb la corresponent llicència municipal de què s’haurà de proveir, les obres i instal·lacions necessàries per desenvolupar en la parada l’activitat comercial a què es destini. Igualment, haurà de procedir a la instal·lació de comptadors per registrar els consums de fluid elèctric, aigua i d’altres que realitzi, i satisfer l'import d’aquests consums a les companyies respectives.

Les parades i qualssevol altres elements destinats a expedició d’articles, es subjectaran al model que en cada cas hagi aprovat o autoritzi l'Ajuntament. La seva construcció i reforma anirà a càrrec del seu titular.

Article 25.- Les persones físiques titulars de la concessió estan obligades a exercir i a regentar personalment l’activitat pròpia a la parada. Podran representar-los, amb l’autorització de la Direcció de mercats o, si escau, de l’ens gestor, el seu cònjuge o la persona amb anàloga relació d’afectivitat, els fills o bé, el personal assalariat. Tots ells degudament donats d’alta en les assegurances socials obligatòries.

Podran tenir a les seves ordres els empleats o assalariats que necessitin per exercir la venda, sempre que estiguin en possessió de la documentació laboral, de seguretat social i de riscos laborals necessària, que s’haurà de facilitar a la Direcció dels mercats o, si escau, a l’ens gestor. Sense aquest requisit es prohibirà la permanència a la parada d’aquest personal, essent susceptible de l’obertura d’expedient sancionador, segons aquest Reglament.

En cas que el titular sigui una persona jurídica podran atendre la parada bé pels seus socis personalment, tots o algun d’ells, o mitjançant personal contractat; en tots dos casos, s’aplicarà el que es preveu al paràgraf anterior. 

Article 26.- No es permetrà, sota cap concepte, la transmissió dels drets atorgats, de tal forma que l’activitat o l’ús haurà de ser exercit pel titular del dret, a excepció de les situacions especialment recollides a aquest reglament.

Article 27.- L’Ajuntament o, si escau, l’ens gestor establirà, amb l'informe previ de la Comissió General de Mercats, el calendari laboral, les vacances, l’horari de venda al públic i els horaris per als titulars, sent obligatoris els acords que s’adoptin per a totes les parades dels mercats municipals.

Article 28.- Cap parada podrà romandre tancada més del que s’estableixi al calendari laboral, llevat que l'Ajuntament o, si escau, l’ens gestor, hagués autoritzat el tancament al seu titular, per un termini que no excedirà d’un mes, motivat per causes de malaltia que serà degudament justificada, o per absència o vacances, que serà raonada. Potestativament es podrà ampliar aquest termini per sol·licitud de l'interessat.

Article 29.- El termini màxim d’un mes que una parada podrà estar tancada, no quedarà interromput per obrir la parada un o més dies, a fi de simular una aparença de venda. A aquest objecte es considerarà que hi ha simulació, quan per la quantitat i classe dels articles destinats a la venda, es pugui considerar que no és una venda normal.

Article 30.- En el cas d’haver d’efectuar reformes o canvis de caràcter general en relació a la distribució, el règim, o la utilització del mercat, que afectin els titulars de concessió, l'Ajuntament o, si escau, l’ens gestor proporcionarà una parada de característiques semblants en el mateix recinte o en el que s’habilités per a mercat, i en cas de no ser possible, l'Ajuntament o l’ens gestor indemnitzarà el titular del lloc de venda.

Article 31.- Les obligacions dels concessionaris en relació a les despeses de manteniment, reconstrucció o reparació, es regularan d ela següent forma:

1) Les despeses i els costos, inclosos els financers, de manteniment, reconstrucció o reparació de les instal·lacions generals del mercat, seran repercutides entre els titulars de la concessió, incloent-les en la taxa per la prestació del servei de mercats, que es regularà a l'Ordenança Fiscal.

2) Les despeses i els costos, inclosos els financers, de renovació, ampliació dels serveis existents en el mercat, així com les de nova instal·lació d’altres serveis relacionats amb el mercat, es repartiran entre els titulars dels llocs de venda mitjançant un sistema que coincidirà amb el que regula actualment les contribucions especials municipals, amb les variacions següents:

a) Els titulars dels llocs de venda seran, en tot cas, considerats com a subjectes passius.

b) En el cost de l’obra s’integraran també els seus costos financers.

c) No regirà el límit del 90 per cent del valor de l’obra, podent repartir l'Ajuntament el 100 per cent del cost. Això no obstant es deduirà d’aquest cost l'import de les subvencions que concedeixi l'Ajuntament, o qualsevol altre institució, per a les obres.

d) No serà aplicable en cap cas la regulació de les associacions administratives de contribuents.

3) Els titulars dels llocs de venda hauran d’acceptar de forma expressa, en el moment d’obtenir la llicència, ser subjectes passius de les obligacions esmentades en el número anterior.

· Transmissibilitat de les concessions

Article 32.- Es reconeix, amb caràcter general, a tots els titulars de les concessions, persones físiques o jurídiques, la facultat de transmetre-les durant la seva vigència. Realitzada la transmissió, el cessionari posseirà els drets que emanin de la concessió, i s’haurà subrogat íntegrament en la posició del transmitent.

En els casos de concessions atorgades en virtut de programes de foment de l’ocupació o per afavorir politiques de promoció i desenvolupament dels mercats, la concessió no serà transmissible mentre hi hagi la possibilitat de renunciar a l’adjudicació, és a dir, fins passat  el termini de dos anys establert (art.16).  

Serà condició indispensable per a la transmissibilitat de la concessió, no tenir cap deute pendent amb l'Ajuntament, ja sigui derivat d’ingressos de dret públic o de dret privat.
Article 33.- Qualsevol transmissió entre empreses, entre una persona física i una empresa, o entre una empresa i una persona física, serà considerada com a tal, a tots els efectes, sempre que no coincideixin totes les persones cedents i cessionàries.

Article 34.- Ja sigui per a l’obtenció de la concessió o per la transmissió del seu titular, no podrà obtenir-se el control del funcionament de diversos llocs de venda quan això suposi la pràctica d’actuacions de monopoli de sectors del comerç o de control dels preus. En aquest cas serà preceptiu l'informe de la Comissió General de Mercats.

Article 35.- Tant el qui cedeix com el cessionari, siguin persones físiques o jurídiques i amb antelació a qualsevol operació de transmissió, sol·licitaran autorització a l'Ajuntament, directament o, si escau, a través de l’ens gestor. A aquest efecte subscriuran una instància conjunta per poder efectuar la transmissió, fent constar les causes que motiven la petició, la quantitat que estipulin per tal concepte i totes les circumstàncies que considerin oportunes, aportant la llicència i la certificació d’estar al corrent del pagament de les taxes, cànon i qualsevol altre tribut o obligació econòmica derivada de la concessió  com de qualsevol altre deute amb l’Ajuntament, s’haurà de justificar que el cessionari acompleix amb les condicions establertes en el moment de la concessió. L’Ajuntament o, si escau, l’ens gestor tindrà els drets de tempteig i retracte sobre l'esmentada transmissió per l'import que se li declari, i que podrà exercir en el termini de dos mesos a partir de la sol·licitud d’autorització.

Article 36.- No s’entendrà produïda la transmissió fins que aquesta no s’hagi comunicat a l'Ajuntament, directament o, si escau, a través de l’ens gestor. El cessionari disposarà d’un termini no superior a un mes per justificar el pagament dels drets establerts en l'Ordenança Fiscal sobre el traspàs, així com la transmissió efectuada i altres que corresponguin a la Hisenda Pública.

Una vegada justificats tots els requisits esmentats, tindrà efecte l’autorització formal de la cessió, que quedarà consumada amb l’entrega, al nou titular, del títol corresponent. De no produir-se la justificació, quedarà sense efecte l’adjudicació per incompliment de les condicions a què està subordinada.

Article 37.- En cas de defunció del concessionari es transmetrà el dret a favor de qui resultés ésser hereu o legatari del titular.

Article 38.- En cas de no haver-hi disposició testamentària ni declaració d’hereus, el lloc de venda es transmetrà a favor del cònjuge, fills, néts, pares o germans del titular, per aquest ordre. Dins el mateix grau, es donarà preferència al que justifiqui la seva col·laboració en el lloc amb el titular en el decurs dels dos anys anteriors a la defunció d’aquest, i de no haver-n’hi, el de més edat. En el cas de no existir cap dels esmentats parents, el lloc serà declarat vacant i revertirà a favor de l’Ajuntament.

Article 39.-  En cas de canvi de titularitat per actes mortis causa, el nou titular, dins el termini de tres mesos des de la defunció del causant, ha de sol·licitar a l’Ajuntament el canvi de titularitat del lloc de venda al seu favor.

Un cop transcorreguts tres mesos sense haver efectuat la petició, l’interessat perdrà tots els drets sobre el lloc de venda, quedant extingit el dret.

La justificació de la transmissió requerirà la presentació, en el termini esmentat, de l’escriptura d’inventari de béns i acceptació de l’herència pel successor legítim.

Tot això sense perjudici que en el nou titular concorrin els requisits necessaris per ser titular de la concessió. En els casos de minoria d’edat o majors incapacitats, s’estarà a allò que disposi a aquests efectes la legislació civil i només podran fer-se’n càrrec, representats per aquells que estiguin legalment autoritzats.

Article 40.- Per a les persones jurídiques, la titularitat no és personal, raó per la qual la transmissió “mortis-causa” es produirà dins la societat, sense efectes pel que fa a la concessió.

Tanmateix, aquesta situació general resta subjecta a que la persona jurídica que ostenta la titularitat garanteixi la continuïtat de l’activitat. En cas contrari, es procedirà de manera idèntica a la prevista per a quan els titulars són persones físiques.

Article 41.- En el cas de donació o transmissió d’una parada per qualsevol acte jurídic a títol gratuït, el règim tributari que s’aplicarà en cada cas concret serà regulat per l’Ordenança Fiscal corresponent.

Article 42.- Els terminis d’adjudicació dels llocs o espais de venda, són els que s’especifiquin als corresponents títols de concessió, que en qualsevol cas no podran superar el termini màxim reconegut legalment.

El termini màxim de durada de les concessions, no es veurà modificat per ulteriors traspassos o canvis de titularitat efectuats darrere la primera adjudicació, de tal manera que la data inicial per computar la caducitat serà sempre la de la primera adjudicació. 

· Canvi de denominació

Article 43.- En cas que el titular del lloc de venda demani canvi de denominació, presentarà al registre general de l’Ajuntament la corresponent sol·licitud, acompanyada de la declaració responsable d’inici d’activitats o canvi de nom per establiments alimentaris.

Per decret d’alcaldia es podrà autoritzar el canvi de denominació després d’haver-ho exposat al públic durant un termini de deu dies mitjançant el tauler d’anuncis del mercat. Durant l’esmentat termini es demanarà informe a l’Associació de concessionaris del mercat. Els criteris per concedir el canvi, sense perjudici de qualsevol altre que tingui incidència sobre l’interès públic, seran la comercialització de denominacions genèriques que no existeixin en el moment de l’atorgament o les que encara no ocupin tota la superfície assignada al mix comercial establert per l’Òrgan responsable de la gestió.  En cas d’obtenir autorització municipal, el peticionari haurà de satisfer la quantitat que s’hagi pogut fitxar per aquest concepte a l’Ordenança Fiscal corresponent. 

Per sol·licitar el canvi de denominació haurà d’haver transcorregut el termini  d’un any des de l’atorgament.

· Extinció 

Article 44.- Sens perjudici del que es disposa en altres preceptes d’aquest Reglament, les concessions d’explotació dels llocs de venda al mercat, s’extingiran per les següents causes: 

1. Finalització del termini pel qual es va atorgar.

2. Renúncia expressa i per escrit del titular. 

3. Mutu acord.

4. Pèrdua d’alguna de les condicions exigides per ser concessionari amb caràcter general o les que es van tenir em compte en el moment de l’adjudicació.

5. Defunció del titular, exceptuant els supòsits que es regulen pel present Reglament.

6. Dissolució i liquidació de la persona jurídica titular, sense haver-se transmès la concessió amb anterioritat a la mateixa.

7. Pèrdua física o jurídica del bé sobre el qual hagin estat atorgades. 

8. Desafectació del be de domini públic. 

9. Per falta de pagament del cànon o taxes determinats.

10. Quan s’imposi com a sanció per la comissió d’infraccions molt greus en la forma prevista en la present Ordenança. 

11. Per resolució judicial. 

12. Causa d’interès públic, abans de l’esgotament del termini d’adjudicació, prèvia, si escau, la corresponent indemnització al titular. 

13. Per qualsevol altra causa establerta en la normativa reguladora dels béns de les Entitats Locals. 

En el supòsit d’extinció de la concessió per qualsevol de les causes previstes en aquest article o en els següents, el lloc de venda revertirà a l’Ajuntament amb els elements fixes adherits, ja sigui per obra o per instal·lació permanent.

Article 45.- L’Ajuntament podrà anul·lar o revocar les concessions d’acord amb les prescripcions reglamentàries establertes, garantint els drets que assisteixin els afectats.

En produir-se la revocació o anul·lació de la concessió, s’haurà de deixar lliure el lloc de venda, podent la corporació acordar i executar, per si mateixa, el llançament sense que es derivi cap dret a indemnització.

Article 46.- Les concessions quedaran revocades per incompliment de les condicions a què estan subordinades, ja sigui legalment o pel que es disposa al present Reglament.

Les concessions hauran de ser revocades quan esdevinguin circumstàncies que, d’haver existit en el moment de la petició, haguessin justificat la seva denegació. 

En cap dels dos supòsits anteriors es produirà rescabalament de danys i perjudicis a favor del titular de la concessió.

Article 47.- Quan el titular de la concessió pretengui extingir-la, haurà de comunicar-ho a la Direcció dels mercats o, si escau, a la societat gestora, almenys amb 30 dies d’antelació a aquell en què desitgi tancar i desallotjar la parada.

Article 48.- L’Ajuntament conserva la facultat d’iniciativa per modificar les condicions, modalitats i circumstàncies de la prestació o el desenvolupament del servei, inclús l’extinció de la concessió per causa de noves o majors exigències d’interès públic, segons estableixen les disposicions vigents.

Tant en el cas de modificació, com d’extinció, si es produeix dany o perjudici al concessionari, aquest tindrà dret al seu rescabalament.

· Finalització del termini de la concessió

Article 49.- Els titulars, sens perjudici de l’establert al segon paràgraf de l’article 44, hauran de deixar lliures, buits, nets i a disposició de l’Ajuntament, els llocs de venda, cambres, gàbies de cambres, magatzems, places d’aparcament, etc, en finalitzar el termini de la concessió o la llicència d’ús.

En altre cas, l’Administració Municipal podrà acordar i executar, per si mateixa, el llançament per via administrativa.

Article 50.- Els llocs de venda declarats vacants seran objecte de nova adjudicació mitjançant licitació en la forma establerta en aquest reglament. 

CAPÍTOL III. CLASSIFICACIÓ DELS LLOCS DE VENDA

Article 51.-  Els espais de venda podran ser : 

· Interiors fixos.

· Exteriors fixos. 

Els espais interiors fixos són aquells que es corresponen amb les parades ubicades dins del mercat i els espais exteriors els que es corresponen amb les parades que, amb caràcter permanent i no provisional, s’ubiquen a l’exterior de l’edifici i participen del règim de concessió. 

Els espais fixos, tant els interiors com els exteriors, es dedicaran a la venda al detall dels articles compresos en la seva denominació d’activitat, tal com s’estableix en aquest Reglament en el seu annex 1.

Article 52.- Realització d’obres en els espais de venda:

a) Qualsevol tipus d’obra o instal·lació que es pretengui realitzar en els llocs de venda, requerirà de l’autorització municipal prèvia i si escau l’assessorament del servei de Salut Pública de l’Ajuntament.

b) La instal·lació de maquinària (frigorífics, balances, talladores, etc.) en els llocs de venda, malgrat que aquesta instal·lació no suposi modificar l’estructura dels mateixos, requerirà sempre de l’autorització municipal, la maquinària romandrà en propietat del concessionari. 

c) Les obres que afectin l’estructura del bé objecte de concessió, una vegada autoritzada la seva realització, quedaran adscrites a aquesta i seran de propietat municipal una vegada caducada l’adjudicació i revertiran a l’Ajuntament quan s’extingeixi la concessió.

d) La instal·lació de maquinària de qualsevol tipus i la realització d’obres en les adjudicacions de magatzem requeriran sempre l’autorització municipal, quedaran adscrites a l’adjudicació i revertiran a l’Ajuntament quan s’extingeixi la concessió.

CAPÍTOL IV. ALTRES DEPENDÈNCIES DEL MERCAT

Article 53.- A banda dels llocs de venda, es poden distingir, els següents espais:

a) Cambres frigorífiques: 

Són aquelles instal·lacions destinades a la conservació en fred dels  productes peribles destinats a la venda pública.

1. Les cambres frigorífiques es subdividiran en departaments destinats a conservar cadascuna de les diferents classes d’aliments que necessitin departament especial.

2. Els departaments esmentats en l’article anterior es podran compartimentar en funció de la distribució que fixi l’Ajuntament, no obstant això, aquesta distribució podrà modificar-se per poder atendre les necessitats de les diferents classes d’articles.

3. Queda absolutament prohibida la utilització de les cambres per al dipòsit d’altres gèneres aliens a l’activitat reconeguda dins del propi Mercat.

4. Quan fos necessari, per a poder efectuar qualsevol reparació o neteja, es podran fer desallotjar els departaments i/o compartiments, sense que els usuaris tinguin dret a cap indemnització. En aquest supòsit, essent possible, s’oferirà un espai alternatiu durant el temps en que es realitzi la intervenció.

5. Per a major seguretat dels gèneres que es dipositin en els departaments i/o compartiments, cada usuari haurà de posar un cadenat o tanca en el mateix.

6. El dret d’ús de les cambres és exclusivament pels titulars de llocs de venda. S’atorgarà per ordre de sol·licitud i caldrà un preavís de dos mesos per deixar la seva utilització, en cas contrari s’abonarà el cost d’aquest període.

7. Es prohibeix als titulars autoritzats qualsevol tipus d’arrendament o cessió a tercers de l’ús privatiu d’aquests espais.

8. El dret a la utilització de les cambres s’adequarà al disposat a l’Ordenança Fiscal corresponent.

9. Queda terminantment prohibida l’entrada a la cambra a tota persona que no sigui titular d’un dret d’utilització d’un departament o que no estigui autoritzada per qui tingui aquesta condició.

10. L’Ajuntament no contraurà cap responsabilitat per pèrdues, deteriorament de gèneres i danys resultants de força major i, en general, de qualsevol esdeveniment no provinent dels seus agents, respecte del gènere dipositat.

11. Els tècnics del servei de Salut Pública podran fer retirar de la cambra els gèneres que, per les seves característiques, constitueixin un perill per als altres gèneres dipositats en la cambra. Si requerit el seu propietari no els retirés immediatament, els agents procediran a desallotjar els departaments sense dret, per part de l’usuari, a cap indemnització.

12. L’usuari d’un departament i/o compartiments serà responsable dels danys i perjudicis que puguin produir-se per qualsevol causa dimanant dels gèneres que introdueixi en la cambra o per l’ús indegut que en faci.

13. Les portes de la cambra no podran deixar-se obertes, tret dels casos en què sigui necessari per a l’accés de persones o mercaderies.

b) Magatzems

Es consideren magatzems els espais tancats aptes per al dipòsit del gènere destinat a la venda al públic en el mateix.

1. Queda absolutament prohibida la utilització dels magatzems per al dipòsit d’altres gèneres aliens o d’altre material no relacionat amb l’activitat reconeguda dins del Mercat.

2. Quan fos necessari, per a poder efectuar qualsevol reparació o neteja, es podran fer desallotjar els departaments, sense que els usuaris tinguin dret a cap indemnització. En aquests casos, sempre que sigui possible, s’oferirà un espai alternatiu durant el temps en que es realitzi la intervenció.

3. El dret d’ús és exclusivament pels titulars de llocs de venda. S’atorgarà per ordre de sol·licitud i caldrà un preavís de dos mesos per deixar la seva utilització, en cas contrari s’abonarà el cost d’aquest període.

4. Es prohibeix als titulars autoritzats qualsevol tipus d’arrendament o cessió a tercers de l’ús privatiu d’aquests espais o part.

5. El dret per la utilització dels magatzems s’ajustarà al disposat a l’Ordenança Fiscal municipal corresponent.

6. L’Ajuntament no contraurà cap responsabilitat per pèrdues, deteriorament de gèneres i danys resultants de força major i, en general, de qualsevol esdeveniment no provinent dels seus agents, respecte del gènere dipositat.

7. Els tècnics del servei de Salut Pública podran fer retirar els gèneres que, per les seves característiques, constitueixin un perill per als altres gèneres dipositats Si requerit el seu propietari no els retirés immediatament, els agents procediran a desallotjar els departaments sense dret, per part de l’usuari, a cap indemnització.

8. L’usuari serà responsable dels danys i perjudicis que puguin produir-se per qualsevol causa dimanant dels gèneres que introdueixi en el magatzem o per l’ús indegut que en faci.

c) Obradors

Són aquells locals destinats expressament a la manipulació i/o elaboració d’aliments destinats a la venda als establiments del Mercat.

1. Els usuaris dels obradors hauran de ser titulars del llocs de venda interiors del mercat.

2. Els obradors hauran de complir en cada moment la normativa tècnica, sanitària i d’activitats reglamentades que sigui pròpia de l’ús específic a què es destinin. Aquest ús no es podrà modificar per cap circumstància.

3. Es prohibeix als titulars autoritzats qualsevol tipus d’arrendament o cessió a tercers de l’ús privatiu dels obradors. 

4. L’usuari de cada obrador serà l’únic responsable dels danys i perjudicis a tercers que tingui causa en l’activitat que s’hi realitza.

5. En el cas d’establir-se un preu per la utilització dels obradors, s’ajustarà al disposat a l’Ordenança municipal corresponent.

6. El dret d’ús és exclusivament pels titulars de llocs de venda. S’atorgarà per ordre de sol·licitud i caldrà un preavís de dos mesos per deixar la seva utilització, en cas contrari s’abonarà el cost d’aquest període, que es pogués derivar.

7. Queda terminantment prohibida l’entrada a aquests espais a tota persona que no sigui titular d’un dret d’utilització o que no estigui autoritzada per qui tingui aquesta condició.

d) Moll de càrrega  i descàrrega

El moll de càrrega i descàrrega, situat a la planta soterrani, és l’espai destinat exclusivament a la càrrega i descàrrega de mercaderies.

Les normes relacionades amb la utilització d’aquest element, es fixen al  Capítol VIII d’aquest Reglament, corresponent a la regulació de la càrrega i descàrrega al Mercat.

e) Zones comunitàries o generals:

Son tots els espais del recinte dels mercats destinats a un ús comú o general i que no formin part d’una concessió ni tinguin assignat un ús específic. 

L’Ajuntament o, si escau, l’ens gestor podrà destinar aquests espais a la promoció o difusió d’activitats i altres, podent repercutir la taxa que es derivi, d’acord amb el previst a l’Ordenança Fiscal corresponent. Així mateix, els podrà gestionar per a la possible organització d’actes, esdeveniments, etc., per iniciativa pròpia o a petició de l’Associació de venedors.

CAPÍTOL V. CLASSIFICACIÓ DELS ARTICLES DE VENDA

Article 54.- Les parades dels mercats s’ajustaran a les denominacions que aprovi en cada moment l’Ajuntament i, si escau, l’ens gestor, en la corresponent relació d’articles de venda, recollida en forma d’annex en aquest Reglament. 

La quantificació de les parades per denominacions dels articles de venda serà aprovada i/o modificada, a proposta de l’òrgan competent dels mercats, per acord del Ple de l’Ajuntament.

Article 55.- El titular del lloc de venda no podrà vendre més articles que els que figurin a la declaració responsable on s’inclouen els productes a la venda, elaborats o no, i corresponents a una sola de les denominacions de la relació d’articles de venda. Tanmateix, és permesa la venda de productes elaborats que tinguin, entre els seus components principals, els articles definits a la denominació per la que s’atorga la concessió.

Article 56.- En cas de sol·licitud de canvi de denominació serà precís acreditar una nova declaració responsable, l’Ajuntament ho podrà autoritzar expressament si ho creu convenient i si s’ajusta a la relació d’articles de venda, d’acord amb la política d’oferta i demanda del mercat; després d’haver-ho exposat per un termini de deu dies al tauler d’anuncis del mercat, i assenyalarà la quantitat que s’ha d’abonar a la Corporació, equivalent al valor del permís de venda de la nova activitat que es sol·licita. 

El canvi de denominació no tindrà validesa fins que no s’hagi abonat el dret o l’exacció esmentada. Els drets assenyalats s’hauran de satisfer en el termini màxim de 30 dies, des de la data de comunicació a l’interessat, i en cas de no efectuar-se, s’entendrà que es renuncia a la nova denominació sol·licitada.

Article 57.-  Es disposa que:
a) Existirà una total i absoluta separació entre les parades de venda de diferent denominació.

b) Només serà permesa la unificació i ampliació de parades, quan siguin d’un mateix titular o familiars fins al segon grau, si corresponen a una mateixa denominació, havent d’ésser sempre autoritzades per l’Ajuntament i, si escau, per l’ens gestor.

CAPÍTOL VI. ORGANITZACIÓ

· Manteniment de l’ordre

Article 58.- El manteniment de l’ordre interior del Mercat, com també de les seves immediateses i accessos, correspon a la Policia Municipal i/o al personal o empresa de seguretat que es permeti, segons la llei vigent.
· Associació de concessionaris

Article 59.- Els titulars de les parades dels mercats podran constituir-se en associació, sigui quina sigui la denominació de les seves parades, elaborant per a aquest efecte uns estatuts que regulin l’organització i funcionament, que no podran contravenir el que disposa aquest Reglament.

En cas que els concessionaris assumeixin algun dels serveis d’administració, conservació, manteniment o altres, serà obligatòria la creació de l’associació (article 7 d’aquest Reglament), així com en el cas de constituir-se una societat gestora de caràcter mixt.

Article 60.- Aquestes associacions col·laboraran amb l’Ajuntament per a la bona marxa del mercat, elevant-li les inquietuds dels seus representats, defensant els seus interessos i col·laborant en la gestió dels mercats municipals o, si escau, participant directament en la gestió de serveis específics.

Article 61.- Els problemes específics de cada mercat es tractaran amb les associacions i, en cas que no n’hi hagi, amb les persones físiques o jurídiques concessionàries no associades. A tal fi, qualsevol comunicació adreçada als titulars de parades es penjarà al tauler d’anuncis dels mercats per al coneixement general, durant un termini de deu dies.

Article 62.- Independentment de quina sigui la forma jurídica adoptada per a la gestió dels mercats, es constituirà una Comissió General de Mercats, la qual estarà integrada per dos representants de l’equip de Direcció dels mercats o, si escau, de l’ens gestor, dos representants dels venedors de cada mercat, preferiblement representants de les juntes de les respectives Associacions de Venedors, i el Regidor de l’Àrea, així com les persones responsables de temes que es tractin en particular en cada sessió. La Comissió General de Mercats tindrà funcions de caràcter consultiu, les seves decisions no seran vinculants, i no obstant serà preceptiu el seu informe en els temes següents:

a) Relació dels diferents articles de venda en el mercat i incorporació de nous articles.

b) Augment o distribució de parades.

c) Calendari laboral i horaris.

Sense perjudici de tractar qualsevol altre tema, seran funcions de la Comissió General de Mercats les següents:

a) Col·laborar en el manteniment general del mercat.

b) Col·laborar en el compliment de les normes establertes i en el funcionament del centre.

c) Col·laborar en el funcionament de cada Mercat, pel que fa a la seva promoció i animació i, si escau, a la gestió de serveis concrets.

La Comissió es reunirà un cop cada semestre, o a petició de les parts, per causa justificada.

Article 63.- En el supòsit que algun dels serveis del mercat vulgui ser assumit pels venedors, serà obligatori que aquests estiguin constituïts en associació de venedors, la qual es responsabilitzarà davant l'Ajuntament i, si escau, l’ens gestor, del correcte funcionament del servei assumit, així com de l’eficàcia econòmica i l’eficiència operativa de cada servei.

· Personal dels Mercats

· La Direcció

Article 64.- La Direcció o Gerència dels mercats municipals pot ser assumida per una persona o persones, així com per un ens gestor, en funció del model definit i desenvolupat per a la seva gestió. 

Tindrà com a missió general la representació de l’autoritat dintre dels mercats, la planificació i control de les activitats i la direcció de tots els empleats i serveis que en depenen. 

En termes generals, les funcions a realitzar per la Direcció o Gerència dels mercats seran:

· Direcció dels mercats municipals i del personal a les seves ordres.

· En cas d’haver-ne estat facultat:, la gestió del pressupost en funció de les necessitats de cada equipament. Així com l’administració dels imports transferits corresponents als preus públics dels mercats, i cobrament i administració dels imports corresponents a les despeses de materials, subministres i consums.

· L’assignació de l’ús i procediment de cobrament dels drets d’utilització de cambres frigorífiques, magatzems i altres espais vinculats a l’explotació de les parades dels mercats.

· Tenir cura del compliment de totes les disposicions del Reglament i ordenances en vigor.

· Vetllar pel bon funcionament dels mercats amb la participació activa, de la manera que sigui definida en cada cas, en accions de promoció, animació, etc. que permetin millorar la posició competitiva dels mercats.

Article 65.- La Direcció o Gerència dels mercats, sigui desenvolupada des de l’Ajuntament o per part d’un ens gestor dels mateixos, s’haurà d’encarregar de la gestió general, organitzada a partir de tres àmbits clarament diferenciats, les funcions dels quals són definides a continuació:

a) En relació a l’àmbit del control i administració, assumirà les següents funcions:

· Vetllar per l’acompliment de l’horari establert als Mercats Municipals i, si escau i així ho decideix l’Ajuntament, al mercat setmanal.

· Tenir cura que l’activitat es realitzi amb la normalitat i harmonia necessàries segons el Reglament i les ordenances existents.

· Atendre queixes i reclamacions del públic i titulars de les parades i transmetre-les als responsables màxims dels mercats municipals, en particular a l’Alcaldia.

· Donar compte a l’Alcaldia de qualsevol anomalia que pugui observar-se.

· Procurar el bon ordre, la neteja i l’ús acurat dels espais.

· Practicar o sol·licitar dels Serveis corresponents, la inspecció de llocs de venda, vehicles, instruments de peses i mesures, etc.

· Portar un registre de les parades i titularitats que es concedeixin, que haurà d’estar en poder seu i on constaran necessàriament les dades següents: número de parada i articles assignats per vendre amb còpia de la declaració responsable d’establiment alimentari; nom i cognoms, adreça i número de telèfon del seu titular; data de traspàs; quantitat satisfeta pel traspàs, i les observacions complementàries que es considerin necessàries.

· Notificar als titulars dels llocs de venda les disposicions del Ple i l’Alcaldia que els afectin.

· Controlar i gestionar els processos de sancions.

· Vetllar per la normalitat i l’harmonia necessàries per al funcionament de l’associació de venedors.

· Vetllar per la canalització de les queixes, reclamacions, iniciatives i demandes de l’Associació de venedors davant l’Ajuntament.

b) Pel que fa a l’àmbit de la gestió de les activitats, promocions i serveis, assumeix les següents funcions:

· Gestionar els espais dels mercats municipals per a possible organització d’actes, esdeveniments, etc., prèvia petició de l’Associació de venedors en el cas que la iniciativa sigui seva.

· Recolzar i assessorar a l’Associació de venedors per a potenciar les activitats de publicitat, promoció i animació dels mercats municipals.

c) Dins de l’àmbit de manteniment i vigilància dels mercats municipals, haurà d’assumir les funcions assenyalades:

· Estar facultat per suspendre provisionalment la venda a qualsevol expenedor del mercat de la seva competència, quan la falta comesa sigui considerada greu per aquest Reglament. En aquest cas, es comunicarà al Regidor de l’Àrea, immediatament, aquesta providència, la falta i la causa que l’hagi originada, a fi que resolgui, en definitiva, el que sigui procedent.

· Vetllar pels interessos de compradors i venedors, procurant que per cap concepte es cometin fraus en el pes o en la qualitat dels articles, o s’alteri l’ordre normal de funcionament del mercat, podent, en aquests casos, sol·licitar l’actuació immediata de la Policia Municipal.

· Requerir i facilitar l’actuació dels inspectors competents en matèria de control sanitari dels productes alimentaris, i de la Policia Local, quan es consideri oportú.

· Vigilar el normal desenvolupament de l’activitat mercantil, atenent les queixes o reclamacions que puguin formular els titulars de les parades o el públic.

· Adoptar les mesures que consideri necessàries i estiguin al seu abast, perquè totes les dependències del mercat es trobin en perfecte estat de neteja i conservació, posant en coneixement dels serveis municipals corresponents les anomalies apreciades.

· Transmetre al Regidor responsable de l’Àrea, de forma detallada, de totes les faltes de què tingui coneixement, tant referents al servei del mercat, com relatives a deterioraments observats en el seu material i d’altres contravencions del present Reglament.

· Vetllar pel bon funcionament i manteniment de les cambres frigorífiques i d’altres instal·lacions i espais vinculats als mercats.

· L’Encarregat/da del manteniment

Article 66.- L’Encarregat/da del manteniment dels mercats municipals, desenvoluparà les següents funcions:
· Serà el/la responsable del funcionament dels serveis mecànics i manteniment de la maquinària i instal·lacions dels Mercats. 

· Verificarà els treballs que es realitzin per compte de l´Ajuntament en els Mercats. 

· Revisarà les instal·lacions, en especial muntacàrregues, frigorífics, enllumenat, sistemes de bombatge i drenatge, així com els estris i utensilis de propietat municipal de servei en els Mercats. 

· Tenir cura de l’aplicació dels plans d’autocontrols.

· Efectuarà, ajudat/da dels treballadors/es o serveis dependents de l´Ajuntament, tots els treballs que calguin i que li siguin encarregats per la Direcció del mercat. 

· Informarà a la Direcció de totes les incidències que es produeixin, especialment d’actes antireglamentaris que alterin el normal funcionament dels Mercats. 

· El contingut dels apartats anteriors és indicatiu i no limitatiu, i dependrà de les seves tasques i responsabilitats en tot el que determini la Direcció del mercat que a la vegada seguirà les instruccions municipals. 

· L’Operari/a de mercats

Article 67.- L’Operari/a de mercats a qui li correspondrà, bàsicament: 

· L’obertura i tancament del mercat (portes i alarmes).

· El control d’accessos.

· Registrar les temperatures de les cambres frigorífiques.

· Realitzar, quan sigui de la seva competència, els plans d’autocontrols.

· Procurar per la conservació i neteja de les dependències comunes del Mercat. 

· Control de pilones i tanques per accedir els transportistes al mercat.

· Atendre les empreses de manteniment i reparació. 

· Vetllar pels requeriments de paradistes i clients, fent trasllat a la Direcció, si s’escau.

· Vigilar per l’estricte compliment dins del Mercat de les disposicions contingudes en aquesta Ordenança, havent de posar en coneixement de la Delegació competent de l'Ajuntament quantes conductes, situacions o circumstàncies afectin negativament al bon funcionament del servei.

· D’altres que, amb caràcter similar, li siguin atribuïdes.

Article 68.- Cap treballador de l´Ajuntament podrà percebre dels adjudicataris o persones relacionades amb l’activitat del Mercat, usuaris o consumidors, cap tipus d’obsequi o gratificacions per insignificants que siguin.

· Control sanitari.

Article 69.- La inspecció sanitària estarà a càrrec de l’equip d’inspecció del servei de Salut Pública. El personal inspector té càrrec d’agent de l’autoritat.

El personal inspector actuarà d’ofici o a instància de part.

Són funcions del personal inspector:

a) Comprovar les condicions sanitàries dels productes alimentaris que es venguin al mercat.

b) Inspeccionar les condicions higienicosanitàries de les parades, instal·lacions comunes i resta de dependències del mercat.

c) Procedir a la presa de mostres.

d) Procedir a aplicar les mesures cautelars necessàries a aquells productes alimentaris no aptes per al consum humà.

e) Aixecar actes a conseqüència de les inspeccions realitzades.

Article 70.- Els paradistes estan obligats a exhibir a la inspecció sanitària quants articles comerciïn o emmagatzemin per a la venda, fins i tot els dipositats en armaris, càmeres, neveres, envasos, etc., tant si tals dipòsits es trobessin a l’interior o exterior dels mercats. 

Els paradistes i la direcció del mercat adoptaran les mesures correctores i cautelars que es determinin per assegurar la qualitat i seguretat dels productes alimentaris i garantir els drets dels consumidors.

Els productes alimentaris que es declarin no aptes per al consum humà hauran de ser destruïts d’acord allò què es disposi, per tal que no puguin ser consumits.

Totes les qüestions de caràcter higienicosanitari i condicions de venda, a més del que s’especifica en aquest reglament, es regiran pel que disposa la normativa sanitària vigent. 

CAPÍTOL VII. NORMES RELATIVES AL FUNCIONAMENT DELS MERCATS MUNICIPALS

Article 71.- L’exercici de l’activitat de venda de productes alimentaris es practicarà conforme a la normativa sectorial vigent. El mateix és d’aplicació per als productes no alimentaris, l’emmagatzematge, transport, manipulació i venda dels quals no haurà de generar cap perjudici ni posar en risc la qualitat ni la imatge dels articles frescs o congelats (no envasats) posats a la venda dins el recinte dels mercats municipals.
Article 72.- L’Ajuntament, directament o a través de la Direcció dels mercats (si escau, de l’ens gestor) podrà exigir a qualsevol titular documentació acreditativa d’acompliment de la normativa sanitària vigent.

Article 73.- Tots els llocs de venda hauran d’estar abastats i completament nets i preparats, com a màxim, en el moment que cada mercat municipal sigui obert al públic en general.

Article 74.- No podrà iniciar-se la venda sense que s’hagin col·locat en lloc visible i d’acord amb les normes reguladores en cada cas i moment, prèviament, els preus de cadascun dels productes que s’expedeixin.

Article 75.- A l’objecte de no entorpir el trànsit, els titulars dels llocs de venda o els seus dependents no podran romandre, drets o asseguts, fora d’aquells. Així mateix, no podran donar veus ni cridar els compradors.

Article 76.- Els titulars dels llocs de venda estan obligats a exhibir a la Inspecció Sanitària o la Inspecció de Consum, mostres de tots els articles que estiguin a la venda, fins i tot els que es trobin dipositats en armaris, neveres o envasos.

Article 77.- Resta prohibida la venda de producte descongelat, excepte quan la normativa específica ho permeti i s’especifiqui aquest fet en lloc ben visible, separant-se a més els productes frescs dels descongelats.

Article 78.- Els titulars de les parades podran utilitzar les cambres frigorífiques, els magatzems i altres dependències que els siguin assignades, amb l’obligació de satisfer els drets d’ocupació i de serveis que corresponguin, respectant les normes d’utilització d’aquests elements, segons el que es disposa a l’article 53 d’aquest Reglament.

Article 79.- Els titulars de les parades i establiments dels mercats municipals podran utilitzar el moll de càrrega i descàrrega, respectant les normes d’utilització d’aquest element segons es disposa a l’article 53 d’aquest Reglament i d’acord amb el que disposa el Capítol corresponent a la regulació de la càrrega i descàrrega al Mercat (Capítol VIII).

Article 80.- Està totalment prohibit fumar dins de les instal·lacions dels mercats municipals.

Article 81.- La corporació no es responsabilitzarà del robatori, pèrdua o deterioració de productes o béns emmagatzemats o instal·lats o dipositats en qualsevol dependència del mercat i ocasionats o produïts per causes fortuïtes o de força major alienes a la pròpia actuació municipal tot i que això signifiqui el tancament temporal o definitiu, parcial o total de les dependencies afectades.
Article 82.- Els adjudicataris, de forma individual o col·lectiva hauran de subscriure una assegurança de responsabilitat civil, que cobreixi els possibles danys a tercers.

CAPÍTOL VIII. NORMES RELATIVES A LA CÀRREGA I DESCÀRREGA

Article 83.- El transport de mercaderies accedirà a l’edifici dels mercats municipals, per realitzar la càrrega i descàrrega, a través del moll de càrrega i descàrrega situat a la planta soterrani o a través de les portes d’accés als respectius edificis, fora de l’horari d’obertura del mercat i sempre que els vehicles restin estacionats, únicament en l’horari definit, a les àrees reservades a tal efecte.

Article 84.- A la planta soterrani, la càrrega i descàrrega es realitza a través d’un moll de càrrega i descàrrega situat dins l’aparcament. Aquesta situació obliga a la utilització de l’espai, única i estrictament, per a les tasques de càrrega i descàrrega, havent de deixar lliure el moll en finalitzar aquestes.

Article 85.- Mentre els mercats municipals romanguin oberts al públic, resta prohibit el magatzematge i estacionament de paquets i carretons al moll de càrrega i descàrrega, excepte el temps mínim indispensable per efectuar aquests treballs i sempre que no dificulti l’accés i les maniobres a l’aparcament soterrani.

Article 86.- En el moment de finalitzar l’horari d’activitat del Mercat, el moll quedarà lliure i expedit, sense que hi romanguin vehicles, mercaderies o envasos buits.

Article 87.- L’entrada, sortida, circulació i estacionament de vehicles en el recinte del moll de càrrega i descàrrega serà objecte de normes especials complementàries, l’acompliment de les quals és responsabilitat de la Direcció dels mercats municipals o, si escau, de l’ens gestor. Les esmentades normes seran redactades per l’Ajuntament de Vilanova i la Geltrú, l’associació de venedors de cada mercat i, quan correspongui, l’empresa encarregada de la gestió de l’aparcament.

Article 88.- La càrrega i descàrrega exterior respectarà, en tot cas, els horaris definits per l’Ajuntament i els espais que el mateix Consistori hi destini a l’exterior del Mercat. En qualsevol cas, restarà totalment prohibida l’entrada de mercaderies a través de les portes dels mercats municipals, amb independència de quina sigui la seva mida, durant l’horari d’obertura al públic del Mercat.

Article 89.- Fora de l’horari definit per l’Ajuntament  o, si escau, l’ens gestor, no podrà utilitzar-se la zona exterior del Mercat per procedir a la càrrega i descàrrega, ni ocupar-la amb caixes o altres paquets sense autorització municipal expressa. De la mateixa manera, dins de l’horari comercial, malgrat que l’Ajuntament permeti la càrrega i descàrrega de mercaderies, no podran dipositar-se caixes o altres paquets a les voreres ni a les portes del Mercat, havent-se de produir la càrrega i descàrrega directament cap als magatzems i cambres.

Article 90.- La distribució de les mercaderies per l’interior del moll de càrrega i descàrrega i des d’aquest a l’interior de les parades, haurà d’efectuar-se obligatòriament per mitjà de carretons. Resta prohibit l’arrossegament o qualsevol altre mètode que pugui fer malbé el pis o altres elements del Mercat. 

El mateix criteri és aplicable a la distribució de mercaderies des de l’exterior del recinte dels mercats municipals.

Article 91.- Només podran col·locar-se paquets als passadissos fins a l’obertura de les parades. Els paquets hauran de col·locar-se de forma ordenada i ocupant el mínim espai possible, principalment al voltant de la zona de venda del peix i la carn. No podrà col·locar-se cap caixa recolzada a les portes d’entrada del Mercat ni escales, sinó a una distància mínima de tres metres d’aquestes.

En tot cas, resta terminantment prohibit qualsevol obstacle que, generat per la col·locació de paquets o mercaderies als passadissos, impedeixi el lliure pas del públic, dels carretons de compra i dels carretons de mercaderies.

CAPÍTOL IX. NORMES RELATIVES A LA NETEJA I LA GESTIÓ DE LES DEIXALLES

Article 92.- La neteja diària dels espais comuns serà realitzada, preferiblement, per una empresa contractada a tal efecte, tots els dies en què al mercat hi hagi activitat, sempre abans de l’obertura al públic o després del tancament dels respectius edificis, excepte en els casos en què es requereixi una neteja d’urgència causada per circumstàncies excepcionals, cas en el qual podrà realitzar-se la neteja dins l’horari comercial, amb la màxima cura per a no destorbar el normal funcionament de l’activitat comercial dels mercats municipals i dels seus operadors.

La Direcció dels mercats o, si escau, l’ens encarregat de la seva gestió, podrà dotar de claus i codis d’accés a l’empresa de neteja contractada, per tal que pugui accedir de forma autònoma i realitzar el tancament de l’equipament, sota la responsabilitat d’aquesta. 

Article 93.- Els titulars dels llocs de venda hauran de tenir perfectament nets tant el recinte de la parada com el frontal de la mateixa. S’haurà de tenir especial atenció en la neteja de reixetes i desguassos per tal d’assegurar el compliment de les seves funcions.

Article 94.- Cada lloc de venda haurà de disposar de recipients adequats per dipositar les deixalles generades per l’activitat. Els recipients hauran de buidar-se a l’espai habilitat als Mercats Municipals per a deixalles i escombraries.

Els titulars dels llocs de venda estan obligats a retirar personalment les escombraries i deixalles de la seva parada, dipositar-les a la cambra destinada a tal finalitat i a separar les fraccions de la brossa susceptibles d’ésser recuperades (brossa orgànica, paper i cartró, vidre i envasos).

Als llocs de venda destinats a peix, marisc, carnisseries, polleries, fruites i verdures, els recipients hauran d’estar tapats per evitar pudors. Cada recipient haurà de dur marcat el número del lloc de venda a l’objecte d’evitar pèrdues.

Article 95.- Resta prohibida la col·locació i el dipòsit d’escombraries i deixalles als passadissos. 

Article 96.- Les escombraries i deixalles hauran de dipositar-se als contenidors habilitats, prohibint-se el seu dipòsit fora dels mateixos.

Les caixes buides, no utilitzables, es deixaran als contenidors corresponents i sense deixalles al seu interior.

Article 97.- El titular d’un lloc de venda que disposi d’autorització excepcional, per part de la Direcció dels mercats o, si escau, de l’ens gestor, per tancar el seu lloc abans de l’hora fixada, haurà de deixar perfectament net el passadís situat davant la seva parada i complir igualment amb les disposicions recollides en els articles precedents en referència a la neteja i gestió de les deixalles. 

CAPÍTOL X. MECANISMES DE SEGURETAT

Article 98.- El recinte del mercat haurà de comptar amb un únic sistema d’alarma per controlar tots els seus accessos.

Article 99.- Les claus i els codis d’accés al mercat, que seran canviats periòdicament, estaran a disposició de les persones autoritzades per la Direcció o ens gestor, en el seu cas.

Malgrat això, només podran realitzar l’obertura i tancament dels recintes les persones especialment autoritzades. 

Article 100.- En cas d’emergència totalment justificada, associada a situacions en que perilli la integritat del recinte, els llocs de venda, els serveis o els articles emmagatzemats dins cadascun dels mercats municipals, la Direcció dels mercats o, si escau, de l’ens gestor, facilitarà les claus i el codi d’accés al recinte, als serveis d’emergència que siguin necessaris i estiguin acreditats per solucionar la situació que generi el problema detectat.

Article 101.- Per garantir la seguretat dels mercats municipals, s’hauran d’acomplir, sense excepcions, els horaris fixats per l’Ajuntament, especialment pel que fa a l’inici i la finalització de l’horari d’activitat.

Article 102.- Els paradistes seran els responsables d’adoptar aquelles mesures necessàries, que havent estat autoritzades per l’Ajuntament o ens gestor, ajudin a garantir i preservar les seves mercaderies i interessos dipositats a les parades. 

CAPÍTOL XI. HORARIS I CALENDARI DELS MERCATS MUNICIPALS

Article 103.- La Direcció dels mercats o, si escau, l’ens encarregat de la seva gestió, establirà de comú acord amb les associacions de venedors de cada mercat municipal, un calendari de treball i vacances obligatori per a tots els llocs i establiments de venda, per tal de garantir el servei durant l’horari de venda al públic.

Article 104.- L’horari de venda al públic i d’activitat dels mercats serà establert, amb caràcter anual, per la Comissió General de Mercats i serà aprovat per l’òrgan competent de l’Ajuntament.

Article 105.- Els mercats, així com els llocs de venda, hauran de tancar-se puntualment. La Direcció dels mercats o, si escau, l’ens gestor tindrà cura del puntual compliment d’aquesta obligació, que podrà delegar al personal al seu càrrec.

Per tancar un lloc de venda amb anterioritat o posterioritat a l’horari establert, haurà de sol·licitar-se l’autorització de la Direcció dels mercats o, si escau, de l’ens gestor.

Article 106.- Totes les activitats de cada mercat, des de la càrrega i descàrrega fins al condicionament de les parades i establiments dels diferents operadors dels mercats municipals, passant per la pròpia venda, hauran de realitzar-se dins l’horari d’activitat aprovat per l’Ajuntament.

Article 107.- Aquelles actuacions que es desenvolupin en relació al manteniment i/o conservació, tant de l’equipament com de les parades, es realitzaran fora de l’horari comercial a fi de no afectar a la dinàmica habitual del mercat. Tractant-se d’un lloc de venda, hauran d’haver estat prèviament autoritzades per la Direcció o ens gestor, si s’escau. 

En el cas d’una actuació que fos urgent i imprescindible, pel bon funcionament de la parada, la Direcció o ens gestor, podrà, si ho cregués oportú, autoritzar la intervenció, fora de l’horari indicat anteriorment.

Article 108.- Els horaris establerts per a la càrrega i descàrrega interior i exterior són fixats per l’Ajuntament i el seu funcionament és definit en el capítol corresponent a les “normes relatives a la càrrega i descàrrega”.

CAPÍTOL XII. REPERCUSSIÓ DE LES DESPESES

Article 109.- Les quantitats a satisfer per part dels operadors del Mercat seran les necessàries per cobrir les despeses aprovades al pressupost de funcionament derivat del pla d’actuació per a l’any següent. El pla d’acció i el pressupost hauran d’aprovar-se, per part dels representants dels concessionaris dels mercats municipals, de l’Ajuntament i, si escau, de l’empresa gestora, durant el darrer trimestre de l’any anterior al que es refereixi el pla d’acció. Aquest pressupost podrà incloure les despeses comuns dels mercats i, si així ho decideixen l’Ajuntament i les associacions de venedors, o si escau l’ens gestor, també les derivades de promocions, serveis i accions d’animació als mercats.

Article 110.- Les despeses que sigui necessari realitzar durant l’exercici econòmic i no hagin estat incloses en el pressupost anual, seran repercutides entre els concessionaris en forma de derrama, prèvia aprovació de les parts implicades en reunió extraordinària.

Article 111.- El repartiment de les despeses comuns, per al càlcul de les quotes, serà el resultat de l’aplicació de la repercussió unitària per metre quadrat de venda a les superfícies de cada lloc de venda dels mercats municipals (coeficient). Alternativament, podrà repercutir-se per metre lineal de taulell, donat que aquest és un criteri especialment rellevant per a la venda al detall als mercats municipals.

Article 112.- Per al càlcul de la repercussió dels subministrament de cada mercat, hi haurà un comptador per a l’aigua, un altre per a la llum i, si escau, un altre per al gas dels espais comuns, fet que permetrà el càlcul fefaent dels consums a repercutir entre els diferents operadors de cada Mercat. El repartiment es realitzarà per coeficient, de nou en funció dels metres quadrats de venda o, alternativament, dels metres lineals de taulell de cada concessionari.

Article 113.- L’avaluació exacta de la repercussió dels costos de personal entre els concessionaris dels mercats municipals dependran de la forma de gestió triada.

a). En cas de gestió directa o, en general, quan el personal destinat totalment o parcial als mercats depengui directament de l’Ajuntament i, per tant, les despeses de personal siguin incloses dins el capítol 1 dels pressupostos municipals, aquestes requeriran una quantificació exacta, calculada a partir de l’avaluació de les hores efectives dedicades a cada Mercat Municipal per avaluar exactament els costos a repercutir.

b). En cas de triar-se una forma de gestió diferent, especialment si es realitza a través d’una empresa gestora, les despeses de personal coincidiran amb les recollides a la comptabilitat de l’empresa gestora, excepte el cas en què aquesta gestioni altres serveis, cas en el qual el criteri serà el mateix que per al càlcul de dedicacions del personal depenent directament del pressupost municipal i, per tant, inclòs dins el capítol 1.

Article 114.- La resta de les despeses, en tant que tindran fixada la seva quantia sense necessitat d’estimacions, s’inclouran dins les despeses anuals i, per tant, seran repercutides de la manera general esmentada als articles anteriors.

CAPÍTOL XIII. DISCIPLINA DELS MERCATS

Article 115.- Es considera disciplina dels mercats la submissió de les activitats de venda a les diverses parades a les normes de caràcter higienicosanitari, i així mateix a les que, per a la bona organització i funcionament dels mercats, estableixi aquest Reglament, o a les que en un futur es puguin establir.

· En relació amb l’activitat de venda

Article 116.- Els titulars de les llicències d’ocupació de les parades del mercat seran responsables de les obligacions següents:

1. Complir la normativa d’etiquetatge vigent.

2. Posar els preus de totes les varietats que tinguin exposades per a la venda en una pissarra, fixant sobre la mercaderia un cartell en què s’hi consigni el preu per quilo, dotzena o peça. Els preus hauran de ser visibles en tot moment.

3. Utilitzar els pesos, les balances i les mesures correctes i homologades per l’organisme corresponent, i adaptats al sistema mètric decimal, facilitant i permetent, en tot cas, les comprovacions previstes.

4. Efectuar les operacions de pesada d’aliments i de medició cara al públic i abstenint-se en tot cas de pesar amb balances de mà, per poder ser aquest sistema origen de dubtes.

5. Posar en un lloc visible un rètol en què hi constarà el número de la parada i l’article de venda autoritzat, segons les normes que estableix l'Ajuntament.

6. Abstenir-se totalment de vendre a l’engròs a l’interior del recinte del mercat.

7. Els venedors hauran de conservar l’albarà que justifiqui la seva compra, en el qual el majorista, o altre proveïdor autoritzat, haurà consignat el nom del comprador, el tipus d’article, el preu, la unitat de mida i la data.

8. Els venedors estan obligats a posar de manifest a la Direcció dels mercats o, si escau, a l’ens gestor, sempre que ho demani, la quantitat d’articles i comestibles que hagin de ser destinats a la venda, sense que es puguin oposar a un reconeixement o a una utilització d’aquests, en el cas que siguin declarats nocius per a la salut o no aptes pel consum humà, després d’un dictamen de l’inspector sanitari.

9. Abstenir-se totalment d’utilitzar les cambres frigorífiques o magatzems per a dipositar-hi gèneres de venda, mercaderies o altres objectes aliens al propi mercat. No obstant, podrà efectuar-se alguna utilització contrària a això, mitjançant la corresponent autorització per part de l'Ajuntament.

10. Dur a terme l’estrica neteja de la parada i el seu voltant.

11. Abstenir-se totalment d’anunciar a crits la naturalesa i preu de la mercaderia i cridar als compradors que es trobin a les parades o que passin pel seu davant. Així com, romandre fora de les parades que ocupen, obstruint el trànsit.

Tampoc no podran estendre les mercaderies fora de les parades i interrompre amb elles el pas.

12. Abstenir-se d’utilitzar carretons a l’interior del mercat, llevat del cas en què hi hagi autorització de la Direcció dels mercats o, si escau, de l’ens gestor, que establirà els horaris corresponents.

13. Vestir de forma idònia, decorosa i higiènica.

14. Deixar a la Direcció dels mercats o, si escau, a l’ens gestor nota dels seus domicilis respectius, i relació sempre actualitzada del personal dependent del titular, així com dels canvis que es realitzin.

15. No realitzar en les parades cap modificació, per insignificant que sigui, sense autorització de l'Ajuntament.

16. Satisfer la instal·lació d’armaris, prestatgeries i similars a les parades, demanant permís a l'Ajuntament i subjectant-se en tot cas als models aprovats o ordenats per aquest.

Article 117.- Resten també prohibides les actuacions següents:
1. La desviació injustificada al mercat de productes destinats habitualment al tràfic mercantil.

2. La negativa a satisfer les demandes dels compradors quan aquestes siguin de bona fe, de conformitat amb l’ús establert i quan la seva satisfacció estigui dintre de les disponibilitats del venedor, així com tot tracte discriminatori respecte a les referides demandes.

3. L’incompliment de les disposicions administratives de caràcter general, i de les municipals, quan a la tipificació i normalització comercial de béns i mercaderies; a les instal·lacions o condicions per a l’obertura d’establiments mercantils i per a l’exercici d’activitats comercials; l’etiquetatge i envasat de certs productes, així com a les condicions incompatibles i la prohibició de venda de determinats articles o productes; a la publicitat i marcatge dels productes a la venda; a les condicions de venda a la via pública; i a l’establiment i utilització de canals o formes alternatives de distribució de productes peribles.

4. La venda amb frau en la composició, elaboració, qualitat, origen, presentació, pes o mida de tota classe de productes d’alimentació, així com la utilització d’envasos o embalatges de característiques que impliquin frau en el pes del producte venut.

5. L’aplicació, variació, o assenyalament de preus o de marges comercials que excedeixin dels límits o increments aprovats pels organismes competents. 

Es consideren igualment infraccions, en matèria d’abastaments relatives als preus, la manca o la no exhibició de la documentació reglamentària acreditativa de les transaccions comercials, i de manera particular, l’absència de documentació comprovant dels preus i quantitats que han estat adquirides prèviament dels productes venuts, i de la documentació sanitària de trasllat, d’acord amb la normativa vigent.

6. L’incompliment de les disposicions municipals respecte al funcionament dels mercats.

· Disposicions sanitàries i de consum.

Article 118.- Queda prohibit als titulars de les parades la realització de les activitats següents:

1. Venda fraudulenta en la qualitat, composició, elaboració, pes, mida i origen de qualsevol classe de productes d’alimentació.

2. Utilització d’envasos o paquets de mides que suposin frau en el pes del producte de venda.

3. Negativa dels titulars de les parades o dels qui els substitueixin a proporcionar dades als funcionaris municipals en base a les seves obligacions de caràcter informatiu.

4. Fer servir, per embolicar i envasar els aliments, embolcalls i envasos no aptes per a l’ús alimentari.

5. Treure del mercat els sobrants de peix, volateria i caça en canal que es posin a la venda.

6. Amb independència de les sancions que corresponguin, la Direcció de mercats o, si escau, l’ens gestor podrà retirar articles de les parades, i inclòs ordenar el seu tancament temporal, En cas d’aplicar-se la mesura cautelar de tancament d’una parada per causes sanitàries, aquesta serà aplicada pel servei de Salut Pública.

· De règim intern.

Article 119.- En general, serà també sancionable l’exercici o la mera temptativa de resistència, coacció, represàlia i difamació contra els funcionaris municipals habilitats per a la funció dels seus serveis d’inspectors, d’investigació o vigilància.

Article 120.- No es permetrà en cap cas en el mercat, ja sigui per part dels titulars de llicències de venda, persones d’ells dependents o qualsevol altre:

1. Organització o venda de números de tota classe de rifes, excepte les autoritzades legalment i les internes de cada mercat.

2. La mendicitat.

3. La venda ambulant.

4. Fumar.

5. L’ús de bicicletes, patins, monopatins i altres. 

6. La presència d’animals dins el recinte del mercat.

7. Tot allò que sigui aliè als interessos i finalitats dels serveis que es duen a terme en o amb els mercats.

CAPÍTOL XIV. DELS CONSUMIDORS O USUARIS 

· Obligacions. 

Article 121.-  Seran obligacions dels consumidors o usuaris del Mercat:

1. Acomplir amb tot allò establert en el Reglament pel que fa al règim interior. 

2. El públic en general, no podrà accedir a cap dependència reservada al personal de servei del Mercat Municipal. 

3. Les actuacions negligents que provoquin danys en les instal·lacions del Mercat, seran denunciades d’ofici per la Direcció del mercat davant l’autoritat municipal. 

4. Està prohibit tocar els articles alimentaris posats a la venda. 

5. Aquelles persones que protagonitzin actes escandalosos o discussions que afectin el bon funcionament del servei podran ser invitades a abandonar les dependències del Mercat per tot el personal del servei de l’Ajuntament, i aquests poden reclamar la presencia de la Policia Municipal, si l’actitud d’aquells és agressiva o així ho aconsella. 

· Drets. 

Article 122.-  Són drets dels consumidors o usuaris del Mercat:

1. Els consumidors o usuaris podran exercir el seu dret a la reclamació, sol·licitant les preceptius fulls de reclamació als concessionaris.  Així mateix, podran requerir informació o exposar la seva queixa davant de la Direcció del Mercat o, si escau, de l’ens gestor, que posarà a la seva disposició el model de sol·licitud tipus per tramitar davant l’autoritat municipal l’obertura, si calgués, de l’expedient sancionador corresponent.

2. Els consumidors o usuaris podran sol·licitar de la Direcció dels mercats o, si escau, de l’ens gestor la comprovació dels pesos o de les mides dels articles que s’hi hagin adquirit, sense que els venedors es puguin oposar a aquesta operació.

La Direcció no podrà admetre denúncies o reclamacions anònimes de particulars no identificats. 

3. Els consumidors o usuaris podran presentar denúncies sobre aspectes higienicosanitaris que requeriran l’actuació del servei de Salut Pública.

CAPÍTOL XV. FALTES I SANCIONS

Article 123.- Correspon a l'Administració Municipal la correcció de les infraccions que es cometin respecte a aquest Reglament i les seves prescripcions complementàries. Les infraccions a què fa referència aquest capítol es classifiquen en lleus, greus, i molt greus. Les faltes lleus prescriuran als sis mesos, les greus als dos anys i les molt greus als tres anys. A efectes del còmput  del termini de prescripció, aquest es considerarà iniciat a partir de la data de comissió de la infracció.

· Faltes lleus

Article 124.- Seran faltes lleus:

a) L’incompliment reiterat -més de dues ocasions- dels horaris sobre preparació i abastament del lloc de venda.

b) El tancament del lloc de venda fins a tres dies continuats, sense justificació ni sol·licitud d’autorització prèvia per part de l’Òrgan responsable de la gestió. 

c) La inobservança de les normes relatives a la neteja, pulcritud i decòrum dels llocs de venda i dels seus titulars.

d) Les discussions o aldarulls que no produeixin escàndol.

e) La desobediència de les directrius o ordres de la Direcció del mercat o de l’Òrgan responsable de la gestió.

f) No facilitar les inspeccions dels diversos serveis municipals.

g) L’incompliment de les normes relatives a la càrrega i descàrrega i la distribució de mercaderies sense la utilització de carretons.

h) L’estacionament, a l’aparcament per a clients o al moll de càrrega, de vehicles dels quals siguin titulars els operadors o els seus dependents, fora dels horaris o períodes de càrrega i descàrrega autoritzats.

i) Qualsevol infracció del present Reglament que no estigui qualificada expressament de falta greu o molt greu.

j) No exhibir els corresponents rebuts del pagament dels impostos, canons o preus legalment exigibles quan ho demani la Direcció del Mercat.

k) No exhibir els corresponents rebuts del pagament de les quotes de l’Associació de Venedors o Societat de Titulars quan ho demani la Gerència del Mercat

· Faltes greus

Article 125.- Es consideren faltes greus:

a) La reincidència continuada de la mateixa falta lleu, fins a 3 vegades al llarg d’un any.

b) L’exercici de l’activitat de venda sense col·locar en lloc visible els preus de cada producte.

c) Els aldarulls que donin lloc a escàndol públic a l’interior del mercat.

d) La utilització de balances o altres instruments de pesar i mesurar que funcionin incorrectament.

e) La desobediència a les ordres d’alcaldia o de la delegació municipal competent.

f) Les ofenses de paraula o obra a la Direcció o al personal depenent d’aquest.

g) Impedir de forma reiterada les inspeccions dels diversos Serveis Municipals.

h) No posar a la venda part dels gèneres que s’expedeixin quan així ho ordeni la Direcció.

i) La realització d’obres i instal·lacions sense prèvia autorització municipal.

j) La venda de productes no inclosos dins la denominació genèrica del lloc de venda.

k) La manca d’obertura al públic de la parada o lloc de venda durant més de tres dies, sense causa justificada mitjançant baixa mèdica per malaltia o accident.

l) L’incompliment de les disposicions en matèria sanitària que, no obstant, no posin directament en perill la salut dels usuaris.

m) L’incompliment de les obligacions fiscals front l’Ajuntament, per més de trenta dies.

n) El retard en el pagament de la quota mensual de l’Associació de Venedors o Societat de Titulars, durant més de tres mesos.

· Faltes molt greus

Article 126.- Es consideren faltes molt greus:

a) La reiteració de faltes greus (tres sancions definitives en via administrativa per falta greu imposades dins del període de divuit mesos).

b) L’incompliment de les disposicions en matèria sanitària que puguin posar en perill la salut dels usuaris o que hagin causat danys a la salut dels usuaris.

c) El fet que no sigui exercida l’activitat comercial per part dels titulars dels llocs de venda, pel seu cònjuge o parella, per descendents o per dependents dels titulars o per treballadors autoritzats.

d) La defraudació continuada en la quantitat i qualitat dels gèneres venuts.

e) El traspàs o cessió del lloc de venda sense acomplir les disposicions d’aquest Reglament.

f) El sotsarrendament del lloc de venda.

g) Romandre tancada al públic la parada, sense causa suficientment justificada ni autorització de l’Òrgan responsable de la gestió, per espai de més de tres mesos, o bé els diferents tancaments que, sense excedir de tres mesos, comportin que la parada es trobi tancada més de tres mesos en el decurs d’un any.

h) El fet de tenir dependents que treballin en el lloc de venda sense complir les disposicions vigents en matèria laboral, de Seguretat Social i Riscos Laborals.

· Les sancions

Article 127.- La imposició de sancions per la comissió de faltes lleus no requerirà la instrucció d’expedient, però serà preceptiva l’audiència prèvia a l’interessat. En els casos de falta greu o molt greu, serà necessària la instrucció d’expedient sancionador, conforme al que preveuen les Lleis.
Article 128.- Per raó de les faltes a què es refereix aquest Capítol, podran imposar-se les següents sancions:

a. Per a les faltes lleus:

· Advertiment.

· Multa de 100,00 € fins a ​​​700,00 €  

b. Per a les faltes greus:

· Multa de ​​​701,00 a 1.500,00 € 

· Suspensió temporal de l’activitat per un màxim d’un mes.

c. Per a les faltes molt greus:

· Multa de ​​​1.501,00 a 3.000,00 €

· Suspensió temporal de l’activitat per un termini d’un a sis mesos.

· Caducitat de la concessió, d’acord amb la normativa vigent, o revocació o extinció immediata de la llicència sense dret d’indemnització.

Article 129.- En qualsevol cas d’infracció podrà disposar-se la intervenció i decomís dels productes útils objecte de la infracció.

Article 130.- Si es deixa sense efectes la llicència per impagament de prestacions tributàries o pecuniàries pendents, aquestes s’hauran de fer efectives per via de constrenyiment, malgrat la sanció.

Article 131.- El titular que cedeixi la parada amb infracció del present Reglament i que hagi estat sancionat amb la pèrdua de la llicència, no tindrà dret a poder optar, ja sigui personalment, a través de terceres persones, i ni tan sols en base a la seva participació com a soci en una persona jurídica aspirant, a l’obtenció de nova llicència per la mateixa parada o per una altra, o adjudicar-se’n una per traspàs o canvi de titularitat.

El concessionari il·legal quedarà també impossibilitat per optar a l’obtenció de qualsevol llicència de mercats, ni tan sols per subrogació o traspàs.

Article 132.- La resolució dels expedients sancionadors correspondrà a l’Alcalde, amb l’excepció de la declaració de quedar sense efectes la llicència, que serà competència de l’òrgan municipal que l’hagués atorgat.

Article 133.- Els expedients sancionadors es tramitaran segons allò que estableix el RD 1398/93, de 4 d’agost. No obstant, en les suposades faltes qualificades com a lleus, el procediment serà sumari, concretant-se en els tràmits establerts en els articles 23 i següents de l’esmentat RD, practicant-se les actuacions pels Serveis Municipals corresponents.

Article 134.- Sense perjudici de les facultats sancionadores a què fa referència el present capítol, l'Administració Municipal adoptarà les mesures complementàries que siguin necessàries per a la correcció d’anomalies que es produïssin a l’objecte d’assegurar les condicions mínimes de Sanitat i Seguretat en el servei.

DISPOSICIONS ADDICIONALS

1ª.- Als efectes de la determinació del termini de les concessions existents, el còmput de la durada de 50 anys, s’iniciarà a partir de l’aprovació definitiva de la revisió del Reglament de Mercats de Vilanova i la Geltrú,  és a dir, el dia 4 de maig de 2015.

2ª.- Els preceptes d’aquesta Ordenança que, per raons sistemàtiques reprodueixin aspectes de la legislació vigent i altres normes de desenvolupament, i els que incloguin remissions a preceptes d’aquesta, s’entendran automàticament modificats o substituïts en el moment en què es produeixi la modificació dels preceptes legals i reglamentaris de què porten causa.

DISPOSICIÓ TRANSITÒRIA

Tots el concessionaris en el termini d’un any a partir de la entrada en vigor d’aquest Reglament hauran de complir amb els requeriments establerts a l’article 21 del mateix.
DISPOSICIÓ DEROGATÒRIA

Resta derogat l’antic Reglament regulador dels mercats de Vilanova i la Geltrú, aprovat el 3 d’abril de 2004, pel Ple de l’Ajuntament.

DISPOSICIÓ FINAL

Aquest Reglament entrarà en vigor un cop s’hagin realitzat els tràmits del procediment d’aprovació d’ordenances establert en els articles 49 i 70.2 de la Llei 7/1985, de 2 d’abril, reguladora de les bases del règim local, i els articles 65 i 66 del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals.

_________________________________________________________________

ANNEX 1. RELACIÓ D’ARTICLES DE VENDA

Article 1.- D’acord amb l’article 54 del Reglament dels Mercats Municipals, s’estableix la relació d’articles de venda que s’ajustarà a les següents activitats i d’acord a les proporcions generals del Mix Comercial del Mercat que s’hagi pogut definir. 

Article 2.- Les denominacions genèriques dels mercats municipals són, pel que fa a l’àmbit alimentari, les assenyalades a continuació:

a) Peix i marisc.

Comprendrà la venda de tota mena de peix i marisc.

b) Carnisseria. 

Comprendrà la venda de carns fresques de boví, oví, i cabrum, així com els menuts corresponents. També s’hi incorpora la venda de carn de cavall i poltre.

c) Cansaladeria. 

Comprendrà la venda de carns de porcí fresca o de cansalada salada. Altres productes de porcí, secs, fumats, curats i embotits de tota mena, carns fredes, pernils, llard, sagí, llardons i patés. Foie gras i derivats. Botifarra blanca, negra, de ceba, crua, bisbe i bull, d’establiments amb autorització sanitària. Conserves càrniques. Formatges. Salsitxes frankfurt i derivats. Mantegues i margarines.

d) Xarcuteria–formatgeria. 

Venda de tota mena d’embotits, curats i cuits, carns fredes i pernils (exceptuant la carn fresca de porc), botifarra blanca, negra, de ceba, bull i bisbe, sempre que provinguin d’indústria amb autorització sanitària. Mantega, margarines, trufats, patés, foie gras i derivats. Formatges, llet en les diverses preparacions, iogurts, preparats del cacau, xocolates i nata envasada, menjars preparats, salsitxa tipus frankfurt i derivats, salmó fumat.

e) Volateria, ous.

Comprendrà la venda de pollastres, gallines, ànecs, guatlles, perdius, llebres, conills, caça menor i aus comestibles en general que, sacrificades prèviament, poden vendre’s senceres i trossejades. Venda d’ous i derivats.

f) Pesca salada, conserves i olives.

Comprendrà la venda de tota mena de peix i marisc salat, sec, fumat, remullat o en salmorra. Espècies, confitats, nyores i picants, àcids, olives al detall i tota mena de conserves, en les quals el principal component sigui un dels productes assenyalats anteriorment.

g) Queviures. 

Venda de tots aquells productes alimentaris que es presentin envasats, retolats i no detallats, com són: pastes per a sopa, grans i llegums, sèmoles i purés, sopes preparades, fruits secs i torrats, pans de motlle i torrats, galetes, i tot el que sigui pastisseria industrial, melindros, dolços i neules, pastes seques, torrons i postres preparats, codonys i gelees, caramels i bombons, xocolates, cacaus, sucres, cafès i infusions, tota mena d’espècies, mels, melmelades i fruites en almívar, conserves de tota mena envasades, salses i condiments, olis comestibles embotellats, vins i licors embotellats, llet i els seus derivats, iogurts, mantegues, matons, quallades, crema, batuts. 

També podran vendre embotits, pernils i formatges, així com d’altres productes que no hi són, en qualsevol altre denominació, envasats i sense detallar, i tots aquells articles de neteja que siguin propis de l’ús domèstic.

h) Llegums i cereals. 

Comprendrà la venda de llegums, pastes i cereals, secs, cuits i remullats, i les seves farines, purés i sèmoles, així com menjars preparats al detall.

També podran vendre, en instal·lacions perfectament adequades i separades, llavors i fruits secs dissecats, torrats i salats, envasats i al detall. Es podran detallar tots aquells productes d’aperitiu «snacks», així com les patates fregides i similars. Caramels i llaminadures.

i) Fruites i verdures. 

Comprendrà la venda de tota mena de fruites, verdures, hortalisses, patates i altres tubercles; bolets frescos o secs, i cargols. També ous i mel, sempre que siguin de producció directa de pagès.

j) Pa, pastisseria ordinària i industrial i confiteria. 

Comprendrà la venda de tota mena de pa i farines, coques, croissants i ensaïmades, així com magdalenes, adequant tant l’estructura com el funcionament, al que disposi la legislació vigent, tant en matèria sanitària, com a les normes de comercialització del pa. També la venda de tot tipus de pastes de fabricació industrial, així com caramels i galetes al detall. Melindros, dolços i postres preparats, bombons, xocolates, cacaus, cafè i infusions, confitures, gelees, melmelades, vins embotellats, licors i caves. Aigua i sucs envasats

k) Congelats. 

Venda de tota mena de productes congelats, mitjançant les instal·lacions adients i amb la deguda separació entre cada producte.

l) Herbolari, dietètica i règim. 

Venda de tota mena de productes naturals i elaborats que, a més dels seus valors nutritius, tinguin una funció terapèutica, destinats a l’alimentació de règim. També podran vendre plantes medicinals, aromàtiques i per a infusions.

m) Noves denominacions de venda de productes alimentaris. 

Seran definides per la Direcció dels mercats o, si escau, per l’ens gestor i aprovades per l’Ajuntament.

Article 3.- A més de les alimentàries, també serà possible la implantació de les activitats no alimentàries recollides a la següent relació:

a) Bar - restaurant. 

Estarà autoritzat a servir al públic, només dins el recinte del mercat, en forma de consumició, tota classe de productes de menjar i beure. També, amb la corresponent autorització oficial, la venda de tabac d’acord amb les condicions legalment establertes.  

b) Plantes i flors. 

Venda de tota mena de flors i plantes naturals o artificials per guarnir i complements.

c) Revistes i diaris. 

Tota mena d’articles d’escriptori, llibreria, papereria, joguines, revistes, llibres, diaris, xiclets, caramels i regalèssia; amb la corresponent autorització oficial i d’acord amb les condicions legalment establertes, venda de tabac i recollida i distribució de travesses i loteries autoritzades.

d) Merceria i gènere de punt.

e) Articles per a mascotes i animals de companyia.

f) Noves denominacions de productes no alimentaris. 

Seran definides per la Direcció dels mercats o, si escau, per l’ens gestor i aprovades per l’Ajuntament.

g) Noves denominacions de serveis no alimentaris. 

Seran definides per la Direcció dels mercats o, si escau, per l’ens gestor i aprovades per l’Ajuntament.

Article 4.- La relació d’articles de venda citats no és excloent, reservant-se l’Ajuntament la facultat d’autoritzar-ne d’altres, per l’aparició de nous articles de venda i d’acord a les proporcions generals del Mix Comercial del Mercat que s’hagi pogut definir.

Article 5.- Amb la sol·licitud prèvia, l’Ajuntament podrà autoritzar el canvi d’activitat que s’haurà de mantenir un mínim d’un any.
Article 6.- Totes les autoritzacions de venda s’entenen supeditades a les normes establertes o que en el futur es poguessin dictar en matèria de sanitat. 

Article 7.- Per a la venda de productes frigorífics i congelats, així com de qualsevol altre producte que ho requereixi sanitàriament, és imprescindible disposar de la instal·lació de fred més adient, de conformitat amb les normes que regeixin en qualsevol moment.
Article 8.- En general, les parades podran realitzar vendes d’articles semielaborats, refrigerats, congelats o precuinats on l’ingredient principal sigui un dels elements autoritzats en la relació d’articles de venda i d’acord amb les condicions sanitàries establertes.
_____________________________________________________________________

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=16
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

17. 
comunicació i premsa. Aprovació, si escau, del conveni que regula l’encàrrec de gestió a l’EPEL Neàpolis per a la gestió i execució de la plataforma de comunicació i màrqueting per a destinacions “app Vilanova +”.
Relació de fets
1. Atès que per decret d'Alcaldia del 27 de febrer de 2014 es va aprovar l'encàrrec a l’EPEL Neàpolis de la gestió i execució de la plataforma de comunicació i màrqueting per a destinacions "app Vilanova +" i es va ratificar pel Ple de la Corporació de data 10 de març de 2015.

2. Atès que l'encàrrec de gestió es va vehicular a través d'un conveni, la durada del qual era fins al 31 de desembre de 2014 i que l’EPEL Neàpolis ha complert amb satisfacció l'encàrrec de gestió encomanat.

3. Atès que per a l'any 2015 és necessari que l'esmentada empresa continuï amb la gestió i execució de la plataforma de comunicació per a destinacions "app Vilanova +".

4. Atès que l’EPEL Neàpolis presenta una oferta econòmica per continuar amb l'encàrrec de gestió per un import total de 13.915 €, IVA inclòs, despesa ja contemplada al pressupost municipal i que no s'incrementa respecte al cost de

l'any passat.

Fonaments de dret

Vist allò que disposa l'art 15 de la Llei 30/1992, de 26 de novembre, de règim jurídic de les administracions públiques i del procediment administratiu comú relatiu a l'encomanda de gestió.

Vist allò que disposa els articles 6.2 i 10 de la Llei 26/2010, de 3 d'agost, de règim jurídic i de procediment de les administracions públiques de Catalunya en relació amb la titularitat i l’exercici de les competències i les encomandes de gestió, respectivament.
Vist allò que disposen els articles 3 i 8 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic en relació amb l'àmbit subjectiu i els contractes de gestió de serveis públics, respectivament.

Per tot això, aquest Ple de l’Ajuntament 

ACORDA
“PRIMER. Encomanar a l’EPEL Neàpolis la gestió i execució de la plataforma de comunicació i màrqueting per a destinacions "APP Vilanova +".

SEGON. Aprovar el conveni entre l'Ajuntament de Vilanova i la Geltrú i l’EPEL Neàpolis que regula l'encàrrec de gestió a què fa referència el punt PRIMER.

TERCER. Aprovar la despesa de 13.915 €, IVA inclòs (tretze mil nou-cents quinze euros) destinats a la gestió i execució del projecte esmentat al punt Primer d'aquest acord, amb càrrec a la partida 03.9201.22200 Dinamització aplicacions mòbil.
QUART. Facultar l'alcaldessa i el regidor de Comunicació i Premsa per a la signatura de quanta documentació sigui necessària per fer efectiu aquest acord.”

CONVENI ENTRE L'AJUNTAMENT DE VILANOVA I LA GELTRÚ I L’EPEL NEÀPOLIS PER A LA GESTIÓ I EXECUCIÓ DE LA PLATAFORMA DE COMUNICACIÓ I MÀRQUETING PER A DESTINACIONS.

Vilanova i la Geltrú, xxx de xxx de 2015.

REUNITS

D'una banda, la Sra. Neus Lloveras Massana, alcaldessa de l'ajuntament de Vilanova i la Geltrú i el Sr. Gerard Figueras i Albà, regidor de Comunicació i Premsa, autoritzats per acord de Junta de Govern Local de data xxx, assistits pel secretari general, el Sr. Isidre Martí i Sardà.

I per altra banda, la Sra. Ariadna Llorens Garcia, en qualitat de vicepresidenta d'EPEL

Neàpolis, autoritzada per acord del xxx, de data xxx.

Reconeixent-se mútuament capacitat per a contractar i obligar-se per aquest conveni,

MANIFESTEN

I. Reflectit en diferents àmbits d'actuació dins el Pla d'Acció Municipal (PAM 2011- 2015) l'objectiu és aconseguir un posicionament de ciutat que assoleixi una identificació positiva de la ciutadania amb Vilanova i la Geltrú, la qual ha de ser una ciutat de referència en el context català.

II. En aquest sentit, el PAM aprovat pel govern municipal contempla els següents punts, tant des dels àmbits de Societat del Coneixement com des de Promoció Econòmica:

"a) Promourem el concepte de ciutat intel·ligent que generi una millor eficiència en la gestió municipal i una millora en la qualitat de vida de la ciutadania.

 b) 
Potenciarem i farem servir les eines 2.0 per a promocionar la ciutat."

III. L'objectiu que es persegueix és trobar la viabilitat econòmica del projecte d'implantació a Vilanova i la Geltrú de la plataforma de comunicació i màrqueting per a destinacions (endavant APP Vilanova+) a través de la comercialització que es durà a terme a través de l'EPEL Neàpolis.

IV. EPEL Neàpolis, com a Agència d'Innovació Pública de les TIC i multimèdia, ha significat, des de l'any 2006, la consolidació de Vilanova i la Geltrú i el seu territori d'influència com un lloc de negocis TIC, dels mitjans de comunicació i de les indústries creatives.

V. I en aquesta línia d'especialització i coordinació, Neàpolis pot desenvolupar i mantenir el projecte "APP Vilanova+", de l'Ajuntament de Vilanova i la Geltrú.

CLÀUSULES

Clàusula 1: OBJECTE I DEFINICIÓ

L'objecte d'aquest conveni és regular els termes en què l’EPEL Neàpolis gestionarà i executarà el contingut i servei que comportarà la gestió i execució del projecte relatiu al desenvolupament i manteniment de l'aplicatiu per a plataformes digitals "APP Vilanova+".

Clàusula 2: OBJECTIUS GENERALS

1. Desenvolupar i mantenir el projecte APP Vilanova+.

2. Optimitzar els recursos destinats a la gestió i execució del projecte esmentat.

Clàusula 3: INICI I DURADA DE L'ENCOMANDA

L'inici del conveni s'estableix a la data de la seva signatura, sens perjudici que es fixi la del dia en què s'aprova el present conveni, als efectes formals, com a data d'inici de les tasques de gestió i execució del projecte esmentat, prorrogant-se any rere any d'acord amb el que estableix la Clàusula 9.

Clàusula 4: OBLIGACIONS D'EPEL NEÀPOLIS EN RELACIÓ AMB L'ENCOMANDA DE GESTIÓ

Les obligacions d'EPEL Neàpolis en relació amb la comanda seran les següents:

1. 
Al 2014, va assumir lla coordinació i projecció de l'App Vilanova+, amb l'evolució del producte, la disseminació i la creació de continguts, que es mantindran mentre duri aquest conveni.

2. 
El manteniment de les apps i de la plataforma.

3. 
Hosting i manteniment de les apps i web dels establiments adherits a Vilanova+ així com la dinamització i manteniment de continguts.

4. 
Les noves funcionalitats que es proposin es valoraran dins la Comissió de Seguiment.

5. 
Quan es facin noves versions igualment el client rebrà la nova funcionalitat.

Clàusula 5: OBLIGACIONS I DRETS DE L'AJUNTAMENT

Els drets i obligacions de l'ajuntament de Vilanova i la Geltrú quan a l'encomanda de gestió vénen referits a les prescripcions establertes en aquest conveni, i inclourà també:

1. 
Satisfer a l’EPEL Neàpolis la quantitat de 13.915 € IVA inclòs (tretze mil nou-cents quinze euros) corresponents a la prestació econòmica necessària per al desenvolupament i manteniment de l'aplicatiu per a plataformes digitals APP Vilanova+, d'acord amb els termes que es recullen en aquest conveni.

2. 
Vetllar pel correcte desenvolupament de l'objecte d'aquest conveni.

Clàusula 6: SUBCONTRACTACIÓ

L'Ajuntament autoritza l’EPEL Neàpolis a que pugui efectuar la subcontractació de part dels serveis encomanats, i en especial els serveis de consultoria, assessorament i de tots aquells que no pugui assumir personalment o en els que les especificitats tècniques dels mateixos requereixin de la intervenció d'altres professionals. Aquesta subcontractació s'haurà de fer, en tot cas, mitjançant els procediments legalment establerts a la normativa de contractació i a les pròpies Instruccions Internes de Contractació d'EPEL Neàpolis.

Clàusula 7: COORDINACIÓ ENTRE EPEL NEÀPOLIS I L'AJUNTAMENT I SEGUIMENT DEL CONVENI

Es crearà una comissió tècnica que farà un seguiment del compliment del present conveni.

Clàusula 8: RÈGIM ECONÒMIC

L'Ajuntament, a través de la regidoria de Comunicació i Premsa, aportarà a l’EPEL Neàpolis la quantitat de 13.915 €, amb càrrec a la partida 03.9201.22200 Dinamització aplicacions mòbil, que es destinarà a l'execució del projecte objecte del present conveni.

A fi i efecte d'assegurar més eficàcia en la gestió econòmica i administrativa, si s'escau, podran compensar-se les posicions de tresoreria deutora i creditora que mantinguin ambdues entitats.

Clàusula 9: EXTINCIÓ DE LA COMANDA DE GESTIÓ

Aquest conveni es pot extingir per les causes següents:

a) 
Per a la realització del seu objecte o expiració del seu termini.

b) 
Per resolució, d'acord amb la Clàusula 2.

c) 
Per avinença de les parts signatàries.

d)
Per les causes susceptibles de determinar la resolució dels convenis administratius.

Clàusula 10: PROTECCIÓ DE DADES PERSONALS

Ambdues parts s'obliguen a complir, en referència amb l'objecte del present conveni, la Llei orgànica 15/1999, de 13 de desembre, de protecció de dades de caràcter personal, i la resta de normativa vigent en aquesta matèria.

En aquest sentit, es cediran les dades necessàries perquè l’EPEL Neàpolis pugui dur a terme les tasques encomanades en aquest document.

Clàusula 11: JURISDICCIÓ COMPETENT

La naturalesa administrativa del present conveni fa que siguin competents per a resoldre en darrera instància els conflictes i incidències que puguin suscitar-se, els òrgans de l'ordre jurisdiccional contenciós administratiu.

Clàusula 12: MARC LEGAL

1. 
Les clàusules integrants d'aquest instrument, juntament amb la Normativa General anteriorment esmentada, constitueixen la llei del present conveni.

2. 
Règim jurídic general d'aquest conveni:


Aquest conveni té naturalesa administrativa, si bé resta exclòs de l'àmbit del Text refós de la Llei de contractes del sector públic, aprovat pel RDL 3/2011, de 14 de novembre, segons allò establert al seu article 4.1.n).

Clàusula 13: RESPONSABILITAT ENFRONT TERCERS

La responsabilitat que es pugui generar enfront tercers, a conseqüència de les actuacions derivades del desplegament d'aquest conveni, correspon a l'ens executor material de les actuacions.

I en prova de conformitat ho signen per triplicat exemplar i a un sol efecte a la ciutat i data designades a l'encapçalament.
______________________________________________________________

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=17
Es vota la proposta, la qual s’aprova amb el resultat següent:



Vots a favor: CiU (9), PSC (7) i ICV (2) = 18 vots



Vots en contra: PP (3) i CUP (3) = 6 vots

 18. 
comunicació i premsa. Aprovació, si escau, de la dotació econòmica per a l’encàrrec de gestió a ICVSAM per desenvolupar atribucions en matèria de comunicació i premsa.

Relació de fets
1. Atès que el 24 d'abril de 2012 la Junta de Govern Local va aprovar, entre d’altres, l'encàrrec de gestió a ICVSAM perquè desenvolupi el bloc d'atribucions en matèria de Comunicació i Premsa de l'Ajuntament de Vilanova i la Geltrú i es detallen les atribucions que ha de desenvolupar.
2. Atès que al punt quart de l'acord al que fa esment el paràgraf anterior s’estableix que per a facilitar l'acompliment de l'encàrrec l'Ajuntament cedirà un espai, ordinador, telèfon, extensió telefònica, correu electrònic, internet municipal i la gestió de la CMT, a utilitzar pel personal que designi ICVSAM per a realitzar aquest encàrrec.

3. Vist que la Junta de Govern Local del dia 20 de maig de 2014 va aprovar, entre d’altres, dotar econòmicament per al 2014 aquesta encomanda de gestió i que al pressupost de 2015 hi ha una partida específica per a mantenir aquesta dotació econòmica.

Fonaments de dret

Vist allò que disposen els articles 15 de la Llei 30/1992, de 26 de novembre, de règim jurídic de les administracions públiques i del procediment administratiu comú i 10 de la Llei 26/2010, de 3 d'agost, de règim jurídic i de procediment de les administracions públiques de Catalunya.

Per tot això, aquest Ple de l’Ajuntament

ACORDA
“PRIMER. Aprovar la despesa fins a 37.199,51 € (trenta-set mil cent noranta-nou euros amb cinquanta-un cèntims) a nom d'ICVSAM en concepte de l'encàrrec de gestió a Informació i Comunicació, SAM, per desenvolupar atribucions en matèria de comunicació i premsa de data 24 d'abril de 2012, amb càrrec a la partida 03.9201.2250000 Encàrrec de gestió ICVSAM.

SEGON. Notificar l'acord a l'interessat.”
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=18
Es vota la proposta, la qual s’aprova amb el resultat següent:



Vots a favor: CiU (9), PSC (7), PP (3) i CUP (3) = 21 vots



Abstencions: ICV = 2 vots

 19. 
comunicació i premsa. Aprovació, si escau, de l’adjudicació de l’encàrrec de gestió del lot 2 del  subministrament d’espais publicitaris per a la realització d’accions de comunicació audiovisual locals i de proximitat de l’Ajuntament de Vilanova i la Geltrú a ICVSAM.

Relació de fets

I. Vista la necessitat de procedir a la contractació del subministrament d’espais publicitaris per a la realització d’accions de comunicació de l’Ajuntament de Vilanova i la Geltrú, i redactat el plec de prescripcions tècniques per a la seva regulació, s’ha de procedir, de conformitat amb l’article 110 del TRLCSP, a l’aprovació de l’expedient, i segons l’article 107 del TRLCSP, disposar l’adjudicació.

II. Atès que l’Ajuntament durant l’any té necessitat de contractar espais publicitaris en diferents mitjans de comunicació per fer arribar informació sobre esdeveniments i serveis a la ciutadania.

III. Atès que les necessitats són diferents segons de quin tipus de servei o esdeveniment es vulgui difondre la informació, i segons el públic destinatari i, per tant, es necessita publicar informació a diferents tipus de mitjans de comunicació.

IV. Atès que la contractació anual d’espais publicitaris abarateix el cost de les insercions respecte a les que es fan de forma puntual.

V. Atès que cal adjudicar a INFORMACIÓ I COMUNICACIÓ DE VILANOVA I LA GELTRÚ, SAM, el LOT 2 d’aquest contracte (campanyes publicitàries en mitjans de comunicació audiovisuals locals i de proximitat), per un import anual de 15.110,00 € (QUINZE MIL CENT DEU EUROS) més un 21% d’IVA, i que aquesta adjudicació s’ha d’aprovar per Ple Municipal, al tractar-se d’una empresa municipal a la qual l’Ajuntament de Vilanova i la Geltrú fa una encomanda de gestió.

VI. Atès que en la Junta de Govern Local de data 7 d’abril es va aprovar l’expedient de contractació del subministrament d’espais publicitaris per a la realització d’accions de comunicació de l’Ajuntament de Vilanova i la Geltrú, de conformitat amb el Text refós de la Llei de contractes del sector públic, aprovat pel Reial decret legislatiu 3/2011, de 14 de novembre, i disposar l’adjudicació mitjançant procediment negociat sense publicitat i sense concurrència d’altres ofertes (segons l’article 170 del TRLCSP), i el plec de prescripcions tècniques per a la contractació del citat subministrament.

Fonaments de dret

I. 
D’acord amb el RDL 3/2011, de 14 de novembre, que aprova el Text refós de la Llei de contractes del sector públic.

II. 
Acord de Junta de Govern Local de 7 d’abril de 2015.

Per tot això, aquest Ple de l’Ajuntament
ACORDA
“PRIMER. Aprovar l’adjudicació de l’encàrrec de gestió a INFORMACIÓ I COMUNICACIÓ DE VILANOVA, SAM (ICVSAM), del LOT 2 (campanyes publicitàries de comunicació audiovisuals locals i de proximitat) del contracte del subministrament d’espais publicitaris per a la realització d’accions de comunicació de l’Ajuntament de Vilanova i la Geltrú. Les condicions de l’encàrrec es regiran per aquest acord, així com per les clàusules del Plec de prescripcions tècniques que resultin d’aplicació, aprovat per l’acord de la Junta de Govern Local de 7 d’abril de 2015.

SEGON.  El preu de l’encàrrec es fixa en un import anual de 15.110 € (quinze mil cent deu euros), més un 21% d’IVA, de la partida 03.920.2260200 del pressupost municipal 2015 i a les aplicacions de la resta d’exercicis pressupostaris que s’habilitin a tal efecte fins a la finalització del contracte i pròrrogues.

TERCER. L’eficàcia de l’encomanda resta suspesa a la seva acceptació per part del Consell d’Administració d’ICVSAM, segons les atribucions expressades a l’art. 24 dels seus estatuts i sempre que es realitzi en els termes d’aquests acords. Una vegada sigui acceptada, s’hauran de publicar en els termes expressats a l’art. 15 de la Llei 30/92, de règim jurídic de les administracions públiques i del procediment administratiu comú.

QUART. Notificar l’adjudicació a ICVSAM, publicar l’adjudicació al Perfil del Contractant i requerir els adjudicataris perquè en un termini màxim de quinze (15) dies hàbils, a comptar del següent en què es rebi la notificació de l’adjudicació, formalitzin el contracte.

CINQUÈ. Facultar l’alcaldessa perquè signi tots els documents que siguin necessaris per executar aquest acord.”

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=19
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

 20. 
esports. Ratificació, si escau, de l’acord de JGL de 14.04.2015, d’aprovació del conveni entre l’Ajuntament de Vilanova i la Geltrú i el Consell Esportiu del Garraf.

Aquest Ple de l’Ajuntament ACORDA:

ÚNIC. Ratificar l’acord de la Junta de Govern de 14 d’abril de 2015, pel qual s’aprova el conveni entre l’Ajuntament de Vilanova i la Geltrú i el Consell Esportiu del Garraf, el qual es transcriu literalment a continuació:

“Relació de fets

1. Atesa la Llei 1/2000, de 31 de juliol, text únic de la Llei de l’esport, per la qual es reconeixen els consells esportius com a ens dedicats bàsicament al foment i a la promoció de la pràctica esportiva en edat escolar.

2. Atesa la continuïtat, des de la seva constitució en data 17 de juliol de 1981, del Consell Esportiu del Garraf.

3. Atesa l’activitat que desenvolupa el Consell Esportiu del Garraf, organitzant els Jocs Esportius Escolars, col·laborant en altres activitats esportives de lleure i donant suport als diferents municipis de la comarca del Garraf per al desenvolupament d’aquestes activitats.

Fonaments de dret

De conformitat amb allò que estableixen els articles 21, 22 i 25 de la Llei 7/1985, de 2 d’abril, de bases de règim local, els articles 51 i 52 del Decret legislatiu 2/2003, la Llei 38/2003, general de subvencions, el Decret 179/1995, que aprova el Reglament d’obres, activitats i serveis dels ens locals de Catalunya i l’Ordenança municipal reguladora de les subvencions.

Per tot això, la Junta de Govern Local

ACORDA

PRIMER. Aprovar el conveni entre l’Ajuntament de Vilanova i la Geltrú i el Consell Esportiu del Garraf en data segons figura al conveni i fins el 31 de desembre de 2015, segons els pactes que s’estableixen en el conveni que s’adjunta.

SEGON. Atorgar una subvenció econòmica per import de 41.000 €, tal i com s’especifica en el conveni, de la partida 33.3410.48103 CONVENI CONSELL ESPORTIU DEL GARRAF, del vigent pressupost ordinari de la Regidoria d’Esports.

TERCER. L’atorgament d’aquesta subvenció resta condicionada al compliment d’allò que disposa el conveni, així com al que disposen la Llei 38/2003, general de subvencions, el Decret 179/1995, que aprova el Reglament d’Obres, activitats i serveis dels ens locals de Catalunya i l’Ordenança municipal reguladora de les subvencions.

QUART. Facultar l’alcaldessa o regidora en qui aquesta delegui, per a la signatura de tota la documentació que sigui necessària per a la formalització del present acord.

CINQUÈ. Ratificar pel Ple el present acord.”
CONVENI ENTRE L’AJUNTAMENT DE VILANOVA I LA GELTRÚ
I EL CONSELL ESPORTIU DEL GARRAF

Vilanova i la Geltrú, a l’Ajuntament, essent el dia          de 2015, es reuneixen,

REUNITS

D’una part, NEUS LLOVERAS I MASSANA, alcaldessa presidenta de l’AJUNTAMENT DE VILANOVA I LA GELTRÚ, assistida pel senyor ISIDRE MARTÍ SARDÀ, secretari d’aquesta corporació.

De l’altra part, BLANCA ALBÀ I PUJOL, presidenta del Consell Esportiu del Garraf.

Ambdues parts es reconeixen capacitat i competència suficient per a la formalització del present conveni i, en representació de les respectives institucions,

MANIFESTEN

I. Que d’acord amb la Llei 1/2000, de 31 de juliol, text únic de la  Llei de l’Esport, on es reconeixen els consells esportius com a ens dedicats bàsicament al foment i la promoció de la pràctica esportiva entre la població en edat escolar. Es determina la seva constitució i composició d’acord amb els principis de representació democràtica i se’ls reconeix la seva personalitat jurídica i capacitat d’obrar per al compliment de les seves funcions.

II. Que des de la data de la seva constitució, 17 de juliol de 1981, el Consell Esportiu del Garraf, registrat al cens d’entitats esportives del Registre d’Entitats de la Generalitat de Catalunya amb el número 93, ha mantingut un funcionament continuat, organitzant els Jocs Esportius Escolars, promovent activitats esportives de lleure i donant suport als diferents municipis de la comarca del Garraf per al desenvolupament d’aquestes activitats.

III. Que des de l’Ajuntament de Vilanova i la Geltrú, es valora positivament la tasca duta a terme pel Consell Esportiu del Garraf.

IV. Aquest conveni es signa per un període comprés entre l’1 de gener i el 31 de desembre de 2015.

V. Que resta pendent la confecció d’un pressupost extraordinari per fer front al deute contemplat en el treball que el Consell Català de l’Esport va encarregar dels comptes del Consell Esportiu del Garraf dels exercicis 2004, 2005 i 2006.

Exposats aquests antecedents i atès l’interès tant de l’Ajuntament de Vilanova i la Geltrú com del Consell Esportiu del Garraf en donar continuïtat als Jocs Esportius Escolars, al Pla Català d’Esport a l’Escola, al Programa d’Activitats de Suport a la Tasca Docent, als Programes de Dinamització Esportiva per als centres d’ensenyament en horari no lectiu, a les Activitats Esportives de Lleure, al Suport Tècnic Esportiu per promoure l’increment i la participació dels infants i joves en activitats físiques i esportives per a la difusió i educació en valors,  per a l’adquisició d’hàbits saludables i per la millora quantitativa i qualitativa de la pràctica esportiva al municipi de Vilanova i la Geltrú i a la comarca del Garraf, les parts signen el present conveni que es regirà pels pactes que segueixen.

PACTES

1. El Consell Esportiu del Garraf, atesa la seva composició i organització, desenvoluparà els programes i activitats esportives, tant recreatives com de formació, incloses en el Pla de Mandat, que des dels seus òrgans de govern siguin acordades.

2. El Consell Esportiu del Garraf vetllarà perquè en el desenvolupament de les activitats anteriorment esmentades s’acompleixin les normes establertes que en garanteixin el bon funcionament.

3. El Consell Esportiu del Garraf assumirà els aspectes de gestió i organització que li corresponguin, d’acord amb les directrius i normatives dels programes i activitats a desenvolupar; admetent en tot moment la col·laboració i el suport de les entitats i organismes que també en siguin competents.

4. L’organització i el desenvolupament de les activitats previstes es realitzarà d’acord amb l’organigrama i l’estructura del Consell Esportiu del Garraf, seguint en tot moment les directrius que es preveuen en els estatuts i reglament de règim intern d’aquesta entitat.

5. El Consell Esportiu del Garraf realitzarà al final de cada exercici una memòria d’activitats i una d’econòmica que posarà a disposició dels seus membres, seguint el que està establert en les normes i estatuts d’aquesta entitat.

6. L’Ajuntament de Vilanova i la Geltrú, com a membre de l’entitat del Consell Esportiu del Garraf, actuarà i participarà, d’acord amb les normes establertes, en els òrgans de representació i gestió d’aquesta entitat que li corresponguin.

7. D’acord amb aquest principi, l’Ajuntament de Vilanova i la Geltrú es compromet a facilitar el desenvolupament de les tasques i activitats que en el si del Consell Esportiu del Garraf siguin acordades. 

8. La signatura del present conveni implicarà la constitució d’una comissió formada pels tècnics d’esports dels municipis de la comarca, per un representant del Consell Comarcal del Garraf, i per un representant del Consell Esportiu del Garraf. Aquesta comissió es reunirà de forma ordinària com a mínim quatre vegades a l’any, i de forma excepcional quan sigui necessari i serà convocada pel Consell Esportiu del Garraf.

9. L’Ajuntament de Vilanova i la Geltrú, procurant atendre els acords i compromisos adoptats en el si del Consell Esportiu del Garraf, satisfarà inicialment  la quantitat econòmica de QUARANTA-UN MIL EUROS (41.000,00 €) per a aquest any 2015, que inclou la quota anual fixa per import de 750 €.

10. El valor de la cessió d’espais per a ús d’oficines i magatzems, serà contemplat com a subvenció no dinerària en els comptes anuals del Consell Esportiu del Garraf per import de NOU MIL EUROS (9.000,00 €).
11. El valor de la cessió d’instal·lacions i espais esportius per a les activitats que siguin objecte dels presents acords, serà tarifada a raó de les taxes vigents i contemplada com a subvenció no dinerària en els comptes anuals del Consell Esportiu del Garraf.

12. L’incompliment de qualsevol dels pactes establerts en el present conveni donarà lloc a la seva denúncia.

13. I en prova de conformitat, les parts signen el present document en el lloc i data assenyalats a l’encapçalament.

Aquest és l’enllaç al vídeo de la sessió plenària en què es tracta aquest punt:


" 

http://videoacta.ajuntament.org/PortalRepro/?pleno=20150504&punto=20



Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 vots del PSC, 3 vots del PP, 3 de la CUP i 2 d’ICV).

SERVEIS A LA CIUTAT

 21. 
Aprovació provisional de la Modificació puntual del Pla General d’Ordenació Urbanística a l’àmbit UA7 Racó de Santa Llúcia, polígon 2.2 La Cucanya.

Relació de fets

I.- En data 4 de juny de 2012, el Ple de l’Ajuntament va aprovar inicialment la Modificació puntual del Pla General d’Ordenació Urbana de Vilanova i la Geltrú, a l’àmbit de la UA7, Racó de Santa Llúcia, polígons 2.1 “Poble Pescador” i 2.2 “La Cucanya”, presentat a instàncies de l’entitat mercantil “Reprentex, SL”, segons document redactat pels equips redactors AIM3 i Taller-Tres Arquitectura, SLP, signat pels arquitectes Jordi Artigas i Modesto Escribano, assumint expressament la iniciativa pública per a la seva formulació, d’acord amb l’article 101.3 del Text refós de la Llei d’urbanisme. 

De conformitat amb l’informe favorable de l’arquitecte municipal incorporat a l’expedient, la present aprovació inicial restava condicionada al lliurament d’un document refós per a l’aprovació provisional que incorporés les prescripcions de l’apartat 3 de dit informe tècnic.

Així mateix, l’esmentat Ple va acordar aprovar la suspensió de la tramitació d'instruments de planejament i gestió urbanística i l'atorgament de llicències, dins l'àmbit delimitat al plànol corresponent, d'acord amb les previsions legals aplicables.

II.- D’acord amb la Memòria Justificativa del document de Modificació puntual del PGO objecte del present expedient, els objectius i criteris de dita modificació, a l’àmbit de la UA7, estan dirigits a millorar els problemes d’accés i mobilitat, aconseguir una major connexió i relació entre el vial d’accés rodat i el de ronda, així com entre les diferents peces de la zona verda, i reordenar la forma i col·locació de la zona hotelera per a un millor encaix de les condicions d’edificació i afavorir la integració en l’entorn.

Per a aconseguir aquests objectius, la modificació puntual consisteix fonamentalment en:

1.- Ajustos en la delimitació dels polígons 2.1 i 2.2 de la UA7 Racó de Santa Llúcia: de forma coherent amb la realitat física existent i la proposta d’ordenació, el document de modificació proposa introduir uns petits ajustos i precisions en la delimitació dels polígons 2.1 i 2.2 de la UA7.   

2.- Modificar l’ordenació del polígon 2.2 i una petita part del polígon 2.1 de la UA7 Racó de Santa Llúcia, per tal de millorar l’accés i mobilitat a l’àmbit, així com fer factibles les condicions d’edificació de la zona hotelera.

3.- Modificar la normativa de la clau hotelera, amb l’objectiu de permetre la implantació de l’edificació de la zona hotelera amb unes condicions d’integració amb l’entorn i adaptació topogràfica més favorables.

4.- No es modifiquen els paràmetres urbanístics fonamentals: les cessions de sòl públic augmenten lleugerament, mentre que els usos i el sostre màxim permès es mantenen.

III.- L’esmentada aprovació inicial d’aquesta modificació puntual es va sotmetre a exposició pública pel termini d’un mes des de la darrera publicació obligatòria, de conformitat amb l’article 23 del Reglament de la Llei d’urbanisme, i 85, 96 i Disposició Addicional Desena del Text refós de la Llei d’urbanisme, i es va publicar l’acord d’aprovació inicial en el Butlletí Oficial de la Província de Barcelona de data 19 de juny de 2012, i en el Diari de Vilanova de data 15/06/2012, així com en el tauler d’edictes de l’Ajuntament i en la pàgina web municipal.
En el decurs del dit termini d’exposició pública, es va presentar escrit d’al·legacions de data 18 de juliol de 2012 (registre d’entrada núm. 2012017124/1) per part del Sr. Xavier Roset i Juan, en nom i representació de l’Agrupació per a la Protecció del Medi Ambient (APMA). 

IV.- Dins el tràmit d’emissió d’informes per part dels organismes sectorials, en data 20 de juliol de 2012 (registre d’entrada núm. 2012017329/1), va tenir entrada informe emès pel servei de Costes de la Direcció General d’Ordenació del Territori i Urbanisme informant desfavorablement la proposta de modificació fins que no s’incorporin les prescripcions que en el mateix hi consten.

Així mateix, en data 24 de juliol de 2012 (registre d’entrada núm. 2012017525/1) va entrar informe d’ADIF, informant favorablement la present modificació de PGO, però condicionat a l’esmena de les deficiències indicades en dit informe, així com a la concessió de la reducció de la línia límit d’edificació, i a les posteriors prescripcions que s’estableixin per ADIF durant la tramitació de la preceptiva autorització d’obres que afecten a les zones d’influència del ferrocarril.

En data 26 de juliol de 2012 (registre d’entrada 2012017746/1) va tenir entrada informe d’impacte i integració paisatgística, emès pel servei de paisatge de la Direcció General d’Ordenació del Territori i Urbanisme, segons el qual la modificació puntual no comporta cap edificació, i d’acord amb el PDUSC no procedeix efectuar una avaluació paisatgística i, per tant, no hi ha inconvenient en què prossegueixi la tramitació de l’expedient.

En data 4 de setembre de 2012, l’Agència Catalana de l’Aigua emet informe favorable a aquesta modificació puntual de Pla General.

En data 18 de gener de 2013 (registre d’entrada núm. 2013001380/1) té entrada informe de la Dirección General de Ferrocarriles del Ministerio de Fomento, de data 08/01/2013, informant desfavorablement la proposta de modificació fins que no s’incorporin les esmenes que en el mateix es fan constar, tot indicant que abans de remetre el document a la CTU de Barcelona per a la seva aprovació definitiva, s’haurà de remetre a aquesta direcció general un exemplar del text refós que resulti, una vegada recollides les observacions indicades a l’informe, a fi d’obtenir el vistiplau final a dit text refós.  

V.- Per tal de donar compliment a aquest darrer informe de la Dirección General de Ferrocarriles, es va remetre, a aquesta, còpia del text refós d’aquesta modificació puntual elaborada pel promotor, recollint les observacions de dit informe, així com de les derivades de l’informe favorable d’ADIF, per tal de prosseguir amb la tramitació i procedir al tràmit de sol·licitud de reducció de la línia límit d’edificació proposada en dita modificació puntual de PGO. Amb relació a dit text refós, la Dirección General de Ferrocarriles va emetre informe de data 9 de juny de 2014 (registre d’entrada núm. 2014018013/1, de 17 de juny), mitjançant el qual no s’informava favorablement el document de modificació fins a l’esmena de les observacions que en el mateix hi consten.    

Traslladat novament document justificatiu de dites observacions, redactat per Eduardo Hernández Ordax, la Dirección General de Ferrocarriles emet un nou informe de data 7 d’agost de 2014 (registre d’entrada núm. 2014023803/1, de 25 d’agost), mitjançant el qual, novament, informa desfavorablement el document presentat, havent de modificar-lo en els aspectes que dit informe assenyala, i indicant, novament, que abans de procedir a la seva aprovació definitiva s’haurà de remetre a aquesta direcció general un exemplar del document final que resulti una vegada recollides les observacions indicades a l’informe, a fi d’obtenir el vistiplau final.  

Així, en data 27 de març de 2015 es remet Ofici a la Dirección General de Ferrocarriles, adjuntant document final d’aquesta modificació puntual de Pla General (el qual s’acompanya de document de justificació del compliment de l’article 98 del DL 1/2010) elaborat per l’equip redactor de la promotora i presentat en aquest Ajuntament en data 23/03/2015 (registre d’entrada núm. 2015008350), una vegada recollides les observacions assenyalades en les conclusions de l’esmentat informe emès per la Dirección General de Ferrocarriles, a fi d’obtenir el seu vistiplau final i continuar la seva tramitació per als acords d’aprovació corresponents.

A la vista de dit document, finalment la Dirección General de Ferrocarriles ha emès informe favorable amb data 10 d’abril de 2015, d’acord amb el qual no hi ha cap inconvenient per a la prossecució de la tramitació d’aquesta modificació de PGO. 

En data 22 d’abril de 2015 Oscar Valverde Moliné va presentar 2 còpies dels annexos al document de Modificació d’Informe Ambiental i d’Estudi d’Impacte i Integració Paisatgística.

VI.- Vist l’informe favorable elaborat pels serveis tècnics d’Urbanisme incorporat a l’expedient, pel qual s’estimen parcialment les al·legacions presentades en data 18 de juliol de 2012 (registre d’entrada núm. 2012017124/1), per part del Sr. Xavier Roset i Juan, en nom i representació de l’Agrupació per a la Protecció del Medi Ambient (APMA), així com s’informa favorablement el document refós presentat per la promotora per al present tràmit d’aprovació provisional. 

El referit informe presenta el següent contingut literal:

1. Antecedents

En data 4 de juny de 2012 el Ple de l’ajuntament de Vilanova i la Geltrú va aprovar inicialment el document de Modificació Puntual del PGO de Vilanova i la Geltrú. Aquesta aprovació inicial va restar condicionada a la presentació d’un document refós que inclogués les prescripcions de  l’informe tècnic.

Simultàniament al tràmit d’informació pública es van sol·licitar informes als organismes afectats.

En data 23 de març de 2015, Oscar Valverde Moliné, redactor del document,  presentà 2 còpies del document de Modificació Puntual del Pla General d’Ordenació De Vilanova i la Geltrú a l’àmbit de la UA7 Racó de Santa Llúcia, polígons 2.1 Poble Pescador i 2.2 “La Cucanya” aprovació provisional i 2 còpies del document Justificació del compliment de l’article 98 DL 1/2010 Modificació Puntual del Pla General d’Ordenació De Vilanova i la Geltrú a l’àmbit de la UA7 Racó de Santa Llúcia, polígons 2.1 Poble Pescador i 2.2 “La Cucanya” aprovació provisional per tal de procedir al tràmit d’aprovació provisional.

En data 22 d’abril de 2015 Oscar Valverde Moliné va presentar 2 còpies dels annexos al document de Modificació d’Informe Ambiental i d’Estudi d’Impacte i Integració Paisatgística.

2. Contingut de la documentació

La MPPGO presentada conté tota la documentació que preveu la legislació urbanística i el planejament territorial i general vigent per a modificacions del planejament general en sòl urbà no consolidat, pels casos en que el planejament general concreta l’ordenació de detall. No hi ha, per tant, mancances de documentació. 

El document presentat a l’aprovació provisional detalla a l’apartat 2.0 Justificació en relació als informes rebuts el compliment dels requeriments de l’informe d’aprovació inicial i dels diversos informes emesos pels organismes afectats.

3. Compliment dels requeriments del l’informe tècnic d’aprovació inicial

La conclusió setena de l’informe tècnic del tràmit d’aprovació inicial determinava que es requeria un document de text refós que incorpores les següents prescripcions i requeriments:

· Cal substituir el títol del document

· Errades gràfica en la línea d’edificació vigent de la reglamentació ferroviària en els plànols i.04, i.07 i  o.04 i a diversos capítols dels annexos 

· Remissió a la Llei 3/2012 al capítol 6 (Avaluació Econòmica i Financera)

· Nova directriu d’urbanització referent al sistema de captació de pluvials

· Errada material a l’annex de justificació de la modificació d’espais lliures

· Errada material a l’estudi paisatgístic

· Errada material a l’informe Ambiental

· Errades d’incoherència a l’informe Ambiental

· Manca de determinades alternatives a l’informe Ambiental

· Ajustos puntuals en les qualificacions de sistemes de la proposta

El document per l’aprovació provisional incorpora aquest requeriments:

· S’ha modificat el títol del document en tramitació

· S’han modificat les línies corresponents al sector ferroviari segons els informes d’ADIF i el Ministerio de Fomento

· S’ha incorporat al redactat del capítol 6 que l’art. 99 del DL1/2010 ha estat modificat per l’article 40 i la Disposició Addicional 3a de la Llei 3/2012 de modificació del TR de la Llei d’urbanisme

· S’han corregit les diverses errades materials detectades a l’annex de justificació d’espais lliures

· S’ha incorporat al redactat de les normes urbanístiques (art. 11.5) el redactat de l’informe de l’ACA referent al sanejament

· S’ha eliminat la qualificació de serveis tècnics (clau D) d’una petita porció de sol situada al mig de la zona verda substituint-la per la qualificació d’espais verds (clau F).

· Pel que fa al requeriment de substituir la qualificació de vial per bicicletes i vianants (clau A-CBV) per la d’espais lliures (clau F) de l’últim tram de 40 metres a l’est de l’àmbit es justifica que es mantingui la clau A-CBV pel compliment de l’informe del Servei de Costes del Departament de Territori i Sostenibilitat referent a garantir la servitud de trànsit corresponent a la franja de 6 metres a partir del límit interior de la ribera de mar (art. 26 Llei de Costes). En aquest sentit s’ha de dir que el document per l’aprovació provisional incorpora el compromís dels promotors de la cessió de 559,05m2 de sòl exterior a l’àmbit de la modificació  (punt 5.7 Altres compromisos que adquireixen els promotors). Aquest compromís de cessió permetrà la continuïtat del camí de ronda i la connexió amb la Platja dels Capellans.

· S’ha substituït el paràgraf incorrecte a l’estudi paisatgístic

· S’han corregit les errades materials al capítol 4.1.6 de l’Informe ambiental

· S’han corregit les errades de coherència entre la Modificació del PGO i l’informe ambiental a les pàgines 72,73,77,83 i 84

· S’han incorporat les dues alternatives proposades al capítol 5.1 Descripció i Anàlisi Ambiental de les Característiques de les Alternatives Considerades
4. Al·legacions presentades durant el període d’exposició pública i proposta de resolució

Durant el període d’exposició pública s’ha rebut una al·legació formulada per l’Agrupació per a la Protecció del Medi Ambient  (APMA). Aquest al·legació va ser presentada en data 18 de juliol de 2012 per part d’aquesta agrupació representada pel sr. Xavier Roset i Juan.

L’al·legació es resumeix en cincs punts als quals es dona resposta:

1. El motiu de la modificació en tràmit és el d’alterar la zonificació o l’ús urbanístic dels espais lliures fent-ho sense respectar la seva funcionalitat

Els objectius de la modificació tramitada són millorar els problemes d’accés de “La Cucanya”, ajustar la delimitació del polígons 2.1 i 2.2 de la UA7 de forma coherent amb la realitat física, millorar la connexió entre el vial rodat i el de ronda i reordenar l’ordenació i millorar la integració a l’entorn del sòl d’us hoteler.

L’ús del sòl privat no varia, mantenint-se el que determina el planejament vigent per la UA 7 (Pla General d’Ordenació Urbana de Vilanova i la Geltrú ). El plànol de la sèrie C determina la clau corresponent a l’ús hoteler (clau HOT). El document en tramitació no modifica cap paràmetre i manté el sostre màxim permès. 

El sòl de sistemes corresponent a espais lliures augmenta en 229,00 m2. La justificació de la seva disposició s’explica abastament tant en el document de modificació com en l’annex de justificació del compliment de l’art. 98 DL1/2010. Tal com s’hi detalla es pretén mantenir la continuïtat del camí de ronda i la seva connexió tant física com visual amb la resta de sòl de sistemes de l’entorn de l’àmbit de la modificació. La disposició dels espais lliures del document tramitat no substitueix el sòl afectat per la protecció marítimo-terrestre (que manté la seva qualificació), sinó que s’hi afegeix. 

Respecte a la funcionalitat dels espais lliures s’ha de incidir en la topografia dels mateixos, que dificulta la creació d’espais de gran mida a la mateixa cota. Es potencia la connectivitat de l’àmbit de la modificació i el seu entorn amb el camí de ronda. En aquest sentit el document incorpora el compromís de cessió del sòl que ha de permetre la connexió amb la Platja dels Capellans.

(l’informe tècnic afegeix quadre gràfic amb el Comparatiu planejament vigent – proposta de modificació)

2. El joc de xifres de la proposta intenta amagar l’evidència de la pèrdua d’espai de domini públic a favor d’un major aprofitament privat

Tal com s’ha explicat al punt anterior l’aprofitament de l’àmbit de la modificació no varia, mantenint-se el sostre edificable màxim. Tanmateix el document incorpora el compromís de cessió de sòl fora l’àmbit (incloent el projecte d’urbanització i l’execució de les obres corresponents) per a la seva incorporació al cens públic.

3. La modificació proposa augmentar l’aprofitament privat i també apaivagar l’impacte paisatgístic i ambiental que tindrà un hotel situat a ran de terra i sobre un penya segat

El document en tramitació no modifica la qualificació del sòl privat de l’àmbit. Es mante la clau corresponent a sòl urbà d’ús hoteler (clau HOT) del Pla General d’Ordenació Urbana de Vilanova i la Geltrú. 

El document en tramitació te com un dels objectius principals precisament regular l’impacte paisatgístic i establir les garanties necessàries per minimitzar-lo. En aquest sentit la superfície de la parcel·la de sòl privat disminueix en 1.464,00m2.

Es manté el sostre màxim edificable i s’estableixen uns paràmetres de gàlibs, separacions i nombre de plantes màxim (PB+2) que garanteixen la integració de l’edificació  hotelera en un entorn molt sensible. 

4. El Ple extraordinari de data 23 de gener de 2012 va aprovar una moció sobre la revisió del PGOU fet que pot fer canviar algunes de les previsions del mateix. La Modificació en tràmit pot consolidar uns dels aspectes del PGOU que s’hauria de revisar

Aquesta al·legació fa esment a possibles revisions del planejament general que no afecten al contingut concret del document en tramitació que manté la classificació vigent de l’àmbit com a sòl urbà.

5. En sessió de data 30 de  març de 2012 el Ple de l’Ajuntament va acordar constituir la Comissió de Seguiment del Procés de Participació del POUM. S’hauria de posposar la present modificació fins que es posi en marxa el consell assessor i la participació ciutadana.

Tal com s’ha dit en el punt anterior aquesta al·legació fa esment a possibles revisions del planejament general que no afecten al contingut concret ni al document en tramitació, que manté la classificació vigent de l’àmbit com a sòl urbà.

Atès l’explicat es proposa estimar parcialment les al·legacions 1 i 2 atès que el document en tramitació ja recull la sol·licitud de mantenir el sòl de domini públic del planejament vigent, al qual s’afegeix i no substitueix, el sòl d’espais lliures.

Pel que fa a la al·legació 3 es proposa la seva desestimació atès que la modificació en tràmit no augmenta l’aprofitament de l’àmbit.

Pel que fa a les al·legacions 4 i 5 es proposa la seva desestimació atès que es refereixen a aspectes no relacionats directament amb el contingut del document en tramitació.
5.
Informes dels organismes consultats

El document especifica en l’apartat 2.0 Justificació en relació als informes rebuts, el compliment de les prescripcions dels informes rebuts, que són els següents: 

· Agència Catalana de l’Aigua


L’informe és favorable sense establir cap prescripció. No obstant el document incorpora a la normativa consideracions generals de l’informe com l’obligació del compliment de l’Ordenança tipus d’estalvi d’aigua de la Diputació de Barcelona i l’obligació d’incorporar un dipòsit de captació de la primera fracció de pluja.

· Servei de Costes del Departament de Territori i Sostenibilitat

El servei de Costes va emetre un informe desfavorable fins que no s’incorporin una sèrie de prescripcions. El document tramitat les incorpora totalment: 

· Es modifica l’àmbit alliberant l’ocupació sobre el domini públic maritimoterrestre

· S’incorporen les garanties per garantir la servituds i pas de vehicles de vigilància i salvament

· S’elimina la qualificació de serveis tècnics substituint-la per la d’espais lliures

· S’incorporen les afectacions producte del compliment de la Llei de Costes sobre els sols i edificacions afectats, s’incorpora el compliment de l’art. 28. 2 de la Llei de Costes i s’incorpora en la normativa l’art. 11.5 b de la mateixa llei

· Direcció General del Territori del Departament de Territori i Sostenibilitat


L’informe d’impacte i integració paisatgística no determina cap prescripció

· ADIF (Administrador de Infraestructuras Ferroviarias) Ministerio de Fomento

S’incorporen la totalitat de les prescripcions relatives a limitacions a la propietat en sòl de domini públic, grafisme de la zona de domini públic, distàncies i separacions de les edificacions, prescripcions per a projectes i obres d’urbanització en vialitat, doble qualificació dels sols sobre el traçat ferroviari, prescripcions respecte sorolls i vibracions.

· Dirección General de Ferrocarrriles. Ministerio de Fomento:

La Dirección General de Ferrocarriles, depenent de la Secretaria General de Infraestructures del Ministerio de Foment ha emès 4 informes.

· Informe data 8 gener 2013

· Informe data 9 juny 2014

· Informe data 7 agost 2014

· Informe data 10 abril 2015

L’informe de data 8 de gener correspon al document aprovat inicialment. 

Els informes de data 9 de juny de 2014 i 7 d’agost de 2014 corresponen a propostes de documents de modificació que interpretaven el contingut dels mateixos. 

Finalment en data 10 d’abril de 2015 es va emetre informe en sentit favorable on es valida el compliment de les prescripcions dels informes anteriors en el document per l’aprovació provisional: 

· Es representen correctament les limitacions a la propietat en els dos marges de la línea ferroviària als plànols i.04, i.07, o.02a, o.02b i o.04.

· Es comprova que part dels sols qualificats amb les claus F, A-VPI/C, A-VPI, AOV, A-CBV i HOT1 estan dins de la zona de domini públic i de protecció i que el redactat de la normativa del document de modificació (art.5.3) prescriu les prescripcions corresponents a l’autorització d’ADIF.

· Es grafia correctament la línea límit d’edificació als plànols i.04, i.07, o.02a, o.02b i o.04 a 20 metres de l’aresta exterior més propera de la plataforma

6.
Afectacions al polígon 2.1, Poble Pescador
La MPPGO presentada provoca les següents afectacions al Polígon 2.1, Poble Pescador, de la UA7, Racó de Santa Llúcia:

· Ajusta l’àmbit del polígon 2.1

· Modifica puntualment la qualificació del sòl dins del polígon 2.1 mitjançant ajustos en tres unitats de zona de vial, espai lliure i residencial, respectivament.

· Preveu la reforma del pont existent sobre el ferrocarril mitjançant el destí per a vianants i la construcció al costat d’un nou pont per vehicles. Dit pont és l’accés comú actual als polígons 2.1, Poble Pescador, i 2.2, La Cucanya.

· Afecta el sistema de clavegueram existent del polígon 2.1, situat actualment sobre terrenys del polígon 2.2, inclosos la cisterna i el grup de bombeig. El plànol O.06 de la MPPGO indica que el nou grup de bombeig se situarà al costat oest del polígon 2.2.

La petita magnitud d’aquestes afectacions no obliga a la revisió dels equilibris entre polígons establerts per l’instrument de divisió poligonal vigent. El document per l’aprovació provisional no ha incorporat cap nova determinació al respecte.

7.
Document de justificació del compliment de l’art. 98 DL1/2010: Modificació d’espais lliures

El document de modificació inclou un annex que recull de forma independent la justificació del compliment de l’art. 98 del DL 1/2010 referent a la modificació de la disposició dels espais lliures de l’àmbit de la modificació.

Per tal de garantir la interrelació dels espais lliures, el camí de ronda i el verd privat de la parcel·la de sòl privat s’inclou un estudi paisatgístic que detalla el tractament dels diferents espais en funció de la seva topografia i localització. Es proposa un tractament en terrasses per tal de facilitar espais d’estada. Alhora es proposa la  plantació de diverses especies vegetals i la recuperació dels murs de pedra existents.

Com ja s’ha dit en aquest informe s’ha de destacar que el document de modificació inclou en el punt 5.7 Altres compromisos que adquireixen els promotors la cessió  del 559,05m2 urbanitzats de sòl adjacent al límit és de l’àmbit que ha de permetre la continuïtat del camí de ronda amb la Plata dels Capellans.

8.
Conclusions

En relació a la Modificació Puntual del Pla General d’Ordenació de Vilanova i la Geltrú a l’àmbit de la UA7, Racó de Santa Llúcia, polígons 2.1, Poble Pescador, i 2.2, La Cucanya, presentat per Reprentex SL, d’acord amb tot allò exposat anteriorment i sense perjudici d’altres informe tècnics, ambientals o jurídics millor fonamentats, el tècnic sotasignat informa en sentit favorable la seva aprovació provisional.”

Fonaments de dret

1.- De conformitat amb l’article 96 del Decret legislatiu 1/2010, de 3 d’agost, pel qual s’aprova el Text refós de la Llei d’urbanisme, i l’article 117.3  del Reglament de la Llei d’urbanisme (aprovat per Decret 305/2006, de 18 de juliol), la tramitació de les modificacions dels plans urbanístics se subjecta al mateix procediment que la seva formació, amb les excepcions que s’estableixin per reglament i les particularitats previstes legalment. 

2.- L’òrgan municipal competent per a l’adopció de l’acord d’aprovació provisional de la present modificació puntual de Pla General és el Ple de l’Ajuntament, de conformitat amb l’article 22.2 c) de la Llei de bases de règim local, en relació amb l’article 85. 1 del Decret legislatiu 1/2010, de 3 d’agost, pel qual s’aprova el Text refós de la Llei d’urbanisme. 

D’acord amb l’article 47.2 ll) de la referida Llei de bases de règim local i l’art. 114.3 k) del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, el referit acord requereix el vot favorable de la majoria absoluta del nombre legal de membres de la corporació.

La seva tramitació s’ha de subjectar a les mateixes disposicions que en regeixen la formació (concretament, arts. 85 i 96 del Text refós de la Llei d’urbanisme) i l’òrgan competent per a la seva aprovació definitiva és la Comissió Territorial d’Urbanisme de Barcelona (art. 80 a) TRLUC).

Per tot l’exposat, i de conformitat amb el Decret legislatiu 1/2010, de 3 d’agost, pel qual s’aprova el Text refós de la Llei d’urbanisme i el Reglament que la desenvolupa, i vista la proposta de la Comissió Informativa de Serveis a la Ciutat, aquest Ple de l’Ajuntament
ACORDA:

“PRIMER. Estimar parcialment les al·legacions presentades en data 18 de juliol de 2012 (registre d’entrada núm. 2012017124/1), per part del Sr. Xavier Roset i Juan, en nom i representació de l’Agrupació per a la Protecció del Medi Ambient (APMA), d’acord amb els motius i justificacions continguts a l’informe dels serveis tècnics d’Urbanisme, incorporat a l’expedient, en el sentit d’estimar les al·legacions 1 i 2, atès que el document en tramitació ja recull la sol·licitud de mantenir el sòl de domini públic del planejament vigent, al qual s’afegeix, i no substitueix, el sòl d’espais lliures; i desestimar la resta d’al·legacions, en el sentit que figura en dit informe tècnic.

SEGON. Aprovar provisionalment la Modificació puntual del Pla General d’Ordenació Urbana de Vilanova i la Geltrú, a l’àmbit de la UA7, Racó de Santa Llúcia, polígons 2.1 “Poble Pescador” i 2.2, “La Cucanya”, presentat a instàncies de l’entitat mercantil “Reprentex, SL”, segons document redactat pels equips redactors AIM3 i Taller-Tres Arquitectura, SLP.

El referit document refós de modificació incorpora el compliment de les prescripcions efectuades en l’acord d’aprovació inicial, d’acord amb l’informe dels serveis tècnics d’Urbanisme incorporat a l’expedient, les consideracions que es deriven de l’estimació parcial de les al·legacions presentades, d’acord amb el punt anterior, així com les que es deriven dels informes emesos pels organismes afectats, per raó de llurs competències sectorials.

TERCER. Trametre el present acord, juntament amb una còpia de l’expedient administratiu complet, tres exemplars del document de Modificació puntual de Pla General d’Ordenació, degudament diligenciats, així com una còpia del dit document en suport informàtic a la Comissió Territorial d’Urbanisme de Barcelona per a la seva aprovació definitiva, d’acord amb l’article 80 a) del Text refós de la Llei d’urbanisme (Decret legislatiu 1/2010, de 3 d’agost).

QUART. Notificar el present acord als interessats que consten a l’expedient, i a l’Agrupació per a la Protecció del Medi Ambient (APMA), amb expressió dels recursos que siguin escaients.”
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=21
Per a l’aprovació d’aquest dictamen es requereix majoria absoluta.

Es vota la proposta, la qual s’aprova amb el resultat següent:


Vots a favor:  CiU (9), PSC (7), PP (3) i ICV (2) = 21 vots



Vots en contra:  CUP = 3 vots
 22. 
Aprovació inicial del Reglament de creació i funcionament de la Comissió del Nomenclàtor i del procediment per a l’assignació de denominacions de carrers, equipaments i espais públics del municipi de Vilanova i la Geltrú.

Relació de fets 

1. El nomenclàtor, com a conjunt de noms d’una població, constitueix una riquesa patrimonial que posa en contacte la llengua i la cultura amb el seu territori i, per tant, forma part de la història del municipi. Una història viva en què els noms de lloc estan en constant evolució. Les denominacions de vies, places, espais, sectors, llocs i equipaments formen part del patrimoni col·lectiu i aporten un reconeixement públic a la manera popular de denominar els espais, a una causa, a la memòria d un personatge, a un esdeveniment, etc. És per això que el topònim incorpora un valor afegit de caràcter afectiu a l’espai objecte de denominació, que contribueix a reforçar la identificació amb l’entorn més pròxim i el sentiment ciutadà de pertinença a la col·lectivitat.

2. La toponímia vilanovina és, doncs, un patrimoni col·lectiu de la ciutat que a més de ser un element d’informació sobre la història dels llocs que anomena és l’element identificador bàsic del territori i serveix per acotar-lo i definir-lo. Per tant, cal sotmetre l’assignació de noms a unes regles sistemàtiques, ordenades i clarament establertes.

3. Així mateix, el nomenclàtor forma part de la memòria reconeguda de les ciutats, en ell hi figuren persones considerades rellevants per la seva contribució a la societat. Però en aquests reconeixements públics hi ha un clar predomini de les figures masculines i una molt escassa presència femenina que s’ha anat arrossegant al llarg del temps.  La tradició patriarcal de la nostra societat ha negat al llarg de la història la visibilitat a les dones, fins i tot  aquelles que han fet grans aportacions s’han vist invisibilitzades a les plaques dels nostres carrers, avingudes i places. El percentatge de noms dedicats a les dones és del tot desproporcionat i quan el nom d’un carrer és femení predominen les dones lligades a la religió catòlica i al seu santoral. Aquest és un greuge històric que cal reparar. El coneixement i la transmissió de la història són elements decisius en la vertebració de la memòria d’un país. Que les dones esdevinguin subjectes històrics significa, també, que els seus noms i les seves gestes s’incorporin a la narrativa històrica del passat, del present i del futur. Amb aquesta finalitat, el Ple de l’Ajuntament de 19 de gener de 2015 va aprovar una moció en relació amb la visualització en el nomenclàtor de la ciutat de la contribució femenina, quin contingut es trasllada a aquest reglament.  

4. Amb aquesta voluntat d’establir un mecanisme i un reglament que permeti dur a terme correctament la competència de les corporacions locals en ordre a l’establiment de la denominació dels vials, espais i equipaments públics, no tan sols de nova creació sinó també per al canvi de denominacions anteriors, es crea la Comissió de Nomenclàtor i el seu reglament de funcionament. Per tot plegat, així com degut al desenvolupament normatiu i legislatiu produït en els darrers anys, aquest reglament substitueix l’anterior Reglament de funcionament de la Comissió Municipal de Treball per a la Nomenclatura dels Vials Públics de la ciutat, aprovat pel Ple de l’Ajuntament de data 6 de juliol de 1992. 
5. Així, les directrius bàsiques que recull aquest reglament s’emparen en el Decret 78/1991, de 8 d’abril, sobre l’ús de la toponímia i la Llei 1/1998, de 7 de gener, de política lingüística, i la resolució de 16 de març de 2015, de la Subsecretaria, per la que es publica la Resolució de 30-01-2015, de la Presidència de l’Institut Nacional d’Estadística i de la Direcció General de Coordinació de Competències amb les Comunitats Autònomes i les Entitats Locals, sobre instruccions tècniques als ajuntaments sobre gestió del Padró municipal (BOE núm. 71, de 24 de març de 2015).

6. Vist el text de Reglament de creació i funcionament de la Comissió del Nomenclàtor i del procediment per a l’assignació de denominacions de carrers, equipaments i espais públics del municipi de Vilanova i la Geltrú, incorporat a l’expedient.
Fonaments de dret
I. D’acord amb les competències municipals en matèria d’infraestructura viària i altres equipaments de la seva titularitat, així com de gestió del padró municipal (articles 25.2 d), 16 i 17 de la Llei de bases de règim local).

II. Correspon als municipis, entre d’altres, les potestats reglamentàries i d’autoorganització. Dins l’àmbit de la seva competència, i en l’exercici de l’activitat d’intervenció dels ens locals, aquests podran aprovar ordenances i reglaments (arts. 4.1.a  i 84.1.a de la Llei de bases de règim local, i 8.1.a i 178 del Text refós de la Llei municipal i de règim local de Catalunya, aprovat per Decret legislatiu 2/2003, de 28 d’abril). 

III. L’aprovació de les ordenances i reglaments locals s’ha d’ajustar al procediment previst a l’article 178 del Text refós de la Llei municipal i de règim local de Catalunya (en desplegament de l’article 49 de la Llei de bases de règim local), i requereix l’informe previ de secretari i interventor en els supòsits que contempla l’article 179 de dit text refós. 

Els articles 60 a 66 del Reglament d’obres, activitats i serveis dels ens locals (aprovat per Decret 179/1995, de 13 de juny), desenvolupen el procediment establert per a l’aprovació de les ordenances i reglaments.

IV. L’òrgan municipal competent per a l’adopció de l’acord d’aprovació inicial del present reglament és el Ple de l’Ajuntament, de conformitat amb l’article 22.2 d) de la Llei de bases de règim local. En el present cas, s’aprova per majoria simple (art. 65.2 del Reglament d’obres, activitats i serveis dels ens locals).

Per tot l’exposat, vista la proposta de l’esmentat reglament i l’informe jurídic incorporat a l’expedient, i de conformitat amb l’art. 25.1 de la Llei de bases de règim local, i els articles 66.1 i 66.2 del Decret legislatiu 2/2003, pel qual s’aprova el Text refós de la Llei municipal i de règim local de Catalunya, i vista la proposta de la Comissió Informativa de l’Àrea de Serveis a la Ciutat, havent exercit prèviament les funcions de Comissió d’estudi previstes a l’article 62 del Reglament d’obres, activitats i serveis dels ens locals, aquest Ple de l’Ajuntament
ACORDA:

“PRIMER. Aprovar inicialment el Reglament de creació i funcionament de la Comissió del Nomenclàtor i del procediment per a l’assignació de denominacions de carrers, equipaments i espais públics del municipi de Vilanova i la Geltrú.

SEGON. Publicar el present acord en el Butlletí Oficial de la Província, en el Diari Oficial de la Generalitat de Catalunya, en un dels diaris de premsa periòdica de més divulgació en l’àmbit municipal, en el tauler d’edictes de la Corporació i en la web municipal d’aquest Ajuntament, i sotmetre’l a informació pública, juntament amb el text íntegre de la proposta de reglament, pel termini de TRENTA (30) DIES HÀBILS, d’acord amb l’article 63.2 del Reglament d’obres, activitats i serveis dels ens locals (aprovat per Decret 179/1995, de 13 de juny), durant el qual es podran presentar reclamacions i al·legacions.

El termini d’informació pública començarà a comptar des de l’endemà de la darrera de les publicacions oficials abans esmentades.

L’expedient restarà a disposició de qualsevol persona interessada a la Regidoria d’Urbanisme, Obres i Habitatge, ubicada al carrer Llanza, 7 primer pis, 08800 Vilanova i la Geltrú (Barcelona), en horari laborable de dilluns a divendres de 9 a 14 hores.

TERCER. Disposar que en el supòsit que no es presentin reclamacions o al·legacions, s’entendrà definitivament aprovat el referit reglament, un cop transcorregut el termini d’informació pública, sense cap tràmit ulterior (art. 65.1 ROAS). En cas contrari, caldrà adoptar un acord exprés pel Ple de l’Ajuntament, per aprovar-lo definitivament.

Un cop aprovat definitivament, l’esmentat reglament es publicarà de la forma següent:

a) Al tauler d’edictes i al BOP: el text dels acords plenaris adoptats, així com el text íntegre del reglament.

b) Al DOGC: la referència del BOP on s’hagi fet la publicació municipal anteriorment esmentada.”

REGLAMENT DE CREACIÓ I FUNCIONAMENT DE LA COMISSIÓ DEL NOMENCLÀTOR I DEL PROCEDIMENT PER A L’ASSIGNACIÓ DE DENOMINACIONS DE CARRERS, EQUIPAMENTS I ESPAIS PÚBLICS DEL MUNICIPI DE VILANOVA I LA GELTRÚ. 

PREÀMBUL 

El nomenclàtor, com a conjunt de noms d’una població, constitueix una riquesa patrimonial que posa en contacte la llengua i la cultura amb el seu territori i, per tant, forma part de la història del municipi. Una història viva en què els noms de lloc estan en constant evolució. Les denominacions de vies, places, espais, sectors, llocs i equipaments formen part del patrimoni col·lectiu i aporten un reconeixement públic a la manera popular de denominar els espais, a una causa, a la memòria d’un personatge, a un esdeveniment, etc. És per això que el topònim incorpora un valor afegit de caràcter afectiu a l’espai objecte de denominació, que contribueix a reforçar la identificació amb l’entorn més pròxim i el sentiment ciutadà de pertinença a la col·lectivitat.

La toponímia vilanovina és, doncs, un patrimoni col·lectiu de la ciutat que a més de ser un element d’informació sobre la història dels llocs que anomena és l’element identificador bàsic del territori i serveix per acotar-lo i definir-lo. Per tant, cal sotmetre l’assignació de noms a unes regles sistemàtiques, ordenades i clarament establertes.

Així mateix, el nomenclàtor forma part de la memòria reconeguda de les ciutats, en ell hi figuren persones considerades rellevants per la seva contribució a la societat. Però en aquests reconeixements públics hi ha un clar predomini de les figures masculines i una molt escassa presència femenina que s’ha anat arrossegant al llarg del temps.  La tradició patriarcal de la nostra societat ha negat al llarg de la història la visibilitat a les dones, fins i tot  aquelles que han fet grans aportacions s’han vist invisibilitzades a les plaques dels nostres carrers, avingudes i places. El percentatge de noms dedicats a les dones és del tot desproporcionat i quan el nom d’un carrer és femení predominen les dones lligades a la religió catòlica i al seu santoral. Aquest és es un greuge històric que cal reparar. El coneixement i la transmissió de la història són elements decisius en la vertebració de la memòria d’un país. Que les dones esdevinguin subjectes històrics significa, també, que els seus noms i les seves gestes s’incorporin a la narrativa històrica del passat, del present i del futur. Amb aquesta finalitat, el Ple de l’Ajuntament de 19 de gener de 2015 va aprovar una moció en relació amb la visualització en el nomenclàtor de la ciutat de la contribució femenina, quin contingut es trasllada a aquest reglament.  

Amb aquesta voluntat de d’establir un mecanisme i un reglament que permeti dur a terme correctament la competència de les corporacions locals en ordre a l’establiment de la denominació dels vials, espais i equipaments públics, no tan sols de nova creació sinó també per al canvi de denominacions anteriors, es crea la Comissió de Nomenclàtor i el seu reglament de funcionament. Per tot plegat, així com degut al desenvolupament normatiu i legislatiu produït en els darrers anys, aquest reglament substitueix l’anterior Reglament de funcionament de la Comissió Municipal de Treball per a la Nomenclatura dels Vials Públics de la ciutat, aprovat pel Ple de l’Ajuntament de data 6 de juliol de 1992. 
Així, les directrius bàsiques que recull aquest reglament s’emparen en el Decret 78/1991, de 8 d’abril, sobre l’ús de la toponímia i la Llei 1/1998, de 7 de gener, de política lingüística, i la resolució de 16 de març de 2015, de la Subsecretaria, per la que es publica la resolució de 30-01-2015, de la Presidència de l’Institut Nacional d’Estadística i de la Direcció General de Coordinació de Competències amb les Comunitats Autònomes i les Entitats Locals, sobre instruccions tècniques als ajuntaments sobre gestió del Padró municipal (BOE núm. 71, de 24 de març de 2015).
CAPÍTOL I 

DISPOSICIONS GENERALS 

Article 1.- Objecte 
1. Determinar el procediment de la denominació de carrers, equipaments i espais públics del municipi. 

2. Elaborar una proposta de Nomenclàtor oficial de carrers, equipaments i espais públics del municipi. 

3. Proposar denominacions de nous carrers, equipaments i espais públics o la modificació dels mateixos. 

Article 2.- Àmbit d’aplicació

Aquest reglament serà d’aplicació en tot el terme municipal de Vilanova i la Geltrú.

Article 3.- Definicions i conceptes 

1.  Als efectes d’aquest reglament s’entén per: 

A. 
Vies urbanes: les que transcorren íntegrament pel sòl urbà i, en funció de la seva definició lingüística, portaran preferentment la denominació d’avinguda, carrer, carreró, passatge, passeig, plaça, rambla, rasa, pujada, baixada, ronda, travessia o qualsevol altre adient a la tipologia de via urbana. 

B. 
Travessera: la part d’una carretera que transcorre per nucli urbà s’anomenarà preferentment carretera o travessera. 

C. 
Vies rurals: les compreses dins el terme municipal que transcorren principalment per sòl rústic, portaran preferentment la denominació de camí. 

D. 
Espais públics: els terrenys de titularitat pública i d’ús públic destinats a activitats d’esbarjo, lúdiques, educatives, culturals, etc.. En funció de la seva definició lingüística poden anomenar-se jardí, mirador, parc, pla, rotonda, etc. 

E. 
Equipaments i altres centres públics: els centres i dependències municipals on es prestin serveis als ciutadans. 

2. Per a la denominació dels diferents tipus de via, espais o equipaments recollits en el punt anterior, s’utilitzarà de manera preferent el que es recull en l’apartat anterior per a cada tipologia. No obstant això, de manera motivada, la Comissió del Nomenclàtor de Vilanova i la Geltrú podrà proposar-ne d’altres. 

3. La denominació es composarà del tipus de via, equipament o espai, i el nom específic. Pel que fa als equipaments, la denominació podrà anar acompanyada del destí de l’equipament o de la identificació de l’activitat del centre. 

CAPÍTOL II 

CREACIÓ I FUNCIONAMENT DE LA COMISSIÓ DEL NOMENCLÀTOR DE VILANOVA I LA GELTRÚ. 

Article 4.- Creació i Objectiu

Es crea la Comissió del Nomenclàtor de Vilanova i la Geltrú com a òrgan d’assessorament, informe i consulta en relació a la determinació de les denominacions recollides en aquest reglament. 

Article 5.- Naturalesa jurídica 

La Comissió del Nomenclàtor de Vilanova i la Geltrú és un òrgan d’assessorament de l’administració municipal adscrit a la Comissió Informativa de la Regidoria que sigui competent en la matèria de Nomenclàtor, que té assignada la competència d’informar, amb caràcter preceptiu i no vinculant, de tots els assumptes relatius a la denominació de vies, espais i equipaments públics del municipi, de conformitat amb els articles 11 i 22 de la Llei 30/1992, de 26 de novembre, de règim jurídic de les administracions públiques i el procediment administratiu comú.

Article 6.- Funcions 
Són funcions de la Comissió: 

1. 
Assessorar en relació amb les propostes de denominacions de vies, espais i equipaments públics. 

2. 
Informar de les propostes de denominació de vies, espais i equipaments públics que es presentin per iniciativa municipal, entitats o persones interessades. 

3. 
Recollir informació referent a vies, espais i equipaments públics sense denominació. 

4. 
Recollir les propostes de noms per a vies, espais i equipaments públics del municipi. 

5. 
Elaborar i mantenir un catàleg dels noms de les vies públiques, equipaments municipals i espais públics. 

6. 
Confeccionar i mantenir un catàleg de noms en previsió de futures denominacions. 

7. 
Revisar de manera periòdica el nomenclàtor de vies, equipaments i espais públics de la ciutat. 

8. 
Elaborar altres estudis i informes relacionats amb l’objecte d’aquest reglament. 

9. 
Estudiar i proposar millores relatives a la tasca de la Comissió. 

Article 7.- Composició

La Comissió del Nomenclàtor de Vilanova i la Geltrú incorporarà la paritat de gènere en la seva composició, en la mesura que sigui possible, i estarà formada per: 

- Presidència: L’alcalde/essa o el regidor/a en qui delegui. 

- Vocals: 

- 
El secretari general de l’Ajuntament o funcionari en qui delegui. 

- 
Els regidors/es que formin part de la Comissió Informativa de la Regidoria que sigui competent en la matèria de Nomenclàtor, o regidors en qui deleguin.

- 
El cap de servei de la Regidoria competent en la matèria de Nomenclàtor.  

- 4 tècnics/ques municipals, entre ells una persona tècnica del servei competent en matèria d’equitat de gènere.

- 
Una representant del Casal de Dones de Vilanova i la Geltrú. 

- 
Un representant de l’Oficina de Català de Vilanova i la Geltrú.

- 
Un/a representant de l’Institut d’Estudis Penedesencs.

- 
Un representant d’un dels Consells Municipals d’AAVV.

- 
Un màxim de tres persones alienes a l’organització municipal, a títol individual o representants d’entitats, amb coneixement contrastat en el camp de la toponomàstica o el patrimoni històric i cultural de Vilanova i la Geltrú, que designarà la presidència amb el consens previ de la Junta de Portaveus municipal. 
Secretaria: El secretari general de l’Ajuntament o funcionari en qui delegui.  

Article 8.- Règim de sessions i presa de decisions 

1. La Comissió es reunirà prèvia convocatòria de la Presidència. 

2. La Comissió es constituirà vàlidament amb l’assistència, com a mínim, de la meitat més un dels seus membres. Caldrà per a la vàlida realització de les reunions l’assistència de les persones que realitzin les funcions de Presidència i Secretaria o qui, en cada cas, les substitueixi. La Comissió també quedarà vàlidament constituïda quan, malgrat no s’hagin acomplert els requisits de la convocatòria, estiguin reunits tots els seus membres i així ho acordin per unanimitat.

3. Els membres de la Comissió prendran les decisions per consens. Quan no sigui possible se sotmetran a votació. En cas de votació, les decisions es prendran per majoria simple i, en cas d’empat, decidirà el vot de qualitat de la Presidència. 

4. Podran assistir a les reunions, amb veu però sense vot, altres persones membres de l’Ajuntament o no, a petició de la Presidència i en atenció al seu interès o coneixements específics sobre el tema puntual a tractar.

5. En el no previst en els apartats següents, el règim de sessions i presa de decisions de la Comissió es regirà per l’establert als articles 22 a 27 de la Llei 30/1992, de 26 de novembre, de règim jurídic de les administracions públiques i del procediment administratiu comú, i articles 13 a 20 de la Llei 26/2010, del 3 d’agost, de règim jurídic i de procediment de les administracions públiques de Catalunya, o altre legislació que les substitueixi o complementi. 

CAPÍTOL III 
PROCEDIMENT PER A L’ASSIGNACIÓ DE DENOMINACIONS 

Article 9.- Procediment de denominació 

1. La Comissió del Nomenclàtor de Vilanova i la Geltrú proposarà al Ple de l’Ajuntament l’aprovació d’una llista i dels plànols de tots els noms de vies, equipaments i espais públics. Aquesta relació tindrà la consideració de Nomenclàtor oficial i recollirà les variacions i les noves denominacions que es puguin produir, un cop s’hagin aprovat pel Ple de l’ajuntament. 

2. L’expedient sobre assignació o canvis de denominacions s’iniciarà per resolució d’alcaldia i convocarà la Comissió del Nomenclàtor de Vilanova i la Geltrú a efectes d’informar sobre la denominació objecte de l’expedient iniciat. 

3. El departament municipal que tingui coneixement de l’instrument de planejament que comporti l’obertura de noves vies o espais d’ús públic ho comunicarà al servei corresponent dins la Regidoria que sigui competent en la matèria de Nomenclàtor, per tal que iniciï l’expedient. Igualment, qualsevol altre servei o unitat administrativa que tingui coneixement de l’existència de vies, equipaments o altres espais d’ús públic sense denominació ho comunicarà al servei corresponent per tal que s’estudiï l’inici d’assignació de denominació. 

4. Pel que fa als equipaments, durant el termini de construcció i abans de la posada en funcionament, es notificarà al servei corresponent, tot especificant a quin àmbit pertany i les seves característiques. 

5. La tramitació de l’expedient administratiu sobre denominació serà responsabilitat del servei corresponent dins la Regidoria que sigui competent en la matèria de Nomenclàtor. 

6. La Comissió, en atenció a l’objecte de l’expedient, determinarà els criteris per a l’atribució dels noms i encarregarà a alguns dels membres de la Comissió la redacció d’una proposta per ser examinada en una propera sessió de la Comissió. 

7. La Comissió, a la vista de la proposta tècnica, elaborarà la proposta definitiva de denominació.

8. Finalitzat el tràmit d’instrucció del procediment i a la vista dels informes anteriors, l’alcalde/ssa elevarà proposta al Ple per tal que decideixi en definitiva. 

Article 10.- Propostes de particulars

 1. Les entitats públiques o privades, agrupacions de veïns o particulars podran formular una petició de denominació que hauran de formalitzar en escrit raonat adreçat a l’alcalde/ssa, o bé podran enviar les seves propostes a través del web www.vilanova.cat. 
2. La sol·licitud serà examinada en la primera reunió de la Comissió del Nomenclàtor de Vilanova i la Geltrú posterior a la data de presentació de la petició. Si aquesta considera justificada la denominació demanada, emetrà un informe favorable, que donarà lloc a l’inici de l’expedient de denominació si la petició es concreta en una via, espai o equipament. Cas que la petició no concretés el lloc objecte de la denominació, l’informe favorable suposarà la inclusió del nom proposat en el catàleg de futures denominacions. 

3. Quan la petició faci referència a una via, espai o equipament en concret i la Comissió no estimi adient aquesta denominació concreta, se’n podrà informar desfavorablement o determinar la inclusió de la proposta de denominació en el catàleg per a altres futures denominacions. 

4. Si l’informe sobre la denominació proposada fos desfavorable, la Comissió n’elaborarà un informe raonat. 

5. El resultat de l’informe de la Comissió serà notificat a l’interessat. 

Article 11.- Altres supòsits 

1. En els supòsit de vies o espais oberts a l’ús públic de titularitat privada, la Comissió informarà sobre possibles denominacions. A la sessió on es tracti sobre aquesta denominació hi podrà assistir el propietari o un representant. 

2. En alguns supòsits de rellevància especial, es podrà obrir un procés participatiu amb motiu de l’assignació d’un nom a una via, espai o equipament públic. 

3. Pel que fa a les vies o altres zones públiques confrontants o compartides amb altres municipis, la denominació que es proposi s’haurà de fer per consens amb el municipi de que formen part. 

Article 12.- Criteris genèrics de denominació 

1. Amb caràcter general, prioritzar la incorporació de la toponímia local tradicional, dels elements que formen part de la vida col·lectiva i de la memòria històrica, dels senyals d’identitat de la ciutat, de les persones i/o entitats a les que s’hagi atorgat la medalla de la ciutat, així com dels personatges locals més rellevants quant a la seva contribució a la col·lectivitat o pel fet d’haver difós una bona imatge de la ciutat a través de les seves activitats. 

2. Visualitzar la contribució femenina en el Nomenclàtor de la ciutat amb l’objectiu de compensar el dèficit històric de visibilitat de la contribució civil de les dones a la societat, donant la rellevància que es mereix a aquelles personalitats femenines que destaquin, ja sigui en l’àmbit acadèmic, polític, laboral, econòmic, científic, artístic, social..., per tal de fer efectiva la igualtat d’oportunitats entre homes i dones.  
3. Suport popular: Aquelles propostes que han estat aprovades pel ple municipal; les que han estat proposades amb el suport de col·lectius o entitats; i les que la institució municipal hagi rebut per mitjà de campanyes de recollida de signatures.

4. Relació amb la ciutat: En referència a tots aquells topònims, emplaçaments físics, esdeveniments o denominacions populars que formin part de l’imaginari col·lectiu dels vilanovins i les vilanovines, amb l’objectiu de preservar-ho.

5. Personatges rellevants de la ciutat: En referència a tots aquells personatges que han nascut, viscut o treballat a la ciutat o aquells que sense haver-hi nascut, viscut o treballat, guardin una relació molt estreta amb Vilanova i la Geltrú.
6. Relació amb els països catalans: En referència a tots aquells personatges històrics, esdeveniments històrics, topònims o simbologia que tingui una relació directa amb els territoris de parla catalana.

7. Rellevància científica, social o històrica:  En referència a tots aquells personatges i esdeveniments que, des d’una vessant històrica tinguin una dimensió universal. En aquest cas, però, fora bo que aquests tipus de nomenclatures fos consensuada i no atemptés contra els valor democràtics de la ciutat.

8. Incorporar personatges, elements, drets o valors humans rellevants d’àmbit nacional o universal. 

9. Defugir les duplicitats o noms similars que puguin portar a confusió. Cas que la Comissió consideri d’interès utilitzar un nom semblant a un altre existent, s’aplicarà a una tipologia d’espai diferent. 

10. En el cas que s’hagi donat de baixa el nom d’un espai o hagi desaparegut físicament per remodelacions del sector, no donar el seu nom a una altra via per evitar els inconvenients que pot representar per als registres notarials i cadastrals. Així mateix tampoc reutilitzar per altres vies les denominacions antigues de vies en les quals hagin figurat persones empadronades. 

11. Normalitzar els noms des del punt de vista lingüístic, si bé es respectaran els cognoms i noms de llocs en la seva grafia tradicional.

12. Conservar les denominacions temàtiques existents referides als noms de comarques, municipis, accidents geogràfics o de qualsevol altra agrupació temàtica, les quals es determinaran, sempre que sigui possible, en llengua catalana.

13. Tendir en la mesura del possible a la homogeneïtat temàtica dels noms dels vials per sectors.

14. En el supòsit de canvis de denominació, es prioritzarà aquell que provoqui la menor incidència o repercussió als ciutadans. 

15. Que no sigui possible cap confusió fonètica.

16. Que els vials d’una sola direcció ininterrompuda tinguin una única denominació.

17. Amb caràcter general, i per tal de dotar la decisió d’una major perspectiva històrica, la incorporació al Nomenclàtor de noms de personatges no es farà abans de cinc anys després de la seva mort, llevat de casos especials, com per exemple les persones que han rebut la distinció de fills predilectes o adoptius de la ciutat. 

La Comissió determinarà, en les seves reunions, les ponderacions que es tindran en compte als efectes d’aplicar els criteris genèrics de denominació previstos en aquest article.

Article 13.- Comunicacions 

El servei corresponent dins la Regidoria que sigui competent en la matèria de Nomenclàtor, com a responsable de la tramitació de l’expedient administratiu, farà públics els nous noms i les modificacions en la nomenclatura dels carrers i altres vies i ho notificarà a les entitats veïnals i a les persones interessades que hagin comparegut a l’expedient. També ho notificarà a entitats, empreses i organismes que prestin serveis públics destinats a la col·lectivitat als quals pugui afectar. 

CAPITOL V 

PROCEDIMENTS I REQUISITS 

Article 14.- Procediment 
1. El procediment per a la determinació i per al canvi de denominació de vies, equipaments i d’espais públics el pot iniciar d’ofici el mateix Ajuntament, amb la redacció prèvia d’una memòria que justifiqui la proposta. 

2. El procediment per a la determinació i per al canvi de denominació de noms de vies,  equipaments i d’espais públics es podrà iniciar a petició d’un particular o entitat. En aquests casos el particular o entitat haurà de presentar una instància en què justifiqui els motius de la seva petició i la proposta de nova denominació, que haurà d’ajustar-se als criteris establerts en aquest reglament. 

Article 15.- Aprovació 

L’aprovació de noves denominacions o el canvi de denominacions correspondrà al Ple de l’Ajuntament i requerirà, en tots els casos, l’informe de la Comissió del Nomenclàtor de Vilanova i la Geltrú. 

DISPOSICIÓ DEROGATÒRIA

Es deroga expressament el Reglament de funcionament de la Comissió Municipal de Treball per a la Nomenclatura dels Vials Públics de la ciutat, aprovat pel Ple de l’Ajuntament de data 6 de juliol de 1992, i qualsevol altra normativa o disposició municipal que puguin contravenir les normes aquí contingudes.

DISPOSICIÓ FINAL 

El present reglament entrarà en vigor transcorreguts 15 dies hàbils a comptar del dia següent al de la publicació del seu text íntegre al Butlletí Oficial de la Província de Barcelona.
____________________________________________________________________
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=22
Es vota la proposta, la qual s’aprova amb el resultat següent:



Vots a favor:  CiU (9), PSC (7), CUP (3) i ICV (2) = 21 vots



Abstencions:  PP = 3 vots

 23. 
Aprovació inicial, si escau, del Pla de Mobilitat Urbana i Sostenible de Vilanova i la Geltrú.

Es retira aquest punt de l’ordre del dia.
Relació de fets

1. La Llei 9/2003, de 13 de juny, de la mobilitat, reconeix als municipis la iniciativa per a l’impuls i la implementació d’un model de mobilitat, la qual cosa inclou la redacció i aprovació d’un Pla de Mobilitat Urbana, consistent en la configuració d’estratègies de mobilitat sostenible als municipis de Catalunya, seguint un procés de participació ciutadana.

2. En data 15 de gener de 2013, es va signar un conveni entre l’Ajuntament de

Vilanova i la Geltrú i la Diputació de Barcelona per a l’elaboració del Pla de Mobilitat Urbana i Sostenible de la ciutat (en endavant PMUS).

3. En data 28 d’octubre de 2013, la Diputació de Barcelona va aprovar la contractació de la col·laboració en la redacció de l’estudi, diagnosi i planificació relativa a la redacció del PMUS a l’empresa Assessoria d’Infraestructures i Mobilitat, SL.

4.  El desembre de 2013 es va començar la redacció del PMUS.

5.  El Document inicial estratègic i la memòria del PMUS han estat sotmesos al tràmit previst en l’article 19.2 de la Llei 21/2013, de 9 de desembre, d’avaluació ambiental, i segons el qual la Direcció General de Polítiques Ambientals ha valorat que l’estructura i contingut s’ajusta als requeriments de la pròpia Llei 21/2013 i de la Llei 6/2009, de 28 d’abril, d’avaluació ambiental de plans i programes.
Fonaments de dret

D’acord amb les competències previstes en el Decret legislatiu 2/2003, de 28 d’abril, pel qual s’aprova Text refós de la Llei municipal de règim local de Catalunya, es proposa al Ple de la Corporació l’adopció del següent:

ACORD

“PRIMER. Aprovar inicialment el Pla de Mobilitat Urbana i Sostenible de Vilanova i la Geltrú (PMUS), amb l’Estudi Ambiental Estratègic (EAU) inclòs.

SEGON. Sotmetre el PMUS amb l’EAE inclòs, previ anunci al DOGC, al tràmit d’informació pública pel termini de quaranta-cinc dies, comptats des de l’endemà a la publicació, per tal que els/les interessats/ades, puguin presentar les al·legacions, reclamacions o suggeriments que s’estimin adients, en el seu cas, contra el Dictamen esmentat, de conformitat amb l’art.52 de la Llei 26/2010, de 3 d’agost, de règim jurídic i de procediment de les administracions públiques de Catalunya i l’art.86 de la Llei 30/92, de 26 de novembre, de règim jurídic de les administracions públiques i del procediment administratiu comú.
TERCER. Notificar el present acord, i el contingut del PMUS amb l’EAE inclòs, a les administracions públiques i al públic interessat, d’acord amb l’article 22 de la Llei 21/2013, de 9 de desembre, i que inclourà com a mínim les administracions i entitats incloses a continuació: Direcció General de Polítiques Ambientals, Autoritat del Transport Metropolità, Direcció General d’Infraestructures de Mobilitat Terrestre, Direcció General de Transports i Mobilitat, Agència de Residus de Catalunya, Direcció General de Qualitat Ambiental, Ajuntament de Cubelles, Ajuntament de Sitges, Ajuntament de Castellet i la Gornal, Consell Comarcal del Garraf, Ajuntament de Canyelles, Ajuntament de Sant Pere de Ribes, l’Oficina Tècnica d’Avaluació i Gestió Ambiental, DIBA, Catalunya Camina, Ecologistes en Acció de Catalunya, Fundació Mobilitat Sostenible i Segura, Bicicleta Club de Catalunya, Fundació RACC, Agrupació Catalana d’Enginyeries i Consultories Mediambientals, Col·legi d’Ambientòlegs de Catalunya, Associació Catalana de Municipis i Comarques, Col·legi d’Arquitectes de Catalunya, Federació de Municipis de Catalunya, Col·legi de Geògrafs de Catalunya, Associació per a la Promoció del Transport Públic, Col·legi d’Enginyers de Camins, Canals i Ports, Agrupació per a la Protecció del Medi Ambient de Vilanova i la Geltrú, Col·legi d’Enginyers Industrials de Catalunya i Comissió de Medi Ambient de l’Escola Universitària Politècnica de Vilanova i la Geltrú, perquè siguin consultats.

QUART. Resoltes les al·legacions, reclamacions o suggeriments, notificar el present acord, i el contingut revisat del PMUS amb l’EAE inclòs, a la Direcció General de Polítiques Ambientals i a l’Autoritat del Transport Metropolità perquè emetin el corresponent informe, d’acord amb l’article 23 de la Llei 21/2013, de 9 de desembre, i l’article 5 de la Llei 9/2003, de 13 de juny, de la mobilitat.”
 24. 
Aprovació, si escau, del text refós de l’Ordenança reguladora del soroll i vibracions.
Relació de fets

I. En data 8 de novembre de 2010 el Ple de l’Ajuntament va aprovar inicialment l’Ordenança reguladora del soroll i vibracions, aprovada definitivament de manera automàtica per manca d’al·legacions i publicada al BOP en data 1 de febrer de 2011. Dita ordenança va ser objecte d’una posterior modificació puntual dels articles 12 i 13 i l’annex 11, aprovada inicialment pel Ple de data 7 de novembre de 2011, que es va aprovar definitivament de manera automàtica per manca d’al·legacions, i publicada al BOP de data 8 de febrer de 2012.  

II. Posteriorment, en data 19 de gener de 2015, el Ple municipal va aprovar definitivament l’Ordenança municipal de Mesures per fomentar la Convivència i el Civisme a Vilanova i la Geltrú. 

Al punt sisè de dit acord, es va acordar traslladar dit acord als departaments implicats en la gestió de les ordenances que queden modificades parcialment per aquesta Ordenança perquè, en el termini de dos mesos a partir de la plena vigència d’aquest text, s’aprovi per acord plenari el Text refós de l’ordenança afectada, i es publiqui al web municipal el Text refós amb els antecedents consistents en els articles modificats i l’anterior ordenança, indicant en cada cas l’Acord plenari d’aprovació definitiva, i la publicació als Butlletins Oficials corresponents.

L’acord d’aprovació definitiva i text íntegre d’aquesta nova Ordenança municipal de mesures per fomentar la Convivència i el Civisme es va publicar en el Butlletí Oficial de la Província de Barcelona de data 2 de febrer de 2015, i va entrar en vigor a partir dels quinze dies hàbils posteriors a la seva publicació íntegre en el Butlletí Oficial de la Província de Barcelona, de conformitat amb l’article 70.2 de la Llei 7/1985, de 2 d’abril, reguladora de les bases del règim local.
III. Així, la Disposició Final Primera d’aquesta nova Ordenança municipal de mesures per fomentar la Convivència i el Civisme, en els seus apartats 1r i 2n, estableix textualment el següent:

1. Es modifica l’article 35 1 a. de l’Ordenança reguladora del soroll i vibracions en el sentit que la infracció lleu en el supòsit previst a l’article 32.1.f. serà fins a 300 euros. 

2. Es modifica l’article 35 1.b de l’Ordenança reguladora del soroll i vibracions en el sentit que la infracció greu en el supòsit previst a l’article 32 2.e. serà de 300,01 a 600 euros, quan es tracti del supòsit previst a l’article 16 de l’esmentada Ordenança.”
Així mateix, la Disposició Final Segona, apartat 2n, de dita ordenança, determina el següent:

2. De l’Ordenança reguladora del soroll i vibracions en el seu article 32. 1 f) s’haurà d’afegir el text següent:

“Els agents de l'autoritat, en els casos previstos a l'article 18.1 i article 19, recordaran a la persona o persones infractores que les esmentades pràctiques no són permeses a la present Ordenança i que si repetís en el termini d'un any la mateixa infracció es procedirà a imposar la sanció establerta a l'article 32.1 f. ”

IV. D’una banda, l’article 73 de l’Ordenança municipal de mesures per fomentar la Convivència i el Civisme determina el contingut de les Normes de conducta relatives a la contaminació acústica, que tenen el seu correlatiu amb diversos dels articles ja previstos en l’Ordenança reguladora del soroll i vibracions, però que han experimentat en alguns casos determinades modificacions producte d’aquesta nova ordenança, en el sentit que consta a l’informe jurídic emès al respecte.

V. D’altra banda, els articles 74 i 75 de l’Ordenança municipal de mesures per fomentar la Convivència i el Civisme estableixen, com a règim de sancions en matèria de contaminació acústica i intervencions específiques, una determinada regulació que afecta a l’esmentada Ordenança de soroll, en els aspectes i articles que es fa constar a l’informe jurídic al que s’ha fet referència anteriorment.

VI. Per últim, la disposició derogatòria segona de l’Ordenança municipal de mesures per fomentar la Convivència i el Civisme estableix, amb caràcter general, que queden derogades totes les disposicions contingudes a les ordenances municipals de Vilanova i la Geltrú que contradiguin la present ordenança. 

Fonaments de dret

Acord del Ple de l’Ajuntament de 19 de gener de 2015.

Per tot això, aquest Ple de l’Ajuntament
ACORDA
“primer. Aprovar el Text Refós de l’ordenança municipal reguladora del soroll i vibracions, en compliment de l’establert a l’acord del Ple de l’Ajuntament de 19 de gener de 2015, pel qual s’aprova definitivament l’Ordenança municipal de mesures per fomentar la convivència i el civisme, segons el text que s’adjunta.

SEGON. Publicar el Text refós al Butlletí Oficial de la Província i un extracte al Diari Oficial de la Generalitat de Catalunya. Al web municipal es publicarà aquest Text refós amb els antecedents consistents en els articles modificats i l’anterior ordenança, indicant en cada cas l’acord plenari d’aprovació definitiva i la publicació als butlletins oficials corresponents.
TERCER. Notificar aquest acord i remetre còpia íntegra i fefaent del Text refós de l’Ordenança a l’administració de l’Estat i la Generalitat de Catalunya. Tot això d’acord amb els articles 65.3 i 66.1 del Reglament d’obres, activitats i serveis de les entitats locals de Catalunya, aprovat per Decret 179/1995, de 13 de juny.”

TEXT REFÓS

ORDENANÇA REGULADORA DEL SOROLL I LES VIBRACIONS

(Aprovada inicialment en el Ple de data 8 de novembre de 2010 i aprovada definitivament i publicada al BOP en data 1 de febrer de 2011)

(Modificació dels articles 12 i 13 i l’annex 11, aprovada inicialment pel Ple de data 7 de novembre de 2011 i aprovada definitivament i publicada al BOP de data 8 de febrer de 2012)

Preàmbul 

Dels diferents tipus de contaminació ambiental que els ciutadans i ciutadanes perceben, la provocada pel soroll és especialment present en els nuclis habitats. Efectivament, un dels perjudicis més significatius que el desenvolupament econòmic i industrial  ha suposat pels  nostres pobles i ciutats, és l’augment del nivell de soroll al que es veu abocada la seva població en les activitats de la vida quotidiana.

La conscienciació social i dels governs sobre els perjudicis d’aquest tipus de contaminació va portar a la Unió Europea a aprovar la Directiva 2002/49/CE, de 25 de juny, amb l’objectiu d’establir un marc comú destinat a evitar, prevenir i reduir, amb caràcter prioritari els efectes nocius de l’exposició de la població al soroll ambiental.

Els poder públics tenen un paper fonamental en la lluita contra la contaminació ambiental produïda pel soroll, en consonància amb els drets que garanteix la Constitució espanyola respecte la protecció de la salut i el gaudir d’un medi ambient adequat pel desenvolupament de les persones.

La Llei estatal 37/2003, del soroll, la Llei catalana 16/2002, de 28 de juny, de protecció contra la contaminació acústica, el Decret 245/2005, de 8 de novembre, pel qual es fixen els criteris per a l’elaboració de mapes de capacitat acústica i el Decret 176/2009, de 10 de novembre, pel qual s’aprova el Reglament de la Llei 16/2002, de 28 de juny, i se n’adapten els annexos, incorporen els criteris establerts a la Directiva abans esmentada, disposant un seguit de mesures a adoptar pels Ajuntaments amb la voluntat de millorar la qualitat de vida dels seus ciutadans i ciutadanes, dotant-los d’una sèrie de eines per tal d’aconseguir aquesta finalitat.

A partir doncs de tota aquesta normativa que s’ha esmentat, l’objectiu d’aquesta ordenança és la d’establir les mesures i els instruments municipals necessaris per tal de garantir els drets de les persones davant la contaminació acústica. L’Ajuntament de Vilanova i la Geltrú però, haurà de treballar també amb d’altres actuacions de sensibilització per tal que augmenti la conscienciació ciutadana entorn la reducció del nivell de soroll a la ciutat i alhora, vetllar per garantir la compatibilitat entre aquesta reducció i la preservació de la seva identitat.

Capítol I. Objecte i àmbit d’aplicació

Article 1. Objecte

L’Ordenança té per objectiu regular les mesures i instruments municipals necessaris per prevenir i corregir la contaminació acústica, en el marc de la normativa i la legislació aplicable.
Article 2. Àmbit d’aplicació

Resten sotmesos a l’Ordenança qualsevol instal·lació, maquinària, projecte de construcció, relacions de veïnat, comportament ciutadà, i activitat de caràcter públic o privat, susceptibles de generar contaminació acústica per soroll, per vibracions o per soroll i vibracions.

El comportament de la ciutadania a la via pública, zones de pública concurrència i als vehicles de servei públic ha de mantenir-se dins dels límits de la bona convivència ciutadana. En especial no és permès pertorbar el descans i la tranquil·litat dels veïnat i vianants mitjançant:

a) 
Funcionament d'aparells de televisió, ràdio, musicals o altres aparells sonors.

b) 
Cants, crits, baralles o qualsevol altre acte molest.

En els casos de l’apartat a i en els cants es podran realitzar si es disposa d’autorització municipal.

Article 3. Definicions i índexs acústics
A l’efecte d’aquesta ordenança, s’entén per:

1. Definicions
a. Activitat: Qualsevol activitat industrial, comercial, de serveis, recreativa o espectacle que sigui de titularitat pública o privada, i les derivades de les relacions de veïnat.

b. Àrea urbanitzada:  Superfície del territori que, segons els requeriments que estableix la legislació urbanística aplicable, està classificada com a sòl urbà i disposa dels serveis urbanístics bàsics.

c. Àrea urbanitzada existent:  Superfície del territori que sigui àrea urbanitzada abans de l’entrada en vigor d’aquesta Ordenança.

d. Emissor acústic: Qualsevol infraestructura, instal·lació, maquinària, activitat o comportament que generi soroll i/o vibracions.

e. Immissió a l’ambient exterior: La contaminació produïda pel soroll i les vibracions que provenen d’un o diversos emissors acústics situats al medi exterior del centre receptor.

f. Immissió a l’ambient interior: La contaminació produïda pel soroll i les vibracions que provenen d’un o diversos emissors acústics situats al mateix edifici o en edificis contigus al receptor.

g. Índex de soroll: Magnitud física que descriu el soroll ambiental

h. Mapa de capacitat acústica: Instrument que assigna els nivells d’immissió fixats com a objectius de qualitat en un territori determinat.

i. Nova construcció: Edificació que, a l’entrada en vigor del Decret 176/2009, de 10 de novembre, no disposa de la llicència municipal preceptiva.

j. Període d’avaluació: Període temporal al qual s’ha de referir l’avaluació acústica, d’acord amb els annexos de l’Ordenança i la normativa de rang superior.

k. Objectiu de qualitat acústica:  conjunt de requisits que, pel que fa a la contaminació acústica, han de complir-se en un moment i en un espai determinats, incloent-hi els valors límit d’immissió o emissió i els valors d’atenció.
l. Soroll ambiental: El so exterior no desitjat o nociu generat per les activitats humanes, inclòs el soroll emès pels mitjans de transport, pel trànsit rodat, ferroviari, marítim i aeri, i pels emplaçaments de les activitats.

m. Valor límit d’immissió: Nivell d’immissió màxim permès dins un període determinat.

n. Zona de sensibilitat acústica: Part del territori que presenta una mateixa percepció acústica. La delimitació d’aquestes zones la fixa l’Ajuntament mitjançant el Mapa de capacitat acústica.
2. Índexs acústics
a. LAeq,T: Nivell de pressió acústica contínua equivalent ponderat A, mesurat durant el període T.

b. LAFmax: Nivell màxim de pressió acústica ponderat A i integrat temporalment en fast.

c. LAr: Nivell d’avaluació de la pressió acústica avaluat per a un període de temps especificat, que s’obté mitjançant mètodes de càlcul o de mesurament i, si escau, les correccions que especifiquen els annexos.

d. Law: Nivell d’avaluació de les vibracions que s’obté mitjançant mètodes de càlcul o de mesurament.

e. Ld: Índex de soroll diürn, indicador de soroll associat a la molèstia diürna.

f. Lden: Índex de soroll dia-vespre-nit, indicador de soroll associat a la molèstia global.

g. Le: Índex de soroll del vespre, indicador de soroll associat a la molèstia del vespre.

h. Ln: Índex de soroll nocturn, indicador de soroll associat a la molèstia nocturna.

i. Kf: Correcció per raó de components de baixes freqüències.

j. Kt: Correcció per raó de components tonals.

k. Ki: Correcció per raó de components impulsius.
l. L’nT,w: Nivell global de pressió de soroll d’impacte estandarditzat.

m. DnT,A: Diferència de nivells estandarditzada, ponderada A, entre recintes interiors.

n. D2m,nT,ATr: Diferència de nivells estandarditzada, ponderada A, en façanes i en cobertes, per a soroll.
Article 4. Drets i deures
1. D’acord amb el que estableix la normativa per la qual es regula el dret d’accés a la informació en matèria de medi ambient, l’ajuntament ha de posar a disposició de la població de manera clara, comprensible i fàcilment accessible,  la informació relativa a la contaminació acústica.

2. Tots els ciutadans tenen el deure d’observar les normes de conducta que, en relació amb la contaminació acústica, determina la present ordenança.

Capítol II. Gestió ambiental del soroll

Article 5. Zonificació acústica i mapa de capacitat acústica
El Mapa de capacitat acústica, duu a terme la zonificació acústica de les zones urbanes, els nuclis de població i, si s’escau, les zones del medi natural, d’acord amb l’establert a l’annex1.

Article 6. Zones d’especial protecció de la qualitat acústica (ZEPQA)

1. Prèvia elaboració d’un estudi tècnic que contingui la determinació dels nivells d’immissió en l’ambient exterior mitjançant mesuraments, d’acord amb la legislació vigent, i la descripció dels valors objecte de protecció, l’ajuntament pot declarar zones d’especial protecció de la qualitat acústica els parcs, zones enjardinades, interiors d’illes, espais per a vianants o altres àrees de sòl urbà o urbanitzable similars que reuneixin els requisits establerts per la legislació vigent i en els quals, per les seves singulars característiques, es consideri convenient de conservar la seva especial qualitat acústica.

2. La declaració ha d’incloure un pla específic de mesures que determini les prescripcions necessàries per compatibilitzar la protecció de la qualitat acústica amb els possibles usos i activitats admesos i per assegurar que no se sobrepassen els valors límit d’immissió establerts per a aquestes zones. 

3 L’ajuntament pot promoure els convenis i acords de col·laboració necessaris amb altres administracions i particulars per a l’adequat desenvolupament i execució del Pla.

4. El Pla específic de mesures s’ha de revisar, d’acord amb el que disposen els apartats 1 i 2, quan sigui necessari, per modificacions del planejament territorial o urbanístic o per altres causes, per tal de mantenir la compatibilitat dels usos i la qualitat acústica i els valors objecte de singular protecció.

Article 7. Zones acústiques de règim especial (ZARE)
1. L’ajuntament pot declarar zones acústiques de règim especial aquelles àrees en les quals es comprovi que se superen els valors límit d’immissió en els termes establerts per la legislació vigent, mitjançant un estudi tècnic elaborat a iniciativa de l’ajuntament o a petició d’un mínim del 50% dels veïns de la zona. 

2. La declaració ha d’incloure un pla específic de mesures que determini les prescripcions necessàries per compatibilitzar la protecció de la qualitat acústica amb els possibles usos i activitats admesos i per assegurar que no se sobrepassen, a l’interior dels habitatges, els valors límit d’immissió establerts. 

 3. L’Ajuntament pot promoure els convenis i acords de col·laboració necessaris amb altres administracions i particulars per a l’adequat desenvolupament i execució del Pla.

4. El Pla específic de mesures s’ha de revisar, d’acord amb el que disposa l’apartat 2, quan sigui necessari, per modificacions del planejament territorial o urbanístic o per altres causes, per tal de garantir el compliment dels seus objectius.

Capítol III.  Intervenció administrativa sobre els emissors acústics 

Secció I. Normes generals

Article 8. Valors límit 
Tota instal·lació, maquinària, activitat, incloses les derivades de les relacions de veïnat, o comportament sotmès a l’Ordenança ha de respectar els valors límit d’immissió acústica establerts en els annexos d’aquesta ordenança.
Article 9. Suspensió dels objectius de qualitat acústica
1. L’Ajuntament, per causes degudament justificades, pot autoritzar la suspensió provisional dels objectius de qualitat acústica aplicables a la totalitat o part d’una zona acústica, d’acord amb els annexos 1 i 2 de la present ordenança.

2. Els titulars d’emissors acústics poden sol·licitar a l’ajuntament, per raons degudament justificades, que han d’acreditar-se en el corresponent estudi acústic, la suspensió provisional dels objectius de qualitat acústica aplicables a la totalitat o part d’una zona o àrea acústica. 

3. L’ajuntament només pot acordar la suspensió provisional, prèvia valoració de la incidència acústica, sempre que s’acrediti que les millors tècniques disponibles no permeten el compliment dels objectius esmentats. L’ajuntament ha de sotmetre la suspensió a les condicions que s’estimin pertinents. 

4. En el cas d’obres, el promotor o promotora ha de presentar, a més de l’estudi acústic al qual fa referència l’apartat 2, un programa de vigilància acústica que estableixi els mitjans per donar compliment a les condicions establertes a la suspensió.
5. En el cas d’obres públiques d’infraestructures de titularitat de la Generalitat de Catalunya, l’ens competent per a la suspensió dels objectius de qualitat acústica és el Departament de Medi Ambient i Habitatge, i de les obres de l’Administració general de l’Estat, el Ministeri de Foment.

4.  Les llars d’infants i els espais de joc públics queden exclosos del compliment dels objectius de qualitat acústics fixats per la normativa vigent, ja que el soroll produït pels nens no es considera contaminació acústica, sinó una manifestació del seu desenvolupament.

5.  El toc de les campanes queden exclosos del compliment dels objectius de qualitat acústics fixats per la normativa vigent.
Article 10. Integració de la intervenció acústica en les actuacions ambientals
Les activitats sotmeses a intervenció ambiental susceptibles de generar sorolls, vibracions o sorolls i vibracions han d’incloure en el projecte bàsic que ha d’acompanyar la sol·licitud d’autorització ambiental o de llicència ambiental, o en la documentació que ha d’acompanyar la comunicació a l’ajuntament o la sol·licitud de llicència d’obertura d’establiments, un estudi d’impacte acústic amb el contingut mínim que determina l’annex 10 de la Llei 16/2002, de 28 de juny.

Els espectacles públics i les activitats recreatives incloses en el Decret 112/2010, o normativa que la substitueixi, han de presentar un estudi d’impacte acústic amb el contingut mínim que determina l’annex 10 del Decret 176/2009 que modifica l’annex 10 de la Llei 16/2002, de 28 de juny.

Article 11.  Altres activitats
L’ajuntament, de manera motivada, pot determinar que les activitats i instal·lacions sotmeses a llicència d’obres o altres actes d’intervenció municipal que no requereixin d’autorització, llicència o comunicació prèvia i susceptibles de generar sorolls i/o vibracions hagin de presentar també un estudi d’impacte acústic amb el contingut mínim que determina l’annex 10 del Decret 176/2009 que modifica l’annex 10 de la Llei 16/2002, de 28 de juny. 
Secció II. Activitats 

Article 12. Classificació (modificat pel Ple de l’ajuntament de data 7 de novembre de 2011, modificació apartat 3 i s’afegeix apartats 5 i 6)

1. Des d’un punt de vista acústic, les activitats, d’acord amb el que estableix l’Annex 11 de la present Ordenança i, en qualsevol cas, en funció del nivell d’immissió dins del seu recinte, es classifiquen en algun dels grups següents:

Grup I: nivell d’immissió entre 95 i 100 dB(A) 

Grup II: nivell d’immissió entre 90 i 94 dB(A) 

Grup III: nivell d’immissió entre 85 i 89 dB(A) 

Grup IV: nivell d’immissió inferior o igual a 84 dB(A) 

2. Qualsevol activitat no compresa explícitament en l’Annex 11 s’ha de classificar per analogia amb les que se citen. Si l’activitat disposa de diferents espais o plantes, s’ha de tenir en compte l’espai de màxima immissió a fi de classificar l’activitat en un dels 4 grups. Si això no fos possible, el tècnic municipal ha de decidir la classificació en funció de la documentació aportada per l’activitat. 

3. Si el nivell d’immissió d’una activitat, classificada en un dels grups de l’annex 11, se situa per sota del límit inferior establert del grup que li correspongui, aquesta, prèvia justificació tècnica suficient, es pot classificar en el grup que inclogui el nivell d’immissió justificat. 

4. S’entén per nivell d’immissió el nivell sonor màxim, LAeq,60s que es genera dins de l’activitat, mesurat en un lloc representatiu degudament justificat. En els locals de pública concurrència s’ha de mesurar a la part central de la zona de públic on hi hagi el major nivell sonor i amb tots els serveis a ple rendiment.

5. Les activitats incloses en el grup I, que realitzin espectacles de música en directe, les quals utilitzin instruments musicals que per la seva condició no puguin ser objecte de limitació, se’ls permetrà un increment de 5 db (A) en el nivell d’immissió màxim, LAeq,60s.

6. Caldrà que les activitats que s’acullin al punt 5 certifiquin que es compleix amb els nivells d’immissió sonora establerts en l’annex 3 i 4.

Article 13. Requeriments tècnics per a les activitats (modificat pel Ple de l’ajuntament el dia 7 de novembre de 2011, afegint un paràgraf als apartats 3a,3b i 3c)
1. Les activitats incloses als grups I, II , III i les activitats de restauració del grup IV, que estiguin ubicades en edificis i en contigüitat amb ús residencial han de complir els valors mínims d’aïllament acústic al soroll aeri establerts a l’Annex 8 de la present ordenança, i, en tot cas, han de disposar de l’aïllament necessari per garantir als habitatges més afectats el compliment dels valors límits d’immissió establerts als annexos 3 i 4 d’aquesta ordenança. 

Les activitats recreatives de pública concurrència i totes les que puguin transmetre soroll d’impacte via estructural en contigüitat amb ús residencial, dels grups I, II, III i IV, han de complir els valors mínims d’aïllament acústic al soroll d’impacte establerts a l’Annex 8 de la present ordenança.

L’aïllament respecte a locals amb usos no residencials ha de ser el necessari per garantir  el compliment dels valors límit d’immissió establerts als annexos 3 i 4 de la present ordenança.

2. Els tancaments com ara portes d’accés, persianes metàl·liques o altres, han d’estar  en bon estat de manteniment i han de disposar de les mesures correctores adequades per evitar la transmissió de soroll i/o vibracions.

3. A més del que disposen els apartats anteriors, les activitats han de complir amb els requeriments tècnics següents, els quals també han d’estar especificats a l’estudi d’impacte acústic:
a. Grup I: 

· L’activitat s’ha de portar a terme amb les portes i finestres tancades, ha de disposar dels elements de ventilació adequats i amb les mesures esmorteïdores pertinents per tal de no superar els valors límit establerts.

· Quan sigui possible i/o convenient desenvolupar l’activitat amb portes i/o finestres obertes, el nivell sonor generat a l’interior de l’activitat no ha d’ocasionar a l’ambient exterior un nivell límit d’immissió superior a l’establert a l’annex 3 d’aquesta ordenança.

A més, les activitats recreatives han de disposar de: 

· Doble porta amb molles de retorn i tancament hermètic, a posició tancada, o altres sistemes equivalents que garanteixin en tot moment l’aïllament en façana en els moments d’entrada i sortida del públic. 

· D’un limitador-enregistrador, d’acord amb l’establert a l’Annex 10 de la present ordenança  per tal d’assegurar que no se superin els valors límit establerts,  ni els 100 dB(A) de nivell d’immissió màxim.

· Disposar d’un rètol o placa que adverteixi que el nivell de so en el seu interior pot superar els 90dB(A). 

· En tots aquells casos en què s’hagi comprovat l’existència reiterada de molèsties al veïnat, l’ajuntament pot imposar al titular de l’activitat l’obligació de disposar, com a mínim, d’una persona encarregada de la vigilància a l’exterior de l’establiment.

b. Grup II: 

· L’activitat s’ha de portar a terme amb les portes i finestres tancades, ha de disposar dels elements de ventilació adequats, i amb les mesures esmorteïdores pertinents per tal de no superar els valors límit establerts. 

· Quan sigui possible i/o convenient desenvolupar l’activitat amb portes i/o finestres obertes, el nivell sonor generat a l’interior de l’activitat no ha d’ocasionar a l’ambient exterior un nivell límit d’immissió superior a l’establert a l’annex 3 d’aquesta ordenança.

A més,  les activitats recreatives han de disposar de: 

· Doble porta amb molles de retorn i tancament hermètic, a posició tancada, o altres sistemes equivalents que garanteixin en tot moment l’aïllament en façana en els moments d’entrada i sortida del públic. 

· D’un limitador-enregistrador, d’acord amb l’establert a l’Annex 10,  per tal d’assegurar que no se superin els valors límit establerts,  ni els 94 dB(A) de nivell d’immissió màxim. 

· Disposar d’un rètol o placa que adverteixi que el nivell de so en el seu interior pot superar els 90dB(A). 1
· En tots aquells casos en què s’hagi comprovat l’existència reiterada de molèsties al veïnat, l’ajuntament pot imposar al titular de l’activitat l’obligació de disposar, com a mínim, d’una persona encarregada de la vigilància a l’exterior de l’establiment.

c. Grup III:

· L’activitat s’ha de portar a terme amb les portes i finestres tancades, ha de disposar dels elements de ventilació adequats, i amb les mesures esmorteïdores pertinents per tal de no superar els valors límit establerts.

· Quan sigui possible i/o convenient desenvolupar l’activitat amb portes i/o finestres obertes, el nivell sonor generat a l’interior de l’activitat no ha d’ocasionar a l’ambient exterior un nivell límit d’immissió superior a l’establert a l’annex 3 d’aquesta ordenança.

· La immissió sonora màxima dels televisors i dels equips de reproducció de so dels bars, bars – restaurant o restaurants serà de 80 dB(A) mesurats a un metre de distància de la font.

d. Grup IV: 

· Quan l’activitat es dugui a terme amb portes o finestres obertes, el nivell sonor generat a l’interior de l’activitat no ha de superar el nivell de soroll ambiental del carrer. 
· La immissió sonora màxima dels televisors i dels equips de reproducció de so dels bars, bars – restaurant o restaurants serà de 75 dB(A) mesurats a un metre de distància de la font. 

e. En els casos que es consideri oportú, l’ajuntament pot exigir la instal·lació d’un limitador-enregistrador o altres mecanismes similars, per garantir que no se superin els nivells d’immissió  a l’interior del local.

f. En qualsevol activitat, la instal·lació d’un limitador-enregistrador no ha de substituir en cap cas l’aïllament mínim que ha de tenir l’establiment. 

g.  Els titulars de les activitats són responsables de vetllar perquè els usuaris no produeixin molèsties al veïnat. En el cas que les seves recomanacions no siguin ateses, han d’avisar la Policia local als efectes corresponents, tal com estableix l’article 45 del Decret 112/2010, pel qual s’aprova el Reglament d’espectacles públics i activitats recreatives.

4. El titular de l’activitat haurà de presentar un certificat emès per tècnic competent acreditant el compliment de les mesures atenuadores projectades que assegurin el compliment dels requeriments establerts i garantir el compliment dels valors límit d’immissió tant en ambient exterior com interior que siguin d’aplicació.

5. Per raons d’insonorització o condicionament acústic es pot permetre disminuir un mínim de 10 cm l’alçaria entre forjats, sempre que l’alçària inicial estigui d’acord amb la normativa d’aplicació i l’ordenança municipal d’establiments musicals i de restauració.

Article 14. Activitats de càrrega i descàrrega de mercaderies
1. L’horari de les activitats de càrrega i descàrrega de mercaderies, manipulació de productes, contenidors, materials de construcció o similars comprèn de les 8h a les 20h, excepte en els polígons industrials i sempre que no s’afecti habitatges.

2. Els contenidors i carros de càrrega, descàrrega i distribució de mercaderies s’han de condicionar per minimitzar la transmissió de soroll.

3. L’ajuntament pot autoritzar, de manera excepcional, la càrrega o descàrrega de materials a les empreses o comerços que justifiquin tècnicament la impossibilitat d’adaptar-se als horaris establerts en l’apartat anterior, sempre que es garanteixi el compliment dels valors límit d’immissió acústica.

4. Els titulars de les activitats de càrrega i descàrrega són responsables del personal que realitza aquestes tasques, que les han de dur a terme fent el menor impacte sonor possible.

Secció III. Activitats a l’aire lliure

Article 15. Disposició de caràcter general
1. Les terrasses, fires d’atraccions, mercats, parades de venda ambulant, espantalls acústics i totes les altres activitats a l’aire lliure que tinguin una incidència acústica significativa han de disposar d’autorització municipal expressa, la qual ha d’assenyalar les condicions a complir per minimitzar la seva possible incidència a la via pública segons la zona on tinguin lloc. 

2. A les terrasses d’ús públic, la instal·lació de qualsevol mena d’element acústic extern o de megafonia, així com la realització d’actuacions en viu, han de disposar d’autorització expressa, la qual ha d’assenyalar les condicions a complir per minimitzar la seva possible incidència a la via pública segons la zona on tinguin lloc. 

3. Els envelats, les discoteques i les carpes a l’aire lliure han de disposar d’un limitador-enregistrador, d’acord amb l’establert a l’Annex 10  per tal d’assegurar que no se superin els valors límit establerts.
Article 16. Activitats festives i altres actes a la via pública
1. Qui organitzi les revetlles, fires, festes de barri, espectacles musicals o d’altres manifestacions populars a la via pública o en altres àmbits d’ús públic o privat a l’aire lliure, així com els actes cívics, culturals, reivindicatius, esportius, recreatius excepcionals, fires d’atraccions, mítings i tots els altres que tinguin un caràcter semblant, ha de disposar d’autorització municipal expressa, a l’indret on produeixi menys molèsties, la qual ha d’assenyalar les condicions a complir per minimitzar la possible incidència dels sorolls a la via pública segons la zona on tinguin lloc.

2. Les activitats públiques que utilitzin sistemes electroamplificats de so han d’assegurar que el nivell sonor màxim no superi els 100 dB(A) (LAeq,60s) als indrets d’accés públic i el nivell màxim de 85 dB(A) (LAeq, 30 minuts)a la façana més exposada. 

3. En els casos que es consideri oportú, l’ajuntament pot exigir la instal·lació d’un limitador-enregistrador o altres mecanismes similars, per garantir que no se superin els nivells d’immissió.

4. En cas d’incompliment de les condicions i mesures establertes als apartats anteriors,  i sens perjudici de les responsabilitats que es derivin de la infracció, l’ajuntament pot adoptar les mesures necessàries, inclosa la suspensió de l’activitat. 

5.  Atenent a la seva singularitat dins el municipi, quedarà en suspens temporalment el compliment dels objectius de qualitat acústica fixats en aquesta ordenança, en el mapa de capacitat acústica i en la legislació sobre protecció contra la contaminació acústica i restant normativa de desplegament, en relació a les següents activitats festives, culturals i socials de caire tradicional amb arrelament al municipi:  Festa Major, Revetlles de Sant Joan i Sant Pere, Festa Major d’hivern (Tres Tombs) i el Carnaval. 

Article 17. Instal·lacions amb sistemes de megafonia
 1. L’horari de funcionament dels sistemes de megafonia i els equips de música amplificada de les instal·lacions a l’aire lliure, tant públiques com privades, comprèn entre les 8 h i les 20 hores els dies laborables de dilluns a dissabte i entre les 9 h i les 20h els diumenges i festius.  

2. Aquests sistemes han de ser direccionals, i han d’estar orientats cap a les instal·lacions. S’han d’utilitzar de manera adequada i respectuosa tant en el volum com en la freqüència.

Secció IV. Relacions de veïnat i comportament ciutadà

Article 18. Comportament ciutadà en matèria de soroll
1. Els veïns han d’evitar molestar als altres veïns amb sorolls innecessaris. Entre les 23 hores de la nit i les 8 hores de l’endemà no és permès l’ús d’aparells domèstics sorollosos, instruments musicals, cants, reparacions, manipulació de materials o canvi de mobles o qualsevol altra activitat que pugui pertorbar el descans aliè. 

2. L’avaluació dels emissors acústics que puguin ser manipulats en volum o intensitat per la persona causant del soroll (veus, cops, arrossegar mobles, televisors, equips de so...), en cas que el seu mesurament amb sonòmetre sigui dificultós, haurà de ser realitzat per l’inspector municipal o agent de la Policia local amb criteris d’intencionalitat i desproporcionalitat per volum alt, de tal manera que aquests es puguin considerar com a excessius. 

3. En els espais públics, com ara els parcs, no s’han de posar en funcionament equips de so o similars que puguin generar un impacte acústic significatiu en els voltants, a excepció de les activitats a l’aire lliure regulades a la Secció III.
Article 19. Animals de companyia
Les persones propietàries o posseïdores dels animals domèstics en són responsables i  han d’evitar que aquests pertorbin la vida dels veïns, amb crits, cants, sons i ni cap altre tipus de soroll, tant si es troben a l’interior de l’habitatge com a terrasses o patis interiors, en especial des de les 23 hores fins a les 8 hores. 

Secció V. Vehicles de motor i ciclomotors

Article 20. Vehicles de motor i ciclomotors
1. Els propietaris i els usuaris de tota classe de vehicles de motor i ciclomotors han de mantenir en bones condicions de funcionament els elements susceptibles de produir molèsties per sorolls a fi que l’emissió acústica del vehicle amb el motor en marxa no excedeixi els valors límit d’emissió establerts per la annex 6 de la present Ordenança, i, especialment, no poden:  

a. Fer ús de llurs dispositius acústics en tot el terme municipal, excepte en cas de perill immediat d’accident i sempre que l’avís no pugui fer-se per cap altre mitjà. 

b. Forçar les marxes dels vehicles produint sorolls molestos, com ara fer acceleracions innecessàries o forçar el motor en circular en pendents.

c. Utilitzar dispositius que puguin anul·lar o reduir l’acció del silenciador, així com circular amb vehicles amb silenciador incomplet, inadequat o deteriorat, produint un soroll innecessari. 

d. Donar voltes innecessàriament a les illes d’habitatges, fer acceleracions, viratges i derrapades, així com qualsevol soroll produït per l’ús inadequat, tant si es fa en espai públic com privat, molestant al veïnat.

e. Fer funcionar els equips de música dels vehicles a un volum elevat amb les finestres obertes, audible a l’exterior del vehicle. 

f. Estacionar vehicles, com ara camions frigorífics, en els quals resten en funcionament equips de refrigeració o similars, en zones urbanitzades d’ús residencial, durant el període nocturn.

2. L’ajuntament pot dur a terme controls dels nivells d’emissió sonora dels vehicles de motor i ciclomotors, complementaris als que realitzen les Inspeccions Tècniques de Vehicles. 

En aquests controls s’ha de comprovar, entre d’altres aspectes, que els tubs d’escapament instal·lats siguin els homologats, i estiguin en bones condicions d’ús. En cas contrari, el titular del vehicle ha de substituir-lo per un dispositiu homologat. El vehicle no pot  circular pel municipi mentre no s’hagi fet la substitució.  

Article 21. Vehicles destinats a serveis especials 
1. Els conductors dels vehicles destinats a serveis d'urgències només han d’utilitzar els dispositius de senyalització acústica d'emergència en els serveis d’urgència extrema i quan la senyalització lluminosa resulti insuficient. En són responsables en cas contrari.

2. Els operaris dels vehicles destinats a serveis de recollida de residus domèstics i de neteja viària han de dur a terme la tasca amb el menor impacte sonor possible.

Secció VI. Sistemes d’avís acústic

Article 22. Condicions de funcionament
1. Qualsevol sistema d’alarma, campanes i sirenes o qualsevol altre sistema d’avís acústic que emeti a l’exterior o a l’interior de zones comunes, d’equipaments o de vehicles, s’ha  de mantenir en perfecte estat de funcionament per evitar que s’activin per causes injustificades. 

2. Llevat circumstàncies excepcionals no és permès fer sonar durant el període nocturn elements d’avís, com ara sirenes o alarmes. 

3. La regulació dels sistemes d’avis acústic s’ha d’ajustar al que preveu l’annex 9 de la present ordenança.

Secció VII. Construccions 
Article 23. Aïllament acústic a les façanes 
1. Per a l’execució de projectes de noves construccions, reconversió d’antiga edificació i obres de gran rehabilitació destinades a habitatges, usos hospitalaris, educatius o culturals, l’ajuntament ha de facilitar el nivell d’avaluació Ld, o establir la manera d’obtenir-lo.

2. El projecte bàsic i la seva execució han de garantir que l’aïllament acústic de la façana asseguri el compliment dels objectius de qualitat acústica d’aplicació.

3. Una vegada executada l’obra caldrà presentar certificat tècnic, emès pel responsable de l’obra o per una EPCA, amb mesures sonomètriques “in situ” que justifiquin el compliment dels objectius de qualitat establerts.

Article 24. Treballs a la construcció 

1. Els responsables de les obres han d’adoptar les mesures oportunes per evitar que els nivells sonors produïts per aquestes incompleixen amb els objectius de qualitat acústica. 

2. L’horari de treball ha d’estar comprès entre les 8 i les 20 hores els dies laborables.

3. L’horari de funcionament de la maquinària és entre les 8 i les 20 hores els dies laborables.
4. S’exceptuen del compliment de les franges horàries que estableix el paràgraf anterior les obres que s’hagin d’executar, amb caràcter d’urgència, per al restabliment de serveis essencials, com ara el subministrament d’electricitat, aigua, gas o telèfon, i els serveis relacionats amb les noves tecnologies de la informació, així com les obres destinades a evitar una situació de risc o perill imminent per a les persones o els béns, i les que, per les característiques que els són pròpies, no poden executar-se durant el dia.

5. La maquinària i els equips que s’utilitzen en les obres públiques i en la construcció han de ser tècnicament els menys sorollosos i l‘ús ha de ser el més adequat per reduir la contaminació acústica generada. Especialment:

a. Els motors de combustió han d’anar equipats amb silenciadors de gasos de combustió i sistemes esmorteïdors de soroll i vibracions. 

b. Els motors de les màquines s’han d’aturar quan aquestes no s’utilitzin. 

c. Els compressors i la resta de maquinària sorollosa situada a menys de 50 metres d’edificis ocupats o situats a l’exterior de les obres han de funcionar amb el capot tancat i amb tots els elements de protecció instal·lats, bé pel fabricant, bé amb posterioritat, per amortir els sorolls. 

d. Els martells pneumàtics, autònoms o no, han de disposar d’un mecanisme silenciador de l’admissió i expulsió de l’aire. 

Article 25. Instal·lacions de climatització, condicionament d’aire i ventilació
1. Els equips d’aire condicionat, refrigeració o aireig o similars, s’han d’instal·lar d’acord amb el que estableixi la normativa vigent, i no han de superar el valors límit establerts.

2. Si aquests tipus d’instal·lacions són susceptibles d’ocasionar impacte acústic significatiu al seu entorn, s’han de projectar i instal·lar sistemes correctors acústics que assegurin el compliment dels valors límit establerts. 

3. Els instal·ladors i els propietaris són els  responsables de la col·locació correcta de les instal·lacions de climatització, condicionament d’aire i ventilació, tant pel que fa a la ubicació, com al funcionament, i el compliment dels valors límit establerts. 

Article 26. Ús i funcionament de les instal·lacions comunitàries, auxiliars i/o complementàries de l’edificació
La comunitat de propietaris, i, si s’escau, els usuaris de les instal·lacions comunitàries, com ara ascensors, portes metàl·liques, maquinària, i d’altres similars, han d’assegurar-ne el manteniment i bon funcionament, per tal que aquestes no superin els valors límit d’immissió de soroll i/o vibracions indicats als annexos 3, 4 i 7 de la present Ordenança.
Capítol IV. Inspecció, control i règim sancionador

Secció I. Inspecció i control

Article 27. Denúncies
1. Les denúncies donen lloc a les actuacions d’inspecció i control corresponents per tal de comprovar la veracitat dels fets denunciats i, si s'escau, a la incoació de l'expedient sancionador corresponent.
2. La denúncia, ha de contenir les dades necessàries perquè els òrgans municipals competents puguin realitzar la comprovació corresponent.

Article 28. Inspecció
1. L’actuació inspectora pot ser realitzada pels tècnics municipals, pels agents de la Policia local, pels inspectors municipals o per personal d’entitats supramunicipals, en funcions d’assistència tècnica al municipi que gaudiran del caràcter d’agents de l’autoritat, i, en conseqüència, poden accedir, d’acord amb la legislació vigent, a les instal·lacions o dependències, de titularitat pública o privada, i amb la col·laboració, si escau, del personal d’Entitats de Prevenció de la Contaminació Acústica.

2. El responsable i el titular de la font emissora resten obligats a permetre el seu accés  dins de l’activitat per tal de dur a terme la visita d’inspecció, a posar en funcionament les fonts emissores en la manera que se’ls indiqui, per tal de dur a terme mesuraments acústics i les comprovacions necessàries. 

3. En el cas que es comprovi l’incompliment dels nivells d’immissió regulats en aquesta ordenança, el responsable i/o el titular de la font emissora haurà de fer-se càrrec del cost de la taxa de la intervenció municipal que se’n derivi.

4. Els conductors de vehicles de motor estan obligats a facilitar la comprovació dels nivells d’emissió sonora del vehicle als agents de la Policia.

5. El denunciant haurà de permetre l’accés del personal d’inspecció al seu domicili, per tal de comprovar les molèsties de soroll denunciades, prèvia comunicació a aquest del dia i hora. En el cas que no es permeti l’accés o aquest no s’hagués produït per no trobar-se ningú en el domicili, el personal d’inspecció així ho farà constar en l’acta o informe d’inspecció corresponent, s’arxivarà l’expedient sense més tràmit.

Article 29. Funció del personal d’inspecció
El personal designat per dur a terme les inspeccions té, entre d’altres, les funcions següents:

a. Accedir, prèvia identificació i amb les autoritzacions que siguin pertinents, en el seu cas, a les instal·lacions, maquinàries, activitats o àmbits generadors o receptors de fonts de contaminació acústica.

b. Requerir la informació i la documentació administrativa que autoritzi les activitats i instal·lacions objecte de la inspecció.

c. Procedir al mesurament, avaluació i control necessaris per a comprovar el compliment de les disposicions vigents i les condicions de l’autorització que tingui la instal·lació, maquinària, activitat o comportament.

d. Aixecar acta de les actuacions realitzades en l’exercici d’aquestes funcions.

Article 30. Acta de la inspecció
1. De les comprovacions efectuades en el moment de la inspecció s’ha aixecar una acta, una còpia de la qual s’ha de lliurar al titular o persona responsable de l’activitat, indústria, vehicle o domicili on s’ha dut a terme el mesurament. L’acta pot donar lloc, si escau, a la incoació del corresponent expedient sancionador. 

2. A l’acta, en el cas dels vehicles de motor i ciclomotors, hi ha de constar el resultat de la inspecció, en els termes de favorable, desfavorable o molt desfavorable, segons el que preveu l’annex 6 de la present ordenança.
Secció II. Règim sancionador

Article 31. Classificació d’infraccions
1. Són infraccions administratives les accions i les omissions que contravenen  a les disposicions d’aquesta Ordenança.

2. Les infraccions de la normativa reguladora de la contaminació acústica es classifiquen en lleus, greus i molt greus, d’acord amb la tipificació en aquesta Ordenança.

Article 32. Tipificació
1. Són infraccions lleus:

a. Superar en un màxim de 5 unitats els valors límit d’immissió que estableixen els annexos 3 i 4.

b. Superar en un màxim de 5 unitats els valors límit d’emissió establerts per l’annex 6.

c. Superar en un màxim de 5 unitats els valors límit d’immissió que estableix l’annex 7.

d. No comunicar a l’Administració competent de les dades requerides per aquesta dins dels terminis establerts.

e. La instal·lació i comercialització d’emissors acústics sense adjuntar-hi informació sobre els seus índexs d’emissió, quan aquesta informació sigui exigible conforme a la normativa aplicable.

f. Molestar i dur a terme activitats amb sorolls innecessaris que, per raons de relacions de veïnatge, pertorbin la qualitat de vida dels veïns i les veïnes a les vies públiques i altres espais de concurrència pública, i als espais privats, recollides als articles 18 i 19, i per a les quals no es pugui establir el nivell d’immissió.

Els agents de l'autoritat en els casos previstos a l'article 18.1, i article 19 recordaran a la persona o persones infractora/es que les esmentades pràctiques no són permeses a la present Ordenança i que si repetís en el termini d'un any la mateixa infracció es procedirà a imposar la sanció establerta en aquest apartat.

g. Qualsevol altra infracció no tipificada expressament com a infracció greu o molt greu.

2. Són infraccions greus:

a. Superar en més de 5 unitats i fins a un màxim de 10 unitats els valors límit d’immissió que estableixen els annexos 3 i 4.

b. Superar en més de 5 unitats i fins a un màxim de 10 unitats els valors límit d’emissió que estableix l’annex 6.
c. Superar en més de 5 unitats i fins a un màxim de 10 unitats els valors límit d’immissió que estableix l’annex 7.

d. Fer circular vehicles de motor amb silenciadors ineficaços, incomplets, inadequats o deteriorats.

e. Incomplir les condicions imposades en l’autorització administrativa.

f. Incomplir els requeriments municipals de correcció de les deficiències observades.

g. Impedir o obstruir l’actuació inspectora quan no es donen les circumstàncies que estableix la lletra e de l’apartat 3. 

h. Subministrar informació o documentació falsa, inexacta o incompleta.

i. Reincidir en la comissió d’infraccions de caràcter lleu en el termini de dos anys.

3. Són infraccions molt greus:

a. Superar en més de 10 unitats els valors límit d’immissió que estableixen els annexos 3 i 4. 

b. Superar en més de 10 unitats els valors límit d’emissió que estableix l’annex 6.

c. Superar en més de 10 unitats els valors límit d’immissió que estableix l’annex 7.

d. Impedir o obstruir l’actuació inspectora de manera que retardi l’exercici de les seves funcions.

e. Posar en funcionament focus emissors quan se n’hagi ordenat el precintament o la clausura. 

f. Incomplir les obligacions derivades de l’adopció de mesures provisionals establertes a l’article 36.1.a i 36.1.d. 

g. Incomplir les normes que estableixin requisits relatius a la protecció de les edificacions contra el soroll, quan es posi en perill greu la seguretat o la salut de les persones.

h. Superar els valors límit d’immissió establerts a les zones d’especial protecció de la qualitat acústica (ZARE) i de les zones acústiques de règim especial (ZARE).

i. Superar els valors límit d’immissió aplicables, quan s’hagi produït un dany o afectació greu per al medi ambient o s’hagi posat en perill la seguretat o salut de les persones.

j. Reincidir en la comissió d’infraccions de caràcter greu en el termini de dos anys.

Article 33. Responsabilitat 
La responsabilitat administrativa per les infraccions d’aquesta Ordenança correspon:

a. Al titular de l’autorització administrativa, quan es tracti d’activitats considerades per aquesta Ordenança sotmeses a règim d’autorització.

b. A la persona propietària del focus emissor o la persona causant del soroll en la resta de supòsits.

Article 34. Mesures provisionals
1. L’òrgan administratiu competent per a resoldre el procediment sancionador, en cas d’urgència i abans de l’inici del procediment, quan la producció de sorolls i vibracions superi els nivells establerts per a la tipificació com a falta greu o molt greu o davant l’incompliment reiterat dels requeriments dirigits a l’adopció de mesures correctores, pot adoptar les mesures provisionals següents:

a. Mesures de correcció, seguretat i control dirigides a impedir la continuïtat de l’acció productora del dany.

b. El precintament del focus emissor.

c. La clausura temporal, total o parcial de l’establiment. 

d. La suspensió temporal de l’autorització que habilita per a l’exercici de l’activitat.

2. Les mesures establertes per l’apartat 1 s’han de ratificar, modificar o aixecar en el corresponent acord d’inici del procediment administratiu sancionador, que s’ha d’efectuar en els quinze dies següents a l’adopció de l’acord.

3. Les mesures establertes per l’apartat 1 poden ésser adoptades per l’òrgan competent per iniciar l’expedient en qualsevol moment, un cop iniciat el procediment sancionador, per tal d’assegurar l’eficàcia de la resolució final.

Article 35. Sancions
1. Les infraccions tipificades per aquesta Ordenança se sancionen d’acord amb els límits següents:

a. Infraccions lleus, fins a 900 euros. 

D’acord amb la disposició final primera de l’ordenança de Mesures per fomentar la Convivència i el Civisme, la infracció lleu pel supòsit previst a l’article 32.1 f) de la present ordenança serà fins a 300 euros.

b. Infraccions greus, des de 901 fins a 12.000 euros.

D’acord amb la disposició final primera de l’ordenança de Mesures per fomentar la Convivència i el Civisme, la infracció greu pel supòsit previst a l’article 32.2 e) de la present ordenança serà de 300,01 a 600 euros, quan es tracti del supòsit previst a l’article 16 d’aquesta mateixa ordenança.

c. Infraccions molt greus, des de 12.001 fins a 300.000 euros.

No obstant, el pagament de les sancions que corresponguin per la comissió de les infraccions lleus previstes a l’article 32.1 lletra f) i les infraccions greus previstes a l’article 32.2 lletra d), podrà substituir-se per mesures educatives i/o en benefici de la comunitat seguint els criteris previstos a l’acord del Ple de l’Ajuntament de 8 de maig de 2006, pel qual es determina les formes d’aplicació d’aquestes mesures alternatives a la sanció econòmica. 

2. La comissió d’infraccions greus pot implicar, a més de la sanció pecuniària que correspongui, la suspensió temporal de l’activitat durant un termini no superior a sis mesos i el precintament dels focus emissors.

3. La comissió d’infraccions molt greus, excepte per a les lletres f), g), h) i i) de l’article 32.3, pot implicar, a més de la sanció pecuniària que correspongui, la suspensió temporal de l’activitat durant un termini superior a sis mesos o amb caràcter definitiu, la retirada temporal o definitiva de l’autorització i el precintament dels focus emissors.

La comissió d’infraccions molt greus incloses en les lletres f), g), h) i i) de l’article 32.3,  pot implicar, a més de la sanció pecuniària que correspongui, la suspensió temporal de l’activitat, total o parcial, d’entre 2 i 5 anys, i la retirada temporal de l’autorització entre 1 any i 1 dia i 5 anys.

4. La resolució que posa fi al procediment sancionador pot acordar, a més de la imposició de la sanció pecuniària que correspongui, l’adopció de mesures correctores i la indemnització per danys i perjudicis ocasionats com a conseqüència de l’actuació infractora.

Article 36. Gradació de les sancions
1. Les sancions establertes per aquesta Ordenança es graduen tenint en compte els criteris següents:

a. L’afectació de la salut de les persones.

b. La naturalesa dels perjudicis causats.

c. L’alteració social causada per la infracció.

d. La capacitat econòmica de l’infractor.

e. El benefici derivat de l’activitat infractora.

f. L’existència d’intencionalitat.

g. La reincidència i la participació.

h. L’efecte que la infracció produeix sobre la convivència de les persones, en els casos de relacions de veïnatge.

2. A l’efecte d’aquesta Ordenança, es considera reincidència la comissió de més d’una infracció de la mateixa naturalesa en un període de dos anys, declarada per resolució ferma en via administrativa.

Article 37. Procediment
El procediment per imposar les sancions establertes per aquesta Ordenança es regeix per les normes de procediment administratiu vigents a Catalunya. 

Article 38. Multes coercitives
En cas d’incompliment de les obligacions derivades dels requeriments formulats a l’empara del que estableix aquesta Ordenança, es poden imposar multes coercitives fins a la quantia màxima de 600 euros i amb un màxim de tres de consecutives.

Article 39. Diagnòstic i mesures cautelars per als vehicles de motor i ciclomotors
El resultat de la inspecció per als vehicles de motor i ciclomotors pot ser:

a. Favorable, quan el resultat de la inspecció determini que el nivell de soroll és igual o inferior al permès.

b. Desfavorable, quan el resultat de la inspecció determina la comissió d’una infracció lleu o greu. En aquest cas:

1. Els agents municipals han de lliurar una còpia de l’acta d’inspecció i la còpia de la denúncia al conductor del vehicle i l’han de requerir perquè es torni a presentar amb el vehicle abans de 15 dies a l’ajuntament amb la finalitat de poder realitzar un nou mesurament del nivell de soroll, o bé presentar una certificació del nivell de soroll mesurat emesa per la inspecció tècnica de vehicles. 

2. Si transcorregut aquest termini no s’ha presentat de nou el vehicle o bé el nou mesurament del nivell de soroll supera els límits establerts, s’ha d’iniciar el procediment sancionador i adoptar les mesures indicades pel supòsit de diagnòstic molt desfavorable. 

c. Molt desfavorable: Quan el resultat de la inspecció determini la comissió d’una infracció molt greu. En aquest cas:

1. Els agents han d’intervenir el permís o llicència de circulació del vehicle i  lliurar en la seva substitució un volant en el qual es reflecteixi la matrícula del vehicle, a l’únic efecte de dur-lo a un taller de reparació i abans de 15 dies presentar-se davant els serveis competents, per fer la comprovació de la reparació. En cap cas pot circular en horari nocturn.

Article 40. Òrgans competents
La competència per a la imposició de les sancions per infracció de les normes establertes en aquesta ordenança correspon a l’alcalde.

Article 41. Prescripció
1. En les infraccions continuades, el termini de prescripció començarà a comptar a partir del moment en què finalitzi l’acció o omissió que constitueixin la infracció, i en les infraccions permanents, a partir del moment en què s’elimini la situació il·lícita.

2. Les infraccions prescriuen en els terminis següents:

a. Infraccions molt greus, al cap de tres anys.

b. Infraccions greus, al cap de dos anys.

c. Infraccions lleus, al cap de 6 mesos.

3. Les sancions prescriuen en els terminis següents:

a. Les sancions imposades per faltes molt greus, al cap de tres anys. 

b. Les sancions imposades per faltes greus, al cap de dos anys.

c. Les sancions imposades per faltes lleus, al cap d’un any.

Disposició addicional

En previsió dels avenços tecnològics o l’aprovació de noves normes, els procediments de mesurament i avaluació establerts en aquesta Ordenança, poden ser modificats a partir d’una proposta aprovada en el Ple municipal.

Disposició transitòria

Qualsevol activitat disposa d’un termini de dos anys, a partir de l’entrada en vigor del Reglament de la Llei 16/2002, de 28 de juny, de protecció contra la contaminació acústica, aprovat el 10 de novembre de 2009, i publicada el dia 16 de novembre de 2009, per ajustar-se als valors límit d’immissió associats als objectius de qualitat ambiental. Aquest termini es pot prorrogar, per resolució de l’alcalde, amb l’aprovació prèvia d’un pla de mesures per minimitzar l’impacte acústic. 

Disposició derogatòria

Queden derogades totes les disposicions municipals d’igual o inferior rang que s’oposin, contradiguin o resultin incompatibles amb el contingut d’aquesta Ordenança, i en especial l’Ordenança municipal sobre el control de la contaminació del medi urbà per causa dels sorolls de data 02 d’abril de 1990.

Annex 1. Qualitat acústica del territori. Mapes de capacitat

1.  Àmbit d’aplicació

Aquest annex s’aplica al conjunt d’emissors que incideixen a les zones de sensibilitat acústica delimitades segons la capacitat acústica del territori i establertes en els mapes de capacitat acústica.                                                                                

2.  Objectius de qualitat 

El mapa de capacitat acústica estableix la zonificació acústica del territori i els valors límit d’immissió d’acord amb les zones de sensibilitat acústica:

	Zones de sensibilitat acústica i usos del sòl
	Valors límit d’immissió en dB(A)



	
	Ld (7 h – 21 h) 
	Le (21 h – 23 h) 
	Ln (23 h – 7 h) 

	ZONA DE SENSIBILITAT ACÚSTICA ALTA (A)
	
	
	

	(A1) Espais d’interès natural i altres 
	-
	-
	-

	(A2) Predomini del sòl d’ús sanitari, docent i cultural 
	55
	55
	45

	(A3) Habitatges situats al medi rural  
	57
	57
	47

	(A4) Predomini del sòl d’ús residencial 
	60
	60
	50

	ZONA DE SENSIBILITAT ACÚSTICA MODERADA (B)
	
	
	

	(B1) Coexistència de sòl d’ús residencial amb activitats i/o infraestructures de transport existents 
	65
	65
	55

	(B2) Predomini del sòl d’ús terciari diferent a (C1) 
	65
	65
	55

	(B3)  Àrees urbanitzades existents afectades per sòl d’ús industrial
	65
	65
	55

	ZONA DE SENSIBILITAT ACÚSTICA BAIXA (C)
	
	
	

	(C1) Usos recreatius i d’espectacles
	68
	68
	58

	(C2) Predomini de sòl d’ús industrial 
	70
	70
	60

	(C3) Àrees del territori afectades per sistemes generals d’infraestructures de transport o altres equipaments públics 
	-
	-
	-


Ld, Le i Ln : índexs d’immissió de soroll en els períodes de dia, vespre i nit, respectivament.

En les zones urbanitzades existents i per als usos de sòl (A2), (A4), (B2), (C1) i (C2), i per a habitatges existents en el medi rural (A3), el valor límit d’immissió s’incrementa en 5 dB(A). 

a) Zona de sensibilitat acústica alta (A)

·  (A1) Espais d’interès natural, espais naturals protegits, espais de la xarxa Natura 2000 o altres espais protegits que pels seus valors naturals requereixen protecció acústica.

També s’hi inclouen les zones tranquil·les a camp obert que es pretén que es mantinguin silencioses per raons turístiques, de preservació de paisatges sonors o de l’entorn.

En qualsevol cas, s’han de tenir en compte les activitats agrícoles i ramaderes existents.

Els seus valors límit d’immissió poden ser més restrictius que els de les restants àrees de la zona de sensibilitat acústica alta i poden ser objecte de declaració com a zones d’especial protecció de la qualitat acústica (ZEPQA).

· (A2) Centres docents, hospitals, geriàtrics, centres de dia, balnearis, biblioteques, auditoris o altres usos similars que demanin una especial protecció acústica. 
S’hi inclouen els usos sanitaris, docents i culturals que demanin, a l’exterior, una especial protecció contra la contaminació acústica, com les zones residencials de repòs o geriatria, centres de dia, les grans zones hospitalàries amb pacients ingressats, les zones docents, com campus universitaris, zones d’estudi i biblioteques, centres de recerca, museus a l’aire lliure, zones de museus i d’expressió cultural i altres assimilables. 

· (A3) Habitatges situats al medi rural 
Habitatges situats al medi rural que compleixen les condicions següents: estar habitats de manera permanent, estar aïllats i no formar part d’un nucli de població, ésser en sòl no urbanitzable i no estar en contradicció amb la legalitat urbanística.

· (A4) Àrees amb predomini del sòl d’ús residencial

S’inclouen els interiors d’illa d’ús residencial exclusiu.

Les zones verdes que es disposin per obtenir distància entre les fonts sonores i les àrees residencials no s’assignaran a aquesta categoria acústica, sinó que es consideraran zones de transició.

b) Zona de sensibilitat acústica moderada (B)

·  (B1) Àrees on coexisteixen sòl d’ús residencial amb activitats i/o infraestructures de transport existents 

· (B2) Àrees amb predomini de sòl d’ús terciari 

Inclouen els espais destinats amb preferència a activitats comercials i d’oficines, espais destinats a restauració, allotjament i altres, parcs tecnològics amb exclusió d’activitats productives en gran quantitat, incloent-hi les àrees d’estacionament d’automòbils que els són pròpies i totes aquelles activitats i espais diferents dels esmentats en (C1). 

· (B3) Àrees urbanitzades existents afectades per sòl d’ús industrial 

Inclouen els espais d’ús predominantment residencial existents afectats per zones de sòl d’ús industrial també existents, com ara polígons industrials o d’activitats productives en gran quantitat, que per la seva situació no és possible el compliment dels objectius fixats per a una zona (B1).

 c) Zona de sensibilitat acústica baixa (C)

·  (C1) Àrees amb predomini del sòl d’ús terciari, recreatiu i d’espectacles 

Inclouen els espais destinats a recintes firals amb atraccions recreatives, llocs de reunió a l’aire lliure, espectacles, i altres assimilables.

· (C2) Àrees amb predomini de sòl d’ús industrial 

Inclouen tots els espais del territori destinats o susceptibles de ser utilitzats per als usos relacionats amb les activitats industrials i portuàries amb llurs processos de producció, els parcs d’abassegament de materials, els magatzems i les activitats de tipus logístic, estiguin o no vinculades a una explotació en concret, els espais auxiliars de l’activitat industrial com subestacions de transformació elèctrica, etc.

En les àrees acústiques d’ús predominantment industrial es poden tenir en compte les singularitats de les activitats industrials per a l’establiment dels objectius de qualitat, respectant el principi de proporcionalitat econòmica.

· (C3) Àrees del territori afectades per sistemes generals d’infraestructures de transport o altres equipaments públics que els reclamin 

Inclouen els espais de domini públic en els quals s’ubiquen els sistemes generals de les infraestructures de transport viari urbà i interurbà, ferroviari, marítim i aeri.

Els receptors situats en aquestes àrees, i per a l’avaluació d’activitats, s’han de classificar d’acord amb la zona de sensibilitat acústica que els correspondria si no existís aquesta afecció.

3. Compliment 

Es considera que es respecten els objectius de qualitat acústica establerts en aquest annex per a cada un dels índexs d’immissió de soroll quan es compleix, per al període d’avaluació d’un any, el següent:  
a. La mitjana anual no supera els valors fixats en aquest annex.

b. El 97% de tots els valors diaris no supera en 3 dB(A) els valors fixats en aquest annex.

4. Determinació dels nivells d’immissió

La determinació dels nivells d’immissió es realitza d’acord amb l’establert en l’Annex 5 .

5. Avaluació

1. El període d’avaluació és d’un any.

2. Als efectes de calcular mitjanes a llarg termini, un any correspon a l’any considerat per a l’emissió de so i a un any mitjà pel que fa a les circumstàncies meteorològiques.

3. Per determinar el nivell d’avaluació, s’ha de tenir en compte el so incident, és a dir, no s’ha de recollir el so reflectit en el parament vertical mateix. 

4. El valor del nivell d’avaluació LAr s’ha d’arrodonir amb l’increment de 0,5 dB(A), i s’ha de prendre la part sencera com a valor resultant.

Annex 2. Objectius de qualitat aplicables a l’espai interior.

1.  Àmbit d’aplicació

Aquest annex s’aplica als nivells de soroll que es perceben a l’espai interior de les edificacions destinades a habitatge o usos residencials, hospitalaris, educatius o culturals, originats per tots els emissors acústics que hi incideixen. 

2.  Objectius de qualitat aplicables a l’espai interior

1. Als espais interiors, s’apliquen els valors límit d’immissió Ld , Le i Ln resultants del conjunt d’emissors acústics que hi incideixen. 

	Ús de l’edifici
	Dependències
	Valors límit d’immissió en dB(A)

	
	
	Ld(7 h – 21 h)
	Le(21 h – 23 h)
	Ln(23 h – 7 h)

	Habitatge o ús residencial
	Habitacions d’estar
	45
	45
	35

	
	Dormitoris
	40
	40
	30

	Ús hospitalari
	Zones d’estada
	45
	45
	35

	
	Dormitoris
	40
	40
	30

	Ús educatiu o cultural
	Aules
	40
	40
	40

	
	Sales de lectura, audició i exposició
	35
	35
	35


Ld, Le i Ln: índexs d’immissió de soroll en el període de dia, vespre i nit, respectivament.

3. Compliment 

Es considera que es respecten els objectius de qualitat acústica establerts en aquest annex per a cada un dels índexs d’immissió de soroll quan es compleix, per al període d’avaluació d’un any, el següent:

a. La mitjana anual no supera els valors fixats en aquest annex.

b. El 97% de tots els valors diaris no supera en 3 dB(A) els valors fixats en aquest annex. 

4.  Determinació dels nivells d’immissió
La determinació dels nivells d’immissió es realitza d’acord amb l’establert en l’Annex 5 .

5. Avaluació

1. El període d’avaluació és d’un any.

2. Als efectes de calcular mitjanes a llarg termini, un any correspon a l’any considerat per a l’emissió de so i a un any mitjà pel que fa a les circumstàncies meteorològiques.

3. El valor del nivell d’avaluació LAr s’ha d’arrodonir amb l’increment de 0,5 dB(A), i s’ha de prendre la part sencera com a valor resultant.

Annex 3. Immissió sonora aplicable a l’ambient exterior produïda per les activitats, incloses les derivades de les relacions de veïnat

1.  Àmbit d’aplicació

Aquest annex s’aplica als nivells de soroll de cadascun dels emissors acústics que incideixen al medi exterior dels receptors.
S’entén per soroll produït pel veïnatge aquell que prové de les activitats domèstiques, el funcionament dels electrodomèstics i els aparells diversos, els instruments musicals o acústics, els animals domèstics, les veus, els cants, els crits o d’altres orígens assimilables.

2.  Valors límit d’immissió 

	Zones de sensibilitat acústica i usos del sòl
	Valors límit d’immissió en dB(A)



	
	Ld(7 h – 21 h)
	Le(21 h – 23 h)
	Ln(23 h – 7 h)

	ZONA DE SENSIBILITAT ACÚSTICA ALTA (A)
	
	
	

	(A2) Predomini del sòl d’ús sanitari, docent i cultural
	50
	50
	40

	(A3) Habitatges situats al medi rural 
	52
	52
	42

	(A4) Predomini del sòl d’ús residencial 
	55
	55
	45

	ZONA DE SENSIBILITAT ACÚSTICA MODERADA (B)
	
	
	

	(B1) Coexistència de sòl d’ús residencial amb activitats i/o infraestructures de transport existents
	60
	60
	50

	(B2) Predomini del sòl d’ús terciari diferent a (C1)  
	60
	60
	50

	(B3)   Àrees urbanitzades existents afectades per sòl d’ús industrial
	60
	60
	50

	ZONA DE SENSIBILITAT ACÚSTICA BAIXA (C)
	
	
	

	(C1) Usos recreatius i d’espectacles
	63
	63
	53

	(C2) Predomini de sòl d’ús industrial 
	65
	65
	55


Ld, Le i Ln : índexs d’immissió de soroll en els períodes de dia, vespre i nit, respectivament.

Valors d’atenció: en les activitats existents en zones urbanitzades existents i per als usos de sòl (B3), (C1) i (C2), el valor límit d’immissió s’incrementa en 5 dB(A). 

3. Compliment dels valors límit d’immissió
Es considera que es respecten els valors límit d’immissió de soroll, establerts en la taula d’aquest annex en el període d’avaluació, quan els nivells d’avaluació compleixen el següent: 

a) Cap valor del nivell d’avaluació, LAr,i supera en més de 5 dB(A) durant 30 minuts, de manera contínua o discontínua, en els períodes dia, vespre i nit, els valors fixats en la taula d’aquest annex.

b) Cap valor del nivell d’avaluació LAr supera els valors fixats en la taula d’aquest annex.

c) El conjunt d’emissors no supera els objectius de qualitat establerts a l’annex 1. 

4.  Determinació dels nivells d’immissió

La determinació dels nivells d’immissió es realitza d’acord amb l’establert en l’Annex 5 .

5. Avaluació 

1. El període d’avaluació és de 180 minuts per a l’horari diürn, 120 minuts per a l’horari vespertí i 120 minuts per a l’horari nocturn.

2. El càlcul del nivell d’avaluació es realitzarà d’acord a l’establert a l’Annex 5

Annex 4. Immissió sonora aplicable a l’ambient interior produïda per les activitats, incloses les derivades de les relacions de veïnat

1.  Àmbit d’aplicació

Aquest annex s’aplica als nivells de soroll produïts per les activitats i el veïnatge quan el soroll prové d’un o diversos emissors acústics situats a l’edifici mateix, en edificis contigus al receptor o quan hi ha una transmissió via estructural.
S’entén per soroll produït pel veïnatge aquell que prové de les activitats domèstiques, el funcionament dels electrodomèstics i els aparells diversos, els instruments musicals o acústics, els animals domèstics, les veus, els cants, els crits o d’altres orígens assimilables.
2.  Valors límit d’immissió

	Ús del local confrontant
	Dependències
	Valors límit d’immissió en dB(A)

	
	
	Ld(7 h – 21 h)
	Le(21 h – 23 h)
	Ln(23 h – 7 h)

	Habitatge o ús residencial 
	Sales d’estar
	35
	35
	30

	
	Dormitoris
	30
	30
	    25 * *

	Administratiu i d’oficines
	Despatxos professionals
	35
	35
	35

	
	Oficines *
	40
	40
	40

	Hospitalari
	Zones d’estada
	40
	40
	30

	
	Dormitoris
	35
	35
	    25 * *

	Educatiu o cultural
	Aules
	35
	35
	35

	
	Sales de lectura, audició i exposició
	30
	30
	30


Ld, Le i Ln : índexs d’immissió de soroll en els períodes de dia, vespre i nit, respectivament.

* Excepte en zones industrials. 

* *  Per a les activitats existents, el valor límit d’immissió s’incrementa en 3 dB(A).

S’estableix el valor límit LAFmax de 45 dB(A) en horari nocturn en els dormitoris, pel soroll produït per portes i persianes de locals comercials, portes de garatge i portes d’entrada en habitatges. 

3. Compliment dels valors límit d’immissió
Es considera que es respecten els valors límit d’immissió de soroll, establerts en la taula d’aquest annex en el període d’avaluació, quan els nivells d’avaluació compleixen el següent: 

a) Cap valor del nivell d’avaluació LAr,i supera en més de 5 dB(A) durant 30 minuts, de manera contínua o discontínua, en els períodes de dia, vespre i nit, els valors fixats en la taula d’aquest annex.

b) Cap valor del nivell d’avaluació LAr supera els valors fixats en la taula d’aquest annex.

4.  Determinació dels nivells d’immissió

La determinació dels nivells d’immissió es realitza d’acord amb l’establert en l’Annex 5 .

5. Avaluació 

1. El període d’avaluació és de 180 minuts per a l’horari diürn, 120 minuts per a l’horari vespertí i 30 minuts per a l’horari nocturn.

2. El càlcul del nivell d’avaluació es realitzarà d’acord a l’establert a l’Annex 5

Annex 5. Determinació i avaluació dels nivells d’immissió 

1.  Àmbit d’aplicació

Aquest annex s’aplica a la determinació dels nivells d’immissió corresponents als annexos 1, 2 3 i 4, i a la determinació dels nivells d’avaluació dels annexos 3 i 4.
2. Determinació dels nivells d’immissió en ambient exterior

Els mesuraments es poden realitzar en continu durant tot el període d’avaluació o mitjançant mesuraments representatius de cada fase de soroll. 

Per obtenir mesuraments representatius, se n’han de dur a terme com a mínim 3, els quals es consideren vàlids quan la diferència entre els valors extrems obtinguts és menor o igual a 3 dB(A). El resultat és la mitjana energètica dels 3 valors que compleixin aquesta condició.

Si la diferència fos més gran, s’ha d’augmentar el temps de cada mesurament i dur-ne a terme una nova sèrie fins que la diferència entre 3 valors sigui inferior a 3 dB(A). En cas contrari, s’ha de justificar que aquesta diferència és conseqüència del funcionament normal de l’activitat.

Les condicions de mesurament són les següents: 

a. Els mesuraments s’han de dur a terme en condicions meteorològiques representatives de l’indret on es mesura, la velocitat del vent en el punt d’avaluació ha de ser inferior a 5 m/s i cal usar sempre els equips amb pantalla paravent.

b. Quan la finalitat dels mesuraments sigui la inspecció i el control d’activitats o del soroll de veïnat, les persones titulars o usuàries d’aparells generadors de sorolls, tant a l’aire lliure com a establiments o locals, han de facilitar als/a les inspectors/es l’accés a les seves instal·lacions o fonts d’emissió de soroll i han de disposar el seu funcionament a les diferents velocitats, càrregues o marxes que indiquin aquests inspectors, els quals podran presenciar tot el procés operatiu.

c. L’emplaçament del mesurament s’ha de determinar segons l’escenari que s’hagi d’avaluar.

d. En les edificacions, el nivell d’immissió de soroll a l’ambient exterior es mesura situant, sempre que sigui possible, el micròfon al mig de la finestra completament oberta de les dependències d’ús sensible al soroll (dormitoris, sales d’estar, menjadors, despatxos d’oficina, aules escolars o d’altres dependències assimilables).

e. En els altres supòsits, s’ha de situar el micròfon entre 1,5 i 4 metres d’altura sobre el nivell del sòl, i:

1. A peu de carrer, entre 0,5 i 2 metres de distància de les façanes amb dependències d’ús sensible dels receptors. 

2. En les zones encara no construïdes però destinades a l’edificació, en el pla d’emplaçament de la façana més exposada al soroll.

f. Per determinar el nivell d’immissió, s’ha de tenir en compte el so incident, és a dir, no s’ha de recollir el so reflectit en el parament vertical mateix.

g. En el cas de mesuraments d’aerogeneradors dels parcs eòlics, la direcció del vent ha de ser ± 45o des de l’aerogenerador cap al punt de mesurament, i la velocitat del vent, mesurada a 10 metres d’alçada, ha de ser d’entre 6 i 8 m/s. 
h. Abans i després dels mesuraments, s’ha de fer una verificació acústica de la cadena de mesurament mitjançant calibrador acústic que garanteixi un marge de desviació no superior a 0,5 dB(A) respecte del valor de referència inicial.

3. Determinació dels nivells d’immissió en ambient interior

Els mesuraments es poden realitzar en continu durant tot el període d’avaluació o mitjançant mesuraments representatius de cada fase de soroll. 

Per obtenir mesuraments representatius, se n’han de dur a terme com a mínim 3, els quals es consideren vàlids quan la diferència entre els valors extrems obtinguts és menor o igual a 3 dB(A). El resultat és la mitjana energètica dels 3 valors que compleixin aquesta condició.

Si la diferència fos més gran, s’ha d’augmentar el temps de cada mesurament i dur-ne a terme una nova sèrie fins que la diferència entre 3 valors sigui inferior a 3 dB(A). En cas contrari, s’ha de justificar que aquesta diferència és conseqüència del funcionament normal de l’activitat. Quan un dels mesuraments s’ha de prendre en una cantonada amb presència de sons greus i en sales petites, aquest criteri no s’aplicarà.

Les condicions de mesurament són les següents: 

a. Els mesuraments s’han de dur a terme en condicions meteorològiques que no puguin alterar-ne els resultats.

b. Quan la finalitat dels mesuraments sigui la inspecció i el control d’activitats o del soroll del veïnat, les persones titulars o usuàries d’aparells generadors de sorolls, tant a l’aire lliure com a establiments o locals, han de facilitar als/a les inspectors/es l’accés a les seves instal·lacions o fonts d’emissió de soroll i han de disposar el seu funcionament a les diferents velocitats, càrregues o marxes que indiquin aquests inspectors, els quals podran presenciar tot el procés operatiu.

c. Els mesuraments s’han de fer en dependències d’ús sensible al soroll (dormitoris, sales d’estar, menjadors, despatxos, oficines, aules escolars o d’altres dependències assimilables), que s’han de mantenir totalment tancades durant el mesurament.

d. S’han de prendre, com a mínim, tres posicions de mesurament segons la grandària de la dependència. Els punts de mesurament es trien a l’atzar, procurant mantenir una distància mínima entre si de 0,7 m. Les posicions del punt d’avaluació han d’estar com a mínim a 0,5 m de les parets o d’altres superfícies, entre 1,2 m i 1,5 m d’altura i aproximadament a 0,7 m de les finestres. Quan aquestes posicions no siguin possibles, els mesuraments s’han de realitzar en el centre del recinte. 

e. En cas de presència de sons greus i en sales petites (menys de 75 m3), com a mínim un dels mesuraments s’ha de prendre en una cantonada, a una distància de 0,5 m de les parets adjacents i a l’alçada d’on es produeixi el nivell màxim entre 0,5 i 1,5 m. 
f. En el moment dels mesuraments, només l’operador/a, o com a màxim una altra persona, poden ésser presents a la dependència on hi ha la immissió del soroll.

g. Si l’habitació és buida, sense mobiliari, i no té cap tractament absorbent al sostre, cal sostreure 3 dB(A) als nivells mesurats.

h. Abans i després dels mesuraments, s’ha de fer una verificació acústica de la cadena de mesurament mitjançant calibrador acústic que garanteixi un marge de desviació no superior a 0,5 dB(A) respecte del valor de referència inicial.

4. Càlcul del nivell d’avaluació LAr
1. El nivell d’avaluació es calcula a partir de mesuraments que inclouen tot el període d’avaluació o un nivell de soroll representatiu de les diferents fases, mitjançant l’expressió següent:  


[image: image1.wmf]10

1

1

10log10

Ari

L

n

Ari

i

LT

T

=

æö

æö

=

ç÷

ç÷

ç÷

èø

èø

å


on: 

i representa cadascuna de les fases de soroll

Ti és la durada de la fase de soroll i, expressada en minuts. La suma de Ti ha de ser T
T = 180 minuts per a l’horari diürn, 120 minuts per a l’horari vespertí i 120 minuts per a l’horari nocturn

LAr,i  és el nivell d’avaluació que correspon a la fase i. Es calcula a partir de l’expressió:

LAr,i = LAeq,Ti + Kf,i + K t,i + K i,i
on:

LAeq,Ti és el nivell de pressió acústica continu equivalent ponderat A, mesurat durant una fase de durada Ti
Kf,i , Kt,i i Ki,i són correccions de nivell per a la fase i; aquestes correccions no s’apliquen a la fase de soroll residual. 

Una fase de soroll és el temps en què el nivell de pressió sonora de la font que s’avalua es percep de manera uniforme en el lloc d’immissió, i també els components de baixes freqüències i/o tonals i/o impulsius. El temps en què no funciona la font s’ha de considerar una fase de soroll caracteritzada pel nivell de soroll residual, sense la contribució de la font a avaluar.

2. Correccions de nivell

2.1 Correcció per raó de components de baixes freqüències (Kf), tonals (Kt) i impulsius (Ki) 

Quan en el procés de mesurament d’un soroll es percebin components de baixa freqüència, o de tonals emergents, o d’impulsius, o de qualsevol combinació entre components que provinguin de la font a avaluar, s’ha de dur a terme una avaluació detallada del soroll introduint les correccions adequades.

El valor màxim de la correcció resultant de la suma Kf+ Kt+Ki no ha de ser mai superior a 9 dB.
2.2 Avaluació detallada d’un soroll amb presència de components de baixa freqüència
Per a l’avaluació detallada del soroll amb presència de components de baixa freqüència, es pren com a procediment de referència el següent:

a. S’ha de mesurar, simultàniament, el nivell de pressió acústica de la font que s’ha d’avaluar amb les ponderacions freqüencials A i C, a partir de les bandes de terç d’octava de 20 a 160 Hz.

b. Es calcula la diferència entre els valors obtinguts:


Lf = LCeq,Ti (20-160 Hz) – LAeq,Ti (20-160 Hz)

LCeq,Ti (20-160 Hz)  i LAeq,Ti (20-160 Hz)  són el resultat de la mitjana energètica dels tres mesuraments considerats vàlids.

Si la diferència LCeq (20-160 Hz)  – LAeq (20-160 Hz)  és menor a 20 dB, es considera que no hi ha components de baixa freqüència significatius. Altrament, s’ha d’avaluar la importància de la baixa freqüència en detall a fi de conèixer la seva contribució, d’acord amb els apartats següents.

1. Obtenció del nivell de baixa freqüència audible

A cada una de les bandes de terç d’octava compreses entre 20 i 160 Hz, cal sostreure el llindar auditiu humà referenciat a la norma ISO 226:2003 (Tf) al nivell mesurat sense ponderar.

	Banda freqüencial

Hz
	Nivell mínim audible Tf

dB
	Banda freqüencial

Hz
	Nivell mínim audible Tf

dB

	20 
	78,5
	63 
	37,5

	25 
	68,7
	80 
	31,5

	   31,5
	59,5
	100 
	26,5

	40 
	51,1
	125 
	22,1

	50 
	44,0
	160 
	17,9


2. Obtenció del contingut energètic de baixa freqüència LB
LB és el resultat de la suma energètica de les bandes en què la diferència obtinguda a l’apartat anterior és superior a zero.

c. Es determina la presència o absència de components de baixa freqüència i el valor del paràmetre de correcció Kf aplicant la taula següent:

	LB en dB
	Kf en dB

	LB < 25 dB
	Nul·la: 0

	25 dB ≤ LB ≤ 35 dB
	Neta: 3

	LB > 35 dB
	Forta: 6


2.3 Avaluació detallada d’un soroll amb presència de components tonals emergents
Per a l’avaluació detallada del soroll amb presència de components tonals emergents, es pren com a procediment de referència el següent:

a. Es duu a terme l’anàlisi espectral del soroll en bandes d’1/3 d’octava entre 20 i 10.000 Hz.

b. Es calcula la diferència:






Lt = Lf – Ls
On:

Lf és el nivell de pressió acústica de la banda f, que conté el to emergent.
Ls és la mitjana aritmètica dels nivells de la banda situada immediatament per sobre i per sota de f.
Lf i Ls són el resultat de la mitjana energètica de tres mesuraments considerats vàlids.

c. Es determina la presència o absència de components tonals i el valor del paràmetre de correcció Kt aplicant la taula següent:

	Banda de freqüència d’1/3 d’octava
	Lt en dB
	Component tonal Kt en dB

	De 20 a 125 Hz
	Si Lt < 8
	Nul·la: 0

	
	Si 8 ≤ Lt ≤ 15
	Neta: 3

	
	Si Lt > 15
	Forta: 6

	De 160 a 400 Hz
	Si Lt < 5
	Nul·la: 0

	
	Si 5 ≤ Lt ≤ 8
	Neta: 3

	
	Si Lt > 8
	Forta: 6

	De 500 a 10.000 Hz
	Si Lt < 3
	Nul·la: 0

	
	Si 3 ≤ Lt ≤ 5
	Neta: 3

	
	Si Lt > 5
	Forta: 6


d. En el supòsit de la presència de més d’un component tonal emergent, s’adopta com a valor del paràmetre Kt el més gran dels que s’han obtingut.

e. La correcció Kt s’aplica quan el component tonal emergent és audible segons el llindar auditiu humà, a camp lliure, referenciat a la norma ISO 226:2003 (Tf).

	Banda 
freqüencial

Hz
	Nivell mínim audible Tf

dB
	Banda freqüencial

Hz
	Nivell mínim audible Tf

dB

	20 
	78,5
	500
	4,4

	25 
	68,7
	630
	3,0

	31,5
	59,5
	800
	2,2

	40 
	51,1
	1.000
	2,4

	50 
	44,0
	1.250
	3,5

	63 
	37,5
	1.600
	1,7

	80 
	31,5
	2.000
	-1,3

	100 
	26,5
	2.500
	-4,2

	125 
	22,1
	3.150
	-6,0

	160 
	17,9
	4.000
	-5,4

	200
	14,4
	5.000
	-1,5

	250
	11,4
	6.300
	6,0

	315
	8,6
	8.000
	12,6

	400
	6,2
	10.000
	13,9


2.4 Avaluació detallada d’un soroll amb presència de components impulsius 

Per a l’avaluació detallada del soroll amb presència de components impulsius, es pren com a procediment de referència el següent:

a. En una determinada fase de soroll de durada Ti, en la qual es percep el soroll impulsiu, es mesura simultàniament el nivell de pressió acústica contínua equivalent ponderat A, LAeq,Ti, i amb la constant temporal d’impuls I, LAleq,Ti.

b. Es calcula la diferència entre els valors obtinguts: 






Li = LAleq,Ti – LAeq,Ti

LAIeq,Ti i LAeq,Ti són el resultat de la mitjana energètica dels tres mesuraments considerats vàlids.

c. Es determina la presència o l’absència de component impulsiu i el valor del paràmetre de correcció Ki aplicant la taula següent:
	   Li en dB
	        Component impulsiu Ki en dB

	Si Li < 3
	Nul·la: 0

	Si 3 ≤ Li ≤ 6
	Neta: 3

	Si Li > 6
	Forta: 6


2.5  Correcció per nivell de soroll residual
a. S’entén per soroll residual d’un entorn determinat el nivell sonor d’immissió sense la contribució de la font o les fonts a avaluar.

b. Es pot determinar la contribució d’una o diverses fonts en un entorn determinat corregint el nivell de soroll residual. 

c. Si el nivell sonor d’immissió d’un entorn, incloent la font o les fonts a avaluar, és superior a 10 dB(A) respecte del nivell de soroll residual, no s’hi ha de fer cap correcció.

Si la diferència és d’entre 3 i 10 dB(A), cal sostreure el nivell de soroll residual segons l’expressió :

on:

LAeq és el nivell d’immissió mesurat

LAeq,resid és el nivell del soroll residual.

Si la diferència és de menys de 3 dB(A), no s’hi pot aplicar aquesta correcció. S’ha de repetir el mesurament en un moment en què sigui possible incrementar-la o determinar mitjançant altres mètodes la contribució de la font o fonts a l’entorn que s’ha d’avaluar.

3. El valor del nivell d’avaluació LAr s’ha d’arrodonir amb l’increment de 0,5 dB(A), i s’ha de prendre la part sencera com a valor resultant.
Annex 6. Valors límit d’emissió de soroll dels vehicles de motor i dels ciclomotors.

1. Àmbit d’aplicació 

Aquest annex és d’aplicació a l’emissió sonora dels vehicles de motor i els ciclomotors en circulació i s’avalua en cadascun dels vehicles mitjançant la prova a vehicle aturat.  

2. Valors límit d’emissió 

El valor límit d’emissió sonora d’un vehicle de motor en circulació s’obté sumant 4 dB(A) al nivell d’emissió sonora que figura a la fitxa d’homologació del vehicle, corresponent a l‘assaig a vehicle aturat.

Si la fitxa de característiques d’un vehicle corresponent, atesa la seva antiguitat o per altres raons, no indica el nivell d’emissió sonora per a l’assaig a vehicle aturat, l’Administració competent en l’homologació i la inspecció tècnica de vehicles l’ha de facilitar d’acord amb les seves bases de dades o l’ha de determinar, una vegada ha comprovat que el vehicle és en perfecte estat de manteniment, d’acord amb el mètode de mesurament establert en el procediment d’homologació aplicable al vehicle, segons la reglamentació vigent. 

Tant el nivell d’emissió sonora obtingut com el règim del motor en el moment de la prova s’anotaran dins de la casella d’informacions de la targeta d’inspecció tècnica de vehicles del vehicle perquè es puguin prendre com a valor de referència per determinar el valor límit d’emissió definit al punt 2.

El nivell d’emissió sonora  corresponent a l‘assaig a vehicle aturat d’un ciclomotor, quan no figura a la fitxa d’homologació, és de 87 dB(A).

3. Compliment 
Es considera que es respecten els valors límit d’emissió quan el valor determinat no supera els valors establerts en aquest annex.

4. Determinació del nivell d’emissió 

El nivell d’emissió es determina mitjançant mesurament segons el mètode de vehicle aturat establert per les directives 96/20/CEE per als vehicles de quatre o més rodes i 97/24/CEE per als vehicles de dues o tres rodes, ciclomotors i quadricicles lleugers i pesants, o les que les substitueixin.

1. Condicions de mesurament

Abans de procedir als mesuraments, s’ha de comprovar que el motor del vehicle és a la temperatura normal de funcionament i que el comandament de la caixa de canvi és en punt mort. 

Si el vehicle disposa de ventiladors amb comandament automàtic, s'ha d’excloure qualsevol intervenció sobre aquests dispositius en mesurar el nivell sonor. 

S’accelera progressivament el motor fins a assolir el règim de referència, en revolucions per minut, rpm, que figura a la fitxa d’homologació del vehicle o a la seva targeta d’inspecció tècnica de vehicles. Un cop assolit aquest punt s’ha de deixar, de sobte, l'accelerador a la posició de ralentí. 

El nivell sonor s’ha de mesurar durant un període de funcionament en què el motor es mantindrà breument a un règim de gir estabilitzat, i durant tot el període de desacceleració.

2. Condicions mínimes de l’àrea on es realitzi el mesurament 

Els mesuraments s’han de fer en una zona que no estigui subjecta a pertorbacions acústiques importants. Són especialment adequades les superfícies planes que estiguin recobertes de formigó, asfalt o qualsevol altre revestiment dur i que tinguin un alt grau de reflexió.

La zona ha de tenir la forma d’un rectangle de, com a mínim, tres metres al voltant del vehicle i no hi ha d’haver cap obstacle important dins d’aquest rectangle.

El nivell de soroll residual ha de ser, com a mínim, 10 dB(A) inferior al nivell sonor del vehicle que s’avalua.

3. Mesuraments

La posició de l’instrument de mesurament s’ha de situar d’acord amb les figures que es mostren i respectant els condicionants següents:

	Distància al dispositiu d’escapament:
	0,5 m

	Alçada mínima des del terra
	> 0,2 m per damunt de la superfície del terra



	Orientació de la membrana del micròfon:
	45º en relació amb el pla vertical en què s'inscriu la direcció de sortida dels gasos d’escapament


Figura 1. Posició de l’instrument de mesurament en ciclomotors, motocicletes i quadricicles

Figura 2. Posició de l’instrument de mesurament en vehicles automòbils

El valor del nivell LAFmax s’ha d’arrodonir amb l’increment de 0,5 dB(A), i s’ha de prendre la part sencera com a valor resultant. 

S’han de realitzar, com a mínim, tres mesuraments, i es consideren vàlids quan la diferència entre els valors extrems és menor o igual a 3 dB(A). 

Per a ciclomotors de dues rodes, el nivell d’emissió és la mitjana aritmètica dels 3 valors que compleixin aquesta condició.

Per als altres vehicles, el nivell d’emissió sonora és el valor més alt dels tres mesuraments.

Annex 7. Immissió de les vibracions als interiors dels edificis

1.  Àmbit d’aplicació

Aquest annex és d’aplicació a les vibracions que es perceben a l’espai interior de les edificacions destinades a habitatge o usos residencials, hospitalaris, educatius o culturals.

2. Valors límit d’immissió 

	Ús de l’edifici
	Valors límit d’immissió

Law

	Habitatge o ús residencial
	75

	Hospitalari
	72

	Educatiu o cultural
	72


3. Compliment 

Es considera que es respecten els valors límit d’immissió de vibracions establerts en aquest annex quan els nivells d’avaluació compleixen el següent: 

a. Vibracions estacionàries

Els nivells d’avaluació no superen els valors límit de la taula d’aquest annex. 

b. Vibracions transitòries

Els valors límit de la taula d’aquest annex poden superar-se per a un nombre d’esdeveniments determinat de conformitat amb el procediment següent:

· Es consideren els dos períodes d’avaluació següents: període diürn comprès entre les 07:00-23:00 hores i període nocturn comprès entre les 23:00-07:00 hores.

· En el període nocturn no es permet cap excés.

· En cap cas no es permeten excessos superiors a 5 dB.

· El conjunt de superacions no ha de ser major de 9. A aquests efectes, cada esdeveniment l’excés del qual no superi els 3 dB ha de ser comptabilitzat com a 1 i si els supera com a 3. 

4. Determinació dels nivells d’immissió
La determinació i avaluació dels nivells d’immissió es realitza d’acord amb l’establert en el Decret 176/2009, de 10 de novembre.

Annex 8. Aïllament acústic

1. Àmbit d’aplicació

Aquest annex s’aplica a l’aïllament acústic contra el soroll aeri i d’impacte de les activitats regulades a l’article 12 de la present ordenança.                                                  

2. Valors d’aïllament acústic a les façanes contra el soroll aeri D2m,nT,Atr
1. L’aïllament acústic a les façanes contra el soroll aeri D2m,nT,Atr no ha de ser inferior als valors de la taula següent:

	Grup
	D2m,nT,Atr

	Grup I
	45 dB(A)

	Grup II
	35 dB(A)


2. La determinació d’aquest aïllament s’ha de realitzar segons l’establert al Decret 176/2009, de 10 de novembre, pel qual s’aprova el reglament de la Llei 16/2002, de 28 de juny.

3. Si s’han de dur a terme mesuraments per comprovar les exigències de l’aïllament acústic a les façanes contra el soroll aeri s’han de realitzar in situ d’acord amb la metodologia establerta a la norma UNE-EN ISO 140-5 o qualsevol altra que la substitueixi.

3. Aïllament acústic al soroll aeri entre recintes

1. Els valors mínims d’aïllament a soroll aeri DnT,A , entre un recinte d’activitat i un recinte d’ús protegit (residencial, sanitari, educatiu, cultural i similars), en funció del tipus d’activitat i l’horari de funcionament són:. 

	DnT,A , dB(A)

	
	Horari diürn i vespertí

(7h i 23h)
	Horari nocturn (23h i 7h)

	Grup I
	72
	77

	Grup II
	66
	71

	Grup III
	61
	66


S’indiquen els valors mínims. En tot cas, l’aïllament que s’haurà d’acreditar serà el necessari per garantir a l’habitatge més afectat un nivell de soroll igual o inferior al valor límit d’immissió permès en ambient interior. 
2. Les activitat incloses en el grup IV de la present ordenança hauran de presentar el corresponent estudi d’impacte acústic, i en qualsevol cas, preveure les mesures correctores necessàries per tal de donar compliment als valors límits establerts per l’annex IV de la present ordenança.

3. En el cas que l’activitat estigui situada en un polígon industrial o sigui una edificació aïllada s’haurà d’establir els nivells segons la zonificació establerta en el mapa de capacitat, així com el compliment del Decret 176/2009.

4. Les activitats recreatives i de restauració incloses en els Grups I, II, III, i les activitats de restauració que disposin d’equips de reproducció sonora del Grup IV, sempre i quan funcionin també a partir de les 23h, es regirant pels següents valors mínims d’aïllament a soroll aeri, entre un recinte d’activitat i un recinte d’ús protegit (residencial, sanitari, educatiu, cultural i similars):

	
	DnT,A , dB(A)
	D(125Hz), dB(A)

	Grup I
	77
	60

	Grup II
	71
	55

	Grup III
	66
	40

	Grup IV
	61
	--


5. Les activitats comercials que d’acord amb la normativa sectorial puguin desenvolupar la seva activitat a partir de les 23h es regiren pels valors mínims d’aïllament de la taula anterior. 

6. La zona destinada al públic de les activitats recreatives i de restauració incloses en els Grups I, no podrà colindar amb un recinte protegit (residencial, sanitari, educatiu, cultural i similars).

En aquestes activitats, l’Ajuntament podrà exigir la instal·lació d’un sistema de transmissió remota de les dades emmagatzemades en el limitador – registrador.

7. Per a les activitats de pública concurrència del grup I es permetrà l’ús de l’equip de reproducció sonora de l’activitat mateixa per realitzar les mesures d’aïllament en el rang de freqüències de 63 Hz a 5 kHz, 

8. Si s’han de dur a terme mesuraments per comprovar les exigències de l’aïllament acústic al soroll aeri entre locals, s’han de realitzar in situ d’acord amb la metodologia establerta a la norma UNE-EN ISO 140-4 o qualsevol altra que la substitueixi i avaluada segons la norma UNE-EN ISO 717-1 o qualsevol altra que la substitueixi, en un rang de freqüències mínim de 100 Hz a 5 kHz.  

4. Aïllament acústic al soroll d’impacte entre locals

1. El valor mínim d’aïllament al soroll d’impacte, L’nT,w , entre un recinte d’activitat i un recinte d’ús sensible (residencial, sanitari, educatiu, cultural i similars), ha de ser de 40 dB. 

2. Si s’han de dur a terme mesuraments per comprovar les exigències de l’aïllament acústic al soroll d’impacte entre locals, s’han de realitzar in situ d’acord amb la metodologia següent: 

a. S’ha d’utilitzar com a font generadora una màquina d’impactes normalitzada conforme a l’Annex A de la norma EN-UNE ISO 140-7:1998 o qualsevol altra que la substitueixi.

b. La màquina d’impactes s’ha de situar en el local emissor conforme a les condicions establertes a la norma EN-UNE ISO 140-7:1998 o qualsevol altra que la substitueixi, en almenys dues posicions diferents.

c. El nivell global de pressió de soroll d’impactes estandarditzat, L’nT,w, s’ha de calcular segons el que s’estableix a la norma UNE EN ISO 717-2:1997 o qualsevol altra que la substitueixi.

5. Comprovació d’aïllament
Els tècnics projectistes o instal·ladors responsables de la instal·lació d’insonorització hauran de presentar certificat amb mesuraments in situ des de el recinte més sensible que acrediti el compliment de l’aïllament acústic projectat i regulat en aquest ordenança.

Annex 9. Regulació del funcionament, nivells màxims i metodologia de mesurament per als avisadors acústics 

1. En el cas de les sirenes

Tot vehicle d’urgències ha d’estar dotat d’un sistema de control d’ús, les seves característiques tècniques i de funcionament s’exposen a continuació. Els vehicles destinats a serveis d’urgències i emergències han de disposar d’un dispositiu, que reguli la intensitat sonora dels seus avisadors acústics de la manera següent: 

- En període diürn (8 h -21 h) el nivell màxim permès és de 95 dB(A). 

- En període nocturn (21 h – 8 h) sempre que es pugui s’han d’utilitzar els avisadors lluminosos. En el cas que no fos suficient és permès l’ús dels avisadors acústics a un nivell màxim de 70 dB(A), i només en casos que sigui estrictament necessari es permet variar el nivell de pressió sonora fins a 90 dB(A) 

S’entén per nivell màxim permès, el nivell de pressió sonora (LAeq,60s) mesurat a 7.5 metres del vehicle i en la direcció de màxima emissió. 

1. Els sistemes múltiples d’avís que porten incorporats dispositius lluminosos han de permetre la utilització individual o conjunta. 

2. La utilització de les sirenes només està autoritzada quan el vehicle que les porta estigui realitzant un servei d’urgència; resta totalment prohibida la seva utilització durant els recorreguts de tornada a la base o en desplaçaments rutinaris. 

3. Els conductors de vehicles d’urgència han d’utilitzar els dispositius acústics únicament en els casos més necessaris i quan la senyalització lluminosa no sigui suficient. 

4. Quan un vehicle d’emergència es trobi aturat per problemes de trànsit, el conductor està obligat a parar la sirena restant els avisos lluminosos. 

5. De continuar aturats durant un període llarg de temps es pot posar en funcionament la sirena en períodes de no més de 10 segons, separats un mínim de 2 minuts. 

2. En el cas d’alarmes 
1. S’autoritzen proves d’assaig d’aparells d’alarma i emergència: 

a) Excepcionalment, després de la immediata instal·lació del sistema per comprovar el seu funcionament i entre les 9 i les 18 hores de la jornada laboral. 

b) 
Rutinàries. Són les comprovacions periòdiques del sistema; únicament 1 cop al mes i durant un màxim de 3 minuts, dins l’horari abans comentat i sota el coneixement previ de la Policia local. 

2. Per al cas d’alarmes que emeten a l’ambient exterior o ambients interiors comuns o d’ús públic compartit s’estableix: 

a) 
La duració màxima en funcionament continu dels dispositius acústics no pot sobrepassar els 60 segons, en cap cas. 

b) 
S’autoritza l’ús de sistemes que repeteixin el senyal sonor un màxim de 3 cops, separats entre ells un període mínim de 30 segons i un màxim de 60 segons, si abans no es produeix la desconnexió. 

c) 
Un cop acabat el cicle total, no pot tornar a entrar en funcionament; en tot cas, s’autoritza la utilització de senyals lluminosos. 

3. El nivell màxim autoritzat d’emissió sonora per a alarmes que radien a ambients exteriors és de 85 dB(A), mesurat a 3 metres i en l’eix de màxima radiació. 

4. El nivell d’emissió sonora màxim en el cas que emetin a ambients interiors comuns o d’ús compartit, és de 70 dB(A) a 3 m i en l’eix de la màxima radiació. 

Annex 10. Requeriments tècnics dels limitadors-enregistradors 

Aquest dispositiu té com a funció limitar l’equip de reproducció/amplificació sonora i/o audiovisual. A més a més, ha d’enregistrar en suport físic estable els nivells sonors generats a l’interior de l’establiment. 

Per a l’avaluació i el control del nivell d’immissió, l’equip ha d’utilitzar les dades d’aïllament brut entre l’activitat i el receptor més exposat. L’equip ha de permetre programar com a mínim l’aïllament acústic entre 63Hz – 2000Hz en octaves o terços d’octava. 

1. Requeriments tècnics del limitador enregistrador 

El limitador-enregistrador ha de complir els requeriments següents: 

· Permetre programar els límits d’emissió a l’interior de l’activitat, i la immissió a l’habitatge més exposat o a l’exterior de l’activitat per als diferents períodes horaris. 

· Disposar d’un micròfon extern que reculli el nivell sonor dins del local. Aquest dispositiu estarà degudament calibrat amb l’equip electrònic per detectar possibles manipulacions i se n’ha de poder verificar el seu funcionament correcte amb un sistema de calibració. 

· Permetre programar horaris d’emissió musical diferents per a cada dia de la setmana (hora d’inici i hora d’acabament), i introduir horaris extraordinaris per a festivitats determinades (Cap d’Any, Sant Joan, etc.). 

· Accedir a la programació d’aquests paràmetres ha d’estar restringit als tècnics municipals autoritzats, mitjançant sistemes de protecció mecànics o electrònics (paraula de pas). 

· Guardar, per part de l’equip, un historial on aparegui el dia i l’hora quan es van realitzar les últimes programacions en format [any : mes : dia : hora]. 

· Emmagatzemar, mitjançant suport físic estable, els nivells sonors (nivell de pressió sonora continu equivalent amb ponderació freqüencial A) i de les possibles manipulacions esdevingudes amb una periodicitat programable entre 5 i 15 minuts. L’equip limitador ha de permetre emmagatzemar aquesta informació durant un temps de, com a mínim, un mes. 

· Disposar d’un sistema de verificació que permeti detectar possibles manipulacions tant de l’equip musical com de l’equip de limitació, i si aquestes es realitzessin quedarien emmagatzemades en una memòria interna de l’equip. 

· Poder detectar altres fonts que puguin funcionar de manera paral·lela a/als l’equip/s limitat/s. 

· Disposar de sistema de precintat de les connexions i del micròfon. 

· Disposar d’un sistema que impedeixi la reproducció musical i/o audiovisual en el cas que l’equip limitador es desconnecti de la xarxa elèctrica i/o del sensor. 

· Sistema d’accés a l’emmagatzematge dels registres en format informàtic per part dels serveis tècnics municipals o d’empreses degudament acreditades per l’ajuntament. 

· Disposar d’un sistema telemàtic per a la visualització de les dades en temps real. 

Annex 11. Classificació de les activitats en funció del nivell d’immissió acústica dins el seu recinte (modificat pel Ple de l’ajuntament de data 7 de novembre de 2011)
(article 12)

Grup I  entre 95 - 100 dB(A) 

· Discoteca. 

· Sales de ball. 

· Sales de festa amb espectacle. 

· Karaokes. 

· Restaurants musicals amb música produïda en directe.

· Locals per a assaigs musicals o similars. 

· Estudis d’enregistrament de so. 

· Teatres. 

· Cinemes. 

· Auditoris. 

· Taller de reparació de vehicles amb xapa. 

· Serralleries. 

· Manyeries. 

· Tallers d’alumini. 

· Planxisteria. 

· Sales de concert.

· Centres docents de música, teatre, dansa i similars. 

· Cafè teatre i cafè concert.

· Taller de reparació de vehicles amb planxisteria.

Grup II entre 90 – 94 dB(A) 

· Bars musicals. 

· Restaurants musicals sense música produïda en directe.

· Jocs i apostes, recreatius i esportius. 

· Tallers mecànics. 

· Fusteries, ebenisteries i similars. 

· Túnels de rentat de vehicles. 

· Obradors industrials. 

Grup III entre 85 – 89 dB (A) 

· Activitats de restauració que disposin d’equip de reproducció sonora amb un nivell LAeq,60s superior a 75 dB(A) a 1 metre de la font. 

· Botigues de pa i pastisseria amb obrador. 

· Impremtes, copisteries i similars. 

· Tallers de confecció i similars. 

· Bugaderies, tintoreries. 

· Tallers d’enquadernació. 

· Botigues d’exposició i venda d’animals. 

· Botigues d’animals de companyia. Activitats d’alberg i/o reproducció i nuclis zoològics. 

· Garatges i aparcaments. 

· Establiments alimentaris en règim d’autoservei. 

· Gimnasos. 

· Atraccions recreatives. 

· Carnisseries amb obrador.

· Centres de culte.

· Taller de reparació de vehicles sense planxisteria.

Grup IV inferior o igual a 84 dB(A) 

· Activitats de restauració que no disposin d’un sistema de reproducció de so. 

· Activitats de restauració que disposin d’equip de reproducció sonora amb un nivell LAeq,60s inferior o igual a 75 dB(A) a 1 metre de la font. 

· Comerços alimentaris especialistes i polivalents alimentaris. 

· Comerços no alimentaris. 

· Especialistes alimentaris amb degustació. 

· Magatzems. 

· Consultoris mèdics i clíniques. 

· Oficines, despatxos o serveis d’ús administratiu. 

· Residències, casals i similars. 

· Botigues de pa i pastisseria sense obrador i/o terminal de cocció. 

· Activitats culturals i socials (exposicions, museus, sales de conferències...). 

· Ludoteques. 

· Locutoris. 

· Centres veterinaris.

· Altres centres docents. 

· Altres tallers. 

Annex 12. Contingut mínim dels informes de mesurament

Els informes tècnics presentats  a l’Ajuntament que es deriven d’un mesurament sonomètric o de vibracions realitzats pels tècnics competents o empresa acreditada han de contenir, com a mínim:

1. Antecedents (peticionari, dates de l’informe i dels mesuraments, identificació,...).

2. Objecte dels mesuraments.

3. Procediment de mesurament. Breu descripció, referències normatives.

4. Descripció de la sensibilitat acústica de la zona d’acord amb el mapa de capacitat acústica. Entorn dels mesuraments (característiques urbanístiques i zonificació, descripció de l’entorn, receptors i/o nuclis habitats més exposats...).

5. Fonts de soroll: localització i descripció general, característiques de les fonts de soroll, característiques del soroll (presència de fases, components tonals, impulsius, baixa freqüència...). En la mesura que sigui possible s’ha de donar informació de la font de soroll amb fotografies. 

6. Descripció dels punts de mesurament escollits i ubicació gràfica (en croquis, plànol...).

7. Equips de mesurament (marca, model i número de sèrie) i estat de calibració (sonòmetre, calibrador,...). Resultats de la verificació inicial i final.

8. Descripció del mesurament i resultats. Identificació del punt, dia i hora, tècnic responsable, unitats i paràmetre, temps d’integració, intervals de mesurament, característiques, resultats obtinguts..., indicant per a cada una les possibles incidències que puguin afectar el resultat i la percepció qualitativa del tècnic.

9. Condicions meteorològiques existents, en el cas de mesuraments en ambient exterior.

10. Determinació dels nivells d’immissió.

11. Avaluació i compliment (càlculs i anàlisis, avaluació del compliment de  la normativa que sigui d’aplicació...).

12. Conclusions amb taules resumides.

13. Data i signatura dels tècnics responsables dels mesuraments.

14. Annexos, si s’escau, on pot haver-hi plànols, fotografies, gràfics,...

______________________________________________________________

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=24
Es vota la proposta, la qual s’aprova amb el resultat següent:



Vots a favor:  CiU (9), PSC (7), PP (3) i ICV (2) = 21 vots



Abstencions:  CUP = 3 vots

 25. 
Aprovació, si escau, del text refós de l’Ordenança municipal sobre tinença d’animals.

Relació de fets

I.- En data 9 de setembre de 2013, el Ple de l’Ajuntament va aprovar definitivament l’Ordenança municipal sobre tinença d’animals. El text definitiu de dita ordenança es va publicar íntegrament en el Butlletí Oficial de la Província de Barcelona de data 2 d’octubre de 2013, als efectes de la seva vigència.

II.- Posteriorment, en data 19 de gener de 2015, el Ple municipal va aprovar definitivament l’Ordenança municipal de Mesures per fomentar la Convivència i el Civisme a Vilanova i la Geltrú. 

Al punt sisè de dit acord, es va acordar traslladar dit acord als departaments implicats en la gestió de les ordenances que queden modificades parcialment per aquesta Ordenança perquè, en el termini de dos mesos a partir de la plena vigència d’aquest text, s’aprovi per acord plenari el Text refós de l’ordenança afectada, i es publiqui al web municipal el Text refós amb els antecedents consistents en els articles modificats i l’anterior ordenança, indicant en cada cas l’Acord plenari d’aprovació definitiva, i la publicació als Butlletins Oficials corresponents.

L’acord d’aprovació definitiva i text íntegre d’aquesta nova Ordenança municipal de Mesures per fomentar la Convivència i el Civisme es va publicar en el Butlletí Oficial de la Província de Barcelona de data 2 de febrer de 2015, i va entrar en vigor a partir dels quinze dies hàbils posteriors a la seva publicació íntegre en el Butlletí Oficial de la Província de Barcelona, de conformitat amb l’article 70.2 de la Llei 7/1985, de 2 d’abril, Reguladora de les bases del règim local.
III.- Així, la Disposició Final Primera d’aquesta nova Ordenança municipal de Mesures per fomentar la Convivència i el Civisme, en el seu apartat 3r, estableix textualment el següent:

“3. Es modifica l’article 65.1 de l’Ordenança de tinença d’animals en el sentit que les infraccions lleus, greus i molt greus seran sancionades amb l’import de fins a 300 euros, fins a 600 euros i fins a 3.000 euros, respectivament, en els supòsits descrits en els articles 12. 1.2.3., 18.1., 19.1.2, 21.1.2.3.4.6, 22 .2, 23.1., 35.”

No obstant, es va detectar amb posterioritat que la major part de la relació dels articles esmentats en aquest apartat 3r eren incorrectes, de manera que procedint a l’esmena d’aquesta errada material, el contingut d’aquest precepte quedaria en el següent sentit:

“3. Es modifica l’article 66.1 de l’Ordenança de tinença d’animals en el sentit que les infraccions lleus, greus i molt greus seran sancionades amb l’import de fins a 300 euros, fins a 600 euros i fins a 3.000 euros, respectivament, en els supòsits descrits en els articles 12. 1.2.3., 19.1., 20.1.2, 22.1.2.3.4.6, 23, 24.1., 36.”

IV.- D’una banda, l’article 77 de l’Ordenança municipal de Mesures per fomentar la Convivència i el Civisme determina el contingut de les Normes de conducta relatives a tinença d’animals, que tenen el seu correlatiu amb diversos dels articles ja previstos en l’Ordenança sobre tinença d’animals, però que han experimentat en alguns casos determinades modificacions producte d’aquesta nova ordenança, en el sentit que s’indica a l’informe jurídic emès al respecte.

V.- D’altra banda, l’article 78 de l’Ordenança municipal de Mesures per fomentar la Convivència i el Civisme diu expressament que les conductes descrites a l’apartat anterior seran sancionables d’acord amb la tipificació d’infraccions i sancions prevista a l’Ordenança de tinença d’animals.

Per tant, tenint en compte com s’ha vist abans que l’apartat 3r de la Disposició Final Primera de l’Ordenança de Mesures per fomentar la Convivència i el Civisme determina que es modifiqui l’article 66.1 de l’Ordenança de tinença d’animals en el sentit que les infraccions lleus, greus i molt greus seran sancionades amb l’import de fins a 300 euros, fins a 600 euros i fins a 3.000 euros, respectivament, en els supòsits descrits en els articles 12. 1.2.3., 19.1., 20.1.2, 22.1.2.3.4.6, 23, 24.1., 36.

I tenint en compte també que l’article 79 de dita Ordenança de Mesures per fomentar la Convivència i el Civisme estableix una regulació que afecta a l’Ordenança de Tinença d’Animals i que per tant cal incorporar, tot això en els termes que es determinen a l’informe jurídic abans esmentat.

VI.- Per últim, la disposició derogatòria segona de l’Ordenança municipal de Mesures per fomentar la Convivència i el Civisme estableix, amb caràcter general, que queden derogades totes les disposicions contingudes a les ordenances municipals de Vilanova i la Geltrú que contradiguin la present ordenança. 

Fonaments de dret

Acord del Ple de l’Ajuntament de 19 de gener de 2015.

Per tot això, aquest Ple de l’Ajuntament
ACORDA
“primer. Rectificar l’error material detectat en la Disposició Final Primera d’aquesta nova Ordenança municipal de Mesures per fomentar la Convivència i el Civisme, en el seu apartat 3r, estableix textualment el següent:

“3. Es modifica l’article 65.1 de l’Ordenança de tinença d’animals en el sentit que les infraccions lleus, greus i molt greus seran sancionades amb l’import de fins a 300 euros, fins a 600 euros i fins a 3.000 euros, respectivament, en els supòsits descrits en els articles 12. 1.2.3., 18.1., 19.1.2, 21.1.2.3.4.6, 22 .2, 23.1., 35.”

Per tant, la redacció d’aquesta disposició final primera queda redactada de la següent manera:

“3. Es modifica l’article 66.1 de l’Ordenança de tinença d’animals en el sentit que les infraccions lleus, greus i molt greus seran sancionades amb l’import de fins a 300 euros, fins a 600 euros i fins a 3.000 euros, respectivament, en els supòsits descrits en els articles 12. 1.2.3., 19.1., 20.1.2, 22.1.2.3.4.6, 23, 24.1., 36.”

SEGON. Aprovar el Text Refós de l’Ordenança municipal sobre tinença d’animals, en compliment de l’establert a l’acord del Ple de l’Ajuntament de 19 de gener de 2015, pel qual s’aprova definitivament l’Ordenança municipal de mesures per fomentar la convivència i el civisme, segons el text que s’adjunta.

TERCER. Publicar el Text refós al Butlletí Oficial de la Província i un extracte al DOGC. Al web municipal es publicarà aquest Text refós amb els antecedents consistents en els articles modificats i l’anterior ordenança, indicant en cada cas l’Acord plenari d’aprovació definitiva, i la publicació als Butlletins Oficials corresponents.
QUART. Notificar aquest acord i remetre còpia íntegra i fefaent del text refós de l’Ordenança a l’administració de l’Estat i a la Generalitat de Catalunya.  Tot això d’acord amb els articles 65.3 i 66.1 del Reglament d’obres, activitats i serveis de les entitats locals de Catalunya, aprovat per Decret 179/1995, de 13 de juny.”

ORDENANÇA MUNICIPAL SOBRE LA TINENÇA D’ANIMALS

PREÀMBUL

La creixent sensibilitat social pel respecte, la protecció i la defensa dels éssers vius, en general, i dels animals més propers a les persones, en particular, ha suscitat els darrers anys una intensa activitat normativa a Catalunya. 

Tanmateix, en ocasions, la manca de responsabilitat d’alguns propietaris d’animals ha provocat problemes de convivència amb els seus veïns. 

Amb la present ordenança municipal sobre tinença d’animals, es pretén regular les mesures que garanteixin una saludable relació dels animals amb les persones en l’aspecte higiènic sanitari, i també una eficaç protecció dels animals, adequant el seu contingut a la vigent normativa en matèria de protecció dels animals a Catalunya. 

Per altra banda, la inquietud social generada per atacs a les persones per part de gossos amb especial agressivitat, i la tendència de la ciutadania d’adquirir animals de fauna no autòctona per conviure, recomana regular els aspectes corresponents als gossos considerats potencialment perillosos i als animals exòtics. 

L’ordenança va dirigida a fomentar la tinença responsable dels animals. D’aquesta manera, tenir animals comportarà obligacions per a la persona propietària o posseïdora, el coneixement de les quals és converteix en un element perquè els qui ho pretenguin, valorin i sospesin la decisió i importància de fer-se càrrec d’un animal. 

Tot plegat, i essencialment degut als canvis legals produïts en els darrers anys en matèria de protecció dels animals, aconsella la substitució de la fins ara vigent ordenança municipal sobre tinença d’animals domèstics de companyia aprovada pel Ple de l’Ajuntament el 6 de novembre de 1995 i modificada per acord plenari del 6 de novembre de 2000, pel present marc normatiu actualitzat que desenvolupa la present ordenança.    

TÍTOL I. DISPOSICIONS GENERALS

Article 1. Objecte 

L’objecte d’aquesta ordenança és regular la protecció i tinença d’animals en la seva convivència amb les persones, assolint el màxim nivell de protecció i benestar dels animals, garantint una tinença responsable i reduint al màxim les pèrdues i els abandonaments d’animals, a més de preservar la salut, la tranquil·litat, la convivència i la seguretat de les persones.

Article 2. Àmbit de l’ordenança

Aquesta ordenança regula la tinença, comerç, protecció i tractament d’animals domèstics i de companyia que conviuen habitualment amb les persones dins del terme municipal de Vilanova i la Geltrú. En aquest sentit afecta a totes les persones particulars i entitats jurídiques que en són propietàries o posseïdores. 

En tot cas, s’ha de respectar l’establer al Decret legislatiu 2/2008, de 15 d’abril, pel qual s’aprova el Text refós de la Llei de protecció dels animals, així com la resta de normativa que sigui d’aplicació, i la que el complementi, modifiqui o substitueixi.

Article 3. Definicions 

Als efectes de la present ordenança, s’entén per: 

Animal domèstic: aquell que pertany a espècies que habitualment es crien, es reprodueixen i conviuen amb persones i que no pertanyen a la fauna salvatge. També tenen aquesta consideració els animals que es crien per a la producció de carn, de pell o d’algun altre producte útil per a l’ésser humà, els que proporcionen ajut laboral, els usats en pràctiques esportives o els animals utilitzats en activitats d’esbargiment, espectacles, circs, etc. 

Animal de companyia: aquells animals domèstics que es crien i reprodueixen amb la finalitat de conviure amb les persones i obtenir-ne companyia, especialment totes les subespècies i varietats de gats (Felis catus), totes les subespècies i varietats de gossos (Canis familiaris), fures (Mustela putorius).
Fauna salvatge autòctona: és la fauna que comprèn les espècies animals originàries de Catalunya o de la resta de l’Estat espanyol, incloses les que hi hivernen o hi són de pas i les espècies de peixos i animals marins de les costes catalanes. 

Fauna salvatge no autòctona: és la fauna que comprèn les espècies animals originàries  de fora de l’Estat espanyol. 

Animal de companyia exòtic: és l’animal de la fauna no autòctona que de manera individual depèn dels humans, hi conviu i ha assumit el costum del captiveri. 

Colònia urbana de gats: Indret sotmès a control de personal acreditat per l’administració destinat a tenir un conjunt de gats, lliures, no socialitzats, que hi viuen de manera habitual i que són alimentats per aquest personal i que els individus que la conformen estan esterilitzats o en vies de ser-ho. 

Animal ensalvatgit: és l’animal de companyia que perd les condicions que el fan apte per a la convivència amb les persones. 

Animal abandonat: és l’animal de companyia que no va acompanyat de cap persona ni duu cap identificació del seu origen o de la persona que n’és propietària o posseïdora. També tenen la consideració d’abandonats els casos establerts per l’article 17.3 del Decret Legislatiu 2/2008, és a dir, aquell animal de companyia no acompanyat de cap persona que duu identificació i que un cop avisada, per l’administració local, a la persona que n’és propietària o posseïdora no és recuperat en els terminis establerts pel Decret Legislatiu o altre normativa que resulti d’aplicació. 

Animal peridomèstic o salvatge urbà: és l’animal salvatge que viu compartint territori geogràfic amb les persones, referit al nucli urbà de ciutats i pobles, i que pertany a les espècies següents: colom roquer (Columba livia), gavià argentat (Larus michaellis), estornell (Sturnus unicolor i S. Vulgaris), espècies de fauna exòtica i altres que es determinin per via legal o reglamentària. 

Animal perdut: animal de companyia que duu identificació del seu origen o de la persona que n’és propietària i que no va acompanyat de cap persona. 

TÍTOL II. SOBRE LA TINENÇA D’ANIMALS

CAPÍTOL I. Normes de caràcter general

Article 4. Consideracions generals 

1. L’Ajuntament autoritza, amb caràcter general, la tinença d’animals domèstics en els domicilis particulars sempre que es reuneixin les condicions higièniques adients per allotjar-los i que no provoquin cap situació de risc sanitari, perill o molèsties als veïns o, per a les persones que hi conviuen i per altres persones, altres animals o als mateixos animals, que no siguin les derivades de la seva naturalesa de forma que es compleixin les condicions que es fixen en aquesta Ordenança. 

2. En cap cas, es podrà posseir, en un mateix immoble més de deu animals de companyia (d’acord amb l’article 6 punt 1 d’aquesta ordenança) ja que es considerarà sotmesa a risc sanitari i, en conseqüència, implicarà una autorització expressa de l’ajuntament i, si s’escau,  la inscripció en el registre de nuclis zoològics. 
3. L’allotjament de l’animal o animals ha de ser adequat, segons l’espècie, i en correspondència amb el medi on ha de viure. L’Ajuntament podrà reduir o ampliar, en tot cas, previ informe tècnic, el nombre d’animals que es posseeixin. 

4. En el supòsit que els animals situats en un domicili, parcel·la o finca, per les seves característiques, comportament, condicions de manteniment o nombre, causin problemes sanitaris o provoquin molèsties o incomoditats de rellevància al veïnat (sorolls procedents de lladrucs, cants, males olors, etc.), incomplint les ordenances municipals i normatives vigents i que aquestes molèsties estiguin verificades per les inspeccions corresponents, s’ha d’atorgar un termini, d’una durada raonable i proporcionada segons les circumstàncies, a les persones propietàries o posseïdores per tal que corregeixin les deficiències detectades. Si aquesta correcció no es produeix, s’ha d’ordenar el trasllat dels animals al centre adient, essent les despeses de trasllat i de manteniment a càrrec de la persona propietària o posseïdora. 

CAPÍTOL II. Responsabilitats de la persona propietària i posseïdora 

Article 5. Obligacions bàsiques pel que fa a l’animal 

Sens perjudici de la responsabilitat subsidiària de la persona propietària, les persones posseïdores d’un animal de companyia tenen les següents obligacions bàsiques: 

1. Garantir la seva salut i benestar mitjançant el manteniment de l’animal en condicions higiènico sanitàries, de benestar i seguretat adequades a la seva espècie.  

2. Els posseïdors d’un animal de companyia han de proporcionar-li l’aliment, l’aigua, l’allotjament i les condicions ambientals d’espai, ventilació, humitat, temperatura, llum, aixopluc i cures necessàries per evitar que l’animal pateixi cap sofriment i per satisfer les seves necessitats vitals.

3. La persona posseïdora d’un animal ha de donar-li l’atenció veterinària bàsica per garantir-ne la salut. 

4. Identificar els animals amb microxip homologat, el qual és indispensable per a inscriure’l al registre censal municipal.  

5. Les persones posseïdores de gossos, gats i fures han de censar-los a l'Ajuntament del municipi de residència habitual dels animals dins el termini de 3 mesos des del naixement de l’animal o de 30 dies des de la data d’adquisició  de l'animal o del canvi de residència. 

Article 6. Allotjament 

1. Els animals de companyia han de disposar d’espai suficient i d’aixopluc contra la intempèrie, especialment els que es mantenen en zones exteriors i en casetes. Els animals d’un pes superior als 25 kg. no poden tenir com a habitacle espais inferiors a 6 m² per cada animal, sens perjudici del compliment de la normativa vigent.  

2. La retirada d’excrements i dels orines s’ha de fer de forma quotidiana, procurant mantenir els allotjaments nets, desinfectats, desinsectats i desratitzats convenientment. 

Article 7. Alimentació 

Els animals de companyia han de disposar d’aigua potable, neta i degudament protegida del fred a l’hivern per evitar que es geli. Se’ls ha de facilitar una alimentació equilibrada i en quantitat suficient per mantenir uns bons nivells de nutrició i salut. 

Article 8. Mitjans de subjecció 

1. El contingut d’aquest article és d’aplicació als animals de companyia que, per causes justificades, s’han de mantenir subjectes en un lloc concret durant un espai de temps determinat. 

2. El mètode de subjecció habitual són les cadenes escorredores. Les cadenes fixes només s’utilitzaran quan la impossibilitat d’instal·lar una cadena escorredora estigui justificada i aquesta haurà de dur un dispositiu que n’eviti la torsió, enrotllament i la immobilització de l’animal. 

3. El collar i la cadena han de ser proporcionals a la talla i a la força de l’animal, no poden tenir un pes excessiu ni impossibilitar el moviment de l’animal. En cap cas la longitud de la cadena pot ser inferior als 3 m. ni el collar de força o estrangulació.  

4. Les cadenes escorredores han d’anar sobre un cable horitzontal i han de permetre que l’animal pugui jeure i pugui arribar a l’aixopluc, a l’aigua i a l’aliment.
5. En cap cas el collar dels animals de companyia que es mantenen lligats ha de ser la mateixa cadena que el lliga, ni un collar de força o que produeixi estrangulació. 

Article 9. Manteniment en vehicles 

1. Es prohibeix mantenir els animals de companyia tancats en vehicles llevat que no suposi cap perjudici per al seu benestar i en cap cas més de dues hores. En cap cas no serà el lloc que els albergui de forma habitual. 

2. Durant els mesos d’estiu els vehicles que alberguin en el seu interior algun animal de companyia, s’han d’estacionar en una zona d’ombra i han de facilitar-ne en tot moment la ventilació. 

3. Es prohibeix tancar els animals de companyia als maleters dels cotxes, llevat que s’adeqüi un sistema que garanteixi un aireig eficaç i que, alhora, eviti una possible intoxicació dels animals deguda als gasos originats pel mateix vehicle. 

Article 10. Prohibicions en relació amb els animals  

Queden expressament prohibides les següents actuacions: 

a) Maltractar o agredir físicament o psicològicament als animals o sotmetre’ls a qualsevol altra pràctica que els produeixi sofriments o danys injustificats, estats d’ansietat o por. 

b) Subministrar-los substàncies que puguin causar-los alteracions de la salut o del comportament, excepte en els casos emparats per la normativa vigent o per prescripció veterinària. 

c) Abandonar-los. 

d) Mantenir-los en instal·lacions indegudes des del punt de vista higiènic sanitari, de benestar i seguretat de l’animal. 

e) Practicar-los mutilacions, extirpar-los les ungles, cordes vocals o altres parts o òrgans, llevat de les intervencions fetes amb assistència veterinària en cas de necessitat terapèutica, per a garantir-ne la salut o per a limitar-ne o anul·lar-ne la capacitat reproductiva. Per motius científics o de maneig, es podran fer aquestes intervencions amb l’autorització prèvia de l’autoritat competent. 

f) No facilitar-los l’alimentació suficient. 

g) Fer-ne donació com a premi, recompensa, gratificació o regal de compensació per altres adquisicions de naturalesa diferent a la transacció onerosa d’animals. 

h) Vendre’ls o donar-los als menors de 16 anys i a les persones incapacitades sense l’autorització dels qui en tenen la potestat o la custòdia. 

i) Comerciar-hi fora dels certàmens o d’altres concentracions d’animals vius i establiments de venda i de cria autoritzats, llevat de les transaccions entre les persones particulars quan es limitin a llurs animals de companyia, no tinguin afany de lucre i es garanteixi el benestar de l’animal. 

j) Exhibir-los de forma ambulant com a reclam. 

k) Sotmetre’ls a treballs inadequats pel que fa a les característiques dels animals i les condicions higiènic sanitàries. 

l) Mantenir-los lligats durant la major part del dia o limitar-los de forma duradora el moviment necessari per a ells. 

m) Mantenir-los en locals públics o privats en condicions de qualitat ambiental, lluminositat, sorolls, fums i similars que els puguin afectar tant físicament com psicològicament. 

n) Matar-los per joc o perversitat o torturar-los. 

o) Baralles de gossos. 

p) Baralles de galls. 

q) Matances públiques d’animals. 

r) Tir al colom i altres pràctiques assimilables. 

s) Les atraccions firals giratòries amb animals vius lligats i d’altres assimilables. 

t) Els correbous i demés activitats consistents en la persecució lúdica-festiva d’animals, fora d’aquells supòsits que contempla la Llei. 

Article 11. Responsabilitat general de les persones posseïdores 

1. La persona posseïdora d’un animal, sens perjudici de la responsabilitat subsidiària de la persona propietària, és responsable dels danys, perjudicis i molèsties que ocasioni llur animal a les persones, a altres animals, a les coses, a les vies i espais públics i al medi natural, en general, d’acord amb el que estableix la legislació  aplicable. 

2. Quan es tracti d’animals salvatges o d’animals de companyia exòtics la tinença dels quals és permesa i que, per llurs característiques, pugui causar danys a les persones, a altres animals, a les coses, a les vies i espais públics i al medi natural, ha de mantenir-los en captivitat de manera que es garanteixin les mesures de seguretat necessàries. Així mateix, no pot exhibir-los ni passejar-los per les vies i els espais públics i ha de tenir subscrita una pòlissa d’assegurança de responsabilitat civil que cobreixi la indemnització dels danys que aquests animals puguin provocar a les persones i als altres animals
3. Així mateix, la persona posseïdora està obligada a evitar-ne la fugida, tant dels exemplars com de les cries d’aquests. 

4. Les persones propietàries o posseïdores d’animals de companyia estan obligades a comunicar la desaparició de l’animal a l’ajuntament on estigui censat en un termini màxim de 48 hores, de manera que en quedi constància. En cas contrari, es presumirà el seu abandonament. 

Article 12. Responsabilitats pel que fa a la convivència 

1. Les persones posseïdores o propietàries d’animals domèstics estan obligades a adoptar les mesures necessàries per impedir que la tranquil·litat del veïnat i vianants sigui alterada pel comportament dels seus animals. Dels danys o afeccions a persones i coses, de qualsevol acció d’embrutament de la via pública produïda pels animals en són directament responsables les persones propietàries. En absència de la persona propietària, en serà responsable la persona que en el moment de produir-se l’acció d’embrutiment conduís l’animal.

2. Es prohibeix deixar en patis, terrasses, galeries i balcons o altres espais oberts animals que amb les seves deposicions i orines pugui afectar els pisos veïns i/o a la via pública. 

3. Les persones propietàries o posseïdores vetllaran, en tot cas, que ni sols ni en la seva presència aquests animals molestin al veïnat. 

Article 13. Condicions generals      

La persona propietària d’un animal de companyia té el deure d’oferir-li les atencions sanitàries i els controls veterinaris necessaris per mantenir un bon estat de salut i evitar la transmissió de malalties a persones o altres animals. Amb aquesta finalitat les autoritats administratives podran ordenar l’execució de determinades campanyes sanitàries obligatòries per als animals de companyia, de la forma i al moment que es determini. 

Article 14. Documentació sanitària 

Les persones propietàries hauran de sotmetre els animals a les vacunacions o tractaments obligatoris que determinin l’autoritat municipal o qualsevol altre competent. 

Els animals hauran de tenir la corresponent documentació sanitària en la que s’especifiquin les vacunes i tractaments que se’ls hagi aplicat. 

Article 15. Sacrifici i esterilització 

1. El sacrifici dels animals només podrà realitzar-se en els casos previstos per la normativa aplicable i, en tot cas, s’ha d’efectuar de manera indolora que impliqui el mínim de sofriment per a l‘animal i que li provoqui la pèrdua immediata de consciència, en la mesura que tècnicament sigui possible. 

2. Els animals afectats per malalties susceptibles de causar perill a les persones o altres animals i els que pateixin malalties incurables d’aquesta naturalesa s’hauran de sacrificar sempre que hi hagi un informe veterinari que ho assenyali. 

3. El sacrifici i l’esterilització dels animals de companyia han d’ésser fets sempre per professionals veterinaris. 

Article 16. Col·laboració amb l’acció inspectora 

Les persones posseïdores d’animals i les persones titulars de nuclis zoològics hauran de facilitar als tècnics de les administracions competents, veterinaris i/o agents de l’autoritat municipal les inspeccions necessàries per comprovar les condicions d’allotjament, manteniment i tracte de l’animal i facilitar-los la documentació exigible; se’ls informarà dels seus drets i deures i, en cas de no acceptar la inspecció de forma voluntària, s’efectuaran les actuacions administratives corresponents.

En cas d’incompliment greu o persistent de les condicions establertes en els articles anteriors, l’administració municipal podrà disposar qualsevol mesura correctora i fins i tot ordenar el trasllat dels animals al lloc o establiment més adequat, amb les despeses a càrrec del propietari/a. 

CAPÍTOL III. Entitats Protectores d’Animals

Article 17. Relacions de les Entitats Protectores d’Animals i Participació

1. Als efectes d’aquesta ordenança són Entitats de Protecció i Defensa dels animals les associacions, fundacions i organitzacions sense ànim de lucre que tenen, entre  d’altres finalitats, la defensa i la protecció dels animals. 

2. La participació de les entitats de protecció i de defensa dels animals serà la prevista en el Reglament Orgànic Municipal. 

3. Les entitats de protecció i defensa dels animals podran tenir la condició d’interessades en els procediments administratius municipals relatius a la protecció dels animals sempre i quan s’hi personin. 

TÍTOL III. PRESÈNCIA D’ANIMALS A LA VIA PÚBLICA I ESTABLIMENTS PÚBLICS 

CAPÍTOL I. Animals als espais i a la via pública 

Article 18. Placa identificadora  

Els gossos, gats i fures,  han de portar d’una manera permanent pels espais o les vies públiques una placa identificadora o qualsevol altre mitjà adaptat al collar en què han de constar el nom de l’animal i les dades de la persona que n’és posseïdora o propietària. 

Article 19. Normes de conducció 

1. Als espais o vies públiques els gossos han d’anar lligats, amb la corresponent corretja i collar, llevat si aquest resta sempre al costat de la persona propietària o conductora, sota el seu control visual i està educat per respondre a les seves ordres verbals. Els gossos estaran degudament identificats i duran la xapa identificativa censal de l’any en curs del Cens d’animals domèstics de l’Ajuntament.

2. L’autoritat municipal podrà ordenar l’ús de morrió quan les circumstàncies així ho aconsellin i mentre aquestes circumstàncies no canviïn. Els gossos als que fa referència l’article 24 d’aquesta ordenança aniran lligats i proveïts de morrió.

3. La circulació i conducció d’animals i de vehicles de tracció animal per les vies públiques del terme municipal s’hauran d’ajustar al que regula la normativa de circulació vigent per aquests supòsits. 

Article 20. Transport públic

1. En el transport públic es podran traslladar animals de companyia, en transportins tancats adequats a l’espècie. 

2. Els gossos d’assistència personal i els de cossos i empreses de seguretat podran circular lliurement en els transports públics urbans, sempre que vagin acompanyats per la persona amb discapacitat visual, auditiva o física, o que pateixi trastorns de l’espectre autista, diabetis, epilèpsia o altres malalties que el departament competent en matèria de serveis socials reconegui que justifiquin la possibilitat d’optar a l’ús d’un gos d’assistència i l’agent de seguretat, respectivament, i gaudeixin de les condicions higièniques, sanitàries i de seguretat previstes a la normativa. 

Article 21. Espais reservats als animals de companyia 

Per facilitar el comportament social dels gossos i prevenir problemes de conducta, l’Ajuntament determinarà zones autoritzades pels animals de companyia, espais reservats per l’esbarjo i la socialització. 

Aquests espais hauran de garantir la seguretat dels animals i de les persones, evitant la fugida dels animals de companyia. Les persones posseïdores vigilaran perquè els seus animals de companyia no provoquin molèsties als altres usuaris i estan obligats a recollir els  excrements. 

Article 22. Accés dels animals a llocs de pública concurrència. 

1. L’entrada de gossos, gats o altres animals a tota mena de locals destinats a la fabricació, emmagatzematge, transport, venda o qualsevol tipus de manipulació d’aliments queda expressament prohibida. És obligatori que les persones titulars d’aquests establiments senyalitzin de forma visible a l’exterior aquesta prohibició. 

2. A les piscines públiques, zones de bany i mar, tant en zones d’ús general com en les zones d’ús privat d’establiments turístics, no és permesa la circulació o permanència de gossos o altres animals durant la temporada de bany. En tot cas, les autoritats municipals determinaran els punts i les hores en què podran circular i romandre els gossos sobre els esmentats llocs públics de bany del terme municipal. 

3. En els establiments de titularitat pública o privada però de concurrència pública, de tota mena, com ara: dependències municipals, hotels, restaurants, pensions i similars, és permesa l’entrada i permanència de gossos, gats i altres animals en llurs establiments tret que la seva prohibició es senyalitzi degudament. Encara comptant amb la seva autorització, s’exigirà que els gossos portin morrió, si s’escau, i que vagin subjectes amb la corretja o cadena. 

4. No es permet l’accés d’animals als recintes de jocs infantils o espais destinats preferentment als infants per tal d’evitar deposicions I miccions dins d’aquest espai.

5. Les anteriors limitacions i prohibicions no seran aplicables als gossos d’assistència  que acompanyen persones amb alguna discapacitat d’acord amb la normativa vigent que regula els gossos d’assistència. 

6. No es permet rentar els animals a la via pública ni a les fonts del terme municipal, els estanys o similars, el mar, o en el cas de les dutxes, rentapeus de les platges utilitzant sabó, gel, xampú o qualsevol altre producte similar, ni fer-los beure aigua en contacte amb els sortidors de les fonts públiques. 

7. Es prohibeix fixar anuncis a la via pública sobre transaccions d’animals on no consti el número de nucli zoològic del centre venedor o donant. 

Article 23. Alimentació d’animals a la via pública 

No és permès alimentar de manera general els animals a la via pública, parcs, solars o altres espais similars ni a les portalades, finestres, terrasses i balcons, especialment aquells que no tenen propietari/a legal conegut, com poden ser gats, gossos, coloms i altres. 

Són excepció les persones degudament autoritzades per l’Ajuntament per al manteniment de les colònies controlades de gats urbans en zones establertes a aquest efecte. 

CAPÍTOL II. Deposicions a la via pública 

Article 24. Control de deposicions 

1. Les persones que passegen un gos o cap altre animal per la via pública han d’adoptar les mesures necessàries perquè aquest no embruti amb les seves deposicions fecals, o residus alimentaris les voravies, zones de vianants, parterres, zones verdes, zones terroses, parcs, façanes d’edificis, mobiliari urbà o indrets d’ús general de trànsit, estança o joc de la ciutadania, i en tot cas es procedirà immediatament a la neteja dels elements afectats. 

No han de permetre a gossos i gats dipositar les seves deposicions ni les seves miccions en els recintes de jocs infantils o espais destinats preferentment a infants ni en les façanes dels edificis i en el mobiliari urbà. 

2. La persona que porti un animal està obligada a retirar els excrements o restes alimentàries sempre i a tot arreu de forma immediata i convenient, netejant, si fos necessari la part de la via, espai públic o mobiliari que hagués resultat afectat. Les deposicions fecals s’han de dipositar higiènicament i de forma correcta (amb bosses o altres embolcalls impermeables) als llocs adequats que estableixi l’Ajuntament i no és permès dipositar-les al clavegueram. 

TÍTOL IV. GOSSOS CONSIDERATS POTENCIALMENT PERILLOSOS 

CAPÍTOL I. Definició i llicència administrativa obligatòria 

Article 25. Definició 

Són gossos potencialment perillosos els que pertanyen a les races següents o a llurs creuaments: akita inu, terrier starffordshire americà, bullmastiff, dòberman, dog argentí, dog de Bordeus, fila brasileiro, mastí napolità, pit bull terrier, presa canari, rottweiler, staffordshire bull terrier, tosa inu o japonès.

També seran considerats gossos potencialment perillosos els que reuneixin algun dels següents requisits: manifestin un caràcter marcadament agressiu, hagin agredit a les persones o a altres animals,  o les seves característiques es corresponguin amb totes o la majoria de les esmentades a  l’annex II del RD 287/2002 de 22 de març, que desenvolupa la Llei estatal 50/1999, de 23 de desembre, sobre el règim jurídic de la tinença d’animals potencialment perillosos, a excepció que es tracti de gossos pigall o gossos d’assistència acreditats i ensinistrats en centres oficialment reconeguts, conforme a la legislació autonòmica o, en el seu cas, estatal, així com aquells gossos que es trobin en fase d’instrucció per adquirir aquesta condició. 

Article 26. Determinació de perillositat 

1. Correspon a l’Ajuntament determinar la potencial perillositat dels gossos amb caràcter marcadament agressiu, o per les característiques, o que hagin protagonitzat agressions a persones o altres animals d’acord amb criteris objectius, bé d’ofici o després d’una notificació o denúncia, previ informe, d’un/una veterinari/ària  oficial o col·legiat, designat o habilitat per l’autoritat competent, el cost del qual anirà a càrrec del posseïdor de l’animal. 
2. Als efectes del que disposa l’apartat anterior, les persones propietàries o posseïdores de gossos que hagin causat lesions a persones o altres animals estan obligats a complir el que s’estableix a l’art. 47 d’aquesta ordenança.

Article 27. Majoria d’edat i llicència 

Les persones que tinguin un gos potencialment perillós hauran de ser majors d’edat i han sol·licitar i obtenir una llicència administrativa municipal. 

Tota persona que condueixi per espais públics un gos potencialment perillós haurà de disposar i portar a sobre l’oportuna llicència. 

Article 28. Requisits per a l’atorgament de llicència 

Per a l’obtenció i renovació de la llicència administrativa per a la tinença i conducció d’animals potencialment perillosos, s’han de complir els següents requisits: 

- Ser major d’edat 

- Els titulars han d’inscriure els gossos en el registre censal del municipi 

- S’ha de presentar una pòlissa d’assegurança de responsabilitat civil per danys a tercers amb una cobertura no inferior a 150.253 € la qual ha de fer referència a les dades d’identificació de l’animal. Aquesta pòlissa ha de tenir una vigència mínima d’un any. 

- No haver estat sancionat per infraccions greus o molt greus, d’acord amb l’article 3 del decret 170/2002, d’11 de juny, sobre mesures en matèria de gossos considerats potencialment perillosos. 

- Certificació de capacitat física i aptitud psicològica d’acord amb l’article 3 del decret 170/2002, d’11 de juny. 

- Certificat negatiu d’antecedents penals, d’acord amb l’article 3 del Decret 170/2002, d’11 de juny i en relació amb els delictes que s’hi esmenten.

L’Ajuntament lliurarà un carnet o tarja acreditativa a les persones que disposin d’aquesta llicència. El/la titular de la llicència haurà de presentar anualment a l’Ajuntament el rebut de pagament de la pòlissa d’assegurances obligatòria. En cas de manca d’assegurances o de la seva renovació, es considerarà que manca habilitació, cosa que comportarà l’obligatorietat d’ingrés de l’animal al centre d’acollida, essent les despeses que se’n derivin, a càrrec del darrer posseïdor de l’animal. El propietari de l’animal podrà sol·licitar una ampliació del termini establert a l’article 54 de la present ordenança, fins a un màxim total de 60 dies hàbils, per recuperar l’animal, presentant la documentació que acredita que ja no manca habilitació i havent pagat la quantitat corresponent al centre d’acolliment. 

Article 29. Validesa de la llicència 

1. La llicència té un període de validesa de 5 anys, tot i que pot ser renovada successivament. No obstant, la llicència perd la seva vigència en el moment en què el seu titular deixi de complir qualsevol dels requisits establerts per a la seva obtenció. 

2. La intervenció, mesura cautelar o suspensió que afecti a la llicència administrativa en vigor, acordada en via judicial o administrativa seran causa per denegar l’expedició d’altra nova o la renovació de la que es té, fins que aquestes s’hagin aixecat. 

3. Qualsevol variació de les dades que figurin en aquesta llicència haurà de ser comunicada al registre censal municipal,  pel seu titular en el termini de 15 dies, comptats de la data en què es produeixi. 

Article 30. Obligacions de les persones propietàries o posseïdores de gossos que hagin causats lesions

1. En el cas que un animal de companyia mossegui o lesioni a una persona o a un altre animal, la persona propietària o posseïdora ha de: 

a. 
Facilitar les seves dades i les de l’animal a la persona agredida o als seus representants legals i a les autoritats competents que ho sol·licitin. 

b. 
Comunicar el fet, al departament corresponent de l’Ajuntament, i aportar la documentació sanitària de l’animal en el termini màxim de 24 hores posteriors als fets.

c. 
Llevat que l’autoritat competent disposi altrament, caldrà sotmetre l’animal a un període d’observació veterinària de 14 dies  i presentar el corresponent certificat veterinari a les autoritats sanitàries  municipals, que inclourà com a mínim una valoració sanitària de l’animal així com de la potencial perillositat del seu caràcter. 


Durant el període d’observació veterinària, quan sigui possible i sota responsabilitat de la persona propietària o posseïdora, l’animal podrà romandre al seu allotjament habitual, havent de realitzar controls veterinaris en cas de canvis en el comportament o estat de salut de l’animal i amb l’obligació de comunicar al veterinari qualsevol canvi sanitari o comportamental que observi. Quan ho aconselli alguna circumstància, es farà en un centre veterinari o en el centre que disposi l’Ajuntament, essent les despeses a càrrec del propietari. 

d. 
Presentar al servei competent de l’Ajuntament el comprovant de l’inici d’observació veterinària en el termini màxim de 48 hores que s’hagi produït la lesió i el comprovant de finalització de l’observació veterinària en el termini màxim de les 48 hores posteriors a la terminació. 

2. Si l’animal agressor és rodamón o no té propietari conegut, el servei competent de l’Ajuntament es farà càrrec de la seva captura i de la seva observació veterinària. 

CAPÍTOL II. Mesures de seguretat 

Article 31. Condicions de circulació i estada 

1. Les persones menors d’edat i les que hagin estat privades judicial o governativament per a la tinença d’aquests animals no poden conduir, adquirir o ser propietaris d’aquest tipus de gossos. 

2. La presència d’animals potencialment perillosos en llocs o espais públics exigeix que la persona que els condueixi i controli porti a sobre la llicència administrativa o el carnet acreditatiu a que es refereix aquesta Ordenança, així com la xapa censal que acredita la inscripció de l’animal al Registre municipal d’animals potencialment perillosos 

3. A les vies públiques, parts comunes d’immobles col·lectius, transports públics i llocs i espais d’ús públic en general, els gossos potencialment perillosos han d’anar obligatòriament lligats amb una cadena o corretja no extensible de menys de 2 metres i proveïts del corresponent morrió homologat i adequat per la raça. No es pot portar més d’un gos per persona. 

4. Les instal·lacions que alberguin els gossos potencialment perillosos han de tenir les característiques següents, a fi d’evitar que els animals en surtin i cometin danys a tercers: 

- Les parets i les tanques han d’ésser suficientment altes i consistents i han d’estar ben fixades per tal de suportar el pes i la pressió de l’animal. 

- Les portes de les instal·lacions han d’ésser tan resistents i efectives com la resta del contorn i s’han de dissenyar per a evitar que els animals puguin desencaixar o obrir ells mateixos els mecanismes de seguretat i sortir del recinte.

- El recinte ha d’estar convenientment senyalitzat amb l’advertiment de l’existència d’un gos d’aquest tipus. 

5. Els animals potencialment perillosos que es trobin en una finca, casa, parcel·la, terrassa o pati han d’estar lligats, llevat que es disposi d’un habitacle amb l’alçada, la superfície i el tancament adients per a protegir les persones o animals que accedeixin o s’acostin a aquests llocs. 

6. En els casos de gossos que presentin comportaments agressius patològics no solucionats amb les tècniques d’ensinistrament i terapèutiques existents, es pot considerar sota criteri facultatiu l’adopció de mesures com la castració o el sacrifici de l’animal. 

7. Sens perjudici de les sancions que es puguin imposar pel incompliment del punt 2 del present article, els agents de l’autoritat municipal podran immobilitzar cautelarment l’animal i dipositar-lo a les instal·lacions que l’Ajuntament determini on romandrà fins que el seu propietari/a el retiri proveït del corresponent morrió. El termini màxim per a retirar-lo és de 10 dies des de la data de la denúncia. Passat aquest termini l’animal es considerarà abandonat. Aniran a càrrec del propietari/ària les despeses que generi l’estada de l’animal. 

Article 32. Ensinistrament  

1. No es permet a particulars l’ensinistrament de gossos per a l’atac i defensa.

2. Les instal·lacions degudament autoritzades podran realitzar aquesta activitat amb gossos destinats a activitats de vigilància i de guarda pròpies d’empreses i cossos de seguretat de les diferents administracions públiques. 

3.  No s’autoritza la cria d’aquests gossos  als propietaris particulars.

CAPÍTOL III. Gossos de vigilància 

Article 33. Gossos de vigilància 

1. Els gossos de guarda i vigilància d’obres, empreses i habitatges, s’han de tenir de manera que els vianants no prenguin cap mal ni que l’animal pugui abandonar el recinte, atacar a qui circuli per la via pública o provocar un accident. A més s’han de complir els següents requisits: S’ha de col·locar en lloc ben visible un rètol advertint del perill de l’existència d’un gos vigilant al recinte. 

- S’han de complir els mateixos requisits sobre condicions de seguretat i d’estada que per als considerats potencialment perillosos d’acord amb la Llei 10/1999, de 30 de juliol, o norma que la substitueixi, i amb aquesta Ordenança. 

- Els gossos de vigilància d’obres també s’han de censar. La manca de retirada del gos un cop acabada l’obra té la consideració d’abandonament. 

- Els gossos de vigilància resten subjectes, tanmateix, al règim de drets i deures previst amb caràcter general en aquesta Ordenança. 

TÍTOL V. EXÒTICS I ALTRES ANIMALS 

CAPÍTOL I. Animals exòtics i altres animals no considerats de companyia 

Article 34. Animals exòtics 

La tinença d’animals exòtics o salvatges en domicilis particulars està condicionada a què es compleixin les condicions següents: 

La tinença d’animals d’espècies no autòctones es regeix pel que estableixen els tractats I convenis internacionals signats per l’Estat espanyol, per la normativa comunitària i pel que estableix el Decret Legislatiu 2/2008, de 15 d’abril, pel qual s’aprova el Text refós de la Llei de protecció dels animals, la Llei 8/2003, de 24 d’abril, de sanitat animal, Reial Decret 1628/2011, de 14 de novembre, pel qual es regula la Llista i el Catàleg espanyol d’espècies exòtiques invasores i les disposicions que les desenvolupen.

Els propietaris d’una espècie de fauna no autòctona, sempre que sigui permesa la seva tinença, hauran d’acreditar documentalment la seva procedència legal. 

No és permesa la tinença d’animals de perillositat manifesta o que poden representar un perill, tals com grans carnívors, grans rèptils, primats, animals verinosos o altres, sense autorització expressa de l’Ajuntament, sens perjudici de la normativa aplicable. 

En tot moment aquests animals estaran allotjats en un entorn adequat a la seva espècie que garanteixi les seves necessitats i benestar. 

L’Ajuntament determinarà, si s’escau, les espècies sotmeses a autorització expressa. 

Article 35. Fauna autòctona 

Queda prohibida la tinença i exhibició pública d’animals d’espècies protegides o llurs parts, ous o cries (vius o dissecats) excepte aquells què, d’acord amb la normativa vigent s’autoritzin excepcionalment per raons d’ordre educatiu, cultural i d’altres regulats per la normativa específica. 

Es prohibeix qualsevol altra actuació, activitat o transacció relacionada amb aquests. 

Article 36. Animals domèstics no considerats de companyia 

La tinença i criança de coloms així com la d’altres animals domèstics considerats de consum humà (conills, aus de corral, etc.) o per oci en domicilis particulars resta sotmesa a autorització expressa de l’Ajuntament. L’autorització determinarà les obligacions de la persona propietària de l’animal no considerat de companyia, i farà referència a les condicions higièniques i sanitàries i les referents a l’absència de molèsties i perillositat per part de l’animal i a les mesures preventives apropiades i suficients per prevenir escapaments, alliberaments i abocaments.
La tinença i criança dels animals a què fa referència el paràgraf anterior serà considerada una activitat econòmica quan el nombre d’animals excedeixi el límit inferior del que recull l’Annex III de la LLEI 20/2009, del 4 de desembre, de prevenció i control ambiental de les activitats o la normativa vigent que la substitueixi. En aquest cas caldrà que el posseïdor sol·liciti i obtingui la corresponent llicència municipal ambiental. 

En qualsevol cas, per motius de sanitat animal i zoonosis, la tinença d’animals domèstics de producció requereix la comunicació i el tràmit oportú en l’oficina comarcal  del Departament d'Agricultura, Ramaderia, Pesca, Alimentació i Medi Natural. 

En principi, i llevat d’autorització expressa que recollirà les condicions específiques de l’excepció, no s’autoritzarà dins del nucli urbà consolidat, el manteniment de bovins de producció làctia (vaqueries), la cria d’animals per al consum (porcs, xais, aus de corral, conills, galls, ànecs, gallines, coloms, etc.), la tinença i criança de grans animals (cavalls, etc.), estiguin o no destinats al consum o a l’oci, ni les activitats de pasturatge en el sòl urbà del municipi, i particularment en els domicilis. 

Només excepcionalment poden atorgar-se permisos o llicències municipals per aquestes activitats, sempre que es garanteixin plenament les condicions sanitàries exigibles i no s’ocasionin molèsties al veïnat als que en tot cas se’ls haurà d’obrir un tràmit d’audiència.  

CAPÍTOL II. Animals peridomèstics i altres plagues 

Article 37. Control 

L’Ajuntament és el responsable del control de les poblacions d’animals peridomèstics. 

Article 38. Mesures 

És obligació de les persones propietàries dels immobles l’establiment de mesures dissuasives o correctores adients en els mateixos, així com, en aquells que el seu estat precari ho requereixi, l’establiment d’aquelles obres infraestructurals necessàries, per tal d’evitar la instal·lació, establiment i cria d’animals peridomèstics. 

TÍTOL VI. ESTABLIMENTS DE VENDA I ALTRES NUCLIS ZOOLÒGICS 

CAPÍTOL I. Disposicions generals 

Article 39. Definició 

Es consideren nuclis zoològics els establiments de venda d’animals així com tots aquells que alberguen col·leccions zoològiques d’animals de la fauna salvatge amb finalitats científiques, culturals o recreatives i de reproducció, de recuperació, d’adaptació i/o de conservació d’aquests animals, així com les instal·lacions per al manteniment temporal d’animals domèstics de companyia i el domicili dels particulars on es fan vendes o altres transaccions amb animals i els de característiques similars que es determinin per via legal o reglamentària. En queden excloses les instal·lacions que allotgin animals que es crien per a la producció de carn, de pell o d’algun altre producte útil per a l’ésser humà i els animals de càrrega i els que treballen en l’agricultura. 

Article 40. Llicències respecte a certs establiments 

Totes les activitats relacionades amb l’allotjament, comercialització, manteniment i reproducció d’animals queden subjectes a l’atorgament de la corresponent llicència municipal i inscripció obligatòria al Registre de nuclis zoològics (Generalitat de Catalunya) abans del inici de les seves activitats, d’acord amb l’Ordre del Departament de Medi Ambient de la Generalitat de 28 de novembre de 1988, o la normativa que la substitueixi. 

En aquest supòsit s’inclouen el domicili dels particulars on es fan vendes o altres transaccions amb animals o que disposin de diverses espècies zoològiques diferents i/o en un nombre que pugui comportar riscos sanitaris. Aquestes activitats han de disposar de les condicions i les mesures que preveu la normativa vigent. 

Article 41. Certàmens 

Queda totalment prohibida la venda d’animals de companyia fora dels certàmens o d’altres concentracions d’animals vius i establiments de venda i de cria autoritzats. 

Article 42. Venda ambulant 

Queda prohibida la venda ambulant d’animals de companyia, així com els anuncis a la via pública o en revistes o diaris, que ofereixin la venda o donació d’animals sense el número de nucli zoològic o de l’associació protectora legalment reconeguts. 

Article 43. Inspecció 

L’Ajuntament podrà inspeccionar els nuclis zoològics permanents i itinerants així com els certàmens i altres activitats que es realitzin amb animals. 

CAPÍTOL II. Establiments de venda 

Article 44. Requisits generals 

Els establiments de venda d’animals han de tenir l’autorització municipal d’obertura, estar inscrits en el Registre de Nuclis Zoològics del Departament corresponent de la Generalitat i complir els requisits següents: 

1. Tenir en perfectes condicions higiènic sanitàries tant l’establiment com els animals que romanen a dins. Mantenir els animals en llocs adequats dins l’establiment i no exhibir-los als aparadors de les botigues. 

2. Disposar d’un llibre de registre oficial o diligenciat per l’Administració competent on consti data d’entrada, procedència, identificació individual de l’animal, data de sortida i destinació. 

3. Tenir l’acreditació de la procedència de tots els animals dipositats a l’establiment. 

4. Vendre els animals de companyia identificats. 

5. Vendre els animals en bones condicions sanitàries, desparasitats i sense símptomes de patologies psíquiques o físiques. Els establiments són responsables de les malalties d’incubació i genètiques diagnosticables, en ells i en els seus progenitors, no detectades en el moment de la venda. 

6. Lliurar a la persona compradora un document on s’acrediti la venda, amb les dades següents: la data, espècie, raça i varietat, edat, sexe si és fàcilment determinable, procedència, núm. de nucli zoològic del venedor, núm. de l’animal al llibre de registre de l’establiment, criador de l’animal, estat sanitari i altres característiques que ha de conèixer el comprador per mantenir l’animal en les òptimes condicions higiènic sanitàries i de benestar. 

7. Prendre les mesures necessàries per a l’eliminació sanitària dels cadàvers i deixalles. 

8. Prendre mesures adients per tal d’evitar molèsties al veïnat, sorolls, olors, etc. 

9. Disposar de servei veterinari propi o d’assessorament veterinari exterior. 

10. Tenir en lloc visible l’acreditació de llur inscripció en el Registre de nuclis zoològics, quan es tracti d’establiments d’accés públic. 

Article 45. Documentació

La sol·licitud de llicència municipal d’obertura dels establiments de venda, de cria i de manteniment d’animals, s’haurà de presentar acompanyada de la documentació exigida a tots els establiments i de les dades identificatives del Servei Veterinari al qual queda adscrit l’establiment per a l’atenció dels animals objecte de la seva activitat  

Article 46. Condicions 

Tots els establiments comercials hauran de comptar amb el següent condicionament: 

- La inscripció en el Registre de nuclis zoològics. 

- 
Mesures d’insonorització adequades al tipus d’animals de l’establiment, i en compliment de la normativa i ordenances de soroll que li siguin d’aplicació. 

- Control ambiental de plagues. 

Capítol III. Altres nuclis zoològics 

Article 47. Requisits generals 

Els requisits contemplats a l’article 38 són d’aplicació als nuclis zoològics regulats en aquest capítol, amb tot el que sigui aplicable. 

Article 48. Atraccions amb animals 

Dins el terme municipal de Vilanova i la Geltrú estan prohibits els circs amb animals, zoològics ambulants, atraccions amb animals i similars. Altres activitats amb animals,  per instal·lar-se dins del municipi hauran, a més de complir la normativa vigent, d’obtenir, previ informe tècnic, la llicència municipal corresponent. 

Article 49. Certàmens 

Els certàmens d’animals (mercats, exhibicions, mostres...) que puguin celebrar-se al terme municipal de Vilanova i la Geltrú, siguin itinerants o no, hauran de sol·licitar l’informe favorable d’aquest Ajuntament, com a mínim en els 15 dies anteriors a la presentació de la sol·licitud d’autorització a l’oficina comarcal del Departament d’Agricultura Ramaderia i Pesca de la Generalitat de Catalunya. 

La sol·licitud de l’informe anirà acompanyada de la documentació següent: 

1. Identificació del certamen. 

2. Descripció del lloc on es vol celebrar. 

3. Dies i hores de celebració del certamen. 

4. Nombre aproximat d’animals, classificat per espècies, que concorreran al certamen. 

5. Programa de mesures sanitàries que s’adoptaran durant la celebració del certamen, signades pel veterinari responsable.

6. Nom, adreça i telèfon de la persona o persones encarregades de l’organització del certamen, a efectes de comunicació urgent. 

7. Normes de participació i memòria justificativa que inclourà: mitjans de neteja i desinfecció de les instal·lacions o espais que s’utilitzin, zona d’aïllament sanitari dels animals, veterinari responsable i certificat de les condicions higiènic sanitàries dels animals i de les instal·lacions, característiques de les gàbies i/o tancats per allotjar els animals, sistema de recollida i eliminació de fems i residus, acreditació de la procedència dels animals, i tot allò que sigui de rellevància o interès per a l’emissió de l’informe 

TÍTOL VII. CENS MUNICIPAL I IDENTIFICACIÓ 

Article 50. Cens municipal i obligacions de la persona propietària o posseïdora 

1. D’acord amb el que disposa el Decret Legislatiu 2/2008, de 15 d’abril, pel qual s’aprova el Text refós de la Llei de protecció dels animals, les persones propietàries o posseïdores d’animals de companyia han d’inscriure obligatòriament els animals al registre censal del municipi on resideix l’animal, dins el termini màxim de 3 mesos a comptar des de la data de naixement i de 30 dies a comptar des de la data d’adquisició d’aquest, o del canvi de residència. 

2. La inscripció es farà mitjançant petició normalitzada, on constaran com a mínim les dades de la persona propietària o posseïdora (nom, cognoms, DNI, domicili i telèfon), dades de l’animal (espècie, raça, sexe, nom, data de naixement i sistema d’identificació).  

3. La persona propietària que faci la inscripció haurà d’aportar les seves dades, el document acreditatiu d’identificació de l’animal i, si es tracta d’un gos considerat potencialment perillós caldrà observar el Títol IV de la present Ordenança. 

4. La persona propietària d’animals domèstics estarà obligada a notificar a l’Ajuntament en el qual estiguin censats els animals, la mort de l’animal, cessió, canvi de residència de l’animal, canvi en el sistema d’identificació, així com qualsevol altra modificació de les dades que figurin en el cens en el termini de 30 dies des que s’hagi produït. 

5. Les persones propietàries o posseïdores d’animals de companyia estan obligades a comunicar la sostracció o pèrdua de l’animal a l’Ajuntament on estigui censat en un termini màxim de 48h des que es tingui coneixement d’aquests fets que s’hagin produït. 

Article 51. Identificació 

Els gossos i gats i fures, i altres espècies d’animals que s’estableixin per reglament han d’estar identificats mitjançant una identificació electrònica amb la implantació d’un microxip homologat i han de portar de manera permanent pels espais o vies públiques una placa identificativa o qualsevol altre mitjà adaptat al collar. 

La persona o l’entitat responsable de la identificació de l’animal ha de lliurar a la persona posseïdora de l’animal un document acreditatiu en què constin les dades de la identificació de l’animal. Així mateix, ha de comunicar les dades al Registre general d’animals de companyia en el termini de vint dies, a comptar de la identificació. 

La identificació dels gossos, els gats i les fures constitueix un requisit previ i obligatori per a fer qualsevol transacció de l’animal i ha de constar en qualsevol document que hi faci referència. 

Article 52. Taxa municipal 

L’Ajuntament podrà fixar una taxa municipal que hauran de pagar totes les persones propietàries d’un animal de companyia, excepte les que tenen un gos pigall i/o d’assistència personal, les entitats sense ànim de lucre l’objectiu de les quals sigui la protecció animal i l’acollida temporal d’animals abandonats i que constin inscrites en el Registre municipal d’associacions. 

TÍTOL VIII. RECOLLIDA D’ANIMALS DE COMPANYIA ABANDONATS 

CAPÍTOL I. Dels animals abandonats 

Article 53. Prohibicions 

Està prohibit abandonar els animals. 

Article 54. Servei de recollida 

1. Correspon a l’Ajuntament recollir i controlar els animals de companyia  abandonats, perduts o ensalvatgits. 

2. L’Ajuntament mitjançant el Centre d’Acollida d’Animals Domèstics (CAAD) de la Mancomunitat Intermunicipal Penedès – Garraf, o l’e entitat amb la qual s’estableixi conveni, es farà càrrec de l’animal i el retindrà fins que sigui recuperat o cedit en adopció. 
3. L’animal podrà ser dut a les instal·lacions habilitades per l’Ajuntament, per tal d’esperar durant el temps que trigui en ser atès pels responsables encarregats de fer-ho.

CAPÍTOL II. De la recuperació d’animals 

Article 55. Termini i procediment

1. El termini per recuperar un animal sense identificació és de 20 dies hàbils. 

2. El lliurament de l’animal es farà amb la identificació corresponent i amb el pagament previ de totes les despeses originades.

3. Si l’animal porta identificació, els corresponents serveis municipals o el Centre d’Acollida d’Animals Domèstics atorgaran un termini de 20 dies hàbils  perquè l’animal sigui recuperat, previ compliment dels requisits esmentats anteriorment. Un cop transcorregut aquest termini, si la persona propietària no ha recollit l’animal, aquest es considera abandonat, amb les conseqüències legals escaients i pot ésser cedit, acollit temporalment o adoptat. 

4. Quan la persona propietària vulgui recuperar el seu animal capturat, haurà de: 

a) 
D’acreditar-ne la seva propietat.

b) 
Presentar, si s’escau, el carnet de vacunació i/o controls sanitaris. 

c) 
Presentar la documentació que acrediti que el gos o el gat estan correctament censats. 

d) 
Abonar les despeses de manteniment que hagi originat l’animal i pagar la taxa corresponent de recollida i manteniment. 

Article 56. Acolliment d’animals 

Els centres de recollida d’animals abandonats o perduts han d’atendre i fomentar les peticions d’acolliment d’animals de companyia, les quals s’han de formular per escrit. 

L’acolliment dels animals de companyia s’ha d’ajustar als requeriments següents: 

a) 
Els animals han d’ésser identificats prèviament a l’acolliment. 

b) 
Els animals han d’ésser desparasitats, vacunats   i esterilitzats si han assolit l’edat adulta, per tal de garantir unes condicions sanitàries correctes. 

c) 
Cal lliurar un document on constin les característiques i les necessitats higiènic sanitàries, etològiques i de benestar de l’animal. 

d) 
Cada centre ha de dur un llibre de registre amb les dades de cadascun dels animals que hi ingressen, de les circumstàncies de captura, troballa o lliurament, de la persona que n’ha estat propietària, si fos coneguda, i també de les dades de l’animal. L’especificació de les dades que han de constar en el Registre  seran les que s’estableixin per via legal o reglamentària. 

Article 57. Captura de gossos i gats ensalvatgits 

Correspon a l’Ajuntament, i per delegació al CAAD de la Mancomunitat Intermunicipal Penedès – Garraf, la captura en viu de gossos i gats ensalvatgits per mètodes d’immobilització a distància. Les entitats protectores d’animals que hi vulguin col·laborar hauran d’estar coordinades per l’ajuntament o entitat amb qui aquest hagi establert conveni. 

En els casos en què la captura per immobilització o mitjançant llaços, xarxes o gàbies trampa no sigui possible, el Departament de la Generalitat competent en matèria d’animals de companyia pot autoritzar excepcionalment l’ús d’armes de foc i determinar qui ha d’emprar aquest sistema de captura excepcional. 

CAPÍTOL III. Gats assilvestrats urbans 

Article 58. Colònies controlades de gats urbans 

1. Els gats que conviuen al municipi i que s’han agrupat en colònies formen part de la fauna urbana i com a tal, se’ls ha de respectar la forma de viure i en la mesura que tècnicament sigui possible se’ls ha de mantenir en l’espai que ocupin. 

2. El control d’aquestes colònies de gats es realitzarà mitjançant el sanejament dels animals, procedint al control de la natalitat de la colònia mitjançant l’esterilització dels animals sanitàriament aptes i la millora de les condicions de salubritat dels indrets on s’ubiquin. Aquestes ubicacions es realitzaran tot i seguint un protocol que es podrà consensuar amb les entitats, associacions de veïns i altres representants, que garanteixi uns procediments d’actuació adequats per tal que els drets dels veïns afectats i l’alimentació amb garanties de la colònia de gats no es vegin vulnerats.

3. L’Ajuntament, en els casos en que no hi hagi queixes veïnals, determinarà les zones on es situaran els dispositius per alimentar i abeurar els animals, així com la resta d’elements necessaris per mantenir les condicions de salubritat de la colònia (sorrals, zones d’aixopluc...). 

4. L’Ajuntament determinarà qui és el responsable del manteniment dels animals. Únicament les persones o entitats autoritzades mitjançant conveni   podran fer les tasques de manteniment. Altrament, seran sancionats. 

5.  Les associacions de protecció i defensa dels animals, registrades en el cens d’entitats municipals, podran establir convenis amb l’Ajuntament per tal de participar en la protecció dels animals de la ciutat.

TÍTOL IX. RÈGIM SANCIONADOR 

CAPÍTOL I. Règim d’infraccions 

Article 59. Règim d’infraccions 

Constitueixen infraccions administratives susceptibles de sanció municipal les accions i omissions que contravenen a les obligacions, deures, càrregues i prohibicions que estableixen la Llei sobre la tinença de gossos considerats potencialment perillosos, la Llei de sanitat animal, la Llei de Protecció dels Animals i les normes que les desenvolupen i la present ordenança, en tot allò que és relacionat amb les competències i responsabilitats de l’Ajuntament. 

En els supòsits de maltractaments i d’abandó d’animals en condicions que pugui perillar la seva vida o integritat o d’altres conductes tipificades com a delicte o falta en el Codi Penal, s’hauran de trametre les actuacions a l’autoritat competent per a la seva persecució penal. 

Seran responsables de les infraccions administratives i destinataris de les sancions qualsevol persona física o jurídica que per acció u omissió hagi comès la infracció. 

Article 60. Tipificació de les infraccions 

Sens perjudici del previst en l’article anterior, les conductes tipificades com infracció en aquesta ordenança es classifiquen en lleus, greus i molt greus. 

Article 61. Infraccions lleus 

Són infraccions administratives lleus d’aquesta ordenança, les accions o les omissions següents: 

1. Transportar animals que incompleixin els requisits establerts per l’article 20 d’aquesta Ordenança. 

2. Fixar anuncis que no compleixin amb el previst a l’article 22 d’aquesta Ordenança. 

3. Alimentar els animals a les vies o espais públics, excepte en els casos previstos l’article 23 d’aquesta ordenança. 

4. No aportar els certificats veterinaris oportuns quan així ho requereixi l’Ajuntament. 

5. Incomplir les obligacions d’inscripció al Registre Censal Municipal d’animals de companyia i les posteriors comunicacions preceptives. 

6. Rentar animals a la via pública, parcs, solars o altres espais, incloses les vies urbanes, i/o deixar-los beure aigua amorrats als brolladors o a les fonts públiques. 

7. La inobservança de les obligacions d’aquesta ordenança que no tinguin transcendència greu per la higiene, seguretat i/o tranquil·litat dels ciutadans i ciutadanes. 

8. No disposar del rètol que adverteixi de l’existència d’un gos de guarda o vigilància. 

9. L’entrada de gossos i gats en establiments als quals tenen prohibit l’accés, i l’admissió d’aquest accés. 

10. Tenir animals en terrasses, patis, balcons, celoberts i altres indrets on puguin causar molèsties al veïnat. 

11. Qualsevol altra infracció d’aquesta Ordenança o de la normativa aplicable que no hagi estat tipificada de greu o molt greu. 

Article 62. Infraccions greus  

Són infraccions administratives greus d’aquesta ordenança les accions o les omissions següents: 

1. No complir les mesures de seguretat establertes per les instal·lacions que allotgin a gossos considerats potencialment perillosos. 

2. Portar als gossos considerats potencialment perillosos deslligats i sense morrió a les vies públiques, en les parts comunes dels immobles col·lectius i en els llocs i espais públics en general. 

3. Tenir més d’un gos potencialment perillós per persona a les vies i als espais públics.

4. No contractar l’assegurança de responsabilitat civil exigida per la tinença o conducció de gossos considerats potencialment perillosos. 

5. No evitar les amenaces o atacs a persones o baralles amb altres gossos. 

6. Realitzar activitats d’ensinistrament sense acreditació professional oficial. 

7. Adquirir un gos potencialment perillós persones menors d’edat o privades judicial o governativament de la seva tinença. 

8. Vendre els animals a laboratoris o clíniques sense control de l’Administració. 

9. Mantenir els animals en instal·lacions inadequades des del punt de vista de seguretat que presentin perill o molèsties greus pel veïnat o d’altres persones. 

10. Tenir animals en terrasses, patis, balcons, celoberts i altres indrets on puguin causar molèsties greus al veïnat. 

11. Negar-se, previ requeriment, a retirar les deposicions de la via pública. 

12. No sotmetre l’animal a observació veterinària quan estigui obligat a fer-ho per aquesta ordenança i la legislació sectorial corresponent. 

13. No retirar les defecacions dels animals de la via pública en general o dels llocs destinats a tal fi, també negar-se previ requeriment a retirar les deposicions, essent les dues infraccions descrites de caràcter independent, així com quan es produeixi l’incompliment de lo establert a l’article 19 d’aquesta ordenança.

14. No complir les condicions de manteniment dels animals en vehicles segons el que estableix l’article 9 d’aquesta ordenança. 

15. La circulació de gossos per les vies públiques, llocs i espais públics en general, sense complir les obligacions de vigilància i seguretat establertes en aquesta ordenança. 

16. La negativa o resistència a subministrar dades o a facilitar la informació o documentació requerida per les autoritats competents o pels seus agents en el compliment de les seves funcions, així com subministrar informació o documentació falsa. 

17. No sol·licitar la preceptiva llicència municipal pels establiments o activitats en els casos en què sigui preceptiva o el incompliment dels requisits exigits per la seva instal·lació o funcionament. 

18. La inobservança de les obligacions d’aquesta ordenança que tinguin transcendència greu per la higiene, seguretat i/o tranquil·litat dels ciutadans i ciutadanes. 

19. Reincidir en la comissió d’infraccions lleus durant l’últim any .
20. No inscriure el gos considerat potencialment perillós en el Registre específic del municipi. 

21. No senyalitzar les instal·lacions que allotgin a gossos considerats potencialment perillosos. 

22. Permetre l’entrada d’animals als establiments relacionats a l’article 22 i la no senyalització, quan s’escaigui aquesta prohibició.
Article 63. Infraccions molt greus 

Són infraccions administratives molt greus d’aquesta ordenança i de la Llei sobre tinença de gossos considerats potencialment perillosos, objecte de la potestat sancionadora prevista en aquesta ordenança la reincidència en la comissió d’infraccions greus en el període d’un any. 

I, a més a més, les següents: 

1. Abandonar un animal potencialment perillós de qualsevol espècie, inclòs qualsevol gos considerat potencialment perillós.
2. Tenir gossos o animals potencialment perillosos sense llicència, vendre o transmetre per qualsevol títol. 

3. Ensinistrar animals per activar la seva agressivitat o per a finalitats prohibides.

4. Ensinistrar animals potencialment perillosos per part de qui no disposi de certificat de capacitació o acreditació professional.

5. L’organització o celebració de concursos, exercicis, exhibicions o espectacles d’animals potencialment perillosos, o la seva participació en aquests destinats a demostrar l’agressivitat de l’animal.

CAPÍTOL II. Exercici de la potestat sancionadora municipal. 

Article 64. Potestat sancionadora i òrgans competents.  

Per imposar les sancions tipificades en aquesta ordenança se seguirà el procediment sancionador regulat pel Decret 278/1993, de 9 de novembre sobre el procediment sancionador aplicable als àmbits de competència de la Generalitat i també la Llei de l’Estat 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener. 

La competència per a la imposició de les sancions derivades d’aquesta ordenança correspondrà a l’Alcaldia, tret de les infraccions greus relatives a la tinença de gossos potencialment perillosos tipificades en la Llei 10/1999, de 30 de juliol, sobre la tinença de gossos potencialment perillosos, que correspondran al Ple de l’Ajuntament, segons l’article 13.2 b) de dita Llei (article 60, apartats 1, 2, 3, 6 i 20 de la present ordenança). 

Article 65. Delegació de competència 

L’alcalde i el Ple podran delegar o desconcentrar les seves competències en altres òrgans de la corporació en els termes i condicions fixats per la normativa de règim local, i si és el cas, per la normativa bàsica sobre règim jurídic de les administracions públiques. 

CAPÍTOL III. Sancions i mesures cautelars. 

Article 66. Sancions. 

1. Les sancions derivades de les infraccions administratives a aquesta ordenança poden ser sancionades: 

a)  Amb multes de fins a 750 € en les infraccions considerades lleus. 
b)  Amb multes de 751 € fins a 1.500 € en les infraccions considerades greus. 
c) 
Amb multes de 1.500 € fins a 3.000 € en les infraccions considerades molt greus. 

No obstant això, d’acord amb la disposició final primera de l’ordenança de Mesures per fomentar la Convivència i el Civisme, les infraccions lleus, greus i molt greus seran sancionades amb l’import de fins a 300 euros, fins a 600 euros i fins a 3.000 euros, respectivament, en els supòsits descrits en els articles 12.1.2.3; 19.1; 20.1.2; 22.1.2.3.4.6; 23; 24.1 i 36 de la present ordenança.

Els agents de l’autoritat municipal poden requerir que la persona propietària o la que condueixi l’animal procedeixi a retirar-lo del lloc o bé a lligar-lo sempre que sigui necessari amb independència de la notificació de la sanció corresponent.

Davant d’una acció d’embrutiment a la via pública produïda, per un animal, els agents municipals en tot moment estan facultats per exigir de la persona propietària o que s’ocupi de l’animal, la reparació immediata de l’afecció causada.

2. Les sancions derivades de les infraccions administratives contingudes en la normativa vigent relativa a la tinença de gossos potencialment perillosos 

Article 67. Criteris de graduació de les sancions 

1. En la imposició de les sancions s’ha de tenir en compte per a graduar la quantia de les multes i la imposició de les sancions accessòries, els criteris següents: 

a) 
La transcendència social i el perjudici causat per la infracció comesa, tant a persones com animals. 

b) 
L’ànim de lucre il·lícit i la quantia del benefici obtingut en la comissió de la infracció. 

c) 
La intencionalitat o negligència en la comissió de la infracció. 

d) 
La reiteració o la reincidència en la comissió d’infraccions. 

e) 
La irreparabilitat dels danys causats al medi ambient o l’elevat cost de reparació. 

f) 
El volum de negoci de l’establiment. 

g) 
La capacitat econòmica de la persona infractora. 

h) 
El fet que hi hagi un requeriment previ. 

2. Hi ha reincidència si en el moment de cometre’s la infracció no ha transcorregut un any des de la imposició per resolució ferma d’una altra sanció amb motiu d’una infracció de la mateixa qualificació. Si s’hi aprecia reincidència, la quantia de les sancions es pot incrementar fins al doble del import màxim de la sanció corresponent a la infracció comesa, sense excedir en cap cas el límit més alt fixat per a la infracció molt greu. 

3. Davant la comissió d’infraccions de caràcter lleu es poden dur a terme actuacions d’educació ambiental o d’advertiment, sense necessitat d’iniciar un procediment sancionador. Per a la resta d’infraccions, s’admet que l’ import de la multa es compensi, amb el consentiment de la persona interessada, per col·laboracions amb societats protectores d’animals, amb centres d’ acollida, assistència a cursos o xerrades sobre el benestar dels animals, neteja de deposicions d’animals en espais públics i altres mesures anàlogues, d’acord amb l’ establert a l’acord del Ple de l’Ajuntament de data 8 de maig de 2006.

4. En el supòsit que uns mateixos fets siguin constitutius de dues o més infraccions administratives, tipificades en diferents normes, s’imposarà la sanció de major quantia, sent competent per resoldre l’expedient l’òrgan en el qual resideixi la potestat sancionadora.

Article 68. Concurrència de sancions

No es podran sancionar els fets que hagin estat sancionats penal o administrativament, en els casos que s’apreciï identitat del subjecte, fet i fonament.   

Article 69. El comís 

En cas d’indicis racionals de faltes greus o molt greus, l’Ajuntament podrà comissar els animals, amb caràcter preventiu fins a la resolució de l’expedient sancionador corresponent o la fi de les circumstàncies que el van determinar. En el cas que la persona sigui sancionada es determinarà la destinació de l’animal. 

Les despeses fins a la resolució de l’expedient i les de les actuacions relacionades amb aquest aniran a càrrec del propietari o posseïdor de l’animal. 

Article 70. Multes coercitives 

1. Si la persona que hi està obligada no compleix les obligacions establertes pel Decret Legislatiu 2/2008 pel qual s’aprova el text refós de la Llei de protecció dels animals, i per aquesta ordenança en desplegament de dit text refós, se la podrà requerir perquè en un termini suficient, procedeixin al seu compliment, amb l’advertència que, en cas contrari, s’imposarà una multa coercitiva, amb assenyalament de quantia, si escau, i fins un màxim de 500€ sense perjudici de les sancions que poguessin ser aplicables. 

2. En cas d’incompliment es podrà efectuar requeriments successius fins a un màxim de tres. En cada requeriment la multa coercitiva pot ésser incrementada en el 20 per cent de l’ acordada en el requeriment anterior. 

3. Els terminis concedits han d’ésser suficients per a poder dur a terme la mesura de què es tracti, així com per evitar els danys que es puguin produir de no executar la mesura al seu temps. 

DISPOSICIONS ADDICIONALS 

Primera. Règims d’inspecció i sanció. 

Els règims d’inspecció i sanció regulats en aquesta ordenança s’apliquen sense perjudici dels establerts per altres normes sectorials. 

Segona. Normes d’aplicació supletòria. 

En tot allò no regulat per la present ordenança s’estarà al que disposi el Decret Legislatiu 2/2008, de 15 d’abril, pel qual s’aprova el text refós de la Llei de protecció dels animals i altres legislacions concordants; a la Llei 10/1999, de 30 de juliol, de Tinença de gossos considerats potencialment perillosos; a la Llei 50/1999, de 23 de desembre, sobre el règim jurídic de la tinença d’animals potencialment perillosos; i a la Llei 8/2003, de 24 d’abril, de sanitat animal, i reglaments que les desenvolupen, així com aquella altra normativa que  les complementin, modifiquin o substitueixin.  

DISPOSICIÓ DEROGATÒRIA

Es deroga expressament l’ordenança municipal sobre tinença d’animals domèstics de companyia aprovada pel Ple de l’Ajuntament el 6 de novembre de 1995 i modificada per acord plenari del 6 de novembre de 2000.

DISPOSICIÓ FINAL 

La present ordenança entrarà en vigor el dia següent de la publicació del seu text íntegre al Butlletí Oficial de la Província de Barcelona, i romandrà vigent fins que s’acordi la seva derogació.

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=25
Es vota la proposta, la qual s’aprova amb el resultat següent:



Vots a favor:  CiU (9), PSC (7), PP (3) i ICV (2) = 21 vots



Abstencions:  CUP = 3 vots

 26. 
Aprovació, si escau, del text refós de l’Ordenança municipal sobre parcs i jardins públics.

Relació de fets

I.- En data 12 de novembre de 1984 el Ple de l’Ajuntament va aprovar l’Ordenança municipal sobre Parcs i Jardins Públics de Vilanova i la Geltrú. Dita ordenança va ser objecte d’una posterior modificació puntual de l’annex B (quadre de sancions i quantia de les sancions),  aprovada inicialment pel Ple de data 31 de juliol de 2006, i publicada al BOP de data 4  d’octubre de 2006.  

II.- Posteriorment, en data 19 de gener de 2015, el Ple municipal va aprovar definitivament l’Ordenança municipal de Mesures per fomentar la Convivència i el Civisme a Vilanova i la Geltrú. 

Al punt sisè de dit acord, es va acordar traslladar dit acord als departaments implicats en la gestió de les ordenances que queden modificades parcialment per aquesta Ordenança perquè, en el termini de dos mesos a partir de la plena vigència d’aquest text, s’aprovi per acord plenari el Text refós de l’ordenança afectada, i es publiqui al web municipal el Text refós amb els antecedents consistents en els articles modificats i l’anterior ordenança, indicant en cada cas l’Acord plenari d’aprovació definitiva, i la publicació als Butlletins Oficials corresponents.

L’acord d’aprovació definitiva i text íntegre d’aquesta nova Ordenança municipal de Mesures per fomentar la Convivència i el Civisme es va publicar en el Butlletí Oficial de la Província de Barcelona de data 2 de febrer de 2015, i va entrar en vigor a partir dels quinze dies hàbils posteriors a la seva publicació íntegre en el Butlletí Oficial de la Província de Barcelona, de conformitat amb l’article 70.2 de la Llei 7/1985, de 2 d’abril, reguladora de les bases del règim local.

Així la Disposició Final Segona, apartat 1r,  d’aquesta nova Ordenança municipal de Mesures per fomentar la Convivència i el Civisme, estableix textualment el següent:

1. De l’Ordenança municipal sobre Parcs i Jardins Públics en cada un d’aquests articles 6.2,7.2 a), 7.2 c) i 7.2 d)  s’haurà d’afegir el text següent:

“Els agents de l'autoritat recordaran a la persona o persones infractora/es que les esmentades pràctiques no són permeses a la present Ordenança i que si repetís en el termini d'un any la mateixa infracció es procedirà a imposar la sanció establerta a l'article 12,  l’annex B i el seu quadre de sancions” 

Per tot l’exposat, els articles 6.2, 7.2 a), 7.2 c);7.2 d) de l’Ordenança  municipal sobre Parcs i Jardins Públics hauria de quedar redactat de la següent manera:

         6.2. Es prohibeix sacsejar els arbres, trencar branques i fulles, gravar o raspar la seva escorça, abocar tota mena de líquids, malgrat que no siguin perjudicials, en les proximitats de l’arbre i en els clots i sots i també llençar-hi escombraries, runes o residus . Els agents de l’autoritat recordaran a la persona o persones infractora/es que les esmentades pràctiques no són permeses a la present ordenança i que si repetís en el termini d’un any la mateixa infracció es procedirà a imposar la sanció establerta a l’article 12, i l’annex B i el  seu quadre de sancions. 

         7.2 a). Està especialment prohibit: Passar per sobre de talussos, parterres i plantacions i tocar les plantes i les flors, llevat de les zones de gespa expressament autoritzades per ser trepitjades. Els agents de l’autoritat recordaran a la persona o persones infractora/es que les esmentades pràctiques no són permeses a la present ordenança i que si repetís en el termini d’un any la mateixa infracció es procedirà a imposar la sanció establerta a l’article 12, i l’annex B i el  seu quadre de sancions. 

        7.2 c) Està especialment prohibit: Perjudicar l’arbrat i plantacions de qualsevol altra manera. Els agents de l’autoritat recordaran a la persona o persones infractora/es que les esmentades pràctiques no són permeses a la present ordenança i que si repetís en el termini d’un any la mateixa infracció es procedirà a imposar la sanció establerta a l’article 12,  l’annex B i el  seu quadre de sancions. 

        7.2 d)  Està especialment prohibit: Collir flors, plantes o fruits. Els agents de l’autoritat recordaran a la persona o persones infractora/es que les esmentades pràctiques no són permeses a la present ordenança i que si repetís en el termini d’un any la mateixa infracció es procedirà a imposar la sanció establerta a l’article 12, i l’annex B i el  seu quadre de sancions. 

III.- Per últim, la disposició derogatòria segona de l’Ordenança municipal de Mesures per fomentar la Convivència i el Civisme estableix, amb caràcter general, que queden derogades totes les disposicions contingudes a les ordenances municipals de Vilanova i la Geltrú que contradiguin la present ordenança. 

Fonaments de dret

Acord del Ple de l’Ajuntament de 19 de gener de 2015.

Per tot això, aquest Ple de l’Ajuntament
acordA
“primer. Aprovar el Text refós de l’Ordenança municipal reguladora sobre parcs i jardins públics, en compliment de l’establert a l’acord del Ple de l’Ajuntament de 19 de gener de 2015, pel qual s’aprova definitivament l’Ordenança municipal de mesures per fomentar la convivència i el civisme, segons el text que s’adjunta.

SEGON. Publicar el Text refós al Butlletí Oficial de la Província i un extracte al DOGC. Al web municipal es publicarà aquest Text refós amb els antecedents consistents en els articles modificats i l’anterior ordenança, indicant en cada cas l’Acord plenari d’aprovació definitiva, i la publicació als Butlletins Oficials corresponents.

TERCER. Notificar aquest acord i remetre còpia íntegra i fefaent del Text refós de l’Ordenança a l’administració de l’Estat i la Generalitat de Catalunya.  Tot això d’acord amb els articles 65.3 i 66.1 del Reglament d’obres, activitats i serveis de les entitats locals de Catalunya, aprovat per Decret 179/1995, de 13 de juny.”

text refós de l’ordenança municipal

sobre parcs i jardins públics

de vilanova i la geltrú

Títol I

Objectius i àmbit d’aplicació

Art. 1

1.- És objecte de la present ordenança la defensa del patrimoni verd urbà en el sentit més ampli, que comprèn tant les plantacions realitzades sobre el sòl de la propietat municipal com sobre els terrenys particulars que estiguin afectats com a zona veda en els plans urbanístics vigents i els compresos en el catàleg de l’Article 1r. 

2.- La present Ordenança regula també l’ús dels espais verds públics i els elements que hi són instal·lats, així com les plantacions, principalment d’arbrat, existents en les vies públiques i les places de la ciutat.

3.- Comprèn, per l’últim, la regulació de les condicions higièniques i fitosanitàries que han de complir totes les plantacions en els jardins o espais privats.

Títol II

Conservació i defensa dels espais verds públics i les plantacions urbanes

Art. 2

Per tal d’una millor protecció i conservació dels espais verds públics no s’autoritzarà cap tipus de construcció o instal·lació que sigui aliena a les finalitats estètiques, recreatives o culturals del parc o jardí en qüestió, especialment les de contingut publicitari.

Art. 3

1.- Les obres d’obertura de rases a la via pública, tant si són per a cales o canalitzacions de serveis públics com per a clavegueres, així com les de construcció de voreres i guals, es faran de forma i en els llocs que ocasionin els menors dany possibles a l’arbrat i altres plantacions de la via pública.

2.- En totes les obres esmentades en el paràgraf anterior serà obligatori per als interessats la reposició dels arbres i plantacions afectats.

3.- Als expressats efectes se’ls exigirà, abans de ser concedides les corresponents llicències, la constitució d’un dipòsit de garantia per l’import estimat de la referida reposició, segons la valoració efectuada pel Servei de Parcs i Jardins.

4.- Si aquest Servei ho estima oportú, prèviament a la realització de les obres seran traslladades a un altre indret, a càrrec de l’interessat, els arbres o altres elements afectats.

Art. 4

1.- En els projectes d’edificacions particulars, les entrades i sortides de vehicles s’hauran de preveure en llocs que no afectin l’arbrat o plantacions existents a la via pública; a aquest efecte, en els projectes de les obres s’hauran d’assenyalar els elements vegetals existents a la via pública.

2.- En els casos que la norma anterior sigui impossible de complir per raó de les circumstàncies de fet, els elements vegetals afectats seran traslladats, a càrrec de l’interessat, a un altre lloc que sigui compatible amb l’ús privat.

3.- Quan excepcionalment sigui inevitable la supressió d’algun arbre o plantació, en compensació a l’interès públic pertorbat, els interessats hauran d’abonar una indemnització pels elements vegetals que resultin afectats, segons estimació del Servei de Parcs i Jardins.

Art. 5

1.- No es permetrà la circulació de gossos sense control en cap dels parcs i jardins d’ús públic.

2.- Queda prohibit que els gossos dipositin les seves dejeccions en els parcs i jardins d’ús públic.

Art. 6

1.- Hom respectarà l’arbrat i les plantacions de tota mena de la ciutat i les instal·lacions complementàries en els parcs i jardins públics, tals com estàtues, reixats, proteccions, fanals, pilars, tanques, i altres elements destinats al seu embelliment o utilitat, abstenint-se de qualsevol acte que els pugui perjudicar, enlletgir o embrutar.

2.- Es prohibeix sacsejar els arbres, trencar branques i fulles, gravar o raspar la seva escorça, abocar tota mena de líquids, malgrat que no siguin perjudicials, en les proximitats de l’arbre i en els clots i sots i també llençar-hi escombraries, runes o residus . Els agents de l’autoritat recordaran a la persona o persones infractora/es que les esmentades pràctiques no són permeses a la present Ordenança i que si repetís en el termini d’un any la mateixa infracció es procedirà a imposar la sanció establerta a l’article 12, i l’annex B i el  seu quadre de sancions.

3.- Tanmateix, podrà utilitzar-se l’arbre som a suport d’instal·lacions i ornaments elèctrics en les condicions determinades en l’Article 63 de l’Ordenança de Policia de la Via Pública.

4.- Els propietaris d’immobles o els veïns o llurs porters podran sol·licitar autorització per cultivar flors i plantes d’ornament o de jardí en els clots dels arbres, la qual se’ls podrà concedir amb caràcter totalment discrecional i previ l’informe favorable del Servei de Parcs i Jardins.

Títol III

Ús de parcs i jardins

Art. 7

1.- Els visitants dels jardins i parcs de la ciutat hauran de respectar les plantes i llurs instal·lacions complementàries, evitant tota mena de desperfectes i brutícies, guardar la deguda conducta i atendre les indicacions contingudes en els oportuns rètols i avisos i les que puguin formular vigilants i guardes.

2.- Està especialment prohibit:

a) 
Passar per sobre de talussos, parterres i plantacions i tocar les plantes i les flors, llevat de les zones de gespa expressament autoritzades per ser trepitjades. Els agents de l’autoritat recordaran a la persona o persones infractora/es que les esmentades pràctiques no són permeses a la present Ordenança i que si repetís en el termini d’un any la mateixa infracció es procedirà a imposar la sanció establerta a l’article 12, i l’annex B i el  seu quadre de sancions.

b) 
Pujar als arbres.
c) 
Perjudicar l’arbrat i plantacions de qualsevol altra manera. Els agents de l’autoritat recordaran a la persona o persones infractora/es que les esmentades pràctiques no són permeses a la present Ordenança i que si repetís en el termini d’un any la mateixa infracció es procedirà a imposar la sanció establerta a l’article 12,  l’annex B i el  seu quadre de sancions. 

d) 
Collir flors, plantes o fruits. Els agents de l’autoritat recordaran a la persona o persones infractora/es que les esmentades pràctiques no són permeses a la present Ordenança i que si repetís en el termini d’un any la mateixa infracció es procedirà a imposar la sanció establerta a l’article 12, i l’annex B i el  seu quadre de sancions. 

e) 
Caçar o matar ocells o qualsevol altra espècie pròpia de la fauna habitual dels parcs i estanys.

f) 
Llençar papers o desperdicis fora de les papereres oportunament establertes i embrutar el recinte de qualsevol altra manera.

g) 
Encendre o mantenir foc.

h) 
Romandre en el parc o jardí un cop donat el senyal de tancament.

i) 
Banyar-se o pescar dins els estanys, així com llençar objectes que puguin perjudicar als peixos o a qualsevol altre animal.

j) 
Abeurar o rentar animals a les fonts o estanys o tirar-los a nedar.

k) 
L’ús inadequat de les instal·lacions per a infants dintre dels parcs.

3.- Es prohibeix als genets, en particular:

a) 
Passar pels llocs destinats als vianants o  pels parterres.

b) 
Saltar per damunt les instal·lacions o elements vegetals.

c) 
Abeurar les cavalleries a les fonts i estanys.

Art. 8

Està prohibit exercir, sense llicència la concessió, qualsevol indústria o comerç a l’interior dels parcs i jardins i a la seva utilització per a fins particulars de cap porció o element.

Art. 9

1.- Els parcs i jardins encerclats estaran oberts les hores que s’indiqui, i en el seu defecte s’entendran tancats durant la nit.

2.- Llur utilització i gaudiment és gratuït, excepte per aquelles porcions o instal·lacions que l’Ajuntament dediqui a un fi especial, mitjançant les condicions pertinents.

3.- Els vigilants  o guardes expulsaran les persones que, sense raó que ho justifiqui, restin al parc durant les hores que estigui tancat al públic, els quals, mentre exerceixin el càrrec de vigilant tindran la qualitat d’agents de l’autoritat.

4.- En nits de festes i revetlles l’Administració municipal fixarà les condicions especials per a l’entrada.

Títol IV

Els espais verds i les plantacions privades

Art. 10

1.- Els jardins i les plantacions privades, els espais lliures i els terrenys no urbanitzats es mantindran per llurs propietaris en el degut estat de neteja i en condicions fitosanitàries adequades,  tenint cura en especial de la seva esbrossada i de l’esporgada de l’arbrat.

2.- En cas de manifesta negligència en la conservació d’espais lliures, l’Ajuntament podrà:

a) Imposar sancions dins els límits legals.

b) Procedir, d’acord amb allò que disposa el Reglament de Disciplina Urbanística, a l’execució subsidiària, exigint als propietaris totes les despeses que ocasionin.

Art. 11

L’Ajuntament elaborarà un catàleg on constaran els arbres o plantacions que per les seves característiques peculiars de bellesa, antiguitat, història o raresa mereixin d’ésser conservats. El propietari del terreny no podrà procedir a la supressió d’arbres o plantacions incloses en l’esmentat catàleg, sense l’autorització municipal corresponent.

Títol V

Sancions

Art. 12

Les sancions per incompliment del que s’estableix a la present Ordenança s’imposaran per l’Alcaldia d’acord amb allò que les lleis estableixen o puguin establir en aquesta matèria.

Disposició derogatòria

Queden derogats els punts de l’Ordenança sobre Policia i Bon Govern d’aquest Ajuntament on es contradiguin amb la present Ordenança.

Per últim, la disposició derogatòria segona de l’Ordenança municipal de Mesures per fomentar la Convivència i el Civisme estableix, amb caràcter general, que queden derogades totes les disposicions contingudes en aquesta ordenança que contradiguin l’esmentada Ordenança de Convivència i Civisme.

A N N E X O S

Annex A

ANUNCI

El Ple de l’Ajuntament de Vilanova i la Geltrú el dia 31 de juliol de 2006, va prendre entre d’altres l’acord de modificar diverses ordenances municipals. Modificació que es publica íntegrament als efectes previstos a l’art. 70.2 de la Llei 7/05, reguladora de les bases de règim local.

Annex B

ORDENANÇA DE PARCS I JARDINS

Quadre de Sancions

	Article infringit
	Conducta
	Grau de Sanció

	Article 6.2
	Sacsejar els arbres, trencar branques i fulles, gravar o raspar la seva escorça, abocar tota mena de líquids malgrat que no siguin perjudicials, en les proximitats de l’arbre i en els clots i sots i també llençar-hi escombraries, runes i residus.
	Lleu

	Article 7.2 a)
	Passar sobre de talussos, parterres i plantacions i tocar les plantes i les flors, llevat de les zones de gespa expressament autoritzades per ser trepitjades.
	Lleu

	Article 7.2 c)
	Perjudicar arbres i plantacions de qualsevol altra manera.
	Greu

	Article 7.2 d)
	Collir flors, plantes o fruits.
	Lleu

	Article 7.2 g)
	Encendre o mantenir foc.
	Greu

	Article 7.2  i)
	Banyar-se o pescar dins dels estanys, així com llençar objectes que puguin perjudicar als peixos o qualsevol altre animal.
	Lleu

	Article 7.2  j)
	Abeurar o rentar animals a les fonts o estanys o tirar-los a nedar.
	Lleu

	Article 7.3 a)
	Es prohibeix als genets passar pels llocs destinats als vianants o pels parterres.
	Lleu

	Article 7.3 b)
	Saltar per damunt de les instal·lacions o elements vegetals.
	Lleu

	Article 7.3 c)
	Abeurar les cavalleries a les fonts i als estanys.
	Lleu

	Article 10.1
	Els jardins i les plantacions privades, els espais lliures i els terrenys no urbanitzats es mantindran per llurs propietaris en el degut estat de neteja i en condicions fitosanitàries adequades, tenint cura especial de la seva esbrossada i de l’esporgada de l’arbrat.
	Lleu


Quantia de les sancions

D’acord amb les potestats atribuïdes a l’Alcalde per la Llei de bases de règim local:

a) Les Lleus, amb multes de 30 fins a 300 euros.

b) Les Greus, amb multes de 301 fins a 600 euros.

c) Les Molt Greus, amb multes de 601 fins a 1.000 euros.

Graduació de sancions

1.  La imposició de les sancions previstes en aquest ordenança es guiaran per l’aplicació del principi de proporcionalitat i, en tot cas, es tindran en compte els criteris de graduació següent:

a) La gravetat de la infracció

b) L’existència d’intencionalitat

c) La naturalesa dels perjudicis causats

d) La reincidència

e) La reiteració

f) La capacitat econòmica de la persona infractora

2.  S’entén que hi ha reincidència quan s’ha comès en el termini d’un any més d’una infracció de l’ordenança i ha d’estar declarat per resolució ferma.

Hi ha reiteració quan la persona responsable ja ha estat sancionada per infraccions de les ordenances o quan s’estan instruint altres procediments sancionadors per infraccions d’aquesta Ordenança.

3. 
En la fixació de les sancions de multa es tindrà en compte que, en tot cas, el compliment de la sanció no resulti més beneficiosa per la persona infractora que el compliment de les normes infringides.

4. 
Quan, segons el previst en la present Ordenança, s’imposin sancions no pecuniàries, siguin alternatives o obligatòries, la determinació del seu contingut i durada es farà també, tenint en compte el principi de proporcionalitat i els criteris enunciats en els paràgrafs anteriors.

(font: Butlletí Oficial de Província de Barcelona Núm. 237 / Pàg. 70 de 04/10/2006)
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=26
Es vota la proposta, la qual s’aprova amb el resultat següent:



Vots a favor:  CiU (9), PSC (7), PP (3) i ICV (2) = 21 vots



Abstencions:  CUP = 3 vots

 27. 
Aprovació, si escau, del text refós de l’Ordenança municipal d’ús de platges.

Relació de fets

I.- En data 4 de març  de 2013 el Ple de l’Ajuntament va aprovar definitivament l’Ordenança d’ús de les platges de Vilanova i la Geltrú.

II.- Posteriorment, en data 19 de gener de 2015, el Ple municipal va aprovar definitivament l’Ordenança municipal de mesures per fomentar la Convivència i el Civisme a Vilanova i la Geltrú. 

Al punt sisè de dit acord, es va acordar traslladar dit acord als departaments implicats en la gestió de les ordenances que queden modificades parcialment per aquesta Ordenança perquè, en el termini de dos mesos a partir de la plena vigència d’aquest text, s’aprovi per acord plenari el Text refós de l’ordenança afectada, i es publiqui al web municipal el Text refós amb els antecedents consistents en els articles modificats i l’anterior ordenança, indicant en cada cas l’Acord plenari d’aprovació definitiva, i la publicació als Butlletins Oficials corresponents.

L’acord d’aprovació definitiva i text íntegre d’aquesta nova Ordenança municipal de mesures per fomentar la Convivència i el Civisme es va publicar en el Butlletí Oficial de la Província de Barcelona de data 2 de febrer de 2015, i va entrar en vigor a partir dels quinze dies hàbils posteriors a la seva publicació íntegra en el Butlletí Oficial de la Província de Barcelona, de conformitat amb l’article 70.2 de la Llei 7/1985, de 2 d’abril, reguladora de les bases del règim local.

III.- Així, la Disposició Final Primera d’aquesta nova Ordenança municipal de mesures per fomentar la Convivència i el Civisme, en el seu apartat 4 estableix textualment el següent:

1. Es modifica l’article 37.2  de l’Ordenança d’ús de les Platges de Vilanova i la Geltrú en el sentit que les infraccions lleus i greus seran sancionades amb l’import de fins a 300 euros, i fins a 600 euros, respectivament, en els supòsits descrits en els articles 36.4.i., 36.3.m., 36.3.n..

Així mateix, la Disposició Derogatòria primera, apartat 1r, de dita ordenança, determina el següent:

“Queda derogat i per tant s’aplicarà el règim de tipificacions i sancions de l’Ordenança de mesures per fomentar el civisme i la convivència, en el supòsits establerts en l’article 22 i 36.3.c ) de l’Ordenança de Platges”. 

De forma que, al final de l’article 22 i de l’article 36.3.c caldrà afegir el següent text: “aquest article ha quedat derogat per la nova Ordenança municipal de mesures per fomentar la Convivència i el Civisme, aprovada definitivament pel Ple municipal en data 19 de gener de 2015 i, per tant, s’aplicarà el règim de tipificacions i sancions de dita ordenança”.

IV.- D’una banda, l’article 77.9 de l’Ordenança municipal de mesures per fomentar la Convivència i el Civisme determina el contingut de les Normes de conducta a les piscines públiques, zones de bany i mar, tant en zones d’ús general com en zones d’ús privat d’establiments, que tenen el seu correlatiu amb l’article 24, ja previst en l’Ordenança de platges, però que han experimentat en alguns casos determinades modificacions producte d’aquesta nova ordenança, en el sentit que a continuació s’indica (assenyalant-se en negreta el correlatiu corresponent, així com, en el seu cas, en color groc les modificacions o esmenes introduïdes respecte al redactat original de dit articulat):

“Article 24. Tinença d’animals domèstics

1. “A les zones de bany de mar, com a les seves zones d’ús general,  no es permet la circulació o permanència de gossos o altres animals durant la temporada de bany. En tot cas les autoritats municipals determinaran els punts i les hores en què podran circular i romandre els gossos sobre els esmentats llocs públics de bany del terme municipal”
 (Nova previsió, a incloure com a nou apartat dins l’article 24 apartat 1 de l’Ordenança de Platges).

“ Article 37. Règim general de les sancions

2. Les infraccions lleus i greus es poden sancionar amb una multa de fins a 300 euros i amb una multa de fins a 600 euros, respectivament, en els supòsits descrits en els  articles 36.4.i., 36.3.m., 36.3.n.”
(Nova previsió, a incloure com a nou apartat dins l’article 37 apartat 2 de l’Ordenança de Platges).

Per tot l’exposat, l’article 24 apartat 1 de l’ordenança d’Ús de les Platges de Vilanova i la Geltrú  hauria de quedar redactat de la següent manera: 

 A les platges, zones de bany i mar, no es permesa la circulació o permanència de gossos o altres animals durant la temporada de bany. En tot cas les autoritats municipals determinaran els punts i les hores en què podran circular i romandre els gossos sobre els esmentats llocs públics de bany del terme municipal.

L’article 37 apartat 2 de l’Ordenança d’ús de les Platges de Vilanova i la Geltrú,  hauria d’afegir el següent paràgraf:

Les infraccions lleus i greus es poden sancionar amb una multa de fins a 300 euros i amb una multa de fins a 600 euros, respectivament, en els supòsits descrits en els articles 36.4.i., 36.3.m., 36.3.n.

V.- Per últim, la disposició derogatòria segona de l’Ordenança municipal de mesures per fomentar la Convivència i el Civisme estableix, amb caràcter general, que queden derogades totes les disposicions contingudes a les ordenances municipals de Vilanova i la Geltrú que contradiguin la present ordenança. 

Fonaments de dret

Acord del Ple de l’Ajuntament de 19 de gener de 2015.

Per tot això, aquest Ple de l’Ajuntament
ACORDA
“primer. Aprovar el Text refós de l’Ordenança municipal reguladora sobre platges, en compliment de l’establert a l’acord del Ple de l’Ajuntament de 19 de gener de 2015, pel qual s’aprova definitivament l’Ordenança municipal de mesures per fomentar la Convivència i el Civisme, segons el text que s’adjunta.

SEGON. Publicar el Text refós al Butlletí Oficial de la Província i un extracte al DOGC. Al web municipal es publicarà aquest Text refós amb els antecedents consistents en els articles modificats i l’anterior ordenança, indicant en cada cas l’Acord plenari d’aprovació definitiva, i la publicació als Butlletins Oficials corresponents.

TERCER. Notificar aquest acord i remetre còpia íntegra i fefaent del Text refós de l’ordenança a l’administració de l’Estat i a la Generalitat de Catalunya.  Tot això d’acord amb els articles 65.3 i 66.1 del Reglament d’obres, activitats i serveis de les entitats locals de Catalunya, aprovat per Decret 179/1995, de 13 de juny.”
TEXT REFÓS DE L’ORDENANÇA D’ÚS DE LES PLATGES

DE VILANOVA I LA GELTRÚ

TÍTOL PRELIMINAR. DISPOSICIONS GENERALS

Article 1. Objecte de l’ordenança

1. Aquesta ordenança té per objecte regular les condicions d'ús de les  platges del municipi de Vilanova i la Geltrú garantint el dret del ciutadans a gaudir-Ies i a fer un ús públic del mar, de la seva ribera i de la resta de I'espai de domini públic i de les seves zones de protecció i servitud, d'acord amb les competències municipals atribuïdes a I'article 115 de la Llei 22/1988.  de 28 de juliol, de costes, i I'article 25.2 de la Llei  7/1985, de 2 d'abril, reguladora de les bases del règim local. 

2. Aquest ús i gaudi haurà de ser compatible amb I'obligació de I'administració de defensar i preservar-ne les característiques i els elements mediambientals i paisatgístics i aconseguir mantenir un nivell de qualitat de les seves aigües i de la ribera del mar. 

· En aquest sentit Platja Llarga gaudirà d'un tractament específic per tal de garantir la protecció que requereix com a espai natural protegit per tal de preservar les disposicions especials com: la nidificació del corriol i d'altres ocells autòctons que nidifiquen als sorrals, protecció de les dunes i de la flora especial de I'indret, la possibilitat de nidificació de la tortuga babaua. 

· Per tal de garantir la protecció especial de Platja Llarga, l'Ajuntament de Vilanova i la Geltrú, no fomentarà aquesta ni tramitarà cap tipus de guardó que pugui comportar una afluència massiva d'usuaris, així com no inclourà mai Platja Llarga en el pla d'usos de les platges de la ciutat. 

· Pel fet de tractar-se d'un espai natural protegit totes les infraccions que estan tipificades com a lIeus, si es cometen en Platja Llarga s'han de tipificar com a greus. 

· L'Ajuntament de Vilanova i la Geltrú garanteix que la neteja de Platja llarga es tara sempre de manera manual. 

Article 2. Naturalesa i àmbit d'aplicació 

1. Aquesta ordenança ha estat elaborada i aprovada tenint present que les platges del municipi de Vilanova i la Geltrú formen un continu a les dels altres municipis integrats al Pla del litoral de la província de Barcelona, promogut per la Diputació de Barcelona, i com un instrument coordinat per a una acció conjunta i eficient i amb la finalitat d'assolir els objectius assenyalats a I'article 1. 

2. És àmbit d'aplicació d'aquesta ordenança el domini públic marítim terrestre, les seves zones de protecció i de servitud d'ús públic i el de la ribera del mar a l'àmbit territorial i competencial del municipi. 

Article 3. Definicions

Per una millor comprensió de la terminologia, i d'acord amb la normativa estatal bàsica, així com la de caràcter autonòmic d'aplicació, s'entén com: 

1.
Platges: les zones de dipòsit de materials solts com sorres, graves i còdols, inclosos els talussos i dunes, amb vegetació o sense, formades per l'acció del mar o del vent marí i/o altres causes naturals o artificials. 

2. Aigües de bany: són les de caràcter marí en les quals el bany està expressament autoritzat. 

3. Zona de bany: és el lloc on es troben les aigües de caràcter marí i els seus voltants que són part de la zona accessòria d'aquesta amb relació als usos turístics i recreatius. En tot cas, es considera com a zona de bany, aquella que esta correctament abalisada per aquest efecte, La franja de mar contigua a la costa d'una amplada de 200 metres en les platges i de 50 metres en la resta de costa. els trams de costa que no estiguin abalisats no es considera com a zona de bany. 

4. Zona de varada: és la destinada a I'estada, embarcament desembarcament i manteniment d'embarcacions professionals i de lIeure correctament Ilistades i tancades. 

5. Temporada de platja: és el període de temps en que es preveu una afluència important d'usuaris a les platges. Es considera temporada de platja el període establert en el Pla d'usos de les platges. 

Article 4. Servitud de protecció 
1. La servitud de protecció és I'establerta en I'article 23 i següents de la Llei de costes i en el seu desplegament reglamentari. 

2. Es poden utilitzar dins d'aquesta zona instal·lacions i activitats que per la seva naturalesa no puguin tenir una altre ubicació o realitzin un servei necessari o convenient per l'ús del domini públic. 

3. Cal que les activitats i usos públics o privats en els terrenys inclosos dins de la zona de servitud de protecció s'ajustin, en tot cas, a allò previst al planejament urbanístic vigent i que respectin qualsevol altra normativa que sigui d'aplicació. 

Article 5. Servitud de trànsit 

És I'establert en I'article 27 de la Llei de Costes, i en el seu desplegament reglamentari. La servitud de trànsit recau sobre una franja de sis metres, terra endins a partir del límit interior de la ribera del mar. Aquesta zona s'ha de deixar permanentment lIiure per al pas públic de vianants i per als vehicles de vigilància i salvament, Ilevat dels espais especialment protegits. En lIocs de trànsit difícil o perillós, aquesta amplada es pot ampliar, fins un màxim de 20 metres. 

Article 6. Servitud d'accés al mar 

És l’establerta en l’article 28 de la Llei de costes, i en el seu desplegament reglamentari.

La servitud d'accés públic i gratuït al mar recau, en aquelles zones delimitades per la Llei de costes, el Pla d'usos o altres títols habilitats, dins de cada platja, en la longitud i amplada que demanin la seva naturalesa i la finalitat de I'accés.

TíTOL PRIMER. NORMES D'ÚS 

Article 7. Drets i deures dels usuaris 
1. Aquesta ordenança regula els drets i deures dels habitants i visitants del municipi amb relació a I'ús del mar i de la seva ribera. Els usuaris de la zona de domini públic i la seva zona de protecció tenen el dret al manteniment i a la millora dels nivells de medi ambient i a la qualitat de vida exigibles d'acord amb I'ordenament vigent i amb aquesta ordenança. 

2. Tots els usuaris tenen I'obligació d'utilitzar correctament I'espai públic regulat en aquesta ordenança, així com les instal·lacions i el mobiliari urbà que hi hagi, d'acord amb la seva naturalesa, destí i finalitat, i respectar en qualsevol cas el dret que també tenen els altres usuaris a usar-lo i gaudir-ne. 

3. Els usuaris tenen el dret a la informació ambiental, en els termes que estableix la legislació vigent sectorial d'aplicació. 

4. L'Ajuntament ha d'establir els mecanismes adients per atendre les reclamacions, denúncies o suggeriments dels usuaris i per exercir les accions que en cada cas escaiguin. 

5. Tots els usuaris tenen el deure de complir les normes contemplades en aquesta Ordenança i en la legislació sectorial que sigui d'aplicació, i de denunciar els incompliments que presenciïn o dels quals tinguin coneixement cert. En general, tots els usuaris estan obligats quan a la neteja de les platges i aigües de bany, a observar una conducta que tendeixi a evitar-ne i prevenir-ne I'embrutiment. 

Article 8. Règim general d'utilització de la zona de domini públic marítim terrestre 
1. La utilització de la zona de domini públic marítim terrestre és lliure, pública i gratuïta per als usos comuns i en harmonia amb el tarannà d'activitats com passejar, estar-se, banyar-se, navegar, embarcar, desembarcar, varar, pescar, i altres actes semblants que no requereixin obres ni instal·lacions de cap tipus i que es realitzin segons les Lleis i reglaments vigents, així com segons aquesta Ordenança. 

2. Únicament es pot autoritzar I'ocupació privativa del domini públic marítim terrestre per a aquelles activitats o instal·lacions que, per la seva naturalesa, no puguin tenir una altra ubicació. Aquestes activitats o instal·lacions han d'exercir una funció o realitzar un servei públic. 

3. Els embarcadors, rampes i altres tipus d'atracadors per a les embarcacions de qualsevol tipus, lIevat dels artefactes flotants, no es poden ubicar fora de la zona de servei dels ports. 

Article 9. Règim d'utilització de les platges 

Les platges no són d'ús privat, sense perjudici d’allò que estableix la Llei de costes i el reglament que la desenvolupa. 

Article 10. Instal·lacions 
1. Les instal·lacions seran autoritzades pels preceptius títols habilitants i en el Pla d'usos del període corresponent en que es dibuixarà la ubicació i ocupació de totes les instal·lacions i serveis. 

2. L'horari d'obertura al públic dels serveis a les platges serà el que determini anualment l'Ajuntament de conformitat amb les disposicions legals, el qual farà constar la normativa vigent en matèria d'horaris d'establiments públics i activitats recreatives aplicable. 

3. Les instal·lacions que s'autoritzin seran de lIiure accés públic, lIevat que per raons de policia, d'economia i altres d'interès públic, correctament justificades, s’autoritzin altres modalitats d'ús més restringit. 

4. L'ocupació de la platja per a instal·lacions de qualsevol tipus, incloses les autoritzades pels serveis de temporada, no pot superar, en conjunt, la meitat de la superfície de la platja en plenamar un cop descomptada la superfície dels accessos, i s'han de distribuir de forma homogènia al lIarg de la platja. Aquesta ocupació serà la que determini el Pla d'usos de les platges i altres títols habilitants. 

5. El subjecte autoritzat de cada instal·lació serà responsable de tenir-Ia en bon estat i en perfectes condicions i de reposar-la, per raó d'envelliment per l'ús, si fos el cas, i a petició de l'Ajuntament. 

6. Les instal·lacions que donin un servei a l'usuari han de disposar del lIistat de preus en un lIoc ben visible i de la informació dels productes i serveis, en català i castellà i anglès, com a mínim. D'altra banda, també han de disposar dels fulls de reclamació a disposició del públic. 

7. El subjecte autoritzat de cada instal·lació serà responsable del compliment de totes i cadascuna de les prescripcions a les quals estan subjectes segons el document contractant que el vinculi amb aquest Ajuntament com a concessionaris dels serveis. 

Article 11. Quioscos
1. La instal·lació de quioscos pel que fa a dimensions i distancia amb relació a altres instal·lacions resta subjecta a les disposicions legals i reglamentàries pertinents, així com a les condicions que s'estableixin en el títol administratiu corresponent. 

2. El subjecte autoritzat de cada instal·lació serà responsable del compliment de totes i cadascuna de les prescripcions a les quals estan subjectes segons les relacions contractuals amb aquest Ajuntament com a concessionaris dels serveis. 

Article 12. Hamaques, tendals i ombrel·les dels concessionaris recollides en els plans d'usos. 
1.
Les hamaques, tendals i ombrel·les i el seu nombre han de ser les autoritzades al corresponen títol habilitant o al Pla d'usos, i s'han de col·locar segons els acotaments dibuixats en els plànols d'aquests, i no se'n pot canviar la ubicació, modificar-ne I'ocupació ni incrementar-ne el nombre sense la corresponent autorització. 

2. Aquest material s'ha de recollir diàriament i col·locar-ho adequadament al lloc previst a I'efecte. En cas que no sigui utilitzat en la seva totalitat, el material ha de romandre recollit i ben col·locat, 

3. Cal deixar entre dues rengleres de gandules i tendals un pas lIiure sense cap instal·lació que ha de ser com a màxim un metre i mig, i es pot variar segons I'amplada de cada platja. 

4. Aquest tipus d'instal·lacions s'han de col·locar a partir dels 2 metres de cada accés a la platja, i cal deixar aquest accés com a servitud d'accés al mar i sense cap tipus d'instal·lacions. També cal deixar !lliure les lIeres de les rieres existents en les platges i les servituds de trànsit. 

5.  Les ombrel·les han de tenir suport metàl·lics, de fusta o de plàstic, no punxents i sempre amb les corresponents mesures de seguretat, sense desentonar amb I'aspecte general de la platja. No poden presentar cap tipus de publicitat. 

Article 13.  Artefactes flotants 
1. A la platja solament es podrà autoritzar la varada d'artefactes flotants com patins, piragües i taules de surf, entre d'altres semblants. 

2. Aquests artefactes han de realitzar I'entrada i sortida pels canals corresponents correctament abalisats o indicats, a una velocitat màxima de 3 nusos i s'han d'allunyar a més de 100 metres de la riba del mar, sense sobrepassar els 250 metres. 

3. Es prohibeix el bany i I'estada en les zones destinades a varada i dins dels canals d'entrada i sortida que estiguin correctament abalisats. 

4. El subjecte autoritzat ha d'informar els usuaris del dret preferent que tenen els banyistes a estar tranquils dins de les zones de bany. 

5.
 El subjecte autoritzat haurà de demanar a les autoritats competents els permisos necessaris per a la navegació dels artefactes. 

Article 14. Navegació esportiva i de lIeure 
1. En les zones de bany abalisades queda prohibida la navegació esportiva i de lIeure, i la utilització de qualsevol tipus d'embarcació o mitjà flotant mogut per a vela o motor. Les entrades i sortides s'han de realitzar per mitjà dels canals correctament senyalitzats. 

2. En les zones de bany dels trams de costa que no estiguin abalisats, les embarcacions no poden navegar a una velocitat superior a 3 nusos, i han d'adoptar totes les precaucions necessàries per evitar situacions de risc respecte a la seguretat dels banyistes. Està prohibit llençar qualsevol residu fora o des de les embarcacions. 

3. Les varades d'aquest tipus d'embarcacions estaran dins dels clubs nàutics del municipi o dins dels ports esportius, i queda totalment prohibida la varada a la mateixa platja. 

4. Les escales nàutiques tenen un espai reservat per a la recepció d'alumnes, però l'ensenyança s'ha de realitzar fora de les zones de bany. 

Article 15. Estacionament i circulació de vehicles 
1. Es prohibeix I'estacionament i circulació no autoritzada de vehicles a la platja, llevat d'aquells vehicles destinats a la neteja, manteniment i vigilància de les platges, serveis d’urgències, seguretat i similars. 

2. Queden autoritzades per estacionar i circular per les platges les cadires per a minusvàlids, així com la utilització, en I'aigua de mar, d'aquells aparells especialment dissenyats amb aquesta finalitat, sense perjudici de les precaucions que han d'adoptar els mateixos minusvàlida i persones que els assisteixen respecte a la seva seguretat i la de la resta de banyistes. 

Article 16. Acampada i campaments a les platges 
1. Estan prohibits els campaments i les acampades a la platja. 

2. S'entén com acampada la instal·lació de tendes d'acampada, ombrel·les o diàfanes en els seus laterals o de vehicles o remolcs habitables. S'entén com a campament I'acampada organitzada dotada dels serveis establerts per la normativa vigent. 

3. S'assimila a acampar el fet d'instal·lar-se a pernoctar a la platja. 

Article 17. Pesca recreativa 
En compliment del que disposa I'apartat 3 de I'article 14 del Decret 109/1995 de 24 de marc, del Departament d'Agricultura, Ramaderia i Pesca de la Generalitat de Catalunya, sobre la pesca recreativa marítima, durant la temporada de bany, resta prohibit de realitzar activitats de pesca recreativa amb canya i queda limitada al següent: 

a. La pesca recreativa amb canya, durant la temporada de bany marcada pels plans d'usos de temporada, en les platges i zones abalisades per al bany, podrà fer-se entre les 21 :00 h. i les 08:00 h. 

b. En els rocalls i espigons i/o línia marítima sense abalisar, es podrà efectuar la pesca recreativa amb canya durant les 24 hores del dia, efectuant els llançaments de manera que es respectin les zones destinades al bany. 

c. Fora de la temporada de bany marcada en els plans d'usos de temporada, es podrà practicar la pesca recreativa amb canya a qualsevol hora i al llarg de tota la Iínia marítima del municipi. 

d. Són permesos els concursos i competicions de pesca recreativa amb canya a les platges de Vilanova, sempre que es compti amb I'autorització municipal corresponent i estiguin autoritzats per la Direcció General de Pesca Marítima, d'acord amb el que estableix L’article 23 del Decret 109/1995 i no s'impedeixi, amb tanques o acordonament, la lliure circulació i ús de la platja o I'accés a les zones i instal·lacions de temporada. 

e. Pel que fa a la resta de modalitats de pesca, queda subjecte a allò que es contempla en el Decret 109/1995 de 24 de març de regulació de pesca marítima recreativa. 

f. Els pescadors que practiquin la pesca recreativa amb canya, estan obligats a deixar I'indret net, havent de recollir: les caixes, fils de pescar, plàstics, hams o deixalles que hagin originat i deixar-ho tot en les paperers o contenidors corresponents ubicats a tal efecte.

Article 18. Activitats esportives, culturals i jocs 
1. Resta prohibit, a la sorra i dins de I'aigua, durant tot la temporada de bany, la realització de qualsevol activitat i joc que pugui molestar la resta d'usuaris. 

2. En el corresponent títol habilitant o en el Pla d'usos s'han de marcar les zones destinades de manera permanent a les activitats esportives, culturals i als jocs. Aquestes zones han d'estar emmarcades dins de les platges i en els lIocs on es minimitzi aquesta molèstia i sempre a una distancia superior a 6 metres respecte a la resta d'instal·lacions, 

3. Les activitats de caràcter esportiu i cultural organitzades per I'Ajuntament sense perjudici de I'autorització procedent per part d'altres administracions si és el cas, s'han d'ubicar en zones en que, pel tipus d'activitat, es cregui més convenient. En aquest cas, I'espai destinat a I'activitat es pot delimitar amb tanques amb I'autorització corresponent. 

4. Les activitats de caràcter lúdic realitzades per empreses o entitats privades, cal que siguin autoritzades per l'Ajuntament i han de seguir el que s'estableix al paràgraf anterior. 

5. En el cas de realització, prèvia autorització municipal, d'activitats o celebracions extraordinàries de qualsevol mena o naturalesa, testes populars, revetlles, espectacles musicals, pirotècnia o similars, tant si són públics com privats, l'Ajuntament assenyala les mesures especials d'aplicació per a aquests esdeveniments. Els seus organitzadors vetllaran perquè prenguin les mesures adequades de seguretat dels espais utilitzats durant la celebració i els seus elements no es deteriorin, restant obligats, en el seu cas, a la seva reparació. Quan les circumstàncies ho aconsellin, l’Ajuntament podrà exigir-los que dipositin una fiança o subscriguin una pòlissa d’assegurança per respondre dels danys i perjudicis que es puguin causar.

Article 19. Emissions sonores 
1. Amb la finalitat de mantenir un equilibri amb I'espai natural, es prohibeix la utilització en les platges d'aparells de ràdio, cassets, cd o similars, instruments musicals o qualsevol altre instrument i mitjà que emeti soroll i que produeixi molèsties a la resta d'usuaris, sense autorització expressa. S'entén que produeix la molèstia quan el soroll supera els decibels permesos en la normativa vigent. Els quioscos, prèvia autorització, poden emetre música ambiental durant I'horari d'obertura, sempre que el nivell de soroll emès no ultrapassi els nivells que es recullen en la normativa vigent aplicable. 

2. Llevat d'autorització especial, solament està permès el sistema de megafonia autoritzat per l'Ajuntament i utilitzat pel servei de salvament i socorrisme de les platges i altres sistemes d'informació de les activitats a les platges o d’interès general. 

Article 20. Venda ambulant i altres activitats 
1. A les platges queda prohibida la venda ambulant de qualsevol tipus de producte o article en general, i en concret els productes alimentaris com entrepans, fruites, aperitius, gelats, begudes i anàlegs, així com la seva demanda, compra o adquisició, lIevat que el venedor disposi de la corresponent autorització municipal. 

2. Es prohibeix igualment la realització d'activitats o prestació de serveis com massatges, tatuatges, vidència i similars, i la seva demanda, ús o consum, lIevat d'autorització municipal a favor de qui els realitza o presta. 

3. Als efectes previstos en els dos apartats anteriors, la Ilicència o autorització ha d'estar situada en un lloc perfectament visible. 

4. Els agents de I'autoritat municipal podran comissar els productes a aquelles persones que realitzin aquesta venda o activitat prohibida, amb independència de la notificació de la sanció corresponent. Els productes requisats seran retornats a I'infractor un cop acrediti ser-ne legítim propietari i hagi pagat la multa que li hagi estat imposada. 

Article 21. Publicitat 
1. Queda prohibida la publicitat en les platges per mitjà de rètols, tanques, mobiliari o mitjans acústics o audio visuals sense I'autorització o permís corresponent. Aquesta prohibició és aplicable a qualsevol emplaçament o mitjà de difusió. 

2. El deteriorament de la neteja de les platges a conseqüència d'elements de publicitat és responsabilitat dels anunciants. 

3. La retirada dels elements publicitari, I'han d'efectuar els interessats. Si no ha fan ells, ho faran els serveis municipals de l'Ajuntament i s'imputaran als responsables els costos corresponents al servei prestat, sense perjudici de la imposició de la sanció corresponent. 

Article 22. Pintades o grafits (DEROGAT)
1. Queda prohibit realitzar qualsevol tipus de pintades o grafit a les instal·lacions o espais d'ús públic dins la zona de la platja sense I'autorització expressa de l'Ajuntament. 

2. Els agents de I'autoritat poden retirar o intervenir els materials o mitjans emprats quan el grafit o pintada es realitzi sense la corresponent autorització. 

3. Si per les característiques de I'expressió gràfica, el material emprat o el bé afectat es fa possible la neteja i la restitució immediata al seu estat anterior, els agents de l'autoritat comminaran personalment a la persona infractora perquè procedeixi a la seva neteja, sens perjudici de la imposició de les sancions que correspongui per la infracció comesa. 
Aquest article ha quedat derogat per la nova ordenança municipal de Mesures per fomentar la Convivència i el Civisme, aprovada definitivament pel Ple municipal en data 19 de gener de 2015 i per tant, s’aplicarà el règim de tipificacions i sancions de dita ordenança.

TITOL SEGON. NORMES DE CARÀCTER HIGIÈNIC SANITARI 

Article 23. Condicions higienicosanitàries de les zones de bany 
1. Els usuaris de les platges tenen dret a ser informats per l'Ajuntament dels resultats de les anàlisis facilitades per l'Agència Catalana de I'Aigua de la Generalitat de Catalunya sobre la manca de condicions per al bany de les aigües, i les anàlisis facilitades per la Diputació de Barcelona sobre la manca de condicions de la sorra, en cas de no obtenir els criteris de qualitat mínima exigides per la normativa vigent. 

2. En l’àmbit de les seves competències i en I'exercici de les seves responsabilitats, s'han de prendre les següents mesures necessàries per a la protecció de la salut dels usuaris: 

a) Cal senyalitzar I'equipament dels serveis públics i de les possibles limitacions d'ús que poguessin existir, d'acord amb la normativa vigent. 

b) Cal senyalitzar i informar de la prohibició de bany, d'acord amb el que estableix aquesta ordenança sobre les limitacions de bany i també respecte del que estableix l'Agència Catalana de l'Aigua de la Generalitat de Catalunya, i cal realitzar les accions necessàries fins que no es comuniqui la desaparició del risc sanitari. 

c) 
L'Ajuntament ha de donar la publicitat necessària a I'informe anual elaborat per l'Agència Catalana de l'Aigua de la Generalitat de Catalunya, on es recull la situació higienicosanitària de les aigües i les zones de bany.

Article 24. Tinença d'animals domèstics 
1. A les platges, zones de bany i mar, com a les seves zones d’ús general, no es permet la circulació o permanència de gossos o altres animals durant la temporada de bany. En tot cas les autoritats municipals determinaran els punts i les hores en què podran circular i romandre els gossos sobre els esmentats llocs públics de bany del terme municipal.
2. En cas que es produeixi la infracció d'aquesta norma, els agents de l'autoritat municipal poden requerir que el propietari o la persona que condueixi I'animal procedeixi a retirar-lo del Iloc amb independència de la notificació de la sanció corresponent. 

3. L'Ajuntament ha de col·locar en cada accés a la platja un rètol informatiu d'aquesta prohibició, com també en els rètols informatius de cada platja. 

4. Aquestes prohibicions no són aplicables als gossos pigall que acompanyin les persones a qui serveixen, sense perjudici de la responsabilitat d'aquestes d'adoptar les mesures adients per a evitar molèsties o riscos per a la resta d'usuaris. 

Article 25. Cabines sanitàries 
1. Queda totalment prohibida I'evacuació fisiològica en el mar o en les platges. L'Ajuntament ha de fomentar que es posin a disposició dels usuaris de les platges cabines sanitàries a cada platja. 

2. Les cabines sanitàries s'han de netejar d'acord amb l'ús que se'n faci.

Article 26. Mobiliari urbà 
1. L'Ajuntament ha de fomentar la col·locació a totes les platges de dutxes, renta-peus, bancs, passarel·les i altre mobiliari urbà per dotar-​les d'un millor nivell d'equipaments. 

2. Resta prohibit rentar-se dins del mar utilitzant sabó, gel, xampú o qualsevol altre producte similar. 

La mateixa prohibició afectarà a l'ús de les dutxes i dels renta-peus de les platges. 

3. Resta prohibit donar a les dutxes, als renta-peus i a tot el mobiliari urbà existent en les platges un ús diferent d'aquell per al qual estan destinats. 

4. Es prohibeix qualsevol manipulació i ús indegut del mobiliari urbà que pugui malmetre'l o deteriorar-lo, la col·locació de publicitat, rètols, anuncis, cartells, adhesius, inscripcions, grafits o elements similars. 

Article 27. Foc 
1. Llevat que hi hagi autorització municipal, queda prohibit fer qualsevol tipus de toc a la platja, sorra, pedres, rocalls o I'ús de bombones de gas i/o líquids inflamables en les platges. 

2. Excepte autorització expressa municipal, resta prohibit cuinar o fer càterings a la platja. 

Article 28. Residus 
1.
Amb caràcter general, a la zona de platja es donarà compliment a allò establert en les normatives i ordenances municipals en matèria de residus urbans de neteja viària del municipi. Concretament i respecte al domini públic marítim terrestre: 

a) Resta prohibit dipositar en la sorra de la platja o dins de I'aigua qualsevol tipus de residus com papers, fulletons o materials de publicitat, restes de menjar, vasos, Ilaunes, ampolles, puntes de cigarretes, etc., així com deixar abandonades cadires de platja ombrel.les, roba, sabates, etc. 

b) Els residus s'han de deixar dins de les papereres o contenidors que amb aquesta finalitat estan distribuïts al lIarg de les platges. 

2.  Per a l’ús correcte de les papereres de la platja, cal seguir les següents normes: 

a) Es prohibeix llençar materials encesos a les papereres de recollida de residus. 

b) Es prohibeix dipositar objectes punxents, amb arestes tallants o que puguin representar un risc per als usuaris de les platges fora dels contenidors o de manera que puguin lesionar les persones que facin un ús correcte de les papereres. En cas que la paperera estigui plena, cal dipositar el residu en la paperera més propera. 

c) Es prohibeix dipositar productes amb Iíquid, fustes, animals morts i altres residus que no siguin producte de I'ús normal dels usuaris de les platges. 

d) Es prohibeix qualsevol manipulació i ús indegut de les papereres que pugui malmetre-Ies o deteriorar-les, la col·locació de publicitat, rètols, anuncis, cartells, adhesius, inscripcions, grafits o elements similars. 

e) L'Ajuntament ha d'informar de la utilització de les papereres de la manera que consideri més adequada, preferentment als accessos a les platges. 

f) Els agents de I'autoritat municipal poden requerir que I'usuari de les platges utilitzi correctament les papereres, i poden si fos el cas, demanar que dipositin correctament els seus residus, amb independència de cursar la corresponent denúncia. 

3.
Es prohibeix netejar en la sorra de la platja o en I'aigua del mar qualsevol tipus de recipient que hagi estat utilitzat per portar aliments i/o altres matèries orgàniques. 

4.
A efectes de recollida de residus, l'Ajuntament ha de realitzar les gestions perquè els residus siguin lliurats al servei municipal de recollida, a transportistes o a gestors autoritzats. 

5.
Resta totalment prohibit llençar a la platja o a I'aigua qualsevol element, substància, producte o matèria aliena al medi natural. Així, a títol enunciatiu i no Iimitatiu: 

a) líquids o materials susceptibles d'afectar la integritat i seguretat de les persones. 

b) Buidar qualsevol mena d'aigua bruta, olis, greixos o productes similars sobre la platja o a I'aigua. 

c) Rentar o reparar vehicles i/o màquines a la platja, excepte en els casos de reparacions d'emergència en que no es pugui moure el vehicle amb mitjans auxiliars. 

d) Embrutar la platja com a conseqüència de la tinença d’animals. 

e) Fer evacuacions fisiològiques a la platja o a I'aigua. 

Article 29. Neteja de les platges 
1. L'Ajuntament realitza les operacions de neteja de les platges per mantenir els nivells òptims de qualitat de la sorra. 

2. La neteja de les platges, en temporada de platja, es realitza bàsicament a primera hora del dia o durant la nit per minimitzar les rnolèsties ocasionades per la maquinària i el personal, i es pot variar segons l'època de I'any i la zona que cal netejar. 

3. Queda prohibida I'estada a les platges mentre s’efectuïn els treballs de neteja amb maquinària. 

4. La neteja dels espais de domini públic marítim terrestre embrutats com a conseqüència de I'ús especial o privatiu és responsabilitat dels titulars d'aquest ús. El manteniment de la neteja de I'espai de les mateixes instal·lacions com de I'espai sota la seva influència és responsabilitat dels establiments que en disposen de I'ús. 

5. Els organitzadors d'un acte públic a la zona de domini públic marítim terrestre són responsables de I'embrutiment produït com a conseqüència d'aquest acte. A efecte de la neteja, i concretament de I'espai on s'ha produït l’acte públic.

6. L’Ajuntament pot demanar fiança per I'import dels serveis de neteja necessaris per eliminar I'embrutiment previst de I'acte. 

7. La neteja de platja Llarga es realitzarà sempre de manera manual per tal de garantir la preservació de la zona, la seva vegetació i la seva fauna. 

TíTOL TERCER. NORMES DE VIGILÀNCIA I SEGURETAT 

Article 30. Vigilància de les zones de bany 

Durant la temporada de platja, l'Ajuntament ha de posar un servei de vigilància de les zones de bany, amb els efectius adequats a I'extensió i a I'índex d'utilització de la platja i ha de desenvolupar les següents funcions específiques: 

a) Vetllar per la conservació de les zones de bany i del mobiliari urbà de les platges, inclòs el destinat per a les tasques de salvament i socorrisme. 

b) Vigilar el compliment per part dels usuaris i embarcacions de tot allò que estableix aquesta ordenança, 

c) Senyalitzar les zones de bany d'acord amb la classificació del tipus de platja. 

d) Prevenir tota mena d'activitats que resultin perilloses per als usuaris. 

Article 31. Salvament i socorrisme 
1. L'Ajuntament, per complir allò relacionat amb el salvament i seguretat de les vides humanes, ha de dotar de personal especialitzat els llocs de salvament existents en les platges del seu terme municipal. Aquests llocs i el nombre de persones que realitzin aquest servei de salvament són els que l'Ajuntament, per les característiques de cada platja, consideri adient per vigilar I'entorn de les zones de bany. 

2. A les platges es reserva un accés per a ambulàncies, amb comunicació directa amb el Iloc de primers auxilis, per facilitar les evacuacions urgents. Aquests accessos han d'estar permanentment Iliures d'obstacles. 

Article 32. Banderes de bany 
1. Segons les circumstàncies, les platges es classificaran de la següent manera: 

a) Platges on està prohibit banyar-se. 

b) Platges perilloses. 

c) Platges lliures. 

2. Per identificar els tipus de platges esmentats anteriorment es senyalitzen per mitjà de banderes de bany, i es fan servir els següents colors i característiques: 

a) Platges on esta prohibit banyar-se: es senyalitzen amb banderes de color vermell, de forma rectangular d'1,5 metres d'ample per 1 metre de lIarg, sobre pals que sobresurtin de terra com a mínim 3 metres i, en tot cas, perfectament visibles des de tots els accessos. 

b) Platges perilloses: es senyalitzen amb banderes de color groc amb les mateixes característiques i anàlogues condicions que I'anterior. 
c) Platges lliures: es senyalitzen amb banderes de color verd amb les mateixes característiques i condicions que s'han definit abans. 

3. El servei de vigilància ha de senyalitzar les zones de bany d'acord amb la classificació establerta i canviar el tipus de senyalització quan les circumstàncies de temps o altres aspectes així ha aconsellin. 

4. Les causes que poden derivar un canvi de tipus o classificació de platja i com a conseqüència un canvi de color de bandera són: 

a) Marítimes: onatge, marees, meduses, animals marins, etc. 

b) Climatològiques: fort vent, terral, boira, tempesta, tempesta elèctrica, etc. 

c) Mediambientals: estat de la sorra i de I'aigua, possibles 

vessaments, restes vegetals, etc. 

d) Orogràfiques: penya-segats, espigons, caves, plataformes, etc. 

e)    Seguretat ciutadana: massificació, objectes perillosos, etc.

f)    Manteniment: regeneració de sorra, obres, reparacions, etc. 
g)  Tècniques: celebració d'esdeveniments puntuals, etc. 

5. Les condicions mínimes que s'ha de donar per la col·locació de bandera de bany són: 

a) Bandera verda: estat de la mar tranquil, sense perill o risc aparent per a la integritat de les persones, la qualitat de I'aigua i I'estat de la platja ha de ser bona. 

b) Bandera groga: onades d'una aleada màxima d'1,5 metres, corrents mitjanament forts, brutícia o taques a I'aigua o a la sorra, tempestes o fenòmens meteorològics que dificulten la vigilància dels banyistes, presència de meduses o d'altres animals marins lesius, altres situacions que comportin un risc moderat pels usuaris. 

c) Bandera vermella: onades de més de 2 metres, corrents forts o molt forts, estat de la mar agitat, contaminació de I'aigua i/o de la sorra, condicions climatològiques molt adverses i perilloses per a la vida humana a la mar, presència molt elevada d'animals marins lesius i/o perillosos, altres situacions que suposin un greu risc per als usuaris. 

6. Es prohibeix el bany, o si cal l’accés a la platja, en cas que la bandera vermella estigui col·locada. Les persones que es banyin sense ter cas d'aquesta prohibició ho fan sota la seva responsabilitat. En aquest cas poden ser obligats a sortir de I'aigua per la seva seguretat, sense perjudici de la imposició de la sanció corresponent per part de I'autoritat municipal. 

7. Resta prohibit llançar-se a I'aigua en zona d'espigó, rocall, embarcador, zones senyalitzades on el bany és prohibit o d'accés restringit i altres Ilocs semblants que, per I'orografia pròpia de la zona de domini públic marítim terrestre, sigui un risc per a la seguretat de la persona i de la resta d'usuaris. Les persones que incompleixen aquesta prohibició ho fan sota la seva responsabilitat i poden ser obligats a sortir de I'aigua per la seva seguretat, sense perjudici de la imposició de la sanció corresponent per part de I'autoritat municipal.

Article 33. Altres serveis de seguretat 
L'Ajuntament pot realitzar altres serveis de seguretat a les platges com el servei d’assistència al bany de les persones amb discapacitats físiques, amb la cadira adaptada per al bany, o l’assistència per evitar la pèrdua de nens en les platges, d'entre altres. 

TíTOL QUART. INFRACCIONS ADMINISTRATIVES 

Article 34. Infraccions 
1. A I'empara del que estableixen els articles del 139 al 141 de la L1ei 7/1985, de 2 d'abril, de bases de règim local i per a I'adequada ordenació de les relacions de convivència i d'ús dels serveis, equipaments, infraestructures i instal·lacions ubicades a I'espai públic on és d'aplicació aquesta ordenança, constitueix una infracció administrativa tota acció o omissió que suposi un incompliment dels deures, prohibicions o limitacions que aquesta mateixa conté. 

2. La potestat sancionadora municipal, pel que fa a les infraccions de la legislació de costes, s'exerceix d'acord amb les previsions, procediments i de la manera com s'estableix en I'esmentada legislació sectorial. 

Article 35. Responsables 
1. Són responsables de les sancions tipificades en aquesta ordenança totes les persones que han participat en la comissió del fet infractor per qualsevol títol, ja siguin persones físiques o persones jurídiques, lIevat dels supòsits en què els responsables siguin menors d'edat, cas en el qual han de respondre els seus pares, tutors o qui en tingui la guarda legal. 

2. Són responsables, subsidiàriarnent, en cas que no es puguin identificar els autors, els titulars o propietaris dels mitjans amb que la infracció ha estat realitzada. 

3. Amb relació a la neteja, i més concretament pel que fa a les deposicions d'animals i tot el que està relacionat amb I'article 24 d'aquesta ordenança, en absència del propietari n'és responsable subsidiària la persona que en el moment en què es produeix I'acció estigui a càrrec de I'animal. 

4. Si fossin diverses les persones responsables i no fos possible determinar el grau de participació de cadascuna a la comissió de la infracció, la responsabilitat ha de ser solidària. 

Article 36. Tipificació de les infraccions 

1. Sense perjudici de les infraccions previstes i tipificades a la Llei de costes i el seu reglament de desenvolupament, les infraccions d'aquesta ordenança es classifiquen en molt greus, greus i lIeus. 

2. Són infraccions molt greus: 

a) L'ocupació del domini públic marítim terrestre per instal·lacions i/o la realització d'activitats sense el corresponent títol o autorització habilitant. 

b) La col·locació no autoritzada d'instal·lacions al domini públic terrestre, així com I'augment de la superfície, volum i alçada autoritzats. 

c) Qualsevol de les conductes tipificades com a infracció greu quan per la seva intensitat provoqui una pertorbació rellevant de la convivència, d'impediment de I'ús d'un servei públic o de I'espai públic per a altres persones amb dret a utilitzar-Io, d'impediment o I'obstrucció greu del funcionament normal d'un servei públic o un deteriorament greu i rellevant d'equipaments, instal·lacions, infraestructures o elements, ja siguin mobles o immobles, d'un servei públic o de I'espai públic. 

d) Les conductes vandàliques, agressives o negligents en I'ús del mobiliari urbà que generin situacions de risc o perill per a la salut i la seguretat o la integritat física de les persones o els bens. 

e) L'estacionament i circulació no autoritzada de vehicles en la platja, lIevat dels autoritzats a fer-ho. 

3. Són infraccions greus: 

a) La interrupció o obstaculització dels accessos públics al mar i de la servitud de trànsit. 

b) L'incompliment pels subjectes autoritzats de les obligacions imposades al respectiu títol o autorització, sempre que per la seva naturalesa no hagi de ser considerada una infracció molt greu.

c) La realització de qualsevol tipus de pintada, grafit, amb qualsevol matèria o producte o ratllar la superfície sobre qualsevol element, instal·lació, objecte o espai d'ús públic. 

(Aquest apartat ha quedat derogat d’acord amb la disposició derogatòria primera de l’ordenança de mesures per a fomentar el civisme i la convivència de Vilanova i la Geltrú.) 

d) La col·locació, sense autorització, de cartells, tanques, pancartes, adhesius o qualsevol altre tipus d'anunci, publicitat o propaganda al mobiliari urbà o natural i en general a qualsevol element que, situat en I'espai públic, estigui destinat a donar serveis als ciutadans. 

e) La realització de les necessitats fisiolòqiques en l'àmbit d'aplicació d'aquesta ordenança, quan hi hagi altres usuaris a la vora.

f) Cuinar i fer càterings a la platja, així com fer foc mitjançant I'ús de bombones de gas i/o líquids inflamables.

g) No respectar la prohibició de banyar-se o d'accés a la platja quan hi hagi bandera vermella.
h) Tirar-se a I'aigua  i /o banyar-se en zona d'espigons, rocalls, embarcadors, franges senyalitzades on el bany està prohibit o d'accés restringit i altres Ilocs semblants que, per I'orografia pròpia de la zona de domini públic marítim terrestre, siguin un risc per a la seguretat de la persona i de la resta d'usuaris.

i) Qualsevol conducta prohibida de les que es contemplen en I'article 28 d'aquesta ordenança, lIevat que el fet estigués expressament tipificat en algun altre apartat d'aquest article, cas en el qual, aquest és d'aplicació preferent.

j) La pràctica de jocs, esports o activitats que comportin un risc rellevant per a la seguretat de les persones o els béns.

k) La venda de begudes alcohòliques a I'espai públic objecte de la regulació mitjançant aquesta ordenança, fora de les instal·lacions autoritzades o sense que es tingui I'autorització municipal corresponent, quan pugui alterar greument la convivència ciutadana.

l) La realització de conductes de menyspreu a la dignitat de les persones, així com qualsevol comportament discriminatori, sigui de contingut xenòfob, racista, sexista o homòfon, o de qualsevol altra condició o circumstància personal o social, mitjançant insults, burles, molèsties intencionades, coacció psíquica o física, agressions o altres conductes vexatòries.

m) Rentar-se o rentar roba a la mar o a les dutxes, fonts i renta​-peus fent servir sabó, gel, xampú o altres productes similars.

n) Espatllar o deteriorar el mobiliari urbà o els elements naturals situats al domini públic marítim terrestre. 

4. Són infraccions lIeus: 

a) La realització d'activitats a la platja o dins de I'aigua que puguin pertorbar els legítims drets dels altres usuaris, sempre que, després de ser degudament advertits de la necessitat de respectar els drets dels altres, es continuessin realitzant. 

b) L'emissió, per qualsevol mitjà, de soroll que molesti la resta d'usuaris, sempre que després de ser degudament advertits de la necessitat de respectar el dret dels altres, es continués realitzant. 

c) L'incompliment dels subjectes autoritzats de les obligacions imposades al respectiu títol o autorització, sempre que per la naturalesa no hagi de ser considerat una infracció molt greu ni greu. 

d) La col·locació, sense autorització, de cartells, tanques, pancartes, adhesius o qualsevol altre tipus d'anunci, publicitat o propaganda al mobiliari urbà o natural i en general a qualsevol element que, situat a I'espai públic, Ilevat que estigui destinat a donar serveis als ciutadans, cas en el que I'acció constitueix una infracció greu. 
e) La realització de necessitats fisiològiques en l’àmbit d'aplicació d'aquesta ordenança, Ilevat que s'hagi de considerar infracció greu.
f) La venda de begudes alcohòliques a I'espai públic objecte de la regulació mitjançant aquesta ordenança, fora de les instal·lacions autoritzades o sense que es tingui I'autorització municipal corresponent, quan no s'alteri greument la convivència ciutadana, però es causin molèsties als altres usuaris de I'espai públic o als veïns o que es faci amb utilització d'envasos de vidre o de lIauna. 
g) La venda ambulant d'aliments o altres productes o articles, Ilevat de si es té I'autorització municipal específica, així com la compra d'aquests productes. 
h) La realització d'activitats o prestació de serveis no autoritzats com massatges, tatuatges, vidents, etc., i la demanda, ús o consum d'aquests. 
i) La instal·lació de campaments i I'acampada a la platja, inclòs el fet de pernoctar. 
j) Fer foc a la platja, Ilevat de si aquesta acció té la consideració d'infracció greu.
k) Banyar els animals domèstics en la mar, a les dutxes, a les dutxes o als renta-peus. 

l) La circulació o permanència d'animals en les platges, lIevat dels gossos pigall que acompanyen a les persones a les quals serveixen, sempre que després de ser degudament advertits de la prohibició existent no procedissin a retirar-los del lloc. 
m) Incomplir les indicacions que es donin i la senyalització sobre condicions i lIocs de bany, lIevat que aquesta acció sigui qualificable com a infracció greu. 
n) Col·laborar en I'espai públic amb els venedors o amb qui realitza les activitats a les quals es refereixen les lIetres g) i h), respectivament, d'aquest apartat, amb accions com ara vigilar i alertar sobre la presència dels agents de I'autoritat. 

TíTOL CINQUÈ. SANCIONS
Article 37.  Règim general de les sancions 
1. La imposició de les sancions previstes en aquesta ordenança es guia per I'aplicació del principi de proporcionalitat i dels criteris de graduació previstos a I'article 38 d'aquesta ordenança. Per determinar la sanció aplicable cal tenir en compte, en tot cas, que el compliment de la sanció no resulti més beneficiós per a la infracció que el compliment de les normes infringides. 

2. Les infraccions lleus es poden sancionar amb una multa de fins a 91,00 euros; les greus amb una multa de fins a 301,00 euros i amb una multa de 602,00 euros les molt greus.  Tot això a l’empara de l’article 141 de la Llei de bases de règim local. No obstant, les infraccions greus i lleus seran sancionades amb l’import de fins a 300 euros i fins a 600 euros, respectivament, en els supòsits descrits en els articles 36.4.i, 36.3.m i 36.3 n. 

Article 38.  Graduació de les sancions 
1. Les sancions es graduen segons les següents circumstàncies: 

a) La gravetat de la infracció. 

b) El benefici obtingut. 

c) El perjudici ocasionat a l'interès general. 

d) La intencionalitat. 

e) La reiteració. 

f)  La reincidència. 

g) La capacitat econòmica de I'infractor. 

2. S'entén que hi ha reincidència quan s'ha comés més d'una infracció d'aquesta ordenança, declarada per resolució administrativa ferma en el termini d'un any. 

3. Hi ha reiteració quan la persona responsable ja ha estat sancionada per infraccions d'aquesta ordenança o quan s'estan tramitant altres procediments sancionadors per la infracció d'aquesta ordenança, 

Article 39. Concurrència de sancions 
1. Un cop incoat un procediment sancionador per dues o més infraccions entre les quals hi hagi una relació de causa a efecte, s'imposa només la sanció més elevada. 

2. Si no hi hagués la relació casual a la qual es refereix el paràgraf anterior, s'imposa als responsables les dues o més infraccions les sancions corresponents a cadascuna de les infraccions comeses, lIevat que s’apreciï la identitat dels subjectes, fets i fonaments, cas en el qual s'aplica el règim que sancioni més severament la conducta de que es tracti. 

TíTOL SISÈ. ALTRES MESURES I DISPOSICIONS SOBRE RÈGIM SANCIONADOR 

Article 40. Competència 
Les infraccions de les normes d'aquesta ordenança són sancionades per I'alcalde o l’òrgan municipal a qui aquest últim hagi delegat aquesta competència. 

Article 41. Reparació de danys
1. La imposició de les sancions que corresponguin per I'incompliment d'aquesta ordenança no eximeix la persona infractora de I'obligació de reparar els danys i perjudicis causats. En qualsevol cas, l'Ajuntament pot executar amb els seus propis mitjans les obres o realitzar les activitats necessàries per mesurar el dany o perjudici causat i exigir la compensació que escaigui. 

2. Això no obstant, I'obligació de reparar els dany i perjudicis causats, pot ser substituïda per treballs en benefici de la comunitat conformement al que disposa l'article 43 d'aquesta ordenança. 

Article 42. Rebaixa de la multa per assumpció de responsabilitat 
1. Les persones denunciades poden assumir la seva responsabilitat mitjançant el pagament voluntari de la multa imposada abans de I'inici del procediment sancionador, cas en el qual gaudeixen d'una reducció de la sanció d'un 50% de I'import màxim. 

2. Les persones denunciades, un cap iniciat el procediment sancionador, poden reconèixer la seva responsabilitat mitjançant el pagament de la multa proposada amb una reducció del 30% de la sanció que aparegui a la proposta de resolució del procediment abreujat, o amb una reducció del 20% de I'import que aparegui a la proposta de resolució en el procediment ordinari. 

3. El pagament de la multa imposada comporta la fi del procediment, sense perjudici que es presentin els recursos procedents. 

Article 43. Substitució del pagament de sancions per mesures educatives  i/o en benefici de la comunitat. 
1. L'Alcalde podrà substituir el pagament de les sancions previstes en aquesta ordenança que afectin a la convivència ciutadana i el rescabalament dels danys i perjudicis creats al patrimoni municipal per mesures educatives i/o en benefici de la comunitat, d'acord amb els criteris establerts a I'acord del Ple de l'Ajuntament de 8 de maig de 2006 que s'observaran per al compliment de les mesures educatives i prestacions. 

2. Aquests criteris són els següents: Aquestes accions van dirigides a les persones que es trobin, per les circumstàncies que siguin, a Vilanova i la Geltrú. 

a) Les prestacions i les sessions formatives es realitzaran en serveis de l'Ajuntament i en entitats, organitzacions, altres administracions, ... amb les que es contactarà i es realitzarà un conveni de col·laboració. Al mateix temps s'establiran línies de coordinació per a ter un control i seguiment de la mesura. 

b) Es treballarà cada cas de manera individual a partir de les característiques i condicions personals, familiars i socials, procurant que I'activitat s'ajusti al ritme de la persona. 

c) Segons el tipus d'infracció, i sobretot en cas de menors, es valorarà la idoneïtat de proposar un acte de mediació entre les parts, siguin de caràcter privat o bé éssent l'Ajuntament una d'elles, en representació dels béns patrimonials municipals o de la pròpia comunitat. 

d) Segons la graduació de la infracció, la reincidència o la particularitat del cas, l'Ajuntament pot ter una valoració negativa i no permetre I'acolliment a la mesura de substitució. 

e) L'Ajuntament vetllarà per la proporcionalitat entre la capacitat socioeducativa de la mesura i la valoració dels danys ocasionats. 

f) Per a dotar de cobertura en àmbits de seguretat, l'Ajuntament comptarà amb una assegurança de responsabilitat civil. 

g) Si malgrat I'acceptació, la persona no realitza o no finalitza la mesura alternativa, es perseguirà el pagament de la sanció imposada inicialment. 

CRITERIS PER ALS MENORS

1. Els menors de 16 anys d'edat tindran una consideració especial atès que I'objectiu és prioritzar el caràcter educatiu de la mesura, oferint la possibilitat d'espais de reflexió del mal ocasionat i de les conseqüències de les seves accions, contribuint a I'educació cap a un canvi d'actitud, tant a nivell personal com comunitari. 

2. L'Ajuntament actuarà proactivament en tots els casos en que la persona infractora sigui menor d'edat, proposant a ella i als seus pares o tutors la possibilitat de realitzar mesures educatives i/o en benefici de la comunitat com a substitució a les sancions econòmiques. 

3. Les accions seran bàsicament educatives: per una banda, activitats formatives que aportin als joves elements de reflexió i aprenentatge sobre la convivència i, per altra, accions vivencials que els posin en contacte amb les repercussions que tenen les seves accions sobre el conjunt de la comunitat. 

4. En el cas de menors entre 16 i 18 anys, i segons criteris tècnics, també podran desenvolupar mesures de serveis en benefici de la comunitat. 

5. La durada màxima diària de realització de les activitats no excedirà d'una jornada laboral de 7 hores. La mesura tampoc no s'allargarà més de tres mesos en el cas dels menors i es tindrà sempre en compte que les mesures acordades no interfereixin amb les activitats formatives. 

Sancions: 

1. Per a un còmput objectivable, el preu/hora es dedueix de I'aplicació del Salari Mínim Interprofessional per als treballadors no qualificats temporals per a I'any en curs, multiplicat per dos. 

2. La sanció es pot reduir fins a un 50% el seu valor. Danys: La repercussió dels danys causats al Patrimoni municipal, prèvia valoració d'aquests, tindrà en compte els següents criteris: 

-   Danys de valor inferior als 1000 € es consideraran substituïts per la mesura. 

- 
Pels superiors a aquesta quantitat es pot substituir parcialment o totalment per les mesures alternatives. 

CRITERIS PER ALS ADULTS 

1. Les persones infractores majors de 18 anys d'edat, prèvia sol·licitud de la persona interessada i amb la valoració dels tècnics corresponents, tenen la possibilitat de substituir les sancions imposades per serveis i/o prestacions en benefici de la comunicat. 

2. La durada màxima diària de realització de les activitats no excedirà d'una jornada laboral de 7 hores. 

Sancions: 

1. Per a un còmput objectivable, el preu/hora es dedueix de I'aplicació del Salari Mínim Interprofessional per als treballadors no qualificats temporals per a I'any en curs. 

2. La sanció es pot reduir fins a un 50% el seu valor. 

Danys: 

La repercussió dels danys causats al Patrimoni municipal, prèvia valoració d'aquests, es poden substituir parcialment o totalment per les mesures alternatives. Principis d'aplicació del servei de commutació: 

- 
Donar una resposta des de la proximitat de manera organitzada. 

- 
Obtenir una mesura alternativa a la sanció amb un caràcter educatiu i reparador. 

- 
Donar un caire regulador i participatiu en el procés,  tant a nivell individual com comunitari. 

Article 44. Recaptació executiva fora del terme municipal 
Les actuacions en matèria de recaptació executiva dels ingressos de dret públic procedents de les sancions previstes en aquesta ordenança que s'hagin d'efectuar fora del terme municipal es regeixen pels convenis subscrits sobre aquesta matèria amb altres administracions públiques i, en qualsevol cas, pel que es preveu a I'article 8.3 del Reial decret legislatiu 2/2004, de 5 de març, del Text refós de la Llei reguladora d'hisendes locals. 

Article 45. Procediment sancionador 
1. El procediment sancionador és el que amb caràcter general, si és el cas, té establert I'Ajuntament. Supletòriament és d'aplicació el procediment sancionador previst per a les actuacions de l'Administració de la Generalitat de Catalunya, i si no n’hi ha, el regula la legislació de I'Estat. 

2. El procediment sancionador de les infraccions tipificades a la legislació de costes és el que s'estableix en aquesta legislació sectorial. 

Article 46. Apreciació de delicte o falta 
1. Les infraccions administratives previstes en aquesta ordenança s'entenen sense perjudici que, eventualment, els fets puguin ser també constitutius d'una infracció penal. En aquest cas, es remetran al Ministeri Fiscal, o a I'autoritat judicial que correspongui, els antecedents necessaris de les actuacions practicades. 

2. En el cas d'identitat de subjecte, fet i fonament de les conductes il·lícites, la incoació d'un procés penal no impedirà la tramitació d'expedients sancionadors pels mateixos fets, però la resolució definitiva de I'expedient només podrà produir-se quan sigui ferma la resolució recaiguda en l'àmbit penal, restant fins aleshores interromput el termini de prescripció. Els fets declarats aprovats en via judicial vincularan I'autoritat competent per imposar la sanció administrativa. 

3. La condemna o I'absolució penal dels fets no impedirà la sanció administrativa, si s'aprecia diversitat de fonament. 

DISPOSICIÓ ADICIONAL 
Les disposicions d'aquesta ordenança d'ús de les Platges seran d'aplicació supletòria respecte de les contingudes en les altres ordenances municipals vigents, i per tant només s'aplicaran en defecte de regulació expressa per part d'aquestes i sempre que no siguin contradictòries amb les mateixes. 

DISPOSICIÓ FINAL 
Aquesta ordenança entrarà en vigor als quinze dies hàbils de la publicació completa del text al Butlletí Oficial de la Província. 

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=27
Es vota la proposta, la qual s’aprova amb el resultat següent:



Vots a favor:  CiU (9), PSC (7), PP (3) i ICV (2) = 21 vots



Abstencions:  CUP = 3 vots

 28. 
Aprovació, si escau, del text refós de l’Ordenança municipal de la neteja de la via pública.

Relació de fets

I.- En data 29 de juliol de 1985, el Ple de l’Ajuntament va aprovar l’Ordenança municipal de la Neteja de la Via Pública de Vilanova i la Geltrú. 

En data 31 de juliol de 2006, el Ple municipal va aprovar el quadre de sancions i quantia de les sancions de l’Ordenança de neteja, el qual fou publicat en el Butlletí Oficial de la Província de Barcelona amb data 4 d’octubre de 2006.

II.- Posteriorment, en data 31 de gener de 2015, el Ple municipal va aprovar definitivament l’Ordenança municipal de mesures per fomentar la Convivència i el Civisme a Vilanova i la Geltrú. 

Al punt sisè de dit acord, es va acordar traslladar dit acord als departaments implicats en la gestió de les ordenances que queden modificades parcialment per aquesta Ordenança perquè, en el termini de dos mesos a partir de la plena vigència d’aquest text, s’aprovi per acord plenari el Text refós de l’ordenança afectada, i es publiqui al web municipal el Text refós amb els antecedents consistents en els articles modificats i l’anterior ordenança, indicant en cada cas l’Acord plenari d’aprovació definitiva, i la publicació als Butlletins Oficials corresponents.

L’acord d’aprovació definitiva i text íntegre d’aquesta nova Ordenança municipal de mesures per fomentar la Convivència i el Civisme es va publicar en el Butlletí Oficial de la Província de Barcelona de data 2 de febrer de 2015, i va entrar en vigor a partir dels quinze dies hàbils posteriors a la seva publicació íntegra en el Butlletí Oficial de la Província de Barcelona, de conformitat amb l’article 70.2 de la Llei 7/1985, de 2 d’abril, reguladora de les bases del règim local.

III.- Així, la Disposició Derogatòria Primera d’aquesta nova Ordenança municipal de mesures per fomentar la Convivència i el Civisme, en el seu apartat segon estableix textualment el següent:

“2. Queden derogats i per tant s’aplicarà el règim de tipificacions i sancions de l’Ordenança de mesures per fomentar el civisme i la convivència, els supòsits establerts en els articles 9.1, 9.2, 9.3, 9.4, 9.5, 9.6 ,9.7, 18.1, 25.b, 25.c., i 26.1 de l’Ordenança de Neteja Viària.”

IV.- De forma que, al final de l’article 9, de l’article 18.1, de l’article 25.b, 25.c  i  l’article 26.1 caldrà afegir el següent text “aquest article ha quedat derogat per la nova Ordenança municipal de mesures per fomentar la Convivència i el Civisme, aprovada definitivament pel Ple municipal en data 19 de gener de 2015  i per tant s’aplicarà el règim de tipificacions i sancions de dita ordenança”.

V.- Per últim, la disposició derogatòria segona de l’Ordenança municipal de mesures per fomentar la Convivència i el Civisme estableix, amb caràcter general, que queden derogades totes les disposicions contingudes a les ordenances municipals de Vilanova i la Geltrú que contradiguin la present ordenança. 

Fonaments de dret

Acord del Ple de l’Ajuntament de 19 de gener de 2015.

Per tot això, aquest Ple de l’Ajuntament
ACORDA
“primer. Aprovar el Text refós de l’Ordenança municipal reguladora de la neteja de la via pública, en compliment de l’establert a l’acord del Ple de l’Ajuntament de 19 de gener de 2015, pel qual s’aprova definitivament l’Ordenança municipal de mesures per fomentar la convivència i el civisme, segons el text que s’adjunta.

SEGON. Publicar el Text refós al Butlletí Oficial de la Província i un extracte al DOGC. Al web municipal es publicarà aquest Text refós amb els antecedents consistents en els articles modificats i l’anterior ordenança, indicant en cada cas l’Acord plenari d’aprovació definitiva, i la publicació als Butlletins Oficials corresponents.

TERCER. Notificar aquest acord i remetre còpia íntegra i fefaent del text refós de l’ordenança a l’administració de l’Estat i la Generalitat de Catalunya.  Tot això d’acord amb els articles 65.3 i 66.1 del Reglament d’obres, activitats i serveis de les entitats locals de Catalunya, aprovat per Decret 179/1995, de 13 de juny.”

TEXT REFÓS DE L’ORDENANÇA MUNICIPAL SOBRE

NETEJA DE LA VIA PÚBLICA

TÍTOL I
Disposicions generals 

Art. 1 

Les presents Ordenances tenen per objecte la regulació, dins l'àmbit de les competències de l’Ajuntament de Vilanova i la Geltrú i dins del seu terme municipal, de les següents situacions i activitats: 

1. La neteja de la via pública pel que fa a l’ús comú general dels ciutadans, i la neteja dels solars de propietat municipal. Igualment la inspecció i la realització subsidiària de la neteja dels solars de propietat pública o privada. 

2. La prevenció de l'embrutament de la Ciutat produït com a conseqüència de manifestacions públiques al carrer, i la neteja dels béns de domini municipal pel  que fa al seu ús comú especial i privatiu. 

3. La recollida de les deixalles i residus sòlids produïts com a conseqüència del consum domèstic, així com la de tots els materials residuals que per llur naturalesa puguin assimilar-se als anteriors; i, en general, tota mena de deixalles i desaprofitaments produïts dintre de l’àmbit urbà, la recollida dels quals correspon segons la llei, als Ajuntaments.

4. L’acumulació, càrrega, transport i abocament de terres, runes, rebles i altres materials similars o assimilables, produïts com a conseqüència d’obres, construccions i enderrocs, en tot allò no recollit en els números 1 i 3 anteriors. 

5. La recollida i transport dels materials residuals i dels productes destinats pels seus productors o posseïdors a l’abandonament que, no estant inclosos específicament en els apartats precedents, són d'acord amb la legislació vigent, de competència municipal.  

6. Dintre la seva competència, la gestió, control i inspecció dels sistemes i equipaments destinats, al tractament, aprofitament, dipòsit i eliminació de la totalitat dels materials residuals objecte dels apartats 3, 4 i 5 anteriors. 

Art. 2 

Les present ordenances de la Neteja s’articularan, de conformitat amb l'Art. 1, per mitjà dels capítols següents: 

1. Títol I.
Disposicions generals. 

2. Títol II.
De la Neteja de la Via Pública. 
3. Títol III.
De la Neteja de la Ciutat quant a l’ús comú especial i privatiu i les 

manifestacions públiques al carrer. 

4. Títol IV.
De la Recollida de les Deixalles Urbanes, 

5. Títol V.
De la Recollida, Transport i Abocament,de terres i runes. 

6. Títol VI.
De la Recollida i Transport de Residus Industrials i especials. 

7. Títol VII.
Del Tractament i de l’eliminació de Residus Sòlids.

Art. 3

1. S 'aplicaran per analogia les normes de les presents Ordenances en supòsits que no hi són expressament regulats i que per la seva, naturalesa entrin dintre del seu àmbit d’aplicació. 

2. En els casos en que es presentin dubtes en l’aplicació de les presents ordenances, els serveis municipals, després d’escoltar els interessats, establiran la interpretació corresponent. 

3. Els termes emprats en les presents Ordenances s’entendran en el sentit que determina el seu Annex 1 de definicions. 

Art. 4 

1. Tots els habitants de Vilanova i la Geltrú estan obligats, quant a la neteja de la Ciutat, a observar una conducta tendent a evitar i prevenir el seu embrutament. 

2. Així mateix, tenen el deure de denunciar a l’Autoritat Municipal les infraccions que en matèria de neteja pública presenciïn aquelles de les que en tinguin un coneixement cert. 

3. L'Ajuntament s'obliga a atendre les reclamacions; denúncies i suggeriments dels ciutadans, exercint les accions que en cada cas corresponguin. 

Art. 5 

1. Tots els ciutadans estan obligats al compliment puntual de les presents Ordenances,  i de les disposicions complementàries que en matèria de neteja en general, manteniment de l'ornat públic, o d’estètica de la Ciutat, dicti en qualsevol moment l’alcaldia en exercici de les seves facultats. 

2. L’autoritat Municipal podrà exigir en tot moment el compliment immediat de les presents ordenances, obligant al causant d’un determinat deteriorament a la reparació de l’afecció causada, sense perjudici de la imposició de la sanció que correspongui. 

3. L’alcaldia, a proposta dels serveis municipals corresponents, sancionarà d'acord amb el que s’estableix a l'Annex núm. 3 : "Quadre de Sancions, per infraccions a les ordenances de la Neteja" –als qui amb la seva conducta contravinguessin el que disposen les presents Ordenances.

4. La quantia de les sancions objecte de l'Annex núm. 3 s'entendrà automàticament adaptada en la mateixa proporció  en que es modifiquen els límits de la potestat sancionadora de l'Ajuntament. 

Art. 6 

1. L’Ajuntament podrà realitzar subsidiàriament els treballs de neteja que segons les presents Ordenances correspongui d'efectuar directament als ciutadans, imputant-los el cost dels serveis prestats d'acord amb  el cost dels mateixos, i sense perjudici de les sancions; que en cada cas correspongui, ni del que civilment fos exigible. 

2. Els serveis municipals podran, sempre que calgui, procedir a la neteja de la via pública afectada o dels seus elements estructurals; al manteniment, reparació i neteja els elements i parts exteriors dels immobles, i a la càrrega, retirada, transport i eliminació dels materials residuals abandonats. 

3. L’Ajuntament realitzarà la  prestació dels serveis, en tots els supòsits previstos en les presents Ordenances, mitjançant als procediments tècnics i les formes de gestió que cada moment tingui per convenient per als interessos de la Ciutat. 

Art.7

1. L'Ajuntament establirà el règim d’ajudes econòmiques, exempció d’arbitris municipals, o d’impostos en el seu cas, a fi de fomentar, quant a la neteja de la Ciutat, el comportament preventiu dels seus habitants. 

2. L'Ajuntament afavorirà les accions que en matèria. De neteja pública col·lectiva desenvolupi la iniciativa dels particulars fomentant les actuacions tendents a augmentar la millora de la qualitat de vida a Vilanova i la Geltrú. 

TÍTOL  II

De la neteja de la via pública 

CAPÍTOL I. De la neteja de la via pública com a conseqüència de l’ús comú general dels ciutadans
Art.8

1. Als efectes de la neteja considerem com a via pública:  les avingudes, passeigs, carrers, places, voreres, travessies, camins, jardins i zones verdes, zones terroses  ponts, túnels viaris, i demés béns d’ús públic municipal destinats directament a l’ús comú general dels ciutadans. 
2. Als efectes de la neteja, també les platges i torrents tindran la consideració de via pública. 

Art. 9 

1. Queda prohibit llençar i abandonarà la via pública tota mena de productes en estat sòlid, líquid o gasós. Les deixalles sòlides de format menut com els papers, embolcalls i similars, s’hauran de dipositar en les papereres instal·lades al efecte. 

2. Els materials residuals voluminosos, o bé els menuts en gran quantitat, hauran d’ésser objecte de lliurament ordenat als serveis de recollida de deixalles en el moment que es posi en funcionament. Si la seva quantitat, format o naturalesa impossibilitessin la prestació d’aquest servei, hauran d’ésser evacuats d'acord amb  el que s’estableix al Títol VI, sobre Recollida i Transport de Residus Industrials i especials. 

3. Es prohibeix el llençament de cigars, puntes de cigarret, o altres matèries enceses en les papereres. En tot cas s’hi haurà de dipositar un cop apagades, o bé en els cendrers instal·lats a l' efecte. 

4. Es prohibeix el llençament a terra de qualsevol mena de desperdici, o producte des dels vehicles, ja estiguin aturats o en marxa. 

5. No es permet l’espolsament de robes i estores sobre la via pública, ni tampoc des de finestres, balcons o terrasses, fora de l’horari establert en el número 1 de  l'Article 41 de les presents Ordenances. En tot cas aquesta operació es farà de manera que no causi danys ni molèsties a persones o coses. 

6. No es permet regar les plantes col·locades a l’exterior dels edificis si com a conseqüència d’aquesta operació es produeixen vessaments i escorrims sobre la via pública o sobre els seus elements. El reg s’haurà de fer d'acord amb l’horari establert en el número 1 de l’art. 41 de les presents Ordenances, i sempre amb la deguda precaució i cura per a no produir molèsties ni als veïns ni als vianants. 

7. Es prohibeix escopir al carrer i, satisfer les necessitats fisiològiques a la via pública. Els infractors seran sancionats. 

Aquest article ha quedat derogat per la nova ordenança municipal de Mesures per fomentar la Convivència i el Civisme, aprovada definitivament pel Ple municipal en data 19 de gener de 2015  i per tant s’aplicarà el règim de tipificacions i sancions de dita ordenança.

Art. 10 

1. Correspon als particulars la neteja de les voravies, els passatges particulars, els patis interiors d’illa, els solars particulars, les galeries comercials i similars. 

2. L'Ajuntament exercirà el control i inspecció de l’estat de netedat dels elements objecte del número l anterior, i podrà obligar coactivament a la persona responsable a netejar-los d’acord amb les instruccions que a l’efecte dictin els serveis municipals.

3. Correspondrà a l’Administració municipal la neteja de calçades, voreres, passeig, parets i voltes de les vies de circulació ràpida, passos subterranis i elevats, clots dels arbres, zones terroses, platges papereres, rètols d’identificació de les vies públiques, i restants elements del mobilitat i urbà de responsabilitat municipal, sense  perjudici de les modificacions dels serveis que en circumstàncies especials determini l’Alcaldia.

Art. 11

1. Correspon efectuar la neteja de les voravies i en tot cas seran responsables per omissió davant de l’Administració Municipal.

a. Els propietaris de l’edifici, en el cas de voravies corresponents a llurs façanes, amb independència de quina sigui la destinació o funció de l’edificació.

b. Els titulars del negoci, quan es tracti de comerços o botigues situades a la planta baixa, i en proporció a la part de voravies situada al seu davant.

c. El titular administratiu, quan es tracti de voraries corresponents a edificis públics.

d. Els propietaris, en el cas de voravies corresponents a solars sense edificar; als quals serà aplicable, si s’escau, l’excepció prevista en l’Art. 31 de les presents Ordenances.

2. En les vies públiques on no hi ha encara voravies, l’obligació de netejar es referirà, d’acord amb la distribució de responsabilitats assenyalada en el núm. 1 precedent, a la part de carrer més propera als edificis, en una amplada mínima de dos metres.

3. Els productes de l’escombrada i neteja de la via pública efectuada pels particulars, en cap cas podran ser abandonats al carrer, sinó que hauran de recollir-se en recipients homologats, havent-los de lliurar al servei de recollida d’escombraries domiciliaries –si pel seu pes i volum li fos possible de recollir-los amb els seus mitjans. Si no ho fos, es lliuraran d'acord amb l’establert en el Títol VI sobre Recollida de Residus Industrials i Especials.

Art. 12 

Tractant-se de passatges particulars, patis interiors d’illa, solars particulars, zones verdes particulars, galeries comercials similars, correspondrà la neteja a la propietat. En cas de copropietat dels elements assenyalats, la responsabilitat de netejar es farà, correspondre solidàriament a tota la titularitat. 

Art. 13

A fi de possibilitar la neteja de la voravia, els, els vehicles hauran d’estacionar-se al carrer de tal manera que entre ells i la vorada hi resti una distància de 25 cm. En aquells carrers d’amplada suficient per a garantir la lliure circulació. 

Art. 14 

La neteja dels elements destinats al servei del ciutadà situats a la via pública, però que no estiguin sota la responsabilitat municipal, correspondrà efectuar-la als titulars administratius dels respectius serveis. 

CAPÍTOL II. De l'embrutament de la Via pública produït com a conseqüència d’obres i d’activitats diverses

Art. 15

1. Totes les activitats que puguin ocasionar l'embrutament de la via pública, qualsevol que sigui el lloc en què es desenvolupin i sense perjudici de les llicències o autoritzacions que en cada cas siguin procedents, exigissin dels seus titulars l’obligació d’adoptar les mesures adients per evitar l'embrutament, així com la de netejar la part de la via pública i els seus elements estructurals que s’haguessin vist afectats, i a retirar els materials residuals resultants. 

2. L’autoritat municipal podrà exigir, en tot moment, les accions de neteja corresponents, a què fa referència el número 1 anterior. 

Art. 16 

1. Per a prevenir l'embrutament, les persones que  realitzin obres a la via pública, hauran de procedir a la protecció d'aquesta mitjançant la col·locació d’elements adients als voltants dels enderrocs, terres i altres materials sobrants de les obres, de manera que s’impedeixi l’escampament i vessament d’aquests materials fora de l’estricte zona afectada pels treballs. 

2. En especial, les superfícies immediates als treballs de cales, canalitzacions i connexions realitzades a la via pública hauran de mantenir-se sempre nétes i exemptes de tota mena de materials residuals. En tot cas, les terres extretes hauran de protegir-me segons es determina al número 1 anterior. 

3. Quan es tracti d'obres a la via pública o confrontants, hauran d’instal·lar-se tanques i elements de protecció així com tubs per a la càrrega i descàrrega de materials i productes d’enderroc, que hauran de reunir les condicions necessàries per a impedir l'embrutament de la via pública i els danys a les persones i coses. 

4. EIs vehicles afectes als treballs de construcció donaran compliment a les prescripcions establertes en el Títol V sobre Transport i Abocament de Terres i Runes. 

Art. 17 

Quan es tracti d’edificis en construcció, l’obligació de netejar la via pública, en tot l'àmbit material establert a l' Art. 15 correspondrà al contractista de l’obra. 

Art. 18 

1. Es prohibeix l’abandonament o deposició de qualsevol material residual directament a la via pública, o el vessament en qualsevol dels seus elements: clots dels arbres, voravies, embornals, torrents, exceptuant allò que es disposa en els números 4 i 7 de l'Art. 33 de les presents Ordenances. Els residus s’hauran de dipositar en tot cas a la via pública, mitjançant elements de contenció homologats per l'Ajuntament, d'acord amb allò que disposa l’Art. 68 i concordants quant a la instal·lació de contenidors a la via pública. 
Aquest apartat ha quedat derogat per la nova ordenança municipal de Mesures per fomentar la Convivència i el Civisme, aprovada definitivament pel Ple municipal en data 19 de gener de 2015  i per tant s’aplicarà el règim de tipificacions i sancions de dita ordenança.

2. La utilització de contenidors per a obres serà sempre preceptiva quan els materials d’extracció o arreplec excedeixin del volum d'1 metre cúbic, excepció feta d'obres d’urbanització a la via pública, o de realització de cales i canalitzacions. 

3. Els contenidors per a obres hauran de retirar-se de la via pública en els supòsits que s’expressen a l'Art. 101 de les presents Ordenances i en tot cas dins de les 24 hores següents a l’acabament dels treballs. 

Sobrepassat el termini de 24 hores que s’assenyala l’apartat anterior, els materials abandonats a la via pública assoliran els caràcter de residuals i adquiriran, d'acord amb la Llei 42/1975 de 19 de novembre sobre residus sòlids urbans, el caràcter de propietat  municipal, sense que, l’afectat pugui reclamar a l'Ajuntament per les pèrdues ocasionades per l’eliminació d’aquests materials, i sense perjudici del cost econòmic a aplicar per la prestació del corresponent servei, ni de les sancions que corresponguin. 

Art.19

1. Finalitzades les operacions de càrrega, descàrrega, sortida o entrada a obres, magatzems, etc. De qualsevol vehicle susceptible de produir embrutament de la via pública, el personal responsable de dites operacions obres i, subsidiàriament, els titulars dels establiments i obres on s’hagin efectuat, i en últim terme el propietari o el conductor del vehicle, procediran a la neteja de la via pública i dels elements d’aquesta que s’haguessin embrutat, procedint igualment a retirar els materials vessats.

2. Les persones esmentades en el paràgraf anterior, i pel mateix ordre, seran responsables de les infraccions a les disposicions d’aquestes Ordenances i dels danys  que poguessin produir-se. 

Art. 20 

1. Queda prohibit el transport de formigó amb vehicle formigoner sense portar tancada la boca de descàrrega amb un dispositiu que impedeixi el vessament del formigó a la via pública.

2. Es prohibeix netejar les formigoneres a la via pública. 

3. Quant als números 1 i 2 precedents, en seran responsables els propietaris dels vehicles del conductor, estant ambdós obligats a la retirada del formigó vessat, a la neteja de tota la part de via pública afectada i a la reparació dels danys causats, sense perjudici de les sancions que corresponguin. 

Art. 21 

El transport, càrrega i descàrrega de qualsevol material susceptible de produir embrutament de la via pública, amb independència del prescrit en els apartats precedents, haurà de subjectar-se a l'establert a les Ordenances Municipals corresponents. 

Art. 22 

Es prohibeix la tria i selecció dels materials residuals dipositats a la via pública en espera de la seva recollida per part dels serveis corresponents, siguin prestats pel Municipi o per empresaris privats. 

Art. 23 

La neteja d’aparadors, botigues, parades de venda, establiments comercials, etc., efectuada pels particulars es farà d’acord amb l’horari establert en el número 2 de l'Art. 41 d’aquestes Ordenances, i sempre tenint cura de no embrutar la via pública. El titular de l’activitat en serà responsable. 

Art. 24 

1. Queden obligats a netejar els espais ocupats habitualment per vehicles de tracció mecànica els responsables dels establiments i indústries que els utilitzin per al seu servei, en especial pel que fa referència als vessaments d’olis, greixos o productes semblants. 

2. Aquesta obligació afectarà també els espais reservats per a l’estacionament de camions, camionetes, autocars de  lloguer i similars, essent responsables de la neteja dels espais ocupats els seus propietaris o titulars. 

Art. 25 

1. 
Igualment es prohibeix la realització a la via pública dels actes que s’especifiquen a continuació: 

a. Buidar, abocar i dipositar qualsevol mena de materials residuals, tant a la calçada com a les voreres, clots, solars sense edificar, i a la xarxa pel clavegueram.  S’exceptuaran els casos en que hi hagi autorització prèvia municipal, quan per causa d’emergència, així ho ordeni l'Alcaldia. 

b. Buidar qualsevol mena d’aigua bruta sobre les calçades, voreres, voravies, clots i solars sense edificar. 
Aquest apartat ha quedat derogat per la nova ordenança municipal de Mesures per fomentar la Convivència i el Civisme, aprovada definitivament pel Ple municipal en data 19 de gener de 2015 i per tant s’aplicarà el règim de tipificacions i sancions de dita ordenança.

c. L’abocament de qualsevol mena de producte industrial líquid, sòlid o solidificable, que per llur, naturalesa sigui susceptible de produir danys als paviments o afectar la integritat i seguretat de les persones i de les instal·lacions municipals de sanejament –clavegueram i depuració-. 
Aquest apartat ha quedat derogat per la nova ordenança municipal de Mesures per fomentar la Convivència i el Civisme, aprovada definitivament pel Ple municipal en data 19 de gener de 2015 i, per tant, s’aplicarà el règim de tipificacions i sancions de dita ordenança.

d. L’abandonament d’animals morts. 

e. La neteja d’animals a la via pública.
f.  
Rentar i reparar vehicles i màquines a la via pública. 
g. La realització de qualsevol acte que causi l'embrutament o sigui contrari a la neteja i decòrum de la via pública. 

2. 
S’autoritza el buidat d’aigua bruta procedent de la neteja domèstica sobre els embornals de la xarxa del clavegueram. 

Art. 26 

1. Es prohibeix l’abandonament de mobles i estris particulars a la via pública. 
Aquest apartat ha quedat derogat per la nova ordenança municipal de Mesures per fomentar la Convivència i el Civisme, aprovada definitivament pel Ple municipal en data 19 de gener de 2015  i per tant s’aplicarà el règim de tipificacions i sancions de dita ordenança.

2. Serà potestat dels serveis municipals la retirada sense previ avís, de tot objecte o material abandonat, quan dificulti el pas, la lliure circulació o pugui ésser causa d’afecció de la neteja o decòrum de la via pública. 

3. Els materials assenyalats en els apartats 1 i 2 precedents seran traslladats, per a llur dipòsit o eliminació als llocs o equipaments previstos per l'Autoritat Municipal per a tal fi.  

En cas de dipòsit, podran barrejar-se els materials retirats de la via pública que siguin fungibles.

4. El dipòsit d’aquests materials es regirà en tot moment pel que ordena la legislació vigent, i en allò no previst, pel que disposi l'Alcaldia. 

5. Les despeses produïdes pel trasllat, dipòsit i custodia d’aquests materials seran a càrrec dels seus propietaris o productors. 

CAPÍTOL III.  De la neteja i manteniment dels elements i parts exteriors dels immobles
Art. 27 

1. Els propietaris dels immobles o, subsidiàriament, els titulars, estan obligats a mantenir-los en les condicions adients de seguretat, neteja i ornat públic. 

2. Es prohibeix tenir a la vista del públic en les obertures de les cases i baranes exteriors de terrasses,  roba estesa bruta o rentada i qualsevol altra mena d’objecte que sigui contrari al decòrum de la via pública o al manteniment de l’estètica urbana. 

Art.28

1. Els propietaris dels edificis, finques, habitacles i establiments, tindran l’obligació de mantenir  netes les façanes, els rètols de numeració dels carrers, les mitgeres descobertes, les entrades, les escales d’accés, i en general, totes les parts dels immobles que siguin visibles des de la via pública.

2. Per tot el que fa referència al número 1 precedent, els propietaris hauran de procedir als treballs de manteniment, neteja, arrebossament i estucat, quan per motius d’ornat públic sigui necessari i així ho ordeni l’Autoritat Municipal, previ informe dels serveis municipals competents. 

3. Els propietaris estan també obligats a mantenir netes i en bon estat de conservació les xemeneies, dipòsits, patis i celoberts, conduccions d’aigua i de gas, desguassos, parallamps, antenes de televisió i qualsevol altra instal·lació complementària dels immobles. 

4. L'Ajuntament en els supòsits dels apartats precedents, i previ tràmit d’audiència als interessats, els requerirà perquè, en el termini que s’assenyali es realitzin les obres o operacions necessàries. 

5. L’incompliment de l'ordenat determinarà de forma immediata l’aplicació de l’arbitri no fiscal corresponent, per manca de neteja i decòrum en els elements o parts exteriors de l'immoble. 

6. Quan les circumstàncies del cas ho aconsellin i per obtenir millores d’interès general, l’Ajuntament podrà efectuar les obres i operacions de conservació i neteja a què es refereix el present article, imputant els costos als propietaris dels edificis si s’adeqüen al deure de conservació que els correspon, i amb càrrec a fons municipals quan els superin.  

CAPÍTOL IV.  De la neteja i manteniment de solars
Art. 29

1. Els propietaris de solars i terrenys els hauran de mantenir lliures d’escombraries i residus, i en les degudes condicions d’higiene, salubritat, seguretat i ornat públic. 

2. La prescripció anterior inclou l’exigència de la desratització i la desinfecció dels solars. 

3. És potestat de l'Ajuntament la inspecció i la realització subsidiària dels treballs de neteja a què fan referència els números 1 i 2 anteriors, siguin els solars de propietat pública o privada. 

Art. 30 

1. Els serveis municipals procediran a l’execució dels treballs a què fa referència l'Art. 29 anterior, amb càrrec a l’obligat i sense perjudici de les sancions corresponents. 

2. En el cas d’absència manifesta dels seus propietaris, serà potestat de l’Ajuntament l’enderrocament de la tanca dels solars de propietat privada quan, per motiu d’interès públic, es faci necessari tal enderrocament per accedir-hi.

3. Els serveis municipals imputaran als propietaris els costos de l’enderrocament a què fa referència el número 2 anterior, així com els de reconstrucció de la part de tanca afectada. 

Art. 31 

1. Tractant-se de finques afectades pel planejament urbanístic i que hagin de ser destinades a ús públic, l’Ajuntament, un cop escoltats els interessats, podrà fer-se càrrec, totalment o en part, del manteniment de les condicions objecte dels Arts. 29 i 30 precedents, mentre no es porti a terme el tràmit expropiatori. 

2. En el supòsit contemplat a  l’apartat 1 anterior, l'Alcaldia, en exercici de les seves facultats, resoldrà d'acord amb l'interès ciutadà. 

CAPÍTOL V.  Quant a la neteja, la tinença d’animals de la via pública 

Art. 32 

1. Dels danys o afeccions a persones i coses, i de qualsevol acció d’embrutiment de la via pública produïda pels animals en són directament responsables els seus propietaris. 

2. En absència del propietari, en serà responsable subsidiari la persona que en el moment de produir-se l’acció d’embrutament conduís l'animal. 

3. Davant d'una acció d’embrutament a la via pública produïda per un animal, els agents municipals en tot moment estan facultats per a exigir del propietari o tenidor de l'animal la reparació immediata de l'afecció causada. 

Art. 33

1. Com a mesura higiènica ineludible, les persones  que condueixin gossos o cap altra classe d’animal per la via pública, estan obligats a impedir que facin llurs  deposicions en qualsevol de les parts de la via pública. 

2. El conductor de l'animal esta obligat a recollir i retirar els seus excrements, àdhuc netejant la part de la via pública que hagués resultat afectada. 

3. El conductor de l'animal, d'acord amb el que disposa l’apartat 2 precedent, podrà: 

a. Lliurar les deposicions de manera higiènicament acceptable, mitjançant la bossa de recollida d’escombraries domiciliària. 

b. Dipositar els excrements dintre de bosses impermeables perfectament tancades als contenidors de recollida de residus domiciliaris i altres elements de contenció indicats pels serveis municipals. 

Art. 34 

L'Ajuntament establirà a la via pública, els equipaments especials per a les deposicions dels animals domèstics. 

Art. 35 

En tots els caps contemplats, en els Arts. 33 i 34 anteriors, els infractors seran sancionats, i en cas de reincidència manifesta, els seus animals podran ésser capturats i posats a disposició de les institucions municipals corresponents. 

Art.36

1. La celebració de festes tradicionals i restants actes públics on tingui lloc la desfilada de cavalleries exigirà la sol·licitud de llicència previs municipal, l’atorgament de la qual comportarà el pagament de la taxa fiscal corresponent a la prestació del servei a conseqüència  de dites celebracions.

2. El personal afecte als serveis municipals procedirà a recollir els excrements que els animals haguessin produït, deixant la zona en les degudes condicions de netedat.

CAPÍTOL VI.  Quant a la neteja de la via pública, actuacions del ciutadà en cas de nevada
Art. 37 

En cas d'una nevada que assoleixi el caràcter d’emergència, la zona de la ciutat afectada romandrà en tal situació fins que es consideri restablerta la normalitat i així es declari expressament per l'Alcaldia. 

Art.38

1. Davant d'una nevada, les persones que estableix l’article 11 i subsidiàriament els responsables de immobles, observaran les prevencions que s’estableixin als números 2 i 3 següents.  

2. Els empleats de finques, o en el seu cas els veïns dels immobles que no es disposin, i tothom que tingui el seu càrrec la neteja d’edificis públics i establiments de tota mena, estan obligats a netejar de neu i de glaç la 1a. part de voravia de llur façana, a l’objecte de deixar lliure l’espai suficient per al pas dels vianants. 

3. La neu i el glaç s’amuntegaran sobre la voravia, però no a la calçada, i de tal manera que:

a. No es dipositi sobre els vehicles estacionats. 

b. No impedeixi la circulació de l’aigua i dels vehicles. 

c. Quedi lliure l’accés a l’embornal més pròxim de la xarxa de clavegueram. 

Art. 39 

Mentre durin les operacions de neteja i recollida de la neu a la via pública, els propietaris i conductors de vehicles hauran d’observar quant a estacionament i aparcament, les instruccions que a l’efecte dicti l'Autoritat Municipal. 

Art. 40 

En tot cas, la neu acumulada en els terrats, terrasses, balcons i restants parts que sobresurten dels edificis, no serà llençada a la via pública, llevat de disposicions en sentit contrari dictades per l'Alcaldia. 

CAPÍTOL VII.  Horaris
Art. 41 

1. L'horari autoritzat per a l’espolsament de roba i per al regatge de plantes, segons disposen els apartats 5 i 6 de l’art. 9 de les presents Ordenances, serà de les 22 h. del vespre fins a les 7 hores del matí següent els mesos d'octubre a maig, i de 21 h. a 8h. de juny a setembre. 

2. L'horari autoritzat per a la neteja d’aparadors, botigues, parades de venda, etc.,  segons disposa l’art. 23 de les presents ordenances, serà de les 7 a les 11 hores del matí i de les 19 a les 22 hores del vespre.  

3. L'Alcaldia podrà autoritzar, en casos excepcionals, modificacions en els horaris establerts en els núm. 1 i 2 del present article. 

TÍTOL III 

De la neteja de la ciutat quant a l’ús comú especial  i privatiu i les manifestacions públiques al carrer.

CAPÍTOL I.  Condicions generals i àmbit d’aplicació

Art. 42 

D'acord amb el que s’estableix al número 2 de l'Art. 1 del present Títol, es prescriuen normes per mantenir la neteja a la ciutat quant a: 

a. L’ús comú, especial i privatiu dels béns de  domini públic municipal. 

b. La prevenció de l'embrutament de la Ciutat produït com a conseqüència d’activitats públiques al carrer, i de determinades actuacions publicitàries. 

Art. 43 

1. L' embrutament de la via pública produït com a conseqüència del seu ús comú especial i privatiu serà responsabilitat dels seus titulars. 

2. Els titulats d’establiments –fixos o no- tals com bars, cafès, quioscs, llocs de venda, i similars, estan obligats a mantenir en condicions adients de netedat les pròpies instal·lacions com l’espai urbà sotmès a la seva influència. 

3. L’Ajuntament podrà exigir als titulars expressats en el número 2 anterior la col·locació d’elements homologats per a la contenció de les deixalles produïdes pel consum en els seus establiments, el manteniment i neteja  dels quals els correspondrà. 

4. L'Ajuntament, a proposta dels serveis municipals, establirà la norma tècnica municipal que hauran de complir els contenidors per a deixalles, papereres, cendrers, i d’altres elements similars a instal·lar pels particulars a la via pública.

Art. 44 

1. Els organitzadors d’un acte públic al carrer seran  els responsables de l'embrutament produït a la ciutat com a conseqüència de la celebració de tal acte. 

2. Als efectes de la neteja de la Ciutat, els organitzadors estan obligats a informar a l'Ajuntament del lloc, recorregut i horari de l'acte públic a celebrar. L'Ajuntament els podrà exigir la constitució d’una fiança en metàl·lic per l’import dels serveis subsidiaris de neteja que previsiblement els correspongui d’efectuar com a conseqüència de l’embrutament produït per a la celebració de l’acte públic. 

Art. 45 

Als efectes de la present Ordenança s'entendrà:

1. Per rètols, els anuncis fixos o mòbils realitzats mitjançant pintura, rajoles i altres materials destinats a conferir-los la condició de llarga durada. 

2. Per cartells, els anuncis impressos o pintats sobre paper o d'altre material d'escassa consistència; d’ésser de format reduït, i essent objecte de distribució manual, els cartells tindran la consideració d’ "octavilles ". 

3. Per pancartes, els anuncis publicitaris, de gran format, situats ocasionalment a la via pública per un període no superior als quinze dies, coincidint amb la  celebració d'un acte públic. 

4. Per pintades, les inscripcions manuals realitzades a la via pública sobre els murs o parets de la ciutat, sobre les voreres i calçades, o sobre qualsevol dels seus elements estructurals. 

5. Per opuscles i fulls diversos, els fragments de papers o  de materials anàlegs lliurats als ciutadans a la via pública -o que s’hi escampin-, amb motiu de qualsevol manifestació pública o privada. 

6. Tindran la consideració de rètols els cartells que, degut a les seves condicions de col·locació o de protecció, estiguin destinats a tenir una durada de més de quinze dies. 

Art. 46 

1. La col·locació i enganxament de cartells i pancartes, la distribució d’opuscles i qualsevol altra activitat publicitària de les regulades en el present Títol, està subjecta a autorització municipal prèvia de l'Alcaldia, en la qual es determinaran les obligacions respecte a la neteja de la publicitat autoritzada. 

2. Les activitats publicitàries objecte del número 1 anterior, en tot allò no regulat per les presents ordenances, ho seran per l’ordenança de publicitat. 

Art. 47 

1. L’atorgament de l’autorització per a la col·locació -o distribució- de rètols i dels restants elements publicitaris definits a l’art. 45 anterior, portarà implícita l’obligació per al responsable de netejar els espais de la via pública que s’haguessin embrutat, i el retirar –dintre del termini autoritzat- tots els elements publicitaris i accessoris corresponents que s’haguessin utilitzat. 

2. Per a col·locació –o distribució- a la via pública dels elements publicitaris assenyalats en l’art. 45, l’Ajuntament podrà exigir en metàl·lic per la quantia corresponent als costos previsibles de netejar, o retirar de la via pública, els elements causants del seu embrutament. 

CAPÍTOL II.  De la col·locació de cartells, pancartes i elements penjats de tipus decoratiu a la via pública
Art. 48 

Allò que s’estableix en els Capítols II, III, i IV de les presents Ordenances, s’aplicarà sense perjudici del que estableix l'ordenança de Publicitat. 

Art. 49 

1. La col·locació de cartells i adhesius en les cartelleres anunciadores municipals hauran de complir la condició que els cartells continguin propaganda d’actes o activitats d’interès ciutadà. 

2. No podrà iniciar-se la col·locació de cartells a les cartelleres anunciadores abans d'haver-se obtingut la corresponent autorització municipal. Els infractors podran ésser sancionats. 

Art. 50 

1. La col·locació de pancartes a la via pública solament s’autoritzarà: 

a. en període d’eleccions polítiques. 

b. en període de festes populars i tradicionals dels barris. 

c. en aquelles situacions en què expressament ho autoritzi l'Alcaldia. 

2. L'alcaldia regularà en cada cas les condicions en que podran utilitzar-se les cartelleres anunciadores municipals i la tramitació necessària per a sol·licitar la corresponent autorització. 

3. La sol·licitud d'autorització per a la col·locació de pancartes hauran de contemplar: 

a. el contingut i mides de la pancarta. 

b. els llocs on es pretén instal·lar-les. 

c. el temps que romandrà instal·lada la pancarta. 

d. el compromís del responsable de reparar els desperfectes causats a la via pública o als seus elements estructurals, i d'indemnitzar els danys i perjudicis que poguessin haver-se ocasionat com a conseqüència de la col·locació de la pancarta. 

Art. 51

1. Quant a les condicions que hauran de complir les pancartes seran les que s’assenyalen a les Ordenances de Publicitat, les que assenyalin les d’utilització dels Béns d’ús Públic Municipal, les de Circulació i quantes disposicions dicti l’Alcaldia al respecte.

2. En qualsevol cas, les pancartes subjectes als elements estructurals de la via pública hauran de complir les següents condicions: 

a. Es prohibeix la col·locació de pancartes als fanals. 

b. En pancartes subjectes als arbres, aquests hauran de tenir la suficient consistència com per a suportar la pancarta. L’element de subjecció no podrà ésser metàl·lic. 

c. La superfície de la pancarta haurà de tenir els forats suficients per poder aminorar l’efecte del vent i en qualsevol cas la superfície foradada haurà de ser el vint-i-cinc per cent de la pancarta.  

d. En qualsevol cas l’altura mínima de col•locació, mesurada en la part més baixa, serà de 5 m. quan la pancarta travessi la calçada, i de 3m. en voreres, passeigs i altres zones de vianants.

Art. 52 

Les pancartes hauran d’ésser retirades pels interessats tan aviat com hagi caducat el termini pel qual van ser autoritzades. De no fer ho, seran retirades pels serveis municipis, imputant als responsables els costos corresponents al servei prestat, sense perjudici de la imposició  de la sanció corresponent. 

CAPÍTOL III.  De les pintades
Art. 53 

1. Es prohibeix tota mena de pintades a la via pública, tant si són fetes sobre els seus elements estructurals, calçades, voreres i mobiliari urbà, com sobre els murs i parets exteriors de la ciutat.

2. Seran excepcions en relació al que disposa el número 1 anterior: 

a. les pintures murals de caràcter artístic realitzades sobre tanques dels solars, per a les quals serà necessària la prèvia autorització del seu propietari. 

b. les situacions que al respecte s’autoritzen per l’Ordenança Municipal sobre Publicitat. 

CAPÍTOL IV.  De la distribució d' ”octavilles”

Art. 54 

1. Es prohibeix l'escampament i el llençament de tota mena d’”octavilles” i materials similars. En seran excepcions les situacions que en sentit contrari autoritzi l’Alcaldia.

2. Els qui escampin  "octavilles" seran sancionats. 

3. Els serveis municipals procediran a netejar la part d'espai urbà que s’hagués vist afectada per la distribució o l'escampament d' "octavilles", imputant el cost corresponent dels serveis prestats als responsables, sense perjudici de la imposició de les sancions que corresponguessin. 

TÍTOL IV

De la recollida de deixalles urbanes

CAPÍTOL I.  Condicions generals i àmbit de prestació dels serveis

Art. 55

1. D’acord amb el que disposa el número 3 de l’Art. 1, el present títol regularà les condicions en les quals l’Ajuntament prestarà, i l’usuari utilitzarà, els serveis destinats a la recollida de les deixalles i residus urbans produïts pels ciutadans.

2. Tenen la categoria d’usuaris, als efectes de prestació d’aquests serveis, tots els veïns i habitants de Vilanova i la Geltrú, els quals els utilitzaran d’acord amb les disposicions vigents.

Art. 56

Als efectes de les presents Ordenances, tindran la categoria de deixalles urbanes els materials residuals següents:

1. Les deixalles de l’alimentació i del consum domèstic produïdes pels ciutadans en els seus habitacles.

2. Les cendres de la calefacció domèstica individual.

3. Els residus procedents de l’escombrada de les voravies efectuada pels ciutadans. 

4. Els residus produïts com a conseqüència de petites obres domiciliàries, quan el lliurament diari als serveis de l recollida domiciliària no ultrapassi els 20 litres.

5. La brossa de l’esporgada d’arbres i del manteniment de plantes, sempre que hom la lliuri trossejada.

6. Els embolcalls, envasos. Embalatges i altres residus sòlids produïts en locals comercials.

7. Els materials residuals produïts per activitats de serveis, comercials i industrials, sempre que puguin assimilar-se a les deixalles domiciliàries.

8. Els residus produïts del consum en bars, restaurants i restants establiments que expenguin productes alimentaris  cuines o en els quals es realitzin consumicions de qualsevol classe. Igualment els produïts en supermercats, autoserveis, mercats públics i privats, i establiments similars.

9. Els residus de consum en general produïts en residències, hotels, hospitals, clíniques, col·legis i altres establiments públics i oberts al públic.

10. Els mobles, estris domèstics i trastos vells, àdhuc la roba, el calçat i qualsevol producte anàleg.

11. Els animals domèstics morts i d’un pes inferior als 80 Kg. Per als quals l’Ajuntament establirà el corresponent servei de recollida.

12. Els vehicles fora d’ús quan ells hi concorrin presumpcions d’abandonament o quan el seus propietaris n’hagin fet renúncia expressa a favor de l’Ajuntament per procedir a la seva eliminació.

Art. 57

Queden exclosos dels serveis municipals de recollida de deixalles urbanes els següents materials residuals:

1) Els rebuigs, cendres i escòries produïts en fàbriques, tallers, magatzems i instal·lacions de tractaments d’escombraries.

2) Les cendres produïdes en les instal·lacions de calefacció central d’edificis, amb independència de quina sigui la seva destinació.

3) Els detritus d’hospitals, clíniques i centres assistencials.

4) Els animals morts, d’un pes superior als 80 kg.

5) Els desaprofitaments i fems produïts en els escorxadors, laboratoris, casernes, parcs urbans i restants establiments similars, públics o privats.

6) Els productes procedents del decomissament.

7) Les deixalles procedents de pous morts, i excrements d’animals procedents de granges, corrals, vaqueries i similars.

8) Qualsevol material residual que, en funció del seu contingut o forma de presentació, es pugui qualificar de perillós, d’acord amb el que s’estableix a l’Annex núm. 2 de les presents ordenances.

9) Qualsevol altra mena de material residual assimilable als assenyalats en els números 1 a 8 anteriors, i en tot cas els que, en circumstàncies especials determini l’alcaldia. 

Art. 58

1. La recollida de deixalles i residus regulada per les presents ordenances serà efectuada per l’Ajuntament mitjançant la prestació de dues classes de serveis: l’un obligatori, de recollida de deixalles domiciliàries i d’altres serveis de caràcter optatiu per al ciutadà.

2. El servei de recollida de deixalles domiciliàries serà prestat per l’ajuntament amb caràcter general en tot el terme municipal.

Art. 59

L’Ajuntament establirà anualment la taxa corresponent a la prestació dels diferents serveis de recollida de deixalles i residus urbans. Els usuaris procediran al pagament de la taxa corresponent al servei prestat, d’acord amb el que al respecte assenyali l’Ordenança Fiscal corresponent.

Art. 60

Seran sancionats els que lliurin als serveis de recollida, residus diferents als assenyalats per a cada classe de servei. També seran sancionats els que dipositin les deixalles fora dels contenidors o dins un element de contenció diferent a l’expressament assenyalat en cada cas pels serveis municipals. l’ajuntament distribuirà el núm. de contenidors necessaris per a la recollida de deixalles.

Art. 61

Quant a l’establert en els Articles 56, 57, 62 i 63, d’aquesta ordenança, els Serveis de Neteja interpretaran els casos de dubte, i subsegüentment determinaran l’acceptabilitat o no dels residus i quin tipus de servei de recollida els correspon.

CAPÍTOL II.  Del servei de recollida de deixalles domiciliàries
Art. 62

D’acord amb el que estableix l’Art. 58, el servei de recollida de deixalles atendrà la recollida de les següents matèries residuals:

1. Les assenyalades als números 1, 2, 3, i 4 de l’Art. 56.

2. Les assenyalades als números 5. 6, 7, 8, i 9 també de l’Art 56, d’acord amb el que, quant al volum de lliurament diari s’estableixi.

Art. 63

En cap cas es permet el lliurament als serveis de la recollida domiciliària de les següents categories de residus, per als quals l’ajuntament establirà els corresponents serveis per al lliurament o la recollida sectorial:

1) Els detritus d’hospitals, clíniques i centres assistencials.

2) Els animals morts

3) Els mobles, estris domèstics trastos vells i els materials residuals provinents de petites reparacions en els domicilis.

4) Qualsevol tipus de vidre.

5) En general, qualsevol mena de residu dels assenyalats a l’Art. 57, els quals es regiran pel que al respecte es disposa en el Títol VI de les presents Ordenances.

Art. 64

La prestació del servei de recollida de deixalles domiciliàries comprendrà les següents operacions:

a) Trasllat de les deixalles des dels punts del seu lliurament fins als vehicles de recollida, d’acord amb el que estableix l’Art. 72.

b) Buidat de les deixalles dins els elements de càrrega dels esmentats vehicles.

c) Retorn, si cal, dels elements de contenció, un cop buidats, als punts originals de recollida.

d) Retirada de les deixalles vessades a la via pública com a conseqüència d’aquestes operacions.

e) Transport i descàrrega, efectuada pels serveis municipals, de les deixalles en els equipaments habilitats a l’efecte.

Art. 65

1. Es prohibeix l’abandonament de les deixalles Els usuaris estan obligats a lliurar-les als serveis de recollida, dintre l’horari establert a l’Art. 88, i en els llocs que assenyala l’Art. 72 de les presents Ordenances.

2. Els infractors d’allò que disposa el número 1 anterior, estan obligats a retirar les deixalles abandonades, havent de deixar net l’espai urbà que s’hagués embrutat; tot això amb independència de les sancions que corresponguin.

Art. 66

No es permet els transvasament o manipulació de deixalles fora dels parcs de recollida, concentració o tractament que els serveis municipals hagin destinat a tals fins.

Art. 67

Els usuaris del Servei respectaran l’horari que s’assenyala a l’Art. 88, i realitzaran el lliurament de les seves deixalles segons disposen les presents Ordenances, estant obligats així mateix a seguir puntualment quantes disposicions dicti l’Alcaldia en matèria de recollida domiciliària.

Art. 68

1. Quant a la presentació del servei de recollida domiciliària, els usuaris estan obligats a utilitzar els elements de contenció per a deixalles que en cada cas determinin els serveis municipals.

2. Els elements de contenció a què fa referència el número anterior, hauran de complir les Normes Tècniques que estableixi l’Alcaldia. Als efectes de normalització i homologació, dites normes seran fetes públiques pels serveis municipals. En cap cas l’homologació i normalització dels elements de contenció suposarà una exclusivitat tècnica.

Art. 69

1. Els usuaris estan obligats a lliurar les deixalles al servei de recollida domiciliària en condicions tals que no es produeixin vessaments de residus mentre duri aquesta operació. Si com a conseqüència d’una deficient presentació de les escombraries, se’n produeixen, l’usuari causant serà el responsable de l’embrutament ocasionat a la via pública.

2. Les deixalles s’hauran de lliurar mitjançant els corresponents elements de contenció homologats. En cap cas s’autoritza el lliurament de les deixalles i escombraries en paquets, capses, bosses no homologades i similars.

3. Es prohibeix el lliurament de deixalles domiciliàries que continguin residus en forma líquida no susceptible de liquar-se.

4. Per al seu lliurament als serveis de recollida domiciliària, tots els elements que continguin deixalles hauran d’anar perfectament lligats o tapats de manera tal que no es produeixin vessaments de materials residuals.

5. Els serveis municipals podran rebutjar l’aplegament de deixalles que no hagin estat convenientment presentades d’acord amb les especificacions dels números 2, 3 i 4 anteriors, o que no hagin estat lliurades per mitjà dels elements de contenció homologats a què fa referència l’Art. 68 precedent.

Art. 70

1. El tipus d’element de contenció i el número d’unitats a emprar en un bloc d’habitacles, local comercial, indústria o establiment, serà fixat pels serveis municipals.

2. D’ésser retornables, els elements de contenció col·lectius hauran de portar clarament indicats en el seu exterior en nom del carrer i el número corresponent, als efectes d’identificació del bloc d’habitacles, local indústria o establiment.

Art. 71

1. Els usuaris del servei de recollida de deixalles domiciliàries estan obligats a mantenir llurs elements de contenció retornables en perfectes condicions de netedat i d’ús.

2. Els elements contenidors d’escombraries seran tractats i manipulats tant pels usuaris com pel personal de recollida amb cura de no fer-los malbé.

3. Tractant-se d’elements de contenidors o de propietat pública, els serveis municipals procediran a la seva renovació, podent imputar el càrrec corresponent a l’usuari quan hagin quedat inutilitzats per al servei.


Tractant-se d’elements de contenidors de propietat privada, els serveis municipals podran exigir la renovació dels mateixos quan estiguin fora d’ús a judici dels serveis d’inspecció corresponent.

4. En els supòsits contemplats en els números 1 i 3 anteriors, els serveis municipals poden procedir a la neteja dels elements contenidors bruts, i també a imposar la seva renovació, àdhuc retirant el contenidor inservible a substituint-lo per un de nou. Tant en el cas de neteja com de substitució es podrà imputar el cost del servei al responsable, d’acord amb el que s’assenyali a les Ordenances fiscals, i sense perjudici d’imposar la sanció corresponent.

Art. 72

1. A fi que les deixalles siguin retirades pels vehicles dels servei de recollida domiciliària, els usuaris les dipositaran per mitjà dels elements de contenció corresponents, a la voravia el més a prop possible de la vorada del carrer.

2. L’Ajuntament podrà establir amb caràcter permanent  o transitori, punts de lliurament i acumulació de residus diferents als assenyalats en el número 1 anterior. Aquests espais d’acumulació de deixalles seran adientment assenyalats pels serveis municipals. L’usuari estarà obligat a complir totes les instruccions que es dictin al respecte per part de l’Autoritat Municipal.

3. De conformitat amb el que assenyala el número 2 anterior, l’Ajuntament podrà establir també reserves especials de l’espai urbà per a la càrrega, descàrrega i restants operacions necessàries a la col·locació de contenidors pe a deixalles.

Art. 73

1. En els zones de la ciutat on l’Ajuntament hagi establert la recollida d’escombraries mitjançant l’ús de contenidors fixos al carrer, els ciutadans vetllaran de no destorbar les operacions corresponents a la seva càrrega, descàrrega i trasllat. L’alcaldia, a proposta dels serveis municipals, sancionarà els qui amb la seva conducta causin destorbs a la prestació del servei de retirada a la reposició dels contenidors.

2. En el cas de recollida mitjançant l’ús dels contenidors a què fa referència el número 1 anterior, els usuaris estan obligats a dipositar llurs deixalles dintre dels mateixos, segons les normes establertes, prohibint-se l’abandonament dels residus al voltant de les zones habilitades per a la col·locació d’aquests elements de contenció.

Art. 74

1. De conformitat amb el que estableix l’apartat c) de l’art. 64 de la present Ordenança, el personal del servei de recollida retornarà als punts originals de lliurament de contenidors, cubells, bujols i restants elements de contenció per a deixalles un cop hagin estat buidats.

2. Els usuaris retiraran puntualment de la via pública els contenidors, cubells, bujols i restants elements de contenció buits d’acord amb l’horari de prestació del servei que s’estableixi a l’Art. 88 de la present Ordenança.

CAPÍTOL III.  De l’ús d’instal·lacions fixes per a deixalles
Art. 75

Es prohibeix l’evacuació de residus sòlids per la a la xarxa de sanejament.

Art. 76

1. Tots els locals industrials i comercials que siguin de nova edificació, hauran de disposar d’un espai tancat de dimensions suficients per a l’acumulació i emmagatzematge de les deixalles diàriament produïdes.

2. En les edificacions construïdes amb anterioritat a la promulgació de les presents ordenances, s’haurà d’habilitar l’espai per a deixalles a què fa referència el número 1 anterior, si les condicions de prestació de servei de recollida així ho fessin exigible.

3. L’acumulació de les deixalles en l’espai a què es refereix el número 1 anterior es farà mitjançant l’ús d’elements de contenció estancs i perfectament tancats.

4. L’espai per a deixalles i els elements de contenció destinats a l’acumulació de les mateixes s’haurà de mantenir en perfectes condicions d’higiene i netedat.

CAPÍTOL IV.  Dels serveis de recollida selectiva de residus
Art. 77

L’Ajuntament podrà establir els serveis de recollida selectiva de residus urbans que tingui per convenients, tals com:

a) la recollida de mobles, estris domèstics, trastos vells i elements residuals rebutjats pels ciutadans en activitats de reparació o substitució del seu equipament domèstic.

b) La recollida d’animals domèstics morts.

c) La recollida de vehicles fora d’ús

d) La recollida de materials reciclables, tals com el vidre.

Art. 78

La recollida de detritus clínics i hospitalaris a què fa referència el número 1 de l’Art. 63 serà objecte dels corresponent servei especial, que serà prestat a l’empara del que disposa el Títol VI de les presents ordenances.

Art. 79

1. Els contenidors fixos al carrer queden exclusivament reservats a la prestació del corresponent servei de recollida selectiva de residus. Es prohibeix dipositar en els esmentats contenidors materials residuals diferents als expressament consignats en cada cas. Els contraventors seran sancionats.

2. Es prohibeix el triatge dels objectes i residus dipositats en els contenidors especials per a trastos. Als contraventors se’ls podrà aplicar la sanció corresponent.

3. Dintre del programa anyal de recollida de residus a què fa referència el número 2 de l’Art. 85, els serveis municipals informaran els ciutadans de les condicions i modalitats de prestació dels serveis de recollida selectiva de residus.

Art. 80

1. D’acord amb el que estableix la Llei 42/1975 de 19 de novembre, els vehicles abandonats tenen categoria de residus sòlids urbans, essent competència de l’Ajuntament la recollida i eliminació dels generats dintre el terme municipal de Vilanova i la Geltrú.

2. L’assumpció del caràcter residual comportarà que l’Ajuntament pugui adquirir la propietat sobre els vehicles objecte de l’abandonament, en els casos següents:

a) Quan el vehicle, per la seva aparença, faci suposar, a judici dels serveis municipals competents, una situació d’abandonament, i es compleixin els terminis i disposicions legals establerts.

b) Quan el propietari del vehicle fora d’ús el declari residual, la qual cosa comportarà la renúncia de la seva propietat a favor de l’Ajuntament.

CAPÍTOL V.  De l’aprofitament i de la recollida selectiva dels materials continguts en les deixalles
Art. 81

1. Un cop dipositades les escombraries i deixalles al carrer en els elements de contenció autoritzats, en espera d’ésser recollides pels serveis municipals, aquestes adquiriran, d’acord amb el que disposa la Llei 42/1975 de 19 de novembre sobre residus sòlids urbans, el caràcter de propietat municipal.

2. Als efectes de la recollida selectiva, la propietat municipal sobre les deixalles i residus sòlids urbans, a què fa referència el número 1 anterior, es fa plena en el moment en què els materials residuals són lliurats a la via pública.

3. Ningú no es pot dedicar a la recollida o aprofitament de les deixalles, escombraries i residus sòlids urbans, sense autorització prèvia municipal. Es prohibeix triar, classificar, i separar qualsevol mena de material residual dipositat a la via pública en espera de ser recollits pels serveis municipals, excepte que hom disposi de llicència expressa atorgada per l’Ajuntament.

Art. 82

Als efectes de la presents ordenança es considerarà selectiva la recollida, o el lliurament per separat, d’un o més materials residuals de les escombraries, duta a terme pels serveis municipals directament o per tercers –privats o públics- que prèviament hagin estat autoritzats expressament per l’Ajuntament.

Art. 83

L’Ajuntament, mitjançant els serveis municipals, podrà dur a terme quantes experiències i activitats en matèria de recollida selectiva tingui per convenients, introduint a l’efecte les modificacions necessàries en l’organització del servei de recollida de deixalles, d’acord amb el que s’estableix en el número 3 de l’Art. 85.

Art. 84

1. L’Ajuntament afavorirà i fomentarà les iniciatives privades o públiques per valoritzar els residus, que a judici dels serveis municipals tinguin possibilitats d’assolir resultats positius per a la Ciutat.

2. L’Ajuntament, en exercici de les seves potestats, i un cop escoltats els interessats, podrà establir el règim especial de beneficis fiscals, ajudes econòmiques, etc, destinats a possibilitar les campanyes de recollida selectiva de les deixalles.

CAPÍTOL VI.  Règim i horari de prestació dels serveis de recollida de deixalles
Art. 85

1. L’Ajuntament establirà la recollida de deixalles domiciliàries, en totes les seves modalitat, amb la freqüència que tingui per més adient per als interessos de la ciutat.

2. Els serveis municipals anualment faran pública la programació d’horaris i mitjans prevista per a la prestació dels serveis de recollida, amb indicació, per a tots i cada un dels barris de la ciutat, del calendari corresponent, d’acord amb les necessitats del servei.

3. L’Ajuntament podrà produir en tot moment les modificacions al programa de serveis de recollida que, per motius d’interès públic, tingui per convenients.

4. Els serveis municipals faran pública amb la suficient antelació qualsevol canvi d’horari, la forma o la freqüència de prestació del servei, excepció feta de les disposicions dictades per Alcaldia en situació d’emergència.

Art. 86

1. Quan la prestació del servei de recollida sigui nocturna, i excepció feta del que es desprengui de l’aplicació d’allò que s’assenyala en el número 2 de l’Art. 85, es prohibeix el lliurament de les deixalles al carrer abans de les 21 hores a l’estiu, i de les 20 hores a l’hivern.

2. A les zones de la ciutat on l’Ajuntament hagi establert la recollida mitjançant l’ús de contenidors fixos al carrer, s’autoritza el lliurament de deixalles durant tot el dia, i els usuaris hauran de tenir especial cura en el compliment de tot allò que al respecte prescriu l’Art. 73 de la present ordenança.

3. Els serveis municipals podran establir les modificacions d’horari que tinguin per convenient.

TÍTOL V

De la recollida, transport i abocament de terres i runes
CAPÍTOL I.  Condicions generals i àmbit d’aplicació
Art. 87

1. D’acord amb el que disposa el número 3 de l’Art. 1, del present Títol regularà en tot el que no està establert als Títols II i IV de les presents ordenances, les següents operacions:

a. El lliurament, càrrega, transport, acumulació i abocament dels materials residuals sòlids qualificats com a terres i runes.

b. La instal·lació a la via pública de contenidors per a obres, destinats a la recollida i transport de terres i runes.

2. Les disposicions d’aquest Títol V no regiran per a les terres i d’altres materials assimilables, quan siguin destinades a la venda o al subministrament per a treballs d’obra nova. Sí que seran d’aplicació Ordenances quant a la prevenció i correcció de l’embrutament de la via pública produït com a conseqüència de la seva càrrega, descàrrega i transport.

Art. 88

Als efectes de la Present ordenança tindran la qualificació de terres i runes els següents materials residuals:

1) Les terres, pedres i materials similars, provinents d’excavacions.

2) Els residus resultants de treballs de construcció, demolició, enderroc i, en general, tots el sobrants d’obres majors i menors.

3) Qualsevol material residual assimilable als anteriors i els que, en circumstàncies especials, determini l’alcaldia.

Art. 89

La intervenció municipal en matèria de terres i runes tindrà per objecte evitar que com a conseqüència de les activitats expressades es produeixi:

1) El seu abocament incontrolat, o realitzat de forma inadequada.

2) L’abocament en llocs no autoritzats

3) L’ocupació indeguda de terrenys o béns de domini públic.

4) El deteriorament dels paviments i restants elements estructurals de la Ciutat.

5) L’embrutament de la via pública i de les altres superfícies de la Ciutat i del Terme Municipals.

Art. 90

L’Ajuntament fomentarà que l’abocament de terres i runes es faci en els llocs que convinguin a l’interès públic i de manera que es possibiliti la recuperació d’espais denudats.

CAPÍTOL II.  De la utilització de contenidors per a obres
Art. 91

Als efectes de la present Ordenança es designa amb el nom de contenidors per a obres els recipients normalitzats especialment dissenyats per a ésser carregats i descarregats sobre vehicles de transport especial i destinats a la recollida dels materials residuals que s’especifiquen a l’Art. 88.

Art. 92

1. La col·locació de contenidors per a obres està subjecta a llicència municipal, la qual serà atorgada pels serveis municipals corresponents.
2. Els contenidors per a obres en l’interior acotat de les zones d’obres, no necessitaran llicència, però en tot el que resta, s’hauran d’ajustar a les disposicions de les presents ordenances.

3. Les Ordenances Fiscals regularan el pagament de la taxa corresponent a la col·locació dels contenidors per a obres a la via pública.

Art. 93

Els contenidors per a obres, solament podran ser utilitzats pels titulars de la llicència a què fa referència l’Art. 92 anterior.

Ningú que no hagi estat autoritzat pel titular de la llicència pot efectuar cap mena d’abocament en el contenidor. Els infractors seran sancionats.

Art. 94

Als efectes dels Arts.98 i 99 de la present Ordenança, els contenidors per a obres podran ser de dos tipus:  normals i especials.

Art. 95

1. Els contenidors per a obres estan obligats en tot moment a presentar en el seu exterior, de manera perfectament visible, el següent:

a. El nom o raó social i el telèfon del propietari o de l’empresa responsable.

b. El número de registre de l’industrial transportista i el número d’identificació del contenidor a què fa referència l’Art. 11, ambdós números facilitats pels serveis municipals.

c. L’indicatiu municipal corresponent al pagament de la taxa a què fa referència el número 3 de l’Art. 92.

2. Els contenidors per a obres, hauran d’estar pintats amb colors que destaquin la seva visibilitat.

Art.96

1. Un cop plens els contenidors per a obres s’hauran de tapar immediatament amb mitjans adients, de manera que no es produeixin vessaments de materials residuals a l’exterior.

2. Igualment és obligatori tapar els contenidors un cop acabat l’horari de treball, d’acord amb el que s’indica a l’Art. 112.

Art. 97

1. Les operacions d’instal·lació i retirada dels contenidors per a obres s’hauran de realitzar de manera que no causin molèsties als ciutadans.

2. Els contenidors d’obres s’hauran d’utilitzar o manipular de manera que el seu contingut no caigui a la via pública, o no pugui ser aixecat o escampat al vent. En cap cas el contingut de materials residuals excedirà el nivell més baix del seu límit superior.

3. En retirar el contenidor, el titular de la llicència d’obres haurà de deixar en perfectes condicions de netedat la superfície de la via pública ocupada.

4. El titular de la llicència d’obres serà responsable dels danys causats al paviment de la via pública, i haurà de comunicar-los immediatament als serveis municipals corresponents, cas que s’haguessin produït.

Art. 98

Als carrers normals amb calçada i voravies pavimentades només es permetrà la col·locació i utilització de contenidors normals. Els contenidors especials s’autoritzaran amb llicències especials, només en casos excepcionals degudament justificats, i sempre que es dipositin en àmplies zones lliures i sobre sòls sense pavimentar.  També podran utilitzar-se els contenidors especials en treballs vials que es situïn dintre de la zona tancada d’obres i sempre que la seva col·locació no suposi un increment de la superfície de la zona.

Art.99

1. Els contenidors se situaran, si això fos possible, a l’interior de la zona tancada d’obres, i, en altre cas, a les voravies de les vies públiques, quan aquestes tinguin tres o més metres d’ample.  En els altres casos, hom haurà de sol·licitar l’aprovació de la situació proposada.

2. En la seva col·locació hauran de ser observades, en tot cas, les prescripcions següents:

a. Se situaran preferentment davant l’obra a la qual serveixin, o tan a prop seu com fos possible.

b. S’hauran de situar de manera que no impedeixin la visibilitat dels vehicles, especialment en els encreuaments, respectant les distàncies establertes pel Codi de Circulació a efectes d’estacionament.

c. No podran situar-se als passos de vianants ni tampoc al seu davant, ni als guals, ni a les reserves d’estacionament i parada, excepte quan aquestes reserves hagin estat sol·licitades per a la mateixa obra, i tampoc en les zones de prohibició d’estacionament.

d. En cap cas podran ser col·locats total o parcialment, sobre les tapes d’accés de serveis públics, ni sobre les boques d’incendis, els clots dels arbres, ni en general, sobre cap element urbanístic, la utilització del qual pugui ser dificultada en circumstàncies normals o en cas d’emergència.

e. Tampoc no podran ser situats damunt les voravies l’amplada de les quals, un cop deduït l’espai ocupat per les tanques, en el seu cas, no permeti una zona de lliure pas d’un metre com a mínim, un cop col·locat el contenidor; ni a les calçades quan l’espai que resti lliure sigui inferior a 2,75m, en vies d’un sol sentit de marxa o de 6 m, en les vies de doble sentit.

3. En tot cas, seran col·locats de manera que el seu costat més llarg estigui situat en sentit paral·lel a la voravia.

4. Quan els contenidors es trobin a la calçada, hauran d’estar situats a 0,20 m, de la voravia, de manera que no impedeixin que les aigües superficials aconsegueixin i circulin pel regueró fins a l’embornal més proper, havent de ser protegit cada contenidor com a mínim per tres cons de tràfic col·locats a la via pública en línia obliqua pel costat més proper de la circulació al contenidor. 

5. A la voravia, hauran de ser col·locats a la vora d’aquesta, però sense que cap de les seves parts sobresurti de la línia d’encintat.

Art. 100

Quan els contenidors hagin de romandre al carrer durant la nit, a més del que s’especifica al número 2 de l’Art.95, hauran d’incorporar en el seu exterior els senyals reflectants o lluminosos suficients per a fer-los identificables.

Art. 101

Els contenidors per a obres seran retirats de la via pública:

1. Quan hagi expirat el termini de concessió de la llicència d’obres.

2. En qualsevol moment, a requeriment dels agents de l’Autoritat Municipal per raons d’interès públic.

3. Per al seu buidat, un cop omplerts, i sempre dintre el mateix dia en què s’ha produït la utilització. 

CAPÍTOL III.  Del lliurament i abocament de terres i runes
Art. 102

1. El lliurament de terres i runes per part dels ciutadans es podrà efectuar de les maneres següents:

a. Al servei de recollida de deixalles domiciliàries, mitjançant un element de contenció homologat, quan el volum diàriament lliurat no ultrapassi els 20 litres.

b. Directament en els contenidors d’obres, contractats al seu càrrec, col·locats a la via pública, respectant el que s’assenyala en l’Art. 93.

c. Directament en els llocs d’abocament definitiu habilitats pels serveis municipals, situats dintre o fora del Terme Municipal de Vilanova i la Geltrú, quan el volum del lliurament sigui igual o superior a 20 litres, siguin els materials residuals provinents d’obres majors o menors.

2. En tots els lliuraments de terres i runes a què fa referència al número 1 anterior, el promotor de l’obra serà responsable de l’embrutament ocasionat en la via pública, estant obligat a deixar net l’espai urbà afectat. 

Art. 103

1. En els casos assenyalats en els apartats b) i c) de l’Art. anterior serà preceptiu l’haver obtingut llicència municipal  d’obres.

2. Serà excepció al que disposa el número 1 anterior, el lliurament realitzat en els llocs d’acumulació de terres i runes establerts pels serveis municipals, quan el volum lliurat diàriament no ultrapassi els 120 litres, i sigui efectuat pels veïns de la ciutat, als quals, a efectes estadístics se’ls podrà exigir la identificació.

Art. 104

Es prohibeix l’evacuació de tota mena de deixalles i residus barrejats amb les terres i runes, excepció feta del que s’assenyala en l’apartat a) del número 1 de l’art.102. Els contraventors seran sancionats.

Art. 105

1. Quant al lliurament i l’abocament de runes i terres, es prohibeix:

a. Dipositar en els contenidors d’obres, residus que continguin matèries inflamables, explosives, nocives i perilloses; els susceptibles de putrefacció o de produir olors desagradables i tota mena de materials residuals que, per qualsevol causa, puguin causar molèsties als veïns o als usuaris de la via pública.

b. Dipositar mobles, estris, trastos vells i qualsevol material residual similar, en els contenidors per a obres.

c. Abocar-les en terrenys de domini públic municipal que no hagin estat expressament autoritzats per l’Ajuntament per a aquesta finalitat.

d. Abocar-les en terrenys de propietat particular o pública, excepte quan es disposi d’autorització expressa del titular del domini, que haurà d’acreditar-se davant l’Autoritat Municipal. 

2. En els terrenys de propietat particular o pública a què fa referència l’apartat d) anterior, encara que es disposi d’autorització del titular, es prohibirà l’abocament quan:

1. Es puguin produir alteracions substancials de la topografia del terreny, a menys que s’hagi atorgat llicència prèvia municipal.

2. A conseqüència de les operacions de descàrrega i abocament es puguin produir danys a tercers, al medi ambient, o veure’s afectada la higiene pública o l’ornat de la ciutat.

3. Els contraventors del que disposen els números 1 i 2 anteriors, seran sancionats. 

CAPITOL IV.  Del transport de terres i runes
Art. 106

1. El transport de terres i runes per les vies urbanes s’haurà de realitzar d’acord amb els horaris i itineraris fixats a l’efecte per l’Autoritat Municipal.

2. El que es disposa en les presents Ordenances s’entén sense perjudici del deure dels transportistes de donar compliment a allò que disposen el codi de la Circulació, la Llei d’Ordenació dels Transports Mecànics per carretera de 27 de desembre de 1947 i el Reglament per a la seva aplicació de 9 de desembre de 1949, per tant,  hauran d’anar proveïts de la corresponent targeta de transport quan aquests s’hagin de realitzar fora del casc urbà de la ciutat, així com l’Ordenança Municipal de circulació en el moment en què s’aprovi.

Art. 107

1. Els vehicles en què s’efectuï el transport de terres i runes reuniran les condicions adients per evitar el vessament del seu contingut sobre la via pública. 

2. En la càrrega dels vehicles s’adoptaran les precaucions necessàries per impedir l’embrutament de la via pública.

3. No es permet que els materials transportats ultrapassin les vores superiors dels vehicles. Tampoc es permet la utilització de suplements addicionals no autoritzats, per augmentar les dimensions, o capacitat de càrrega dels vehicles contenidors.

4. Els materials transportats s’hauran de cobrir o protegir, de manera que no es desprengui pols ni es produeixin vessaments de materials residuals.

Art. 108

1. Els transportistes de terres i runes, en el supòsit que la via pública s’embrutés com a conseqüència de les operacions de càrrega i transport, estan obligats a procedir a la neteja immediata del tram de via afectada.

2. També queden obligats a retirar en qualsevol moment, i sempre que siguin requerits per l’Autoritat Municipal, les terres i runes abocades en llocs no autoritzats.

3. Els serveis municipals podran procedir a la neteja de la via afectada i a la retirada dels materials abocats a què fan referència els números 1 i 2 anteriors, essent els costos corresponents del servei prestat imputats als responsables, sense perjudici de la imposició de la sanció corresponent.

4. Quant al número 3 anterior, en seran responsables solidaris els empresaris i promotors de les obres o treballs que hagin originat el transport de terres i runes.

5. La responsabilitat sobre l’última destinació de les terres i runes, s’acaba en el moment en què aquests materials siguin rebuts i descarregats en els equipaments autoritzats a l’efecte pels serveis municipals. 

Art. 109

1. Per tal d’assolir el corresponent número d’inscripció, els industrials transportistes de terres i runes que treballin a Vilanova s’hauran d’inscriure en el Registre establert a l’efecte per l’Ajuntament.

2. Així mateix,  els industrials a què fa referència el número 1 anterior estan obligats a la inscripció dels seus contenidors per a obres, a fi i efecte d’obtenir per a cada un d’ells el número d’identificació corresponent.

CAPÍTOL V.  Quant a la neteja, de les llicències d’obres
Art. 110

L’atorgament de la llicència d’obres quant a la producció de terres i runes, comportarà l’autorització corresponent per a : 

a. Produir la runa

b. Transportar les terres i runes per la ciutat, en les condicions establertes als articles 106, 107 i 108 de les presents Ordenances.

c. Descarregar-les en el lloc d’acumulació o abocament final de residus que a l’efecte serà indicat pels serveis municipals.

Art. 111

El pagament de la taxa corresponent a la llicència d’obres inclourà les càrregues fiscals municipals corresponents a:

a. El transport de les terres i runes per la ciutat.

b. El seu servei d’eliminació en el lloc situat dintre o fora del terme municipal de vilanova i la Geltrú, indicat pels serveis municipals.

CAPÍTOL VI.  Horari

Art. 112

1. El lliurament de terres i runes als serveis de recollida domiciliària a què fa referència el número 1 de l’Art. 102 es farà dintre de l’horari establert per a l’esmentat servei.

2. La deposició de terres i runes en els contenidors d’obres es farà dintre un horari, de manera que no causi molèsties al veïnat. 

TÍTOL VI

De la recollida i transport dels residus industrials i especials

CAPÍTOL I.  Condicions generals i àmbit d’aplicació.

Art.  113

1. D’acord amb allò que disposa el número 4 de l’Art. 1 d’aquestes Ordenances, el present Títol regularà les condicions en què es duran a terme, dintre del Municipi de Vilanova i la Geltrú, la recollida i el transport dels residus industrials i especials, siguin aquestes operacions efectuades pels serveis municipals o realitzades pels particulars. 

2. Als efectes d’aplicació de les Ordenances, s’entendrà per recollida i transport el conjunt d’operacions següents:

a. El lliurament de residus a la via pública.

b. La càrrega dels residus sobre el vehicle de transport, efectuada a l’interior de l’establiment lliurador o a la via pública. La càrrega s’entendrà igualment tant si es fa mitjançant el buidat de l’element contenidor dels residus en el camió, com si es procedeix a la seva càrrega directa.

c. El transport dels residus pròpiament dit, fins al punt de destinació autoritzat.

d. En el seu cas, les operacions corresponents al transvasament dels residus.


3. Tindran la categoria de residus industrials els que s’assenyalen en els números 1, 2 i 7 de l’Art. 57 d’aquestes Ordenances.

4. També tindran la categoria de residus industrials els residus urbans quan degut a les condicions de llur presentació, volum, pes, quantitat de lliurament diari, contingut d’humitat i d’altres, faci que a judici dels serveis municipals no puguin ésser objecte de la recollida de deixalles urbanes.

5. Tindran la categoria de residus especials els que s’assenyalen en els números 3, 4, 5 i 6 de l’Art. 57, d’aquestes ordenances, i tots els materials residuals que per indicació dels serveis municipals, determini l’Alcaldia.

Art. 114

1. Tindran la categoria de residus perillosos tots els materials residuals, industrials i especials que continguin algun dels contaminants prioritaris assenyalats a l’Annex núm. 2,  de les presents ordenances, en quantitat o concentració tals, que puguin entranyar risc per a l’home, la fauna o la flora.

2. També assoliran la categoria de residus perillosos tots els que presentin característiques de tòxics, verinosos, inflamables, explosius, corrosius, cancerígens o qualsevulla altra que comporti perill per a l’home o per al medi.

3. No són objecte de les presents Ordenances els residus radioactius. Per a aquests tipus de residus, s’estarà al que preveu la seva normativa específica.

Art. 115

1. A la via pública el lliurament i el transport de residus industrials i especials es farà sempre mitjançant elements de contenció o de transport perfectament tancats de manera que no es produeixin vessaments ni dispersions dels materials o de pols a l’exterior. De produir-se’n, els responsables tenen l’obligació de netejar l’espai ciutadà que s’hagués vist afectat, sense perjudici de la imposició de la corresponent sanció, ni de les responsabilitats civils o penals que se’n derivessin.

2. En el cas de presumpta responsabilitat criminal, l’Ajuntament formularà d’ofici la corresponent denúncia davant la jurisdicció penal. 

Art. 116

La càrrega de residus industrials i especials sobre el vehicle per al seu transport, es farà a l’interior de l’establiment lliurador.  Només en els casos perillosos o de manifesta impossibilitat podrà efectuar-se a la via pública, prèvia llicència municipal.

Art. 117

1. Els productors,  posseïdors i tercers autoritzats que produeixin, manipulin o transportin residus industrials i especials, estan obligats a facilitar a l’Ajuntament quanta informació se’ls demani sobre l’origen, naturalesa, composició característiques, quantitat, forma d’evacuació, sistemes de pretractament i de tractament definitiu, i destinació final dels seus residus.


Les despeses per anàlisis i informes aniran a càrrec dels propietaris.

2. Les persones a les quals obliga el número 1 anterior, estan així mateix obligades en tot moment a facilitar a l’Ajuntament les actuacions d’inspecció, vigilància i control que aquest tingui per convenient realitzar.

Art. 118

1. Assoliran el caràcter de propietat municipal, d’acord amb el que estableix la llei 42/1973, de 19 de novembre, els residus industrials i especials que hagin estat lliurats i recollits pels serveis municipals corresponents.

2. Als efectes de responsabilitat civil o penal, els residus industrials i especials recollits i transportats per tercers no tindran en cap cas caràcter de propietat municipal.

CAPÍTOL II.  De la prestació municipal del Servei de Recollida i Transport de Residus Industrials i Especials
Art. 119

1. La recollida i el transport dels residus industrials i especials pot ser duta a terme directament pels serveis municipals o per tercers degudament autoritzats.

2. La gestió dels residus industrials i especials podrà dur-se a terme per l’Ajuntament de forma directa o indirecta.

Art. 120

1. De conformitat amb la Llei 42/1975, de 19 de novembre, l’Ajuntament podrà exigir que per a la prestació dels serveis de recollida i transport de residus industrials i especials, els seus productors o posseïdors, efectuïn l’adequat tractament per tal de possibilitar la prestació del servei en condicions de total seguretat.

2. Els serveis municipals no acceptaran els residus industrials i especials que per la seva naturalesa o forma de prestació no puguin ser recollits pels serveis normals de l’Ajuntament.

3. Cas que el productor o posseïdor de residus a què fa referència el número 2 anterior, tingui necessitat d’evacuar-los ho comunicarà prèviament als serveis municipals, per tal que puguin determinar la forma de recollida, transport i tractament que tinguin per més adients.

Art. 121

El servei de recollida i transport de residus industrials i especials podrà prestar-se per l’Ajuntament amb caràcter continu o ocasional. Per a la prestació ocasional del servei, l’usuari formularà la corresponent petició als serveis municipals, els quals l’atendran per rigorós ordre de recepció, donant preferència als casos que puguin entranyar risc d’afecció a la salut pública o al medi ambient. 

Art. 122

Per la prestació del servei de recollida i transport de residus industrials i especials, els usuaris abonaran la taxa que al respecte fixi l’Ordenança Fiscal sobre Sanejament i Neteja.

CAPÍTOL III.  De la recollida i transport de residus industrials i especials que els particulars duguin a terme
Art. 123

1. La recollida i transport de residus industrials i especials duta a terme pels particulars subjecta a llicència municipal.

2. Així mateix, els particulars que recullin o transportin residus industrials i especials estan obligats a facilitar a l’Ajuntament la relació i les característiques dels vehicles afectes a dites operacions.

3. Els elements de càrrega, recollida i transport per a residus industrials i especials dels particulars, hauran de complir totes les condicions que la legislació vigent exigeix pel transport i la circulació,  en particular la Reglamentació del Transport de Mercaderies Perilloses per Carretera.

Art. 124

Els productors o posseïdors de residus industrials i especials que els lliuressin a un tercer que no hagi obtingut la llicència municipal de recollida i transport a què fa referència l’Art. 123, respondran solidàriament amb aquell de qualsevol dany que pugui produir-se a causa dels residus. També seran solidaris de la sanció que l’incompliment d’allò prescrit pogués comportar.

CAPÍTOL IV.  Dels residus perillosos

Art. 125

D’acord amb el que estableix la Llei 42/1975, de 19 de novembre, quan l’Ajuntament consideri que un determinat tipus de residu és perillós conforme al que assenyalen els números 1 i 2 de l’Art. 114 de les presents Ordenances, podrà exigir del seu productor o posseïdor que amb anterioritat a la recollida, sigui aquesta efectuada pels serveis municipals o per tercers autoritzats, realitzi el tractament necessari per eliminar la característica que li atorga la naturalesa de perillós, o per transformar-lo en un material tal que pugui ser recollit, transportat, tractat o eliminat, sense perill per a les persones, les coses o el medi ambient.

Art. 126

1. Els vehicles i mitjans de recollida i transport per a residus perillosos estan subjectes a revisió tècnica municipal que es durà a terme anualment, o en qualsevol moment a indicació de l’Autoritat Municipal.

2. L’Ajuntament per la seva pròpia autoritat o mitjançant denúncia a l’autoritat competent, procedirà a la immobilització d’aquells vehicles i càrregues que no reunint les condicions de seguretat adients poguessin entranyar greu perill per a la salut pública o per al medi ambient. 

TÍTOL VII

Del tractament i de l’eliminació de residus sòlids

CAPÍTOL I.  Condicions generals i àmbit d’aplicació
Art. 127

1. D’acord amb el que estableix el número 5 de l’Art.1, el present  Títol regularà les condicions per procedir al tractament i l’eliminació dels residus sòlids urbans, industrials i especials generats en el terme de Vilanova i la Geltrú, o que prèvia autorització del seu Ajuntament poguessin ésser tractats o eliminats en llurs instal·lacions i equipaments.

2. Queden exclosos de les normes d’aquest Títol: 

a. Els residus radioactius

b. Els residus generats com a conseqüència d’activitats mineres o extractives.

c. Els residus agrícoles i ramaders produïts en fase d’explotació

3. Quant als residus corresponents als apartats b) i c) del número 2 anterior, l’ajuntament, a proposta del serveis municipals, podrà establir normes especials per al seu tractament o eliminació. 

Art. 128

Als efectes d’aquestes Ordenances, tindran el caràcter de residus sòlids, entrant, per tant, dintre del seu àmbit d’aplicació, els següents materials:

a. Qualsevol material residual en estat sòlid, líquid o pastós, presentat dintre d’elements de contenció.

b. Els materials residuals en estat gasós que es lliurin degudament envasats.

c. Qualsevol material resultant d’un procés de fabricació, transformació, utilització, consum o neteja, que hagi estat abandonat, o que el seu productor o posseïdor destini a l’abandonament.

d. Tot bé moble, tota substància, matèria o producte, el productor o posseïdor del qual vulgui confiar al tractament residual o a la seva eliminació.

e. En general, tota mena de materials que tècnicament entren en l’àmbit de gestió dels residus sòlids.

Art. 129

1. Als efectes de les ordenances presents s’entendrà per tractament, el procés, o conjunt de processos, que es realitzin als materials residuals sota la tutela administrativa, que tinguin per objecte l’emmagatzematge, transvasament, triatge, classificació, reutilització i valorització dels residus, sigui coma matèries primeres, semielaborades, o per al seu aprofitament energètic.

2. També s’entendrà com a tractament totes les operacions destinades a assolir que els materials residuals puguin deposar-se o abocar-se en el medi natural en condicions tals que no es produeixin afeccions a les persones, les coses, els recursos naturals o el medi ambient. 

3. Per eliminació s’entendrà el confinament definitiu, o a llarg termini, dels residus en el terreny, o la seva destrucció mitjançant processos tèrmics, quan d’ells no se’n derivi cap mena d’aprofitament energètic.

Art. 130

1. De conformitat amb el que estableix la Llei 42/1975 de 19 de novembre, Llei 6/1982, Ordre de la Generalitat de Catalunya de 31 d’octubre de 1984 i altres disposicions, l’Ajuntament podrà exigir dels productors o posseïdors de residus que els lliurin als equipaments municipals en condicions tals que es possibiliti la prestació del servei de tractament o eliminació en totals condicions de seguretat per a les persones o per al medi.

2. Els equipaments municipals de tractament o eliminació de residus podran rebutjar la recepció de qualsevol mena de material residual que no compleixi, per la seva naturalesa o forma de presentació, les exigències que quant a la seva recepció s’haguessin establert. 

Art. 131

L’Ajuntament podrà obligar als productors o posseïdors de residus o a que els lliurin per a procedir al seu tractament o eliminació, als equipaments municipals habilitats a l’efecte, o als establiments industrials dels particulars amb els quals l’Ajuntament hagi establert el corresponent acord.

Art. 132

1. Es prohibeix tota forma d’abandonament dels residus.

2. Als efectes del que prescriuen les presents Ordenances, es reputarà d’abandonament tot acte que tingui com a resultat deixar incontroladament els materials residuals a l’entorn.

3. També es reputaran d’abandonament els actes tendents, sota l’encobriment d’una cessió a títol gratuït o no, a sostraure el seu propietari a les prescripcions de les presents Ordenances.

4. Els qui abandonin residus seran sancionats.

Art. 133

1. Qualsevol material que sigui objecte de les conductes que s’assenyalen als números 2 i 3 del precedent art. 132, assolirà el caràcter de residual, entrant en l’àmbit d’aplicació de les presents Ordenances.

2. Un cop recollits els materials residuals pels corresponents serveis municipals de recollida o lliurats per al seu tractament o eliminació en instal·lacions municipals, d’acord amb el que estableix la Llei 42/1975 de 19 de novembre i altres disposicions d’aplicació –llevat de disposició expressa per part de l’Ajuntament- assoliran el caràcter de propietat municipal. 

3. Al que prescriuen els números 1 i 2 precedents, en seran excepcions els residus objecte dels apartats a), b) i c), del número 2 de l’Art. 127.

Art. 134

Davant de residus abandonats els serveis municipals podran procedir a recollir-los, transportar-los i eliminar-los, imputant el cost dels serveis prestats als responsables, sense perjudici de la sanció que correspongui imposar ni de la reclamació de les responsabilitats civils o criminals derivades de l’abandonament.

Art. 135

El servei de tractament i eliminació de residus podrà ser prestat per l’Ajuntament per gestió directa o indirecta, mitjançant consorcis, concerts amb els particulars, servei mancomunat, o qualsevol altra fórmula que tingui per convenient.

Art. 136

1. L’Ajuntament podrà prestar el servei de tractament i eliminació amb caràcter continu o ocasional.

2. Per a la prestació ocasional del servei, l’usuari formularà la corresponent petició als serveis municipals, els quals l’atendran per rigorós ordre de recepció, donant preferència als casos que puguin constituir risc d’afecció a la salut púbica o al medi ambient.

3. L’autorització municipal per al lliurament continuat de residus podrà tenir vigència anyal.  Per al supòsit contemplat en el número  2 anterior, cada lliurament de residus  exigirà autorització expressa.

4. Serà excepció al que disposen els números 2 i 3 anteriors, el lliurament de residus que per a la seva naturalesa no comporti riscs, però sempre d’acord amb les indicacions que al respecte assenyalin en cada cas els serveis municipals.

Art. 137

1. L’ajuntament, en exercici de les seves potestats, afavorirà i fomentarà les iniciatives que, a judici dels serveis municipals, tinguin per objecte la recuperació i la valorització dels materials residuals.

2. Així mateix, l’Ajuntament afavorirà les iniciatives tendents a la reutilització dels recursos recuperats del residus, en la fabricació de nous béns. 

Art. 138

1. Per la prestació del servei del tractament i eliminació de residus, els usuaris abonaran la taxa corresponent que al respecte establirà l’Ordenança Fiscal corresponent.

2. Tindran el caràcter de taxa fiscal les tarifes que pel tractament o eliminació de cada tipus de residu s’estableixin en funció de les instal·lacions o equipaments municipals que s’utilitzin.

Art. 139

1. D’acord amb l’art. 117 de les presents Ordenances, tots els qui produeixin o siguin posseïdors de residus industrials i especials, estan obligats, també quan al seu tractament i eliminació, a facilitar a l’Ajuntament quanta informació se’ls sol·liciti sobre l’origen, naturalesa, composició, quantitat, forma de tractament, evacuació i destinació final dels residus.

2. Així mateix, vénen obligats a facilitar als serveis municipals les actuacions d’inspecció, vigilància i control que l’Ajuntament tingui per convenients.

CAPÍTOL II.  De la responsabilitat dels productors de residus

Art. 140

1. El productor o posseïdor serà responsable de tots els danys que els seus residus puguin produir, llevat que n’hagi fet lliurament a persona autoritzada per l’Ajuntament per a tractar-los o eliminar-los.

2. Els productors o posseïdors de residus que els lliurin per al seu transport, tractament o eliminació a un tercer no autoritzat seran responsables solidaris amb aquest de qualsevol perjudici que se’n pogués derivar.  Així mateix, respondran solidàriament de les sancions que procedeixi imposar-los.

3. Els que tractin o eliminin residus no seran responsables dels danys que s’hagin produït com a conseqüència de defenses d’informació sobre les característiques dels residus lliurats o de mala fe per part del productor o posseïdor. D’acord amb el que s’assenyala al número 2 anterior, en seran excepcions els casos en què l’eliminador de residus no disposi d’autorització municipal per desenvolupar la seva activitat.

4. Els productors o posseïdors de residus, salvat que els lliurin als serveis municipals o a tercers degudament autoritzats per l’Ajuntament, estan obligats a adoptar les mesures necessàries per assegurar-se que els seus residus són tractats o eliminats en condicions de total seguretat.

Art. 141

Davant la presumpta responsabilitat criminal a causa de l’abandonament de residus, l’Ajuntament formularà d’ofici la denúncia corresponent davant la Jurisdicció penal.

CAPÍTOL III.  De les llicències i autoritzacions
Art. 142

Qualsevol activitat que pugui produir residus dels qualificats com a perillosos, conforme al que estableix l’Art. 114 de les presents ordenances, haurà de demostrar en l’expedient de sol·licitud de llicència industrial que el problema del tractament o eliminació dels residus produïts està resolt en els condicions que s’assenyalen a la llei 42/1975 de 19 de novembre, al Reglament d’activitats de 30 de novembre de 1961, i al decret del Departament de Governació de la Generalitat 64/1982, i altres disposicions d’aplicació.

Art. 143

1. D’acord amb la Llei 42/1975 de 19 de novembre i amb el Reglament d’activitats de 30 de novembre de 1961, i altres disposicions d’aplicació, les activitats de tractament i eliminació de residus sòlids estan subjectes a llicència municipal.

2. La Llicència municipal a què fa referència el número 1 anterior, serà atorgada per l’Alcaldia, essent preceptiu l’informe positiu dels serveis municipals competents, per iniciar el desenvolupament de l’activitat.

3. Les instal·lacions o equipaments que desenvolupin activitats de tractament o eliminació de residus i que no disposin de la llicència municipal corresponent seran considerades com a clandestines, podent ésser immediatament clausurades, sense perjudici de les sancions que els corresponguin, ni de la reclamació per les responsabilitats que se n’haguessin derivat.

Art. 144

Les instal·lacions o equipaments dels particulars dedicades al tractament o a l’eliminació de residus estan subjectes a revisió tècnica municipal, revisió que es durà a terme en qualsevol moment a indicació de l’Autoritat Municipal.

Art. 145

1. La recepció de residus en els equipaments i instal·lacions municipals de tractament i eliminació exigeix autorització municipal prèvia.

2. L’autorització es considerarà atorgada tàcitament quan els residus siguin lliurats pels corresponents serveis municipals.

3. L’autorització haurà d’ésser expressa quan els residus siguin lliurats pels particulars, i en tots els casos quan es tracti de lliurament de residus industrials i especials dels que s’assenyalen en els números 1 i 2 de l’Article 114 de les presents Ordenances.

CAPÍTOL IV.  Dels dipòsits de residus pels particulars

Art. 146

1. Els particulars que individualment o col·lectivament – a l’empara de la llei 42/1975 de 19 de novembre i altres disposicions d’aplicació – vulguin fer-se directament el tractament d’eliminació dels seus residus, hauran d’obtenir la corresponent Llicència municipal.

2. L’Ajuntament podrà imposar l’obligació de constituir dipòsits o abocadors propis, o que procedeixin al tractament dels seus propis residus, als particulars que per raó justificada així poguessin fer-ho.

3. Les llicències atorgades per a l’Ajuntament per a la constitució d’un dipòsit o d’un abocador de residus podran ésser indefinides, temporals o eventuals. 

Art. 147

1. 
Es prohibeix l’eliminació mitjançant la deposició dels residus en terrenys que no hagin estat a l’efecte prèviament autoritzats per l’Ajuntament.

2. 
Als abocadors o dipòsits de residus dels particulars es prohibeix la descàrrega de qualsevol classe de residus diferents als que han estat motiu d’autorització.

Art. 148

1. L’Ajuntament afavorirà les iniciatives dels particulars a què fa referència el número 1 de l’Art. 146.

2. Per a l’obtenció de la Llicència municipal que estableix el número 1 de l’Art. 146, a la sol·licitud corresponent, els promotors n’hauran d’acompanyar el corresponent projecte signat per un tècnic competent, així com una avaluació de l’impacte ambiental que el dipòsit, abocador o instal·lació de tractament pogués produir sobre el medi. 

DISPOSICIÓ TRANSITÒRIA

En el termini de tres mesos comptats a partir de la promulgació de les presents Ordenances, l’Ajuntament establirà el corresponent Registre d’Industrials Transportistes de Terres i Runes, de Residus industrials i Agropecuaris, que treballen a Vilanova i la Geltrú.

A partir d’un mes de l’establiment del Registre en què fa referència al número 1 anterior, tots els Industrials Transportistes que realitzin activitats de recollida, càrrega, transports i abocament de terres i runes dintre el Terme Municipal de Vilanova i la Geltrú hauran d’haver-se inscrit en l’esmentat Registre.

També, i dintre el termini de dos mesos comptats a partir de l’establiment del Registre, els Industrials Transportistes afectats hauran d’haver obtingut el corresponent número municipal d’identificació pels seus contenidors per a obres.

DISPOSICIÓ ADDICIONAL

Previ acord, l’Ajuntament podrà realitzar subsidiàriament la neteja dels espais públics de la Ciutat, la titularitat dels quals es trobi físicament compartida amb altres òrgans i organismes de l’Administració.

En aquests supòsits, l’Alcaldia podrà establir amb l’Administració corresponent, els concerts que als efectes de l’interès públic i del benestar general resultin més adients. 

DISPOSICIÓ FINAL

En tot allò no establert en les presents Ordenances de la Neteja, serà d’aplicació la Normativa sobre transport, tractament i eliminació de residus, les disposicions promulgades al respecte per la Generalitat de Catalunya i la legislació de l’Estat.

DISPOSICIÓ DEROGATÒRIA

Queden derogades les Ordenances de Policia i Bon Govern d’aquest Ajuntament, de 10 d’abril de 1964, en tot allò que s’oposin a les presents Ordenances de la Neteja.

A N N E X O S

ANNEX Núm. 1

DEFINICIONS
APROFITAMENT, tractament dels residus de forma que es possibiliti la seva recuperació

BUJOL,  element de contenció de mida mitjana destinat a la recollida de deixalles, cubell

CALA, treball d’obra pública al carrer destinat a la reparació de la infraestructura de serveis: Llum, gas, telèfon.

CANALITZACIÓ, treball d’obra pública al carrer destinat a la construcció o col·locació de serveis públics: telèfon, gas, llum.

CARTELL, gran full manuscrit o imprès que s’encasta a una paret, columna, etc., per fer avinent alguna cosa al públic.  Anunci –imprès, pintat-, sobre paper o altre material d’escassa consistència.

COLUMNES ANUNCIADORES, instal·lacions propietat de l’Ajuntament amb la finalitat de servir de suport a la col·locació de cartells, tinguin o no forma de columna.

CONTENIDOR PER A DEIXALLES, element de contenció destinat a la recollida de les deixalles. Per extensió: bosses, bujols, cubells.

CONTENIDOR PER A OBRES, tipus especial de contenidors generalment de forma cúbica o troncopiramidal, amb capacitat entre 5 i 10 m3, destinat a la recollida i transport de terres i runes.

CONTENIDOR PER A TRASTOS,  tipus especial d’element de contenció per a residus, de gran capacitat – 12 m3-  destinat exclusivament a la prestació del servei de recollida de mobles i trastos vells.

DEIXALLES DOMICILIÀRIES, residus produïts com a conseqüència del consum dels habitatges dels ciutadans: restes de l’alimentació, envasos, ampolles, plàstics, papers, roba, sabates, etc., sempre que presentin un volum lliurat diàriament de fins a 60 litres.

DENSITAT DE LES DEIXALLES, s’entendrà que hi ha hagut augment de densitat de les deixalles, quan als efectes s’hagin utilitzat mitjans mecànics per a comprimir-les.

DETRITUS D’HOSPITALS, CLINIQUES I CENTRES ASSISTENCIALS, residus produïts com a conseqüència de l’activitat mèdica en aquests centres: benes, gases, apòsits, residus anatòmics, fàrmacs, agulles hipodèrmiques, etc.

DIPÒSIT, quant als residus, presenta dues accepcions:

· El seu emmagatzematge en espera d’ésser recollits o en espera de ser tractats.

· Forma d’eliminació per la seva incorporació al terreny: abocament controlat, deposicions.

ELIMINACIÓ, forma de tractament dels materials residuals que suposa:

· El seu confinament definitiu en el terreny, o 

· La seva destrucció per incineració.

EMBORNAL, cadascun dels forats de desguàs practicats a cada costat d’una calçada.

ESPAI PER A DEIXALLES,  local destinat en un edifici d’habitatges, local comercial o industrial, etc., a l’acumulació temporal de les deixalles i residus produïts. 

HOMOLOGACIÓ, acció d’homologar, és a dir de contrastar que un determinat útil s’ajusta a les prescripcions de normalització establertes. Homologació d’una bossa d’escombraries: acció de comprovar i afirmar que la bossa s’adequa a la norma. 

LLOCS D’ABOCAMENT DE TERRES I RUNES, espai destinat pels serveis municipals a l’abocament definitiu de terres i runes, obert al lliurament dels ciutadans quan es tracti de quantitats inferiors a 1 m3.
LLOC DE CONCENTRACIÓ DE TERRES I RUNES, espai de la ciutat destinat especialment pels serveis municipals a la concentració i lliurament per part dels ciutadans de terres i runes, en volums inferiors en cada cas a 1 m3.

NORMALITZACIÓ, acció de normalitzar. Conjunt de prescripcions, proves, assaigs, etc., destinats a que tos uns determinats elements compleixin iguals prescripcions.

“OCTAVILLA”, full volant. Full de propaganda que es llença o es reparteix pel carrer, fragment de paper, o de material anàleg lliurat als ciutadans a la via pública –o escampat en ella-, amb motiu de qualsevol manifestació pública o privada.

PANCARTA, cartell de tela, etc., sostingut per dos o més pals, que es porta en una manifestació, etc.  Anunci publicitari de gran format situat ocasionalment a la via pública.

PARC DE RECOLLIDA,  zona destinada pels serveis municipals a la concentració de residus sòlids.

PASSATGE PARTICULAR, zona de trànsit de vianants o vehicles que pertany a un edifici d’habitatges, fàbrica, local, o a diversos comunalment, i generalment no obert al públic. 

PINTADA,  acció de pintar:  l’efecte. / Resultat d’una acció manual amb pintura, guix, esprai, etc., sobre els murs i parets, voreres o calçades de la ciutat, o sobre els seus elements estructurals.

PRODUCTES PROCEDENTS DEL DECOMISSAMENT, materials destinats per les Autoritats a la seva destrucció a causa d’un acte de requisa previ: aliments en mal estat, productes de contraban, drogues, etc.

RECOLLIDA SECTORIAL, forma de recollir o lliurar els materials residuals específics, de manera que s’homogeneïtzi la seva producció: recollida de residus de mercat, d’olis vells, de pneumàtics usats, etc.

RECOLLIDA SELECTIVA,  forma de lliurar les deixalles per part dels ciutadans, de forma que es diferenciïn i es lliurin per separat un o més materials residuals constituents de les escombraries.  (Recollida selectiva de vidre, paper, de plàstics, etc.)

RESIDUS PERILLOSOS, tots els materials residuals que continguin un o més dels contaminants prioritaris consignats en l’Annex núm. 2. Per extensió, tots els residus tòxics, verinosos, inflamables, explosius, corrosius, etc.

RESIDUS RADIOACTIUS, residus capaços d’emetre radiacions ionitzants, d’acord amb el que s’estableix a l’Ordenança sobre el control de la contaminació per agents físics.

RÈTOL, inscripció que es posa a l’entrada, en un lloc visible, d’un establiment, oficina, via , etc., per assenyalar-la al públic. / Anunci fix o mòbil realitzat mitjançant pintura, rajoles i altres materials destinats a conferir-los la condició de llarga durada.

SITUACIÓ D’EMERGÈNCIA, estat de coses anòmal provocat per una catàstrofe o per una falla en els serveis públic ciutadans que obliga a prendre mesures extraordinàries que permetin recuperar la normalitat ciutadana.  Es declara i es deixa sense efecte mitjançant un Decret d’Alcaldia.

TRACTAMENT, s’entén per tractament dels residus el conjunt d’operacions destinades a obtenir el seu aprofitament o la seva eliminació.

TRAVESSERES, carrers transversals entre dos altres carrers.

VORADA, filera de pedres, maons, etc., que formen la vora o marge d’una andana o voravia, d’una calçada.

VORAVIA, part lateral d’un carrer, d’una via pública, generalment més alta que la calçada, destinada al pas de la gent que va a peu i per la qual no hi ha circulació de vehicles.

VORERA, voravia.
ZONES TERROSES, parts de la via pública destinades a l’estada dels ciutadans, i que, en contraposició amb les zones verdes, no estan cobertes de vegetació, sinó de terra, sorra, etc.

Per últim, la disposició derogatòria segona de l’Ordenança municipal de mesures per fomentar la Convivència i el Civisme estableix, amb caràcter general, que queden derogades totes les disposicions contingudes en aquesta ordenança que contradiguin l’esmentada Ordenança de Convivència i Civisme.
ANNEX Núm. 2

CONTAMINANTS PRIORITARIS

Llista de substàncies i materials tòxics i perillosos.

1. Arsènic i els seus compostos.

2. Mercuri i els seus compostos.

3. Cadmi i els seus compostos.
4. Tal·li i els seus compostos.
5. Beril·li i els seus compostos.
6. Compostos de crom hexavalent.
7. Plom i els seus compostos.
8. Antimoni i els seus compostos.
9. Fenols i compostos fenolats.
10. Cianurs orgànics i inorgànics.
11. Isocianats.
12. Compostos organo-halogenats, a excepció dels polímers inerts.

13. Dissolvents clorats.

14. Dissolvents orgànics.

15. Biocides i substàncies fito-farmacèutiques.

16. Residus procedents del refinament i destil·lació del petroli.

17. Compostos farmacèutics.

18. Peròxids clorats, perclorats i àcids.

19. Èters.
20. Substàncies químiques de laboratori no identificables i altres de noves els efectes de les quals sobre el medi ambient no són coneguts.

21. Asbest en pols i fibres.

22. Seleni i els seus compostos.

23. Tel·luri i els seus compostos.
24. Compostos aromàtics policíclics amb efectes cancerígens.

25. Carboxils metàl·lics.
26. Compostos solubles de coure.

27. Substàncies àcides o alcalines utilitzades en tractaments de superfície i d’acabament de metalls.

(Font:  Directiva del Consell de la CEE, núm. 78/3/9 de 20  de març de 1978)
ANNEX Núm. 3

ANUNCI

El Ple de l’Ajuntament de Vilanova i la Geltrú el dia 31 de juliol de 2006, va prendre, entre d’altres, l’acord de modificar diverses ordenances municipals. Modificació que es publica íntegrament als efectes previstos a l’art. 70.2 de la Llei 7/05, reguladora de les bases de règim local.

Annex A

ORDENANÇA DE NETEJA VIÀRIA

Quadre de Sancions

	Article infringit
	Conducta
	Grau de Sanció

	Article 9-1
	Llençar i abandonar deixalles a la via pública
	Lleu

	Article 9.2
	Minerals voluminosos o acumulació
	Greu

	Article 9.3
	Llençar cigars a les papereres
	Lleu

	Article 9.4
	Llençar deixalles des dels vehicles
	Lleu

	Article 9.5
	Espolsar roba, estores, des dels balcons o finestres
	Lleu

	Article 9.6
	Regar les plantes de l’exterior dels edificis, balcons
	Lleu

	Article 9.7
	Escopir i satisfer necessitats fisiològiques al carrer
	Lleu

	Article 18.1
	Fer abocaments a la via pública de qualsevol tipus de residu
	Lleu

	Article 18.2
	Acumular Materials de la construcció que excedeixin 1m3
	Greu

	Article 25. a)
	Buidar, abocar qualsevol tipus de materials residuals a la calçada i a la vorera, en clots, solars sense edificar i a la xarxa del clavegueram
	Greu

	Article 25. b)
	Buidar aigües brutes sobre la calçada, voreres, solars
	Lleu

	Article 25. c)
	Abocaments de productes industrials, líquid sòlid, que per la seva naturalesa pugui produir danys als paviments, afectar la seguretat o integritat de les persones i de les instal·lacions municipals –clavegueram i depuració-.
	Molt Greu

	Article 26. 1
	Abandonament de mobles i estris particulars a la via pública.
	Lleu

	Article 45. 3
	Pancartes, anuncis publicitaris de gran format, posats a la via pública per període superior a 15 dies.
	Lleu

	Article 45. 4
	Pintades sobre murs, vides o parets, voreres o  calçades
	Greu

	Article 45. 5
	Fulls diversos lliurats als ciutadans a la via pública amb motiu d’una manifestació pública o privada.
	Lleu


Quantia de les sancions

D’acord amb les potestats atribuïdes a l’Alcalde per la Llei de bases de règim local:

d) Les Lleus, amb multes de 30 fins a 300 euros.

e) Les Greus, amb multes de 301 fins a 600 euros.

f) Les Molt Greus, amb multes de 601 fins a 1.000 euros.

Graduació de sancions

1.  La imposició de les sancions previstes en aquest ordenança es guiaran per l’aplicació del principi de proporcionalitat i, en tot cas, es tindran en compte els criteris de graduació següent:

a) La gravetat de la infracció

b) L’existència d’intencionalitat

c) La naturalesa dels perjudicis causats

d) La reincidència

e) La reiteració

f) La capacitat econòmica de la persona infractora

2.  S’entén que hi ha reincidència quan s’ha comès en el termini d’un any més d’una infracció de l’ordenança i ha d’estar declarat per resolució ferma.

Hi ha reiteració quan la persona responsable ja ha estat sancionada per infraccions de les ordenances o quan s’estan instruint altres procediments sancionadors per infraccions d’aquesta Ordenança.
3.
En la fixació de les sancions de multa es tindrà en compte que, en tot cas, el compliment de la sanció no resulti més beneficiosa per la persona infractora que el compliment de les normes infringides.

4.
Quan, segons el previst en la present Ordenança, s’imposin sancions no pecuniàries, siguin alternatives o obligatòries, la determinació del seu contingut i durada es farà també, tenint en compte el principi de proporcionalitat i els criteris enunciats en els paràgrafs anteriors.

(Font:  Butlletí Oficial de Província de Barcelona Núm. 237 / Pàg. 70,  de 04/10/2006)
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=28
Es vota la proposta, la qual s’aprova amb el resultat següent:



Vots a favor:  CiU (9), PSC (7), PP (3) i ICV (2) = 21 vots



Abstencions:  CUP = 3 vots

29. 
Aprovació inicial, si escau, de la modificació de determinats articles de l’Ordenança del cementiri municipal.

Relació de fets

I. Atès que la vigent Ordenança reguladora del cementiri municipal estableix en els seus articles 2, 3, 18 i 19, les atribucions que correspon desenvolupar a l’Ajuntament i a l’ens gestor del servei. 

Concretament, aquests articles determinen:

“Article 2n.- Correspon al Municipi de Vilanova i la Geltrú, com a ens titular del servei:

a)  
La supervisió i tutela de la prestació del servei.

b) 
La resolució de tots els recursos, queixes i peticions que es presentin contra els actes de gestió del servei.

c)  
La modificació de la present Ordenança.

d) 
L’autorització i inspecció de les obres i instal·lacions de qualsevol classe que realitzin en el cementiri municipal els usuaris i el Gestor del servei.

e)  
Aprovar les tarifes del servei.

f)  
Acordar la subvenció que correspongui al servei, si les seves tarifes són deficitàries per imposició municipal.

g)  
Aprovar el pla anual d’obres i serveis presentat pel Gestor del Servei.

h) 
La resta d’atribucions que la legislació del règim local reserva als ens públics titulars dels serveis municipals.

Article 3r.- Correspon al Gestor del Servei.

a) 
L’organització, la gestió i la prestació del servei.

b) 
La neteja i conservació, cura i condicionament del cementiri.

c) 
Proposar a l’Ajuntament l’aprovació de les tarifes del servei.

d) 
El compliment de les normes sanitàries d’aplicació.

e) 
El nomenament, direcció i acomiadament del personal adscrit al servei.

f) 
La percepció de les tarifes abonades pels usuaris.

Article 18è.-  Correspon al Gestor del Servei:

a)  
Expedir els permisos d’inhumacions, exhumacions i trasllats.

b)  
Expedir la papereta de l’enterrament.

c)  
Portar el llibre registre d’enterraments i el fitxer de sepultures i nínxols.

d)  
Practicar els assentaments corresponents en tots els llibres registre.

e)  
Reconèixer els drets funeraris. 

f)  
Portar un Registre dels drets funeraris reconeguts i expedir els títols acreditatius d’aquests.

g) 
Formular a l’Ajuntament les propostes necessàries en relació amb aquells punts que es considerin oportuns per a la bona gestió dels serveis del cementiri.

h) 
Qualsevol altra funció relacionada amb els serveis del cementiri que no estigui atribuïda expressament a un altre òrgan municipal.

Article 19è.- Correspon, així mateix, al Gestor del Servei:

a)  
Instruir al personal del servei sobre la forma de portar els llibres registre i la resta de documentació corresponent al cementiri.

b)
Cursar les instruccions oportunes a l’encarregat general pel que fa a les matèries següents:  documentació del cementiri, coordinació d’aquesta obligació amb la gestió encomanada als serveis funeraris municipals i sobre el personal, condicionament, vigilància, neteja i funcionament del cementiri.

c)
Vigilar que el personal del cementiri compleixi fidelment les obligacions encomanades, i sancionar les faltes que cometin.

II. Atès que per tal de millorar la gestió i tramitació dels drets que afecten a les concessions administratives, resulta convenient modificar algun dels determinats articles per tal d’atribuir a l’Ajuntament la potestat de dictar els actes administratius necessaris pel reconeixement dels abans esmentats drets. 

En concret es proposa afegir dos apartats el h) i el i) de l’article segon, amb la següent redacció:

 “h) 
Reconèixer els drets funeraris relatius a l’adjudicació, transmissió, rectificació, modificació i declaració de caducitat de les concessions administratives.

  i) 
Tenir accés de forma directa al programa informàtic de gestió del llibre registre d’enterraments i el fitxer de sepultures i nínxols.” 

L’apartat h) passaria a ser l’apartat j).

Per tant, la redacció final de l’article seria la següent:

Article 2n.- Correspon al Municipi de Vilanova i la Geltrú, com a ens titular del servei:

a) 
La supervisió i tutela de la prestació del servei.

b) 
La resolució de tots els recursos, queixes i peticions que es presentin contra els actes de gestió del servei.

c) 
La modificació de la present Ordenança.

d) 
L’autorització i inspecció de les obres i instal·lacions de qualsevol classe que realitzin en el cementiri municipal els usuaris i el Gestor del servei.

e) 
Aprovar les tarifes del servei.

f) 
Acordar la subvenció que correspongui al servei, si les seves tarifes són deficitàries per imposició municipal.

g) 
Aprovar el pla anual d’obres i serveis presentat pel Gestor del Servei.

h)
Reconèixer els drets funeraris relatius a l’adjudicació, transmissió, rectificació, modificació i declaració de caducitat de les concessions administratives.
i) 
Tenir accés de forma directa al programa informàtic de gestió del llibre registre d’enterraments i el fitxer de sepultures i nínxols. 

j) 
La resta d’atribucions que la legislació del règim local reserva als ens públics titulars dels serveis municipals.

Pel que fa a l’art. 18, l’apartat e) s’eliminaria, quedant substituït pel següent text:

 “e) 
Preparar, tramitar i gestionar tota la documentació necessària perquè l’òrgan competent de l’Ajuntament procedeixi al reconeixement els drets funeraris relatius a l’adjudicació, transmissió, rectificació, modificació i declaració de caducitat de les concessions administratives.”
Igualment, en relació amb l’art. 18 f), s’eliminaria la part final, quedant redactat de la següent manera:

“f)   Portar un llibre de registre dels drets funeraris reconeguts”.

Per tant, l’art. 18 quedaria redactat de la següent manera:

Article 18è.-  Correspon al Gestor del Servei:

a)
Expedir els permisos d’inhumacions, exhumacions i trasllats.

b) 
Expedir la papereta de l’enterrament.

c) 
Portar el llibre registre d’enterraments i el fitxer de sepultures i nínxols.

d) 
Practicar els assentaments corresponents en tots els llibres registre.

e)
Preparar, tramitar i gestionar tota la documentació necessària perquè l’òrgan competent de l’Ajuntament procedeixi al reconeixement els drets funeraris relatius a l’adjudicació, transmissió, rectificació, modificació i declaració de caducitat de les concessions administratives.
f) 
Portar un llibre de registre dels drets funeraris reconeguts.

g) 
Formular a l’Ajuntament les propostes necessàries en relació amb aquells punts que es considerin oportuns per a la bona gestió dels serveis del cementiri.

h)
Qualsevol altra funció relacionada amb els serveis del cementiri que no estigui atribuïda expressament a un altre òrgan municipal.

Fonaments de dret

I. Correspon als municipis, d’acord amb l’art. 26 de la Llei 7/1985, de 2 d’abril, reguladora de les bases de règim local, la prestació de forma obligatòria del servei del cementiri.  

II. Corresponen als municipis, entre d’altres, les potestats reglamentàries i d’autoorganització (arts. 4.1 a) LBRL). Dins l’àmbit de la seva competència, i en l’exercici de l’activitat d’intervenció dels ens locals, aquests podran aprovar ordenances i reglaments (arts. 84.1 a) LBRL).

III. Aquestes ordenances tenen la naturalesa d’ordenança municipal, als efectes de llur aprovació i modificació, que es regeixen per la legislació aplicable en matèria de règim local.

IV. Els articles 60 a 66 del Reglament d’obres, activitats i serveis dels ens locals (aprovat per Decret 179/1995, de 13 de juny), i els articles 178 i 1749 del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril, regulen el procediment establert per a l’aprovació d’ordenances.

V. L’òrgan municipal competent per a l’adopció de l’acord d’aprovació inicial de la present ordenança és el Ple de l’Ajuntament, de conformitat amb l’article 22.2 d) de la Llei de bases de règim local. En el present cas, s’aprova per majoria simple (art. 65.2 ROAS).

VI. Per tot l’exposat, vista la proposta de l’esmentada ordenança, i de conformitat amb l’art. 25.1 de la Llei de bases de règim local, i els articles 66.1 i 66.2 del Decret legislatiu 2/2003, pel qual s’aprova el Text refós de la Llei municipal i de règim local de Catalunya, i vista la proposta de la Comissió Informativa de l’Àrea de Promoció de la Ciutat, aquest Ple de l’Ajuntament
ACORDA
“PRIMER. Aprovar inicialment la modificació dels següents articles de l’Ordenança del Cementiri municipal:

.- Article 2, afegint els apartats h) i i) i traslladar l’apartat h) a l’apartat j), segons el següent text:

  h)
Reconèixer els drets funeraris relatius a l’adjudicació, transmissió, rectificació, modificació i declaració de caducitat de les concessions administratives.
  i) 
Tenir accés de forma directa al programa informàtic de gestió del llibre registre d’enterraments i el fitxer de sepultures i nínxols. 

  j) 
La resta d’atribucions que la legislació del règim local reserva als ens públics titulars dels serveis municipals.

.- Article 18, apartats e) i f), que passaran a tenir la següent redacció:

  e)
Preparar, tramitar i gestionar tota la documentació necessària perquè l’òrgan competent de l’Ajuntament procedeixi al reconeixement els drets funeraris relatius a l’adjudicació, transmissió, rectificació, modificació i declaració de caducitat de les concessions administratives.
  f) 
Portar un llibre de registre dels drets funeraris reconeguts.

SEGON. Sotmetre a informació pública aquest acord mitjançant la seva publicació, durant trenta dies, al BOP (Butlletí Oficial de la Província), DOGC (Diari Oficial de la Generalitat de Catalunya), en un dels mitjans de comunicació escrita i al tauler d’edictes de la corporació, als efectes que es puguin formular al·legacions. Remetre posteriorment un exemplar a la Generalitat de Catalunya i a la Delegació de l’Estat de Catalunya.

TERCER. Considerar aprovada definitivament aquesta modificació si en el termini d’exposició al públic no es formula cap reclamació o al·legació.

QUART. Facultar l’alcaldessa perquè signi tots els documents que siguin necessaris per executar aquest acord.
CINQUÈ. La Comissió Informativa de Serveis a la Ciutat, en la qual s’integren les atribucions derivades del Cementiri municipal, en el moment que resulti d’aplicació aquesta modificació, haurà de designar un interlocutor tècnic amb el gestor del servei, l’empresa FUNERÀRIA VILANOVA, SAM, per facilitar l’aplicació de la present modificació i dels altres aspectes derivats de l’execució de l’ordenança.”
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=29
Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 del PSC, 3 del PP, 3 de la CUP i 2 d’ICV).

PROPOSICIONS DE L’ALCALDIA:

30.
verificació, si escau, del text refós del pla especial i catàleg de masies i cases rurals del sòl no urbanitzable de Vilanova i la Geltrú.
Relació de fets

I.- En data 24 de juliol de 2012, la Junta de Govern Local d’aquest Ajuntament va adoptar l’acord següent:

“PRIMER.- Aprovar inicialment el Pla Especial i catàleg de masies i cases rurals del sòl no urbanitzable de Vilanova i la Geltrú, elaborat per encàrrec d’aquest Ajuntament per part de l’equip redactor dirigit per l’arquitecte Sr. Josep Maria Pujol Torres, segons acord d’adjudicació de la Junta de Govern Local de data 16 de juny de 2009, de conformitat amb l’informe favorable del Cap de Servei d’Urbanisme incorporat a l’expedient, amb les consideracions que en el mateix s’efectuen.

SEGON.- En compliment dels objectius propis d’aquest document i a l’empara de l’establert a l’article 73.2 del Decret Legislatiu 1/2010, de 3 d’agost, pel qual s’aprova el text refós de la Llei d’Urbanisme de Catalunya (TRLUC), així com a l’art. 102 del Decret 305/2006, de 18 de juliol, pel qual s’aprova el Reglament de la Llei d’Urbanisme, la present aprovació d’aquest pla especial i catàleg comporta dins la totalitat de l’àmbit objecte d’aquest expedient la suspensió de la tramitació de qualssevol plans urbanístics derivats i d’instruments de gestió urbanística i d’urbanització, així com de l’atorgament de totes aquelles llicències, que contradiguin o no compleixin en ambdós supòsits amb la totalitat dels paràmetres tant de la normativa vigent, com de la proposada en dit pla. 

De conformitat amb l’article 74.1 TRLUC i l’article 103.3 del Decret 305/2006, de 18 de juliol, pel qual s’aprova el Reglament de la Llei d’Urbanisme, si amb anterioritat a l’aprovació inicial no s’hagués acordat la suspensió potestativa (com és el cas), la suspensió que s’acordi amb motiu de l’aprovació inicial pot tenir una durada màxima de dos anys. Els seus efectes s’extingiran en els supòsits previstos a l’article 103.4 del Reglament de la Llei d’Urbanisme. 

Un cop exhaurits els efectes de l’acord de suspensió, no se’n pot adoptar cap de nou, per al mateix àmbit i per a idèntica finalitat, fins que no hauran transcorregut tres anys des de la data d’exhauriment dels efectes (art. 74 TRLUC i 103.5 RLUC).

D’acord amb l’article 102.4 del Reglament de la Llei d’Urbanisme, mentre estigui suspesa la tramitació de procediments i l’atorgament de llicències en aplicació del que estableix l’article 73.2 de la Llei d’Urbanisme, es podrien tramitar els instruments o atorgar les llicències fonamentats en el règim vigent que siguin compatibles amb les determinacions del nou planejament inicialment aprovat, en el cas que, per la naturalesa dels canvis proposats, no es posi en risc l’aplicació del nou planejament, una vegada definitivament aprovat.

Tot això sens perjudici de la possible aplicació, en el que sigui escaient, de l’establert a la disposició addicional catorzena del TRLUC, en matèria de sol·licituds d’autorització d’usos i obres en sòl no urbanitzable i en sòl urbanitzable no delimitat i d’usos i obres provisionals.

TERCER.-  Publicar el present acord i sotmetre’l a informació pública pel termini d’UN (1) MES des de la darrera publicació obligatòria, de conformitat amb l’article 23 del Reglament de la Llei d’urbanisme i article 85 del Text refós de la Llei d’urbanisme. D’acord amb la Disposició Addicional desena del referit text refós, els terminis per a la tramitació i la resolució definitiva d’aquesta figura de planejament urbanístic s’amplien en un mes, en cas que coincideixin totalment o parcialment amb el mes d’agost.  

Simultàniament al tràmit d’informació pública, s’ha de sol·licitar un informe als organismes afectats per raó de llurs competències sectorials, els quals l’han d’emetre en el termini d’un mes, llevat que una disposició n’autoritzi un de més llarg (art. 85.5 TRLUC).  

QUART.- Notificar el present acord a l’arquitecte Sr. Josep Maria Pujol Torres. 

L’expedient restarà a disposició de qualsevol interessat en la Regidoria d’Urbanisme, Obres i Habitatge, carrer de Josep Llanza 1-7, 08800 Vilanova i la Geltrú (Barcelona), de 9:30 a 14:00, de dilluns a divendres.”

II.- L’esmentada aprovació inicial d’aquest instrument urbanístic es va sotmetre a exposició pública pel termini d’un mes des de la darrera publicació obligatòria, de conformitat amb l’article 23 del Reglament de la Llei d’urbanisme, i 85, 96 i Disposició Addicional Desena del Text refós de la Llei d’urbanisme, i es va publicar l’acord d’aprovació inicial en el Butlletí Oficial de la Província de Barcelona, de data 16 d’agost de 2012, i en el Diari de Vilanova, de data 10 d’agost de 2012, així com en el tauler d’edictes electrònic d’aquesta Corporació (des del 06/08/2012 fins el 05/10/2012, ambdós inclosos) i en la pàgina web municipal. D’acord amb la Disposició Addicional desena del referit text refós, els terminis per a la tramitació i la resolució definitiva d’aquesta figura de planejament urbanístic es van ampliar en un mes, en coincidir totalment o parcialment amb el mes d’agost.  

III.- En el decurs del dit termini d’exposició pública es van presentar els següents escrits d’al·legacions:

· Sr. Josep Lluís Bertran Soler (registre d’entrada núm. 2012020500, de 12/09/12).

· Sra. Maria Pilar de Ochoa i de Cabanyes (registre d’entrada núm. 2012021638, de 26/09/12). 

· Sra. Mary Ann Abejuro i Sr. Fernando Gil de Bernabé i Varela (registre d’entrada núm. 2013005211, de 22/02/13).

· Sr. José Luis Díaz Ibáñez (registre d’entrada núm.  2013010007, de 15/04/13).

· Sres. Yolanda, Mª José i Núria Carbonell Guillamont (registre d’entrada 2014008974, de 27/03/14).

· Sra. Mireia Matabosch Oliveras i Sr. José Luis de la Torre (registre d’entrada núm. 2014017175, de 10/06/14).

IV.- Simultàniament al tràmit d’informació pública, es van sol·licitar informes als organismes afectats per raó de llurs competències sectorials, obtenint-se els següents informes durant la tramitació, segons consta a l’expedient:

- 
Informe favorable de la Direcció General de Desenvolupament Rural (registre d’entrada núm. 2012021386, de 24/09/12), recomanant la exclusió de les fitxes mencionades a l’apartat 4t.

- 
Informe favorable de la Direcció General d’Ordenació del Territori i Urbanisme – Servei de Costes (registre d’entrada 2012023938, de 22/10/12), amb la condició d’incorporar al document les prescripcions esmentades en el mateix.  

- 
Informe favorable de l’Institut Geològic de Catalunya (registre d’entrada núm. 2012023939, de 22/10/12).

- 
Informe favorable de la Direcció General d’Ordenació del Territori i Urbanisme d’impacte i integració paisatgística (registre d’entrada núm. 2012025464, de 07/11/12).

- 
Informe favorable de la Direcció General de Turisme (registre d’entrada núm. 2012025730, de 09/11/12), amb les observacions que es formulen en el mateix. 

- 
Informe favorable de la Gerència de Serveis d’Espais Naturals de la Diputació de Barcelona (registre d’entrada núm. 2012025796, de 12/11/2012), condicionat a la incorporació de les prescripcions exposades en el mateix. 

- 
Informe favorable del Departament de Cultura (registre d’entrada núm. 2012029380, de 27/12/12), condicionat a què s’incorporin les prescripcions esmentades en el mateix.

- 
Informe favorable de l’Agència Catalana de l’Aigua (registre d’entrada núm. 2013002482, de 31/01/13), amb les consideracions que s’efectuen en el mateix.

- 
Informe favorable del Servei Territorial de Carreteres a Barcelona (registre d’entrada núm. 2013009029, de 04/04/13), amb les condicions que figuren en el mateix. 

- 
Informe favorable de la Gerència de Serveis d’Infraestructures Viàries i Mobilitat de la Diputació de Barcelona (registre d’entrada núm. 2013013603, de 21/05/13), condicionat a les observacions exposades en el mateix. 

Figuren també a l’expedient, a sol·licitud expressa d’aquest Ajuntament, informes favorables del Servei de Costes (registre d’entrada núm. 2013028561, de 13/11/13) i de la Direcció General d’Urbanisme (registre d’entrada núm. 2013028860, de 15/11/13), sobre la possibilitat d’admissió dels usos hoteler i restauració en la finca anomenada “Xalet del Nin”, amb els termes que es deriven de dits informes.

V.- Figura incorporat a l’expedient l’informe tècnic del Cap de Servei d’Urbanisme sobre les al·legacions presentades durant el tràmit d’exposició pública, així com sobre les consideracions i condicions que es deriven dels informes sectorials lliurats amb ocasió de la present tramitació, als efectes del present tràmit d’aprovació provisional.

D’acord amb el referit informe, les modificacions efectuades sobre el Pla Especial i Catàleg aprovat inicialment, resultant de l’estimació, parcial o total, d’al·legacions, així com de la incorporació en el referit instrument de planejament de les prescripcions i consideracions que es deriven dels informes sectorials dels organismes afectats, no suposa la introducció de canvis substancials en el pla aprovat inicialment i exposat al públic, en els termes previstos a l’article 112 del Reglament de la Llei d’Urbanisme (Decret 305/2006, de 18 de juliol).  

VI.- Per tot l’exposat, en data 7 de juliol de 2014 el Ple de l’Ajuntament va adoptar l’acord següent:

“PRIMER.- Estimar, total o parcialment, i desestimar, total o parcialment, les al·legacions presentades durant el tràmit d’informació pública contra l’acord de la Junta de Govern Local de data 24 de juliol de 2012 d’aprovació inicial del Pla Especial i catàleg de masies i cases rurals del sòl no urbanitzable de Vilanova i la Geltrú, de conformitat amb l’informe del cap del Servei d’Urbanisme incorporat a l’expedient.

SEGON.- Incorporar en el referit instrument de planejament les prescripcions i consideracions que es deriven dels informes sectorials lliurats amb ocasió de la present tramitació, d’acord amb l’informe del cap del Servei d’Urbanisme incorporat a l’expedient.

D’acord amb el referit informe, les modificacions efectuades sobre el Pla Especial i Catàleg aprovat inicialment, resultant de l’estimació, parcial o total, d’al·legacions, així com de la incorporació en el referit instrument de planejament de les prescripcions i consideracions que es deriven dels informes sectorials dels organismes afectats, no suposen la introducció de canvis substancials en el pla aprovat inicialment i exposat al públic, en els termes previstos a l’article 112 del Reglament de la Llei d’Urbanisme (Decret 305/2006, de 18 de juliol).  

TERCER.- Aprovar provisionalment el Pla Especial i catàleg de masies i cases rurals del sòl no urbanitzable de Vilanova i la Geltrú, de conformitat amb l’informe favorable del cap del Servei d’Urbanisme incorporat a l’expedient.

QUART.- Trametre el present acord, juntament amb una còpia de l’expedient administratiu complet, tres exemplars del document de Pla Especial, degudament diligenciats, així com una còpia del dit document en suport informàtic, a la Comissió Territorial d’Urbanisme de Barcelona, per a la seva aprovació definitiva.

CINQUÈ.- Donar a aquest acord la publicitat que sigui preceptiva i notificar-lo als interessats que figuren a l’expedient, així com als organismes afectats, amb còpia de l’informe del cap del Servei d’Urbanisme incorporat a l’expedient.”

VII.- Posteriorment, en data 6 de novembre de 2014, la Comissió Territorial d’Urbanisme de Barcelona va acordar l’aprovació definitiva de dit Pla Especial i catàleg de masies i cases rurals del sòl no urbanitzable de Vilanova i la Geltrú, supeditant-ne la publicació en el DOGC i consegüent executivitat fins a la presentació d’un text refós, verificat per l’òrgan que ha atorgat l’aprovació provisional, on s’incorporin les prescripcions relacionades en dit acord.

Segons dit acord, el text refós inclourà el text de les normes urbanístiques i els plànols d’ordenació en suport informàtic i en format editable de tractament de textos, en compliment de l’article 17.6 del Reglament de la Llei d’urbanisme, aprovat pel Decret 305/2006, de 18 de juliol, i de l’ordre PTO/343/2005, de 27 de juliol, per la qual s’estableixen els requeriments tècnics de la presentació, en suport informàtic, de les normes urbanístiques de les figures de planejament urbanístic als òrgans de la Generalitat de Catalunya competents per a la seva aprovació definitiva.

Així mateix, en compliment del referit acord, en data 27 de febrer de 2015 es va remetre ofici mitjançant el qual es recaptava informe de l’Oficina Territorial d’Acció i Avaluació Ambiental, adjuntant còpia de l’esmentat pla especial i catàleg. Dit Ofici va tenir entrada en el Departament de Territori i Sostenibilitat en data 2 de març de 2015 (registre d’entrada núm. 0386E/17351/2015). Transcorregut sobradament el termini d’un mes per emetre l’informe previst a l’article 85.5 TRLUC, es poden prosseguir les actuacions, segons l’art. 83.3 de la Llei 30/1992, de 26 de novembre, de règim jurídic de les administracions públiques i del procediment administratiu comú.   

VIII.- En compliment de dites prescripcions assenyalades en l’acord d’aprovació definitiva de la Comissió Territorial d’Urbanisme de Barcelona de data 6 de novembre de 2014, ha estat elaborat el document de text refós d’aquest Pla Especial i catàleg de masies i cases rurals del sòl no urbanitzable de Vilanova i la Geltrú, per part de l’equip redactor dirigit per l’arquitecte Sr. Josep Maria Pujol Torres, presentat en aquest Ajuntament en data 27 d’abril de 2015 (registre d’entrada núm. 2015011819) e informat favorablement pel Cap de Servei d’Urbanisme, segons informe favorable incorporat a l’expedient.   

Fonaments de dret

1.- Arts. 85, 96, 106 i 107 del Decret legislatiu 1/2010, de 3 d’agost, que aprova el Text refós de la Llei d’urbanisme de Catalunya, i l’article 17.6  del Reglament de la Llei d’urbanisme (aprovat per Decret 305/2006, de 18 de juliol).

2.- L’ordre PTO/343/2005, de 27 de juliol, per la qual s’estableixen els requeriments tècnics de la presentació, en suport informàtic, de les normes urbanístiques de les figures de planejament urbanístic als òrgans de la Generalitat de Catalunya competents per a la seva aprovació definitiva,

3.- L’òrgan municipal competent per a l’adopció d’aquest acord és el Ple de l’Ajuntament, de conformitat amb l’article 22.2 c) de la Llei de bases de règim local, en relació amb l’article 85. 1 del Decret legislatiu 1/2010, de 3 d’agost, pel qual s’aprova el Text refós de la Llei d’urbanisme. 

D’acord amb l’article 114.3 k) del Text refós de la Llei municipal i de règim local de Catalunya (aprovat per Decret Legislatiu 2/2003, de 28 d’abril), el referit acord requereix el vot favorable de la majoria absoluta del nombre legal de membres de la corporació.
Per tot l’exposat, vist el document de Text refós d’aquest d’aquest Pla Especial i catàleg de masies i cases rurals del sòl no urbanitzable de Vilanova i la Geltrú, l’informe tècnic favorable del cap del Servei d’Urbanisme i l’informe jurídic incorporats a l’expedient, i de conformitat amb el Decret legislatiu 1/2010, de 3 d’agost, pel qual s’aprova el Text refós de la Llei d’urbanisme i el Reglament que la desenvolupa, i vista la proposta de la Comissió Informativa de Serveis a la Ciutat, aquest Ple de l'Ajuntament
ACORDA
“PRIMER. Verificar el Text refós del Pla Especial i catàleg de masies i cases rurals del sòl no urbanitzable de Vilanova i la Geltrú, aprovat provisionalment pel Ple de l’Ajuntament en data 7 de juliol de 2014 i definitivament per la Comissió Territorial d’Urbanisme de Barcelona, en data 6 de novembre de 2014, que incorpora el compliment de les prescripcions contingudes en el referit acord d’aprovació definitiva de la Comissió Territorial d’Urbanisme de Barcelona.
SEGON. Trametre a la Comissió Territorial d’Urbanisme de Barcelona el present acord, juntament amb el Text refós verificat, degudament diligenciat, que inclou el text de les normes urbanístiques i els plànols d’ordenació, per triplicat i en suport informàtic i en format de tractament de textos, per a la seva publicació en el DOGC i consegüent executivitat.

TERCER. Notificar el present acord als interessats que consten a l’expedient, amb expressió dels recursos que siguin escaients.”
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=30
Per a l’aprovació d’aquest dictamen es requereix majoria absoluta.

Es vota la proposta, la qual s’aprova per unanimitat dels presents, amb un total de 24 vots (9 vots de CiU, 7 del PSC, 3 del PP, 3 de la CUP i 2 d’ICV).

 31.
Aprovació inicial, si escau, de l’Ordenança municipal reguladora dels suports publicitaris.

Relació de fets

I.- La instal·lació de suports publicitaris al nostre municipi suposa un impacte visual quina importància és, almenys, equiparable a les qualitats formals de les edificacions que configuren la imatge urbana de les ciutats. L’important creixement de la publicitat que s’està produint en els darrers temps, i la creixent evolució en les tipologies d’activitats que es desenvolupen en la nostra vila, sovint provoca un deteriorament del paisatge urbà i un increment de les molèsties als ciutadans, si es distribueix i es difon sense adoptar les mesures adequades per evitar-ho.  

En conseqüència, es planteja la necessitat d’implementar una reglamentació especifica i detallada per regular tant els suports publicitaris com les diferents tipologies de publicitat dinàmica o estàtica, amb la voluntat de tenir cura i de protegir el paisatge urbà, contribuint així a la millora de l’impacte que comporten aquests elements publicitaris, alhora que es potencia l’educació ambiental en tot el que pugui tenir relació amb l’activitat publicitària. D’aquesta manera, es tracta de donar resposta a la creixent demanda ciutadana respecte al problema que representa la deficitària regulació de l’activitat publicitària existent fins el moment.

Fins a l’actualitat, han transcorregut més de trenta anys des de la vigència de l’Ordenança municipal sobre publicitat de 20 de desembre de 1984, la qual, com és lògic, ha esdevingut obsoleta i insuficient com a conseqüència tant de l’evolució del marc legislatiu i normatiu aplicable com de l’esmentada proliferació del propi sector de la publicitat. Així, mentre aquesta antiga ordenança proposava un tractament homogeni per a tot el municipi en allò relatiu a l’impacte visual provocat pels elements de publicitat estàtica, la nova ordenança planteja un escenari amb diferents nivells de protecció del paisatge urbà, en funció de la zona de què es tracti. Així, a tall d’exemple, el nivell d’exigència dels elements de publicitat a la rambla Principal serà més elevat que l’exigit a un polígon industrial. 

Un altre aspecte a destacar és la necessitat de reglamentar condicions per regular la publicitat, tant dinàmica com estàtica, que en aquests últims anys ha evolucionat molt en les formes que utilitzen els emprenedors per fer arribar a la ciutadania la informació sobre els seus productes, creant tot tipus de reclam publicitari que és necessari reglamentar per mantenir una homogeneïtat en la estètica del paisatge urbà de la nostra vila, i que l’ordenança vigent no resol adequadament en aquest aspecte, la qual cosa provoca disfuncions en la tramitació de les diferents ocupacions de la via pública, així com de les llicències i règims comunicats que es sol·licitin. 

Amb la present ordenança es pretén, doncs, donar resposta a les esmentades necessitats, amb l’objectiu primordial de regular les condicions d’instal·lació dels elements  publicitaris així com les condicions en que s’ha de sotmetre la publicitat en la via pública del nostre terme municipal, ajustant-se també a les previsions establertes en el Pla General d’Ordenació municipal, el planejament urbanístic derivat que sigui d’aplicació, així com a la legislació urbanística i sectorial vigent i aplicable.

II.- Vist el text d’ordenança municipal reguladora dels suports publicitaris a Vilanova i la Geltrú, incorporat a l’expedient, informat favorablement per la Comissió Informativa de Serveis a la Ciutat, exercint prèviament les funcions de Comissió d’estudi previstes a l’article 62 del Reglament d’Obres, Activitats i Serveis dels ens locals.

Fonaments de dret

I.- D’acord amb les competències municipals en matèria d’urbanisme i medi ambient urbà (articles 25.2 a) i b) de la Llei de bases de règim local).

II.- Correspon als municipis, entre d’altres, les potestats reglamentàries i d’autoorganització. Dins l’àmbit de la seva competència, i en l’exercici de l’activitat d’intervenció dels ens locals, aquests podran aprovar ordenances i reglaments (arts. (arts. 4.1 a) i 84.1 a) de la Llei de bases de règim local, i 8.1 a) i 178 del Text refós de la Llei municipal i de règim local de Catalunya, aprovat per Decret legislatiu 2/2003, de 28 d’abril). 

Aquestes ordenances tenen la naturalesa d’ordenança municipal, als efectes de llur aprovació i modificació, que es regeixen per la legislació aplicable en matèria de règim local.

III.- L’aprovació de les ordenances i reglaments locals s’ha d’ajustar al procediment previst a l’article 178 del Text refós de la Llei municipal i de règim local de Catalunya (en desplegament de l’article 49 de la Llei de bases de règim local), i requereix l’informe previ de secretari i interventor en els supòsits que contempla l’article 179 de dit text refós. 

Els articles 60 a 66 del Reglament d’obres, activitats i serveis dels ens locals (aprovat per Decret 179/1995, de 13 de juny), desenvolupen el procediment establert per a l’aprovació de les ordenances i reglaments.

IV.- L’òrgan municipal competent per a l’adopció de l’acord d’aprovació inicial de la present ordenança és el Ple de l’Ajuntament, de conformitat amb l’article 22.2 d) de la Llei de bases de règim local. En el present cas, s’aprova per majoria simple (art. 65.2 ROAS).

Per tot l’exposat, vista la proposta de l’esmentada ordenança, i l’informe jurídic incorporat a l’expedient, i de conformitat amb l’art. 25.1 de la Llei de bases de règim local, i els articles 66.1 i 66.2 del Decret legislatiu 2/2003, pel qual s’aprova el Text refós de la Llei municipal i de règim local de Catalunya, i vista la proposta de la Comissió Informativa de l’Àrea de Serveis a la Ciutat, havent exercit prèviament les funcions de Comissió d’estudi previstes a l’article 62 del Reglament d’obres, activitats i serveis dels ens locals, aquest Ple de l’Ajuntament
ACORDA
“PRIMER. Aprovar inicialment la proposta d’Ordenança municipal reguladora dels suports publicitaris a Vilanova i la Geltrú.

SEGON. Publicar el present acord en el Butlletí Oficial de la Província, en el Diari Oficial de la Generalitat de Catalunya, en un dels diaris de premsa periòdica de més divulgació en l’àmbit municipal, en el tauler d’edictes de la Corporació i en la web municipal d’aquest Ajuntament, i sotmetre’l a informació pública, juntament amb el text íntegre de la proposta d’ordenança, pel termini de TRENTA (30) DIES HÀBILS, d’acord amb l’article 63.2 del Reglament d’obres, activitats i serveis dels ens locals (aprovat per Decret 179/1995, de 13 de juny), durant el qual es podran presentar reclamacions i al·legacions.

El termini d’informació pública començarà a comptar des de l’endemà de la darrera de les publicacions oficials abans esmentades.

L’expedient restarà a disposició de qualsevol persona interessada en el Servei de Llicències i Disciplina de la Regidoria d’Urbanisme, Obres i Habitatge, ubicat al carrer Llanza, 7 primer pis, 08800 Vilanova i la Geltrú (Barcelona).

TERCER. Disposar que en el supòsit que no es presentin reclamacions o al·legacions, s’entendrà definitivament aprovada l’Ordenança, un cop transcorregut el termini d’informació pública, sense cap tràmit ulterior (art. 65.1 ROAS). En cas contrari, caldrà adoptar un acord exprés pel Ple de l’Ajuntament, per aprovar-la definitivament.

Un cop aprovada definitivament, l’ordenança es publicarà de la forma següent:

c) Al tauler d’edictes i al BOP: el text dels acords plenaris adoptats, així com el text íntegre de l’ordenança.
d) Al DOGC: la referència del BOP on s’hagi fet la publicació municipal anteriorment esmentada.”
ORDENANÇA MUNICIPAL REGULADORA

DE SUPORTS PUBLICITARIS

PREÀMBUL 

La instal·lació de suports publicitaris al nostre municipi suposa un impacte visual que té una vital importància en la configuració de la imatge urbana de la ciutat.  L’important creixement de publicitat que s’està produint en els darrers temps, i la creixent evolució en les tipologies d’activitats que es desenvolupen en la nostra vila, sovint provoca una amalgama d’imatges i colors que si no es regula pot arribar a deteriorar el paisatge urbà, així com una  excessiva insistència de publicitat dinàmica, lluminosa, etc també pot provocar molèsties als ciutadans.  

En conseqüència, es planteja la necessitat d’implementar una reglamentació específica i detallada per regular tant els suports publicitaris com les diferents tipologies de publicitat dinàmica o estàtica, amb la voluntat de tenir cura i de protegir el paisatge urbà, contribuint així a la millora de l’impacte que comporten aquests elements publicitaris, alhora que es potencia l’educació ambiental en tot el que pugui tenir relació amb l’activitat publicitària. D’aquesta manera, es tracta de donar resposta a la creixent demanda ciutadana respecte al problema que representa la deficitària regulació de l’activitat publicitària existent fins al moment.

Fins a l’actualitat, han transcorregut més de trenta anys des de la vigència de l’ordenança municipal sobre publicitat de 20 de desembre de 1984, la qual, com és lògic, ha esdevingut obsoleta i insuficient com a conseqüència tant de l’evolució del marc legislatiu i normatiu aplicable com de l’esmentada proliferació del propi sector de la publicitat. Així, mentre aquesta antiga ordenança proposava un tractament homogeni per a tot el municipi en allò relatiu a l’impacte visual provocat pels elements de publicitat estàtica, la nova ordenança planteja un escenari amb diferents nivells de protecció del paisatge urbà, en funció de la zona de què es tracti. Així, a tall d’exemple, el nivell d’exigència dels elements de publicitat a la rambla Principal serà més elevat que l’exigit a un polígon industrial. 

Un altre aspecte a destacar és la necessitat de reglamentar condicions per regular la publicitat, tant dinàmica com estàtica, que en aquests últims anys ha evolucionat molt en les formes que utilitzen els emprenedors per fer arribar a la ciutadania la informació sobre els seus productes, creant tot tipus de reclam publicitari que és necessari reglamentar per mantenir una homogeneïtat en l’estètica del paisatge urbà de la nostra vila, i que l’ordenança vigent no resol adequadament en aquest aspecte, la qual cosa provoca disfuncions en la tramitació de les diferents ocupacions de la via pública, així com de les llicències i règims comunicats que es sol·licitin. 

Amb la present ordenança es pretén, doncs, donar resposta a les esmentades necessitats, amb l’objectiu primordial de regular les condicions d’instal·lació dels elements  publicitaris, així com les condicions a què s’ha de sotmetre la publicitat en la via pública del nostre terme municipal, ajustant-se també a les previsions establertes en el Pla General d’Ordenació municipal, en el planejament urbanístic derivat que sigui d’aplicació, així com en la legislació urbanística i sectorial vigent i aplicable.

TÍTOL PRELIMINAR : Normes de Caràcter general

Article 1.

La present ordenança té per objecte regular les condicions d’instal·lació dels elements publicitaris, així com regular les condicions a què s’ha de sotmetre la publicitat en la via pública del  terme municipal de Vilanova i la Geltrú.

Article 2.

1. 
A efectes tributaris, els elements publicitaris regulats en la present normativa s’ajustaran a allò que es disposa en les ordenances fiscals corresponents. Així, l’Impost, la taxa i, si escau, el preu públic que s’haurà de pagar seran els assenyalats en dites ordenances fiscals.

2. 
L’objecte de la present ordenança s’ajustarà també a les previsions establertes en el Pla General d’Ordenació municipal, el planejament urbanístic derivat que sigui d’aplicació, així com en la legislació urbanística i sectorial vigent i aplicable.

Article 3.

La publicitat podrà realitzar-se a través dels mitjans que s’esmenten a continuació i d’acord amb la Llei general de publicitat i la vigent ordenança:

I.  Publicitat estàtica. 

II.  Publicitat dinàmica. 

III.  Publicitat sonora, acústica. 

IV   Publicitat mitjançant sistemes electrònics.
TÍTOL I : Publicitat estàtica

És tota aquella publicitat que queda fixada mitjançant un determinat suport fix vist des de la via pública. 

La publicitat estàtica haurà de disposar d’un suport físic que haurà de complir amb els condicionants establerts en la present ordenança i, si escau, els instruments urbanístics corresponents.
Article 4.

Els suports físics de la publicitat estàtica seran els següents:

1. Cartelleres o plafons, tant fixos com canviants 

2. Cartells

3. Rètols, banderoles, tendals i marquesines

4. Banderes i pancartes

5. Tanques publicitàries

6. Mupis i cabines de telèfons

Article 5. Condicions genèriques pels suports físics de publicitat estàtica
1. Es permet la col·locació de suports publicitaris, sempre la normativa urbanística ho permeti i la seva ubicació, forma, color, disseny o inscripcions, no impedeixin la visibilitat del conductor o del vianant, i no es puguin confondre amb els senyals de trànsit o perjudiquin la seguretat viària.

2. Es podran admetre instal·lacions publicitàries amb suports lumínics sempre que no produeixin enlluernament, fatiga o molèsties i s’adaptin a les condicions establertes en la present ordenança.
3. En les zones de servitud i afectació de carreteres, s’hi aplicaran les limitacions que estableixi la legislació vigent.
4. S’admet la publicitat en aquells indrets on en cap cas dificulti o impedeixi la contemplació dels d’espais públics, edificis, elements o conjunts monumentals, finques enjardinades, perspectives urbanes o paisatgístiques de caràcter monumental, típic o tradicional.
5. Es prohibeixen totes les activitats publicitàries en els parcs forestals (públics o privats) i en les finques amb masses arbòries.
6. No es concediran a precari, en els termes previstos en la legislació urbanística, permisos per a la col·locació d’elements d’identificació o publicitaris no autoritzats expressament per aquesta Ordenança.

CAPÍTOL PRIMER: Cartelleres o plafons
Article 6. Definicions
S’entén per cartellera o plafó, l’element físic destinat a la successiva col·locació de cartells de contingut variable en el temps.

Article 7.
S’instal·laran aquelles cartelleres proposades pel propi ajuntament o aquelles que, prèvia valoració dels serveis tècnics municipals on es tindran en compte les característiques de l’entorn i la seva incidència en la via pública, siguin sol·licitades per les entitats ciutadanes amb fins no lucratius, per tal que aquestes puguin enganxar-hi els seus cartells indicatius dels actes socials que es duran a terme.
Les cartelleres o plafons hauran de ser compartits, si és necessari, amb més d’una entitat.

El model de cartellera serà fixat per l’ajuntament.

Article 8.

Les dimensions de les cartelleres o plafons, que en cap cas superaran 2,40m x 1,40m, el seu emplaçament i situació, es fixarà prèvia valoració dels serveis tècnics municipals, els qual tindran en compte, entre d’altres, les característiques de l’entorn i la seva incidència.

Article 9.
Totes les cartelleres o plafons hauran d’estar sempre en perfecte estat de conservació i el titular o l’entitat responsable haurà de tenir cura de retirar tota aquella publicitat no actualitzada.
Les cartelleres o plafons hauran de ser repintats, d’acord amb l’entorn i s’hi hauran de realitzar les tasques de manteniment corresponents.

Article 10.

Amb caràcter general, no es podrà autoritzar publicitat mitjançant plafons o cartelleres  de fusta col·locats en els escocells dels arbres.

Article 11.
L’ajuntament únicament podrà autoritzar de forma excepcional la instal·lació d’una cartellera en els escocells dels arbres en aquells supòsits degudament justificats per la singularitat de l’esdeveniment. En aquests casos, les entitats culturals i ciutadanes que ho demanin  hauran de protegir el tronc de l’arbre per preservar-ne l’escorça.
CAPÍTOL SEGON: Cartells
Article 12. Definicions
S’entén com a cartell el full de paper imprès que es fixa en llocs públics per anunciar alguna cosa.

Article 13.

Es prohibeix l’enganxada i col·locació de tota mena de cartells publicitaris, en els següents supòsits: 

a) 
a la via pública, façanes d’edificis i espais comuns

b) 
a les tanques d’obres, que no estigui acordada amb la promoció de l’obra

c) 
en els elements de mobiliari urbà, contenidors i papereres, etc. 
Únicament es podran fixar cartells en els plafons o cartelleres que l’ajuntament ha instal·lat per a aquest fi en diferents punts de la ciutat, sempre que aquests cartells  corresponguin a les diferents activitats que realitzen les entitats ciutadanes.
Article 14.

No es podran col·locar  cartells  sobre anuncis d’esdeveniments que encara no hagin finalitzat.

Article 15.

L’empresa anunciadora queda obligada a la neteja després de cada esdeveniment anunciat. En cas d’incompliment es podrà realitzar la neteja per part dels serveis municipals, carregant el cost de la mateixa a l’empresa anunciadora o a l’empresa anunciada, a més de les multes coercitives que se’n puguin derivar i altres sancions aplicables.

CAPÍTOL TERCER: Rètols
En l’annex 1 de la present ordenança s’inclouen les representacions gràfiques on es detallen les característiques tècniques generals que han de complir els rètols d’acord amb els articles següents.

Article 16. Definicions

Rètol: el suport físic de qualsevol missatge publicitari, amb independència de la forma d’expressió gràfica -lletres o signes- el contingut del qual correspongui a la denominació d'un establiment, raó social, activitat comercial, professional o similar, col·locat en el mateix indret on es durà a terme l’activitat.  Els adhesius són elements identificadors de gruix imperceptible autoadhesius.  

Placa: el suport físic de dimensions reduïdes de materials nobles o de reconeguda durada com aliatges metàl·lics, pedres artificials o naturals, que indican dependències publiques, institucions privades, societats recreatives o similars, denominació d’un edifici o d’un establiment, raó social d’una empresa o activitat professional que s’hi desenvolupa.  La mida màxima d’aquestes serà de 20 x 15 cm i no estan subjectes a llicència urbanística.

Propaganda: tota expressió gràfica en un suport fix encaminada a difondre entre el públic, marques, símbols o qualsevol tipus d’informació de productes i de serveis, amb la finalitat de promoure, de forma directa o indirecta, el consum, el coneixement o la contractació de béns mobles o immobles o de serveis.

Banderola: el rètol col·locat de forma perpendicular a la façana i suspès verticalment amb un suport. 

Tendal: aquell element sortint respecte del pla de la façana i adossat a ella o bé  ancorat als forats arquitectònics, col·locat per a protecció del sòl o de la pluja, constituït per una estructura plegable revestida habitualment per lona o teixits similars.  Els tendals rígids no plegables es consideraran marquesines.

Marquesina:  aquells elements sortints respecte del pla de la façana situats sobre els forats de la planta baixa per a protegir-los del sòl o de la pluja, construïts amb una estructura rígida i habitualment amb materials duradors i lleugers.  

Article 17. Àmbits de protecció

En l’exercici de les activitats de publicitat estàtica es preveuen diferents nivells de protecció que corresponen als següents àmbits en funció de la seva qualificació urbanística d’acord amb el Pla General d’Ordenació Municipal:

1. Àmbit I – Zona de nucli antic (clau 1) – Són les àrees urbanes a les quals s’aplica el nivell màxim de protecció.  Comprèn l’àrea del conjunt urbanístic la Geltrú i Vilanova Antiga i el Palmerar, segons el Pla Especial i Catàleg del Patrimoni.

2. Àmbit II – Zona de rambla Principal (clau 2) i zona conservació; àrea central (clau 3a), sector Marina (clau 3b) i ciutat jardí (clau 3c).  Són les àrees corresponents als conjunts urbanístics rambla Principal, Eixample Central, Façana de mar, habitatges Marquès, turó de Sant Cristòfol i ciutat jardí Ribes Roges.

3. Àmbit III – Zona de l’eixample (clau 4), zona residencial d’ordenació oberta (clau 5), zona comercial (clau 6), Zona de qualificació completada (clau 7), zona de pla especial (clau 9), zona d’ordenació en filera (clau 10), zona d’edificació aïllada (clau 11), zona de volumetria específica (clau 12), els sectors residencials inclosos al Pla General com a clau 13, i els sectors de planejament derivat aprovat i executat d’ús prioritari residencial.

4. Àmbit IV – Zona industrial urbana (clau 8), i zones industrials inclosos al Pla General com a clau 13 i els diferents sectors industrials amb planejament derivat aprovat i executat d’ús prioritari industrial.

Article 18. Disposicions comunes

Definicions de les situacions per a la publicitat en edificis
1. 
Façana són els paraments verticals i els elements arquitectònics de tancament d’un edifici que el planejament urbanístic preveu que quedin vistos.

2. 
Planta baixa d’una façana és la part de la seva superfície que tingui aquesta denominació d’acord amb les normes del Pla General.

a) 
Les façanes de les plantes soterrani que a causa del desnivell de les vies públiques o del terreny puguin quedar descobertes, o les façanes de planta semisoterrada, s’han de sotmetre, en aquesta matèria a les mateixes disposicions de la planta baixa.

b)
En les plantes baixes porticades, es considera planta baixa tot l’àmbit definit pel porxo, la façana de la planta i el sostre o parament interior.

3. La planta pis d’una façana és la part de la seva superfície corresponent a les plantes que estiguin edificades per sobre de la planta baixa, excepte la que tingui consideració de sotacoberta. Les plantes entresòl, àtics i sobreàtics són plantes pis.

4. 
Coronament d’una façana és el pla vertical format pel nivell superior dels últims buits arquitectònics i la cota màxima del pla de la façana.

5. 
Terrat és la cobertura virtualment plana, terminal d’un edifici o construcció.

6. 
Coberta inclinada és la coberta terminal amb pendents, que no és mai transitable.

7. 
Mitgera és el parament vertical de tancament d’una edificació que no tingui la consideració de façana, encara que la seva continuïtat s’interrompi, en part o totalment, per celoberts o patis de ventilació.

Definicions de les dimensions d’un rètol

Es defineixen de la següent manera:
1. 
Alçària: és la màxima dimensió vertical.

2. 
Amplada: és la màxima dimensió horitzontal paral·lela a la façana.

3. 
Gruix: és la màxima dimensió perpendicular al pla definit per l’alçària i l’amplada.

4. 
Pel que fa als rètols tipus banderola, tendals i marquesines, el vol és la distància màxima entre el punt més exterior del rètol i la façana.  Els conceptes d’alçària i gruix tindran el mateix significat que els punts anteriors.

Característiques generals dels rètols

1. 
Amb la implantació dels rètols no es pot desfigurar ni desmerèixer la composició general de la façana i s’han de tenir en consideració també els rètols i altres elements ja existents.

2. 
Els rètols que indiquen els preus dels articles de les activitats de restauració s’han de col·locar dins a l’interior dels buits arquitectònics. 

3. 
Només a l’àmbit de protecció III s’admet la col·locació d’un pictograma d’identificació sobre les persianes metàl·liques o altres sistemes de tancament dels locals de la planta baixa.  Només es permet un pictograma d’identificació per persiana, i en cap cas s’han d’adossar els rètols a les reixes de tancament.   Aquests elements no podran ultrapassar el 30% de la superfície del buit arquitectònic.

4. 
L’Ajuntament pot obligar a mantenir els rètols i elements decoratius que pel seu valor arquitectònic es consideren part de l’ornamentació de l’edifici i juntament amb elements de publicitat de les activitats que es desenvolupin al local. 
5. 
No es permet la col·locació de rètols que afectin els elements d’especial interès arquitectònic dels edificis, de conformitat amb la normativa de protecció del patrimoni vigent.

6. 
Els rètols no poden ocupar l’espai destinat a instal·lar la placa de denominació del carrer i s’han de situar a una distància mínima de 20 cm.

7. 
En les zones qualificades com a ciutat jardí o amb tipologia de cases aïllades, adossades, aparellades o en filera, només s’admet un rètol en el perímetre de l’espai on es du a terme l’activitat.

Materials i colors

Als àmbits de protecció I i protecció II només es permet utilitzar els materials següents per a les instal·lacions publicitàries:
1. Fusta, ferro, alumini o làmines de vinil.

2. Bronze, coure, ferro, acer cortén o pintat segons la carta de colors o metalls similars.

3. Vidre o metacrilat transparent o glaçat.

Il·luminació dels rètols

1. 
El disseny del rètol ha d’incorporar el sistema d’il·luminació més adequat a les seves característiques, tenint en compte que el rètol i la seva llum artificial es consideren en aquesta normativa un sol element de disseny integrat. Les disposicions d’aquesta normativa quant a situació, mides, color i altres característiques dels rètols indicadors s’apliquen al conjunt resultant.

2. 
La il·luminació no ha d’introduir efectes estranys, com per exemple parpelleig, canvis de color, projeccions animades, etc., excepte les creus de les farmàcies.

3. 
A l’àmbit de protecció I es permeten els següents sistemes d’il·luminació dels rètols a la planta baixa:

a) 
Amb il·luminació externa focus o similar.

b) 
Els focus o sistemes d’il·luminació s’han d’ancorar als buits arquitectònics i no poden sobrepassar el pla de la façana.

c) 
Podran tenir il·luminació pròpia només quan es retirin 30 cm del pla de la façana i les lluminàries quedin amagades a la vista.

4. 
A l’àmbit de protecció II es permeten els següents sistemes d’il·luminació dels rètols a la planta baixa:

a) 
Els rètols formats per lletres retallades davant d’una base opaca poden il·luminar-se internament sempre que els fluorescents no siguin aparents des de l’exterior.

b) 
Mitjançant una il·luminació adherida al rètol que faci llum rasant.

c) 
Mitjançant un màxim de dos focus per rètol, el vol màxim permès del focus és de 40 cm des del pla de façana.

5. 
El flux màxim de llum per metre lineal serà el 3.000 lúmens i no podrà superar el 25 cd/m2 per a rètols amb il·luminació directa.

6. 
Els rètols s’hauran d’apagar a les 11 de la nit en aplicació de mesures d’estalvi energètic i excepcionalment a l’hora de tancament oficial de l’establiment en el cas de discoteques, bars i instal·lacions de lleure.

Article 19. Planta baixa

Instal·lació de rètols en els àmbits de protecció I  i II 
Es permet la instal·lació de rètols a la planta baixa de les façanes en les condicions següents:

1. 
Dins els buits arquitectònics amb les condicions següents:

a) 
El rètol no pot ocupar més del 20% de la superfície del forat.

b) 
La màxim alçària del rètol permesa és de 60 cm.

c) 
La forma del rètol ha de seguir el llenguatge morfològic del forat arquitectònic, en especial quan aquest forat presenti una imposta o element similar.

d) 
No han de quedar restringits, disminuïts ni perjudicats, la il·luminació, la ventilació, la seguretat contra incendis ni l’accés als locals, pel que fa a mesures funcionals mínimes requerides.

e) 
El rètol s’ha d’integrar completament en el buit arquitectònic adossat a la fusteria.   El rètol s’ha de col·locar endarrerit un mínim de 10 cm del pla de la façana.

f) 
El disseny del rètol haurà d’incorporar  el sistema d’il·luminació més adequat a les seves característiques, tenint en compte que el rètol i la seva llum artificial es consideren en aquesta normativa un sol element de disseny integrat.

g) 
En les obertures d’accés comunes de l’edifici, només s’admetran plaques d’identificació en els brancals interiors del buit arquitectònic. 

Les plaques d’identificació hauran de ser d’un únic material, metall o vidre. 


No s’accepten repeticions de missatges.

2. 
Sobre el pla de façana només admès en l’àmbit de protecció II, i s’hi permet la col·locació de:

a) 
El rètol ha d’estar format per lletres, signes o línies retallades sense fons o en fons transparent, disposats en espais específicament projectats per situar rètols.  L’amplada màxima del rètol estarà limitada per l’ample de l’obertura sobre la qual es col·loca.  El gruix del rètol, el suport i el sistema d’enllumenat pot ser com a màxim de 12 cm.


El gruix del traç de les lletres, símbols o signes ha de ser com a màxim de 3 cms i l’alçada ha de ser inferior al 50% de l’espai lliure entre la llinda i el límit superior.

b) 
Els rètols amb fons transparent poden col·locar-se sobre el pla de façana i en els laterals de l’obertura principal del local. Poden ser de mida variable, segons la composició de les obertures, d’un màxim de 40 x 60 cm i una separació de l’obertura mínima de 20 cm.

c) 
Les decoracions i elements existents catalogats o d’interès arquitectònic destinats a la col·locació de rètols, es tractaran de forma específica per recuperar la seva imatge.
d) 
En un local comercial aquests rètols només poden coexistir amb els adhesius situats dins dels buits arquitectònics.

3. 
Sortint de la façana no es permet col·locar rètols banderola, excepte les creus de farmàcia, i aquells que prèvia valoració tècnica es consideri que són imprescindibles per donar informació d’algun servei al públic. 

4. 
A l’àmbit de protecció I només es permet la col·locació de rètols dins els buits arquitectònics, a la planta baixa i només un rètol per local.   A l’àmbit de protecció II es permet un rètol dins de cada buit arquitectònic o un rètol al pla de façana. 
5. 
Les persianes han de ser calades excepte en aquells locals que es justifiqui una especial protecció.  No s’hi admet publicitat.

6. 
A les plantes porticades els preceptes anteriors seran d’aplicació a la façana interior.

Instal·lació de rètols en els àmbits de protecció III 
Es permet la instal·lació de rètols identificadors a la planta baixa de les façanes amb les condicions següents:

1. 
Dins els buits arquitectònics amb les condicions següents:
a) 
No han de quedar restringits, disminuïts ni perjudicats la il·luminació, la ventilació, la seguretat contra incendis ni l’accés al local, pel que fa a mesures funcionals mínimes requerides.

b) 
El disseny del rètol haurà d’incorporar el sistema d’il·luminació més adequat a les seves característiques, tenint en compte que el rètol i la seva llum artificial es consideren en aquesta normativa un sol element de disseny integrat i mai dos elements independents.

2. 
Sobre el pla de façana s’hi permet la col·locació de:

a) 
Un sòl rètol per damunt de la llinda de les obertures i limitat pels brancals dels buits, que s’haurà de situar per sota del forjat que hi ha sobre la planta baixa.    Les dimensions màximes permeses seran:  60 cm d’alçària i 12 cm de gruix.   En un local comercial aquests rètols només poden coexistir amb els adhesius situats dins dels buits arquitectònics.

b) 
Es poden unificar els rètols d’un mateix pla de façana descrits en el punt anterior sempre que la distància entre les obertures sigui igual o inferior a 60 cm.

c) 
També s’admet un rètol per façana situat en els paraments continguts als buits arquitectònics, sense ultrapassar en alçària la del límit del buit o l’arrencada de l’arca si n’hi hagués. Haurà de constar de lletres, signes o línies retallades amb fons o sense, i no podrà excedir un gruix de més de 12 cm, incloent-hi el suport i el sistema d’enllumenat. El rètol pot ser de mida variable, segons la composició de les obertures, amb un màxim de 120 cm x 120 cm, una separació de l’obertura mínima de 60 cm i un separació de la cantonada de 80 cm.

3. 
Sortint de la façana es permet un únic rètol banderola per local i façana comercial en les condicions següents:

a) 
Un vol màxim de 60 cm, sempre que quedi a 60 cm de la vorada.

b) 
La superfície màxima del rètol no serà superior als 0,30 m2.

c) 
Un gruix màxim de 12 cm.

d) 
La part inferior ha d’estar com a mínim a una altura de 2,40 metres per sobre de la vorera i la part superior no pot sobresortir de l’alçària de la planta baixa.   Quan el rètol estigui situat sota un cos arquitectònic sortint, la distància entre ells ha de ser com a mínim igual a l’alçària del rètol.

e) 
No es permet l’emplaçament en els vèrtexs dels angles que formen els plans de la façana, ni a una distància com a mínim de 50 cm.

4. 
A les plantes porticades els preceptes anteriors seran d’aplicació a la façana interior.

Propaganda

És prohibida la instal·lació de propaganda a la planta baixa de les façanes dels àmbits de protecció I, II i III, llevat de rètols que anunciïn la venda o el lloguer dels locals situats al mateix edifici.  Només es permetran darrera dels aparadors. No estan subjectes a llicència municipal.

Tendals

1. 
És prohibida la instal·lació de tendals a planta baixa a les façanes de l’àmbit de protecció I.

2. 
S’admet la instal·lació de tendals als àmbits de protecció II i III, en les condicions següents:

a) 
Els tendals s’han de col·locar dins dels buits arquitectònics.

b) 
Han de ser rectangulars i no han de tenir ni laterals ni serrells.

c) 
Les barres tensores i altres elements de la instal·lació s’han de situar a una alçària mínima sobre el nivell de la vorera de 2,40 m, sense que cap punt del tendal o bambolines s’alci a menys de 2,20 m.   El seu sortint o volada des del pla de la façana ha de ser inferior en 60 cm a l’amplada de la vorera, amb una volada màxima de 2 m.

3. 
A l’àmbit de protecció II, s’hauran de complir les prescripcions del punt 2 anterior i a més:

a) 
Només es permet si els locals donen a un espai públic d’amplada superior a 8m.

b) 
El tendal pot exhibir l’element identificador de l’establiment pintat sobre la tela i en un sola posició, i pot ocupar com a màxim un 25% de la superfície.

Article 20. Plantes pis

Instal·lació de rètols a l’àmbit de protecció I

No s’admet la instal·lació dels rètols en les plantes pis de les façanes dels edificis.

Instal·lació de rètols  a l’àmbit de protecció II i III

1. 
Només es permet la instal·lació d’adhesius quan la composició arquitectònica de l’edifici ho permeti, en les condicions següents:

a) 
L’adhesiu es col·locarà darrere dels vidres de tancament de finestres o portes de balcons.

b) 
El missatge ha d’estar format per pictogrames, abreviatures o signes de l’entitat que desenvolupa l’activitat.

c) 
No pot tenir il·luminació.

d) 
La part ocupada per l’adhesiu no ha d’excedir el 30% de la superfície del buit arquitectònic.

2. 
En la zona qualificada com a zona comercial, clau 6, s’admet la instal·lació de rètols en planta pis.  Les dimensions màximes permeses seran de 60 cm d’alçària i 12 cm de gruix. No es podran col·locar adhesius dins els buits arquitectònics.

Propaganda

Només s’admet la instal·lació de propaganda a les plantes pis que anunciïn la venda o lloguer de pisos o locals situats en el mateix edifici.  No estan subjectes a llicència municipal.

Article 21. Coronament

Rètols

1. 
Als àmbits de protecció I i II no s’admet la instal·lació de rètols identificadors al coronament dels edificis, llevat que el rètol sigui un element ornamental de l’edifici.

2. 
A l’àmbit de protecció III s’admet la instal·lació en el coronament d’edifici corresponent a l’entitat que desenvolupi la seva activitat en la totalitat de l’edifici i que disposi de la corresponent autorització de la propietat de l’immoble. La instal·lació de rètols d’identificació haurà de complir les condicions següents:

a) 
Que el missatge identificador no es repeteixi a les plantes pis.

b) 
Que el rètol estigui format per un sol rengle de lletres o signes corporis retallats sense fons, ancorats d’un en un al pla de façana.  El projecte ha de detallar els elements estructurals de suport i justificar la solidesa i la seguretat del conjunt, en especial davant l’acció del vent.

c) 
Que ocupi un màxim del 50% de l’espai opac del coronament.   Que l’alçària màxima de les lletres o signes sigui d’un metre.
d) 
Que el rètol no oculti els elements arquitectònics i decoratius ni els perfils de la coberta.

S’exceptuen del precepte anterior els immobles situats a les zones qualificades com a ciutat jardí o amb tipologia de cases aïllades, adossades o en filera, en les quals només s’admet un rètol en el perímetre de l’espai on es du a terme l’activitat.

Propaganda

No s’admet propaganda als coronaments.

Article 22. Terrats i cobertes

Rètols identificadors

Als àmbits de protecció I, II i III no s’admet la instal·lació de rètols als terrats ni a les cobertes dels edificis.

Propaganda

No s’admet propaganda als terrats ni a les cobertes dels edificis.

Article 23. Rètols en l’àmbit de protecció IV

Rètols

1. 
Els rètols no poden sobrepassar l’alçària reguladora definida pel planejament.

2.
Els elements sortints tindran una alçària mínima respecte la vorera de 2,50 m.

3.
El vol màxim sobre la via pública permès és d’un metre, sempre que quedi a una distància no inferior a 60 cm de la vorada.

Propaganda

Només s’admet fer propaganda dels productes i serveis de l’establiment.

Article 24 Sobre espais lliures privats

Elements d’identificació

Es permet la identificació de les activitats, serveis, horaris, titularitat i qualsevol altra informació imprescindible per al correcte funcionament o senyalització de l’espai.   La identificació es pot fer al perímetre del solar on s’ubica l’activitat o bé a l’interior de l’espai lliure amb les següents condicions:

a) 
En les zones qualificades com a ciutat jardí o amb tipologia de cases aïllades, adossades o en filera, només s’admet la col·locació d’un rètol en el perímetre de l’espai on es du a terme l’activitat.  L’alçària màxima del rètol permesa respecte al nivell de la via pública és de 2 metres i la superfície del rètol no pot ser superior a 1 metre quadrat. L’indicador s’ha de col·locar a les zones d’accés i mantenir l’estètica de la tanca. 

b) 
A la resta de zones s’admet la col·locació d’un element identificador d’activitats al perímetre o a l’interior dels espais lliures. No hi pot haver reiteració d’identificadors al perímetre ni a l’interior de l’espai lliure. La col·locació de l’element identificador al perímetre s’ha de fer amb les condicions establertes al punt anterior. A l’interior, les dimensions màximes han de ser les d’un paral·lelepípede de 2 x 2 metres de base i 9 m d’alçària. 

Propaganda

No s’admet la propaganda en els espais lliures privats.

Prohibicions genèriques

1. 
No es permet la col·locació de suports publicitaris que, per la seva ubicació, forma, color, dissenys o inscripcions, impedeixi la visibilitat del conductor o del vianant, es puguin confondre amb els senyals de trànsit o perjudiquin la seguretat viària. Tampoc s’admeten les instal·lacions publicitàries que produeixin enlluernament, fatiga o molèsties als sentits. En les zones de servitud i afectació de carreteres, s’hi aplicaran les limitacions que estableixi la legislació vigent.

2. 
No s’admet la publicitat en aquells indrets on dificulti o impedeixi la contemplació dels espais públics, edificis, elements o conjunts monumentals, finques enjardinades, perspectives urbanes o paisatgístiques de caràcter monumental, típic o tradicional, sempre que hagin estat inventariats o catalogats per un organisme oficial.

3. 
Es prohibeixen totes les activitats publicitàries en els  parcs forestals (públics o privats) i en les finques amb masses arbòries, siguin de titularitat pública o privada.

4. 
No es permet la col·locació de suports publicitaris que per la seva capacitat lumínica produeixin un augment de la contaminació en aquest àmbit.

5. 
Es prohibeix la col·locació de cartells, adhesius, pictogrames o elements similars, sobre qualsevol element que no estigui expressament previst per a aquesta finalitat.

6. 
Es prohibeix fer grafits o pintades sobre qualsevol element, si no es disposa d’autorització expressa.

CAPÍTOL QUART: Banderes i Pancartes
Article 25. Definició
S’entén per bandera un tros de tela o altre material que habitualment rectangular fixat per un costat a un pal vertical i per un altre constat a un pal horitzontal que serveix d’element publicitari.

Article 26.

S’entén com a pancarta: un cartell gran que sostingut per dos costats amb quatre punts de subjecció que serveix com a element publicitari.

Article 27.

En el cas de banderes i pancartes els suports del missatge publicitari estan realitzats d’un material de poca consistència i durada. S’utilitza per difondre missatges publicitaris de determinades activitats de caràcter periòdic o circumstancial, així com d’aquelles campanyes de promoció cultural, econòmica, cívica, social, sindical o política de la ciutat.

Article 28.

S’autoritza la col·locació de pancartes o banderes a la via pública quan aquestes facin referència a activitats culturals, esportives, recreatives o polítiques que interessi donar a conèixer als ciutadans. No s’inclouen les pancartes de propaganda comercial.

Article 29.

Les persones o entitats que vulguin col·locar pancartes o banderes hauran de sol·licitar-ho amb una antelació mínima d'una setmana al departament Serveis Viaris   corresponent de l'Ajuntament de Vilanova i la Geltrú i seguir amb el tràmit administratiu previst.

L'Ajuntament autoritzarà la instal·lació de les pancartes sempre que no es col·loquin davant de llocs d’interès públic, edificis catalogats, llocs d’especial protecció per l’interès paisatgístic, etc., i es col·loquin en nombre que no comporti una saturació de l’espai.

No s’autoritzaran pancartes amb contingut ofensiu per a les persones.

Article 30.

No es podran utilitzar els fanals d’enllumenat públic de la ciutat com a punt de fixació de les pancartes.
Queda prohibida la seva col·locació travessada a la Rambla Principal (ha de col·locar-se en un lloc lateral).
- La superfície de les pancartes haurà de disposar de suficients forats per tal de poder minvar els efectes del vent. La superfície dels forats haurà d’ocupar un mínim del 25% del de la pancarta a l’efecte d’evitar que faci de vela i es pugui malmetre o faci caure els punts de subjecció.

- L’alçada mínima a què s’haurà de col·locar cada pancarta, comptada des de la seva part més inferior, serà de 5 metres quan travessi calçades i de 3 metres en el cas de voreres, rambles i altres zones de vianants.

Article 31.

Quan no hi hagi cap més alternativa, l'Ajuntament podrà autoritzar la col·locació de pancartes, prenent com a element de fixació els arbres de la ciutat. De subjectar-se als arbres, aquests hauran de tenir una consistència adequada que permeti suportar-ne el pes. Cap element de subjecció podrà ser metàl·lic.

En aquests casos, la persona o entitat anunciant protegirà l’escorça dels arbres per tal que no quedi danyada.

Article 32.

Les pancartes i banderes s’hauran de col·locar de tal manera que no impedeixin  la visibilitat de la circulació de vehicles ni la dels vianants i veïns de les cases properes.

Les persones interessades han de penjar i retirar les pancartes i banderes.

Article 33.

Un cop hagi perdut vigència allò que s’anuncia a la pancarta o bandera, aquesta s’haurà de retirar en el termini màxim de 48 hores.

Article 34.

En cas d’incompliment, l’ajuntament procedirà a la retirada de la pancarta o bandera, amb càrrec a la fiança dipositada, sens perjudici de la imposició, si s’escau, de la sanció corresponent.

En període de campanyes electorals es seguiran els criteris acordats per a la distribució d’espais i mobiliari urbà objectes de la campanya.

CAPÍTOL CINQUÈ : Tanques publicitàries,  Panells i Pals

Article 35. Definició 

Es considerarà panell o tanca publicitària exterior aquella instal·lació d’implantació estàtica composta d’un marc de forma preferentment rectangular i susceptible de contenir en el seu interior elements plans, o amb prismes de tres que facin possible l’exhibició de missatges de contingut fix o variable.
Es considera pal publicitari aquella instal·lació estàtica composta d’un pal horitzontal que suporta en la part superior un element publicitari.

Article 36.

La instal·lació de les tanques publicitàries, panells i pals, estaran subjectes a la normativa urbanística i hauran de complir amb els tràmits administratius corresponents, d’acord amb l’establert a la present Ordenança, així com els preceptius permisos i/o autoritzacions d’altres organismes o administracions competents, en cas d’estar subjectes a aquest per estar dins de l’àrea d’influència de carreteres, ferrocarrils, costes, etc.

Article 37. 
1. 
Només s’admetrà la col·locació de tanques publicitàries en sòl urbà industrial  espais afectats per sistemes generals, així com en els trams urbans que compleixen les limitacions, les condicions i les característiques previstes a la legislació vigent i aplicable en matèria de carreteres.

2. 
La instal·lació d'aquest tipus de suport haurà de respectar l’entorn i, en conseqüència, no s'admetrà al costat o a prop d’edificis catalogats o d’especial interès arquitectònic, ni en els conjunts urbanístics definits al Pla Especial i Catàleg del Patrimoni Històric-Artístic i Natural de Vilanova i la Geltrú, en llocs que dificultin la visió del paisatge o en aquells altres que l'Ajuntament consideri que han de gaudir d’especial protecció.

Article 38.

1.  Les dimensions màximes de les tanques no superaran els 4,5 metres d’altura i 8,5 metres de longitud, inclosos marcs, i fons màxim de 0,30 metres, que podran ampliar-se fins a 0,5 metres quan es tracti de sistemes giratoris amb prismes de tres cares, que permeten que hi pugui haver des d’un anunci publicitari en la mateixa tanca.


No s’admetrà la col·locació de tanques publicitàries de dos o més pisos, ni tampoc més de dues tanques instal·lades una al constat de l’altra.

Per evitar la superconcentració de tanques publicitàries i evitar l’efecte pantalla, s’estableix una distància entre grups de dues tanques de 100 mts.


Els elements d’il·luminació estaran col·locats en la part superior del marc i no hauran de sobresortir més de 0,5 metres del pla del cartell.  


S’utilitzarà el suport d’il·luminació més adequat i integrat possible a les característiques del suport, la seva il·luminació haurà de ser contínua, no podrà produir efectes estranys, com per exemple parpelleig, canvis de colors, etc., i la intensitat lumínica haurà de complir amb la normativa vigent. 


En el sòl urbà industrial, també es permetran suports publicitaris a mode de panell publicitari i/o informatiu a les façanes de les naus industrials i/o comercials, sempre que estigui incorporat i, per tant, dins del volum edificatori i únicament es podrà fer publicitat dels productes de la pròpia activitat que es desenvolupa en la nau on s’instal·li l’esmentat suport publicitari. Queda totalment prohibida la publicitat aliena a l’activitat.  Aquests suports publicitaris podran ser il·luminats amb eliminació externa del tipus focus o bé amb retroil·luminació o amb tecnologia led, sempre que la intensitat lumínica compleixi amb la normativa vigent.


Quan s’utilitzin suports publicitaris retroil·luminats hi haurà d’haver una distancia mínima de 100 metres dels edificis destinats a habitatge.

2. 
Les dimensions dels pals publicitaris, en sentit horitzontal, inclòs el marc o element publicitari del seu encapçalament, no pot superar els 5m i l’alçada no podrà ser superior a 15m.

3. 
L’estructura de sustentació i els marcs dels elements publicitaris han d’estar dissenyats i construïts, tant en els seus elements com en el seu conjunt, de forma tal que quedin garantides la seguretat pública, una adequada resistència als elements naturals, una digna presentació estètica i adequades, en tot cas, a les normes de publicitat exterior, quedant prohibida en tot moment la utilització de tirants com a mitjà de subjecció de l’estructura de sustentació de l’element.

4. 
En un lloc ben visible de la tanca haurà de figurar el nom o raó social del titular de la llicència, i les seves dades de contacte (adreça, número de telèfon, email, i pàgina web, si s’escau, les quals ha de ser constantment actualitzades als efectes de permetre un contacte directe entre l’administració i el titular o responsable de element publicitari).

Article 39.

1. 
L'Ajuntament valorarà, motivadament en cada cas, la integració de la tanca, panell o  pal publicitari amb l’entorn, la idoneïtat del lloc en el qual es pretén fer la instal·lació, l’oportunitat, l’estètica, les molèsties que la tanca publicitària pugui produir, etc., i decidirà sobre la viabilitat de l’autorització administrativa pertinent. 

2. 
La tanca publicitària, panell o pal publicitari haurà de complir amb les limitacions i determinacions que en tot moment estableixi la legislació vigent i aplicable de paisatge i de carreteres, en matèria de publicitat, quan li sigui d’aplicació.

Article 40.

1. 
La instal·lació de tanques publicitàries i similars a les vies públiques i terrenys de domini públic es regirà, a més d’allò establert en la present ordenança, per la normativa de règim local aplicable i, si escau, per les ordenances municipals que regulin la utilització i l’ocupació dels béns i domini públic municipals. 

2. 
Les taxes a aplicar en aquests casos seran les previstes a les corresponents ordenances fiscals, prèvia obtenció de la llicència o concessió corresponent d’ocupació del domini públic.


En aquest supòsit, dins el corresponent expedient d’autorització s’haurà d’acreditar la presentació de la documentació exigida en aquesta ordenança, a més del dipòsit de la garantia prèvia que es determini en el document d’autorització corresponent, juntament amb la resta de condicions que siguin exigibles per a aquesta ocupació.


Caldrà fer un manteniment dels suports (tanca, panell, o pal) als efectes de garantir la seva estabilitat i seguretat, i  en cas de no ser utilitzat haurà de ser retirat.

CAPÍTOL SISÈ:  Mupis i cabines de telèfon 
Article 41. 
Mupis: S’entén aquell element físic destinat a la successiva col·locació de publicitat previ contracte amb l’empresa contractada o conveniada amb l’ajuntament. Queda totalment prohibit enganxar qualsevol tipus de publicitat en la part exterior del mupi o aquella publicitat que no hagi estat contractada.

Article 42. 

1. Els mupis sempre seran instal·lats a la via pública per empreses contractades per l’ajuntament, que també seran les responsables de la seva neteja i manteniment.  En cap cas superaran les mides de 1,76m x 1,20m. 

2. No podran envair els itineraris de vianants accessibles segons ordre normativa d’accessibilitat vigent i no afectaran la visibilitat en cruïlles i punts conflictius segons el Pla Local de Seguretat Viària.

3. La col·locació de propaganda a les marquesines d’autobusos, panells d’informació municipal i suports publicitaris tipus “mupi”, restarà també subjecta a concessió administrativa especifica. 
Article 43. 
Cabines de telèfon: Elements del mobiliari urbà, en els que la seva finalitat no és la publicitat, però si aquestes disposen d’elements de suport destinats a tal efecte, aquesta haurà d’estar directament contractada per la empresa responsable de les cabines telefòniques, i conveniada amb l’ajuntament. Queda totalment prohibit enganxar qualsevol tipus de publicitat que no hagi estat contractada.

Les condicions tècniques s’adaptaran a allò que l’ajuntament acordi amb l’empresa responsable de telefonia, la qual també serà la responsable de la seva neteja i manteniment.

TÍTOL II : Publicitat dinàmica

Article 44 Publicitat dinàmica 

La publicitat dinàmica es pot fer amb els següents sistemes:

a) Repartiment d’impresos de propaganda: 

· Publicitat manual: és el repartiment en mà o la col·locació de material imprès mitjançant el contacte directe entre el personal autoritzat per repartir la publicitat i els seus receptors, amb caràcter gratuït i utilitzant les zones de domini públic, vies i espais lliures públics i zones privades de concurrència o ús públic.

· Repartiment domiciliari: és la distribució de material publicitari, en qualsevol tipus de suport material, directament als propietaris o als usuaris d’habitatges, oficines i despatxos, o mitjançant la introducció a les bústies individuals o a les porteries dels immobles.

b) Mitjançant l’ús de vehicles: és l’ús d’elements de promoció o publicitat situats en vehicles, estacionats o en circulació, i la difusió de missatges publicitaris pels mitjans audiovisuals que s’hi instal·lin.

c) Publicitat aèria.
· Publicitat realitzada mitjançant globus estàtics, dirigibles o avions, prèvia autorització municipal.

Article 45 

Requisits, limitacions i exclusions de l’activitat de publicitat dinàmica

1. L’exercici de l’activitat de publicitat dinàmica ha de respectar, pel que fa al contingut, la dignitat de les persones, impedint la vulneració dels valors reconeguts per la Constitució, especialment els relatius a la infància, la joventut i la dona, i també els relatius als sectors socials més marginats.

2. No es podran difondre missatges o utilitzar materials destinats a propaganda o promoció publicitària que resultin enganyosos, deslleials o subliminals o que infringeixin la normativa específica reguladora de la publicitat de determinats productes, béns, activitats i serveis. 

3. Les empreses de distribució de material publicitari hauran d’aconsellar als seus clients que no usin paper clorat, que evitin la plastificació i els prospectes setinats, que afavoreixin l’ús de tintes ecològiques i la inclusió en la seva publicitat missatges d’educació ambiental.
4. Tot el material imprès per a dur a terme qualsevol tipus de publicitat dinàmica ha d’ésser preferentment reciclat i reciclable. 

5. El material i el suport publicitaris consistents en paper han de dur obligatòriament una llegenda que n’aconselli el dipòsit en contenidors de recollida selectiva.

6. Qualsevol element o suport publicitari o informatiu que es distribueixi durà impresos, com a mínim, el nom i l’adreça de l’entitat en benefici de la qual es realitza la publicitat.

7. Els titulars de les autoritzacions o llicències i els seus agents, estan obligats a adoptar les mesures correctores necessàries per tal d’evitar la brutícia en la zona d’actuació publicitària.

8. Si és previsible que la publicitat dinàmica pugui afectar de forma rellevant la neteja de les vies i dels espais públics, l’òrgan municipal competent pot condicionar l’atorgament de la llicència corresponent al pagament d’una fiança per l’import i  en la forma que determini l’ordenança.
9. Tindrà la consideració de propaganda manual la distribució de suports de qualsevol tipus sense impressió o grafia prèvia, en els quals s’escriguin a mà, en el moment de la seva entrega, missatges o qualsevol tipus de contrasenyes destinats als possibles usuaris de l’activitat promocionada, així com la distribució d’objectes que, per llur configuració, identifiquin l’activitat promocionada.

10. No tenen la consideració d’activitats de publicitat dinàmica i, per tant, resten excloses de l’àmbit d’aplicació d’aquesta Ordenança les activitats següents:

a) La publicitat electoral, en els aspectes que són regulats per la legislació electoral.

b) Els missatges i els comunicats de les administracions públiques en matèries d’interès general, fins i tot quan la distribució o la comunicació als ciutadans en general o als interessats en particular es dugui a terme per mitjà d’empreses publicitàries independents d’aquelles.

c) Les comunicacions i els missatges relatius a les matèries de seguretat pública, protecció civil o emergències.

d) Les comunicacions que s’adrecin, única i exclusivament, a la materialització de l’exercici d’alguns dels drets fonamentals i de les llibertats públiques inclosos en la secció primera del capítol II del títol I de la Constitució, que, si escau, es regeixen per la normativa específica aplicable a aquests drets i llibertats.

e) La publicitat que es dugui a terme en les parades de transports públics, sempre que respongui a les necessitats d’informació de les empreses de servei públic.

f) 
La publicitat  rodolada en els vehicles amb motor, sempre que transitin pels vials de circulació establerts.
g) Aquelles activitats no incloses exactament en la naturalesa de la publicitat dinàmica i degudament autoritzades per aquest Ajuntament.
Article 46

Prohibicions específiques de la publicitat dinàmica

Es prohibeix la publicitat dinàmica:

1. En tots els llocs i els espais en què una normativa específica prohibeixi qualsevol tipus de publicitat.

2. En terrasses, en dependències o en espais de propietat privada, sempre que disposi de l’autorització de la propietat. 

3. En terrasses, en dependències o en espais de propietat pública, sempre que es disposi del permís de l’administració.
4. A platges i altres béns de domini públic maritimoterrestre, així com en els ports i aeroports, en el marc de les competències municipals. 

5. En els casos en què s’utilitzin animals com a instrument o complement de l’activitat publicitària.

6. Si pot implicar que es formin grups de persones que obstaculitzin la circulació de vianants o vehicles.

7. Si ocupa passos de vianants o accessos als passos o envaeix la calçada de vehicles. 

8. Si comporta la col·locació de material publicitari en els vidres o altres elements dels vehicles, excepte que sigui per dins del vehicle, estigui posat pel mateix propietari, per anunciar assumptes del seu interès específic, i sempre que les dades de contacte siguin les del propietari del vehicle. 

9. Situar elements de qualsevol tipus, configuració o estructura, a les vies i espais lliures públics com a complement de l’activitat de propaganda manual, encara que siguin desmuntables i retirats al final de cada jornada; així com situar o dipositar suports publicitaris, qualsevol que en sigui la naturalesa, a llocs determinats i amb destinació a potencials receptors del missatge, encara que no existeixi contacte directe inicial amb aquests.
10. Dipositar propaganda als parabrises de cotxes aparcats, el llançament de material publicitari en qualsevol forma a la via pública.

11. La venda i revenda de tiquets, entrades i similars, realitzada de forma ambulant. 

12. Cridar l’activitat promocionada. 

13. Realitzar publicitat en què resulti beneficiada una empresa o activitat distinta a l’autoritzada. 

14. En els casos en què s’utilitzin persones de forma denigrant, com a instrument o complement de l’activitat publicitària.

També estarà prohibit el que indiqui la legislació vigent, actualment l’article 8.1 de la Llei 9/2000, de 7 de juliol, de regulació de la publicitat dinàmica a Catalunya. 

Article 47

Mesures cautelars per la regulació de l’activitat publicitària de caràcter dinàmic

Són mesures cautelars, que no tenen caràcter de sanció i que es podrien adoptar respecte a l’activitat de la publicitat dinàmica, les següents:

1. El comís del material de promoció o publicitat, si es tracta d’una activitat no permesa per la llicència corresponent o es considera que aquesta mesura resulta necessària per tal d’impedir-ne la comissió o la continuació, en el cas que s’hagi detectat una infracció.

2. La immobilització i la retirada dels vehicles o dels elements que serveixen de suport a una activitat de promoció o de publicitat que infringeix el que disposa aquesta ordenança, sempre que, a més, es doni la circumstància de l’absència o la resistència del titular de l’activitat que hagi de cessar en la seva activitat il·lícita.

3. Si es comprova que de l’activitat publicitària es pot presumir raonablement el caràcter d’infracció greu o molt greu i que pot produir danys i perjudicis a l’interès públic, es poden adoptar les mesures necessàries i imprescindibles per a impedir-la. 

4. L’òrgan competent ha de determinar, una vegada iniciat l’expedient corresponent, el manteniment o la revocació de les mesures cautelars adoptades, tenint en compte la gravetat de l’actuació comesa i els efectes perjudicials que pot tenir sobre els sectors protegits per aquesta ordenança.

5. No s’ha de concedir cap llicència que permeti l’activitat de publicitat mitjançant l’ús de vehicles des de les dues del migdia fins a les cinc de la tarda, ni des de les vuit del vespre fins a les deu de l’endemà al matí.
Capítol I. - Repartiment d’impresos de propaganda

Article 48. Publicitat manual

1. Repartiment en bústia domiciliaria: 

a) La publicitat s’haurà de dipositar a l’interior de les bústies dels ciutadans i/o en aquells espais que els veïns o les comunitats de propietaris hagin disposat per a la seva col·locació.  

b) No es pot dipositar de forma indiscriminada o en desordre a les entrades ni a terra dels vestíbuls o de les zones comunes dels immobles.

c) Els distribuïdors de material publicitari s’abstindran de dipositar publicitat a les bústies en les quals els propietaris indiquin expressament la voluntat de no rebre’n.

d) El material publicitari objecte de distribució s’haurà de plegar adequadament i s’haurà de tenir en compte la mida més habitual de la boca de les bústies, per tal que l’acumulació de propaganda impedeixi la rebuda en bon estat de la correspondència habitual.

2. Repartiment manual:

a) L’activitat de repartiment de publicitat manual, es podrà desenvolupar amb un màxim de 2 agents, no autoritzant-se davant d’establiments que siguin de la mateixa naturalesa. En els casos en què la publicitat estigui relacionada amb un establiment comercial només podrà realitzar-se als vials més propers a l’establiment. 

b) Les autoritzacions es concediran per a un màxim de 3 dies determinats, en una franja horària que caldrà  especificar a la sol·licitud, i sempre es trobarà comprès entre les 10:00 i les 21:00 hores. 

Capítol II : Publicitat mitjançant l’ús de vehicles.  

Article 49

Requisits específics per a l’activitat publicitària mitjançant l’ús de vehicles amb motor o sense. 

S’estableixen els següents requisits per la concessió de la llicència:

a) L’autorització administrativa per a l’exercici de la publicitat dinàmica mitjançant l’ús de vehicles correspon a l’ Ajuntament, aquesta té caràcter discrecional. Per la seva autorització es valorara l’impacte ambiental i la repercussió en el trànsit i en la seguretat vial que pot tenir l’activitat publicitària.

b) No es podrà autoritzar activitat de publicitat  mitjançant l’ús de vehicles des de les  deu de la nit fins a les nou de l’endemà al matí.

c) No es podrà autoritzar activitats publicitàries sonores mitjançant l’ús de vehicles, excepte en els casos que la informació a publicitar sigui d’interès Municipal 

d) Els vehicles utilitzats per a la realització de l’activitat de publicitat dinàmica, hauran d’estar assegurats i complir amb les homologacions que li siguin pertinents. 

e) 
Els vehicles tindran prohibit de circular per indrets on hi hagi concedida una llicència de tall de trànsit total.

f) 
Els dies que corresponguin a festius locals, fires i carnaval estarà prohibit aquest tipus de publicitat. L’administració podrà fixar també altres dies en què resti prohibida.

També es compliran els requisits que indiqui la Llei 9/2000, de 7 de juliol, de regulació de la publicitat dinàmica a Catalunya, Decret 23/2002, de 22 de gener (modificat pel Decret 249/2002, de 22 d’octubre) i demés normatives vigents.

Article 50

Activitat publicitària mitjançant l’ús de vehicles sense motor.
En favor de l’interès general i per a una correcta convivència ciutadana, els titulars de l’activitat publicitària amb vehicle sense motor han de comportar-se de manera que no entorpeixin indegudament la circulació, i han d’extremar-se en la precaució.

Es compliran les següents condicions: 

1. Els vehicles destinats a publicitat no sobrepassaran les mides següents, incloent el material publicitari: 5 metres de llargària, 2,50 metres d’amplada i 3,50 metres d’alçada. Només podran circular pels carrers senyalitzats com a residencials (senyal S-28).

2. Els vehicles destinats a publicitat respectaran la preferència de pas dels vianants, adequaran la velocitat a la dels vianants sense superar els 10 km/h i s’abstindran de fer ziga-zagues o qualsevol altra maniobra que pugui afectar a la seguretat dels vianants.
3. Les bicicletes dotades com a únic element publicitari d’un panell similar a una banderola, incorporada al propi vehicle, podran circular per carrers residencials (senyalitzats amb el senyal S-28), carrers de trànsit rodat que no siguin rondes i  carrers de vianants. Les bicicletes hauran de ser convencionals, amb  una mida màxima de 200 cm i la banderola no podrà ser rígida i no podrà sobresortir més de 50 cm.

4. En moments d’aglomeració de vianants l’activitat haurà de cessar. 
Article 51

Activitat publicitària mitjançant l’ús de vehicles amb motor. 

La publicitat mitjançant vehicles amb motor només la poden exercir:

1.
Els grups polítics, sindicals o representatius de diferents sectors socials que practiquin activitats no incloses a les ja definides (missatges i comunicats, d’interès general o emergències), de forma temporal o circumstancial i amb subjecció, en qualsevol cas, al que disposa la legislació electoral o la normativa que sectorialment hi pugui ésser aplicable.

2. 
Els vehicles a motor que incorporin un element de publicitat homologats en el seu vehicle, aquests no podran ser ni sonors ni lumínics i no podran circular ni  estacionar per altres vies que no siguin les permeses per codi de circulació. 

Capítol III : Publicitat Aèria

Article 52.
1. Podrà realitzar-se mitjançant globus estàtics, dirigibles, prèvia autorització municipal.

2. Queda totalment prohibit llençar a la via pública qualsevol objecte des d’aquests aparells.

TÍTOL III: Publicitat Sonora

Article 53.

La publicitat sonora a la via pública està totalment prohibida excepte en casos que s’hagi d’anunciar algun esdeveniment cultural, esportiu, etc. important per a la ciutat que, prèvia autorització municipal, haurà de limitar-se als horaris oficials del comerç o als que s’autoritzin especialment per a cada cas, i la potència dels altaveus no podrà ser superior a la que fixi l’autoritat municipal en funció de la zona on es desenvolupi l’esmentada publicitat i la normativa específica. 

TÍTOL IV : Tramitació de Llicències o autoritzacions prèvies o règims de comunicació 

Article 54.

Queden exempts de la tramitació i l’obtenció de llicència o autorització prèvia els següents casos:

1. Cartells anunciadors d’esdeveniments esportius, culturals i polítics fixats en els plafons que té instal·lats l'Ajuntament de Vilanova i la Geltrú per a aquest fi en diferents punts de la ciutat.

2. Les plaques i els escuts indicatius de dependències públiques, seus de representacions oficials estrangeres, hospitals, clíniques i activitats professionals i similars col·locades a sobre o a prop de les portes d’accés i amb la reglamentació establerta en l’apartat de rètols.

3. Les banderes, banderoles o estendards i elements similars representatius dels diferents països, estats, organismes oficials, centres culturals, religiosos, esportius, polítics, col·legis professionals i centres amb activitats similars.

4. Els rètols col·locats a l’interior de portes, vitrines i aparadors d’establiments comercials que es limitin a indicar els horaris en què estan oberts al públic, preus dels articles en venda, rebaixes i altres similars, sempre amb caràcter circumstancial.

5. Aquells que es limitin a indicar les situacions de venda o lloguer d'un immoble.
Article 55. Especificacions generals per a la tramitació de les llicències o autoritzacions comunicades  

1. Serà necessària l’obtenció d’una llicència o autorització prèvia   municipal per a la instal·lació de qualsevol element o suport publicitari regulades en aquesta ordenança, amb les excepcions previstes en la mateixa. 

2. Les llicències o autoritzacions comunicades hauran de ser presentades per les persones físiques o jurídiques interessades o, si escau, per agències de publicitat. 

Les sol·licituds de llicències o autoritzacions comunicades, així com de les  renovacions, s’efectuaran mitjançant la utilització d’impresos normalitzats per l’Ajuntament, acompanyats de: 

a) Acreditació de l’alta en l’Impost sobre activitats econòmiques i del pagament de la llicència d’obertura d’establiments quan resulti preceptiva.
b) Estar al corrent en el compliment de les obligacions de pagament amb l’Administració Tributària i amb la Seguretat Social. 

c) Descripció de l’activitat de publicitat que es preveu realitzar, de la seva durada i dels espais físics del Municipi on es desenvoluparà. 

d) Compromís ferm de complir les condicions generals i les especials regulades la present Ordenança. 

e) Compromís d’adoptar les mesures correctores per a evitar la brutícia en l’espai públic afectat per la publicitat. 

f) Document acreditatiu de la liquidació de les taxes que corresponguin. 

g) En el cas de la publicitat estàtica instal·lada en espais privats caldrà presentar l’autorització del titular de l’espai on s’instal·li el suport publicitari.

Article 56. Tramitació per l’autorització municipal de cartelleres o plafons publicitaris

1. El tràmit de l’autorització de la instal·lació de cartelleres o plafons tindrà una durada màxima d’un any. La qual podrà ser renovada amb una nova autorització municipal.

2. En cas que no es procedeixi a la renovació de l’autorització de les cartelleres o plafons, el titular haurà de procedir a la retirada de les cartelleres o plafons en el termini màxim de 15 dies.

3. Les persones autoritzades hauran de dipositar una fiança que fixarà l’ajuntament per a garantir l'adequada retirada de les cartelleres o plafons quan aquesta autorització no sigui renovada.

4. La fiança es retornarà immediatament després de la retirada de les pancartes, banderes i banderoles.
5. Transcorregut el termini indicat sense haver-se retirat la tanca, l’ajuntament acordarà la retirada d’aquesta, a càrrec de la persona interessada i/o de les fiances dipositades a tal efecte, amb independència de la imposició de multes coercitives, en els termes previstos a la legislació aplicable, així com l’obertura dels expedients sancionadors que corresponguin.

Article 57. 

Les sol·licituds de les llicències o autoritzacions  per a la instal·lació de cartelleres o plafons publicitaris hauran d’anar acompanyades de la documentació següent:

1. Instància de sol·licitud.

2. Plànol d’emplaçament de les cartelleres o plafons.

3. Croquis en el qual es reflecteixin les mides de les cartelleres o plafons.

4. Informació que es pretén donar.

5. Memòria explicativa de l’esquelet de la cartellera o plafó, així com dels materials utilitzats.
6. La sol·licitud ha de venir acompanyada de l’autorització formal del titular de l’espai on s’instal·li en el cas que no sigui via pública.
7. Liquidació de les taxes i fiances corresponents segons les ordenances fiscals vigents.
Article 58.  Tramitació per a l’autorització municipal de rètols, banderoles, tendals i marquesines
1. La llicència o autoritzacions municipals o règim comunicat per a la instal·lació de rètols, tendals i marquesines tindran la vigència de l’activitat, la instal·lació d’una nova activitat comportarà una nova comunicació per a la nova activitat.

2. Les sol·licituds de llicència o autorització comunicades per a la instal·lació de rètols, banderoles, tendals i marquesines hauran d’anar acompanyades de la documentació següent:

a) Instància presentada en model oficial.

b) Documentació acreditativa de l’alta IAE.

c) Plànol de la situació de l’edifici.

d) Fotografia de la façana amb ubicació del rètol.

e) Croquis del rètol i de la instal·lació a escala 1/20, amb acotació de les dimensions d’aquest i la seva volada respecte al pla de la façana i la rasant de la voravia.

f) Memòria descriptiva de les característiques del rètol i de la instal·lació (materials, colors, il·luminació, inscripció, elements estructurals de subjecció, etc.). 

g) Declaració responsable del titular conforme el rètol, banderola, tendal o marquesina compleix amb les condicions establertes en la present ordenança i en les normes que li són d’aplicació.
h) 
Pressupost de la instal·lació.

i) 
Liquidació pertinent de les taxes i impostos segons les ordenances fiscals vigents.
Es podrà presentar règim comunicat per a la instal·lació de rètols, banderoles, tendals o marquesines juntament amb la sol·licitud o règim de comunicació d’obra o d’activitats.

L’incompliment de les condicions establertes en la present ordenança donarà peu a l’ajuntament a deixar sense efecte el règim comunicat presentat i, per tant, a requerir al titular el seu compliment, en cas contrari es procedirà a l’ordre de retirada del rètol banderola, tendal o marquesina instal·lat. 

Article 59. Tramitació per l’autorització municipal de banderes i pancartes 

Serà necessària l’autorització municipal per a la instal·lació de banderes i pancartes, que com a regla general tindrà el termini màxim durant el qual poden estar col·locades les pancartes i banderes de deu (10) dies.

No obstant això, quan l’esdeveniment anunciat tingui una durada entre 10 i 15 dies  es podrà acordar per part de l’ajuntament la pròrroga d’aquest termini fins a la finalització del mateix.

Per a la tramitació de la llicència o comunicació prèvia caldrà presentar, a més de la documentació genèrica anteriorment establerta, la documentació següent:

a) 
Instància presentada en model oficial.

b) 
Lloc de col·locació.

c) 
Descripció de les característiques de la pancarta i de la seva instal·lació i retirada (materials, colors, Text, elements de subjecció, etc). 

d) 
Liquidació pertinent de les taxes i impostos i fiances segons les ordenances fiscals vigents.

Les persones autoritzades hauran de dipositar una fiança que fixarà l’ajuntament per a garantir l'adequada retirada de les pancartes o banderes quan aquestes hagin perdut vigència.
La fiança es retornarà immediatament després de la retirada de les pancartes, banderes i banderoles.
Transcorregut el termini indicat sense haver-se retirat la bandera o pancarta,  l’ajuntament acordarà la retirada d’aquesta a càrrec de la persona interessada i /o de les fiances dipositades a tal efecte, amb independència de la imposició de multes coercitives, en els termes previstos a la legislació aplicable, així com l’obertura dels expedients sancionadors que corresponguin.

Article 60.
Tramitació per l’autorització municipal de tanques publicitàries

La llicència per a la instal·lació de tanques publicitàries tindrà una duració de dos (2) anys, a comptar de la data d’atorgament. La qual haurà de ser renovada.

Per a seva renovació caldrà presentar notificació a l’ajuntament amb un mes d’antelació on serà necessari justificar el bon estat de la instal·lació o suport publicitari.

Si no es renova o si es denega la sol·licitud de renovació, el titular haurà de procedir a la retirada de la tanca publicitària en el termini màxim de trenta dies.

Les persones autoritzades hauran de dipositar una fiança que fixarà l’ajuntament en la pròpia llicència per a garantir l'adequada retirada de les tanques publicitàries quan aquesta autorització no sigui renovada.

La fiança es retornarà immediatament després de la correcta retirada de les tanques publicitàries.
Transcorregut el termini indicat sense haver-se retirat la tanca, l’Ajuntament acordarà la retirada d’aquesta, a càrrec de la persona interessada i/o de les fiances dipositades a tal efecte, amb independència de la imposició de multes coercitives, en els termes previstos a la legislació aplicable, així com dels corresponents expedients sancionadors assenyalats en la normativa.

Article 61.

Per a la instal·lació de tanques publicitàries serà necessària la presentació de la sol·licitud de llicència municipal, que haurà d’anar acompanyada, a més de la documentació genèrica anteriorment establerta, de la documentació  següent:

- La instància presentada en model oficial, haurà d’anar acompanyada de la següent documentació: 

a) Memòria o Projecte subscrit per tècnic competent i el full d’assumeix de la instal·lació.

1. 
Justificació en la qual s’acrediti l’adequació de l’element a instal·lar.

2. Descripció de l’element a instal·lar especificant dimensions, sistema de muntatge i lloc exacte on es vulgui instal·lar, amb justificació tècnica dels elements estructurals sustentadors necessaris per a la seva estabilitat i seguretat.

3. 
Plànols de situació (escala mínima 1:1000), emplaçament de la finca, edifici, (escala mínima 1:1000), seccions i alçats tant de l’element com de les façanes, tancaments o elements verticals sobre els quals s’instal·li.

b) 
Autorització escrita del propietari de la finca conforme permet la instal·lació de la tanca. Quan aquest no sigui el mateix sol·licitant, caldrà presentar la titularitat de la mateixa. 

c) 
Fotografia de la finca amb ubicació de la tanca.

d) 
Pressupost de la instal·lació, si escau.

e) 
Còpia de l’assegurança de responsabilitat civil que cobreixi suficientment els possibles danys que puguin derivar-se de la col·locació i explotació de la tanca publicitària instal·lada.

f) 
Liquidació de les taxes, impostos i fiances corresponents segons les ordenances fiscals vigents.
Article 62.  Tramitació dels mupis i cabines telefòniques 
Les autoritzacions de mupis i/o cabines telefòniques estan subjectes a la tramitació regulada pel marc legal existent pel que fa a concessions, conveni o contractes administratius.

Article 63. Especificacions generals de la tramitació de les autoritzacions comunicades de la publicitat dinàmica 

Serà necessària autorització prèvia per efectuar qualsevol de les tipologies de publicitat dinàmica establertes en la present ordenança.
La tramitació administrativa corresponent haurà de ser efectuada per les persones físiques o jurídiques interessades o, si escau, per agències de publicitat.
Caldrà utilitzar els impresos normalitats per l’ajuntament acompanyats de la següent documentació:

1. Descripció detallada de la publicitat dinàmica que es preveu realitzar, durada de la mateixa, data i horari específic de l’actuació, amb indicació dels espais físics del municipi on es desenvoluparà.

2. Caldrà indicar el nombre d’impresos que preveu distribuir, així com la relació de les persones que es proposin com a agents de publicitat dinàmica amb còpia del Document Nacional d’Identitat, amb un límit de 2 agents per empresa que realitzi  l’activitat  publicitària.

3. Tots els impresos a distribuir han d’indicar molt clarament l’objecte o acció  publicitària que es du a terme, i hauran de complir amb la normativa publicitària que li és d’aplicació.
4. Còpia del document acreditatiu d’haver ingressat l’import de la taxa que s’estableixi per compensar la neteja extraordinària que genera aquesta activitat.

5. Compromís d’adopció de les mesures correctores necessàries per garantir les condicions de neteja de l’espai on es realitza la publicitat dinàmica.
6. Document acreditatiu de la liquidació de les taxes de tramitació, així com de compensació de la neteja ordinària que generi l’activitat segons regulació de la corresponent ordenança fiscal.
7. Declaració responsable de l’empresa que ha contractat la publicitat o de l’agencia publicitària conforme assumeix el compromís del compliment de les condicions establertes en la present ordenança i que dóna compliment a la normativa especifica en matèria de publicitat.
8. Atesa la naturalesa de l’activitat i la ubicació de l’empresa o empreses afectades per les llicències o autoritzacions, aquest ajuntament podrà delimitar una zona d’afectació on puguin exercir la seva activitat els agents de propaganda manual que li estiguin afectes.

9. La comunicació prèvia es considerarà atorgada sempre que s’hagi presentat en el Registre General la sol∙licitud pertinent, acompanyada de la documentació corresponent, amb una antelació mínima de 15 dies respecte a l’inici de l’activitat i l’ajuntament no hagi comunicat objecció en contra.

Article 64.  Tramitació de la publicitat dinàmica mitjançant l’ús de vehicles
En la tramitació dinàmica amb us de vehicles al marge de la documentació genèrica establerta en l’article anterior caldrà tenir en compte els següents apartats:

a) Les llicències o autoritzacions comunicades tindran un termini màxim de validesa d’un any. Finalitzaran, en qualsevol cas, dia 31 de desembre i es podran renovar sol·licitant-se amb dos mesos d’antelació a la data d’inici de l’activitat. 

b) Els vehicles utilitzats per a la realització de l’activitat de publicitat dinàmica, hauran d’estar assegurats i complir amb les homologacions que li siguin pertinents.

c) Tant l’empresa o agencia publicitària, així com el conductor del vehicle hauran de disposar de les adequades assegurances de responsabilitat civil adients a l’activitat a realitzar. 

d) L’empresa o agència publicitària haurà de presentar la corresponent declaració responsable conforme es donarà compliment als condicionants establerts en aquesta ordenança, així com el compliment de les normatives d’aplicació.

Article 65. Característiques generals

1. 
Els titulars de llicències i comunicacions prèvies tenen l’obligació de mantenir les instal·lacions i suports en bon estat de conservació durant tot el temps de la seva vigència i, per tant, tindran cura que el material publicitari i els seus elements sustentadors estiguin en perfecte estat de seguretat i conservació. 

2. En el cas que els serveis tècnics municipals o la policia local detectessin incompliments a l’abans dit, es requerirà l’empresa publicitària o el titular de l’autorització perquè, en el termini de deu (10) dies, faci les reparacions necessàries. Cas contrari, l’Ajuntament queda facultat per a ordenar la retirada de la publicitat i el suport físic a càrrec de l’empresa anunciadora, sens perjudici dels mitjans d’execució subsidiària o d’imposició de multes coercitives previstes legalment, en cas d’incompliment de l’ordre municipal, o dels expedients sancionadors corresponents.

Article 66.

Dins dels 6 mesos següents a finalitzar l’activitat o es doni de baixa de l’IAE, si aquest establiment no es torna obrir, el titular de l’activitat o en el seu defecte el propietari de l’establiment estaran obligats a retirar els rètols o suports publicitaris que tingui instal·lats, deixant la façana en les mateixes condicions inicials,  sens perjudici que en el cas d’incompliment l’ajuntament requereixi al titular o en el seu defecte al propietari de l’immoble la seva retirada amb l’aplicació les mesures d’execució forçosa que estableix la legislació vigent (multes  coercitives i/o expedients sancionadors).

Així mateix, un cop finalitzi el termini autoritzat per l’ajuntament en la instal·lació de les tanques publicitàries, si aquesta no ha estat renovada, caldrà la retirada de la mateixa per part del sol·licitant, sens perjudici de l’aplicació de les mesures d’execució forçosa establertes per normativa. 

Article 67.
Els titulars de les llicències i comunicacions prèvies s’encarregaran que el material publicitari i els seus elements de sustentació es mantinguin en perfecte estat de seguretat i conservació durant tota la durada de l’autorització.

Article 68.
Les instal·lacions i estructures que servien de suport a l’activitat publicitària hauran de ser retirades en el termini fixat en l’autorització, un cop acabada la seva vigència. 

Article 69.  Assegurances i fiances

Els titulars de les llicències o comunicacions prèvies hauran de formalitzar una pòlissa d’assegurança de responsabilitat civil que cobreixi els danys a tercers que es poguessin ocasionar. La durada de la pòlissa haurà de coincidir amb l’activitat publicitària a desenvolupar. 
S’haurà de presentar còpia de la mateixa juntament amb la documentació tècnica per a la tramitació administrativa pertinent, o en el seu defecte abans de l’atorgament de la autorització. 

L’administració podrà exigir un dipòsit en concepte de fiança que haurà de fer-se efectiva en qualsevol de les formes previstes per la legislació vigent de contractació pública, que garanteixi la reposició dels elements que poguessin quedar afectats.

L’import de la fiança es fixarà en el moment de l’autorització i haurà de cobrir els costos de neteja, retirada d’objectes o elements propis de l’activitat publicitària que es tracta. El retorn de la fiança s’autoritzarà previ informe tècnic, un cop s’hagi acabat l’activitat i s’hagin retirat completament tots els elements.

TÍTOL VI : RÈGIM SANCIONADOR

Article 70. 

1. 
L’incompliment dels preceptes d'aquesta Ordenança seran sancionats amb multa o sanció que es graduarà d'acord amb la gravetat de la infracció, dins de les quantitats autoritzades per les lleis. Quan les infraccions en matèria de publicitat tinguin caràcter urbanístic, s’imposaran les sancions previstes en la legislació urbanística.

2. 
Tot això sense perjudici de l’adopció de les mesures que s’escaiguin a fi i efecte de restablir la legalitat infringida. Aquestes mesures poden ser les següents:

a) 
Suspensió de les llicències o comunicacions prèvies tramitades.

b) 
Ordenar les rectificacions necessàries en les obres i instal·lacions realitzades.

c) 
Disposar de la retirada parcial o total dels elements publicitaris, segons el cas.

· Per manca de l’autorització corresponent.

· Per infracció de la present ordenança.

· Qualsevol altra mesura de caire anàleg, prevista en la legislació vigent. 

3. 
Les instal·lacions publicitàries sense llicència, comunicació prèvia o concessió en sòl d’ús o domini públic municipal, no necessitaran el previ requeriment al responsable de la instal·lació i seran retirades per l'Ajuntament amb repercussió de les despeses a l'interessat, a més de la imposició de les sancions que corresponguin, sens perjudici de la possibilitat d’imposar multes coercitives i expedients sancionadors, en els termes previstos a la legislació aplicable.

Article 71.

1.
La competència per a la incoació del procediment sancionador i per a la imposició de les sancions i les altres mesures compatibles amb elles correspon a l’Alcalde, o a aquell òrgan municipal que tingui atribuïda la competència per descentralització, desconcentració o delegació.

2.
Això no obstant, quan una infracció tingui caràcter urbanístic, l’òrgan local competent per resoldre el procediment sancionador serà aquell que estableixi la legislació d’urbanisme.

3. 
La instrucció dels expedients correspondrà al funcionari municipal que es designi en la resolució d’incoació.

Article 72. Classificació de les infraccions 

Les infraccions es classificaran en:

a) lleus

b) greus

c) molt greus

Article 73.

Es consideraran infraccions lleus:

a) 
La no retirada de pancartes,  després d’haver finalitzat l’autorització.

b) 
La no retirada dels rètols i banderoles un cop finalitzada l’activitat.

c) 
La no retirada de les tanques, plafons i pals publicitaris un cop finalitzada l’activitat publicitària i/o haver finalitzat l’autorització.
c) 
Difondre un missatge publicitari diferent al sol·licitat.

d) 
El repartiment d’impresos i propaganda a la via pública i/o dipositar-la en els parabrises dels cotxes aparcats.
e) 
Qualsevol altra infracció no tipificada expressament com a greu o molt greu.

Article 74.

Seran considerades infraccions greus:
a) 
La col·locació de pancartes subjectades a fanals d’enllumenat públic.

b) 
La col·locació de qualsevol suport físic publicitari sense llicència o comunicació prèvia, d’acord amb la present ordenança.

c) 
La col·locació de suports físics publicitaris a sobre o adossats a arbres, sense tenir cura de l’escorça d'aquests.

d) 
La col·locació de cartells als contenidors, papereres o altres elements de mobiliari urbà, així com a les façanes dels edificis.

e) 
La col·locació de propaganda comercial als plafons que té l'Ajuntament de Vilanova i la Geltrú instal·lats per a esdeveniments culturals o esportius. 

f) 
La instal·lació de rètols o banderoles no admesos per la present normativa.

g) 
Llençar impresos i propaganda des d’un vechicle en marxa.

h) 
L’incompliment dels condicionants establertes en l’autorització administrativa corresponent,  pel que fa a la publicitat dinàmica.

i) 
Provocar molèsties per enlluernaments per incompliment del RD 1890/2008, de 14 de novembre,  pel qual s’aprova el Reglament d’eficiència energètica a les instal·lacions d’enllumenat exterior i les seves instruccions tècniques complementàries, ea-01 a ea-07.
Article 75.

Es consideraran infraccions molt greus:
a) La instal·lació d’elements publicitaris que representin un perill per a invidents, per tenir vol en excés a menys de 2'5 m de la rasant de la vorera.

b) Incompliment de les condicions tècniques establertes en l’ordenança. 

c) No complir amb les condicions de seguretat exigibles per la normativa tècnica d’aplicació.

d) Incompliment les condicions establertes en la normativa aplicable pel que fa als edificis i béns catalogats.

e) Incompliment de les declaracions responsables presentades. 

Article 76.

1. 
Són responsables de les infraccions previstes en aquesta Ordenança les persones físiques o jurídiques que les cometin a títol d’autors i coautors. 


En concret, i a títol indicatiu, seran responsables de la infracció:

1. 
El propietari de l’edifici o terreny on estigui col·locada la publicitat.

2. 
L’empresa instal·ladora o persona física o jurídica que hagués disposat la realització de l’obra, la instal·lació sense llicència o comunicació prèvia o amb infracció de les condicions que s’hi estableixin.

3. 
El director tècnic de la instal·lació.

4. 
La empresa publicitària que gestiona la publicitat dinàmica que es du a terme.

5. 
La empresa o comerç de publicitat. 

2. Les sancions que s’imposin a subjectes diferents com a conseqüència d’una mateixa infracció tenen entre elles caràcter independent, llevat del supòsit en què l’obligació prevista legalment correspongui a diverses persones conjuntament, les quals han de respondre solidàriament de les infraccions que cometin i de les sancions que se’ls imposin.

Article 77. Sancions  

Les infraccions a les quals fa referència aquesta Ordenança seran sancionades d'acord a la següent graduació, de conformitat amb l’article 141 de la Llei de bases de règim local:

1. 
Les infraccions molt greus es sancionaran amb multa fins a TRES MIL (3.000) EUROS.

2. 
Les infraccions greus es sancionaran amb multa fins a MIL CINC-CENTS (1.500) EUROS.

3. 
Les infraccions lleus es sancionaran amb multa fins a SET-CENTS CINQUANTA (750) EUROS. 

Això no obstant, quan les infraccions en matèria d’elements publicitaris tinguin caràcter urbanístic i/o mediambiental, es podran sancionar en funció de les normes previstes en la legislació urbanística i mediambiental .

1. 
En el cas que, per aplicació d’aquesta Ordenança, s’incoés expedient sancionador per dues o més infraccions tipificades entre les que existís relació de causa o efecte, s’imposarà una sola sanció, la corresponent a la sanció més elevada. 

2. 
En la resta de casos, als responsables de dues o més infraccions, se’ls imposaran les sancions corresponents a cadascuna de les infraccions comeses.

Article 78.
D’acord amb el que preveu la legislació general de règim local, les accions o omissions que, en l’àmbit material regulat per aquesta Ordenança, causin danys o perjudicis en el domini públic municipal o hi facin actes d’ocupació, seran sancionades amb la sanció que correspongui segons les normes d’aquesta ordenança o de la legislació sectorial, això sens perjudici d’ésser obligats a reparar els danys i perjudicis causats i a restituir el que haguessin sostret.

Article 79. 

1. 
Les sancions s’imposaran d’acord amb els següents criteris de graduació: La gravetat de la infracció, el perjudici causat als interessos generals, el benefici obtingut, la intencionalitat, la reiteració, la reincidència, i la capacitat econòmica de l’infractor.

2. 
En la fixació de les sancions cal tenir en compte que la comissió de la infracció no resulti més beneficiosa a l’infractor que el compliment de les normes infringides.

Article 80.

Les infraccions molt greus prescriuen al cap de tres anys, les greus al cap de dos anys i les lleus al cap de sis mesos. Aquest terminis començaran a comptar a partir de la data en què la infracció s’hagués comès. 

Article 81.
Serà d’aplicació el procediment sancionador previst per la legislació de la Generalitat en el seu cas, el que reguli la legislació de l‘Estat.

DISPOSICIONS ADDICIONALS

Disposició Addicional Primera.

En campanya electoral es podran fixar normes concretes per a regular la publicitat.

Disposició Addicional Segona.

En tot allò no previst expressament en aquesta ordenança serà d’aplicació la legislació urbanística i sectorial aplicable, les disposicions de caràcter general vigents en matèria publicitària, les altres ordenances municipals que estableixin alguna altra previsió en relació amb l’ocupació de la via pública i a les instal·lacions de tipus publicitari i d’altra normativa d’aplicació.

Disposició Addicional Tercera.

L’ajuntament podrà autoritzar excepcionalment, prèvia causa justificada i informe favorable dels serveis tècnics municipals, la instal·lació d’elements de publicitat estàtica que pugui presentar alguna variació amb allò establert en aquesta ordenança.

DISPOSICIONS TRANSITÒRIES

Disposició Transitòria Primera.

Les instal·lacions publicitàries actualment existents, així com les autoritzacions ja atorgades referents als elements contemplats en aquesta Ordenança, s’hauran d’adaptar al seu contingut en el termini màxim de dos (2) ANYS, comptadors des de la seva entrada en vigor. En el cas que la titularitat justifiqui la necessitat de major termini, aquest s’ampliarà per un termini màxim d’un any. Passat aquest termini, l’Ajuntament disposarà les corresponents ordres d’enderroc o retirada de les instal·lacions que no s’ajustin a la present normativa, a càrrec dels interessats, obrint-se els corresponents expedients sancionadors i, si escau, implantant-se les mesures d’execució forçosa d’acord amb la legislació aplicable.

En el moment que es produeixi un canvi de nom de l’activitat que és objecte de publicitat, aquesta s’adaptarà a la present ordenança.
DISPOSICIÓ DEROGATÒRIA
Queden derogades totes aquelles normes municipals que contradiguin les incloses en la present Ordenança i, en especial, l’ordenança municipal sobre publicitat de 20 de desembre de 1984.

DISPOSICIÓ FINAL
Aquesta Ordenança entrarà en vigor al cap de quinze (15) dies hàbils d’haver-se publicat al Butlletí Oficial de la Província de Barcelona l’acord de la seva aprovació definitiva, juntament amb el seu text íntegre.
____________________________________________________________________
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=31
Es vota la proposta, la qual s’aprova amb el resultat següent:




Vots a favor: CiU (9), PSC (7) i PP (3) = 19 vots




Abstencions: CUP (3) i ICV (2) = 5 vots

 32.
Aprovació, si escau, de l’addenda al conveni de col·laboració entre l’Ajuntament de Vilanova i la Geltrú i l’Associació d’Empresaris del Garraf, Alt Penedès i Baix Penedès (ADEPG).

Relació de fets

Atès que la Regidoria de Promoció Econòmica i l’ADEPG van subscriure un conveni de col·laboració l’any 2014, signat el dia 29 de maig, en el qual quedava contemplada la possibilitat d’afegir addendes, si es generaven noves línies de treball conjunt.

Atès que la Regidoria de Promoció Econòmica i l’ADEPG han engegat nous projectes, i per tal d’incorporar-los al conveni marc de col·laboració, s’ha afegit a aquest una addenda que esmenta el projecte Molí XXI i els postgraus de l’ADEPG, amb la Universitat de Vic.

Fonaments de dret

Vist allò que disposa la Llei 30/1992, de 26 de novembre, de règim jurídic de les administracions públiques i del procediment administratiu comú.

Per tot això, aquest Ple de l’Ajuntament 

ACORDA
“PRIMER. Aprovar l’addenda al conveni de col·laboració entre l’Ajuntament de Vilanova i la Geltrú i l’Associació d’Empresaris del Garraf, Alt Penedès i Baix Penedès.

SEGON. Corregir l’errada material detectada en el pacte setè del conveni de col·laboració entre l’Ajuntament de Vilanova i la Geltrú i l’Associació d’Empresaris del Garraf, Alt Penedès i Baix Penedès, que fa referència al capítol II del pressupost, quan la referència ha de ser al capítol IV. 

TERCER. Facultar l’alcaldessa per a signar aquesta addenda i quanta documentació sigui necessària a l’efecte.
QUART. Les despeses ordinàries derivades de la utilització de l’espai del Molí de Mar per part de l’ADEPG seran assumides per la Regidoria de Promoció Econòmica i Turisme. No així les despeses extraordinàries, que les assumirà l’ADEPG, d’acord amb les necessitats de cada activitat.
CINQUÈ. Notificar aquest acord als interessats.”
ADDENDA AL CONVENI DE COL·LABORACIÓ ENTRE L’AJUNTAMENT DE VILANOVA I LA GELTRÚ, I L’ASSOCIACIÓ D’EMPRESARIS DEL GARRAF, ALT PENEDÈS I BAIX PENEDÈS

A Vilanova i la Geltrú, a l’Ajuntament, essent el dia xxxxxxxx, es reuneixen,

D’una part, la Il·lustríssima senyora NEUS LLOVERAS I MASSANA, alcaldessa de l’AJUNTAMENT DE VILANOVA I LA GELTRÚ, en representació d’aquest i en companyia del senyor GERARD FIGUERAS I ALBÀ, regidor de Promoció Econòmica i Turisme i assistits pel senyor ISIDRE MARTÍ SARDÀ, secretari d’aquesta corporació, facultats per a aquest acte per acord xxxxxxx de data xxxx

De l’altra part, Jordi Solé Tuyà, amb NIF número 77307857G, en qualitat de president de l’ASSOCIACIÓ D’EMPRESARIS DEL GARRAF, ALT PENEDÈS I BAIX PENEDÈS (en endavant ADEPG), amb domicili al carrer de l’Àncora, 3, de Vilanova i la Geltrú, amb el CIF G58519992, degudament autoritzat per a aquest acte.

MANIFESTEN

I.- L’ADEPG és una organització empresarial de base associativa, de règim assembleari i lliure afiliació, que representa el conjunt de l’empresariat del seu àmbit intercomarcal.

L’associació és independent i té un caire multisectorial i plural.

L’ADEPG té com a objectiu fonamental el foment de l’activitat econòmica i el desenvolupament del teixit empresarial de l’entorn.

II.- La Regidoria de Promoció Econòmica i Turisme i l’ADEPG treballen conjuntament de manera habitual en projectes diversos, amb l’objectiu comú d’aconseguir el progrés del territori, el manteniment de l’activitat econòmica i la captació de noves activitats i inversions. El document marc que regeix aquesta cooperació és el conveni de col·laboració signat l’any 2014.

En aquest queda recollida la possibilitat d’establir addendes, sempre que sorgeixin activitats o projectes no recollits inicialment.

III.- En compliment dels pactes signats en el Conveni subscrit entre les parts en data 29 de maig de 2014, es formalitza la present ADDENDA, en base als següents 

PACTES

PRIMER. A les activitats d’Escola de Direcció d’Empresa habituals que organitza l’ADEPG, s’afegiran els postgraus universitaris de direcció de pimes i d’internacionalització, que s’impartiran  entre els mesos d’octubre de 2015 i maig de 2016, els divendres a la tarda i els dissabtes al matí. La utilització dels espais, estarà regida per les condicions contemplades en el conveni signat amb l’Ajuntament, que tot i el que diu el pacte vuitè del conveni, es revisaran de forma anual atenent a les noves programacions dels cursos

SEGON. Les parts es comprometen, tanmateix, a seguir estudiant accions de col·laboració amb l’Ajuntament de Vilanova i la Geltrú en el futur.

TERCER. La vigència d’aquesta addenda s’inicia en la data de la seva signatura i la seva durada es vincula a la del Conveni original entre les entitats. 
QUART. Per a qualsevol altra qüestió derivada de la present addenda, es remetrà a allò establert al Conveni original entre les entitats.
I en prova de conformitat, els atorgants signen aquest conveni en el lloc i data assenyalats al començament.

______________________________________________________________
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=32
Es vota la proposta, la qual s’aprova amb el resultat següent:




Vots a favor: CiU (9), PP (3) i CUP (3) = 15 vots




Abstencions: PSC (7) i ICV (2) = 9 vots

CONTROL DELS ÒRGANS DE LA CORPORACIÓ:
 33. 
serveis socials. Donar compte dels Indicadors socials 1r. trimestre 2015.

Relació de fets
En compliment de l’acord de Ple de data 6 d’octubre de 2014, en el qual a instàncies d’una moció del grup ICV es va acordar donar compte en seu plenària dels indicadors socials de Serveis Socials, Serveis Educatius i Ocupacionals, es dóna compte al Ple de la informació que s’annexa:

- Dades serveis socials primer trimestre 2015

- Dades IMET

Fonaments de dret

Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, i Llei 7/85, de 2 d’abril, reguladora de les bases de règim local.

Per tot això,

ES DÓNA COMPTE al Ple de l’Ajuntament dels indicadors socials del primer trimestre de l’any 2015.

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=33
El Ple es dóna per assabentat d’aquests indicadors socials.
34. 
promoció econòmica i turisme. Donar compte del Pla de Desenvolupament econòmic i social del Garraf 2014-2020.

Relació de fets

Atès que el Consell Comarcal del Garraf, en data 12 de desembre de 2013, va aprovar la signatura del conveni de col·laboració de Node Garraf per a la realització dels treballs del Pla de Desenvolupament Social i Econòmic de la comarca del Garraf.

Atès que el Consell Comarcal del Garraf va rebre un ajut de la Diputació de Barcelona per a la redacció de l’esmentat Pla.

Atès que durant els darrers mesos un equip especialista en territori i ciutat del Departament d’Urbanisme i Ordenació del Territori de la Universitat Politècnica de Catalunya ha estat treballant en l’anàlisi i recopilació de documents.

Atès que durant aquests mesos s’han celebrat dues taules de debat i s’ha obert la participació a persones, agents socials i econòmics i institucions, i s’han realitzat els treballs de suport per a la redacció del document.

Atès que un cop finalitzat el procés principal i que l’equip de la Universitat Politècnica de Catalunya ha fet entrega al Consell Comarcal del Garraf del document “Pla de Desenvolupament Econòmic i Social del Garraf. Enfocament territorial”, considerant-se la síntesi de tot el treball realitzat conjuntament entre els agents del territori i la Universitat. Tanmateix, s’ha fet la seva presentació final el 17 de desembre de 2014.

Atès que de manera paral·lela s’inicia la redacció del Pla Territorial del Penedès, en el que el Consell Comarcal del Garraf ha designat la persona que el representarà a la comissió de treball, i es considera que la comarca del Garraf pot aportar-hi les seves consideracions i opinions a partir del que queda recollit en el Pla de Desenvolupament Econòmic i Social del Garraf, que esdevé un instrument actualitzat sobre el futur socioeconòmic i territorial del Garraf per a desenvolupar els propers anys.

Atès que el Consell d’Alcaldies del passat 13 de març de 2015, en el que es va debatre el Pla de Desenvolupament Econòmic i Social del Garraf, es va considerar que els Ajuntaments donaran compte als Plens Municipals.

Fonaments de dret

Vist allò que disposa l’art. 22 Llei 7/1985, de 2 d’abril, de bases de règim local.

Així com l’art. 52 del Decret legislatiu 2/2003, de 28 d’abril, que aprova el Text refós de la Llei municipal i de règim local de Catalunya.

Per tot això, s’acorda:
“PRIMER. Donar compte del Pla de Desenvolupament Econòmic i Social del Garraf 2014-2020, i dels eixos i propostes d’actuació.

https://plagarraf.files.wordpress.com/2014/10/20140720pseg_total.pdf
SEGON. Traslladar el present acord als Ajuntaments de la comarca del Garraf i al Consell Comarcal del Garraf.”
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=34
El Ple es dóna per assabentat del Pla esmentat.

 35. 
esports. Donar compte del Decret de l’alcaldessa de 15.04.2015, de pròrroga per sis mesos més de la interventora única de les concessions dels equipaments del Complex Esportiu del Parc del Garraf i de l’Esportiu La Piscina.

ES DÓNA COMPTE al Ple de l’Ajuntament del Decret de l’alcaldessa de data 15.04.2015, pel qual es prorroga per sis mesos més com a interventora única en la persona de la Sra. Montserrat Alòs Pla, el qual es transcriu literalment a continuació:

“Relació de fets

Atès que el Ple de la corporació, en data 28 de juliol de 2014 va acordar la intervenció total de les concessions dels equipaments del Complex Esportiu del Parc del Garraf i de l’Esportiu La Piscina.

Atès que el Ple de la corporació, en data 6 d’octubre, va substituir la intervenció conjunta acordada per una interventora única en la persona de la Sra. Montserrat Alòs Pla.

Atès que, després de sis mesos transcorreguts s’ha pogut constatar que la interventora no ha finalitzat les seves tasques encomanades.

Fonaments de dret

1. Acord de Ple de data 28 de juliol de 2014, pel qual es delega a l’alcaldessa les facultats de Ple en relació amb les concessions.

2. Llei 7/1985, de 2 d’abril, de bases de règim local.

3. Article 259 de Reglament d’obres, activitats i serveis dels ens locals, que fixa que la durada màxima de la intervenció és de 2 anys.

Per tot això, RESOLC:

PRIMER. Prorrogar per sis mesos més, com a interventora única en la persona de la Sra. Montserrat Alòs Pla, perquè pugui finalitzar les tasques encomanades.

SEGON. Notificar el present acord a la concessionària.

TERCER. Donar compte del present acord al proper Ple de la Corporació.”

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=35
El Ple es dóna per assabentat d’aquest Decret.

 36.
medi ambient. Donar compte de l’acord de JGL de 03.03.2015, d’aprovació del Conveni entre l’Ajuntament de Vilanova i la Geltrú i la Mancomunitat Penedès-Garraf per a la gestió de les colònies de gats al carrer.

Es dóna compte de l’acord de Junta de Govern Local de data 3 de març de 2015, que diu literalment el següent:

“Relació de fets
I.- L’Ajuntament de Vilanova i la Geltrú és membre de la Mancomunitat Penedès-Garraf i efectua la recollida i control dels animals abandonats, perduts o ensalvatgits mitjançant el Centre d’Atenció d’Animals Domèstics del Penedès (CAAD Penedès en endavant).

II.- El CAAD Penedès, centre que es dedica a la gestió d’animals domèstics de companyia i amb l’objectiu de minimitzar les molèsties ocasionades per la presència de gats de carrer, segueix el programa de COLÒNIES CONTROLADES DE GATS que va crear la Diputació de Barcelona en el seu moment.

III.- Que el programa de COLÒNIES CONTROLADES DE GATS persegueix controlar la població de gats i tendir a la disminució del número d’exemplars, minimitzar els riscos sanitaris per a la població que es deriven de la presència de gats al carrer i promoure el seguiment d’unes correctes pautes de manteniment de la colònia per part dels alimentadors. 

IV.- La metodologia que utilitza el programa és la captura, esterilització dels exemplars sans, i devolució dels gats a la colònia original o a una ubicació alternativa dins el municipi on s’ha efectuat la recollida, determinada prèviament a la realització de la intervenció.

V.- Al ser un programa municipal, és l’Ajuntament, amb l’assessorament tècnic del CAAD Penedès i la Diputació de Barcelona, si escau, qui estableix la viabilitat, dimensions, condicions i pautes de gestió de les colònies de gats. Aquestes pautes han de permetre el seguiment i control dels individus que integren les colònies, missió que correspon a l’Ajuntament, podent requerir la col·laboració dels voluntaris alimentadors, dels tècnics del CAAD Penedès o de qui estimi oportú l’ajuntament responsable. 

VI.- Que l’Ajuntament podrà convenir amb voluntaris alimentadors individuals,  associacions o entitats, l’alimentació, neteja de l’espai i seguiment dels individus que conformen les colònies. El CAAD Penedès facilitarà uns protocols amb les pautes recomanades a seguir per al manteniment de la colònia i les explicarà en reunions informatives en cas necessari.

VII.- Que els Ajuntaments assumiran el pagament d’un increment de la seva quota, que es calcularà d’acord amb les actuacions realitzades pel CAAD Penedès en cada intervenció.

VIII.- D’acord amb l’informe justificatiu del Servei de Medi Ambient adjunt a l’expedient, es valora positivament la proposta de conveni entre aquest Ajuntament i la Mancomunitat Penedès-Garraf per a la gestió de colònies de gats de carrer, que se sotmet a aprovació, atès que dins els seus objectius està també la disminució en un 10% de la despesa que suposa als ajuntaments. Aquest canvi, però, no afecta les condicions ni qualitat de les actuacions que es duguin a terme previstes en aquesta proposta de conveni, que continuaran sent les mateixes. 

Fonaments de dret

1.- El Decret legislatiu 2/2008, estableix en l’article 16.1 que “correspon als ajuntaments de recollir i controlar els animals abandonats, perduts o ensalvatgits i de controlar els  animals salvatges urbans”.

Aquest mateix Decret defineix els animals ensalvatgits, com a “animal de companyia que perd les condicions que el fan apte per a la convivència amb les persones, [art 3.f)]”, i estableix que “els gats gaudeixen de la consideració d’animal de companyia [art 3.b)]”.

Per tant, és d’aplicació a la gestió d’aquests animals l’article 11.2, que “prohibeix el sacrifici de gats, gossos i fures a les instal·lacions per al manteniment d’animals de companyia, i als nuclis zoològics en general, excepte pels motius humanitaris i sanitaris que s’estableixin per via reglamentària”. Cal assenyalar que el reglament aquí citat encara no s’ha desplegat, i s’aplica l’article 11.4 que indica que “el sacrifici dels animals i l’esterilització dels animals de companyia han de ser fets sempre sota control veterinari”.

2.- La Llei 18/2009, del 22 d’octubre, de salut pública, estableix en el TÍTOL II, Article 6.i) com a prestació en matèria de salut pública “La protecció de la salut pública relacionada amb les zoonosis dels animals domèstics, els animals salvatges urbans i els animals de la fauna salvatge i amb el control de les plagues”. 

En el Capítol VII, Article 52.g), determina que un dels serveis mínims dels ens locals és “La gestió del risc per a la salut derivat dels animals domèstics, dels animals de companyia, dels animals salvatges urbans i de les plagues”.

D’acord amb l’article 2.h) de definicions, als efectes del que disposa aquesta Llei, s’entén per Gestió del risc: “el conjunt d’actuacions destinades a evitar o minimitzar un risc per a la salut. Aquest procés consisteix a sospesar les alternatives, tenint en compte l’avaluació del risc i altres factors pertinents, i comprèn, si cal, la selecció i l’aplicació de les mesures de prevenció i control més adequades, a més de les reglamentàries”. 

Aquests paràmetres legals determinem que els Ajuntaments han d’intervenir en el control del gats de carrer per tal de protegir la salut pública, però alhora legalment no es poden eutanasiar arbitràriament tots els gats que es recullin del carrer. 

3.- Vist allò que disposa l’article 15 de la Llei 30/1992, de 26 de novembre, de règim jurídic de les administracions públiques i del procediment administratiu comú, en matèria d’encomanda de gestió.

D’acord amb l’acord plenari de 25 de juliol de 2011, pel qual es delega a la Junta de Govern Local l’atribució de convenis en qualsevol matèria, excepte els urbanístics, si bé s’haurà d’informar preceptivament a la Comissió Informativa i es donarà compte al Ple dels acords presos per la Junta de Govern Local, i d’acord amb l’informe tècnic emès al respecte, la Junta de Govern Local acorda:
ACORD
PRIMER. Aprovar el conveni entre l’Ajuntament de Vilanova i la Geltrú i la Mancomunitat Penedès Garraf, per a la gestió de colònies de gats de carrer.

L’Ajuntament de Vilanova i la Geltrú assigna aquesta despesa a la partida “Acció Medi Ambient” i estima una despesa màxima de 4.000,00 €. 

SEGON. D’acord amb el pacte desè del referit conveni, l’Ajuntament, com a contraprestació econòmica per a les accions objecte del mateix, aportarà a la Mancomunitat Penedès Garraf les quotes que li corresponguin en funció del servei prestat, d’acord amb les taxes previstes anualment, i que per a aquest any 2015 són:

1. Esterilització de mascle ............................... 35,00

2. Esterilització de femella................................ 55,00

3. PROVA FIV/Felv........................................... 14,00

Actuacions incloses:

· Trasllat dels animals capturats al Centre per part del personal del CAAD.

· Manutenció durant el postoperatori dels animals (habitualment 8 dies les femelles i 2 dies els mascles) fins que els animals es trobin recuperats per tornar al carrer.

· Transport al municipi i alliberament al seu lloc d’origen, sempre en presència d’una persona autoritzada per l’ajuntament.

· Eutanàsia i incineració dels animals positius a la prova del FIV/Felv.

TERCER. Publicar aquest acord al BOP, en el termes expressats a l’article 15 de la Llei 30/1992, de 26 de novembre, de règim jurídic de les administracions públiques i del procediment administratiu comú.

QUART.- Notificar el present acord a la Mancomunitat Penedès Garraf, als efectes de la seva acceptació i posterior signatura del conveni, com a condició d’eficàcia del mateix.

CINQUÈ.- Donar compte del present conveni al Ple d’aquest ajuntament.

ANNEX
CONVENI ENTRE L’EXCM. AJUNTAMENT DE VILANOVA I LA GELTRÚ I LA MANCOMUNITAT PENEDÈS GARRAF, PER A LA GESTIÓ DE COLÒNIES DE GATS DE CARRER.

Vilanova i la Geltrú,    de     de 2015

ANTECEDENTS JURÍDICS

El Decret legislatiu 2/2008, estableix en l’article 16.1 que “correspon als ajuntaments de recollir i controlar els animals abandonats, perduts o ensalvatgits i de controlar els animals salvatges urbans”.

Aquest mateix Decret defineix els animals ensalvatgits, com a “animal de companyia que perd les condicions que el fan apte per a la convivència amb les persones [art 3.f)]”, i estableix que “els gats gaudeixen de la consideració d’animal de companyia [art 3.b)]”.

Per tant, és d’aplicació a la gestió d’aquests animals l’article 11.2, que “prohibeix el sacrifici de gats, gossos i fures a les instal·lacions per al manteniment d’animals de companyia, i als nuclis zoològics en general, excepte pels motius humanitaris i sanitaris que s’estableixin per via reglamentària”. Cal assenyalar que el reglament aquí citat encara no s’ha desplegat, i s’aplica l’article 11.4, que indica que “el sacrifici dels animals i l’esterilització dels animals de companyia han de ser fets sempre sota control veterinari”. 

La Llei 18/2009, de 22 d’octubre, de salut pública, estableix en el TÍTOL II, article 6.i) com a prestació en matèria de salut pública: “La protecció de la salut pública relacionada amb les zoonosis dels animals domèstics, els animals salvatges urbans i els animals de la fauna salvatge i amb el control de les plagues”.

En el Capítol VII, article 52.g), determina que un dels serveis mínims dels ens locals és “La gestió del risc per a la salut derivat dels animals domèstics, dels animals de companyia, dels animals salvatges urbans i de les plagues”.

D’acord amb l’article 2.h) de definicions, als efectes del que disposa aquesta llei, s’entén per Gestió del risc, “el conjunt d’actuacions destinades a evitar o minimitzar un risc per a la  salut. Aquest procés consisteix a sospesar les alternatives, tenint en compte l’avaluació del risc i altres factors pertinents, i comprèn, si cal, la selecció i l’aplicació de les mesures de prevenció i control més adequades, a més de les reglamentàries”.
Aquests paràmetres legals determinem que els Ajuntaments han d’intervenir en el control dels gats de carrer per tal de protegir la salut pública, però alhora legalment no es poden eutanasiar arbitràriament tots els gats que es recullin del carrer. 

En aquest marc legislatiu, totes les parts decideixen establir un conveni específic de col·laboració, per la qual cosa:

REUNITS

D'una part, la Il·lma Sra. Neus Lloveras Massana, en qualitat d’alcaldessa de Vilanova i la Geltrú, i assistida en aquest acte pel Sr. Isidre Martí Sardà, secretari general de l’Ajuntament.

D'una altra part, l’Il·lm. Sr. Pere Pujol i Montserrat, president de la Mancomunitat Penedès Garraf, en nom i representació d’aquest Ens supramunicipal, amb domicili social a l’av. Cubelles, 88-1r, 08800 Vilanova i la Geltrú. 

Les dues parts es reconeixen recíprocament la capacitat legal per a obligar-se i atorgar aquest conveni, i a aquest efecte,

MANIFESTEN

1. Que l’Ajuntament de Vilanova i la Geltrú és membre de la Mancomunitat Penedès Garraf i efectua la recollida i control dels animals abandonats, perduts o ensalvatgits mitjançant el Centre d’Atenció dels Animals Domèstics del Penedès (CAAD Penedès en endavant).

2. Que el CAAD Penedès, centre que es dedica a la gestió d’animals domèstics de companyia i amb l’objectiu de minimitzar les molèsties ocasionades per la presència de gats de carrer, segueix el programa de COLÒNIES CONTROLADES DE GATS que va crear la Diputació de Barcelona en el seu moment. 

3. Que el programa de COLÒNIES CONTROLADES DE GATS persegueix controlar la població de gats i tendir a la disminució del número d’exemplars, minimitzar els riscos sanitaris per a la població que es deriven de la presència de gats al carrer i promoure el seguiment d’unes correctes pautes de manteniment de la colònia per part dels alimentadors.

4. Que la metodologia que utilitza el programa és la captura, esterilització dels exemplars sans i devolució dels gats a la colònia original o a una ubicació alternativa dins el municipi on s’ha efectuat la recollida, determinada prèviament a la realització de la intervenció.

5. Que al ser un programa municipal, és l’Ajuntament, amb l’assessorament tècnic del CAAD Penedès i la Diputació de Barcelona, si escau, qui estableix la viabilitat, dimensions, condicions i pautes de gestió de les colònies de gats. Aquestes pautes han de permetre el seguiment i control dels individus que integren les colònies, missió que correspon a l’Ajuntament, podent requerir la col·laboració dels voluntaris alimentadors, dels tècnics del CAAD Penedès o de qui estimi oportú l’ajuntament  responsable.

6. Que l’Ajuntament podrà convenir amb voluntaris alimentadors individuals, associacions o entitats, l’alimentació, neteja de l’espai i seguiment dels individus que conformen les colònies. El CAAD Penedès facilitarà uns protocols amb les pautes recomanades a seguir per al manteniment de la colònia i les explicarà en reunions informatives en cas necessari.

7. Que els Ajuntaments assumiran el pagament d’un increment de la seva quota, que es calcularà d’acord amb les actuacions realitzades pel CAAD Penedès en cada intervenció i que es regiran d’acord amb els següents: 

P A C T E S

Primer.- Abans d’iniciar la creació d’una colònia, l’Ajuntament, mitjançant la sol·licitud normalitzada del servei, comunicarà a la direcció del CAAD Penedès el número de colònies existents al municipi i realitzarà una aproximació demogràfica d’exemplars. 

Segon.- Els tècnics del CAAD Penedès realitzaran una visita a les colònies localitzades per l’Ajuntament, en què s’analitzarà la viabilitat de la ubicació o el seu trasllat, s’estimarà l’estat sanitari dels individus i determinaran els punts d’alimentació correctes.

Tercer.- L’Ajuntament establirà quines són les prioritats d’actuació, decidint l’ordre d’intervenció en el municipi, i es programarà en el temps d’acord amb la disponibilitat operativa del CAAD Penedès. Alhora comunicarà qui és el responsable tècnic municipal que farà d’enllaç amb els alimentadors i realitzarà el seguiment de les actuacions.

Quart.- L’Ajuntament, amb la voluntat d’oferir un espai de seguretat als animals i que faciliti la intervenció periòdica dels voluntaris alimentadors per al manteniment de la colònia, determinarà la viabilitat de la ubicació de les colònies o el seu trasllat, d’acord amb uns criteris tècnics recomanats pel CAAD Penedès.

Cinquè.- El personal del CAAD Penedès, seguint el protocol establert, realitzarà la captura i trasllat dels animals al Centre. 

Sisè.- L’atenció veterinària a càrrec del CAAD Penedès consistirà en:

· Valoració sanitària de tots els animals capturats, determinant l’aptitud dels animals per a la intervenció quirúrgica i els aptes.

· Realització d'analítica sanguínia per descartar FeLV/FIV (leucèmia felina i immunodeficiència felina) i eutanàsia dels animals no aptes o positius de FeLV/FIV amb un cost per a l’Ajuntament de 14 euros l’exemplar. La gestió inclou la incineració i gestió de les cendres.

· Esterilització, marcatge auricular i manutenció durant el postoperatori dels animals (habitualment 8 dies les femelles i 2 dies els mascles) fins que es trobin recuperats per tornar al carrer. El cos unitari que s’aplica en cada esterilització és de 55 euros per les femelles i 35 per als mascles.

· Transport i alliberament de l’animal al lloc de captura o altre espai del municipi prèviament determinat per l’Ajuntament.

Setè.- Quan la colònia s’ubiqui en l’espai públic, l’Ajuntament realitzarà les  adequacions mínimes per tal que la ubicació quedi delimitada, oferint als animals un espai de seguretat i que permeti el fàcil control dels gats, la seva adequada neteja i faciliti la intervenció periòdica dels voluntaris alimentadors.

Vuitè.- Al finalitzar la intervenció, el CAAD Penedès oferirà un informe de totes les actuacions realitzades i liquidarà l’increment de quota corresponent. Aquesta liquidació s’addicionarà anualment a aquest conveni i en formarà part del mateix, i es faculta per a la seva signatura al regidor/a responsable de l’àrea i al gerent de la Mancomunitat. 

Novè.- Qualsevol aspecte no contemplat en aquest conveni es regirà d’acord amb el reglament del centre i el catàleg de serveis establert.

Desè - Pactes econòmics

L’Ajuntament, com a contraprestació econòmica per les accions objecte del present conveni, aportarà a la Mancomunitat Penedès Garraf les quotes que li corresponguin en funció del servei prestat, d’acord amb les taxes previstes anualment, que per a aquest any 2015 són:

1. Esterilització de mascle ................................... 
35,00

2. Esterilització de femella.................................... 
55,00

3. PROVA FIV/Felv............................................... 
14,00

Actuacions incloses:

· Trasllat dels animals capturats al Centre per part del personal del CAAD.

· Manutenció durant el postoperatori dels animals (habitualment 8 dies les femelles i 2 dies els mascles) fins que els animals es trobin recuperats per tornar al carrer.

· Transport al municipi i alliberament al seu lloc d’origen, sempre en presència d’una persona autoritzada per l’ajuntament.

· Eutanàsia i incineració dels animals positius a la prova del FIV/Felv.

Onzè.- Vigència del conveni

La durada d’aquest conveni serà mentre sigui vigent el conveni marc entre l’Ajuntament de Vilanova i la Geltrú i la Mancomunitat Penedès Garraf de delegació de competències en matèria de protecció dels animals de 7 d’abril de 2009 (DOGC núm. 5391 de 02/06/09) i entrarà en vigor a la data de signatura.

Dotzè.- Causes d’extinció

Aquest conveni es podrà resoldre pels següents motius:

a) Per mutu acord de les parts.

b) Per impossibilitat sobrevinguda de realitzar l’objecte del conveni.

c) Per incompliment greu de les obligacions que correspon assumir a qualsevol de les dues parts.

d) Per la voluntat unilateral de qualsevol de les dues parts manifestada com a mínim amb un any d’antelació.
En prova de conformitat, ambdues parts signen el present conveni per triplicat exemplar i a un sol efecte, en el lloc i data assenyalats a l’encapçalament.

____________________________________________________________________

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=36
El Ple es dóna per assabentat d’aquest acord.

URGÈNCIES

RECURSOS HUMANS. DONAR COMPTE DE L’ACORD DE LA MESA GENERAL DE NEGOCIACIÓ PER L’ESTABILITAT LABORAL DEL PERSONAL DE L’AJUNTAMENT DE VILANOVA I LA GELTRÚ.

Es dóna compte al Ple de la Corporació que:

En data 27 de febrer de 2015 es va aprovar per la Mesa General de Negociació la proposta per l’estabilitat laboral del personal de l’Ajuntament de Vilanova i la Geltrú, la qual diu textualment:

“CCOO acorda amb els diferents grups polítics que integren el Ple Municipal proposar que els següents treballadors i treballadores continuïn treballant a l’administració un cop finalitzat el seu contracte de relleu actual, amb un contracte interí fins que es realitzi l’oferta pública corresponent, sempre que la legislació vigent ho permeti.

-
Iván Palos Segura 
 06-03-2016 
Oficial 1ª Brigada - C2

-
Luis Rodríguez Piñol 
 30-06-2016 
Oficial 1ª Brigada - C2

-
Diego González Ibáñez 
 31-03-2018 
Oficial 1ª Brigada - C2

-
Mourad Benslaiman 
 14-05-2017 
Conserge Escola Música - AP

-
Josep A. Casas Canales 
 31-12-2015 
Conserge Cultura – la Sala - AP

-
Cristina Suriol Villagra 
 10-08-2016 
Tècnica Aux. biblioteca Joan Oliva - C1

-
Carmen Parrillas Rosales 15-03-2018 
Tècnica Aux. biblioteca Joan Oliva - C1

-
Josep Vallés Almenara 
  26-02-2018 
Oficial 1ª Mercat - C2

-
Mercè Forjan Pais             17-06-2015  Aux. Administrativa Medi Ambient - C2”.
Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=37

Es vota en primer lloc la URGÈNCIA de la proposta, la qual s’aprova amb el resultat següent:


Vots a favor: CiU (9), PSC (7), CUP (3) i ICV (2) = 21 vots



Vots en contra: PP = 3 vots

El Ple es dóna per assabentat de l’acord esmentat.
MOCIÓ DE L’AMPA DE L’ESCOLA VOLERANY, PRESENTADA PER ICV I PSC, DE REBUIG A LES PROVES DE TERCER DE PRIMÀRIA PREVISTES A LA LOMCE.

Les proves externes de tercer de primària, implantades amb la Ley Orgànica para la Mejora de la Calidad Educativa, tenen com a objectiu “detectar a temps aquells alumnes amb dificultats en l’aprenentatge”, segons explica el Ministeri d’Educació.  Tot i així, darrere d’aquestes paraules, presumptament benintencionades, s’amaguen uns criteris d’aplicació incoherents amb la finalitat pretesa.

En aquest context, les escoles adherides a la Xarxa d’Escoles Insubmises a la LOMCE -a Vilanova i la Geltrú som Escola Llebetx, Escola Sant Jordi i Escola Volerany-, ens proposem dir “no” a l’avaluació externa com una forma de protesta contundent davant una llei que atempta contra l’escola pública, catalana, democràtica, laica, inclusiva i cohesionadora, i també perquè considerem que aquests exàmens provocaran efectes perversos en el sistema educatiu.

Els resultats de les proves seran públics i en funció de les qualificacions obtingudes s’establiran rànkings de centres.  El recent estudi de la Fundació Bofill “Equitat i resultats educatius. Una mirada a partir de PISA 2012”, publicat el passat mes de febrer, va posar de manifest que les diferències en el rendiment dels alumnes són inexistents entre centres públics i privats i que, de fet, estan directament lligades a l’entorn socioeconòmic de l’alumnat.  Per tant, els rànkings penalitzaran escoles que fan, amb moltíssim esforç, molt bona feina en entorns amb greus dificultats i que, amb aquest tipus de polítiques regressives, seran condemnats a la mort o la marginació.

Aquests exàmens es fan a una edat precoç (almenys un curs abans que les internacionals TIMSS i PIRLS) i només avaluen dues matèries, matemàtiques i llengua, de les 10 que componen els continguts curriculars, no són proves de competències, perquè en cap cas avaluen el pensament propi, la iniciativa personal o la creativitat.  Per tant, poden penalitzar els centres que aposten per projectes educatius que respecten els diferents ritmes d’aprenentatge dels alumnes i que apliquen els seus currículums en funció de les intel·ligències múltiples.  Aquest tipus de proves externes, per tant, són un dels instruments de la llei per neutralitzar altres models possibles d’escola, de currículum i d’avaluació, tot imposant una hegemonia única que entén l’educació com una carrera esgotadora d’exàmens, notes, matèries i obstacles.

La llei no preveu partides pressupostàries destinades a pal·liar els problemes que aquestes proves puguin detectar. En aquest context de polítiques regressives, aquests exàmens també promouen la selecció primerenca entre “alumnes bons” i “dolents”, per tal de poder anar derivant els “dolents” cap a trajectòries adaptades com, a partir de segon d’ESO, l’anomenada Formació Professional Bàsica, la qual no deixa de ser un carrer sense sortida que no permet obtenir el Graduat Escolar.

Amb la implementació d’aquests exàmens correm el risc que tercer de primària es converteixi en un curs on es focalitzi l’esforç en l’ensenyament de matemàtiques i llengua, en detriment d’altres àrees igualment vitals pel seu desenvolupament.  A la vegada, també hi ha el perill que s’acabi ensinistrant l’alumnat per tal que ompli cercles en proves tipus test estandaritzades, en detriment de tot allò que tingui a veure amb promoure habilitats de desenvolupament de pensament crític, indagació, innovació, reflexió, avaluació i aprenentatge autònom.

Els exàmens externs –els quals, insistim, es portaran a terme en un escenari de retallades que estan malmetent greument les estructures que garanteixen una escola pública de qualitat que ofereixi igualtat d’oportunitats per a tothom- també estan pensats per erosionar la cooperació entre les escoles d’un mateix territori, ja que els rànquings, sense tenir en compte les seves perversitats, es convertiran en determinants a l’hora d’escollir centre.

Aquestes proves qüestionen la confiança en els centres i qüestionen la capacitat dels docents de fer la seva feina.  També ells queden vigilats i avaluats, i quedaran retratats en els rànquings com a responsables directes dels resultats obtinguts.  De fet, la LOMCE eludeix els mestres.  No diu res sobre la formació dels docents, dels salaris, de les condicions de treball... No parla de la seva participació en les decisions curriculars i organitzatives, ni tampoc diu una sola paraula de la formació continuada del professorat, de la tutela de docents nous, de reforços, de processos interns de participació i de col·laboració docent.  Només parla de la direcció com a figura responsable i jeràrquicament establerta que haurà de donar explicacions en cas que els resultats no siguin els desitjats.

Tenint en compte els dubtes que arreu provoquen aquest tipus d’exàmens –recordem-ho: penalitzen els centres amb alumnes amb dificultats i els models innovadors, erosionen la cooperació entre les escoles, no avaluen les competències de l’alumnat i no està provada la seva eficàcia- entenem que no es poden portar a la pràctica sense obrir abans un debat polític i científic que, en aquest cas, s’ha obviat vergonyosament. Entenem que des de la desobediència civil podem forçar el debat social per a aconseguir complicitats i així aturar el desplegament d’una llei que atempta contra els pilars de l’equitat i de la lluita contra la desigualtat.

Per tot això, vista la proposta de l’AMPA de l’Escola Volerany de Vilanova i la Geltrú, aquest Ple de l’Ajuntament

ACORDA

“PRIMER. L’Ajuntament de Vilanova i la Geltrú es pronuncia contra la realització de les proves de tercer de primària previstes a la LOMCE a tots els centres de Vilanova i la Geltrú.

SEGON. L’Ajuntament de Vilanova i la Geltrú manifesta el seu suport a la comunitat educativa de la ciutat en totes aquelles accions de caràcter reivindicatiu i pacífic i de desobediència a la LOMCE que tinguin per objectiu garantir l’educació pública, democràtica, laica i en català.”

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=38
Es vota en primer lloc la URGÈNCIA de la proposta, la qual s’aprova amb el resultat següent:



Vots a favor: CiU (9), PSC (7), CUP (3) i ICV (2) = 21 vots



Vots en contra: PP = 3 vots

A continuació es vota el contingut de la moció, amb votació separada dels punts que la integren:

VOTACIÓ PUNT PRIMER:

S’aprova amb el resultat següent:



Vots a favor: PSC (7), CUP (3) i ICV (2) = 12 vots



Vots en contra: PP = 3 vots



Abstencions: CiU = 9 vots

VOTACIÓ PUNT SEGON:



Vots a favor: 
CiU (9), PSC (7), CUP (3) i ICV (2) = 21 vots



Vots en contra: PP = 3 vots

Per tant, la moció queda aprovada en la seva totalitat.

37. MOCIÓ DE LA CUP PER DECLARAR LA NUL·LITAT DE L’ADJUDICACIÓ DE LA REVISIÓ I ACTUALITZACIÓ D’ELEMENTS CADASTRALS.
Es retira aquesta moció de l’ordre del dia.

En data 15 de novembre de 2011, la Junta de Govern Local de l’Ajuntament de Vilanova i la Geltrú va aprovar la contractació de l’empresa PISAN per realitzar treballs d’actualització i revisió dels elements cadastrals de Vilanova i la Geltrú.  En el quart acord es diu textualment:
“QUART. La contraprestació dels treballs a realitzar s’adequarà a la recaptació efectiva total que s’origini per Impost sobre Béns Immobles, d’acord amb els percentatges i trams següents:
   Tram

Recaptació efectiva total

    % Honoraris
Primer Tram

Inferior o igual a 500.000


40%

Segon Tram

De 500.000 a 1.000.000


30%

Tercer Tram

D’1.000.000 a 1.500.000


25%

Quart Tram

D’ 1.500.000 a 2.000.000


15%

Cinquè Tram

Més de 2.000.000



  2%.”
La tramitació d’aquesta contractació es va fer com si es tractés d’una contractació menor (import inferior als 18.000 €), tot i que tenint en compte l’import dels trams aprovats fa l’efecte que la previsió inicial ja era la de que se superarien els 45.000 de recaptació efectiva total i, per tant, els 18.000 € del contracte menor.
Finalment, de la revisió i actualització dels elements cadastrals en surt un augment de l’import de les quotes tributàries actualitzades d’1.129.450,32 €, el que suposa una facturació de 382.362,58 €, segons la contractació aprovada per la Junta de Govern Local.
Després de veure que la contractació superava amb escreix (més de 20 vegades) el límit per a una contractació menor, el govern municipal va intentar aprovar al Ple de l’1 de desembre de 2014 un acord per reconèixer els treballs efectuats per l’empresa PISAN i aprovar la despesa corresponent.  Durant els exercicis 2012, 2013 i 2014 s’havien consignat partides per un import global de 244.478,40, restant un import de 137.884,18 que es pretenien consignar al pressupost del 2015. Finalment l’acord no va ser aprovat pels vots en contra del PSC, ICV i la CUP.
L’Ajuntament de Vilanova i la Geltrú no és el primer amb el que l’empresa PISAN fa una contractació d’aquest tipus. De fet, tenim notícies que PISAN va fer el mateix amb l’Ajuntament de Sant Llorenç d’Hortons, amb un conveni en el qual PISAN cobraria el 60% de la recaptació efectiva total, resultant-ne uns honoraris finals cap a PISAN de 173.147,04 €.
La Junta de Govern Local de l’Ajuntament de Sant Llorenç d’Hortons incoà en data 2 de maig del 2011 un expedient de revisió d’ofici per declarar la nul·litat de l’acord d’adjudicació contractual, per tractar-se d’un presumpte acte nul de ple dret, segons preveu l’article 62.1 de la Llei de règim jurídic de les administracions públiques i del procediment administratiu comú.  

En data 18 de juliol de 2011, el secretari de l’Ajuntament de Sant Llorenç d’Hortons emeté un informe que diu que la decisió s’ajusta a dret i el mateix dia la JGL desestima les al·legacions presentades per l’empresa PISAN.
En data 27 de juliol de 2011, l’Ajuntament de Sant Llorenç d’Hortons demana un dictamen al respecte a la Comissió Jurídica Assessora de la Generalitat de Catalunya.
Finalment la Comissió Jurídica Assessora emeté el dictamen 280/11, després de reunir-se el dia 22 de desembre del 2011. Aquest dictamen informa favorablement sobre la revisió d’ofici de l’Acord de la Junta de Govern Local de l’Ajuntament de Sant Llorenç d’Hortons, pel qual s’adjudicava la realització dels treballs d’auditoria i actualització del cadastre del municipi a l’empresa PISAN, per manca total i absoluta de procediment de contractació.
Al nostre entendre, de tot aquest cas de Sant Llorenç d’Hortons en podem extreure:
· Que l’empresa PISAN ja era conscient de les problemàtiques legals que podia suposar aquest tipus de contractació quan la JGL de l’Ajuntament de Vilanova i la Geltrú va aprovar la seva contractació.
· Que l’empresa PISAN podia preveure que se superarien amb escreix els 18.000 € als que estan limitats els contractes menors i que, per tant, la contractació no s’ajustava a dret.
· La legalitat de revisar d’ofici l’acord de contractació pres per la Junta de Govern Local de Vilanova i la Geltrú en data 15 de novembre del 2011.

Per tots els aquests motius, el grup municipal de la Candidatura d’Unitat Popular a l’Ajuntament de Vilanova i la Geltrú proposa al Ple l’adopció del següent acord:
Iniciar l’expedient de revisió d’ofici per declarar la nul·litat de l’acord d’adjudicació contractual, de 15 de novembre del 2011, a favor de l’empresa PISAN, SL, per efectuar els treballs d’actualització i revisió dels elements cadastrals del terme municipal.

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=39
PREGUNTES:

  38.
Pregunta de la CUP sobre el compliment de l’Ordenança d’ocupació de l’espai públic per terrasses.

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=40
PRECS

Aquest és l’enllaç al vídeo de la sessió plenària en què es tracta aquest punt:

http://videoacta.ajuntament.org/PortalRepro/?pleno=20150504&punto=41

Complert l’objecte de la convocatòria, s’aixeca la sessió a les 21.35 hores, de la qual s’estén aquesta acta que firma la presidenta amb mi, el secretari.















� Segons el Decret 112/2010, de 31 d’agost, pel qual s’aprova el Reglament d’espectacles públics i activitats recreatives.

